
Notă asupra ediţiei 


Încercăm să ducem la bun-sfârșit angajamentul ce ne-am luat în urmă 
cu cincisprezece ani: publicarea memoriilor-fluviu ale lui Constantin 
Argetoianu, scriitor fermecător şi cronicar modern ce dă seamă de lu- 
mea politică românească circumscrisă unui arc de timp de aproape o 
sută de ani. 

Ne grăbim, aşadar, să edităm volumul IX din Însemnările Zilnice 
argetoiene ce însumează anul 1941. 

Marcat teribil de cele pătimite de pe urma cutremurului şi a pri- 
goanei din timpul ființării Statului Naţional Legionar, Argetoianu şi-a 
revenit cu greu în fire şi a putut să se aşeze din nou la biroul de lucru 
spre a continua opera de a cărei valoare pentru Istorie era atât de con- 
ştient. Aşa se face că însemnările încep abia cu data de 21 aprilie şi se 
încheie în ultima zi a anului 1941. Şi ca un făcut, cu cât ne apropiem 
de finalul ciclului memorialistic, această panoramare a vieţii politice ro- 
mâneşti devine tot mai interesantă, mai captivantă. Este drept că şi eve- 
nimentele internaţionale, interne i-au servit scriitorului politic material 
din abundență şi de excepţie. 

Principala temă la ordinea zilei era războiul ce sta să capete caracter 
mondial. Rezistența engleză — pe mare, în aer şi chiar pe uscat — i-a 
impus lui Hitler să declanşeze, concomitent, războiul împotriva URSS. 
Garanţiile germane pentru România ciopârţită teritorial în vara anului 
1940, au fost convertite în alianță cu Statele Axei în războiul din ră- 
sărit. Conducătorul Statului român, generalul (din 23 august 1941, ma- 
reşalul) Ion Antonescu şi-a luat răspunderea unui act riscant, în nă- 
dejdea că eforturile vor fi încununate prin reîntregirea României Mari. 
Însemnările Zilnice din iunie-decembrie 1941 consemnează pas cu pas 
evoluţia războiului pe toate fronturile de luptă, cu precădere pe cel anti- 
sovietic, venerabilul om politic bucurându-se ca un copil mare la inse- 
rarea victoriilor împotriva armatelor lui Stalin, ori intrând în panică de-a 
dreptul, pentru soarta ţării sale, atunci când armatele Axei începeau să 
se împotmolească în drumul lor spre Moscova. 

În plan intern, regimul antonescian n-a depăşit starea hibridă, fără 
putinţa de a se limpezi şi de a ctitori. Tânărului Rege Mihai I i se re- 

trăseseră prerogativele esenţiale, fiind lăsat mai mult să domnească între 
palatele regale de la Bucureşti şi Sinaia. Guverna Conducătorul Statului, 
mareșalul Ion Antonescu, secondat într-ale scriptologiei, şi nu numai, 
de Mihai Antonescu. 

Cum se întâmplă de când lumea, starea de război provoacă jertfe pe 
fronturi, generează viață nesigură supusă primejdiilor în spatele teatre- 
lor de operaţii, orori inutile, erori tehnice sau umane cu implicaţii ce 
pot amaneta viitorul Statelor beligerante. Argetoianu a fost sensibil față 
de toate plusurile şi minusurile unei conflagrații cumplite — fie că era 
vorba de eliberările triumfale ale Basarabiei şi Bucovinei de Nord, fie 
de dramatica cucerire a Odessei sau de excesele inumane, fără drept de 
apel, exercitate față de populaţia evreiască a cărei tragedii traversa în- 
treaga Europă înstăpânită de Hitler. 

Acestea fiind coordonatele majore ce jalonau contextul anului 1941, 
Constantin Agetoianu rareori a mai avut dispoziţia să exerseze muşcă- 
torul său cinism, fiind mânat acum mai degrabă de un patriotism ro- 
bust şi patetic, presărat pe alocuri cu amărăciune şi gânduri negre. To- 
tuşi, reprezentativul moşier, din tată-n fiu, de la Breasta-Doljului, scru- 
ta adesea cerul încărcat de mană şi chinuit şi de accese ale unei gute 
rebele, nota şi comenta din când în când datele meteorologice, iar por- 
tretistul inspirat se ilustra printre lapidare necrologuri şi felurite canca- 
nuri din cafeneaua politică. 


STELIAN NEAGOE 

1941 


Luni, 21 aprilie. A doua zi de Paşti... Cu toate câte ne ameninţă 
încă, mă simt sufletește mai liniştit, şi reiau condeiul... 

De la 30 decembrie trecut, n-am mai avut inimă să scriu nimic. 

Despre viaţa pe care am dus-o închis în casa mea, sub paza unei 
gărzi de 39 de oameni, cu un ofițeri. Onofrescu m-a însoţit în auto- 
mobil, la toate ieşirile mele; cu el m-am dus la Comisia de anchetă la 
Senat (Controlul averilor) şi la înfăţişările de la Casaţie. La 8 aprilie mi 
s-a luat şi această ultimă gardă, şi a fost înlocuită prin doi sergenţi de 
oraş, unul ziua, altul noaptea.), un reangajat (subofițer) şi doi gradaţi 
— gardă succesiv redusă la 29, la 18, la 7 şi în fine la 4 oameni —, 
despre încercarea de pătrundere şi de percheziţie din ajunul Bobotezei, 
despre răvăşirea sertarelor şi dulapurilor din Breasta, despre fuga mea 
de acasă în seara de 21 ianuarie, desp «e zilele de răzvrătire şi despre 
ascunzişul meu la Doamnele C. — despre calvarul proceselor mele, 
despre continuele alarme în care am trăit, voi povesti odată, dacă Dum- 
nezeu îmi va mai reda răgazul să mai povestesc... 

Deocamdată, îmi reiau însemnările mele, în stil şi mai telegrafic ca 
mai înainte... 


Cu prilejul celei de-a 52-a aniversări a lui Adolf Hitler, Killinger, 
ministrul Germaniei, a făcut declaraţii categorice în cuvântarea ţinută 
în fața reprezentanţilor coloniei germane — declaraţii privitoare la 
atitudinea sa şi a reprezentanţilor Reichului față de politica internă 
românească, adică față de generalul Antonescu şi de Mişcarea Legio- 
nară. Killinger a declarat ritos că nu se amestecă în treburile interne ale 
țării, că nu sprijină şi nu va sprijini nici un partid sau mișcare politică, 
că Germania dă tot sprijinul ei generalului Antonescu, şi numai lui. 


! Am avut pe rând pe sublocotenentul Voinescu, om cumsecade, apoi pe sublocotenentul 
Mihăescu, un zvăpăiat, apoi pe locotenentul Călină și pe subiocotenentul Bădescu, cel mai des- 
toinic din toţi. Băieți buni cu toţii, m-au păzit ca pe un tată. Pe la mijlocul lui martie, mi s-a luat 
ofiţerul şi mi s-a redus garda la 4 soldaţi comandaţi de subofițerul Onofrescu (care m-a părăsit de 
când m-au adus la Ministerul de Interne, la 2 decembrie. 

Aceasta nu numai fiindcă așa sună instrucțiunile primite de la Führer, 
dar şi fiindcă astfel, el, Killinger, e convins că slujeşte intereselor am- 
belor ţări aliate şi prietene. „La fidelitatea generalului, Fiihrerul răs- 
punde cu fidelitatea sa...“ — a încheiat ministrul Reichului. 

Declaraţiile lui Killinger sunt cu atât mai interesante, cu cât au fost 
intercalate într-o cuvântare în care n-aveau ce căuta, şi în care au fost 
încadrate numai ca să se pună capăt zvonurilor răspândite de cei inte- 
resaţi, după care „Nemţii susțin Mișcarea Legionară împotriva genera- 
lului Antonescu...“. 

Cuvântarea lui Killinger a fost redată ieri-seară la ora 9, la Radio, 
în traducere românească. Ea a fost precedată de o peltea nesfârşită a lui 
Ică Antonescu în cinstea lui Hitler. Acum ştim de unde vin lungimile, 
sarbedele comparații, înfloriturile de ouă roşii şi tot „bagajul“ mărun- 
țişurilor ieftine care înjosesc cuvântările şi „declaraţiile“ Domnului 
Conducător... 


Gino Quaranta! a venit ieri să-mi arate un curios document, adică 
două, o scrisoare adresată de Marie Mavrocordat (văduva generalului 
Leon Mavrocordat, născută Ghica-Comăneşti) ministrului Germaniei, 
von Killinger, şi o notiță, scrisă tot de ea dar semnată „Șt.“. „Șt.“ e 
Lucă Sturdza, deţinut la Malmaison. Scrisoarea, ca şi notița, denunţau 
lui Killinger intenția generalului Antonescu de a ucide pe generalul 
Petrovicescu (ale cărui înalte însuşiri erau exaltate şi care era prezentat 
ca „singurul Salvator“ posibil al Mişcării Legionare) şi cereau ajutor 
reprezentantului Reichului... Marie Mavrocordat, mătușă prin alianță a 
lui Gino, însărcinase pe acesta să înmâneze lui Killinger atât scrisoarea 
sa cât şi notița recopiată a lui ginere-său Lucă... Napolitanul a venit la 
mine să-mi arate documentele, căci plicul îi fusese încredințat deschis. 
Am citit şi m-am minunat... Pe când noi cei de afară ne temem să nu 
fim împușcați de legionari — legionarii închişi la Malmaison tremură 
să nu fie executaţi de Antonescu şi cer lui Killinger să-i scape! Panică 
de o parte şi de cealaltă a baricadei, după cum se vede! 

Faţă de declaraţiile categorice prin care Killinger s-a aşezat de par- 
tea lui Antonescu, intervenţia lui Lucă Sturdza apare copilărească... 

De altminteri sunt convins că generalul Antonescu n-are intenţia să 
execute pe nimeni. 


l Contele Gino Quaranta di Zurlino, căsătorit cu Madeleine Lahovari, fiica lui Iancu Laho- 
vari, 


www.dacoromanica.ro 


ÎNSEMNĂRI ZILNICE, 194] 9 


Lupte crâncene în Tesalia. Anglo-grecii pricinuiesc pierderi mari 
germanilor, dar aceștia câștigă mereu teren şi înaintează. 

Londra a fost din nou grav bombardată. Şi Berlinul de către en- 
glezi... 


De trei zile a intrat în funcţiune nou meu secretar, dl Ştefan Hintz, 
avocat. Cred că mă voi împăca foarte bine cu dânsul. 


Marţi, 22 aprilie. Azi-diminează au reapărut gazetele, care s-au 
odihnit două zile. In fruntea lor decretul prin care se suspendă aplica- 
rea condamnărilor până la 5 ani, pronunţate contra rebelilor care n-au 
luat parte la omoruri şi s-au purtat bine de când au fost arestaţi. Măsură 
bună, căci prea au fost multe arestări și condamnări; țara nu poate fi 
transformată într-o puşcărie. 

Alături de decretul de suspendare, se publică, în toate gazetele, încă 
o dată declaraţiile lui Killinger, atât de categorice... 


Regele Petru al Iugoslaviei a ajuns cu aeroplanul în Palestina. Ce 
viitor îl aşteaptă pe acest nenorocit de Rege fugar? 


Pe frontul grecesc, în Tesalia şi Epir, nemţii înaintează. Au luat La- 
risa şi... Olimpul (proprietate Chrissoveloni!!). 


Miercuri, 23 aprilie. Elisabeta Ghica, soţia fostului ministru de Ex- 
terne, prietenul meu „Demetre“, a fost numită damă de onoare pe lângă 
Regina Elena. Întrucât priveşte însuşirile ei personale, n-am nimic de 
zis, alegerea e perfectă. Dar atât dânsa cât şi bărbatu-său sunt în fruntea 
echipelor germanofobe şi anglofile, şi simpatica Elisabeta s-a mai con- 
vertit şi la catolicism. Din acest îndoit punct de vedere, alegerea gene- 
ralului Antonescu mă miră. 


La văduva lui Vasile Marin „eroul“ din Spania s-au descoperit, as- 
cunse, un număr destul de însemnat de revolvere noi-nouţe. Erau as- 
cunse, în cutiile lor, în odaia da baie, într-o gaură făcută în zid şi în- 
chisă cu plăci de faianţă. Văduva Marin e fiică de ovreică din Dorohoi; 


www.dacoromanica.ro 


10 CONSTANTIN ARGETOIANU 


mamă-sa e născută Kaufmann (tată-său e român, Ropală). Pe vremea 
lui Corneliu Zelea Codreanu, după înmormântarea lui Moţa şi Marin, 
văduva Marin a fost declarată „ariană de onoare“!!!) D-na Marin mai 
e şi medic secundar, în funcţiune la spitalul Colțea... 

Textele sunt precise: pentru ascunderea de arme — moartea. Doi 
tineri au fost executaţi pentru o asemenea crimă, de curând, la Brăila. 
Ce se va întâmpla cu văduva „eroului“ Marin? 


Joacă ursul în vecini. Hitler a fost la cartierul general german al 
armatei din Balcani şi şi-a sărbătorit acolo a 52-a aniversare. Nu se 
spune unde se află acest cartier general. Unii cred că e în Bulgaria şi 
cred că Hitler a zburat peste noi ca să ajungă la destinaţie. Alţii soco- 
tesc că, cartierul despre care este vorba e pe la Zagreb, sau pe la Niş. 
Mai probabil aşa, căci Regele Boris a făcut o vizită Fiihrerului. 


Suntem poftiţi să ocupăm Banatul sârbesc. Antonescu rezistă şi are 
dreptate: să nu ni se opună Torontalul ca o compensație pentru pier- 
derea Ardealului... 


Se zice că îndată ce vor sfârşi cu Balcanul, nemții vor propune din 
nou englezilor pace... 


Hotărârea Statelor Unite de a ajuta toate Statele care luptă împo- 
triva Axei şi, între altele China, ar fi determinat pe japonezi să încheie 
pactul de neagresiune şi de neutralitate cu Sovietele... 

E singurul mod de a explica încheierea unui pact în contradicţie cu 
planurile din ce în ce mai aparente ale Germaniei împotriva Rusiei... 


Joi, 24 aprilie. Văduva Marin a fost condamnată la moarte, dar 
pedeapsa ei a fost comutată în 10 ani recluziune... Bine. Dar cum rămâ- 
ne cu cei doi tineri împuşcaţi la Brăila pentru un delict identic? Exce- 
sele de severitate ale legilor duc la mari încurcături... 


Armata grecească din Tesalia şi Epir a capitulat fără condiţii. În cu- 
vântările pe care le-au ţinut, generalul german şi cel italian au recunos- 

cut că ţrupele eline au salvat onoarea țării lor, şi s-a permis ofițerilor 
greci să-şi păsțţeze săbiile... 

Regele George afirmă, prințy-o proclamaţie adresată poporului său, 
că capitularea şi armistițiul au fost semnate fără încuviințarea Guver- 
nului din Atena. Regele mai anunță că dânsul, Moştenitorul Tronului, 
şi Guvernul pleacă în Creta pențry a continua de acolo războiul. 


Belgradul a fost groaznic bombardat (înainte de a fi ocupat). Se zice 
că o treime din edificiile oraşului ar fi fost disțruse. Palatul Regal, 
Ministerul de Război şi alte construcţii însemnate au fost prăpădite. 
Distpyse asemenea şi podurile peste Sava şi peste Dunăre... 


Pavelici, unul din asasinii Regelui Alexandru, actualmente şeful 
Statului croat (!!) a primit cu alaiul cuvenit pe primul ministru plenipo- 
tenţiar acreditat de Germania pe lângă dânsul... 

Ce o să trăim să mai vedem? 


Vineri, 25 aprilie. {eri au fost înmormântați la cimitirul militar doi 
locotenenţi din aviația noasțţă care n-au avut noroc. Recepţionaseră un 
avion la o fabrică din Germania şi pe când făceau un zbor cu el au fost 
atacați şi doborâţi de un avion englez... Drama s-a pețpecut deasupra 
localităţii Matgendorf. Bineînţeles, nu s-a făcut nici o publicitate în 
jurul acestui incident: cerul Germaniei nu poate fi bănuit de nesi- 
guranță, pențru zborul aeronavelor... 

Se anunță o molimă teribilă prinţre găini. Un fel de ciumă. Toate 
injecţiile şi măsurile sanitare s-au arătat până acum ineficace. Atât ne 
mai lipsea. În carență de carne şi alte alimente, triam cu păsările ce ni 
se trimiteau de la ţară. Nu vom mai avea nici pe acestea... 


Mareșalul Pétain a împlinit 86 de ani. Cei mulţi înainte. În Franța 
liberă ca şi în cea ocupată vajnicul om de Stat e sărbătorit de toată 
lumea. 


Bardossy, fostul ministru al Ungariei la Bucureşti, ajuns prin două 
salturi neaşteptate ministru de Externe şi prim-ministru al ţării sale, 

nesa rugat Săsi trimitem chitanţa cotizaţiei sale la Jockey„Club, fiindcă 
dorește să rămână mai departe membru al cercului nostru! Bre, bre! 
În ziarele de azi«dimineaţă citesc, pe de altă parte, că Excelenţa Sa a 
declarat în Camera de la Budapesta, că Ungaria vrea să trăiască în pace 
și prietenie cu toţi vecinii Săi, Şi că nu are altă intenţie decât să apere 
teritoriul său. 

Aceste manifestații pacifice ale ungurului sunt cu atât mai interes 
sante cu cât acum 2-3 zile swa dat maghiarilor peste nas, de către Gus 
vernul nostru, printraun comunicat radiodifuzat, în care se reamintea 
belferilor de la Buda, că numai mulţumită armatei române au scăpat de 
Bela Kun şi de comunism... 


Îi 


Sâmbătă, 26 aprilie. Precedenta informaţie e greşită în ce priveşte 
cererea lui Bardossy de a rămâne membru al Jockey,Clubului. Faptul 
îmi fusese comunicat de colegul meu Barbu Catargiu, care a început să 
se cam răscoacă şi care a confundat pe Bardossy cu Banffy! Maghiarul 
doritor să rămână membru al Jockey„Clubului e Nicolae Banffy, Ses 
niorul de la Bonţida, fost ministru pe vremuri în Ungaria, şi la noi şef 
al Partidului Unguresc. E şi asta ceva, poate că prevede amicul Banffy 
o revenire a Clujului în granițele noastre mm dar gestul lui nu are sems 
nificaţia pe care ar fi avutso din partea primului ministru unguresc în 
funcţiune... 


Cuvântări în serie în Statele Unite: Roosevelt, Cordell Hull, Knox 
(secretar de Stat pentru Marină). Câteşi trei (dar mai ales Cordell Hull) 
au fost de o violenţă de necrezut la adresa Statelor totalitare şi în partis 
cular împotriva Germaniei. E de neînchipuit cum ambasadorul Germas 
niei mai rămâne la Washington după asemenea manifestări ale repres 
zentanților oficiali ai Statului Federal, şi mai ales după cele spuse de 
Roosevelt pe lângă care e acreditat. Am impresia că americanii urmăs 
resc tocmai ruperea relaţiilor diplomatice cu Germania, ca să scape de 
focarul de propagandă grevistă şi antibelică ce beneficiază de impuni» 
tate la adăpostul imunității diplomatice. Germania înghite însă şi nu 
pleacă... Hull şi Knox au declarat că convoiurile de armament şi mus 
niţii pentru Anglia vor fi însoţite de vase de război americane, care vor 
trage în cei ce vor ataca sau ameninţa zisele convoaie... Roosevelt a 
afirmat că Lindbergh e un defetist, şi că americanii se vor bate până la 
ultimul om de va fi nevoie să apere existenţa Imperiului Britanic... 

D.N.B. ridiculizează veştile englezeşti după care Germania ar avea 
intenţia să atace Spania sau Turcia. Atunci conțra cui sunt hotărâți să 
pornească? Contra ruşilor? Să dea Dumnezeu... 


N-au trecut două săptămâni de la uciderea librarului London şi de 
la executarea celor doi legionari care-l omorâseră — condamnaţi şi 
executaţi în 24 de ore — şi iată o nouă încercare de omor săvârşită de 
legionarul Ion Teodorescu împotriva evreului Solomon $milche, ne- 
gustor din strada Cantemir. Tânărul cavaler a tras 3 focuri de revolver, 
dar nu şi-a nimerit ţinta. A fost arestat pe loc şi dovedit legionar din 
echipa morţii. Sub veston, avea cămașa verde şi curelele de serviciu. 
În momentul în care a tras a strigat: „Aşa pedepseşte Garda pe trădă- 
tori!“ Ce o fi trădat Solomon $milche? Teodorescu a fost judecat ieri-di- 
mineaţă și executat aseară... 

Ce o fi în capul băieţilor ăştia de merg la moarte sigură, fără nici un 
rost? 


După capitularea armatelor eline din Epir şi Tesalia, germanii au a- 
tacat munții din sud de Lamia, apăraţi de neozeelandezi, şi în 48 de ore 
au cucerit Termopilele... Leonidas s-a întors în mormântul său, de pe 
malul Mării!! Neozeelandezi la Termopile! Ce ne-a mai fost dat să vedem! 

La intrarea lor în Lamia, ştirile din Berlin pretind că trupele germa- 
ne au fost aclamate de greci, care urlau: „Jos Anglia!“ O fi? 

Regele George pleacă spre Creta. Prima etapă. Regele Petru al Iu- 
goslaviei e în Transiordania, oaspetele Emirului. Probabil că-şi va con- 
tinua tragica călătorie spre Indii, sub ocrotire britanică... 


Duminică, 27 aprilie. Trupele germane au ocupat insulele Lemnos 
(în fața Dardanelelor), Thasas, Samotrake şi Eubea. Din Eubea, din 
dreptul oraşului Chalkis, au retrecut strâmtoarea, în Grecia, şi cu o co- 
loană motorizată au pornit şi au cucerit orașul Teba. Nemţii erau ieri 
aproape de Atena. Probabil că azi vor ocupa şi această ultimă Capitală 
balcanică... 

Trupele engleze se îmbarcă în grabă în porturile elene, sub bombar- 
damentele avioanelor inamice, şi suferă mari pierderi... 

Radio-Londra a anunţat ieri că germanii au ocupat aeroporturile din 
Spania, în vederea acţiunii contra Gibraltarului, despre care se vor- 
beşte de atâta vreme. Radio-Londra mai adaugă că Guvernul englez a 

protestat pe lângă cel spaniol împotriva acestei ocupări. Ziarele noastre 
de ieri„seară şi de azi„dimineaţă sunt mute asupra unor asemenea even 
nimente... 

Deşi D.N.B. ironiza ieri veșştile britanice referitoare la o eventuală 
acţiune germană în Spania, pare că Londra a fost bine informată, şi 
numirea lordului Gort ca comandant al Gibraltarului își are cântecul ei. 

După informaţii din Berlin, la Londra ar urma să se constituie un 
Cabinet Imperial de Război, în care şi Dominioanele să fie reprezens 
tate, cu drepturi foarte largi... 

Declaraţiile lui Cordell Hull şi ale lui Knox continuă să fie viu cos 
mentate. Roosevelt lesa aprobat din nou, întrso primire a reprezentan: 
ţilor presei străine. Statele Unite sunt din ce în ce trase în vâltoarea 
războiului, cu toată opoziţia lui Lindbergh, aviator, colonel şi părinte 
nefericit. 


Monsieur Wohlthat a sosit la Tokio. Se vede că raporturile econos 
mice germanosjaponeze vor fi radical revizuite. 


Profetul regimului, dl Ică Antonescu a anunţat prin radio marea res 
formă legislativă în curs de pregătire. Toate Codurile noastre vor fi res 
vizuite în vederea „dreptăţii“ (care? a inchiziţiei de Stat?). Se vor îns 
tocmi, prin contopire şi revizuire, cinci coduri: 

1) Unul pentru raporturile de ordin administrativ, în care se va cus 
prinde întreaga organizare de Stat; 

2) Unul privitor la drepturile și obligaţiile individuale (dreptul pris 
vat); 

3) Unul privitor la profesiuni şi la exerciţiul lor; 

4) Unul care va cuprinde legile relative la Economia Naţională; 

5) Şi unul referitor la raporturile dintre cetățeni şi administraţiile de 
Stat (dreptul public). 

Dacă nici după asta nu vom fi mulţumiţi, vom dovedi că sunt Oas 
meni ingraţi. 


_ 


Q broșură de propagandă comunistă, cu o copertă ciudată, circulă 
de câtva timp. Pe copertă se lăfăieşte „Svastica“, semnul antisemitiS= 
mului şi al legionarilor, şi din contextul ei ar rezulta că, cărticica e 
scoasă la tipografia Universului, sub auspiciile Guvernului. 

Preşedinţia Consiliului lămureşte printr-un comunicat clandestinis- 
mul acestei broşuri urmărită de Poliție, iar Uniyersul se leapădă de ea 
ca de Satana. 


DI Stelian Popescu şi-a adunat într-un volum, articolele scrise de 
alții şi semnate de d-sa în Universul. Mi-a trimis şi mie un exemplar, 
pe care nu-l voi citi. 


— 


Luni, 28 aprilie. Trupele germane şi-au făcut ieri intrarea în Atena: 
drapelul cu Svastica fâlfâie pe Acropole... O coloană compusă dintr-un 
regiment „din garda personală a Fiihrerului“ a ajuns pe de altă parte la 
Patras, după ce a trecut canalul de Corint. Şi în Africa au mâncat bătaie 
englezii... Nimic nu rezistă nemților: în evoluţia lumii, e momentul 
lor... 

Agenţia Havas pretinde că Amiralitatea britanică ar fi publicat ur- 
mătorul comunicat: „Marina Majestății Sale nu mai controlează Marea 
Egee“. 

Mussolini bate depeşe şi-şi felicită trupele, în Albania, în Africa, în 
Italia... pentru victoria germanilor care a dovedit o dată mai mult erois- 
mul trupelor italiene... 


n 


Un funcționar al Legaţiei noastre din Belgrad, sosit ieri, povesteşte 
groaza zilelor de urgie prin care a trecut Capitala Iugoslaviei. Cu în- 
cepere din dimineaţa zilei de 6 aprilie avioanele germane au început să 
bombardeze fără milă oraşul. Valuri-valuri, în număr de 15 până la 
30-40, avioanele au atacat din 2 în 2 ceasuri. Apărarea antiaeriană 
fiind inexistentă, avioanele coborau până la 100-150 de metri şi tră- 
geau ca în ţintă. Obiectivele militare, gara şi calea ferată, cartierele 
comerciale au fost luate la rând. Pe monumentala Școală Militară, câte 
o bombă a fost aruncată pe fiecare din cele patru colţuri... La Preşedin- 
ţia Consiliului, o bombă a trecut pe lângă sala de şedinţe şi a ucis un 
ministru. Postul de radiodifuziune, telegraful, telefoanele, uzina de 
electricitate, conducta principală de apă au fost distruse de la început. 
Adăposturile s-au arătat ineficace şi în mai multe din ele, bombele 
căzute au ucis pe toţi cei ce se refugiaseră în ele. După ce toate autori- 
tăţile au evacuat orașul, a început jaful. Dezordinea, jalea, urletele erau 
de nedescris. Înspăimântată, lumea a fugit prin pădurile din jurul Bel- 
gradului. Intrarea nemților a fost primită de toți ca o salvare... 

Românii se refugiaseră la Legaţie, unde n-au avut nimic de suferit, 
în afară de sete şi de foame, până la un oarecare punct. Îndată ce au Os 
cupat oraşul, trupele germane au pus la dispoziţia Legaţiei noastre mijas 
loacele de comunicaţie necesare până la Semlin şi de acolo, un vapor 
a transportat colonia română la Baziaş. 

Colonelul Serge Suţu, care comandă Regt. 1 Roşiori la Arad şi a 
venit la Bucureşti întrao permisie, povesteşte că nemţii — la Arad sunt 
trupe germane multe — sunt porniţi întrao ură neîmpăcată împotriva 
sârbilor, fiindcă aceştia ar fi săvârşit acte de înfiorătoare cruzime împo- 
triva şvabilor şi puţinilor prizonieri făcuţi, mutilânduai. Prizonierii au 
fost trimişi înapoi în rândurile germane cu o svastică crestată pe frun- 
te... Bombardamentele germane asupra Belgradului au pornit mai toate 
de la aeroportul construit lângă Arad, la pădurea din Ceala. 


MolotovaStalin pe de o parte, Matsuoka pe de alta, au schimbat 
scrisori de mulțumire, de amabilitate şi de... încredere. Japonezul Mata 
suoka scrie lui Stalin şi lui Molotov, fiecăruia în parte; tovarăşii Stalin 
şi Molotov răspund printrao scrisoare comună. Să nu rămână toată 
treaba limitată la scrisori... 


O puternică furtună ssa dezlănțuit ieri pe Marea Neagră şi pe coasta 
Dobrogei. Sunt pagube destul de mari. Vântul suflă puternic până şi la 
Bucureşti. 

În Oltenia şi în Muntenia vremea e prielnică pentru semănături. Plouă, 
dar nu prea mult. În Moldova, agricultorii se plâng de prea multă 
ploaie, mai ales în Moldova de Nord. Până acum anul se anunţă bun. 


Marţi, 29 aprilie. Generalul Speidel, şeful Misiunii aeronautice 
germane în România, a spus lui Witzleben că aproape toate trupele bris 
tanice din Grecia au putut să se îmbarce. Flancul (apărarea antiaeriană) 
din Pireu a fost foarte puternic, şi contrariu veştilor publicate de ziare, 
aviația germană n-a putut împiedica operaţiunile engleze de îmbarcare 
în acel port. Generalul Spidel a mărturisit chiar că aceste operaţiuni au 
fost un succes pentru britanici. Totalul trupelor britanice debarcate în 
Grecia naar fi trecut de 70 000 oameni. Oamenii s-au salvat, dar au lăs 
sat mult material în prada nemților. 

Witzleben mai povestea că Killinger e foarte plictisit de toţi ai lui, 
care în ciuda declaraţiilor sale şi a instrucţiunilor primite de la Berlin, 

continuă să lucreze cu şi pentru Mişcarea Legionară. Mai ales cei foarte 
legaţi de „Partei“, în Germania. Pe Conradi, Killinger l-a expediat în 
Germania, dar cine ştie dacă „Partidul“ nu-l va trimite iarăşi la Bucu- 
reşti... Witzleben nu poate suferi pe „Nazi“, şi e cam pornit împotriva 
lor... 


Pe fronturi, oarecare linişte, în afară de Africa de Nord, unde ger- 
manii şi italienii (!) atacă viguros pe englezi. Deşi Tobrukul n-a căzut 
încă, germanii au ocupat Sollum, pe teritoriul egiptean. Pe căldurile 
care încep, luptele trebuie să fie teribile în nisipurile din preajma 
Deltei. Axa va face sforțări supraomeneşti pentru a ajunge la Canalul 
de Suez. 

Cu curățirea Greciei, se va termina în câteva zile şi războiul balca- 
nic. Încotro va porni Germania? Înspre Turcia şi Sina? Înspre Gibral- 
tar? Înspre Rusia? Toate ipotezele sunt permise. În Moldova intră 
zilnic trupe germane. Pe linia Trotuşului intră 12 trenuri militare pe zi 
(controlate de Gogori Carp care a petrecut vacanţele Paştelui la Gârbo- 
vana), trenurile de la Adjud sunt îndreptate spre nordul Moldovei şi 
spre Prut. Arhivele, documentele, depozitele autorităţilor noastre din 
apropierea Prutului au fost evacuate. Evacuări identice au fost efec- 
tuate şi de ruşi în Basarabia şi Bucovina... 

Din Statele Unite se anunţă că industria americană va putea livra cu 
începere din iulie, 80 000 avioane militare pe an... 

Lindbergh — tratat de Roosevelt drept „trădător“, şi-a înaintat de- 
misia din „Corpul Aviatorilor“ în care avea gradul de colonel. Se pare 
că aviatorului Lindbergh „i s-a urcat la cap“ şi că vrea să joace un rol 
politic... 


Discursul lui Churchill de duminică, prin care Guvernul englez ex- 
pune cu sinceritate greutăţile momentului, continuă să fie viu comen- 
tate. Axiştii văd într-însul deprimarea prevestitoare a înfrângerii, pe 
când anglofilii admiră dimpotrivă curajul cu care premierul englez 
mărturiseşte loviturile primite fără să se îndoiască de succesul final... 
După toate aparențele, războiul va dura până ne vom curăţi cu toții... 


a 


Ziarele de azi publică o citaţie a Justiţiei militare prin care Horia Si- 
ma, lasinchi, N. Pătrăşcu (fostul secretar general al Mişcării Legionare), 
Papanace (finanţul), Trifa, Grozea, Gârneaţă (ajutorul legionar), Sârbu 

(cooperaţia), Borobaru, Corneliu Georgescu (fost subsecretar de Stat) 
— toți fugiți sau ascunşi mm sunt chemați să se prezinte până în 3 zile 
în fața Parchetului militar. Care o fi rostul acestor citaţii? O condam- 
nare în lipsă? O cerere de extrădaţie? (Mai toţi afară de Sima şi de Gro- 
zea sunt refugiați în Germania; despre Grozea, conducătorul Mişcării 
legionare muncitoreşti, faimosul M.L.M., se zice că ar fi la Moscova). 

Mi se spune că odată cu văduva Marin ar fi fost arestată şi dana 
Claudian, mama lui Tell — dar nu pentru port ilegal de arme, ci pentru 
alte buclucuri. Doctorul Popescu, legionar, mi-a confirmat ieri această 
arestare... 


Tratatul de comerț, negociat astă-iarnă la Moscova între Soviete şi 
noi, a fost ratificat, şi schimbul ratificărilor s-a făcut ieri. De astăzi tra- 
tatul intră în vigoare. Deocamdată vom trimite ruşilor benzină, da ben- 
zină! De necrezut, dar aşa e: ruşii, cu tot petrolul lor, nu pot rafina bens 
zină cu înalt conținut octanic — benzină pentru avioane! Până acum 
câtva timp ei importau benzina necesară aviaţiei lor din Statele Unite 
= dar acestea nu vor să le mai dea... Le dăm noi, cu autorizația Ger- 
maniei, cât le trebuie ca să nu poată face nimic împotriva noastră... 

Noi vom da ruşilor benzină, dar ce ne vor dar ruşii? Ne-ar putea da 
ceai şi bumbac... 


O delegaţie de români din Valea Timocului şi alta din Banatul sâr- 
besc sunt aşteptate la Bucureşti... Ce vom putea noi face pentru aceşti 
nenorociţi români asupriţi? Nimic... 


~~ 


Ieri la orele 15 şi 3 minute, un uşor cutremur a fost înregistrat la 
Bucureşti. De la cutremurul cel mare din noiembrie, 1940 nu e aproape 
zi în care să nu se fi înregistrat uşoare oscilații pe pământul nostru. Ne- 
am obişnuit cu ele... 


Printr-un nou decret-lege ni se arată cum trebuie să salutăm dra- 
pelele: să facem front, şi să stăm cu pălăria în mână până trece steagul 
cu garda lui... 

Interesant nu e decretul în sine — interesant e că am ajuns în aşa 
hal încât a trebuit promulgat un asemenea decret... 


— 

În Germania se va înfiinţa în curând un Minister al Coloniilor. 
Pentru Africa... De confruntat cu campania începută din nou în ziarele 
germane conțra Belgiei, pe tema Congo-ului. 


D 


Lovițųra de Stat prin care Regența a fost înlățyrată în Irak, acum 
câteva săptămâni, şi înlocuită prințr-un Guvern Kaylani = pare să fi 
fost o lovițyră provocată prin mişcări politice interne. Guvernul 
Kaylani declară ritos că nimic nu s-a schimbat în politica externă a 
Irakului şi că convenţia încheiată între acest Stat şi Anglia rămâne în 
picioare. Berlinul s-a bucurat degeaba, de cele întâmplate la Bagdad... 


Cernăuţiul a fost cucerit înțr-o clipă, de căţre 4 ofiţeri nemți cher- 
cheliți! n proprietar din Dorohoi, de pe lângă Vârful Câmpului, a dat 
o masă zilele ţpecute, la care a pofiit şi 4 ofiţeri germani din Botoşani. 
S-a mâncat, s-a petrecut, s-a băut! Pe la ora 12 noaptea ofiţerii au por- 
nit cu automobilul lor spre Botoşani, dar fiind cam afymaţi, s-au înşe- 
lat, şi în loc să o ia la dreapta pe şosea, au luat-o la stânga spre Mihăi- 
leni. În loc să ajungă la Botoşani au ajuns astfel la Cernăuţi! Când au 
sosit la linia de demarcaţie ruşii au luat-o la fugă, strigând: „Yin nem- 
ţii, vin nemţii!“ Nemţii nu s-au ţpezit decât în Cernăuţi, unde au con- 
statat eroarea lor şi au luat-o înapoi spre Botoşani! Când au tyecut peste 
linia de demarcaţie, ruşii nu se înapoiaseră încă la posțyrile lor!!! 


Legionarii au organizat grevă la Peţţoşani. Prefecțul a uitat că un 
decret-lege interzice grevele şi a început să trateze cu greviștii!! 

Alte semne de anarhie: dl Pavel, numit în locul lui Caramfil la 
U.C.B. a fost ulterior arestat (Rebeliunea din ianuarie) e închis şi azi, 
dar n-a fost înlocuit în fruntea celei mai importante adminisțraţii co- 
munale... 

La Banca de Credit, a fost numit în Consiliu, înainte de răscoală, le- 
gionarul Tulbure. Arestat şi dânsul după răscoală, n-a fost nici el înlo- 
cuit la Bancă, deşi şade în puşcărie... 


Miercuri, 30 aprilie. Ziarele de azi-dimineaţă publică hecatomba 
de magisţaţi, anunțată de atâta vreme. De la Casaţie zece consilieri şi 
doi procurori. Nu-i cunosc, şi nu ştiu ce le plăteşte pielea. Prințze con- 
silieri a fost ras şi Codin Ştefănescu, prea compromis în afacerile car- 

liste. Prietenul meu Polichron a rămas. Din nefericire a rămas şi cana- 
lia de Petit. De ce? Toată lumea e de acord că e o lichea... De la Curțile 
de Ape], au fost scoși peste o sută. Pe de altă parte, printr-un decret-le- 
ge s-au fixat noile circumscripţii ale Curţilor ca consecinţă a pierderi- 
lor noastre teritoriale... De ce atâta grabă? 


Mândru că n-a fost executat, canalia de Petit îşi încură caii în Uni- 
versul, în care scrie azi-dimineaţă „despre Dreptate“. Ce îndrăzneală! 
Reclamagiul a mai pus pe Nedelescu, alt escroc, să scrie în acelaşi ziar 
despre o jurisprudenţă nouă a Curţii de Casaţie fixată într-un complet 
prezidat — din întâmplare — de dânsul! Şi asta e moralizarea despre 
care ne tot vorbeşte generalul Antonescu! 


Elveţia e pe seletă. Campanie de presă împotriva ei în Germania, 
unde se declară că „atitudinea antigermană“ a ziarelor elveţiene nu mai 
este tolerabilă. Conferinţele unui emigrant german, profesorul Karl 
Barth, ţinute în Elveţia în fața unor săli îmbâcsite şi cuvântarea 
antigermană a colonelului Frey la Cercul de studii al partidelor politice 
din Berna — sunt viu criticate. Ziarul Ministerului de Externe din Ber- 
lin atrage atenția Elveţiei asupra soartei Iugoslaviei; și acolo opinia 
publică a încălcat hotărârile cuminţi ale Guvernului... Cu ce rezultate 
s-a văzut... 

Să fie prefața unui atac german împotriva Elveţiei? Toate sunt po- 
sibile. 


Comisia generală prevăzută |a art. 4 din Pactul Tripartit s-a întrunit 
ieri la Roma sub preşedinţia lui Ciano, prezenţi fiind ambasadorii Ger- 
manici şi Japoniei. O primă întrunire a avut loc zilele trecute la Berlin 
sub președinția lui Ribbentrop şi alta va avea loc în curând la Tokio sub 
preşedinţia lui Matsuoka. Prin aceste întruniri, Axa vrea să dovedească 
eficacitatea Pactului... În discuţiile de la Berlin şi de la Roma s-a pus 
şi soarta Balcanului, dar s-a stabilit că pentru moment nu poate fi vorba 
decât despre o „reglementare provizorie“ — graniţele definitive ur- 
mând să fje trase numai la sfârşitul războiului. Mai prudent așa... În 
acest sens trebuie luată delimitarea Muntenegrului (luat în primire de 
italieni), ocuparea provinciei Bacika de către unguri şi a unei părţi din 
Macedonia de către bulgari... 

İn acest spirit al „reglementărilor provizorii“, s-a vorbit ieri cu in- 
sistență despre ocuparea Banatului sârbesc de către trupele noastre. 
S-a spus chiar că vom ocupa valea Timocului şi malul Dunării la Por- 
tile de Fier... Situaţia lui Antonescu e grea, o recunosc. Dacă refuză, se 
va naşte îndoială la Berlin asupra încrederii sale în victoria germană... 
Să vedem cum vor decurge lucrurile; până acum nimic nu s-a hotărât 
încă... 


Fiul lui Roosevelt a sosit la Ciung-King, însărcinat să înmâneze o 
scrisoare a ilustrului său părinte ilustrului mareşal Ciang-Kai-Şhek. Ín- 
trebat de gazetari dacă are o misiune specială pe lângă mareşal, junele 
Roosevelt a răspuns: „Am venit să culeg informaţii, nu să dau sfa- 
turi...“. Vizita americanului a indispus totuşi pe japonezi, şi presa Axei 
înjură... 


Fostul ministru britanic la Belgrad, Ronald Campbell, ataşatul său 
militar colonelul Clarke şi Brook, un gazetar american italofob au fost 
capturați în Marea Adriatică de un vas de război italian, pe când căutau 
să fugă în Creta pe un mic vapor iugoslav... Ce a mai rămas din dreptul 
internaţional? 


Joi, 1 mai. Telegrama lui Mussolini către generalul macaronarilor 
din Albania, după înfrângerea grecilor de către nemți, mi-a scăpat neci- 
tită. Un prieten mi-o aduce azi. E un cap de operă de „italianism“! Du- 
cele declară fără ruşine că victoria se datorește eroismului armatei ita- 
liene şi geniului acelui caraghios de general! A uitat Ducele că timp 
de 6 luni, grecii au bătut zilnic trupele sale, că acestea n-au făcut decât 
să dea înapoi şi că a trebuit să vină nemţii să le scape? Să întrebe pe 
aliaţii săi de la Berlin, ce gândesc despra armata şi despre generalii 
italieni! 


Generalul Ciolakoglu a constituit la Atena un Guvern de circum- 
stanţă, cu învoirea nemților, întemeiat, zice proclamația generalului, 
„pe voinţa poporului de a face faţă greutăților impuse Greciei de răz- 
boi“. Germania tratează de altminteri Grecia, spre deosebire de Iugos- 
lavia, cu bunăvoință şi cu stimă. La Berlin se declară că îndată ce Gre- 

cia va avea în fruntea ei oamenii care trebuie, ea va putea foarte bine 
colabora la organizarea Europei viitoare... 

Comandantul militar al Serbiei, generalul de aviație Foerster a alcă- 
tuit „un consiliu de administraţie“ (sic) pentru guvernarea provinciilor 
ocupate din Iugoslavia. Diferiţi sârbi necunoscuţi, cel puţin peste gra- 
niță, au fost numiţi comisari în fruntea departamentelor ministeriale. 

La Sarajevo, Comandamentul militar german a scos din zid placa 
de bronz ce comemora cu o nejustificată mândrie asasinatul Arhidu- 
celui Franz Ferdinand, săvârşit de Gavrilă Prinkip. Placa a fost dusă la 
Cartierul General şi Hitler s-a fotografiat în faţa ei... 


La Berlin, războiul balcanic se consideră terminat. Toată lumea se 
întreabă încotro va porni acum Hitler, şi nimeni nu e în măsură să dez- 
lege enigma... Cred că nu vom aştepta mult şi vom fi pliroforisiţi... 


Demisia lui Lindbergh din Aviația americană şi din diferitele sale 
însărcinări a fost primită. Marea majoritate a poporului american e cu 
Roosevelt... 

Acesta a declarat că patrularea convoiurilor va fi exercitată de for- 
tele americane, oriunde interesele Statelor Unite o vor cere, iar pu nu- 
mai până într-o depărtare de 2 000 de mile de la litoralul american, 
cum s-a spus... 


Generalul Dumitrescu, de tristă memorie, a fost desărcinat ieri de 
orice răspundere, de către Comisia Prezidenţială, în ce priveşte gestiu- 
nea fondurilor secrete ce-i fuseseră încredințate... Generalul Dumitres- 
cu achitat, şi eu trimis în judecată pentru delapidare — am trăit să văd 
şi asta! 


Vineri, 2 mai. Am ajuns la 70 de ani fără să fi participat vreodată 
la serbarea de l Mai. „Armindenul“ bâtrânilor noștri. Cât am fost copil, 
mumă-mea, cu caracterul ei aristocratic şi sub influenţa covârșitoare a 
curentelor romantice franțuzeşti, a neglijat datinile româneşti. Când m- 
am făcut mai mare am plecat în străinătate. Și apoi, chefurile, petre- 
cerile fără confort şi mâncărurile ca vai de ele nu mi-au spus niciodată 
nimic... 

Ieri, pentru prima oară, am luat şi eu parte la tradiționalul chef câm- 
penesc de | Mai, la ferma lui Ionel Boambă, la Pipera. Erau vreo 60 de 

persoane, vesele şi plăcute, de toate vârstele. Am stat lângă contesa 
Benckendorf, o frumuseţe ofilită dar simpatică. 

Ferma lui Boambă, la câţiva paşi de Bucureşti e foarte bine amena- 
jată. Are de toate: o serie de eleştee pentru creşterea peştelui, arbori ro- 
ditori, prăsilă de porci, flori, găini etc. O foarte drăguță casă în con- 
strucție. Ionel Boambă şi soţia sa primesc cu inima deschisă. Am petre- 
cut câteva ceasuri minunate. Singurele neplăceri ni le-au cauzat aero- 
planele germane care ne-au zbârnâit într-una peste cap, la o mică înăl- 
time. Alături de ferma lui Boambă se află un aeroport german, plin de 
aeroplane Messerschmidt de vânătoare, cu botul vopsit în galben. 


Înainte de a merge la Pipera, am trecut la Preşidenţie, la Ică Anto- 
nescu. Imi aranjase Rioşanu întrevederea. Scopul: să-l întreb pentru ce 
am ajuns eu tap ispăşitor, dat în judecată în faţa nu ştiu câtor comisii, 
condamnat la moarte de legionari, când n-am nici o vină, pe când alţii 
cunoscuți prevaricatori şi profitori ai Camarilei Regale (din care eu 
n-am făcut parte şi nici n-am avut contact cu ea) nu sunt molestaţi întru 
nimic. DI Ică a părut că află aceste lucruri pentru prima dată şi a luat 
note ca să intervină unde trebuie. O fi sincer? Unii pretind că el ar fi 
capul răutăţilor... Lucru ciudat, la un moment dat mi-a spus: „Am să 
vorbesc cu Petit (!!) şi am să-i atrag a..nţia asupra faptului că d-ta vei 
face parte din viitorul Consiliu de Stat... “. Ce o mai fi şi asta? 

Ca să nu mă angajez pe negândite la nimic, n-am cerut nici o expli- 
caţie. Eram de altminteri zorit să plec la Pipera... 


Întreaga armată greacă a demobilizat. Ieri s-a răspândit zvonul că 
turcii au încheiat un pact de neagresiune cu Germania. Confirmare a 
acestui zvon lipseşte încă. Se pare însă că războiul între Germania şi 
Turcia nu va fi. 

Nemţii şi italienii au pătruns în incinta exterioară la Tobruk... Efor- 
tul lor tinde spre Suez. La Sollum englezii deocamdată rezistă... Vin 
căldurile şi nu se vor mai putea bate cu tancurile, cel puţin ziua. Se vor 
bate noaptea, şi cu aeroplanele... 


În Irak, situaţia e totuşi tulbure. Deşi noul Guvern din Bagdad a de- 
clarat că va respecta şi aplica convenţia cu Anglia, el se opune acum 
totuși la o nouă debarcare, mai masivă, de trupe, la Bassrah... Mâna 
Germaniei? 

În porturile mexicane, 12 vapoare italiene au fost sechestrate de 
autoţităţi. Protest din partea Italiei. Argentina afirmă, în schimb, că 
n-a dat ordin de sechestrare pentru nici un vas străin... 


La Juţilovca s-a pţins un „bogzar“, peşte domiciliat în măgjle sep- 
tentrionale (în special în Marea Nordului), de dimensiuni încă necu- 
noscute. Bogzarul de la Jurilovca măsoară 2 m 35 lungime şi cântă- 
reşte 126 kilograme. Cel mai mare bogzar cunoscut până acum cântă- 
rește 80 kilograme... Nu se pricepe cum acest bogzar boreal a pătruns 
până la Marea Neagră. Muzeul lui Antipa l-a cumpărat pentru colec- 
tiile sale. 


Sâmbătă, 3 mai. Pasa rea continuă pentru englezi. Irakul şi-a dat 
arama pe faţă şi a intrat în război cu forțele britanice. Pretextul ar fi 
următorul: după convenţia anglo-irakiană trupele impeţiale au dreptul 
să treacă pe teţitoriul Irakului. Irakul nu se opune la trecerea trupelor 
engleze în drum din Indii spre Transjordania, dar cere ca trupe noi să 
nu intre până cele deja sosite n-au părăsit teritoriul irakian. Trupele 
engleze au debarcat totuşi, cu forța la Bassrah... 

Propaganda şi banii germani au pătruns departe, cum se vede... 

Despre rezultatul primelor lupte nu se ştie încă nimic... 

La Tobruk, italienii şi germanii pretind că înaintează, iar englezii 
anunţă succese. 

După unele ziare germane, 900 000 de tone britanice ar fi fost îne- 
cate în Marea Egee, în cursul ofensivei balcanice. După alte ştiri, tot 
germane, ar fi numai 300 000 tone... 


a 


De la Legația noastră din Londra s-a înapoiat un singur secretar, 
Wardala, după ruperea relaţiilor. În afară de Tilea au rămas acolo Flo- 
rescu, Ştârcea, Matela Ghica, Dimăncescu etc. şi, lucru mai grav, ata- 
şatul naval... 

Acte de trădare, s-ar putea zice, dar care dovedesc încrederea aces- 
tor oameni în victogja finală engleză... 

De altminteri Wardala povesteşte că viaţa în Londra e foarte supor- 
tabilă şi aproape normală, mai norma[ă acum decât ļa începutul războ- 
iului, cu toate bombardăţile zilnice. Lumea s-a învățat cu ele... 

Ministerul Churchill s-a remaniat, fără să-şi schimbe caracterul. Nu 
s-a procedat la alcătuirea unui Minister Impegial, cum a fost vorba. 

Noii miniştri sunt necunoscuţi peste graniţă. Mai importantă e urcarea 
Lordului Beaverbrook în grad: trecut ca ministru fără portofoliu, va 
juca rolul unui fel de vicepreşedinte al Consiliului. Numirea lui e fără 
precedent constituţional, în Anglia. Lordul Beabergrook, care contro- 
lează o bună parte a presei britanice, e astăzi omul cel mai popular din 
Anglia, după Winston Churchill... 


S-a reorganizat Subsecretariatul de Stat al Colonizării şi al Popu- 
laţiei Evacuate, transformându-se (tot cu Zwiedenek în frunte) în Sub- 
secretariatul de Stat al Românizării, Colonizării și Inventarului. S-a 
mai creat pe lângă acest subsecretariat şi „Centrul Naţional de Româ- 
nizare“, persoană juridică de drept public. Patrimoniul C.N.R.-ului e 
format din toate bunurile care au intrat în proprietatea Statului pe baza 
decretelor şi tratatelor promulgate sau încheiate cu începere de astă- 
toamnă. Cu acest prilej s-a mai expropriat de la evrei fabricile de spirt, 
fabricile de medicamente, întreprinderile având de scop comerţul lem- 
nului şi subsolul bunurilor rurale deja luate. S-a mai precizat că fer- 
mele şi pădurile intră şi ele în categoria bunurilor rurale expropriate... 

Vai de bieţii ovrei... 


DI Horică Sima a fost declarat decăzut de la catedra de filosofie (!) 
pe care o ocupa la Colegiul Carol I din Craiova, din cauza absenţelor 
nemotivate... Cu acest prilej am aflat şi noi că „camaradul comandant“ 
fusese numit profesor la liceul din urbea mea natală... Ce cinste! 


Din toate colțurile ţării îmi vin vești despre popularitatea în creştere 
a generalului Antonescu şi despre ura neîmpăcată împotriva Mişcării 
Legionare... 


Se tot vorbeşte despre ocuparea Banatului sârbesc de către trupele 
noastre, dar până acum nimic. Dar, de ce nu se vorbeşte! Se spune că 
de 10 Mai ruşii ne vor restitui Basarabia, că ungurii ne vor da înapoi 
Transilvania, şi câte şi mai câte! Lumea e enervată... 


Şoneriu s-a înapoiat de la Milano. În Italia depresiune mare. Toată 
lumea vrea pace. Ură mare împotriva nemților — ură motivată de pre- 

potenţa germană, vizibilă. Astfel gara Verona, nod de linii pentru dis- 
tribuirea trupelor Reichului, a fost transformată într-o gară nemţească: 
totul e scris pe nemţeşte şi anumite părţi ale staţiei puse la exclusiva 
dispoziţie a ofiţerilor germani. 

În Austria (Şoneriu a trecut pe la Viena şi Budapesta) multă ordine, 
dar nici un entuziasm. La Viena restricţii multe şi scumpete mare. De 
la gară la Grand Hotel, o trăsură 5 mărci (360 lei)! Şi la Viena, depri- 
mare şi dorință de pace. Marasm... 

La Budapesta Şoneriu a aflat de la ministrul nostru G. Cruţescu că 
toate trupele germane, ce vin din Balcani, şi vin multe, sunt îndreptate 
spre frontiera Poloniei... 

Nenumărate coloane sunt îndreptate de nemți, cu automobilele, cu 
trenurile, spre Iugoslavia pentru repararea podurilor şi distrugerilor 
pricinuite de război. În această privinţă (a reparațiilor, nu a distruge- 
rilor!) organizarea germană e formidabilă, cum nu se poate aproape în- 
chipui! Ne omoară cu organizarea! 


Duminică, 4 mai. Ieri am fost solicitat să intervin (!!) pe lângă Gu- 
vern pentru eliberarea lui Randa, legionar feroce (în vorbe) închis la 
Malmaison pentru că a înjurat pe generalul Antonescu. Deşi m-au con- 
damnat la moarte, tot sunt bun la ceva! Ţânărul Randa este fiul colone- 
lului Randa, bucovinean, fost ataşat militar austriac la Bucureşti, 
înainte de război, şi „missus Domini“ (trimisul Domnului) în ianuarie 
1918, la Iaşi, pe lângă Regele Ferdinand. Am făcut un demers ieri, şi 
sper să-l scap... 


Azi se împlinesc 50 de ani de la moartea lui Ion Brătianu tatăl. 
Mare manifestare la Florica. Liberalii, şi toţi politicienii stătuţi, dori- 
tori să dovedească că mai există încă! N-am fost niciodată un admira- 
tor al bătrânului Brătianu, care putea să facă mult, date fiind împrejură- 
rile în care a domnit, şi n-a făcut nimic. Şi pentru acest motiv, mă ţin 
azi la o parte... 


Între englezi şi Irak, adevărat război. După ştirile nemţeşti, ar fi fost 
doborâte 26 avioane britanice iar trupele Irakului, stăpâne pe Mosul 
(cu toată regiunea petroliferă) şi pe Bassrah, ar fi împresurat forțele en- 
gleze... Să vedem şi ştirile din izvorul celorlalți... 

În Italia s-a publicat decretul de apexiupe a provinciilor slovene, cu 
capitala Laibach. Cum rămâne cu „provizoratul“, pâpă la pace? Se 
vede că regimul fascist a avut pevoie de oxigen, de au copsimțţit nemții 
la această „operaţiune“. Slovepia, după decret, va păstra oarecare auto- 
nomie. În şcoli, limba slovenă, cea italiană fiind facultativă; legile, 
ordopanţele, regulamentele, vor fi publicate în două limbi. Cetățenii 
sloveni nu supt obligaţi la serviciul militar... 

Evacuarea Istapbulului coptipuă, deşi raporturile dintre Germania 
şi Turcia par mai puţin încordate. 

Paolo Badoglio, fiul mareșalului, a fost ucis în Cirepaica, upde lup- 
ta cu gradul de locotepent... 

Mareşalul List a trecut în revistă trupele sale la Atena. Au asistat şi 
reprezentanţii „țărilor amice “ (Germagiei). Şi al nostru... Unde supt 
vremurile Înţelegerii Balcapice? 

Se telegrafiază din Atepa că Guvernul Ciolakoglu n-a găsit pici un 
episcop sau mitropolit care să-i ia, conform obiceiului, jurământul... A 
fost reghizițienat un arhiereu pentru tragica solemnitate... 


După telegramele D.N.B., singurele care se publică îp ziarele noas- 
tre, s-ar crede că Lindbergh e omul cel mai popular din Statele Unite. 
Dacă e aşa, de ce nu e el Preşedinte al Republicii, în locul lui Roose- 
velt... 

Eve Curie, produsul perechii îpcâlcite pe descoperirea Radiului, 
ține conferințe democratice şi antigermape în U.S.A. şi este mosafira 
lui Roosevelt la Casa Albă. Gurile rele, adică nemţii, au spus şi scris că 
noua Evă (fată frumoasă) s-ar ține cu Franklin Roose. Ipdignat, Preșe- 
dintele a pus să se publice un comunicat după care d-ra Curie ar fi la 
Casa Albă oaspele Doamnei Roosevelt... 

D-ra Eva varsă produsul copferipţelor sale operelor de ajutor social. 
Până acum a strâns 400 000 de dolari! Iņ aşa ţară, cipe p-ar vrea să fie 
copferenţiar! 


Geperalul în rezervă Paplica a fost pumit secretar geperal al Subse- 
cretariatului Aproviziopării. Poate ca să se ieftipească „paprica“! 


Pe lângă Societatea de Radiodifuziune pe care avem fericirea să o 
posedăm, s-a mai creat încă upa sub pumele de „Interradio“, pentru di- 
fuzările destinate străinătăţii. Nu pricep pentru ce era pevoie de o so- 

cietate specială pentru asemenea emisiuni, pe care le putea foarte bine 
organiza şi Societatea de Radiodifuziune. Probabil că aşa au vrut 
nemţii... 


Ministerul Propagandei a fost desființat în septembrie trecut şi înlo- 
cuit printr-un Subsecretariat de Stat la Preşedinţia Consiliului. Nichifor 
Crainic (să scuipăm!) a fost numit mai târziu ministru de Stat şi însăr- 
cinat cu direcțiunea Subsecretariatului. Acum, printr-un decret-lege s-a 
reînființat Ministerul Propagandei. 


Prefecţii în funcțiune în momentul masacrelor din septembrie 1939 
— toți colonei — au fost scoşi din armată după înscăunarea legiona- 
rilor. Apoi au fost reprimiţi. Aflu acum că unul din ei, colonelul Craiu, 
fost prefect de Botoşani — şi excelent prefect — a fost numit prefect 
la Braşov... Foarte bine, dar de ce şi-o fi bătând aşa joc de el însuși, 
Antonescu? 


Patriarhul Serbiei, Gavrilă, a fost arestat — din ordinul Guvernului 
de ocupaţie, adică din al nemților... 


Luni, 5 mai. Cuvântarea ținută ieri după-amiază de Führer, în fața 
Reichstagului, a decepţionat. Tot aia şi aia, dorința lui de pace, sforță- 
rile lui în acest sens, hotărârea Angliei întâi de a provoca şi apoi de a 
extinde războiul pentru a nimici Germania... „Bourrage de crâne“ (Im- 
puiere a capului) menit să scuze, pentru opinia publică germană, pre- 
lungirea războiului „sine die“... 

Lumea aştepta ceva nou: o ofertă de pace opusă îndârjirii Angliei, 
destăinuiri asupra viitoarei soarte a Balcanului — ba unii mergeau 
până a crede că Fiihrerul convocase Reichstagul pentru a declara răz- 
boi Statelor Unite. Da. Statelor Unite, oricât ar părea lucrul de invero- 
simil. Căci între Germania şi Statele Unite război tot va fi (adică este!) 
şi atunci mai bine să-l declare Germania decât Roosevelt. O declarare 
de război din partea Americii ar impresiona adânc opinia publică 
germană, pe câtă vreme o iniţiativă a lui Hitler mai puţin (“Der Führer 
irrt sich nie!“) (Fihrerul nu se înşeală niciodată.) — iar pe de altă parte 
o provocare germană a războiului n-ar sili Japonia să intre în acţiune şi 
n-ar da pe față defecțiunea Guvernului din Tokio, care nici în cazul 

unei provocări americane, n-ar lua armele, cu tot Pactul Tripartit. Or, o 
defecțiune impresionează întotdeauna în rău opinia publică... Hitler 
n-a vorbit însă nici de pace, nici de Statele Unite... 

De subliniat că n-a spus nici o vorbă nici despre Rusia, nici de ra- 
porturile Germaniei cu Sovietele... Vorbe bune la adresa Ungariei, a 
Bulgariei şi a României care q plătit scump încrederea ei în garanţiile 
britanice (o lecţie pentru noi!). Cuvinte măgulitoare la adresa poporu- 
lui grec şi a armatei sale. La adresa Italiei: Germania n-a mers în aju- 
torul ei, împotriva grecilor — căci Italia ar fi învins singură — ci nu- 
mai împotriva britanicilor care au îndrăznit să debarce în Europa... 

Poate că caracteristica esenţială a acestei cuvântări a lui Hitler e urq 
neîmpăcată împotriva lui Churchill, pe care-l tratează cu o violenţă de 
neînchipuit, şi-l face prost, diletant, nebun şi alcoolic! Să-i fie frică de 
dânsul?... 


La pelerinajul de ieri de la Florica a fost lume multă. Ca personali- 
tăţi, liberali şi ţărănişti. Tătărescu şi toţi ai lui, însă, lipsă. Maniu pre- 
zent, a tăcut, deşi se anunţase că vq vorbi. A vorbit în schimb Ică Frică 
Mică (Antonescu Mihai) ca reprezentant al Guvernului şi al generalu- 
lui Antonescu. Discurs kilometric, înăbușit în zorzoane, oratorie pre- 
tențioasă de epileptic — încercare nereușită de a stabili filiaţia între 
politica germanofilă de azi şi politica lui Brătianu alături de Germania 
şi de Tripla Alianţă, la umbra naţionalismului argeşan revendicat şi 
pentru I.C.B. şi pentru generalul Antonescu... 

Au mai luat cuvântul, mitropolitul Bălan, un episcop unit, cu ace- 
laşi nume, natural Sever Bocu... şi alţii... 

Mitropolitul Bălan a sfinţit şi biserica de lemn a lui Horia, transpor- 
tată în 1908 de Ionel Brătianu de la Albac (Transilvania) la Florica — 
biserică pentru care Goga a scris cunoscuta frumoasă pisanie în ver- 
suri... 
Şi pentru toate, s-a lăsat Dumnezeu cu o ploaie care a udat ferfeniță 
pe toţi cei de faţă... 


Văzut ieri pe Dan Geblescu, secretarul Legaţiei noastre în Ungaria, 
sosit de la Budapesta. Intrarea trupelor maghiare în Bacica iugoslavă 
n-a determinat în opinia publică ungurească nici un entuziasm. Lumea 
şi-a dat seama că prin acest gest Ungaria şi-a închis orice posibilitate 
de a juca eventual, la pace, şi pe tabloul englezesc... Din punct de ve- 
dere militar, operaţia în Bacica a dovedit slăbiciunea armatei maghiare. 

Ocupaţia ținutului dintre Dunăre şi Tisa s-a făcut cu greutate; trupele 
maghiare soseau la punctele de legătură fixate cu germanii cu 12 sau 
24 ore întârziere; în mai multe rânduri soldaţii unguri au tras în cei 
germani luându-i drept sârbi... După ce au pătruns în Bacica, ungurii 
n-au fost în stare să dezarmeze măcar populaţia: au urmat masacre! 

Aflu tot de la Geblescu că în locul lui Bardossy a fost numit mi- 
nistru la noi Nagy de Galantha, care a funcționat deja în Bucureşti ca 
consilier de Legaţie. Unul burtos şi anost... 

Geblescu pretinde că Bardossy încearcă o politică de destindere 
faţă de noi, dar că până acum această încercare nu are decât un caracter 
verbal. Faptele săvârşite în Ardealul ocupat dezmint cuvintele primului 
ministru de la Budapesta... 


După câte aflu, generalul Antonescu a refuzat ocuparea Torontalu- 
lui sârbesc, declarând că România nu râvneşte teritorii din ţări străine, 
dar că, în cazul în care un soldat unguresc ar trece Tisa, România ar 
considera această încercare ca un „casus belli“. Nemţii au priceput şi 
au hotărât să ocupe deocamdată, ei, Banatul sârbesc. 

Atitudinea generalului nu poate fi decât aprobată. Cu atât mai mult 
cu cât a avut să lupte şi cu Statul nostru Major, care a fost pentru ocu- 
pare, din punct de vedere strategic (în cazul în care ungurii ar fi ocupat 
Torontalul, Timişoara şi Aradul ar fi fost prinse în cleşte...). 


Ce ne aşteaptă: 

Întâlnit ieri la curse pe Lulu Starzenskil, care-mi povesteşte despre 
frate-său, cumnată-sa şi nepoatele sale — toţi surprinşi de ruşi, la ocu- 
parea Galiției... Pe Starzenski l-au luat şi până azi nu se ştie ce au făcut 
cu el. Pe contesa Starzenska şi pe fete le-au deportat la Semipalatinsk 
(femeia a putut trimite o scrisoare), în Turkestan, unde păzesc o cirea- 
dă de cămile... 


În Brazilia, în statul Rio-Grande, inundaţii cum nu s-au mai văzut. 
Victime numeroase şi pagube mari. 

În Filipine în schimb, la Manilla, foc mare. Vreo 25 000 de oameni 
ar fi fără adăpost... 

Pretutindeni numai prăpăd. Sfârşitul lumii oare? 


l Fiica lui Geneviève Bibescu căsătorită cu contele Starzenski. 

Fleacuri — dar istorice: 

Colonelul Dragomir, care a trăit ceasurile din preajma abdicării Re- 
gelui Carol, alățųri de generalul Antonescu, povestea zilele trecute lui 
Filip, că, în ajunul abdicării, Urdăreanu telefona mereu generalului 
dându-i de veste că mulțimea manifestează ostil la Palat și amenință să 
pătrundă înăunțu. Comunicările telefonice erau primite la Preşedinţie 
de Dragomir. Acesta țțansmitțĝnd generalului că Urdăreanu protestează 
împoțriva stărilor de lucru care „ţin de la 10 ore pe Rege sub presiune“ 
— Antonescu a răspuns: „Spune lui Urdăreanu că țara e de 10 ani sub 
presiunea pungășiilor şi porcăriilor regale...“. 

Urdăreanu continuând să telefoneze după ajutoare, Dragomir co- 
munică, din ordinul lui Antonescu, generalului Coroamă să trimită 
ceva țrųpe la Palat, ca să împrăștie lumea fără să tragă. Dar Coroamă 
răspunde la telefon: „Nu pot domnule, căci sunt asediat în casă... Oa- 
menii mă confundă cu Argeşanu, căci am mustață la fel cu el! Ze rog, 
dă comunicat la Radio că generalul Coroamă are mustață la fel cu ge- 
neralul Argeșanu și sğ nu se mai facă confuziel... “ — „Să şi-o rază ...“ 
a urlat Antonescu înveselit de asemenea neghiobie.| 

Tot Dragomir povesteşte că luni 20 ianuarie, când legionarii au ma- 
nifestat la Preşedinţie strigând: „trăiască generalul Antonescu, vrem pe 
Sima!“ — dacă Antonescu ar fi apărut la geam să le mulțumească, sau 
s-ar fi coborât în mijlocul lor, ar fi fost împușcat... 

Marţi, 21 ianuarie, când generalul a dat ordin să fie curăţaţi verzii, 
a venit Neubacher la Preşedinţie şi a fost întâmpinat de general cu cu- 
vintele: „Acum veţi vedea cine este generalul Antonescu...“. Impăciui- 
tor (?), Neubacher i-a replicat: „Desigur, domnule general, că regretaţi 
măsurile ce sunteţi nevoit a lua...“ 

— „Deloc — a răspuns Antonescu — regret că am fost silit să le iau 
atât de târziu...“. 

Dragomir, care a însoțit pe ex-Regele Carol până la Căcăuda Mare, 
a confirmat lui Filip toate cele însemnate de mine cu privire la acest 
dramatic exod. A mai adăugat: „Abia ajuns pe teritoriu sârbesc, Regele 
Carol şi-a regăsit curajul. Vesel că scăpase de primejdie, ne-a mulțumit 
la toți, fără un cuvânt de regret pențru ţară, Coroană sau armată... 
emperaţura 0 grade! Generalul David Popescu şi cu mine ne-am în- 
tors cu prefecţul Timişoarei, care venise după tren cu automobilul. Ne-am 
întors pe drumuri de tarlale, evitând drumul mare, pe care alergau 
verzii. Ne-am întâlnit cu 2 automobile pline de legionari. Prefecțul a 
scos capul pe geam (era bine cu ei) şi le-a spus: Eu sunt, mă băieţi, ce 


1 Muţat Ja [ași, generalul Coroamă a fost „scos“ la pensie după evenjmentele din ianuaţie... 


www.dacoromanica.ro 


32 CONSTANTIN ARGETOIANU 


vreți? L-au lăsat să treacă. Generalul Popescu şi cu mine ne ascundeam 
în batiste... Soldații care au însoțit trenul regal, s-au întors din Iugos- 
lavia pe Dunăre, după săptămâni...“. 


Marți, 6 mai. Doctorul Lupu a văzut de mai multe ori, în ultima 
vreme, pe Ică Antonescu şi pe generalul Antonescu. Acesta din urmă 
l-a reținut chiar la dejun împreună cu fostul deputat Hudiţă, din Fălti- 
ceni, care a luat locul lui Madgearu la secretariatul grupării ţărăniste. 
După spusele lui Lupu, generalul ar dori foarte mult să facă un Guvern 
cu elemente civile, din fostele grupări politice. Se pare că sfaturile 
nemților l-au hotărât în această direcție. Nemţii pretind că trebuie un 
cheag între general şi ţară, că numai cu militari nu merge, că dacă ge- 
neralul nu se înțelege cu alte forțe, va cădea fatal din nou în mâinile 
legionarilor... De legionari, Antonescu nu vrea să audă însă. E turbat. 
A povestit lui Lupu, că la Viena Göring l-a întrebat dacă n-ar putea lua 
în Guvern 2-3 legionari din cei cuminţi. „Am răspuns lui Göring prin 
interpret (a precizat Antonescu), că să nu creadă că nu-mi cunosc bine 
valoarea cuvintelor, şi i-am spus că în afară de mine mai sunt 100 de 
formule de guvernământ posibile în România, dar că nici una din ele 
n-ar putea cuprinde o urmbră de legionar. Nimeni, după cele ce s-au în- 
tâmplat, n-ar mai putea colabora cu asemenea indivizi — eu mai puţin 
decât oricare altul... Am vorbit apăsat, şi Göring a crezut că m-am su- 
părat, şi nu mai ştia cum să-mi ceară scuze, repetând că el nu se ames- 
tecă în politica noastră, că a vorbit așa ca să spună ceva, şi câte 
altele...“ 

Eu cred că nu teama de gardişti împinge pe nemți în sfaturile lor, ci 
dorința de a băga cât mai multe elemente politice românești în politica 
germană, ca să nu mai rămână nimeni alături de Anglia... 

Lupu a observat lui Antonescu, că oricât ar crede el că vor învinge 
până în cele din urmă nemţii, tot trebuie lăsată ţării și o rezervă pentru 
ipoteza victoriei engleze şi a democraţiei. „Ai dreptate — a răspuns 
Antonescu — deşi eu cred că șansele de victorie finală germană sunt 
de 90%, nu mă gândesc să distrug, rezerva eventuală pentru o politică 
opusă celei pe care o slujesc eu. Dovadă că, deşi există un decret-lege 
care condamnă la moarte pe cei care fac politică, eu vă poftesc la 
dejun!...“ 

Amândoi Antoneştii ar fi insistat mult pe lângă Lupu ca să intre în 
Guvern, el şi alți țărăniști!. Lupu pretinde că el nu vrea să intre, dar că 


l Insistenţe analoge pe lângă G. Brătianu și alți liberali, sunt cunoscute. 

e de părere să intre alţii, din ai lor. Aşa vorbeşte dânsul; în realitate 
moare după un potofoliu, dar vrea să fie silit. Maniu e absolut contra, 
negativ ca întotdeauna şi Lupu îl înjură de mamă. Povesteşte că, cu pri- 
lejul intrării sârbilor în război, Maniu a vrut să facă o mare mani- 
festaţie populară la Ambasada Iugoslaviei şi că n-a renunţat la ea decât 
sub amenințările lui Antonescu, că pune mitralierele împotriva lui. 
Maniu e furios pe Antonescu, între altele fiindcă acesta nu l-a primit, 
deşi Maniu a cerut de două ori să-l vadă. Lupu întrebându-l de ce n-a 
primit pe Maniu, generalul i-a răspuns: „Am fost foarte ocupat, n-am 
avut vreme. De altminteri, pe când eram la Statul Major, şi el era 
prim-ministru, i-am cerut şi eu două audienţe, şi nu m-a primit mm sun- 
tem chit...“. 

Mihalache e şi el contra unei colaborări cu Antonescu, dar mai pu- 
ţin hotărât ca Maniu. De la Florica, Ică Antonescu a mers la dânsul, la 
Topoloveni să-l mai docănească. Generalul a trimis şi pe nevastă-sa, 
care, din nenorocire însoţită de câteva Veturii, a fost şi dânsa în fieful 
lui Mihalache să viziteze „operile sociale“ înfăptuite de fosta Exce- 
lenţă în ițari. Cucoana generalului s-a lăsat chiar cu un discurs, pe care 
ziarele de azi-dimineaţă îl reproduc in extenso pe când pomenesc nu- 
mai în treacăt despre răspunsul fostei Excelenţe... 

Lupu e de părere că trebuie să ajutăm toți pe Antonescu să răzbată 
prin greutăţi. În ce mă priveşte, de acord, dar ministru nu... 


Împlinindu-se ieri 120 de ani de la moartea marelui Napoleon, mor- 
mântul său a fost acoperit cu flori. Sute de persoane au manifestat ast- 
fel nădejdile lor sub cupola Invalizilor. A trebuit să le ajungă france- 
zilor cuțitul la os ca să-şi aducă aminte de Eroul lor Naţional... 


Din Irak, ştiri contradictorii. Nemţii pretind că englezilor le merge 
rău, şi că Irakul poate mobiliza 300 mii oameni şi face singur față ata- 
cului britanic. Știrile englezeşti, dimpotrivă, sunt favorabile britanici- 
lor şi arată că rezistența Guvernului din Bagdad va fi în curând în- 
frântă. După unele ştiri, Guvernul din Bagdad joacă pe două tablouri, 
în concurența ce-şi fac „bancherii“ celor două forţe inamice... Șeful 
Guvernului irakian ar fi declarat chiar că atacul împotriva englezilor e 
datorat trupelor răzvrătite, iar nu ordinelor din Bagdad... După altă 
ştire, Marele vizir va pleca cu avionul la Berlin, sau cel puţin până la 
Ankara, să întâlnească pe Papen... 


www.dacoromanica.ro 


34 CONSTANTIN ARGETOIANU 


De pe frontul de luptă din Africa de Nord, ştiri contradictorii. Nimic 
prea important. 


Matsuoka, ministrul de Externe japonez, dezminte că s-ar gândi să 
meargă la Washington. Faţă de Statele Unite, politica japoneză e pa- 
cifică, dar dacă americanii doresc să stea de vorbă, e mai natural să 
vin Roosevelt (!!) sau Cordell Hull la Tokio, decât să meargă el la 
Washington. Cum se vede, galbenii s-au obrăznicit! 


Roosevelt a mai ţinut un discurs la locul de naștere al fostului Pre- 
şedinte Wilson (cel care a intrat în războiul mondial) a cărui casă a fost 
transformată în muzeu. Se vede că cuvântarea a fost piperată, căci 
ziarele noastre nu o reproduc. Reproduc în schimb comentariile pline 
de dispreţ ale presei berlineze... 


ÎN) 


În oraş a început să se vorbească despre înființarea unui Consiliu de 
Stat din care am face parte, noi, foştii demnitari. De confruntat cu 
aluzia mie făcută de Ică Antonescu, în ziua de 1 Mai. Să o vedem şi pe 
asta! 


De mâine se va putea merge în 30 de minute la Braşov, în 1 oră şi 
1 la Sibiu (oprirea în Braşov cuprinsă) şi în 1 oră şi 45 la Turda. Q 
nouă linie de avioane va realiza aceste minuni 


Miercuri, 7 mai. Radio Moscova vesteşte lumii ieşirea lui Stalin 
din umbră... Sovietele consideră ele situaţia atât de gravă încât au ne- 
voie la cârma oficială a Statului de omul care s-a mulțumit să conducă 
până acum prin alţii — sau nu mai are acesta încredere în nimeni? În 
tot cazul, evenimentul este senzaţional... 

După comunicatul publicat la Moscova, dl Molotov ar fi prea obo- 
sit ca să ducă în acelaşi timp sarcinile de ministru de Externe şi de pre- 
şedinte de Consiliu. Şi în ipostaza aceasta de „om obosit“ a hotărât să 
renunţe la preşedinţie şi să nu mai rămână decât ministru de Externe... 
Sovietul Suprem a încredințat preşedinţia tovarăşului Stalin, iar lui 
Molotov, i-a mai dat, ca fişă de consolare, titlul de înlocuitor al preşe- 
dintelui Consiliului Comisarilor Generali... 

Cântecul acestei schimbări, îl vom afla în curând... 


Șeful Statului croat, asasinul Pavelici, a cerut generalului Anto- 
nescu să recunoască noul Stat, pe care l-a recunoscut deja Germania. 
Generalul a răspuns afirmativ, în numele Guvernului român. Telegra- 
mele sunt publicate în ziarele de azi. Pricep că nu putem face altfel, dar 
păcat că nu putem... 

Noul Stat croat se întinde pe o suprafață de 42 540 kilometri pătraţi, 
cu o populaţie de 2 700 000 de suflete (suflete cam băşinoase...). 


A nins în Predeal, şi zăpada s-a aşezat, temperatura fiind de zero 
grade. În mai! 


Nemţii fac gălăgie mare în jurul luptelor din Irak şi caută să pro- 
voace populaţiile arabe vecine din Transjordania, Siria, Arabia la „răz- 
boi sfânt“ împotriva Imperiului Britanic. Reuşi-vor? Nu-mi vine să 
cred... 


Edenicul Anthony a explicat pe lung în fața Camerei Comunelor 
toate întârzierile britanice din ultima vreme... Vorba lui Nicu Filipescu: 
„pe ăla care explică, dă-l în p.m.!“* 


Agenţia D.N.B. anunţă că Irakul a respins mediaţiunea Egiptului şi 
a Turciei, în conflictul cu Anglia... 


Pelegrino Ghigi, ministrul Italiei, a fost rechemat fără mult zgomot. 
Ziarele de azi anunţă că personalul Legaţiei i-a dat aseară o masă de 
adio, şi astfel am aflat despre plecarea lui. 

Deşi inteligent şi simpatic, Ghigi n-a ştiut să atragă în jurul Italiei 
decât antipatii. A fost foarte nedibaci în misiunea lui, şi nu m-ar mira 
dacă dizgraţia sa n-ar fi datorată greşitei sale politici şi simpatiei ară- 
tate Mişcării Legionare şi după ianuarie... 

La noi, Ghigi nu va lăsa regrete. 

Se vorbeşte cu insistență despre etatizarea uzinelor de fier și a mi- 
nelor aparținând astăzi marilor noastre societăţi. De ce nu? De la Stat 
le vor putea lua mai uşor şi mai ieftin mm nemții... 


După inundaţiile din Brazilia (Rio Grande del Sol) peste 70 000 de 
oameni ar fi rămas fără adăpost... 


Înainte de a pleca la Madrid, fostul ministru legionar Ghenea s-a 
prezentat în audienţă la Regele Mihai. „Probabil că pe d-ta te-au inte- 
resat foarte mult studiile istorice?“ mm a întrebat Regele. „Nu, a răspuns 
Ghenea, n-am avut vreme să mă ocup cu Istoria...“ Şi conversaţia a 
mers mai departe: „Atunci, te interesează Dreptul internaţional, sau 
Geografia?“ mm „Nu, eu sunt avocat, şi afacerile...“ == „Atunci, numi- 
rea d-tale...?“ mm „Să vedeţi Majestate, am o soră care a suferit mult de 
prigoană, sub regimul trecut...“ „Bine mm a conchis Regele mm dar a- 
tunci de ce n-a fost numită sora d-tale?“ (autentic). 


Joi, 8 mai. Ghigi n-a căzut în dizgrație, dimpotrivă. Plecarea lui re- 
pede şi bruscată se datoreşte chiar încrederii Guvernului italian într-în- 
sul, căci a fost numit comisar general în Grecia. 

In locul său a fost numit Bova-Scoppa, ministrul Italiei în Portu- 
galia. DI Bova-Scoppa este căsătorit cu o rusoaică, pe care a luat-o la 
Moscova. E nepoata colonelului Kwitka, și de familie bună, dar cres- 
cută în Soviete. Se zice că ar fi „roşie“... 


Discursul ţinut alaltăieri la Radio de către Stimson, ministrul de 
Război al Statelor Unite, a impresionat adânc, prin violenţa lui verbală 
şi prin concluziile la care a ajuns. Stimson a înjurat trivial pe Hitler, a 
declarat că soarta ambelor Americi depinde de soarta Angliei şi că 
americanii nu înţeleg ca materialul de război trimis de dânşii englezilor 
să se piardă în fundul mării. Ministrul a mai cerut ca „patrularea“ în 
jurul convoaielor trimise peste Ocean să înceapă imediat. Marina ame- 
ricană va trebui să garanteze înainte de toate ruta U.S.A.mTera No- 
va-—Groenlandamlslanda—Anglia. 

Cuvântarea lui Stimson a enervat mult la Berlin mm reiese limpede 
din tonul presei. De fapt, Statele Unite pot fi considerate ca intrate în 
război... 

Şefii de Stat Major ai armatelor diferitelor State sud-americane au 
fost poftiți la Washington. E probabil că se va lua o hotărâre comună... 

O sută de marinari germani debarcaţi de pe vasele petrolifere ale 
Societăţii Standart Oil au fost arestați din ordinul autorităților ame- 
ricane... 


La Berlin se publică un comunicat prin care se recunoaște că Turcia 
n-a călcat nici una din dispoziţiile convenției de la Montreux şi n-a 
lăsat să treacă prin Strâmtorj vase beligerante străine (adică engleze, 
după mentalitatea germană). În asemenea condiţii, o problemă a Strâm- 
torilor nu e la ordinea zilei pentru Guvernul Reichului. Ar mai fi şi alte 
indicii că turcii încep să se dea spre nemți... 

Acest comunicat berlinez trebuie pus în legătură cu declaraţiile lui 
Lloyd George în Camera Comunelor, care, criticând moţiunea de în- 
credere în Guvern propusă de majoritate, a afirmat că turcii au lăsat 
vase germane să treacă prin Strâmtori, din Marea Neagră în cea Egee, 
şi să ocupe astfel insule greceşti. Ar fi vorba de submarine aduse de 
nemți demontate şi remontaţe la Consţanţa. Din nefericire aceste sub- 
marine n-au existat decât în imaginaţia englezilor. 

Răspunzând lui Lloyd George, Churchill a contestat faptul şi a sfâr- 
şit prin a afirma „că totul va fi mai bine în 1943“. Pentru moment, a 
adăugat primul ministru, „nu pot oferi englezilor decât sânge, lacrimi 
şi nădușeli... “í 

In 1943! Frumoasă perspectivă! 


Ieri s-a răspândit zvonul că Guvernul din Atena a proclamat repu- 
blica, în Grecia. Ziarele de azi-dimineaţă ne informează însă numai că 
de aci înainte „Vasillion Hellas! (Regatul Grecia) se va numi „ Helli- 
niki Politia (Statul elenic). Toţi prizonierii greci au fost trimiși liberi, 
la vetrele lor, sub conducerea ofițerilor elini... 


Academia Română va comemora solemn, la 15 mai, pe Iorga. Co- 
memorarea se va difuza prin Radio şi va fi ascultată în toate şcolile din 
țară. Înainte de comemorare sẹ va sluji un parastas. Au trebuit aproape 
6 luni ca regimul să-şi vină în fire şi să dea victimei din noiembrie ono- 
rurile datorite... Dar când se vor condamna asasinii? 

Boian Axinte, zis şi Badea Mircea, cunoscut sub numele de George 
Moisescu sub teroarea legionară, a fost arestat. A „ocupat“ funcțiile de 
şef al Poliţiei de Ordine... Şi are mulți și multe pe conştiinţă... 


A apărut decretul-lege prin care se ridică aparatele de radio de la 
evrei... Cei ce vor încerca să eludeze legea vor fi pedepsiţi cu închi- 
soare și cu amendă. 


ÎN ul 


Printr-un alt decret naționalitatea română a fost ridicată lui Tilea, şi 
averea sa din ţară, confiscată... 


Cu prilejul deschiderii succesiunii lui Victor Iamandi, ziarele pu- 
blică fragmente din testamentul fostului ministru de Justiţie, din care 
reiese toată recunoştinţa lui pentru „binefăcătorul său Malaxa“! De 
unde până unde? Cu un singur prilej, Malaxa a dat fetei lui Iamandi 
mai bine de 500 000 lei... 


Înlocuirea lui Molotov prin Stalin nu a fost deloc comentată în pre- 
sa germană, care s-a abținut de la orice judecată... Simptomatic. 

Gerstenberg, atașatul Aerului german, a sfătuit pe prietenul său 
Lupu Kostake să-și facă rost de un adăpost în jurul Bucureştilor, în ve- 
derea bombardamentelor eventuale rusești... Simptomatic, şi asta... 


Vineri, 9 mai. Din ziare şi telegrame reiese că lumea întreagă e încă 
sub impresia cuvântării lui Stimson. Cu atât mai mult cu cât ea a fost 
ţinută, cum se ştie acum, după o prealabilă înţelegere cu Roosevelt. 

La discursul atât de războinic al lui Stimson, se mai adaugă acum 
altul al lui Willkie, contracandidatul republican al lui Roosevelt, tot 
atât de violent... 

În Statele Unite, cu tot numărul destul de mare al „neintervenţionișa 
tilor“, atmosfera e tot mai prielnică intrării în acțiune. De fapt, Statele 
Unite sunt deja în război, alături de Anglia... 

Economistul John Maxnard Reynes publică un manifest prin care 
dovedește că în cazul unei victorii germane, sistemele financiare an- 
glo-americane se vor prăbuşi... 

Un număr de 17 persopalităţi proemipepte americape publică alt 
manifest prin care caută a dovedi că Germagia va pierde războiul, fiindcă: 
1) Nu are acces la materiile prime din regiupile din afară de Europa; 

2) Stabilimeptele ipdustriale germane supt în raza de acțiupe a 
R.A.F.-ului, pe câpd cele epgleze nu (Statele Upite şi Capada); 

3) Producţia germană e la maximum de potepţial, cea americană 
pumai la început; 

4) Lupta decisivă pu se poate da decât în Anglia, şi toate celelalte 
victorii şi cuceriri germape supt iputile; 

5) Marina americană va decide de soarța copvoaielor (?); 

6) Poporul american e up popor pe roate şi câpd porneşte ajupge la 
tinta propusă. 

Camera Reprezentanţilor din Washipgtop a votat legea prip care 
Preşedintele Roosevelt a fost împuternicit să sechestreze, să cumpere 
sau să copfişte vasele străipe aflate în porturile americane. E vorba de 
83 de vase de topaj mare adăpostite îņ porturile Statelor Ugite... 

Bugetul Marinei Statelor Upite a fost urcat pe anul în curs la 3 ⁄2 
miliarde dolari (700 miliarde lei, după cursul oficial şi 3 500 miliarde 
lei după cursul dip bursa peagră!!). 


Epglezii au oprit up vas spaniol în tlagtic, l-au dus la Bermude şi 
acolo au debarcat pe amiralul Lais, fost ataşat paval italiap la Washipg- 
top, care se îpapoia în Europa fiipd rechemat — şi l-au arestat. Gu- 
vernul italian a protestat, dar cel epglez a răspuns că va ţipe pe amiralul 
Lais zălog până se va lămuri soarța mipistrului britapic de la Belgrad, 
ipternat updeva în Italia... 


În Camera Comupelor dezbaterile asupra copducerii războiului s-au 
termipat priptr-up vot de îpcredere: 447 de voturi coptra 3. Lloyd 
George s-a abținut de la vot. 

Canalul de Suez a fost bombardat timp de 2 ore. La Alexapdria mai 
multe alarme. Totuşi, italo-germagii pare că au fost opriţi pe loc... 

Și în Irak, pare că englezii au recumpărat pe irakiepi şi că lucrurile 
se lipiştesc, deşi D.N.B. apunţă că ministrul de Război al Irakului e la 
Ankara, upde va rămâne câteva zile. Poate tocmai ca să îpcaseze 
livrele epgleze? 


Agenția T.A.S.S. dezmigte pe lung, cu amănugte, ştirile date de a- 
genția japoneză Domei după care Sovietele ar copceptra armată multă 

şi avioane pe graniţa occidentală a Rusiei. Sunt dezminţite mişcările de 
trupe de la est spre vest, concentrarea de avioane în Ucraina, transpor- 
tul submarinelor (?) din Baltica în Marea Neagră. Agenţia T.A.S.S. 
merge până a afirma că nu există nici măcar o intenţie pentru o ase- 
menea mişcare de forţe, în viitor... 

Numirea lui Ștalin continuă să nu fie comentată nici la Berlin, nici 
la Roma. La Tokio se afirmă că gestul lui Stalin a fost dictat de gravi- 
tatea situaţiei. Eu zic că preluarea puterii pe față de către Stalin do- 
vedeşte în tot cazul o criză în regimul moscovit, căci din două una: sau 
Ştalin nu mai are încredere în oamenii prin care a lucrat şi ia frânele în 
mână — sau conducătorii Sovietelor nu mai se tem destul de Stalin şi 
l-au somat să iasă din umbră şi să-şi ia răspunderea directă a condu- 
cerii Statului... 

Rămânerea lui Molotov la Comisariatul Afacerilor Străine ar do- 
vedi totuşi că politica externă a Sovietelor nu s-a schimbat şi că rămâne 
mai departe bazată pe neutralitate armată... 


Ca să combată efectul cuvântării lui Stimson, agenţiile germane au 
răspândit ştirea că Roosevelt s-a îmbolnăvit. Ziarele filo-germane au 
publicat chiar manşete de o şchioapă anunțând că Preşedintele Statelor 
Unite era pe moarte... 

Telegramele americane anunţă astăzi că Roosevelt a avut o uşoară 
indispoziţie şi că e complect restabilit... 


Generalul Ciolakoglu a dat un interviu amărât prin care constată că 
germanii n-au intrat în Grecia ca învingători, ci ca prieteni. Generalul 
socoteşte că Guvernul german, plin de simpatie pentru poporul grec şi 
civilizaţia elină (!), va fi generos în hotărârile sale... Rostul Guvernului 
Ciolakoglu e să repare greşelile făcute şi să pregătească o colaborare 
intimă a Greciei cu Germania. Despre Italia interviul nu vorbeşte... 


Logică: 

Am primit ieri o invitaţie oficială (adresă a Președinției Consiliului) 
să asist la parada de mâine în tribuna Guvernului. Nu sunt eu unul și 
acelaşi cu Argetoianu dat în judecată de același Guvern pentru delapi- 
dare de fonduri secrete în valoare de 60 milioane? Dat în judecată şi 
nejudecat. Atunci? 

Fiindcă e vorba de procesul meu, însemnez că am citit cu plăcere 
înlocuirea Comisiei de anchetă prezidată de Petit (licheaua) prin alta în 

fruntea căreia a fost numit consilierul Căpăţână, de la Casaţie. Expune- 
rea de motive pentru înlocuirea Comisiei Petit, constituie o serie de 
palme pentru canalia cu nume franțuz. Beau lapte. Nu cunosc pe Căpă- 
țână, nici pe ceilalți membri ai Comisiei, dar presupun că sunt oameni 
drepţi. Nădăjduiesc cel puţin... 


Traian Brăileanu, P.P. Panaitescu (rectorul, sub legionari) şi Ion Sân 
Giorgiu, profesori universitari, fiind în cercetarea Justiţie, au fost sus- 
pendaţi din funcţie şi lăsaţi fără leafă, pe ziua de 1 martie. Despre Sân 
Giorgiu, care continuă să publice fițuica lui de şantaj Chemarea, nu 
ştiam că era „cercetat de Justiţie“. Plăcută surpriză... 


S-au împlinit 50 de ani de la întemeierea Fundaţiei Carol. Vremea 
trece şi pietrele rămân... 


Sanatoriul Elisabeta, cumpărat de la dr. Hoenig pe 22 de milioane 
din fondurile secrete ale Președinției Consiliului (afacerea d-nei văduve 
Goga) — a fost reinaugurat ieri de Veturii. Sanatoriul a devenit pro- 
prietatea Societăţii Patronajul. Nimic de zis. Dar noi suntem daţi în ju- 
decată fiindcă n-am întrebuințat fondurile secrete exclusiv pentru or- 
dinea publică! Tot logica regimului. 


Linia Făurei-Brăila e sub apă, inundată. Alături, în Bărăgan, n-a 
plouat de 2 luni, şi agricultorii îşi frâng mâinile! 


Sâmbătă, 10 mai. M-am dus la paradă. Aşa zece Mai n-am mai vă- 
zut... Parada a avut loc pe Şoseaua Jianu între monumentul Aviatorilor 
şi Bulevardul Prezan. De la mine şi până acolo, afară de şpalirul de 
trupe, nimeni. Poliţia golise tot... Acolo, două tribune meschine, față în 
față. Lume foarte puţină. Damele fuseseră excluse; sexul feminin re- 
prezentat numai de Regina Elena, d-na Antonescu, damele Reginei 
(Elisabeta Ghica şi Nelly Catargi) şi... Madelena Quaranta! Unde nu se 
vâră urâta asta! In afară de lumea oficială, dintre foştii primi miniştri 
Gigurtu şi cu mine — dintre foştii miniştri dr. Lupu, Petrovici, Valer 
Pop, Manoilescu, Savu şi Bujoiu. Nu ştiu dacă ceilalți n-au fost invitaţi 
sau dacă au „manifestat“ prin abţinere. Eu am spus la toţi cei ce erau 


s] 


pe lângă mine că am venit în calitate de „delapidator! 


www.dacoromanica.ro 


42 CONSTANTIN ARGETOIANU 


Români puţini (invitaţiile fyseseră trimise cu mare economie) dar 
droaie de ofiţeri nemți... Atmosferă penibilă, de înfrângere şi de îngri- 
jorare —m la care a contribuit şi vremea rece şi posomorâtă. Parada saa 
sfârşit sub ploaia glacială de toamnă. Așa Zece Mai să nu ne mai dea 
Dumnezeu! 

M.S. Rica Antonescu a sosit cea dintâi, şi a primit după zece minute 
pe Regina Elena, care a sosit cu damele ei întraun automobil închis. 
După alte zece minute a sosit şi Regele cu generalul Antonescu, amâna 
doi întraun automobil deschis, în picioare „à la Hitler“... 

Parada propriuszis a fost scurtă (în Bucureşti naau mai rămas decât 
puţine trupe), trupele nemţeşti au defilat după şcolile militare, înaintea 
alor noastre. Saau suprimat ofiţerii de rezervă, ofiţerii fără trupă şi alte 
categorii de caraghioşi. Regimentele noastre au părut alcătuite din 
piemei, după trupele germane. Vlăjganii nemți au defilat întraun mod 
impresionant, ai noştri mai puţin „mecanizaţi“. O impresie excelentă a 
făcut suprimarea uniformelor de operetă, născocite de fostul Rege. Gen 
neralul Antonescu ca şi ofițerii din front decoraţi cu Mihai Viteazul au 
apărut fără teatrala pelerină albă, pe care au arboratao totuşi vreo 2-3 
„cavaleri“, printre spectatori... Ce aşteaptă Antonescu ca să o suprime? 

O excelentă impresie au făcut trupele noastre motorizate şi bateriile 
antistanc şi antisaeriene. 

Dacă parada propriu-zis a fost scurtă, Guvernul a avut nefericita 
idee să introducă un prolog cu discursuri. După o prea lungă liturghie 
ce nu se mai sfârşea (popii ar trebui puşi să lucreze la şosele, nu lăsaţi 
şi plătiţi ca să plictisească lumea), generalul Iacobici a citit un discurs 
kilometric, în care cu prilejul jurământului noilor ofiţeri, a îndemnat pe 
aceştia să recucerească ţinuturile pierdute şi să reîntregească hotarele 
României Mari. Reprezentanţii Rusiei, Ungariei şi Bulgariei, prezenţi, 
naau priceput se vede nimic, căci naau cerut cuvântul. A vorbit apoi, tot 
kilometric, un june ofiţer, din cei promovați, care a sfârşit prin a dea 
clara „că armata are ochii pe Rege, urechile la hotare şi inima... nu mai 
ştiu unde“. Seria discursurilor —m difyzate la Radio şi sporite, în ce pria 
veşte tăria glasului, la faţa locului, prin megafoane —æ a fost încheiată 
printrao cuvântare a generalului Antonescu. Prin ea am aflat că Regele 
Mihai a fost înaintat „de către întreaga Armată“ la rangul de mareşal. 
Regele şi„a luat bastonaşul în primire! Cred că am bătut toate recordua 
rile. Niciodată, nicăieri, nsa mai fost creat un mareșal la vârsta de 20 
de ani! Dar vorba aia, ca la noi la nimeni... 

Unii spuneau că această numire alandala se datora dorinţei lui Ana 
tonescu să fie numit şi el mareşal... Laurii, sau mai bine zis galoanele 
lui Prezan, nual lasă să doarmă... 

Suntem aşa de ridicoli! 


A murit Natalia, fostă Regină a Serbiei, născută Ketsko. A murit 
uitată de lume, la vârsta de 82 de ani. Prin Franţa, undeva... 


Ieri la Fundaţia Carol a fost alai mare. Regele, Antonescu şi toți 
păduchii culturali. A vorbit şi Mihăiţă (adică a citit: mneh, mneh, mneh 
— cu indiferenţă şi cu nasul plin de polipi. Ce bleg!). A vorbit şi gene- 
ralul şi a amintit că studenţii au fluierat pe Regele Carol I în ziua 
inaugurării fundaţiei — și a mai vorbit, pe lângă alţi, Tzigara Samurcaș 
şi Ion Petrovici, unsurosul Petrovici, readus nu se ştie pentru ce în ca- 
drul actualităţilor ca să ureze Regelui Mihai „să aibă mintea lui Carol 
I şi norocul (!!) lui Ferdinand!“ Bietul Ferdinand! A ajuns să fie prostit 
şi de licheaua de Petrovici! 


Luptă mare aeriană deasupra orașului Hull, în Anglia. Nemţii afir- 
mă că au doborât 36 de avioane britanice şi că n-au pierdut decât 27 — 
pe când englezii pretind că au doborât 79! În Africa de Nord, ofensiva 
Axei pare deocamdată oprită, iar în Irak englezii sunt stăpâni pe si- 
tuaţie... 

La ordinea zilei e tot America. Se aşteaptă torpilarea primului vas 
american... 

Ca să se ia bine cu nemţii, Sovietele au făcut cunoscut ministrului 
Gavrilovici că nu-l mai consideră ca reprezentant oficial al Iugoslaviei 
la Moscova... 

La parada de azi-dimineaţă n-a luat parte nici Colas, ambasadorul 
Greciei, nici Avakumovici, reprezentantul Iugoslaviei, intrată în ador- 
mire... 


Duminică, 11 mai. În enumerarea foştilor miniştri prezenți ieri la 
defilare am omis pe dumnealor domnii Ion Mihalache, Halipa, Leon, 
Al. Lapedatu, Radu Portocală şi Voicu Niţescu. Le cer iertare pentru 
scăparea din vedere... Ziarele au dat pe Mihalache ca „fost prim-minis- 
tru“ — dar n-a fost... 

Știri postume, de după sărbătoare: 

Fiihrerescu şi Ribbentropescu au trimis calde telegrame de feli- 
citare Regelui şi Conducătorului. 

Înainte de revistă, a fost remis Regelui la Palatul Regal, în sala Tro- 
nului, în prezența Curţii, a Conducătorului, a ministrului Apărării Na- 
tionale şi a subsecretarilor de Stat de la acel departament, bastonul de 
mareşal. E bastonul Regelui Carol I. Decretrul e semnat de generalul 
Antonescu şi contrasemnat de generalul Iacobici. Antonescu a ţinut o 
scurtă cuvântare. 

Rămâne ca bastonul Regelui Carol al II-lea, să-l ofere Regele Mihai 
generalului Antonescu... 

Principele Frederic de Hohenzollern, şeful Batalionului 3 de vână- 
tori, cu rang de general de brigadă, a fost înaintat general de divizie... 

Un grup de studenţi a cântat ieri la Universitate cântece legionare. 
Un comunicat al Guvernului vestește că dacă până poimâine, marți 
seara, cei vinovaţi nu vor fi dați pe față, se va închide Universitatea, 
căminele şi nu se vor ţine examenele anuale... Straşnic s-a făcut gene- 
ralul... Numai cu pâinea o duce greu! 


Ziarele americane pretind că la Universitatea din Roma au avut loc 
manifestații antigermane din partea studenților. Italienii dezmint... 

Triumfătorul: 

Regele-Mbret! Victor Emmanuel şi-a făcut prima descindere în Al- 
bania. A zburat până la Tirana, unde a fost primit cu entuziasm, şi a 
ţinut acolo un Consiliu de Miniştri. 


Pare că Ghigi n-a fost numit tocmai comisar general în Grecia. Acest 
post ar fi fost dat lui Grandi, şi Ghigi ar fi numai ajutorul comisarului. 
Chiar Grandi ar fi cerut pe Ghigi, la care ţine foarte mult. A lucrat cu 
Ghigi pe când acesta era al 3-lea şef de cabinet al lui Mussolini iar el, 
Grandi, subsecretar de Stat la Externe... 


Hecatombă: 

Vineri, tribunalele militare din Bucureşti au condamnat 192 de le- 
gionari, din 225 câţi au fost judecaţi. Toţi implicaţi în atacul săvârşit 
împotriva Ministerului de Justiţie, cu prilejul Rebeliunii din ianuarie. 
Mulţi au fost osândiţi la muncă silnică pe viaţă... Cam excesiv! 


l Titlul albanez de Împărat! 

Nicu Trăsnea-Grecianu pretinde a şti de la Statul nostru Major că 
mai multe vase goale se află la Constanţa, gata să transporte — cu con- 
simțământul Rusiei — trupe germane la Batum... 

Deşi ştirea mi-a mai fost comunicată şi de alții, nu-mi vine a crede... 


Decapitarea lut Petit (scos de la ancheta Fondurilor secrete) a în- 
cântat pe toți magistraţii Curţii de Casaţie... Licheaua e dispreţuită de 
toată lumea... 


Citesc în Chateaubriand (Mémoires d'outre tombe) (Memorii de din- 
colo de mormânt): „Fiind fidel inspiraţiilor Tronului său, Ludovic al 
XVIII-lea spunea despre domnul Decazes: Am să-l ridic atât de sus, 
încât are să stârnească invidia celor mai mari seniori. Aceste cuvinte, 
pe care le-a împrumutat de la un alt Rege, nu erau decât un anacro- 
nism; ca să-i ridici pe alţii, trebuie să fii sigur că nu vei cădea tu însuți; 
or, ce erau monarhii pe vremea lui Ludovic al XVIII-lea? Dacă ei mai 
puteau să-l facă bogat pe un om, în schimb nu mai puteau să-i dea şi 
mărirea; ei nu mai erau decât bancherii favoriţilor lor“. 

Mă gândesc la Regele Carol şi la Urdăreanu... 


Luni, 12 mai. Halal de mai! De trei zile sforăie caloriferul ca iarna! 
Azi pare că vrea să se îndulcească; a ieşit în fine soarele pe cer, şi se 
luptă cu norii... 


Alaltăieri, sâmbătă, Radio-Londra ne-a consacrat două şedinţe, la 
orele 17 şi la 22. Ni s-a vorbit cu prietenie. Suntem prieteni de clasa a 
Il-a. De clasa I sunt grecii, sârbii, belgienii, olandezii şi norvegienii 
„care au rezistat“. Ei vor fi readuşi, după victoria britanică, în stările în 
care se aflau înainte de război... Şi România Mare va fi reîntregită, dar 
cu condiţia ca la momentul oportun să dea din mâini. Adică să ia ar- 
mele contra Germaniei când aceasta va fi pe punctul de a se prăbuşi! 
La punctul ăsta să ajungem noi, şi despre însuşirile noastre de șacali, 
să n-aibă nici o grijă englezii! 


Chestiunea cu studenţii, în ziua de 10 Mai pare să fi fost mai seri- 
oasă decât s-a crezut la început. Lucrurile s-au petrecut aşa: în Aula cea 
mare a Facultăţii de Drept, pentru comemorarea zilei de 10 Mai a vor- 

bit rectorul Otetelişanu, după care studenţii au început să cânte Imnul 
Regal, dar în acelaşi timp s-a intonat din fundul Aulei un cântec legio- 
nar, care, prin numărul celor care cântau, a acoperit Imnul Regal. Rec- 
torul în loc să ridice şedinţa şi să ia măsuri de ordine, a stat în picioare 
ca un bleg, cei cu Imnul Regal au tăcut şi toată lumea a ascultat cântece 
legionare, căci au fost două... Rectorul spune că a fost surprins, şi că a 
aşteptat să termine legionarii ca să reia cântarea oficială... Tristă scuză, 
slabă scuză, ar fi spus Titu Maiorescu. Stăpânirea, pe lângă comu- 
nicatul despre care am vorbit ieri, a mai rostit aseară prin Radio o 
lungă predică adresată studențimii şi tineretului — exortaţie în care 
sfaturile sunt amestecate cu amenințările... 

Azi sau mâine începe şi procesul „căpeteniilor! care au organizat 
Rebeliunea din ianuarie... 


~ 


Rioşanu, întâlnit ieri, era încântat: „Mă cer nemții ministru de In- 
terne, mi-a spus-o Clodius aseară!...“* Mai la locul lui ar fi la un Minis- 
ter al Ordinei Publice — ca administrator cred că ar fi alții mai indicaţi. 
Dar şi aşa ar merge, cu un specialist ca Goma, de pildă, ca subsecretar... 


m 


În ajunul lui 10 Mai, Regele s-a dus să viziteze un nou aeroplan 
german, de un model special, sosit de curând la noi. Pilotul a oferit „un 
tur“ Majestății Sale — au plecat şi nu s-au înapoiat decât după 2 ore. 
Lumea oficială începuse să creadă că Mihai „a şters-o““ — şi îngrijo- 
rarea a fost mare... S-o chemăm „îngrijorare“! 


Pentru a doua oară, Arhiducesa Ileana vine anul acesta să petreacă 
câteva săptămâni la moşia ei Poeni, lângă Iaşi. Gurile rele, dar bine in- 
formate, pretind că A.S.I. şi R. se ţine cu un ofiţer german, întâmplător 
întrebuințat în Moldova... 


Radu Polizu, deliciosul peşte, a fost internat într-un lagăr de con- 
centrare. Se zice că Polizu a obținut reprezentanța unei firme iugoslave 
furnizoare aproape exclusivă de aluminium, şi că prima lui grijă a fost 
să îndoiască preţurile. A fost pedepsit pentru sabotaj economic... 


De azi înainte vom avea la Bucureşti 2 zile pe săptămână de mămă- 
ligă, lunea şi marţea. Excepţional, azi şi mâine se va vinde și pâine, 

câtă o fi... La Craiova, pâinea se găseşte în abundență — încă o dovadă 
de buna noastră organizație economică... 


În Croaţia, comerțul materiilor textile a fost redus şi reglementat. 
Din lipsă de benzină și de cauciucuri s-a suprimat circulaţia automo- 
bilă, pentru particulari. 


Roosevelt, bolnav de câteva zile de gripă, s-a restabilit. Medicii 
i-au impus totuşi odihnă până azi. Conferinţa cu şefii de Stat Major 
sud-americani, ce trebuia să aibă loc ieri, a fost amânată. 


Două „istorioare“ nostime: 

Un ofiţer german cumpăra flori de la o ţigăncușă, şi cum nu se toc- 
mea şi îi da tot ce cerea, ţigăncuşa îi trăgea cu glas tare şi pe tonul ei 
de văicăreală. „Sărut mâinile conașule, boda prostii, mânca-ţi-aş c....., 
de te-aș vedea cu ele pe piept! “ 

La Sibiu, la Centrul de instrucţie, un ofițer german, din misiunea 
specială, inspecta împreună cu un ofiţer român o tranşee în care oame- 
nii învățau să mânuiască mitralierele. Ofițerii întreabă pe un soldat 
cum aşează mitraliera, cum o pune în funcţiune, cum o încarcă. Sol- 
datul răspunde la toate, şi atunci vine întrebarea: „Ei, şi acum ce faci?“ 
— „Aştept să vină nemții, şi trag!“ 


Marţi, 13 mai. Marţi şi 13, o zi ploioasă şi posomorâtă... De ar trece 
mai iute să nu se întâmple cine ştie ce catastrofă! 


Anglofilii noştri se gudură: Rudolf Hess, „înlocuitorul“ Fiihrerului, 
personajul nr. 2 al partidului, a dispărut. Se pare că s-a sinucis. A deco- 
lat sâmbătă cu un avion, la Augsburg, şi nu s-a mai întors... Nici avio- 
nul, nici corpul lui n-au fost găsite până acum. Din comunicatul Par- 
tidului Naţional-Socialist reiese că Hess era de mai multă vreme bol- 
nav, şi că în vremea din urmă ar fi dat chiar semne de demenţă. Hitler 
îi interzisese zborul cu avionul, și aghiotanţii săi au fost arestaţi fiindcă 
l-au lăsat să plece... Hess a lăsat o scrisoare, al cărui conţinut n-a fost 
publicat încă... Pentru Hitler, dispariţia devotatului său om de încre- 
dere e o lovitură grea... 

Bombardamentul „de represalii“ efectuat de nemți asupra Londrei 
în noaptea de sâmbătă spre duminică a fost teribil. După înseşi mărturi- 
sirile engleze sala Camerei Comunelor, în palatul Parlamentului a fost 
complect distrusă. Asemenea turnul Palatului, şi „Big Ben“ a încetat să 
sune orele... A fost lovită și Westminster Abbey, și Britisch Museum 
(colecţiile au fost de mult evacuate). Până unde va merge distrucția 
țărilor celor mai civilizate? Căci şi loviturile englezilor asupra Germa- 
niei sunt crunte, mai ales când au început să întrebuinţeze bombe cu 
helium. „Represaliile““ de la Londra au avut loc tocmai după aceste 
bombardări cu bombe încărcate cu helium, care, după cât se spune, dis- 
trug tot pe o rază de 500 metri... 

Bombardarea Parlamentului englez va face desigur o adâncă im- 
presie asupra opiniei publice americane. În Statele Unite opinia conti- 
nuă să fie agitată. Minoritatea antiintervenţionistă nu se lasă, şi urlă cât 
o ţine glasul. Şi fostul Preşedinte republican Hoover s-a dat de partea 
lui Lindbergh. In schimb, subsecretarul de Stat Sumner Welles a ţinut 
o cuvântare la banchetul dat şefilor Marinelor sud-americane, în care a 
afirmat din nou datoria Statelor Unite şi a tuturor Statelor din ambele 
Americi să apere civilizaţia lumii occidentale... Viceamiralul Guisa- 
sola, şeful flotei argentiniene, a răspuns că Statele Americii de Sud 
sunt de aceeaşi părere... 


Sovietele au sictirit şi pe miniştrii Belgiei şi Norvegiei la Moscova, 
pe lângă al Iugoslaviei — spre marea satisfacţie a Berlinului. Pe de altă 
parte Moscova negociază stabilirea unor raporturi diplomatice normale 
cu Irakul. In 1940, asemenea nenorociri au mai fost începute, dar 
Acum, pare că sunt gata să primească această clauză, spre mai puţina 
încântare a Berlinului. 

Papen s-a înapoiat la Ankara, după o lungă şedere la Berlin... Cu ce 
va fi venit în traistă? 

Port-Saidul (cu un salt în lături spre Mosul) şi Gibraltarul continuă 
să fie cele două ţinte de război ale nemților... 


Victor Emmanuel, Împăratul, petrece se vede bine în Albania, căci 
nu se mişcă de acolo... 


www.dacoromanica.ro 


ÎNSEMNĂRI ZILNICE, 1941 49 


În Brazilia de Nord, mare cutremur. Peste 16 000 de case ar fi fost 
distruse... 


Mareşalul Ciang-Kai-Shek cere ajutor țărilor amice (Statele Unite 
şi Anglia). Nu cere trimitere de trupe nici acţiune navală — ci numai 
arme şi muniții... 

Pe de altă parte se vesteşte că în sudul Chinei, japonezii ar fi încer- 
cuit două armate chinezeşti, una de 120 000 oameni, alta de 60 000... 


Quaranta-mi povesteşte că a avut o lungă conversaţie cu Killinger. 
Ministrul Germaniei a vorbit italianului din nou despre legionari cu 
dispreţ şi ură. Interesant... Aprobă în totul politica lui Antonescu și 
găseşte chiar că generalul e prea bun cu ei. „Die Leute kann man nicht 
laufen lassen...“(Aceşti oameni nu pot fi lăsaţi de capul lor...), sunt cu- 
vintele neamţului. Sima şi ai lui care s-au refugiat în Germania sunt în- 
chişi într-un lagăr şi nu vor fi lăsaţi să se agite. Quaranta pomenind de- 
spre ciuda legionarilor „care au fost împinşi de germani la răscoală şi 
acum sunt abandonaţi de aceştia“ — Killinger s-a înfuriat, şi a între- 
rupt: „să-mi dea domnii legionari numele unui singur german cu răs- 
pundere care să-i fi împins la răscoală şi eu mă oblig în acest caz să 
obţin de la generalul Antonescu liberarea tuturor...“ 

Pe studenţi, dacă ar fi el şeful Guvernului român, i-ar concentra pe 
toți, ca să înveţe ordinea, în armată... 

Declaraţiile lui Killinger sunt interesante fiindcă au fost făcute unui 
italian, iar nu unui român — caz în care diplomatul german ar fi putut 
fi bănuit de oportunism. Faţă de Quaranta n-a putut fi decât sincer... 

Printre bancherii mei nemți mai există însă bănuiala că partidul, la 
Berlin, continuă să susţină pe legionari... Se poate, dar Killinger nu 
poate fi decât ecoul lui Hitler — prin urmare... 


N i 


Duminică au fost încăierări la Obor, şi prin alte mahalale, din cauza 
lipsei de pâine şi de alimente... Ieri şi azi, s-a mai lăsat liberă vânzarea 
pâinii, deşi zile de mămăligă, fiindcă nu s-a făcut aprovizionarea cu 
mălai! Frumos funcţionează serviciile Coordonării! 


Duminică seara s-a răspândit zvonul că Ghelmegeanu a fost atacat 
acasă de către legionari... Informaţii luate n-a fost nimic, şi nimeni n-a 

turburat liniștea domiciliară a fostului ministru carlist de Interne... Si- 
guranța a întrebat ieri şi la mine, dacă a fost ceva. Am răspuns și eu, că 
n-a fost nimic! Cine o fi născocind asemenea ştiri? 


La Preşedinţia Consiliului şi la Ministerul de Interne s-a discutat se- 
rios arestarea lui Otetelişanu rectorul... ar fi bănuit de... simpatizare, sau 
în tot cazul de complicitate involuntară, în chestiunea manifestării le- 
gionare din ziua de 10 Mai, la Universitate. Până acum n-a fost arestat, 
dar cei „informaţi“ cred că va sări şi el de la Rectorat, şi frate-său de 
la Instrucție (subsecretar de Stat). 

Procesul matadorilor, care trebuia să înceapă ieri, s-a amânat iarăşi, 
până la sfârşitul săptămânii. Se zice că generalul Petrovicescu şi tova- 
răşii săi, au cerut şedinţe publice pentru procesul lor, și prezenţa câte 
unui delegat al Legaţiilor germană și italiană (!!), pentru control... Bi- 
neînțeles că întârzierea proceslui nu se datoreşte acestor cauze, ci al- 
tora — ascunse pentru noi simpli muritori... 


Unde am ajuns! 

Noaptea de duminică spre luni s-a jucat „écarté“ la Jockey Club 
până dimineaţa... Paul Zănescu a pierdut 2 milioane, Şerban Geblescu 
180 000 — iar tânărul Mircea Solacolu a câştigat 1 200 000 lei!!! 


Ora 12. Radio-Londra anunţă că Rudolf Hess a aterizat în Anglia. 
A fost găsit fără cunoştinţă alături de avionul său, şi transportat la spi- 


Miercuri, 14 mai. Fuga lui Rudolf Hess în Anglia continuă să fie 
obiectul tuturor conversaţiilor şi pasionează lumea în cele două emis- 
fere... Hess n-a căzut lângă Gloucester, cum s-a spus, ci lângă Glasgow 
în Scoţia. A zburat singur din Germania, fără pilot şi pare că n-a putut 
ateriza pentru un motiv sau altul. Fiind pe sfârşitul benzinei şi nerecu- 
noscând locurile, a sărit cu parașuta, iar aparatul, un Messerschmidt, 
s-a prăbuşit. In căderea sa Hess şi-a fracturat o gleznă. A fost găsit de 
un plugar, care a dat alarma, şi transportat în căsuţa acestuia. La în- 
ceput Hess n-a vrut să-şi dea identitatea şi a declarat că-l cheamă Hort. 
Sosite la faţa locului, autorităţile au cercetat hârtiile şi documentele 
omului căzut din cer şi astfel au aflat despre Herr Rudolf Hess... S-a 

telefonat imediat la Londra, şi Foreign Office a trimis la faţa locului pe 
Kirkpatrick, fost secretar la Ambasada engleză din Berlin!, care cu- 
noştea bine pe Hess. Kirkpatrick a recunoscut numaidecât pe fostul 
conducător al N.S.D.A.P.-ului... 

Fuga lui Hess s-a întâmplat sâmbătă 10 mai, şi noi n-am aflat nimic 
până ieri-dimineaţă... Dar nici în Germania nu s-a dat nimic în vileag 
până luni... Se vede că la Berlin și-au pierdut capul, căci spun prostii. 
În primul comunicat, în comunicatul în care îl dau ca dispărut şi mort, 
probabil sinucis, se scrie că Hess suferea de plămâni (!) şi că din a- 
ceastă cauză Hitler îi interzisese să zboare! Comunicatul sfârşeşte însă 
prin a afirma că Hess suferea de nervi, şi că plecarea lui era un act de 
demenţă! Şi dacă a comis un act de demenţă, de ce au fost arestaţi a- 
ghiotanţii săi? Comunicatul german de azi renunţă, față de debarcarea 
în Anglia, la versiunea sinuciderii, şi insistă asupra demenţei. Incepu- 
turile acestei demente ar fi fost observate de mult, precizează comuni- 
catul, şi din cauza ei, la începutul războiului, Fiihrerul n-a pus pe Hess 
al 2-lea pe lista succesiunii, ci al 3-lea! Apoi dacă era ţicnit ce căuta şi 
la locul al 3-lea? 

Se vede că nemţii sunt foarte plictisiți şi dau din colț în colţ... En- 
glezii în schimb sunt încântați, şi anglofilii şi mai şi. Din Londra se 
anunţă că Hess a fost dus „undeva“ în Anglia şi pus în siguranţă. Tot 
din Londra se mai anunţă că în curând Hess va vorbi la Radio şi va ex- 
plica motivele plecării sale din Germania. Din câte se află din Anglia 
pare că nebunia e total exclusă din motivele care au determinat gestul 
fostului tovarăş intim al lui Hitler... Să aşteptăm explicaţiile sale... 

La Berlin s-au întrunit toți gau-leiterii din Germania sub preşedinţia 
lui Hitler care a dat următorul ordin: „Serviciul de până acum al loc- 
țiitorului Fiihrerului se desființează şi se înlocuiește prin Cancelaria 
Partidului care va funcționa sub ordinele mele personale şi va fi con- 
dusă ca și până acum de Martin Bormann?. 

Ars o dată, Hitler n-a vrut să se mai păcălească o dată... Trebuie să 
fie furios... 


Captura lui Hess a consolat puţin pe englezi, tare impresionați prin 
dărâmarea Camerei Comunelor. Telegramele britanice vestesc că s-a 
găsit un alt local, tot în Londra, pentru Camera Comunelor, şi chiar un 
al doilea, dacă actualul ar fi dărâmat şi el... „Perseverare diabolicum“ 


1 În 1933, 
2 Martin Bormann a fost „până acum“ secretarul general al partidului... 

(A persevera e diabolic) — spun latinii. Englezii rezistă într-adevăr ca 
niște draci! 


Von Papen înapoiat la Ankara a avut o lungă întrevedere cu Sărăcă- 
cioglu. Nu se ştie rezultatul ei. Numai atât: Papen a declarat la ieşirea 
sa de la Ministerul de Externe că va pleca la Bosfor unde va petrece 
toată vara... Rămâne de știut sub cine... 


Marele discurs pe care Roosevelt trebuia să-l ţină azi în faţa repre- 
zentanţilor armatelor sud-americane, a fost amânat la 27 mai — din 
cauza stării Preşedintelui, care se simte încă cam slab, după gripa ce l-a 
trântit la pat. 

DI James Roosevelt, fiul, a declarat la un banchet în Cairo că „prac- 
tic, America e ca şi în război“. Declaraţii cam identice a făcut la New 
York şi dl Knox, ministrul Marinei. Presa germană şi cea germanofilă 
din Statele Unite sunt indignate... 


Fiihrerul a primit la Paris, sau undeva în Franța, pe amiralul Darlan, 
vicepreşedintele Consiliului de Miniştri. Deşi presa comentează mult 
această vizită, nu se ştie exact nici scopul, nici rezultatul ei. Darlan ar 
fi ieşit mulţumit de la Hitler... „C’est qu'il se contente de peu...“ (Pen- 
tru că se mulţumeşte cu puţin) 


Un comunicat al Guvernului ne aduce la cunoştinţă că „din cercetă- 
rile făcute şi din declaraţiile studenţilor! au putut fi identificaţi cel mai 
mare număr al manifestanţilor de sâmbătă 10 Mai“ — în consecinţă, 
Universitatea, căminele şi cantinele nu vor fi închise, nici examenele 
suprimate. Se vor lua sancţiuni împotriva manifestanţilor care au fost 
deferiţi Justiţiei. 

Ieri se vorbea la Club de o bombă care ar fi explodat în librăria Bu- 
choltz, noua librărie germană deschisă lângă Pasajul Roman — dar ni- 
meni nu vrea să creadă, căci trecuseră unii din cei prezenţi pe acolo şi 
nu văzuseră nici o stricăciune. 

Un comunicat al Guvernului ne informează astăzi că o „petardă“ a 
exploadat în faţa librăriei Bucholtz şi alta în strada Regală, fără să facă 


| Se dăduse acestora termen până ieri-seară ca să-și denunțe camarazii... 

nici o pagubă deoarece erau „cartuşe inofensive“. Totuşi autorii vor fi 
urmăriţi şi deferiţi Justiţiei. Dacă vor fi găsiţi... Poliţia pretinde că sunt 
legionari, care au voit prin acest gest să întărâte pe nemți împotriva 
generalului... 


Schimbările în Guvern, despre care se vorbea zilele acestea cu atâta 
insistenţă, pare că au fost amânate „sine die“. Nu se găsesc miniştri, cel 
puţin pe placul generalului Antonescu, şi care să fie mai buni decât ge- 
neralii actuali. Se zice că numai Nichifor Crainic va sări, şi că Ică An- 
tonescu va lua şi Propaganda... 


Joi, 15 mai. Rudolf Hess n-a vorbit încă, nici Guvernul englez n-a 
comunicat nimic — Churchill va expune întreaga afacere, azi, la Ca- 
mera Comunelor — în schimb a vorbit Berlinul... 

Acolo se spune că Hess era urmărit de idei fixe, umanitare. Una din 
aceste idei era pacea imediată cu Anglia. Deşi Hess nu era în toate se- 
cretele Comandamentului german!, ştia destul ca să-și dea seama că 
Anglia va fi complect distrusă. Şi această distrugere a poporului înrudit 
anglo-saxon îi rupea inima. Ca să-i scape, pe englezi, a hotărât să 
meargă în Anglia, şi graţie prietenului său lordul Hamilton (pe care-l 
cunoscuse la Olympiade!) să convingă Imperiul Britanic să facă pace! 
Din hârtiile pe care le-a lăsat, rezultă că Hess avea intenţia să stea două 
zile în Anglia şi să se înapoieze în Germania... Nu se îndoia că misiunea 
sa va reuşi... Nimeni din anturajul său n-a cunoscut proiectele sale?... 

Basm copilăresc, care tinde să prezinte pe Hess sub trăsăturile unui 
maniac cu idei fixe, unui seminebun! La urma urmelor o fi — dar până 
acum misterul acestei extraordinare aventuri a rămas tot nepătruns... 
Ce e mai ciudat, e că nu vorbeşte nici Hess... 

Pe nemții din Bucureşti, cele întâmplate i-au deprimat adânc... Ne- 
bun, nebun — dar era al doilea după Hitler! Să fie şi acesta nebun? 


Presa germanofilă din Statele Unite dă un atac viguros ca să contra- 
balanseze formidabilul efect al debarcării lui Hess în Anglia. Această 
presă pretinde că amânarea discursului lui Roosevelt constituie o dare 
înapoi, că manifestații antiintervenţioniste importante sunt pe cale de a 


l Precauţie pentru a se putea dezminți ulterior destăinuirile pe care le-ar face Hess... 
2 Atunci de ce au fost arestați 40 de ofițeri? 

izbucni, că Mr. X sau Mr. Z, sau Mr. Y ssau pronunţat hotărât contra 
războiului, că greve „catastrofale“ vor începe pretutindeni. Se afirmă 
Chiar că Roosevelt e atât de descurajat de starea Angliei, încât a renuns 
tat chiar la proiectul convoaielor ameţicane în Atlantic... 

Numai că adevărul e cu totul altul... 


ÎN ani 


Ambasadorul german von Papen a fost pţimit întrso lungă audienţă 
de Președintele Inonii, în prezența ministrului de Externe, Sărăcăcios 
glu. De la Apkara se telegrafiază că Preşedintele şi ministrul de Ex» 
terne au făcut apoi impoţtante declaraţii asupra situaţiei Turciei, în fața 
Comitetului de direcție al paţtidului guvernamental. Destăinuişţle lor 
nau ajuns însă până la noi... 


Din Libia şi din Irak, ştiţi contradictorii. Dacă facem media, ajuns 
gem la concluzia că lucruţile stau cam pe loc. 


n 


Reginald Hoare, fostul ministrų al Angliei la Bucureşti a fost acres 
ditat la Ierusalim, pe lângă Regele Petry al Iugoslaviei, instalat împres 
ună cu Guvernul său în cetatea pătimițji lui Isus Christos... La lerusas 
lim, a plecat ieri şi Avacumovici, cu tot personalul Ļegației iugoslave 
de la noi... 


— 


Institutul nostru Meteorologic a înregistrat ieşj la ora 10,37 dimir 
neaţa un cutremur mai mare şi la ora 15,45 altul mai mic... Nsam simţit 
nici pe unul, nici pe altul. 


~~ 


Consulul nostru general Popovici, de la Milano, a fost rechemat. Nu 
mă miră. Mă miră cum a fost numit, căci întrun post precedent, la 
Alexandria, în Egipt, Saa dovedit escroc... Dar la noi ca la nimeni... 


Un foc mare a izbucnit ieşi la moara Gagel, unde ar fi ars o impora 
tantă cantitate de grâu. Ziarele de azisdimineaţă nu spun nimic despre 
acest incendiu... Pentru ce? 

Vineri, 16 mai. În fine avem şi noi cartele: decretul a apărut astăzi; 
în București şi în suburbane se instituie cartele pentru consumaţia 
pâinii, cărnii, zahărului, făinei şi uleiului... De când trebuia să se facă! 


x A 


o nouă „bursă neagră“ în perspectivă! 


Ieri a avut loc comemorarea lui Iorga. Şase luni după uciderea lui, 
era şi timpul. De dimineaţă a fost un parastas la biserica Amzei, cele- 
brat de mitropolitul Nifon al Olteniei — după-amiază, o şedinţă solem- 
nă la Academie. 

La parastas, lume destulă, dar mai mult păduchi. Mai mult o mani- 
festare de oroare împotriva crimei săvârşite, decât un act de simpatie 
pentru defunctul poligraf. Foarte nimerit a spus mitropolitul Nifon: „A 
fost în lume şi a lucrat ca nimeni altul să cunoască lumea şi neamul — 
dar lumea nu l-a cunoscut. L-a urât în viață și l-a ignorat după 
moarte!“ 

La Academie, în afară de membrii — lume oficială. Guvernul re- 
prezentat prin generalul Rosetti. Antonescu absent, în schimb a fost 
prezent Regele, care a prezidat pentru prima dată Academia. Come- 
morarea lui Iorga a fost astfel împletită cu prima apariție a Regelui 
Mihai în „înalta societate“ şi cu deschiderea sesiunii academice a anu- 
lui în curs... În cuvântarea sa, Regele n-a spus nimic despre Iorga — 
cuvântarea a fost de altminteri foarte scurtă. Rădulescu-Motru, în sa- 
lutul adresat Regelui, a avut câteva cuvinte calde. Panegiricul, în fața 
fotoliului gol al lui Iorga — gol dar învelit în tricolorul românesc şi cu 
câteva flori pe masă în dreptul lui — l-a făcut profesorul Nicolae Bă- 
nescu, searbăd şi rece, fără o vorbă despre tragicul sfârşit al răposa- 
tului... Decât o astfel de comemorare mai bine nimic! 


Deşi „chestiunea Hess“ continuă să fie la ordinea zilei, în lumea 
întreagă, nimic precis nu s-a spus încă. De la Berlin, ştirile o lasă mai 
moale cu nebunia, şi, blajine, insistă asupra „idealismului“ lui Hess şi 
asupra „obsesiunii“ sale cu privire la o repede încheiere a păcii... Dar 
printre rândurile ce pornesc de la Berlin, reiese totuși „că e ceva putred 
în Danemarca“! 

Din Anglia, contrar primelor ştiri, pare că Churchill n-a destăinuit 
nimic în fața Camerei Comunelor, în așteptarea unui memoriu al lui 
Hess... pe care starea de sănătate a acestuia nu i-a permis încă să-l re- 
dacteze. În realitate, fiecare parte caută să silească pe cealaltă să vor- 

bească întâi: germanii fiindcă vor să vadă ce va spune Hess — englezii 
ca să încurce pe nemți în explicaţii ridicole şi compromiţătoare... 


Sonetele lui I. Gr. Perieţeanu — un caraghioslâc — au fost traduse 
în italieneşte şi publicate în volum! Ca să ne facă de râs! Asemenea de- 
licte ar trebui prevăzute în Codul penal! 


Guvernul Statelor Unite a consimţit la un export de maşini-unelte 
în Rusia, în valoare de 1 milion de dolari. Să mulțumim respectuos d-lui 
Roosevelt! 


Cu prilejul ultimei bombardări „de represalii“ prin care nemţii au 
pedepsit Londra şi au lovit Camera Comunelor şi Westminster Abbey 
— au mai suferit mari pagube palatul St. James, palatul Lambeth (al 
arhiepiscopului din Canterbury), Queen's Hall (sala de concerte), bise- 
rica St. Clement Dane şi un mare hotel din Westend... 


Radio-Budapesta a anunţat că Ducele de Spoleto (fratele Ducelui 
de Aosta) va fi numit Rege al Croaţiei... Ducele de Spoleto e căsătorit 
cu Principesa Irina, sora Principesei noastre Elena... 


Întâlnirea dintre Führer şi amiralul Darlan n-a avut loc nici în Paris, 
nici în Franța — ci în Germania. Negocierile între cele două țări nu 
sunt încă terminate, dar importanţa lor reiese din comentariile ce se fac 
mai ales la Berlin şi din agitația din Franţa... Se pare că, în schimbul 
unei serioase reduceri a indemnității zilnice plătite de francezi pentru 
întreţinerea trupelor germane în teritoriul ocupat, Guvernul din Vichy 
va pune Siria la dispoziţia Reichului, pentru bazele sale navale, spun 
unii, pentru orice operaţie armată, declară alţii... 

Mareşalul Pétain a dat o proclamaţie privitoare la aceste negocieri, 
proclamaţie ce se termină prin cuvintele: „Urmaţi-mă, francezi, pe căile 
onoarei şi ale interesului naţional...“ 

Dacă forțele germane ar ocupa Siria, Turcia ar fi pe de o parte para- 
lizată, iar pe de alta un ajutor Irakului şi un atac asupra Suezului ar de- 
veni nu numai lucruri posibile dar şi probabile... 

Aceste perspective au muiat de tot avântul turcilor... În ultima au- 
diență, von Papen ar fi transmis Preşedintelui Inonii un mesaj amical 
din partea Fiihrerului... 


Judecătorul de instrucţie Rosnovanu, însoţit de comisarul Vasiliu, a 
venit să-mi ceară informaţii asupra ridicării mele de acasă şi ducerii la 
Poliţie în dimineaţa zilei de 27 noiembrie. Amândoi sunt însărcinaţi cu 
instruirea uciderilor de la Jilava în noaptea de 26 noiembrie spre 27. 
Le-am dat o copie după însemnările mele relative la acea tragică zi... 


În preziua fugii lui Rudolf Hess a dispărut și Jimmy Mironescu din 
Bucureşti, fără urmă. Fiul lui Moş Ghiţă (prietenul nostru Pojghiţă!) a 
plecat şi nu s-a mai întors acasă... Să nu fie el, cel care a aterizat la 
Glasgow, sub numele de Rudolf Hess? Mai probabil că se ascunde un- 
deva în ţară şi că s-a repus pe băutură, departe de nevastă şi de familie, 
care-l plictiseau... 

Dispariția lui Jimmy a avut ca urmare un incident între Mihail 
Sturdza şi Pojghiţă. Acesta a cerut Parchetului să-i caute băiatul, iar 
primul procuror n-a găsit altă cale decât să emită un mandat de adu- 
cere împotriva lui Sturdza, ca să-l întrebe dacă ştie ceva despre cel dis- 
părut. Sturdza a răspuns că n-a văzut de doi ani pe junele Mironescu 
— dar a trimis apoi o scrisoare celui bătrân, să nu o mănânce porcii... 
Și a avut dreptate! 


Sâmbătă, 17 mai. De ieri pare să se fi schimbat vremea; am dat în 
cald şi ploile par să fi încetat. Agricultorii s-au înveselit. 


„Valul Hess“ s-a mai liniştit, dar misterul continuă să planeze asu- 
pra acestei aventuri. Churchill a declarat că posedă un memoriu amă- 
nunţit din partea lui Hess, dar că nu va destăinui confidenţele fostului 
„alter ego“ al Fiihrerului decât în momentul în care va socoti că această 
publicare va fi utilă intereselor Angliei... 

Berlinul însă continuă cu istorioara „idealismului“. Fără nici o vio- 
lență la adresa lui Hess, presa germană afirmă că acesta era convins de 
victoria complectă germană şi a vrut să salveze Anglia de la o totală 
distrugere... Ziarele germane mai adaugă că foarte în curând Reichul 


www.dacoromanica.ro 


58 CONSTANTIN ARGETOIANU 


va înregistra astfel de succese pe câmpurile de bătaie, încât toată vâlva 
făcută în jurul „incidentului“ Hess se va potoli şi va fi uitată... 

Prezicând asemenea succese, probabil că publiciştii germani au în 
vedere Apropiatul Orient. Şe pare într-adevăr că chestiunea Şiriei a 
fost reglată, că forțele germane vor putea să se concentreze în toată re- 
giunea pusă sub mandatul Franţei şi că avioane nemţeşti s-au şi con- 
centrat acolo pentru a porni mai departe spre Irak... 

Şe mai zice că Germania ar fi promis iria Turciei, după război, cu 
condiţia să abandoneze Anglia, şi că întrevederile Papen-lnonii ca şi 
mesajul adresat de Hitler Preşedintelui turc au avut drept obiect aceste 
negocieri. 

Ziarele din Berlin mai anunţă că o colaborare germano-rusă în 
Mesopotamia a fost pusă la cale, şi că avioane ruseşti au şi sosit în 
Irak... Dacă e aşa, cum rămânem noi, cu ruşii? Gred că războiul nu se 
poate termina fără o răfyială între nemți şi ruşi; Germania nu poate lăsa 
o Rusie puternică şi intactă să arbitreze pacea într-o Europă istovită. 
Aştept liniştit... 

Pentru Anglia, care trebuie să se lupte pe 8 fronturi, situaţia a de- 
venit grea... Totuşi, războiul nu se decide nici în Mediterana, nici în 
Apropiatul sau Extremul Orient: războiul se decide în Anglia... 


Pavelici, asasinul lui Alexandru I şi dictachiorul Croaţiei, va sosi 
mâine, duminică, la Roma să ceară Regelui Victor Emmanuel desem- 
narea unui principe italian pentru Tronul noului regat de pe malurile 
Şavei. De dragul Croaţiei, Regele-Impărat a consimțit să părăsească 
Albania şi să se înapoieze la Roma... Şe pare că desemnarea Ducelui 
de Şpoleto e sigură... 


Şeismografele noastre au înregistrat şi ieri-dimineaţă un uşor cutre- 
mur, la orele 3,29. Pe acesta l-am simţit şi eu, şi mi s-a părut că am mai 
simţit unul pe la ora 4,45... 


Tensiune destul de serioasă între U.Ş.A. şi Franţa; se vorbeşte chiar 
de rechemarea ambasadorului american de la Vichy, amiralul Leahi, a 
cărui misiune pe lângă mareșalul Pétain a ratat. Şupărarea vine, de par- 
tea Americii, de la capitularea mareșalului faţă de Germania în cererile 
relative la Şiria mm iar de partea Franţei, de la sechestrarea navelor 
franceze aflate în porturile americane. La Washington se vorbeşte nu 

numai de o ruptură cu Franța, dar şi de ocuparea Dakarului în Africa şi 
a Insulei Martinica în Antile. La Martinica s-ar afla 160 avioane fran- 
ceze „depozitate“, multe vase şi material în valoare de 60 milioane do- 
lari... Americanii mai ameninţă pe francezi cu afamarea, în caz de rup- 
tură... De la metoda făgăduielilor (care n-a reuşit) au trecut astfel la a 
amenințărilor. Probabil că nu vor reuşi nici pe această cale... 


Un bun cunoscător al stărilor de la Moscova mi-a explicat astfel 
preluarea puterii oficiale de către Stalin: 

„In situaţia lui Stalin nu s-a schimbat nimic. A fost până acum 
stăpânul Rusiei şi va fi mai departe. Trecerea lui de la partid (unde 
funcționa ca secretar general) în fruntea Guvernului, se explică prin 
modificările foarte însemnate aduse în ultimele luni raporturilor dintre 
Partid şi Guvern. Ani de-a lungul Partidul a fost tot; Guvernul comisa- 
rilor nu era decât emanaţia lui. Delegații partidului controlau toate 
unităţile armatei, toate administraţiile, întreaga producţie industrială şi 
agricolă. Cât timp a fost aşa, Stalin din fruntea partidului avea toate 
firele de comandă în mână. Dar nu mai mergea; la incuria generală 
s-a mai adăugat de când a început războiul şi s-a aliat Rusia cu Germa- 
nia, sabotajul ovreilor, care, deşi eliminaţi din fruntea Sovietelor (unde 
n-a mai rămas decât Kaganovici), au rămas în mai toate posturile medii 
ale resorturilor economice. Stalin s-a văzut încetul cu încetul silit să 
deparaziteze organele publice şi centrale de producţie şi să suprime 
controlul partidului, treptat. A început cu armata, a trecut apoi la comu- 
nicaţii şi a ajuns acum la industria grea... În asemenea condiţii, din 
cuşca partidului, Stalin nu maj era stăpân pe situaţie, şi a trebuit să se 
aşeze pe capra căruţei publice şi să ia el frânele în mână...“ 

„Că hotărârea sa a fost poate determinată şi de consideraţii de ordin 
extern, se poate. Dar motivul principal al apariţiei lui Stalin în fruntea 
Guvernului sovietic a fost radicala modificare a raporturilor Partidului 
cu Guvernul, modificare datorită lui Stalin însuşi, şi care a început cu 
suprimarea sovietelor regimentare şi a controlului partidului asupra ar- 
matei...“ 


Ne zbatem cu alcătuirea cartelelor. Instrucţiunile sunt aşa de tâm- 
pite, încât nu ştii cum să procedezi. Declaraţiile sunt legate de foaia de 
recensământ din aprilie. Ce se face cu cei care s-au adăugat în fiecare 
casă, cu cei care au plecat? 

Deşi instrucţiile oficiale sunt confuze, pare că deocamdată se vor 
distribui numai cartelele, intrarea lor în funcţiune urmând să se deter- 
mine ulterior. 


A fost arestat din nou Costi Greceanu, nulitatea umflată în posturile 
de ministrų la Berlin şi de preşedinte la „Reşiţa“ şi la „Astra“ — sub 
legionari. Greceanu mai fusese arestat după Rebeliunea din ianuarie şi 
pus în libertate, după intervenţia nemților, căci soţia lui e germană. De 
astă dată ar fi fost arestat fiindcă a ajutat cu bani, pe Sima şi pe alţii, să 
fugă din ţară. In ziua în care a fost arestat, se povesteşte că era poftit 
de Killinger la un dejun în onoarea lui Clodius. Arestarea a avut loc 
două ore înaintea dejunului. D-na Greceanu a alergat la Neubacher, 
care s-a eschivat, spunând că nu poate face nimic şi că s-a terminat cu 
Mişcarea Legionară... D-na Greceanu ar fi telefonat atunci lui Killin- 
ger ca să scuze pe bărbatul ei împiedicat să vină la dejun. Killinger ar 
fi răspuns: „Nu face nimic, e mai bine bărbatul d-tale acolo unde e de- 
cât la mine!“ 


Duminică, 18 mai. Atmosfera noastră politică s-a schimbat mult. 
Ieri am fost la Automobil-Club, să votez. Nu mai fusesem de un an. 
Când am sosit, toţi şoferii m-au ovaţionat! Sus în club, de la fecior până 
la cel mai simandicos membru, alte manifestații de simpatie! Pierdu- 
sem obiceiul popularității... Inainte de septembrie şi pe vremea Guver- 
nului revoluţionar, toţi şoferii erau legionari — acum îi înjură de-i 
spurcă! Şoferul care m-a dus la Automobil-Club, un tânăr tocmai de 
tipul celor care „înainte“ erau cei mai înverşunaţi gardişti, şi-a dat dru- 
mul împotriva mişcării „care ne-a adus pe nemți (!!) să ne mănânce şi 
urechile!“ După invectivele contra foştilor săi tovarăşi, şoferul meu, 
necăjit că s-a scumpit benzina şi nu se mai găseşte pâine, a început să 
ne laude pe noi şi să ne ceară la Guvern... 

Şi la nemți s-a schimbat atmosfera. Dombrowski a stat ieri de vorbă 
cu colonelul Gerstenberg, până aci cel mai cald apărător al Mişcării 
Legionare — acum furios împotriva lor... „Trebuie terminat cu acești 
incapabili, cu aceşti tulburători ai ordinei care ne-au amăgit prea multă 
vreme...“ Apoi, colonelul Gerstenberg a mai adăugat că „s-a terminat 
cu legionarii, Germania nu se mai interesează de ei...“ Desigur, Mişca- 
rea Legionară a dat faliment: să nu o reînvie comunismul, luând-o ca 
vehicul pentru otrava de peste Prut şi Nistru... 

Lucrurile se lămuresc. Războiul se circumscrie, în faza lui actuală, 
în bazinul mediteranean. Franța a cedat Germaniei Siria, ca bază mili- 
tară. Avioanele germane și italiene au apărut deja în Irak. Turcia, mo- 
mită probabil — sau terorizată, nu se va mișca. Axa va putea trimite 
forţe însemnate în ajutorul Irakului şi ataca Suezul din două părți. Bani 
şi agenţi germani caută să ridice arabii într-un „război sfânt“ împotriva 
Imperiului Britanic. Cu rușii s-au împăcat iar lucrurile! pentru mo- 
ment, şi Moscova publică un comunicat prin care Sovietele declară că 
voluntari ruşi se pot înscrie în aviața Irakului şi că această măsură nu 
poate supăra pe englezi deoarece şi ei au autorizat înscrierea volun- 
tarilor britanici în armata finlandeză... Ă 

Atitudinea Franţei e aspru criticată la Londra şi în America. În Sta- 
tele Unite mai ales, unde curentul intervenţionist e în creştere, se vor- 
beşte tot mai mult de rechemarea ambasadorului Leahy, de ruptura 
raporturilor diplomatice, de ocuparea Dakarului etc. Presa din Vichy 
polemizează cu cea engleză şi afirmă că toată Franța urmează pe mare- 
şalul Pétain. La argumentul englez că Franţa se dezonorează prin po- 
litica ei, francezii răspund că dezonorant a fost să bagi o ţară în război 
şi apoi să o abandonezi (reîmbarcarea de la Dunkerque), să ataci vasele 
de război dezarmate ale fostului aliat, să bombardezi cu avioanele ora- 
şele lui deschise... 

Desigur — Frumos nu e nici gestul de azi al Franţei. Dar dacă în 
schimb a primit anume asigurări cu privire la graniţele ei? „Primum vi- 
vere...“ (Întâi să trăieşti...) 

Oricum, zile grele se prepară pentru Anglia. Puterea ei meditera- 
neeană va fi probabil distrusă. Adio Egiptul, Suezul şi alte bunătăţi — 
cel puţin pentru câtăva vreme... 


Gerstenberg afirmă că Gibraltarul nu va fi asediat, ci tăiat și izolat 
(abgeschnitten). Suprimarea căii directe prin Suez, către Indii şi Orient 
va fi desigur o grea lovitură pentru Anglia. Dar războiul nu se va tranga 
prin această lovitură... 


Ministrul de război al Irakului a părăsit Ankara. Se vede că s-a 
înţeles cu turcii care trec din ce în ce spre nemți... Deocamdată, ştirile 
din Turcia se mărginesc la asigurarea că pacea nu va fi turburată în 
Anatolia. Dacă e aşa, asta spune totul... 


1 „Partie remise“, cum zice francezul. După etapa actuală va veni şi rândul Rusiei. Germania 
nu poate tolera o Rusie tare la încheierea păcii... 

Misterul Hess tot nu e încă lămyrit. La Berlin se vorbeşte mai de- 
parte de „idealismul“ fostului conducător nazi — iar la Londra, oficial 
se tace. Neoficial, se povestesc istorioare. Hess ar fi cerut acum câtva 
timp prietenului său Hamilton! o întâlnire într-o ţară neutră, în Elveţia 
de pildă... Hamilton a refuzat însă, ceea ce ar fi determinat pe idealistul 
de la Berlin să ia avionul şi să plece spre Glasgow... 

Deocamdată, pe Hess îl înjură cei de la Berlin pentru că a plecat 
cum a plecat, şi-l înjură şi englezii fiindcă nu vorbeşte așa cum ar dori 
ei... Unul care a nimerit-o, bietul Hess... 


Roosevelt junior a fost primit de Petru, la Ierusalim. Dar Petru nu 
este apostolul lui Christos, ci numai regişorul Iugoslaviei sfărâmate... 


Luni, 19 mai. Teatrul cu Croaţia s-a terminat ieri cu bine, la Roma. 
„Poglavnicul“ Ante Pavelici, a sosit de dimineaţă împreună cu dele- 
gaţia lui de croaţi şi a fost primit la gară de Duce şi de Ciano. Mai târ- 
ziu, delegaţia s-a prezentat Regelui, în sala Tronului, de la Quirinal, şi 
broaştele de pe malul Savei au cerut Împăratului Etiopiei un Rege din 
Casa de Savoia. Victor Emmanuel a desemnat pe Aimone, Duce de 
Spoleto... 

Cu acest prilej s-au semnat şi tratate între cele două ţări. Unul prin 
care s-a fixat granița dintre noua Croaţie şi Italia sporită cu ţări pe care 
nu le-a visat niciodată şi pe care nu le va putea păstra, probabil... Altul 
prin care Italia se obligă să apere cu armele în mână noul Regat şi inte- 
gritatea frontierelor specificate în celălalt tratat; în schimb Croaţia au- 
torizează stabilirea anumitor baze militare pe teritoriul său, şi se obligă 
la încheierea unor convenţii speciale vamale, economice şi culturale... 
Cu alte cuvinte, Croaţia devine ţară de protectorat italian! Să-i fie de 
bine! 


Anglo-americanii sunt foarte supăraţi de politica lui Pétain şi de 
concursul pe care Franţa îl dă Axei în Siria. Dar pe când englezii înjură 
pe francezi şi polemizează cu ei, americanii se răzbună pe germani şi 
pe italieni, pe care îi arestează în masă, sub pretext că sunt ilegal sta- 

1 Hamilton este fjul Ducelui. Aviator, ar fį doborât până acum 16 avioane germane. Amator 
boxeur, ca şi Hess — această patimă comună l-ar fi gus la câteva întâjniri spoţtive, înainte ge răz- 


boi, cu Stejlverțreter-ul Fiijreţului... 

biliţi în Statele Unite. La Londra, sunt ziare care cer bombardarea Pa- 
risului! 
Ziarele berlineze pretind că preţurile alimentelor au crescut în Sta- 
tele Unite cu 20% din cauza cumpărăţuyrilor masive în conțųl Angliei... 
Ghigi pare că a fost toțuşi făcut din cal măgar: ar fi fost numit mi- 
nisțpy la Atena, pe când Germania n-ar avea acolo decât un consul ge- 
neral... 


Un decret-lege complectează procedura față de suspendarea „unor 
pedepse pronunţate de instanţele civile şi militare“. E vorba de legio- 
narii condamnaţi la mai puţin de 5 ani şi puși în liberţate provizorie. 
Noul decret îi obligă la un control polițienesc de două ori pe lună şi 
încuviinţează reîncarcerarea lor prin simplă ordonanţă prezidenţială, 
dată fără apel şi fără recurs, în Camera de Consiliu... 


Cayţelele pentru alimente au fost disțribuite ieri, cu multă încurcă- 
tură, cum era de aşteptat. Disţyjbuţia continuă azi şi va mai ţine câteva 
zile... 


Marţi, 20 mai. Petrecut o seară şi o noapte oribilă. N-am închis 
ochii... Ieri la Jockey-Club, Andrei Balş, magistrat şi secretar la Ço- 
misia Qontrolului Averilor, îmi spune: „Ai citit Monitorul de azi?“ — 
„Nu, dar pentru ce?“ — „E un nou decret-lege prin care se încurcă și 
mai mult sițyaţia foştilor demnitari, se extinde controlul şi pe timpul 
cât au ocupat funcţii elective, şi se confiscă tantiemele — dar aci nu e 
clar dacă numai pe timpul cât au ocupat înalte demnități sau şi pe 
timpul cât au fost aleşi, fără să ocupe astfel de demnități...“ 

M-au trecut năduşelile. Am fost parlamentar tot timpul de la 1914 
până astă-toamnă la suprimarea Parlamenţylui. Dacă trebuia să plătesc 
Staţylui cât am încasat în acest răstimp ca tantieme — se duce şi Breas- 
ta şi tot ce am. Rămân cerșetor... 

Toată noaptea m-am întrebat de ce această prigoană contra oame- 
nilor cinstiţi, pe când potlogarii sunt nețuylburaţi. Nu tantiemele legal și 
cinstit încasate trebuiesc restiţyite, ci sperțurile şi comisioanele care 
au îmbogățit pe netrebnici... 

Azi-dimineaţă am citit noul decret în Universul. E confuz redactat, 
dar din el reiese clar că se confiscă numai tantiemele încasate în timpul 
funcţiilor precizate prin decreţyl din septembrie (funcţiile de ministru, 

subsecretar de stat, secretar general). Maam mai liniştit... Dar asta nu e 
viaţă; scapi de una şi dai de alta... 


Jimmy Mironescu a fost găsit. Poliţia laa ridicat dintrao cârciumă, la 
Galaţi, şi l-a dus acasă întrao stare deplorabilă, neras, cu hainele mur- 
dare, nespălat... Şi completamente tâmpit: băuse opt zile deaa rândul... 


Franţa naa recunoscut încă Statul croat. Pétain a declarat că nu poate 
recunoaşte pe Ante Pavelici în calitate de „poglavnic“ cât timp zisul ina 
divid este condamnat la moarte în Franța (asasinatul Regelui Alexan- 
dru). După insistenţele Germaniei saa ordonat revizuirea procesului 
zisului Pavelici. După ce va fi scos basma curată, va recunoaşte și 
Franţa noul regat din Europa Centrală... 


Saa sfârşit cu Abisinia. Ultima armată italiană Saa predat, împreună 
cu Ducele de Aosta, la Aymba Alagi. Englezii au recunoscut vitejia ultia 
milor combatanți italieni şi lesau acordat toate onorurile militare. Pres 
darea celor circa 7 000 prizonieri şi a Ducelui de Aosta va avea loc 
astăzi... 

Micile corpuri italiene care mai rezistă, pe ici, pe colea nu mai au 
nici o importanţă... Ducele de Aosta a trimis o telegramă lui Mussolini, 
prin care arată că a făcut tot ce a putut, dar că salvarea miilor de răniţi 
şi a câtorva supraviețuitori impune predarea... Nu se îndoieşte de vica 
toria finală şi de reînstăpânirea Italiei asupra teritoriilor pierdute... 

Ducele a răspuns felicitând pe comandantul forţelor italiene din 
Abisinia pentru eroica rezistenţă și a încheiat cu aceeași asigurare, în 
ce priveşte viitorul... 

Probabil că englezii, ca compensare pentru înălțarea Ducelui de 
Spoleto la Ţronul Croaţiei, vor repune pe Neguţ pe Tronul din Adis 
Abeba. Păcat că nu-l pot face și principe di Savgia... 

În Libia și Irak, nimic important. i 


Îi 


Se zice că Saa interzis în Germania tuturor membrilor Partidului Naa 
ţionalaSocialist să zboare mm de când cu aventura Hess. Unii pretind că 
nici Göring nu se mai poate mişca fără învoirea Gestaposului. Exagerări... 

Polemică violentă de presă între Germania şi Statele Unite... Până 
să pornească tunurile, se înjură gazetarii =- la Berlin, din ordin. 

Ieri s-a vorbit mult în Bucureşti de plecarea lui Giinther, ministrul 
Statelor Unite... 


Vaida mi-a făcut ieri o lungă vizită, a stat 2 ceasuri. Nu-l mai vă- 
zusem de la abdicarea Regelui Carol... 

Mi-a povestit verzi şi uscate. Singurul punct interesant: conversaţia 
lui cu Killinger. Ministrul Germaniei s-a arătat foc împotriva Mişcării 
Legionare, şi a beșştelit pe Sima. „Am fost trimis aci — a spus Killinger 
— ca să ajut pe generalul Antonescu, şi-i voi da tot sprijinul meu, 
împotriva oricui...“ 

La moşia lui, Olpret, de lângă Dej — Vaida pretinde că n-a avut 
neplăceri din partea ungurilor. I-a păzit bine averea un agronom sas, pe 
care-l are de mulţi ani ca administrator. Pentru casele din Cluj, se oferă 
voievodului două case în Braşov — sau bani. El ar prefera bani ca 
să-și cumpere pământ, în vechiul Regat... 


Ralea pretinde că Ică Antonescu a făcut o nouă vizită, joia trecută, 
lui Mihalache, la ţară. Generalul vrea să formeze un Guvern cu dele- 
gaţi de ai Partidului Țărănesc, de ai Partidului Liberal, cu Vaida, cu Gi- 
gurtu şi cu mine (!!!). Ca să bage în sosul nemţesc reprezentanţii tutu- 
ror curentelor româneşti... Pentru ceilalți o fi cum o fi, dar în ce mă pri- 
veşte, văd că dl general îmi dă numai la cap! 

Ralea adăuga că Maniu e tot contra oricărei combinaţii, dar că Mi- 
halache s-a ruinat mult... 


Titulescu a legat Academiei Române moșia sa Tituleşti din judeţul 
Olt — o casă şi 200 pogoane. Academia a primit legatul şi a hotărât să 
instituie din venitul moşiei un premiu de Drept Internaţional şi din casă 
să facă o bibliotecă populară... Cum am copii, şi mai sunt ameninţat şi 
cu confiscarea averii, nu pot lăsa nici moşie, nici casă Academiei; îi voi 
lăsa provizia mea de hârtie de şters la c-r — ca să-şi poată scria pe ea 
operele, domnii academicieni... 


Miercuri, 21 mai. Sfântul Constantin! Pentru prima oară petrec 
ziua scumpei mele mame, departe de Breasta, deşi sunt în ţară! Dar 
n-am avut curajul să fac drumul... Sunt de ieri în stare de prostraţie... 
Am recitit decretul... Dacă se va aplica, va trebui să restitui peste 10 

milioane şi cu datoriile ce mai am, aceasta înseamnă lichidarea întregii 
mele averi; va ţrebui să vând şi Breasta, scumpa Breastă, şi să întind 
mâna... Se va putea săvârşi, până în cele din urmă, atâta nedreptate? 
Pentru ce această pțigoană şi această năpastă asupra mea? Pentru că 
am fost toată viaţa un om bun şi cinstit? Pentru că am luptat din răspu- 
terj să duc pe Regele Carol pe calea cea bună și să-l scot din ghearele 
Camarilei? Pentru că m-am căznit, pe timpul prigoanei, să scap cât mai 
mulți legionaţi şi să impiedic—recunosc fără succes mm omorurile și 
ororile inutile? Fiindcă am |uptat necontenit să împac pe Garol cu 
generalul Antonescu şi am contribuit să fie readus în două rânduşi în 
fruntea Armatei? Pentru ce? Pentru ce? 

Dar poate că Dumnezeu îndrumează astfe| |ucrurile spre ce trebuie 
să fie... N-avem noi oare de ales între bolşevismul rusesc, cel nemţesc 
şi cel |ocal? Oricare din aceste trei soluţii, la aceeași prăbuşire duce. 
Azi sau mâine, tot una e... 


Ziarele de azi-dimineață publică un fel de articol-comunicat al Gu- 
vernului în care se face istoricul ultimelor evenimente care au caracte- 
rizat politica noastă internă, pentru a da cea mai caractegistică dezmin- 
tire zvonurilor răspândite de propaganda legionară. |n acest articol se 
arată că nici o colaborare nu mai e posibilă între generalul Antonescu 
şi Mişcarea Legionară. Acesta e nu numai punctul de vedere al Guver- 
nului, dar şi al forurilor competente germane... 

n legătură cu această nouă atitudine a Berlinului, trebuie semnalată 
mobilizarea lui Schickert şi trimiterea lui ca „Gefreiter“ în Grecia. 
Schickert era reprezentantul Agenției D.N.B. în Bucureşti, şi fusese 
ales preşedinte al Asociaţiei corespondenţilor de presă străini din Ro- 
mânia. Şi mai era şi un călduros partizan a] legionarilor, în favoarea că- 
rora acţiona, ca și Qonradi, trimis şi el la plimbare. 


Se vorbeşte mult de o iminentă întâlnire între Hitler şi Stalin, în ve- 
derea încheierii unui acord militar privitor la o acţiune în Mesopotamia 
Şi prin |ran spre [ndii... Ţot aparatul militar german din Moldova s-ar 
explica astfel, fie ca o acţiune de intimidare împotriva Rusiei, fie ca o 
masare de trupe menite să treacă prin Rusia spre Asia... Se poate. Ra- 
țiunea mă face totuși să cred că Germania nu poate |ăsa Rusia în pi- 
cioare la sfârşitul războiului ca să devină arbitța păcii. Poate Hitler să 
se înţeleagă acum cu Stalin în vederea campaniei de pe Ẹufrat — până 

în cele din urmă, neamțul tot va da la cap muscalului. Altfel, chiar în 
caz de victorie germană, Fiihrerul istovit ar pierde războiul... 


Churchill a vorbit ieri. A spus că germanii au încercat o debarcare 
în Creta, prin paraşutişti îmbrăcaţi în uniforme neozeelandeze. Mai toți 
au fost prinşi şi încercarea a dat greş. Victorie complectă engleză în 
Abisinia. La Sollum şi la Tobruk lupte cu succese engleze, pretinde 
Churchill. În Irak nimic nou. 

Nemţii în schimb pretind că au bombardat numai poziţiile militare 
din Creta, că revoluţia se întinde în lumea arabă — că Birminghamul 
a fost făcut terci de avioanele germane... 

Scufundarea vaporului egiptean „Zamzasu“, în Oceanul Atlantic, a 
făcut multă vâlvă în America. Nemţii explică că vaporul era încărcat 
cu muniții engleze şi că toţi pasagerii au fost salvaţi şi debarcaţi la St. 
Jean de Luz... 


Afacerea Hess a căzu pe planul al doilea. Churchill ironizează aven- 
tura în cuvântarea sa de ieri, fără a da amănunte. La Berlin, în ziarul 
Das Reich, Goebbels publică un articol important în care, fără a numi 
pe Hess, demonstrează că în război năzuințele politice trebuie să ce- 
deze pasul necesităților militare. Englezii acuză pe Fiihrer de incon- 
secinţă fiindcă a dat mâna cu Rusia comunistă, dar ar fi fost gata ei să 
comită această inconsecinţă... 

Un răspuns la încercările de pace atribuite lui Hess, şi o pregătire 
mai mult la proiectata înţelegere militară cu Moscova... 


Generalul Dentz, guvernatorul francez al Siriei, a dat un ordin de zi 
prin care vesteşte că Franţa nu hrăneşte intenţii ostile contra nimănui, 
dar că, dacă englezii vor continua să atace cu avioanele porturile fran- 
ceze din Siria, li se va răspunde cu tunul... La Berlin, manifestarea gu- 
vernatorului Dentz e preţuită şi aprobată — în schimb, în Anglia şi în 
America e tratată de act de trădare... 


Îi 


La Roma s-a publicat decretul de organizare a noilor provincii de 
pe coasta dalmată. S-au creat provinciile Fiume, Zara, Spalato şi Cat- 
taro. Guvernatorul general al Dalmației va avea reşedinţa în Zara şi va 
depinde direct de Duce. 

Generalul Dentz a expulzat pe consulul general britanic din Beyruth, 
ca represalii pentru expulzarea consulului general francez din Londra. 
Celelalte consulate engleze din Siria şi Liban au fost închise şi suprimate... 


~ 


Filotti, ministrul ņostru la Sofia, a fost numit la Budapesta. În locul 
lui a fost trimis la Sofia Victor Cădere, fostul nostru ambasador la Belgrad. 
Ghiţă Cruţescu, de la Budapesta, a fost rechemat în administraţia centrală. 


~~ 


Islanda, care de la 1918 nu mai era unită cu Danemarca decât prin 
uniunea personală, a hotărât să devină Republică independentă şi să 
rupă şi ultima legătură cu continentul, renunțând la suveranitatea no- 
minală a Regelui Crhistian. Mâna Angliei? 


Regele Italiei a decorat pe Ducele de Aosta cu „Medaglia d’oro 
all'valore militare“ mm cea mai înaltă distincție de război italiană... 
Slabă compensație pentru nenorocirile suferite de A.S.R. 


Se anunţă că Roosevelt vrea să proclame în Statele Unite „starea de 
criză naţională“ — un pas mai mult spre starea de război, virtual deja 
existentă... Se vorbeşte serios de ocuparea coloniilor franceze din 
America Centrală (Antile) de către forțele navale ale Statelor Unite... 


Cutremurele — cutremure mici — au început să se ţină lanţ, şi a- 
proape în fiecare zi Institutul nostru Meteorologic înregistrează câte 
unul. Să ne mai pândească vreo catastrofă seismică? Atât ne-ar mai 
trebui... 


Pe ziua de azi s-a suprimat mm Şi până la noi ordine == camuflarea 
luminilor pentru locuinţele particulare şi birourile publice şi particu- 
lare. Era şi vremea, căci trebuia să ne închidem ermetic, cum se întu- 
neca, de frica unui atac la care nimeni nu se gândeşte... 

Joi, 22 mai. leri-dimineaţă s-au adunat la mine foştii preşedinţi de 
Cameră şi Senat, Vaida, Al. Lapedatu, N.N. Săveanu şi C. Dimitriu. Au 

mai fost prezenţi Pavlu, prietenul meu, şi Dobrescu, fostul secretar ge- 
neral al Camerei şi ginerele lui Cicio Pop. Toţi împreună am redactat o 
petiție către generalul Antonescu, rugându-l să rectifice decretul de 
luni, scoțând din numărul celor vizaţi pe preşedinţii Corpurilor Legiui- 
toare care n-au ce căuta acolo. A semnat cererea noastră și Pompeiu. 
Am mai Scris, eu, şi o scrisoare personală lui Antonescu. Hârtia noastră 
şi scrisoarea mea au plecat aseară la Predeal, cu Rioşanu care mi-a pro- 
mis să vorbească şi el cu generalul... 

Chirculescu a fost azi-dimineaţă la Stoicescu, ministrul Justiţiei. A- 
cesta era indignat. El n-a semnat decretul, care a apărut numai cu sem- 
nătura generalului şi a lui Ică... Stoicescu ţine de trei luni decretul în 
loc. Acum trei zile a mai avut o lungă discuţie asupra lui cu Conducă- 
torul, care, în cele din urmă, convins, i-a restituit decretul. Spre marea 
mirare a ministrului de Justiţie, decretul a apărut totuşi, dar fără semnă- 
tura acestuia... 

Chirculescu, care e şi el atins — adică ruinat — prin noul decret, în 
calitatea sa de fost preşedinte al Monopolului Spirtului, a făcut un do- 
cumentat memoriu şi l-a trimis generalului... 

N-am nici o nădejde că încăpăţânatul să revină asupra hotărârii sale. 
În voia Domnului! 


Încercarea de debarcare a nemților în Creta, prin parașute, pare că 
a ratati, O spun englezii, iar nemții tac. Protestează numai asupra 
acuzării portului uniformei neozeelandeze. Ei pretind că uniformele 
paraşutiştilor sunt uniforme germane stabilite acum 3 ani şi cunoscute 
de toți ataşații militari străini... 

Ziarele din Berlin declară că Creta împiedică Puterile Axei de a se 
înstăpâni asupra Mediteranei şi că Creta va fi luată sau tot ce e pe 
dânsa — distrus. Cu aviația lor, nemţii vor ajunge mai repede la acest 
rezultat decât la cel dintâi... 

Jumătate din Guvernul grecesc din Creta a zburat în Egipt. Regele 
George şi primul ministru au rămas deocamdată la Canea. 

In Irak nimic nou, ca şi în Libia. Lupte, bombardări, fără mari 
rezultate. 

În Abisinia, după redițiunea Ducelui de Aosta şi armatei sale, a mai 
rămas o mână de italieni spre Gondar. Azi sau mâine se vor preda și ei. 


l În aceste „Însemnări“ știrile sunt înregistrate după cum soseau. De multe ori ele se adeve- 
reau inexacte — cum a fost cazul cu ofensiva germană în Siria, dată ca sigură, de cei mai bunui 
informatori. 

Grosul forţelor britanice părăseşte Abisinia şi se îndreaptă spre Siria și 
Libia... 


Autorităţile germane au pus în vedere reprezentanților diplomatici 
ai Statelor Unite din Paris să părăsească oraşul şi Franţa ocupată — 
deoarece aceste regiuni sunt „zone de război“. 

La Washington a avut loc o întrevedere între secretarul de Stat Hull 
şi ambasadorul francez Henry Haye. Discuţia a fost foarţe animată şi 
neînţelegerea reciprocă, complectă. 

Francezii au hotărât să apere Maţţinica cu forţele refugiate acolo, în 
cazul în care ar fi atacată de americani... Nemţii sunt indignaţi de ame- 
nințările acestora, și o acțiune militară comună germang-franceză nu 
e exclusă!!! Să o vedem şi pe asta! 


Cu privire la mobilizarea din Rusia, despre care s-a vorbit zilele tre- 
cute — un comunicat al Moscovei lămureşte că nu e vorba decât de 
concentrarea anuală a câtorva contingente, în vederea manevrelor... 


Printre şaşi şi printre şvabi îşi face drum un curent de autonomie... 
Un comunicat al conducerii centrale a Grupului Etnic German din Ro- 
mânia, pune lucrurile la punct şi sfătuieşte şi pe saşi şi pe şvabi să se 
astâmpere, lealitatea poporului german din România netrebuind să fie 
bănuită. Elemente germane din Ardeal şi Banat înţeleg să se încadreze, 
conform intereselor lor şi poruncii Fiihrerului, în Statul unitar român... 
Până or hotări altfel! 


Vineri, 23 mai. A murit Werner Sombarţ, marele economist ger- 
man, analistul genial al problemelor de după război. Era căsătorit cu o 
domnişoară Leon, din laşi, soră cu fostul ministru Leon — şi în această 
calitate mare filoromân... 


În Creta, sau mai bine zis deasupra Cretei, după ultimele ştiri, lupte 
înverşunate... Germanii atacă de moagţe cu aeroplanele şi se aruncă cu 
parașutele. Ţrupele britanice se apără cum pot, ajutate și de câteva vase 
de război. De la Berlin ne vin informaţii precise în ce priveşte sfârşitul 
luptei: nemții sunt siguri că se vor înstăpâni pe Creta, şi prin aceasta 
vor da desigur o mare lovitură Angliei... În ultima sa cuvântare, Alexan- 

der, primul lord al Amiralității engleze, nu se arată prea optimist. Şi în 
Atlantic, torpilarea vaselor britanice n-a putut fi oprită... Despre întâl- 
nirea dintre Hitler şi Stalin nu se mai vorbește (poate că de aceea va 
avea loc) — şi se dezminte chiar întrevederea lui Ribbentrop cu Mo- 
lotov, anunţată de unele ziare. Sau că Germania s-a înţeles cu Sovietele 
pe cale diplomatică, sau că problemele de tranşat nu sunt încă puse la 
punct — aşa explică Berlinul amânarea întâlnirilor proiectate. Berlinul 
este de altminteri foarte rezervat în momentul de față, atât asupra ope- 
rațiilor militare cât şi asupra acţiunii diplomatice a Reichului. 

Măsura expulzării Ambasadei Statelor Unite din Paris n-a fost o 
măsură specială împotriva acestei ambasade: 34 de Misiuni rămăseseră 
în Paris, şi au fost toate rugate să treacă la Vichy, Parisul fiind zonă 
militară... Dar probabil că măsura tot de dragul Statelor Unite a fost 
luată... 

Guvernul francez a luat toate măsurile pentru a respinge orice atac 
în Siria, unde trupele au rămas în întregime credincioase mareșalului 
Pétain... 


Dacă e să ascultăm pe cei ce vin din Franța, se confirmă ştirea că în 
regiunile ocupate de nemți, jumătate populaţia e cu de Gaulle şi jumă- 
tate comunistă — iar cu Vichy-Petain „imeni... 


În Germania tranzacţiile imobiliare au fost interzise. Nimeni nu mai 
poate angaja un servitor, dacă n-are cel puţin 3 copii în casă. Pentru ca- 
muflarea acestor măsuri comuniste şi a altora, se aruncă în schimb banii 
pe fereastră. Bani care nu costă decât spezele de imprimat şi n-au decât 
o valoare fictivă ce e drept, dar în fine ăștia sunt banii lor. Toate mun- 
cile, toate prestațiile de serviciu sunt larg, foarte larg remunerate. Dacă 
o casă e avariată sau distrusă de avioanele engleze, a doua zi o comisie 
e la fața locului şi după alte câteva zile proprietarul e despăgubit cu 
bani peşin. Lumea e plină de bani, dar n-are ce face cu ei, căci imobi- 
lele nu se mai vând, iar obiectele mobile nu pot fi cumpărate decât cu 
cartelă, şi tranzacţiile astfel permise sunt reduse la un minimum... Nea- 
vând ce face cu banii, oamenii s-au aruncat asupra băuturii, berea și 
vinul nefiind contingentate în consumul lor. Majoritatea nemților se dă 
astfel beţiei... 

Câtă dreptate am când spun că vom avea de ales între comunismul ? 
rusesc, cel german și cel valah... 

Căci pe căile comunismului păşim și noi. În fiecare zi un decret-le- 
ge ne-o dovedeşte. Luni a apărut decretul cu confiscarea tantiemelor 

chiar legal încasate — ieri a apărut altul prin care Stątul poate dispune 
de camerele neocupate, în orice casă sau în orice apartament... 
Vai de noi...! 


Insulele Samotrace şi Tasos, vecine de coasta meridională a Pe- 
ninsulei balcanice, au fost ocupate, cu voia nemților, de trupe bulgare... 
Toți foştii aliați ai Germaniei din 1914 se unflă. Nouă nu ni se uită că 
am fost adversari în 1914—1918 — cu toată prietenia de azi, nemții ne 
iau, nu ne dau nimic... Poate că e mai bine aşa... 


DI Nichifor Crainic a fost primit ieri la Academia Română. Răsu- 
flaţii au acum şi escrocul lor... A vorbit despre Goga, prost, cum s-a 
priceput. I-a răspuns Blaga, altă ilustră mediocritate... 


mi 


Ieri, la Preşedinţia Consiliului s-a povestit lui Filip că Horia Sima a 
scăpat prin Bulgaria, trecând Dunărea pe la Giurgiu şi luând cu sine 
123 milioane lei (!!). La Sofia l-au prins nemţii, pe când voia să schim- 
be ceva parale. L-au prins, l-au dus în Germania şi l-au închis în lagă- 
rul de la Frankfurt pe Oder, lagăr închis cu sârmă ghimpată, aşezat în 
mijlocul unei păduri de pini şi vizitat zilnic de către un funcţionar al 
Ministerului Afacerilor Străine (?). In acel lagăr, din care nimeni nu 
poate ieşi, ar mai fi 98 de legionari. Acum în urmă, Sima ar fi scris o 
scrisoare foarte obraznică Fiihrerului, scrisoare în care se plângea că 
legionarii au fost abandonaţi după ce s-au devotat trup şi suflet Germa- 
niei şi idealului ei... Hitler a fost atât de supărat de această scrisoare, 
încât a poruncit expulzarea imediată a lui Sima din Germania. Nu se 
ştie acum dacă Sima va fi expulzat spre Elveţia sau spre România... 
Toată această poveste seamănă a basm. Am transcris-o aci fiindcă a 
fost garantată autentică lui Filip, de cei mai înalți funcționari ai Preşe- 
dinției... 

Tot aceşti domni au mai povestit că asupra celorlalți legionari in- 
ternaţi la Frankfurt/Oder, s-au mai găsit 60 milioane lei... O fi? 


Pare de necrezut — am primit ieri o telegramă de felicitare, de ziua 
mea, de la generalul Antonescu... Imi urează sănătate... Dar ce să fac 
cu sănătatea dacă-mi ia până şi pâinea din gură? 

De câteva zile se critică mult discursul rostit de Killinger la Braşov. 
Se trece peste pasajele în care ministrul Reichului a declarat că Germa- 
nia dă sprijinul său necondiţionat generalului Antonescu, că Mişcarea 
Legionară s-a sinucis, că România nu poate de acum înainte aştepta 
nimic bun decât de la Germania cu care e strâns unită „în bine şi în 
rău“ — şi se insistă asupra amenințărilor adresate celor care continuă 
să clevetească, în ţara noastră, împotriva Reichului, a Fiihrerului şi a 
nemților. A făcut senzație asemenea declarație că germanii supuși ro- 
mâni nu pot fi trataţi în armată ca țiganii... Aluzie la maltratările de 
care s-au plâns unii saşi... 

În general tonul cuvântării a displăcut. Killinger a vorbit ca un stă- 
pân. Oare nu e? 


Sâmbătă, 24 mai. În Creta, şi mai ales deasupra Cretei, luptele con- 
tinuă îndârjite şi teribile. Germanii au pus piciorul în două colțuri ale 
insulei, şi pretind că au distrus 4 crucișătoare britanice şi un vas de li- 
nie. Englezii pretind la rândul lor că au izgonit în parte pe germanii 
debarcaţi, că au doborât un mare număr de avioane inamice şi că n-au 
pierdut atâtea vase... Pierderi mari sunt în tot cazul de o parte şi de alta. 
Poziţia englezilor pare foarte amenințată. Până în cele din urmă, după 
cum reiese chiar din declaraţiile engleze, germanii se vor înstăpâni 
asupra Cretei. Ca şi în Norvegia, se dovedeşte aci, că armata aeriană 
domină pe cea navală... 

Cât timp vor domina aerul, nemţii vor fi stăpâni pe soarta războiu- 
lui... 

După telegramele britanice, Regele George şi primul ministru Tsu- 
deros au părăsit Creta şi au sosit în Egipt. 


Amiralul Darlan a vorbit la Radio despre ultimele „pertractări“ pe 
care le-a dus la Berchtesgaden cu Fiihrerul. Amirarul a declarat că Franţa 
e pentru Europa împotriva coaliției anglo-americane, că Germania nu 
a cerut flota franceză, nici cesiuni teritoriale coloniale, nici cedarea 
unei părți din suveranitatea țării. Germania n-a cerut Franţei nici să de- 
clare război Angliei... Atunci ce a cerut? Amiralul promite să ne-o spu- 
nă în curând. Deocamdată se mărgineşte la declaraţiile de mai sus... 


După ştirile sosite din America, pare că Roosevelt proiectează abro- 
garea legii neutralității, în jurul votului căreia s-a făcut atâta vâlvă, 

acum câteva luni. Abrogarea ar fi menită să dea Preşedintelui și mai 
multă libertate de mişcare în ajutorarea Apgliei... 


N 


Boala zvonurilor: 

Ieri se povestea pretutindeni — şi fiecare da izvorul sigur din care 
se adăpase — că 300 ofiţeri nemți au fost arestaţi şi expediaţi în Ger- 
mania! Cam mulți! Dacă ar fi adevărat, ar însemna că armata Fijhreru- 
lui e în plină descompunere — şi nu se vede! 


N ai 


Pentru trecerea perioadei critice până la noua recoltă, Statul a pre- 
luat grâul, secara, orzul şi făina din recolta anului trecut, cât se mai 
găseşte. Nimic de zis, decât asupra formei. Decretul-lege începe prin a 
declara (şi această declaraţie constituie și titlul legii) că cutare, cutare 
şi cutare marfă trec pe ziua de... în proprietatea Statului! De ce această 
formă de confiscare, şi nu cuvântul de preluare sau rechiziționare? 
Alunecăm din ce în ce pe panta revoluţionară a bolşevismului, cu toate 
declaraţiile lui Antonescu contrare... 

Preţurile stabilite pentru preluarea cerealelor şi făinei sunt de alt- 
minterj foarte remuneratorii: pentru grâu 117 mii lei vagonul — pentru 
făină 140 000, pentru secară 87 000, pentru orz 69 000. Păcat că mi-am 
vândut grâul astă-toamnă cu 40 000 lei vagonul! 


i 


A apărut şi decretul prin care prețul zahărului s-a urcat la 47 lei ki- 
logramul, în bucăţi, şi la 44 în tos... 


— 


Printr-un Decret-lege s-a modificat art. 157 din Codul Penal, admi- 
tându-se circumstanțele atenuante în materie de crimă. Se enumeră şi 
schimbările de pedeapsă, sau al gradului pedepsei, în cazul admiterii 
circumstanțelor atenuante. Prea se abuzase, în ultimele decenii, de pe- 
deapsa cu moartea... 


A fost arestat şi junele Ilie-Ylad Sturdza, fiul lui Lucă, în momentul 
când era să treacă Dunărea în Bulgaria, la Giurgiu. Mamiţica Zoe, zisă 
Zozo, şi papițicu Lucă sunt deja de vreo trei luni la Malmaison, şi pro- 
cesul lor începe zilele astea. 

Reacţiunea: 

Sub legionari, o comisie prezidată de umflatul de Panaitescu, recto- 
rul de pe acele vremuri, a examinat situaţia profesorilor universitari din 
întreaga ţară, pentru „purificarea“ cadrelor. S-a propus astfel elimi- 
narea a peste 300 de profesori acuzaţi de incapacitate, de imoralitate 
sau de vrăjmăşie față de Mişcarea Legionară. Ancheta a fost condusă 
în mod scandalos şi hotărârile s-au dat pe baza criteriului „ai poştri“ 
sau „nu ai noştri“... 

Generalul Antonescu a numit, după ianuarie, o nouă comisie care a 
anchetat procedura şi concluziile primei comisii... Raportul profeso- 
rilor C. Stoicescu, S. Lambrino şi Hulubei — membrii noii comisii — 
e publicat în ziarele de azi, cu următoarea rezoluţie a generalului An- 
tonescu: 

„Sunt de perfect acord cu concluziile la care a ajuns comisia. Ru- 
şinos că s-au găsit profesori universitari şi un ministru, universitar şi 
el, să conceapă sau să se preteze la astfel de infamii. Şi este tragic că 
cQrpul universitar nu a reacționat cum trebuie şi pe loc la aceste infa- 
mii. Dacă eram universitar, nu aş fi acceptat să mă prezint în faţa unei 
astfel de instrucţii odioase, sau dacă mă duceam, mă transformam în 
acuzator. Este în special dureros că s-a găsit o comisie de universitari 
care să se preteze la astfel de anchete. Este evident că în Universitate 
trebuie o purificare, trebuie o reparare a trecutului, trebuie înlăturat tot 
ce a pătruns ilegal şi tot ce dăunează. Sunt de părere ca raportul să fie 
publicat. Vor decide dl general Rosetti și universitarii. Va apare în orice 
caz în lucrarea maiorului Marin, împreună cu rezoluția mea“. 

(s.s.) General Antonescu 


Duminică, 25 mai. Dările de seamă privitoare la atacul Cretei prin 
avioane şi paraşutişti care cad din cer cu tunurile în spinare — par 
culese dintr-un roman al lui Jules Verne! Citeşti şi nu-ţi vine să crezi! 
Nemţii, çare tag până ce Q operaţiune militară intră în faza ei finală, au 
început să vorbească. După comunicatul lor, jumătatea occidentală a 
insulei Creta e deja ocupată de dânşii. Cucerirea restului insulei e o 
chestiune de zile. Pare că englezii au suferit pierderi navale foarte se- 
rioase pentru apărarea insulei. Pe lângă cele 4 cpucişătoare scufundate 
acum câteva zile, nemţii mai vorbesc astăzi de alte 3 „distroyers“ 
trimise la fund, precum şi de numeroase vase mai mici. 

Pare că şi germanii au avut mari pierderi, în oameni şi avioane, în 
aceste lupte, cele mai îndârjite şi mai sângeroase, de la începutul răz- 

boiului. A căzut şi un colonel-general, comandant al forțelor aeronau- 
tice... 

Buletinele germane — confirmate de comunicatul britanic — mai 
anunță un succes în Atlantic, pe coastele Groenlandei, unde flota ger- 
mană s-a întâlnit cu o escadră engleză. Cuirasatul german „Bismarck 
a nimerit în plin vasul-amiral englez „Hood, pe care amiralul Holland 
îşi avea arborat drapelul, şi l-a trimis la fund. Englezii mărturisesc că 
foarte puţină lume a putut să scape, deoarece Jovitura a pătruns în ma- 
gazia munițiilor care a făcut explozie... 

Cum se vede, bilanţ prost pentru Anglia. Gonsecinţele nu pot însă fi 
prevăzute, căci repet aci, războiul acesta se duce pe două planuri: Ger- 
mania se bate pe planul militar, iar anglo-americanii pe planul eco- 
nomic — şi fiecare din beligeranţi pare invincibil pe planul său... 

Ştiri sosite din Germania par a confirma că populaţia şi partidul 
sunt în mare parte pentru pace. Zborul lui Hess pare din ce în ce rezul- 
tatul acestei stări de spirit. In Germania, mai toată lumea crede că Hess 
a fost trimis — nu se ştie însă bine dacă ca propunător de înţelegere 
sau ca microb al păcii (pentru contaminarea englezilor !!!). Ceea ce ar 
fi speriat profund pe nemți, sunt efectele unui bombardament al Bre- 
menului, în care englezii ar fi întrebuințat bombele noi americane, 
faimoasele bombe cu un efect pe o rază de 500 metri — bombardament 
care ar fi determinat încercarea lui Hess... Bremenul a fost distrus, iar 
forţa exploziilor a fost atât de îngrozitoare, încât cadavre au fost pro- 
iectate şi încastrate în ziduri... 

Până unde va merge nebunia oamenilor şi această luptă de distru- 
gere totală? 


Primit ieri vizita lui Collas, ambasadorul Greciei, care pleacă di- 
seară. Pleacă cu inima frântă din cauza vechilor sale legături cu Hari 
Negroponte. N-a fost rugat de noi să plece, ci chemat de Guvernul său 
(Regele George). Pleacă deocamdată în concediu, lăsând un însărcinat 
cu afaceri interimar (Capitanides, cred) — pleacă lăsându-și toate lu- 
crurile în Bucureşti şi n-aşteaptă decât să se întoarcă, fje şi ca simplu 
particular. Se duce în Egipt, căci aşa i s-a poruncit. Până la Constanti- 
nopol cu vaporul nostru, apoi prin Anatolia până la Alexandreta cu 
trenul. Prin Siria probabil că nu va putea trece, dar speră să găsească 
un vapor de la Alexandrete la Jaffa, iar de la Jaffa va putea lua din nou 
trenul până ļa Cairo... 

Bietul moș Gollas era oribi] de trist. Îşi dă şi el seama, ca şi noi, că 
s-au sfârşit toate, câte le-am iubit şi cu care ne obişnuisem să trăim... 
De la Atena, despre frații şi prietenii lui, nu ştie nimic... 

Demestikos — era să scriu Domesticos — noul ministru de Interne 
al Guvernului filogerman din Grecia, dă un interviu în care, printre alte 
prostii spune că plutocrații au împins Grecia în război de frică să nu le 
confişte Anglia depozitele de bani de la Londra... Şi Hitler, în ultimul 
său discurs a declarat că războiul a fost declarat de „plutocraţii“ din 
Londra şi Paris! Noi, plini de datorii suntem plutocraţi; dar ce e dl Gö- 
ring, cu castelele, cu milioanele, cu colecţiile lui? 


Negocierile între Franța şi Germania sunt încă în curs, pe liniile 
indicate de amiralul Darlan în ultimele sale declaraţii difuzate prin Ra- 
dio. Negocierile se duc înainte de toate pe terenul economic. Tratati- 
vele au loc la Paris, între Bouthillier, ministrul francez al Economiei 
Naţionale şi contele de Schwerin-Krossigck, ministrul de Finanţe al 
Reichului. 


În momentul plecării Regelui Victor-Emmanuel din Albania a avut 
loc un atentat. Un grec „fanatic“ a tras asupra primului ministru alba- 
nez Şefket Verlaci, dar nu l-a nimerit. Arestat, asasinul a declarat că a 
vrut să se răzbune... Ştirea acestui atentat n-a fost dată decât acum, „în 
interesul instrucției, care a cerut secretul“! Idiot, căci, acolo unde se 
făcea instrucţia, în Albania, atentatul era cunoscut de toată lumea... 


Zavistie mare în Guvern. Generalii s-au revoltat împotriva lui Anto- 
nescu Şi şi-au dat demisia. Potopeanu şi-a dat demisia pentru a 7-a 
oară... Dar de data asta e serios, şi pare că suntem în plină criză (!). 
Consiliul de Miniştri de joi, prezidat de Ică, „Consiliu Economic“, scriu 
gazetele — a fost o lungă ceartă pe chestiunea raporturilor cu Germa- 
nia. În capul răzvrătiţilor a fost generalul Stoenescu, de la Finanţe. 
Nemţii ne cer | miliard de lei pe lună, pentru plăţile lor, miliard ce ni 
l-ar rambursa în mărci prin clearing, ca preţ al importurilor noastre de 
la ei... Cu drept cuvânt Stoenescu a declarat că n-are de unde da mi- 
liardul lunar. Toţi generalii sunt foarte îndârjiţi contra nemților, cu care 
unii din ei au ajuns chiar să aibă relaţii încordate... 

Rioşanu, aseară, fără să-mi spună cât ştia, mi-a confirmat starea de 
criză a Guvernului şi a adăugat că generalul Antonescu era furios. Din 
cauza crizei, n-a dat încă hârtiile noastre generalului, şi nici nu s-a mai 
dus la Predeal... M-a sfătuit să mai aşteptăm, căci acum generalul nici 
n-ar citi întâmpinările noastre (!!), „aşa e de supărat pe generali, care 

îi saboţează politica lui de înţelegere cu nemţii...“ Rioşanu îmi cere să-l 
las pe el să aleagă momenţul când să dea lui Anţonescu şi scrisoarea 
mea, şi cererea preşedinţilor... Bineînţeles că am consimțiţ,.. 

Rioşanu preţinde că de daţa asţa „va crăpa“ şi că criza se va rezolva 
prin mari schimbări prinţre țiţylarii minisţerelor, chiar în cursul săpţă- 
mânii care vine.., 

Şi Filip Lahovari, care a văzuţ pe Coţi Sţoicescu, minisțryl Jusţiţiei 
(prieţenul şi avocaţyl său), îmi confirmă criza. Şi Coţi Sţoicescu şi-a 
dat demisia, E a paţza,.. Minisţrul Jusţiţiei i-a vorbit şi lui cu indignare 
despre ulțimul decreţ-lege care ne izbeşte (confiscarea țanţiemelor) şi 
i-a repețaț că convinsese pe general să renunţe la el, explicându-i ile- 
galițaţea procedurii... „Ai drepţaţe“ a conchis generalul, şi i-a daț de- 
crețyl nesemnaţ, ca să i-l ceară după câţeva zile şi să-l publice numai 
cu semnăţura sa şi a lui Ică.., 

Ică a mai făcuţ una lată. A convocaţ, nu pe direcțoșii gazețelor, ci de 
la fiecare doi redacţori şi le-a ţinuţ o conferinţă de nebun, în care le-a 
explicaţ că „proprieţaţea“ esţe o noţiune perimaţă, un paravan în dosul 
căruia se ascunde „viaţa reală a omenirii“ == în două cuvinţe o con- 
ferinţă bolşevică.., Şi le-a ceruţ să înceapă o campanie pe aceasţă temă, 
Escrocul de la Porunca Vremii, docțorul Rădulescu-Lăptărie, i-a şi țpas 
un articol „adecvaţ“. A doua Zi mm ordin la ţoaţe gazeţele să nu mai în- 
ceapă sau să înceţeze aceasță campanie... 


Aflase generalul şi inţervenise? 

De demisia generalilor şi de înlocuirea lor, puţin îmi pasă... Sunţ 
„inţerschimbabili“, ca piesele auţomobilelor aceleiași firme, De ple- 
carea lui Sţoicescu de la Jusţiţie, mi-ar părea însă rău. Ar fi ulțima 
noasțră garanţie pierduţă. 


Opţimismul lui Maniu: 

Înţâlniţ ieri, dl prezidenţ Jules se arăța încânţaţ de sițyaţie; descom- 
punerea Germaniei e pe cale de săvârşire, vicţoria Angliei e asigurață 
— iar o epocă de un nemaipomeniţ belşug ne sță înainţe!!! De noţaţ că 
Maniu, fără să fie un „jeniu“, nu e un prosţ — şi că nu e nici nebun.,, 
Aţunci? 


Luni, 26 mai. Din Creţa vin veşţi ţoţ mai îngroziţoare, E iadul pe 
pămânţ, acolo, Nemţii progresează în cucerirea insulei =— brițanicii 

rezistă cât pot, dar sunt siliți să dea înapoi. Pretutindeni, pe pământ, pe 
mare şi în aer, forțele germane domină şi sunt pe cale să dovedească că 
stăpânirea aerului poate duce şi la stăpânirea celorlalte elemente... 

Catastrofa vasului britanic „Hood“, „cel mai mare cuirasat din lu- 
me“, e exploatată de nemți după toate regulile artei. Escadra germană, 
cu Bismark în frunte, n-ar fi suferit nici o pagubă. Propagandă la o 
parte, se pare că pierderea lui „Hood“ a impresionat destul de serios 
America... Natural că nici o schimbare nu va rezulta din acest „acci- 
dent“ în conducerea războiului... Mergem înainte pe calea pieirii... 

In Turcia au loc o serie de cutremure destul de serioase. Ş-au înre- 
gistrat şi la noi, dar mai uşoare... Şă fim iarăși în preziua unor mari 
cataclisme? 


Turcii s-au liniştit de tot în ce priveşte veleităţile lor belice. Alimă- 
nescu, care a petrecut opt zile la Constantinopol, povesteşte că mai 
toate trupele din Turcia au fost retrase, că o convenție economică cu 
substrat politic e pe punctul să fie semnată între Germania şi Turcia şi 
că nimeni nu se mai gândeşte pe malurile Bosforului, să se opună atot- 
puterniciei nemţeşti... Campania din Balcani şi Grecia, neputinţa en- 
glezilor de a se împotrivi tehnicii şi avântului german, au dat mult de 
gândit celor care la începutul războiului luaseră poziţie pe temeiul unor 
nădejdi care nu s-au adeverit... 

Collas a plecat ieri-seară, cu toate nenorocirile Greciei în spinare... 


Criza din Guvern nu s-a rezolvat încă. Neînţelegerea continuă, de- 
plină — ca şi cum am fi liberi să avem păreri, şi n-am fi sub călcâiul 
cotropitorului... 


Marţi, 27 mai. Şe împlineşte azi o jumătate de an de când am scăpat 
ca prin minune de moarte. Dacă am trăit 6 luni mai mult decât Iorga 
şi Madgearu o datoresc numai lui Rioşanu... Șase luni, şi parcă sunt 
şase ani! Câte zile am trecut, stau ca tâmpit şi mă întreb pentru ce? 
Pentru că am fost un om cinstit şi mi-am făcut datoria? De ce m-or fi 
prigonit verzii? Fiindcă am fost protectorul lor pe vremea lui Carol? 

Oribilă iarnă! Groaza din ziua de 27 noiembrie — aşteptarea înfri- 
odaie), viaţa de prizonier cu 39 de soldaţi şi un ofiţer în casă, plimbarea 
de deținut în curticica mea, iscodirea tuturor trecătorilor şi a celor ce 

ințțau în casele din faţă sau ieşeau din ele (Ralea mai ales îşi pețțecea 
vremea la fereastră), încercarea de pătrundere a veţzilor din ziua 
Bobotezei, procesele, sechesțrele, alarmele -== şi încoronarea tuturor, 
teroarea din zilele de 22 ianuarie şi următoarele, cu fuga la prietenele 
mele X, cu muzica miţţalierelor şi tunurilor! 

Cred că n-aş mai fi în stare să suporț o asemenea serie... 


x 


Ministerul se primeneşte şi criza ia sfârşit în rate. Aseară a fost 
înlocuit la Economia Naţională generalul Potopeanu prin I. Marinescu, 
de la „Concordia“. Şi Ghiţulescu, subsecretarul, a fost înlocuit prin Ne- 
gel. Pe de altă parțe a fost suprimat Subsecretariatul Peţrolului deţinut 
de Dimitriuc. Asta e mai greu de priceput: Dimiţţiuc e omul nemților, 
pe care i-a slujit ca o slugă plecată... Probabil că au încredere şi în 
Marinescu, şi Dimitriuc se cam deochiase... 

Pentru mine schimbarea e plăcută, Marinescu e un prieten, iar Negel 
e omul meu. Eu l-am făcut preşedinte al Camerei de Comerţ... Pe Poto- 
peanu şi pe Ghiţulescu, nici nu-i cunoşteam! Şi Marinescu şi Negel au 
fost senatori ai F.R.N.-ului: ce zice „conştiinţa“ domnului Conducător? 

Vor mai fi şi alte schimbări în Guvern: fiecare zi cu noul său mi- 
nistru! Se vorbeşte de generalul Vasiliu (comandantul jandarmilor) la 
Interne. Ca şi Marinescu şi Negel, Vasiliu nu e mai rău ca altul... Ar fi 
bine să fie numit şi Rioşanu la Siguranţă... Se caută un ministru de 
Finanţe şi nu se găseşte... 


leri-seară Roosevelt şi-a ținut discursul său „la colţul sobei“ (deşi e 
vară). Ziarele noasțțe nu dau încă nimic... anunţă numai că discursul va 
fi tare. Telegramele americane, anterioare cuvântării, previn că va fi o 
manifestare epocală (!!!). Să nu fie o decepţie... 


Regele Grecişi abia a scăpat cu fuga din casa în care se afla în 
Creta, și pe care au căzut parașutiști germani... A scăpat prințţ-o uşă 
dosnică, a peţțecut o noapte în munţi, ascuns, şi a doua zi şi-a luat zbo- 
rul spre Egipt... 


Telegramele şi propaganda germană continuă să facă mare tărăboi 
în jurul scufundării vasului „Hood“ — cel mai mare cuirasat din lume! 
„Cel mai mare cuirasat din lyme“ era în realitate o semirablă, lansată 

în 1911, şi neblindată tocmai în dreptul magaziilor de muniții... Era ce- 
lebru pentru dimensiunile lui, atât. Englezii plâng mai mult decât va- 
sul, pe cei 1 300 de ofiţeri şi marinari care au pierit odată cu el, în în 
frunte cu amiralul Holland, unul din cei mai de seamă comandanţi 
britanici... 


La Galaţi s-a lansat de către şantierele navale de acolo al 2-lea sub- 
marin românesc, construit în țară — așa încât avem 3 în tot. Gurile rele 
pretind că submarinele lansate la Galaţi sunt submarine germane, 
sosite domontate şi remontate în şantierele noastre... O fi? 


Laval-escu a rostit un mare discurs în care a polemizat cu Statele 
Unite, a declarat că singura politică franceză raţională pentru Franţa e 
mână în mână cu Germania, a atacat democraţia şi a încheiat sfătuind 
pe francezi să ajute la organizarea Europei Noi, menită să inaugureze 
o perioadă de mare fericire pentru toți“!!! 


A murit subit, ieri la dejun, pe când mânca şi vorbea cu veselie Elisa 
Antonescu, născută Corbescu, şi soţia lui Victoraş Lată-Rău. Era o fe- 
meie ştearsă şi cumsecade, plină de calităţi, bruftuită de bărbatu-său. 
Tradusese din englezeşte operele Reginei Maria. Regele Ferdinand o 
numise „the little fly“, poreclă ce i se potrivea de minune. 

A murit şi Christache Musceleanu, profesorul Regelui Mihai. Mus- 
celeanu a debutat în politică ca averescan, a ajuns profesor la Univer- 
sitate şi „s-a încurcat în socoteli“ ca rector al Academiei de Agricultură 
de la Herăstrău... 


Decretul-lege de azi e privitor la automobile. Toate vehiculele auto- 
mobile, de orice speţă, sunt blocate în mâinile actualilor lor posesori, 
şi nu mai pot fi vândute decât cu autorizaţie Ministerului Economiei 
Naţionale... 


Miercuri, 28 mai. Ambasadorul turc TanriGr, înapoiat de la Ankara, 
a venit să mă vadă şi mi-a povestit lucruri foarte interesante, menite să 
schimbe întrucâtva optica noastră, cu privire la evenimente pe care 
până acum nu le vedeam decât prin prisma informaţiilor D.N.B. 

TanriGr mi-a declarat apăsat că Turcia rămâne, fără pici o rezervă, 
credincioasă tratatului ei cu Anglia. De o înţelegere cu Germania, în 
sensul unei schimbări de front, yu poate fi porba. Turcia se va opune 
cu armele la orice încercare de trecere a forțelor germane prin Ana- 
tolia, deşi știe bine că în asemenea caz, oricât de dârz ar lupta, va fi 
bătută... Până acum, Germania n-a adresat nici o cerere de trecere Tur- 
ciei — şi nu i-a trimis nici un ultimatum. Comunicările lui Papen ca şi 
mesajul lui Hitler către Inonii sunt cât se poate de amicale: Germania 
repetă pe toate tonurile că vrea să trăiască în pace şi prietenie cu Turcia 
— şi aceasta e şi dorinţa Turciei. De se va schimba partitura Berlinului, 
cei de la Ankara se vor găsi automat, conform angajamentelor luate, 
alături de Anglia... Germania necerând nimic Turciei, nu i-a oferit 
nimic şi prin urmare nici Siria, cum s-a spus. Ambasadorul turc adaugă 
că o asemenea ofertă ar fi imediat respinsă deoarece pe de o parte 
Turcia e fidelă alianţei cu Anglia, iar pe de alta nu înţelege să profite 
de nenorocirile Franţei, de care se consideră încă legată prin tratatele 
semnate, cu toate câte s-au întâmplat... 

In ce priveşte situația în Orientul Apropiat şi în Germania, Tanriör 
aduce de la Ankara următoarele informaţii: 

Lupta nemților în Mediterana orientală e grea, şi nu se poate încă 
prevedea rezultatul final. În Africa de Nord, înaintarea spre Suez tre- 
buie considerată ca oprită (Ankara vorbeşte). Forţele germano-italiene 
nu vor putea trece de linia Tobruk-Bardia... Suezul va putea fi atacat şi 
mai greu prin Siria. Chiar dacă nemţii ar străbate prin Anatolia, ar găsi 
în drumul lor din Siria înainte o armată britanică foarte solidă și 
deşertul... „In ultimul război am încercat noi — povesteşte Tanriör — 
să ajungem la Suez. Expediția a fost condusă de germani, a fost înca- 
drată de ofiţeri germani, noi n-am contribuit decât cu soldaţii noştri 
obişnuiţi cu căldura, cu foamea şi cu setea == şi totuşi a trebuit să 
renunțăm... Nu văd pomeranieni şi westfalieni trecând prin pustiurile 
muntelui Sinai, fără apă şi fără pâine, căci nu se vor putea transporta şi 
muniții şi aprovizionamente de tot soiul...“ 

Cu Irakul, chestiunea ar fi terminată. Cu arabii, nu e nimic de făcut. 
„Sunt nişte cerşetori care nu cunosc nimic în afară de cămilele lor şi de 
deşertul lor. li cunoaştem foarte bine căci i-am administrat timp de nu 
mai puţin de 900 de ani... A crede în posibilitatea unei mobilizări gene- 
rale a lumii arabe ar fi o copilărie. Ar putea desigur să fie cumpăraţi 
câțiva uneltitori pentru a ridica câteva triburi; astfel au reuşit germanii 
să provoace o mişcare de revoltă împotriva englezilor luna trecută. 

Dar este de ajuns ca englezii să plătească mai bine, pentru ca mâine 
aceiaşi răsculați să se întoarcă împotriva acelor care i-au angajat şi 
i-au plătit ieri...“ 

În Creta luptele sunt teribile, îngrozitoare. Nu se ştie care va fi re- 
zultatul final nici acolo (tot Ankara vorbește), dar e foarte posibil ca 
nemţii să ocupe toată Creta. Şi apoi?... Ţurcul pretinde că în Grecia e 
foamete, că trupele germane suferă și ele foarte mult de lipsa de ali- 
mente... Atât în Grecia cât şi în Africa soldaţii Reichului ar începe să 
murmure (?), nemaipricepând pentru ce sunt duşi să moară atât de de- 
parte de ţara lor, fără ca pacea să se apropie cu un pas... 

Tanriğr e convins că după campania Mediteranei, oricare ar fi sfăr- 
șitul ei, Germania va merge împotriva Rusiei. Dacă nu va câştiga par- 
tida în Mediterana, ca să-şi repare prestigiul atins printr-o înfrângere 
— prima de la începutul războiului mm iar dacă va goni pe englezi din 
Mediterana, ca să-şi răzbune decepţia, căci de sfârşitul războiului tot 
nu va fi vorba. Şi această decepţie va trebui compensată printr-o nouă 
victorie... Căci aşa e soarta dictaturilor: au nevoie de cotinue succese... 

Turcii sunt convinşi că Stalin va ceda asupra tuturor chestiunilor 
afară de una: niciodată nu va consimțţi ca un soldat german să intre sau 
să treacă prin Rusia, căci ştie bine că o dată armata germană introdusă 
în Rusia, s-a sfârşit cu Sovietele... Stalin va primi mai iute războiul de- 
cât să lase trupe germane să treacă spre Caucaz, în drum spre Irak! De 
altminteri un asemenea itinerar n-ar fi practicabil din cauza obstaco- 
lelor geografice. Că nemţii se gândesc la o intrare în Rusia ar dovedi-o 
faptul că au convocat de curând la Berlin, într-o conferință secretă, că- 
petenii politice antisovietice (refugiate în Europa Centrală), căpetenii 
din Georgia, din Caucaz şi din ţinuturile învecinate, ca să le consulte 
asupra posibilităților unei noi organizări în acele regiuni... 

In fine, din informaţiile pe care le aduce Ţanrigr de la Ankara mai 
rezultă că în Germania domnește o mare dorință de pace. Fuga lui 
Hess e simptomatică. „Vezi d-ta, mm spunea ambasadorul turc — vezi 
d-ta un englez luând avionul şi debarcând în Germania ca să propună 
pace? Pentru ca un om cu situaţia lui Hess să facă un asemenea pas, e 
că atmosfera din țara lui e prielnică unui astfel de gest...“ La Ankara, 
toată lumea e convinsă că Hess a plecat în perfectă înțelegere cu par- 
tidul, şi nu fără știința lui Hitler... 

Din tot ce mi-a povestit reprezentantul Ţurciei reieşea o robustă în- 
credere în victoria anglo-saxonilor... Ţoate convingerile sunt respecta- 
bile — dar, de... 


S-a înapoiat Moş Codreanu, simpaticul răzeş de la Soroca, din 
Basarabia. A fost schimbat cu Ana Pauker, cunoscuta comunistă... 

Codreanu a fost arestat în iulie trecut, îndată după intrarea ruşilor în 
Basarabia. A fost dus de la Soroca la Bălţi şi de acolo la Chişinău, unde 

a stat închis până în februarie trecut, când a fost transferat la Tiraspo] 
= de unde vine. Povestește multe... 

De reţinut: 

Pămânțurile sătenilor n-au fost confiscate şi sunt toate muncite; 

Armata rusească s-a purtat foarte bine, n-a brutalizat sau ucis pe ni- 
meni, dimpotrivă a intervenit de câte ori ajutorul ei a fost cerut împo- 
triva derbedeilor, care s-au dat la jafuri şi la omoruri după plecarea 
armatei române şi până să sosească cea sovietică. 

Ruşii au arestat dintre români pe toţi cei care au avut legături cu 
Sfatul Ţării şi cu Unirea din 1918 (în această calitate a foşt arestat şi 
Codreanu). Au fost închiși şi foarte mulți evrei. Țara Sovietelor mm 
raiul jidanilor este o legendă... 

În închisoare toată lumea a fost bine tratată. Nici o brutalizare sau 
violență. Mâncare: o pâine albă şi un borş bun cu carne, pe zi. Numai 
strâmtoare la locuinţă: în Chişinău erau 20 închişi într-o cameră de 7 
metri pe 4... şi dormeau pe jos... 

Sovieticii au inventat un neam nou de oameni: moldovenii, pe care 
îi consideră deosebiți de români. Au făcut anchete, au adus specialişti 
să scrie şi au publicat lucrări ca să dovedească că moldovenii, corciți 
cu sânge slav, sunt deosebiți de români... Şi ei pretind că n-au nici o 
pretenţie asupra românilor, dar că au drept la moldoveni... Aceasta e 
teoria nouă... La instrucţie, pe toţi ai noştri care se declarau români, ju- 
decătorul îi înjura şi le dovedea că nu sunt români, ci moldoveni... 

Moş Codreanu e om cinstit şi nu minte. Oricât de triste sunt cele 
povestite de el mm atitudinea ruşilor față de români mă linişteşte puțin, 
în ipoteza întinderii dezastrului până la noi... 

Moş Codreanu a fost primit şi de generalul Antonescu, care, încân- 
tat de simplicitatea şi francheţea lui, i-a oferit o moşioară din cele luate 
de la evrei mm dar bătrânul a refuzat... 


M-am înşelat în însemnările mele de ieri: Roosevelt n-a vorbit alal- 
tăieri-seară, ci abia ieri-seară 27 mai. Mi se telefonează că cuvântarea 
sa se poate rezuma în două puncte: a cerut pentru Statele Unite „starea 
de pericol de război“, ceea ce însemnează puteri dictatoriale pentru 
dânsul — şi că Statele Unite nu vor lăsa Imperiul Britanic să fie învins... 

Război pe zece ani... 


Englezii mărturisesc că au pierdut în luptele din jurul Cretei 2 cruci- 
şătoare, 6 distrugătoare şi alte vase mai mici. Chiar adăugând „Hood“-ul, 

e floare la ureche pentru flota britanică, plus ale Dominioanelor, plus a 
Statelor Unite — pe când pierderea „Bismarck“-ului înseamnă pentru 
nemți pierderea a 25% din flota lor. Căci a fost prins şi „Bismarck“-ul 
de flota engleză și scufundat, la 400 mile vest de gura Loirei, în Ocea- 
nul Atlantic... 

După ultimele ştiri, ar fi debarcat în Creta până acum 25 000 ger- 
mani şi ar mai fi acolo 50 000 britanici (?). Luptele sunt teribile, marea 
e plină de cadavre pe care le aruncă la mal — şi Irâclion plin de nebuni, 
furnizaţi de aviația germană... 


Ambasadorul francez Henry Heye a remis o notă la Washington, 
prin care declară că Franţa nu va ceda Germaniei sau altei Puteri, nici 
flota ei, nici colonii, nici posesiuni (ţări sub mandat). Informaţia e din 
izvor D.N.B. ... 


Guvernul grec (Regele George) va fi instalat la Ierusalim, deoarece 
Egiptul se consideră ţara neutră şi refuză să găzduiască un Guvern beli- 
gerant. Instalarea Guvernelor iugoslav şi grec la Ierusalim dovedeşte 
că Anglia nu se teme de germani pe drumul Siria-Egipt — nici de 
arabi... 


DI Aristotel Ghiorghiu, epavă legionară rămasă în fruntea CAM-u- 
lui (ca preşedinte al Consiliului de Administraţie), a fost destituit şi 
destituirea a fost publicată în ziare. „Mieux vaut tard que jamais“... 
(Mai bine mai târziu decât niciodată). 


„Studenţimea română creştină“ adresează un act de supunere ge- 
neralului Antonescu, act de o rară platitudine politică şi de stil... Ce o 
fi aia: „Studenţimea Română Creştină“? 


„Nimeni nu e profet în ţara sa“, zice un proverb francez. Şi totuşi 
bulgarul Ivaşcu Dobre, cunoscut în îngăduitoarea noastră ţară sub nu- 
mele de Nichifor Crainic, a fost primit peste Dunăre şi la Sofia ca un 
împărat. Escrocul a pornit cu alai, „să cucerească moralmente pentru 
România“ ţara usturoiului... 

Regele Boris lra decorat şi toate prazurile oficiale l-au sărbătorit... 
Ce scârbă! 


O serie de legionari dintre „rebelii“ din ianuarie, printre care Ilie 
Vlad Sţurdza (fiul lui Lucă), Andriţoiu şi Constantin Petre, au fost 
arestaţi, în momenţuyl când erau gata să treacă în Bulgaria. Poliţia re- 
produce capetele lor în ziarele de azi-dimineaţă: nu sunt frumoşi şi 
Petre şi Sţyrdza sunt chiar mutre sinistre... 


Fost ieri după-amiază la Mogoşoaia să văd pe G. V. Bibescu. Pentru 
prima oară revăd acest frumos loc de când nu mai sunt printre cei vii... 

Cu inima strânsă mi-am adus aminte de ceasurile bune petrecute în 
colţul de rai al Maţţei... Am găsit pe Maşţa îmbătrânită grozav. A trecut 
şi ea prin multe: lupta cu familia Leonte, cu boala lui bărbatu-său, cu 
legionarii care i-au răscolit tot... 

Cât despre G.V.B. ce să mai spun? (|n cadavru, pielea pe oase — 
mintea clară dar greoaie. În ianuarie intrase în comă: cancer la plă- 
mâni, spuneau medicii... N-a murit şi plămânii s-au vindecat! Acum îl 
dor, îngrozitor, picioarele şi paţțea de jos a şirei spinării... Nimeni nu 
ştie exact ce are. Maşţa pretinde că l-a ucis Titi Leonte, după ce neves- 
tică-sa Elenuţa îi storsese un testament în care îi lăsa ei toată parţea dis- 
ponibilă a averii sale... Titi Leonte îi făcea într-adevăr injecții aproape 
zilnice, din mai trecut, cu un ser misterios. De la ianuarie, de când 
Maţţa a oprit orice contact al Leonţilor cu bieţyl G.V. B. — bolnavul 
n-a mai avut crize, dar se prăbuşeşte progresiv... 


n 


Duminică, 1 iunie. Plecat joi dimineață la Breasta, m-am înapoiat 
ieri-seară la Bucureşti. Dus şi întors cu automobilul, prin Roşiori-Ca- 
racal, însoţit de fiică-mea, de Mişu Vaias şi de Hintz. 

Am revăzut Breasta cu mare emoție, căci calc pentru prima dată 
pământul scump de când sunt un cadavru-viu... ltima dată am fost 
acolo anul trecut, la 14 octombrie, înaintea evenimentelor sinistre... 
Breasta m-a primit cu toată frumuseţea şi cu toată liniştea ei... M-am 
închinat la mormintele scumpilor mei părinţi... Locul meu mă aşteaptă, 
fi-vor evenimentele desțyl de îngăduitoare ca să-mi permită odihna de 
veci, între tată-meu şi mumă-mea? 

Bestiile care m-au călcat astă-iarnă mm Popa Vârvănescu (de la Ra- 
dovan), Vâlcu (chestor (!!) la Craiova) şi încă unul, au făcut mai puţin 

„ravaj“ decât îmi era teamă... În camera mea de culcare au răvăşit toate 
hârtiile de prin sertare, pe care le-am găsit încurcate, dar n-au luat ni- 
mic. Testamentul scumpei mele mame, terfelit, dar intact. Numai plicul 
în care era păstrat, a fost rupt... Jos, în bibliotecă, în birouri, în dula- 
puri, au scotocit pretutindeni, au încurcat cărți şi documente == dar n-au 
luat nimic... Cred că şi corespondenţa părinţilor mei şi a mea e intac- 
tă... Ce păcătoşi! Ce era să găsească la mine? 

La Breasta toată lumea liniştită. Puţinii oportunişti care se dăduseră 
cu gradiştii pe vremea guvernării lor, se lepădau ca de Satana de Miş- 
carea Legionară, care n-a avut niciodată aderenţi în satul nostru mm şi 
spun că s-au dat din greşeală, „după curent“ ca să fie cu stăpânirea... 

Acegaşi linişte e şi la Craiova şi în tot Doljul, după câtg mi-a spus 
prefectul Petroianu, carş a venit sâmbătă dimineaţa să mi se prezinte. 
E un om simpatic şi dezghețat mm mi-a plăcut mult. E plin de bune in- 
tenţii pentru judeţ, dar se plânge că nu prea are concursul Ministerului 
de Agricultură, unde elementele legionare sunt încă favorizate... 

Recolta, pe tot drumul de la Bucureşti la Breasta, mi s-a arătat me- 
diocră. Ovezele şi mazărea foarte frumoase; grâul scund de pai şi rar. 
Porumbul mizerabil, abia răsărit. Inul şi cânepa foarte scunde, deşi au 
dat în floare... La Breasta nu e mai rău ca aiurea; poate chiar grâul să 
fie ceva mai bun... 


Îi 


Prefectul Petroianu mi-a spus ieri că au venit ordine ca toate rechi- 
zițiile să înceapă de mâine, la regimente. El socotea că începg mobili- 
zarea, şi se întreba pentru ce... Sosit aseară la Bucureşti, mi se spunea 
că tot orașul vorbeşte de mobilizare, că pornim cu nemţii împotriva ru- 
şilor... Azi-dimineaţă am întrebat pe Rioşanu la telefon dacă ştia ceva. 
Enigmatic mi-a răspuns: „Nu e exclus...“ E ceva în aer, misterul pla- 
nează mm până mâine voi fi lămurit. 


După ştirile germane, confirmate în mare parte de cele engleze, 
Creta e ca şi pierdută pentru britanici, care au început să evacueze ce 
brumă de trupe le-a mai rămas acolo. Nemţii au mai scufundat cruci- 
şătorul York — iar englezii au doborât pe boxeurul Max Schmelling 
transformat în paraşutist. 

Dacă sunt pe punctul de a pierde Creta, în schimb englezii au lichi- 
dat chestiuna Irakului. Noul Guvern irakian a cerut armistițiul şi a fugit 
în Iran. Regentul a fost reinstalat în fruntea Guvernului, cu oamenii 


săi... 

Mare vâlvă în jurul bombardării portului Sfax, din Tunisia de către 
englezi. Amiralul Darlan polemizează cu Guvernul englez, protestează 
şi acuză, prin interviuri reproduse cu drag de Agenţia D.N.B. Englezii 
pretind că au bombardat la Sfax vase italiene refugiate acolo, şi că era 
dreptul lor... 


În toate țările comentarii aprinse asupra ultimului discurs al lui 
Roosevelt. Berlinul fulmină. Londra precizează că cuvântarea Preşe- 
dintelui Statelor Unite a fixat patru principii pe baza cărora se va stabili 
viitoarea pace, după victoria Angliei, despre care nimeni nu se îndo- 
ieşte în America: 

1) libertatea de gândire şi de exprimare a gândirii prin vorbă şi 
Scris; 

2) libertatea religioasă, pentru orice om; 

3) libertatea de trai, asigurată prin convenţii economice, care să 
permită tuturor popoarelor să se dezvolte şi să progreseze; 

4) libertatea de teamă, care să permită omenirii să trăiască fără 
amenințarea popoarelor hrăpăreţe şi a aventurierilor politici. 


Guvernul publică un comunicat prin care ni se aduce la cunoştinţă 
că se vor lua măsuri aspre împotriva „trândavilor“ care nu muncesc şi 
împroaşcă ministerele cu petiții şi cereri de ajutor. Sunt aşa-zişti 
„refugiaţi“ din Ardeal, Bucovina şi Basarabia, care încasează subvenţii 
din 4-5 locuri, dar refuză orice muncă. Pe lângă cea de „şmecher“ a 
devenit o profesiune şi starea de „refugiat“... 


Academia Română şi-a ales un nou preşedinte, pe dl I. Simionescu, 
în locul lui Rădulescu-Motru. Preşedintele, împreună cu alţi 3 cara- 
ghioşi aleşi viţei-prezidenţi şi cu secretarul general Al. Lapedatu — 
„Delegaţia“ Academiei. 

Biblioteca Academiei a ajuns la 600 000 volume. 


În Universul de azi, o pagină întreagă, cu seducătoare reclame pen- 
tru Loteria Statului. Regim de moralizare, nu e vorbă... 

Se vorbeşte mult despre sănătatea precară a dlui Conducător. Se 
zice că ar fi avut, zilele trecute, o sincopă... 

Noroc că generalii sunt „interchangeables“ (Pot fj schimbaţi între 
ei). 


n~m 


Luni, 2 iunie. Jeri Sua alergat la Băneasa Derby„ul. Au asistat Re, 
gele Mihai, Regina Elena, Conducătorul şi a trebuit să mă pun la jas 
chetă şi săi primesc... Erau de față şi câţiva miniştri generali, cei doi 
Popeşti de la Interne, Stoenescu de la Finanţe şi... Rioşanu. Am fost 
mulțumit să constat că Rioşanu, şi în prezenţa lui Aptonescu, dă ordine 
şi directive la Poliţie ca şi când ar fi încă în capul ei... 

Regele Mihai ssa mai subţiat puţin, ca fizic; partea de sus a feţei 
începe să semene teribil cu a tatălui său... S-a mai subţiat ca fizic, şi 
CeVasceva e în progres şi ca „moral“, dar e încă tare bleg. Când a apărut 
în tribună, mulţimea — imensă, cum nsam mai văzut la un Derby — a 
început să aplaude, dar la calda manifestare a publicului nsa răspuns 
nici măcar cu un salut... 

Regina Elena, în schimb, a fost numai graţie şi amabilitate. Misa 
strâns mâna cu căldură, misa spus cât de mulțumită era să mă vadă — 
o întâlneam pentru prima dată de când ssa înapoiat în ţară — cât ssa 
gândit la mine în zilele tragice prin care am trecut şi a încheiat felicis 
tându„mă că nu msam schimbat deloc... Poate n40 fi gândit nici jumăs 
tate din câte misa spus, dar a fost foarte drăguţ din partea ei să le spun 
nă... Blegul, tăcea, el. Regina, aflând că nevastăsmea e în pat şi că zace 
de reumatism, m.a însărcinat Săsi transmit urări de sănătate şi asigus 
rarea prieteniei ei... De ce nu lo fi învățând şi pe fiu„său Mihai să se 
poarte cu lumea cum trebuie? 

Generalul Aptonescu a sosit câteva minute înaintea Regelui şi ssa 
înfăţişat cu o mutră de un cot... Numai pe franțuzeşte găsesc califjcatis 
vul ce i se cuvine: „il est hargneux“ (este un arțăgos). Cum a coborât 
din automobil a chemat pe generalul Popescu, ministrul de Interne şi 
pe generalul Gheorghe, prefectul Poliţiei şi foarte enervat isa întrebat: 
„Ei, ce aţi făcut cu ăia care vor să cânte?“ I se raportase că un grup de 
legionari voia să cânte cântece de ale lor la Apef, unde urma să aibă loc 
la ora 6 meciul Germania.România... Generalii şi Rioşanu isau spus să 
nuaibă nici o grijă (de fapt, legionarii au cântat, dar au fost huiduiţi de 
public şi arestaţi, cum voi arăta numaidecât). Generalul Antonescu a 
dat din cap... şi colonelul Capşa plin de tact a găsit acel moment ca săsl 
poftească să vină întruo zi să viziteze şi grajdul regal de curse: „Regal? 
— a răspuns cu ură Antonescu — „Regal sau al Statului? Ţoţi caii datale 

sunt rezultatul tâlhăriilor săvârşite...“ — şi întorcându-se spre mine: 
„Sute de milioane a cheltuit, cu grajdurile şi cu construcţiile nebu- 
nești!...“ Și cum Barbu Catargiu, om plin de tact şi el, amestecându-se 
în vorbă îi cerea sprijinul pentru aducerea de cai pur sânge în ţară, lotul 
nostru fiind foarte diminuat — Antonescu i-a răspuns şi lui, plin de 
amabilitate: „Asta să ne lipsească nouă, cai de rasă pur sânge, că din 
celelalte avem berechet!...“ Şi-a făcut de drag, cu toți — apoi s-a cal- 
mat şi tot restul timpului a fost de o gentileţă surprinzătoare, cu mine 
îndeosebi!!! În particular n-am putut vorbi cu el, căci am fost „salon“ 
cu Regele, cu Regina, cu miniştrii... N-am putut vorbi cu el nici poli- 
tică, nici de afacerile mele (urmare la petiția „Președinţilor“ şi la scri- 
soarea mea) — dar am avut impresia netă, confirmată de Rioşanul că 
nu mi-e vrăjmaș. Ce ar fi dacă ar fi? 

Cum calul de la Periş, Boier Bibi, era câştigător sigur al Derby-ului, 
n-am putut să mă opresc de a întreba pe Antonescu, ca să-i dau peste 
nas pentru ieşirea lui față de Capşa: „Dacă câştigă Boier-Bibi, pe cine 
trebuie să felicit, pe Rege sau pe reprezentantul Statului?“ Generalul a 
râs şi mi-a răspuns: „Ei, felicită pe Rege...“ 

Aşa am şi făcut, căci calul a câştigat uşor... 

Vorbind cu ministrul de Finanţe, general Stoenescu, despre recoltă, 
şi fiind de acord cu dânsul că recolta de grâu se arăta cam slabă, sim- 
paticul general m-a întrerupt: „Poate găsim una mai bună în Basa- 
rabia...“ Er hatte sich Überschnappt — dar eu l-am apucat de scurt: 
„Ce? intrăm în război?“ Stoenescu a priceput că spusese prea mult, și 
a intrat în reticenţe... 


Toată lumea vorbește numai de mobilizare şi de război. Trupe ger- 
mane cu grosul vin şi trec spre Moldova... Rechiziţii au început; con- 
cediile ofițerilor concentrați au fost suprimate — alte contingente au 
fost chemate. În jurul Guvernului atmosferă de război. În afară de ieşi- 
rea lui Stoenescu, şi ceilalți miniştri se arătau ieri războinici. Numai 
general Pantazi, întrebat de mine, s-a arătat mai rezervat, dar n-a negat 
cu hotărâre... 


i Rioșanu i-a remis patalamalele noastre, generalul le-ar fi citit în faţa lui şi ar fi părut sur- 
prins de efectele unei legi pe care avea aerul că nu o cunoaşte bine. Rioşanu e convins că faimosul 
decret-lege nu va avea urmări. „N-ai nici o grijă“ mi-a spus Alecu. În ce priveşte audiența cerută, 
ne va primi, dar nu acum fiind foarte ocupat... Mobilizarea? 

Ottescu îmi spune azi — vine de la Braşov mm că acolo orașul mișu- 
nă de ofiţeri nemți și chiar italieni, care toţi nu mai ascund că până la 
15 iunie vor intra în Rusia. Ottescu mai spune că prin gara Braşov trec 
într-una trenuri cu tancuri, cu trupe, cu muniții germane — spre Mol- 
dova. 

Ottescu e prieten bun cu generalul Pantazi şi cu colonelul Mazarini 
(şeful biroului operaţiilor de la Marele Stat Major): aceştia i-au spus că 
războiul cu Rusia e o certitudine, dar că nu se poate ști când va iz- 
bucni. 

Noi am redus diviziile noastre la 15, dar 15 complect înarmate și în- 
cadrate, după planul nemţesc. Cele 30 de divizii considerate complecte 
după sistemul nostru din anii trecuţi, au fost astfel reduse la jumătate, 
dar aceste 15 divizii noi sunt complecte după sistemul german... Ruşii 
ar avea, după spusele lui Pantazi, 22 de divizii la Prut... Or fi divizii 
după sistemul rusesc, şi mai prost ca al nostru... 

În tot oraşul e fierbere mare. Decretul privitor la tranşeele de săpat 
în curţi şi locuri virane, suprimarea unui număr de trenuri de persoane 
„pentru înlesnirea transporturilor economice“, examenele în şcoli fixa- 
te pentru începutul lui iunie, rechiziţiile şi concentrările au înnebunit 
lumea... 

Sunt însă și unii care cred într-un „bluff“ din partea nemților ca să 
intimideze pe ruşi şi să le mai stoarcă ceva alimente şi materii prime... 

Tensiunea e mare şi pregătirea de război certă... 

Contra războiului cu ruşii pledează faptul că germanii n-au isprăvit 
cu Mediterana şi, metodici cum sunt, nu au obiceiul să alerge după doi 
iepuri deodată... 

La acest argument se poate răspunde însă, că cu Creta până în două 
zile vor fi isprăvit, că în Irak nu mai e nimic de făcut deoarece englezii 
au restabilit liniştea şi au reinstalat la Bagdad pe Regele Faisal şi pe 
Regentul Ali Raşid, că în Africa Septentrională căldurile tropicale în- 
trerup forțat operaţiile — aşa încât nemţii ar avea acum 3 luni disponi- 
bile ca să o termine şi cu ruşii... 

Interesant că Rioşanu, care e ecoul anturajului lui Antonescu, e con- 
vins că până la 15 suntem în război... 


În Creta, englezii sunt gata. O mărturisesc chiar ei. O parte din ar- 
mata lor, 15 000 oameni, ar fi și fost îmbarcaţi și transportaţi în Egipt... 
Dintr-un lagăr şi din altul se mărturisesc pierderi enorme... 

La Tobruk, linişte relativă. 

Președintele Republicii Mexicane a declarat că dacă Statele Unite 
intră în război, Mexicul va face ca Statele Unite... Mare pericol pentru 
nemți... 


Portugalia a luat măsuri pentru apărarea insulelor Azore şi ale Capu- 
lui Verde împotriva unui eventual atac american. Berlinul aplaudă... 


Nemţii au refăcut podul căii ferate peste Sava, de la Belgrad şi l-au 
redat în circulaţie, înlesnind astfel transporturile militare spre Salonic 
şi Grecia. 

Refacerea — record; în 35 de zile, imensul pod peste Sava, com- 
plect distrus, a fost refăcut... 


Alex. Otetelişanu a fost scos din Rectorat. Când mă gândesc la el, 
îmi aduc aminte de altă namilă universitară de la Roma, Pierantoni, 
poreclit „L'Himalaxa dell'ignoranza!... (Himalaia ignoranței) 

În locul lui Oteteleșeanu a fost numit rector Hulubei, poate singurul 
nostru „savant“, fost „chef des recherches“ (director de cercetări) al 
profesorului Perrin, la Sorbona. Hulubei a descoperit un corp simplu, 
căruia i-a dat numele de „Moldavium“. Poate că va descoperi şi ceva 
ca să sterilizeze nebuniile corpului nostru studențesc... 


E vorba să se organizeze sistematic pescuitul delfinilor în Marea 
Neagră. Pe lângă grăsime, atât de necesară în vremurile anormale pe 
care le trăim, delfinii ne pot da o sumă de produse din oasele şi carti- 
lagiile lor... 

S-a încercat acum câtva timp pescuitul lor, aducându-se pescari turci 
de la Constantinopol... Acum se zice că acest pescuit va fi „organizat“ 
după sistem german, intens... 


Generalul Vasiliu refuză Ministerul de Interne. Ar fi spus lui Anto- 
nescu să-l lase la Jandarmerie, pe care o are în mână. Antonescu plân- 
gându-i-se de Siguranţă, Vasiliu i-a dat pe colonelul Zorzor, foarte pri- 
ceput, ca să dubleze pe generalul Leoveanu... 

Ieri, la meciul germano-român de fotbal (au câştigat nemții cu 4 la 
1), legionarii şi-au provocat scandalul lor. Vreo 800 de studenţi zic unii 
— 400 alţii, au început să intoneze cântece legionare... Un comunicat 
al Guvernului ne spune astăzi că cântăreții au fost arestaţi de Poliţie 
imediat şi că vor fi judecaţi mâine... Comunicatul atrage atenția asupra 
faptului că legionarii au fost nu numai huiduiți de public, dar luaţi 
chiar la bătaie de lumea dimprejurul lor... Și Guvernul se felicită de 
starea sănătoasă a marii majorităţi a spiritului public... 

O fi, dar Greceanu (fostul ministru la Berlin, Costi) arestat şi dat în 
judecată acum câteva săptămâni, a fost achitat şi pus în libertate... Pare 
că printre magistrați domneşte un spirit mai puţin „bun“, ca în publicul 


de la Anef... 


Marţi, 3 iunie. Se îngroaşă gluma... Cecropid — care e în contact 
cu nemții — îmi dă ştiri senzaţionale: 

Misiunea militară germană a luat sfârşit şi generalul Hansen pleacă. 

n locul lui vine „un general-Oberst!t, ca şef al armatei germane din 
Moldova. Comandant șef al armatelor germane și române din Romă- 
nia va fi numit generalul Antonescu... Generalul Oberstul german va 
lucra sub ordinele lui... Aşa, şi abia acum se explică pentru ce Antones- 
cu a fost numit general de armată, acum o lună — ca să poată fi pus 
deasupra unui „general Oberstt* (general de corp de armată). 

Antonescu aşteaptă avionul german ca să meargă la Berlin, unde 
este chemat de Hitler, pentru ultimele consfătuiri... 

Ipoteza „bluffuluit! cu Rusia devine din ce în ce mai șubredă, şi cea- 
laltă ipoteză, că germanii vor să termine cu Rusia pe timpul căldurilor 
care îi sileşte la o pauză în Africa şi spre Suez — ia tot mai multă 
consistenţă... 

De confruntat cu: 

Întâlnirea de ieri pe Brenner, între Mussolini şi Hitleg, care a durat 
5 ore şi la care au asistat şefii de Stat Major ai celor două ţări; 

Rechiziţiile de căruţe, de cai, de automobile (ni s-au luat chiar trac- 
toarele de la ţară, în ajunul secerişului) — care au început de ieri pe tot 
întinsul țării; 

Avalanşa de trupe germane, de tancuri, de muniții care inundă li- 
niile şi şoselele ce duc spre Moldova. Ottescu, care a petrecut 5 zile la 
Braşov, povesteşte că oraşul e plin, nu de zeci, ci de sute de ofiţeri a- 
viatori germani, sosiți de curând — printre care şi italieni — și că a tre- 
buit să ia un taxi ca să se înapoieze la Bucureşti, deoarece trenurile au 
fost reduse şi sunt aşa de tixite încât nu se mai găseşte un loc; 

Ordinele date ca toate procesele legionarilor să fie sfârşite până la 
12 iunie — şi de asemenea rasolirea proceselor foştilor demnitari, toţi 
retrimişi înaintea Comisiei de anchetă, ca să li se claseze — zice-se — 
dosarele; 

Inchiderea tuturor şcolilor pe ziua de 10 iunie cel mai târziu; 

Şi altele... 

Acum, cum o vrea Dumnezeu... Şi Hitler! 


Cu Creta s-a terminat. Cucerirea Cretei înseamnă un punct capital 
în evoluţia artei războiului. Pentru prima dată, în istoria lumii, o insulă 
a putut fi cucerită printr-o armată căzută din cer! Supremaţia armei 
aerului şi-a făcut astfel definitiv dovada. Se duc tradiţiile! Stăpânirea 
mărilor şi a pământului nu mai înseamnă nimic! Anglia, dacă va scăpa 
din acest război, va trebui să-i revizuiască toate bazele de existenţă. 
Lumea veche se duce — adevăr, şi pentru stările de pace, dar şi pentru 
cele de război! 


Ca înainte: 

A apărut un decret de reorganizare al Ministerului Educaţiei Naţio- 
nale. Toate aceste reorganizări nu fac decât să dezorganizeze... Mania 
legiferării e fără leac, în ţara noastră! 


Statistica Generală a Statului a fost trecută la Preşedinţia Consiliu- 
lui de Miniştri. Toate serviciile de statistică particulare ale ministerelor 
au fost trecute la serviciul general. De câte ori am trecut prin Guvern 
m-am străduit să obţin această unificare, fără să pot ajunge la un 
rezultat: au fost mai tari „profitorii“ ca mine... 

Un punct bun al lui Antonescu! 


Dintr-un comunicat oficial reiese că numărul celor cu cântece 
legionare de la Anef a fost exact de 155, iar nu de 800 sau 400 cum s-a 
spus. Au fost toţi arestaţi. Interesant e ce s-a petrecut cu acest prilej; 
faptele mi-au fost raportate în mod identic de trei spectatori care nu se 
cunosc între ei. Când au început legionarii! să cânte, toată lumea s-a 


l Au fost: 23 studenţi, 13 studente, 41 elevi de liceu, 13 eleve idem, 46 muncitori, 14 funcţio- 
nari publici şi § femei fără profesie — total 155. 

pus pe huiduială, iar cei mai apropiaţi de cântăreţi au tăbărât cu bătaia 
pe ei. Iar soldaţii, când au sosit să dea pe tulburători afară, i-au stâlcit cu 
loviturile. Ofițerii nu izbuteau să-i oprească, atâta ură era în ei. După 
ce s-a terminat scandalul, mulțimea a intonat într-un singur glas Imnul 
național.. Cum s-au schimbat lucrurile! În locul popularității de acum 
câţiva ani, Mișcarea Legionară nu întâmpină decât ură... 


Două comunicate: 

Printr-unul generalul Iacobici, ministrul Apărării Naţionale, se ridi- 
că împotriva zvonurilor false care otrăvesc opinia publică cu legenda 
că germanii ne ridică și ne mănâncă făina... 

Printr-altul, ni se spune că ieri a fost aniversarea nașterii generalului 
Antonescu, dar că acesta a refuzat să o serbeze și că așteaptă, ca să fie 
sărbătorit, să fi refăcut fie şi în parte România dinaintea ultimelor cio- 
pârțeli... 

Incă o dovadă că ne îndreptăm spre evenimente capitale... 


Elena Perticari a dăruit Academiei Române, cu prilejul împlinirii a 
75 ani de existenţă (a Academiei, căci ea biata fată a sărit deja hopul 
celor 75 de ani!) corespondenţa şi amintirile Goleştilor, ce mai erau în 
posesiunea ei. Cu acest prilej, a vârât Academiei şi scrisorile Reginei 
Maria, şi ale generalului Perticari (?) — şi tronc Măriţo, amintirile con- 
tesei d'Agoilt!! 


Comisia de judecată a foştilor demnitari judecă pe capete, dar retri- 
mite toate dosarele la Comisia de anchetă, atât de serioase sunt ordo- 
nanţele de urmărire ale acestei instanţe de cercetare! În fine au redactat 
şi sentința mea (procesul fondurilor de la Interne), pronunţată la 8 mai! 

Fiecare frază a sentinţei e o palmă dată Comisiei de anchetă, prezi- 
dată de licheaua de Petit! Să-i fie de bine! 


În insulele Hawai s-au adus broaște din Porto-Rico, un fel de broaşte 
zise râioase, care distrug insectele ce atacă trestia de zahăr... Faţă de 
aceste insecte succesul a fost deplin, dar locuitorii din Hawai nu mai 
puteau să doarmă de răcnitul broaştelor. Un specialist a descoperit că 
nu răcnesc decât broaștele mascule şi numai dacă pot să-şi moaie „pos- 
teriorul“ în apă... S-au închis toate bălțile cu garduri de sârmă împle- 

tită, şi broscoii, nemaiputând să-şi scalde curul, au amuţit ca prin mi- 
nune, lăsând oamenii să doarmă... 


Miercuri, 4 iunie. Şi ieri toată ziua barometrul politic a fost tot la 
război. Rechiziţiile merg strună, de luni. Se iau căruțele, caii, automo- 
bilele, tractoarele... La Breasta mi s-a rechiziționat Lincolnul, vechiul 
meu Lincoln, şi un tractor Dearing. La Bucureşti, am scăpat până 
acum... Şi concentrările ofițerilor de rezervă s-au înmulțit — dar nu 
sunt încă chemaţi toți... 

Ieri pe la ora 6, ştire sigură că trupele noastre au trecut în Basarabia 
— ştire dezminţită după 2 ore, de către chiar cei care o răspândiseră... 
Enervare mare, în toate cercurile... 


Presa țărilor axiste comentează pe larg întrevederea de la Brenner... 
Ziarele italiene îi dau o mare importanţă şi sunt mai expansive ca cele 
germane. La Roma se pretinde că în cele 5 ore de consfătuire dintre 
Duce şi Führer s-au făcut „paşi înainte“ în organizarea Europei (?) şi 
că, şi de data asta întrevederea celor doi conducători ai Axei va fi ur- 
mată de fapte noi și importante (?) 


Englezii au bombardat din nou, violent, Berlinul şi oraşele Rinului 
de Jos. Această bombardare pune capăt zvonurilor de negocieri de 
pace, însufleţite prin faptul că de la aterizarea lui Hess în Anglia, n-au 
mai bombardat nici nemţii Londra, nici englezii Berlinul. Probabil că 
erau şi unii şi alții ocupați în Creta... 


Despre Hess nu se mai spune nimic, nici în Anglia, nici în Germania. 
Să fie totuşi „anguille sous roche“ (ceva putred în Danemarca.) — 
cum zice francezul? 


Din Statele Unite vin ştiri de tot mai mare fierbere, de tot mai mari 
pregătiri de război. Toată industria americană e pe picior de război. 
Incendii de magazine de aprovizionări, de fabrici — greve şi sabotări, 
sunt puse zilnic la cale de agenţii Axei. Deşi exagerate de către D.N.B., 
aceste acte enervează serios opinia publică locală. Noi legi de apărare 
se propun şi se votează zilnic la Washington. Printr-una, Roosevelt e 

autorizat să exproprieze pentru apărarea naţională orice proprietate 
parțiculară — prin alta să numească oricâţi viceamirali (!) şi să-i între- 
buinţeze în misiunj speciale. 

Nici în America, nici în Anglia, emisiunile radiofonice nu pome- 
nesc despre posibilitatea unui conflict între Germania şi Rusia... Un 
asemenea conflict ar conveni de minune anglo-saxonilor pentru planu- 
rile lor, căci ar reprezenta un adversar mai mult pentru Germania și o 
câştigare de timp în lupta anglo-germană. Domnii de la Londra și de la 
Washington nu se uită mai deparțe, şi nu par a-şi da seama de toate 
avantajele pe care Germania le-ar trage de pe urma unei victorii asupra 
Rusiei şi a unei ocupări a Ucrainei. Pentru moment, pare că nu vor să 
facă nimic care să împiedice pe nemți să se arunce asupra muscalilor,.. 

De aci, poate, discreţia posturilor radiofonice... 


În Irak, după ce au semnat pacea, englezii au instalat un Guvern fi- 
lobritanic, cum era de aşteptat. Șantierele petrolifere sunt intacte,.. 

Și Regele George, în Egipt unde se află încă, şi-a reînnoit Minis- 
terul (!) însărcinând tot pe Tsuderos cu formarea noului Cabinet.., 


~ 


Ziarele de azi publică telegramele pe care generalul Antonescu le-a 
primit de ziua lui de la Hitler, de la Ribbentrop, de la Göring şi de la,,, 
generalul Popescu, ministrul de Interne — împreună cu răspunsurile 
Conducătorului. E şi o telegramă (cu răspuns plătit!) de la Killinger! 
Cea mai călduroasă, şi plină de încredere, e a lui Hitler.., 


Iulian Haţeganu (doftorul) a fost numit rector al Universităţii din 
Sibiu, în locul lui Sextil Puşcariu, Dacă s-a căutat un om energic, apoi 
s-a găsit! 

Misiunea d-lui Gane la Atena a încetat, pe ziua de 15 iunie. Cele mai 
bune glume, sunt cele mai scurțe.., 

Arhimandritul Veniamin Nistor, consilier eparhial al Mitropoliei din 
Sibiu, a fost ales ieri episcop la Caransebeş, Bălan, mitropolitul, şi-a 
plasat omul,,. Alegerea episcopului de Argeş (loc vacant prin trecerea 
lui Leu la Huşi) are loc astăzi. 


Printr-un nou decret-lege se extinde suspendarea pedepselor celor 
osândiţi fiindcă nu şi-au declarat armele — dar nu şi celor găsiți cu 

arme asupra lor... Decretul e cam încurcat, şi nu va încuraja pe oamenii 
paşnici... 


Rectificări: 

Boxeurul Max Schmelling n-a fost ucis în Creta, ca paraşutist — ci 
numai rănit... 

Vasul Bismarck n-a costat echivalentul a 70 miliarde lei, după cum 
s-a spus pe baza unor informaţii greşite, ci numai echivalentul unei 
sume de 10-12 miliarde — după câte mă asigură amiralul Bălănescu. 
Frumos şi aşa! Câţi bani aruncaţi în apă! 


Joi, 5 iunie. Cazanul zvonurilor senzaţionale a fiert ieri toată ziua... 
Către seară enervarea ajunsese la culme. Mai erau câţiva războinici, 
dar marea majoritate era convinsă „că Rusia a cedat“ şi că războiul pe 
Prut era evitat... Fiecare din cei ce veneau la Club cu precizări văzuse, 
ba pe şeful Marelui Stat Major, ba pe un ministrų, ba pe generalul Han- 
sen, ba pe nu mai ştiu cine. Şi versiunea tuturor era identică, sau aproa- 
pe identică: Rusia consimțţise să grendeze (!) pe 25 de ani, Germaniei, 
întreaga Ucraină cu ţinuturile ocupate la vest de această provincie — 
prin urmare Basarabia şi Bucovina, pe care Germania ni le-ar trece 
imediat nouă! Radian pretindea chiar că la Statul Major i se spusese că 
un comunicat ar urma să apară azi în acest sens... 

N-a apărut nici un comentariu la noi, azi-dimineaţă, dar a apărut 
unul la Berlin, reprodus de gazetele noastre, în care se spune scurt, „că 
nici o înţelegere militară între Rusia şi Germania n-a fost încheiată“... 

Deocamdată să reținem următoarele puncte, care par certe: 

1) Germanii au masat şi masează în continuu trupe în Moldova; 

2) Noi am mobilizat şi mobilizăm pe ale noastre în aceeaşi direcţie; 

3) Negocieri între germani şi ruşi exisță mm Oricât s-ar dezminţi de 
unele cercuri; 

4) Germania, dacă războiul se prelungeşte, nu poate lăsa Rusia în 
picioare, să arbitreze pacea... 


A murit ieri la Doorn, împăratul Wilhelm al II-lea. Bolnav greu de 
câtva timp, starea sa se ameliorase acum câteva zile, şi copiii săi, cre- 


www.dacoromanica.ro 


ÎNŞEMNĂRI ZILNIGE. 1941 99 


zându-l scăpat, plecaseră. A murit înconjurat de câţiva nepoți şi ne- 
poaţe, a doua sa soţie, Principesa Hermina fiind de față. 

A murit uitaţ de toţi, acest om care decenii de-a rândul a fost pivoţul 
în jurul căruia s-a învârţit lumea... 

În isţorie, Wilhelm al II-lea va rămâne ca omul nefast căruia i se 
datoresc toate caţastrofele suferiţe de omenire de la 1914 încoace... 

Presa din toate ţările, dar mai ales cea germană, publică ayţicole în 
cinsţea (?) defuncțylui perimaţ, dar numai elogioase nu se poaţe spune 
că sunt. Dispare o ulţimă epavă a unui regim înmormânţat demult... 


Generalul Dănilă Papp, fosţyl rezidenţ regal de la Alba Iulia, a fost 
numit ministrul Țării pe lângă Vatican... Neaşţepţată numire, dar mai 
bine un Papp cinsti şi prosţ decât un Papp necinsţiţ şi şmecher... Ami- 
cul Valer Pop, candidaţul de până acum, rămâne „să lucre“ mai depayţe 
în mijlocul nostru. 

Ieri, cu prilejul alegerii episcopului de Argeș, a fost mai înţâi ba- 
lotaj. Mai mulţi candidaţi au întrunit între 25 şi 30 de voţuri. Printre ei, 
semn al ţimpurilor, şi arhimandrițyl Scriban, „trădătorul“ din 1916, 
care până acum, la alegerile episcopale, nu căpăţa decâţ un voţ — pe 
al lui! La a doua votare, a fost ales arhimandriţyl Filaret Jocu, o lichea 
fără demnitate, un scârbos ce se milogea după voţyri la fiecare alegere, 
în anii din urmă... 


Azi începe procesul Petrovicescu et consorți. Am fost convocaţ ca 
marţor (?) de zisul Petrovicescu şi de Zăvoianu. M-am făcuţ bolnav... 


Cântăreţii de la Universitate din ziua de 10 Mai au fost judecaţi şi 
condamnaţi ieri la diferite pedepse, până la 15 ani muncă silnică. Cam 
mulţ, pentru un simplu conceşţ. N-au fost condamnaţi însă decât con- 
ducătorii concerțului... vreo 15-20. Plevuşcăria a fosţ achitată. 


Pentru prima dată — după 6 luni — se vorbeşte astăzi în ziare de- 
spre „asasinatele“ din pădurea Snagov şi de la Strejnic — despre uci- 
derea lui Madgearu şi a lui Iorga. Aflăm asţfel că amândouă asasinatele 
au fost comise de aceeaşi bandă compusă din Ion Tucan, Ștefan Co- 
jocaru, Tudor Dacu şi Şt. lacobuţă sub conducerea lui Traian Boeru. 
Comunicaţul explică întârzierea trimiţerii în judecată prin „mutismul “ 

lui Ștefan Cojocaru, singurul arestat dintre ucigași. Dosarul a fost îna- 
intat Consiliului de Război pentru judecare... 


Procesul lui Tătărescu înaintea Comisiei speciale (Fonduri secrete 
Interne) a început ieri; în continuare miercurea viitoare... 


Se zice că Nichifor Crainic a demisionat de sâmbătă, a doua zi după 
înapoierea sa din voiajul triumfal în Bulgaria. În lipsa sa, interimarul 
său Ică Antonescu a publicat câteva comunicate privitoare la inspec- 
fiile pe care le-ar fi făcut la Propagandă şi la starea deplorabilă în care 
ar fi găsit serviciile... Când am citit aceste comunicate, şi am văzut 
amestecul atât de crunt al unui interimar în afacerile titularului, mi-am 
zis că zilele bulgarului erau numărate... Nu m-am înşelat. Dar de ce nu 
se publică demisia? 

Departamentul Propagandei va fi preluat tot de factotumul Ică... 

Peste Nichifor Crainic a mai căzut o nenorocire: fata sa, legionară, 
a fost arestată printre cântăreții de la Anef... În schimb a avut plăcerea 
să fie lăudat de un ziar din Sofia, ca bulgar genial ajuns la o înaltă si- 
tuație în România! 

Solacolu (directorul Agenţiei Rador) care vine de la Berlin, poves- 
teşte că în Germania, în sferele politice şi ziaristice, se doreşte cu tot 
dinadinsul o înțelegere de colaborare militară cu Franța. Nemţii au 
nevoie de coloniile franceze ca baze strategice. Solacolu pretinde că 
Berlinul e dispus să plătească colaborarea cu Franţa cu cele mai mari 
avantaje: s-ar restitui Lorena şi o parte din Alsacia, s-ar garanta im- 
periul colonial francez afară de Djibuti (italienilor) şi nu li s-ar lua fran- 
cezilor nici Savoia, nici chiar Tunisia (în schimbul acestor „renunțări 
s-ar da Italiei protectoratul asupra Egiptului!). Solacolu pretinde că e 
serios, povestind aceste lucruri şi adaugă că negocierile merg totuși 
greu, deși Darlan e pentru înţelegere — dar sunt contra şi Pétain şi cei 
din jurul său... 


Un comunicat — încă un gest pripit al lui Antonescu — ne anunţă 
că de la 1 iunie nu se vor mai plăti lefurile funcţionarilor care nu-și fac 
datoria... Dar cine va judeca dacă şi-o fac sau nu? 

Un alt comunicat amenință cu moartea pe cei care nu înțeleg că o 
ordine trebuie stabilită în distribuirea materiilor alimentare. Neînţelegă- 
torii sunt trataţi de „corbi“ (?). Comunicatul pretinde că de astă-toamnă 

şi până acum 13 000 de vite (?) au fost tăiate clandestin şi 16 000 de 
vagoane de cergale, dosite... 


Deme Ghica (Boticelli) pretinde a şti că generalul Antonescu ar fi 
declarat că vom recăpăta şi Cadrilaterul! Nemţii s-ar fi convins de du- 
plicitatea bulgarilor şi socotesc că Bulgaria mărită ar putea „deveni un 
pericol“ pentru România lor supusă şi fidelă, şi că din motive strate- 
gice Cadrilaterul ar trebui să ne fie iar alipit... 

Să o vedem şi pe asta! 


Vineri, 6 iunie. Ca să ne mai distrăm, am avut ieri o după-amiază 
de alarmă. Eu nu prea pun radio, şi tocmai ieri l-am lăsat închis. De pe 
la ora 3 înainte mi s-a telefonat din mai multe locuri să deschid postul 
la ora 6, căci se va da o ştire senzaţională, aşa s-ar fi difuzat la ora 2... 
Am telefonat în mai multe locuri să aflu ce putea fi ştirea senzațională. 
Cei în măsură să ştie, nu ştiau nimic — alţii îmi dau diferite versiuni, 
ba că se va anunţa înţelegerea între Germania şi Rusia şi retrocedarea 
Bucovinei şi Basarabiei ca consecinţă, ba că se va comunica dimpo- 
trivă intrarea trupelor germane în Rusia şi alor noastre în Basarabia, ba 
că era vorba de proclamarea mobilizării sau de formarea unui nou Gu- 
vern! Au mers oamenii în oraş până a afirma că nemţii cer un Guvern 
Argetoianu în locul Guvernului Antonescu!! (Ar fi trebuit să ştiu şi eu 
ceva!) În fine, până la ora 6 am aşteptat toţi cu înfrigurare... La ora 6 a 
început însă — „ora copiilor“, fără nici o veste senzațională... Mi s-a 
telefonat iarăşi, că „vestea senzaţională“ a fost amânată de la ora 6 la 
ora 8... La ora 8, am avut în fine explicaţia enigmei: s-a repetat la radio 
anunțul de la ora 2, adăugându-se că lumea îl pricepuse prost, că nu 
era vorba de nici o veste senzaţională actuală, ci numai de o înştiinţare 
de principiu, anume că, în cazul în care ar fi o veste senzațională de di- 
Juzat, ea va fi precedată de o sonerie de trompetă, întocmai cum se face 
și în mai multe țări străine. Ne-am dus să ne culcăm, mai liniştiţi... 

Azi-dimineaţă, din ştirile pe care le aflu situaţia e neschimbată: 
concentrările şi rechiziţiile continuă, şi nimic nu se spune. Bat eveni- 
mente la uşă — dar noi nu ştim care... Evident, ceva se pregăteşte spre 
răsărit. Răbdare... 


După atâtea zile de tăcere asupra chestiunii Hess, Radio-Londra a 
difuzat ieri următoarele: „Dacă Germania a crezut că propunerile de 

pace aduse de dl Hess vor impresiona Guvernul şi anumite cercuri în 
Anglia — s-a înşelat. DI Hess e considerat în Anglia ca un simplu 
prizonier de război, şi tratat ca atare“. 

De la Berlin, nici un cuvânt! 

Bizară totuşi, rămâne întreaga afacere! 


a 


În cercurile italiene din București domnește oarecare enervare 
şi nemulțumire de pe urma ultimei întrevederi de la Brenner. Se pare 
că Hitler a tăiat Ducelui orice nădejde de sporire a Italiei în dauna 
Franţei... 

Să mai fie o dreptate pe pământ? 


Noul buget al Armatei, în Statele Unite, a fost fixat la 10 miliarde 
de dolari, ceea ce în lei ar însemna 2 000 de miliarde pe cursul oficial 
şi 10 000 de miliarde pe cursul dolarului în bursa neagră!!! 


Deşi Crainic e demisionat de sâmbătă, demisia lui nu e încă publi- 
cată... Se zice că Ministerul Cultelor va fi din nou creat şi portofoliul 
încredințat lui Crainic. După câte aflu, puşlamaua a fost trimisă în Bul- 
garia cu misiunea de a împiedica un gest inamigal din partea Guver- 
nului din Sofia. Ungurii vor într-adevăr să numească episcop ortodox 
la Oradea marea, un renegat român, şi cum nu-l pot băga pe gât nici bi- 
sericii autocefale române, nici pațriarhului sârb din Belgrad, s-au gân- 
dit să obţină hirotonisirea lui din partea bisericii bulgare... Crainic ar fi 
reușit în misiunea lui şi ar fi obținut ca bulgarii să nu ajute pe unguri... 
Faţă de acest succes, îi vine greu lui Antonescu să dea cu piciorul lui 
Crainic, fără a-i oferi cel puţin o compensație... Norocul lichelei! 


Curtea noastră a luat doliu pentru G zile, în urma morţii împăratului 
Wilhelm. Pe lângă Führer au mai telegrafiat familiei mareşalii Göring, 
Keitel şi Brauchitsch. Al 3-lea Reich, cinstește cu mari onoruri pe 
Șeful celui de-al 2-lea: generalul comandant al forțelor germane din 
Olanda, va reprezenta pe Fiihrer la înmormântare şi va depune o cu- 
nună. O gardă compusă din detașamente din toate armele, va da onoru- 
rile. Armatele dẹ uscat, de apă şi din aer vor fi reprezentate prin dele- 
gaţii. Un tren special va fi pus la dispoziţia invitaţilor din Germania 

care vor să meargă la Doorn. Funeraliile vor avea loc luni. După dorin- 
ta defunctului, ele vor fi cât se poate de simple... 


Sf. Sinod s-a întrunit ieri şi a validat alegerea episcopului Venia- 
min Nistor la Caransebeş; a invalidat însă pe a caraghiosului de Filaret 
Jocu la Argeş... Bravo Sinodul! Mă miram şi eu... aşa secătură să ajun- 
gă episcop! 


Sâmbătă, 7 iunie. Un comunicat furios al Guvernului înjură pe 
„Zvonişti“, care încurcă lumea şi agită ţara cu ştiri de tot soiul, mai ales 
de război. Concentrările, precizează comunicatul, nu trec de o treime a 
efectivelor şi corespund programului stabilit pentru familiarizarea oa- 
menilor cu noul armament... S-a concentrat o treime din efective în a- 
prilie, alta în mai şi cea din urmă acum în iunie... Şi asta e tot! 

Comunicatul Guvernului e pur şi simplu ridicol, căci în aprilie şi mai 
nu s-a rechiziționat nimic, iar trupele germane plecau din România... 
Acum se ridică cai, căruţe, care, automobile — până şi tractoarele a- 
gricole, iar Moldova mişună de trupe nemţeşti... | 

În realitate, mergem vădit spre o mare „decizie“ față de Rusia. Mi- 
litarii noştri nu o mai tăgăduiesc, iar nemţii noştri nu o dezminț... 

Se negociază încă, între nemți şi ruşi — dar şanse de înţelegere par 
a fi puţine... Rioşanu mi-a spus aseară că ultima cerere germană pre- 
tinde retragerea trupelor ruseşti cu 7 000 (o mie) de kilometri de la gra- 
nițele occidentale, adică până dincolo de Moscova!!! 

Ziua de ieri a fost ceva mai liniştită; se aşteaptă totuşi plecarea lui 
Antonescu spre Berchtesgaden sau Berlin, în fiecare moment. Ieri, 
Fijhrerul a primit la Berchtesgaden pe Ante Pavelici, asasin de meserie 
Şi „poglavnic“ al Croaţiei pentru moment. Şeful croaților a adus lui 
Hitler un steag al lui Frederic cel Mare şi un joc de şah întrebuințat de 
marele Rege. Pavelici a furat ambele relicve de la muzeul din Zagreb; 
Fijhrerul s-a bucurat ca un copil de jucăriile primite... 

Poate azi sau mâine să vină rândul şi lui Antonescu — până la 
15-20 iunie tot nu se prevede începutul „mişcării“... 

Despre evenimentele ruso-germane, depeşele şi radiodifuziunile 
străine sunt mute. Se vede că secretul negocierilor e foarte bine păs- 
trat... Nemţii nu vorbesc, şi muscalii n-au cu ce să se laude... 

Totuşi, în legătură cu Rusia, două ştiri: Sir Stafford Cripps, ambasa- 
dorul englez la Moscova, a fost chemat la Londra „ad informandum'“ 

(pe unde o trece?) — şi, Molotov a anunţat o călătorie la Tokio „în 
cursul acestei veri“, pentru „adâncirea“ raporturilor nipono-sovietice... 


Războiul cu ruşii e o invenţie a „zvoniştilor““ — totuşi se sapă tran- 
şee în grabă pe aleea înierbată de pe Bulevardul Lascăr Catargiu... 


A murit mitropolitul Blajului, Alexandru Nicolescu. Fire blândă şi 
preot cu vocaţie de sfânt, mitropolitul unit al Blajului a trecut ca o um- 
bră printre oameni, căci n-a ajuns în fruntea bisericii sale decât istovit 
de boală și de privaţiunile ce-şi impunea... Pentru Biserica Unită e o 
mare pierdere, căci cei ce vin la rând, n-ajung la călcâiele lui... 


Revoluţie la Clubul agricol. Au trântit pe Iliuţă Niculescu-Doro- 
banţu, care prezida clubul de 30 de ani. La ultima alegere a fost ales cu 
93 voturi contra 89... Dezgustat omul şi-a dat irevocabil demisia. Au 
hotărât să aleagă în locul lui pe Gheorghiţă Deşliu (frate cu defunctul 
Mişu), om cumsecade, dar şters, care nu stă în calea nimănui. Intre 
ederii clubului e indignare mare — căci lovitura pare să fi fost dată de 
membrii cei noi, simpli jucători de bacara, ce n-au nici o legătură cu 
agricultura. Nu e vorbă, Clubul agricol n-a fost niciodată o „societate 
centrală agricolă“ cum îl definesc statutele sale, ci un simplu tripou... 


În Egipt criză de Guvern. Regele a însărcinat pe Hussein Sarri Paşa 
cu formarea noului Guvern. Partidul Naționalist Egiptean (partidul 
Wafd-ului) refuză însă să intre în noul Guvern. 

Fostul şef al Marelui Stat Major care încercase să părăsească cu un 
avion Egiptul, împreună cu doi ofițeri, a fost prins şi arestat... Contra 
presiunii britanice, opoziţia creşte din ce în ce pe malurile Nilului, căci 
nimeni nu vrea să audă de război... 


Ziarele reproduc un decret din 5 iunie (alaltăieri) semnat de Ică An- 
tonescu ca interimar la Propagandă (prin care se dau anumite delega- 
ţii secretarului general, maior C. Măhilescu) deşi Nichifor Crainic s-a 
înapoiat de 8 zile din Bulgaria... Dacă dl Nichifor e demisionar, de ce nu 
se spune oficial? Căci este, o ştie toată lumea... Ce regim de fățărnicie! 

Fățărnicie şi ocultism până şi în Justiție. Nici despre procesul asasi- 
nului maiorului Doering nu s-a spus nimic, deşi a avut loc. 

Ieri am aflat că Tribunalul Militar a admis o expertiză psihiatrică..., 
fapt pentru care judecătorii au primit aspre mustrări din partea coman- 
damentului Justiţiei militare. Bebe Grădişteanu, unul din judecători, a 
răspuns cum merita domnului general. Pentru această ieşire a fost sus- 
pendat din postul său şi supus unei anchete. Toţi magistraţii şi ministrul 
de Justiţie s-au solidarizat cu el şi pare că afacerea se va aranja... Gră- 
dişteanu ar fi spus între altele: „Nu admit să judec sub teroarea mi- 
tralierelor germane..“ — căci Consiliul de Război a fost realmente pă- 
zit, pe teritoriul românesc, de mitraliere germane!!! In frumos hal am 
ajuns! 

De altminteri, comisia de experţi a conchis la responsabilitatea gre- 
cului ucigaş, care va fi condamnat zilele acestea... 


Un comunicat în doi peri al Guvernului ne informează că 6 studenţi 
au fost exmatriculaţi de la Facultatea de Agricultură, şi excluşi din 
toate şcolile din România, fiindcă n-au vrut să denunțe autorul faptului 
regretabil şi încadrat etc., etc. — care s-a petrecut în ziua de, în localul 
zisei facultăţi. Nici cuvintele de „legionar“ sau de „mişcare legionară“ 
nu sunt întrebuințate, nici faptul săvârşit nu e definit. Pare că Guver- 
nului i-ar fi frică de propriile sale acte... 


Ziarul american New York Times publică un interviu acordat de Hi- 
tler gazetarului Cudahy. Fiihrer-ul îşi bate joc de fantezia celor care vor- 
besc de o invazie germană în Statele Unite, şi explică imposibilitatea 
unei asemenea operaţiuni pe care nimeni nu o urmărește, nici măcar în 
vis. Vorbeşte apoi de problemele industriale şi se întreabă de ce ameri- 
canii se tem de concurenţa germanilor şi nu de a englezilor, de a japo- 
nezilor sau de a ruşilor, mult mai numeroşi decât nemţii... Fiihrerul ri- 
dică de asemenea problema coloniilor şi a organizaţiei economice de 
după războiul actual, pentru a dovedi că pe nici un teren interesele 
americane nu se izbesc de cele germane. 

Întreg interviul e o încercare de a lămuri spiritele în Statele Unite şi 
de a combate curentele războinice care au cuprins marea democraţie 
transatlantică. Efort inutil, căci zarul a căzut... 


Duminică, 8 iunie. Rusalii. Aniversarea „Restauraţii“, cu prilejul 
căreia lăturile celei mai oribile platitudini se revărsau la picioarele 

Regelui Carol... Am scăpat cel puţin de asta, şi copiii de şcoală de cân- 
tecul „Marelui Străjer“. 

Zi înnorată şi posomorâtă, ca şi orizontul nostru politic, de trei zile 
neschimbat... 

Nimic nou, într-adevăr. Comunicatul de ieri n-a liniştit spiritele, 
dimpotrivă. Tot ce nu se spune acolo se complectează de fjecare, după 
temperament şi imaginaţie. Nu s-au găsit oameni care să spună că ruşii 
dau nemților tot ce cer, cu condiţia să le garanteze Basarabia şi Buco- 
vina şi să le mai dea şi Moldova? 

Nimic nou, dar mobilizarea şi rechiziţiile continuă. Spre Moldova 
nu vor mai circula de mâine, decât aproape numai trenuri militare... 

Generalul Antonescu n-a plecat la Berchtesgaden m- în schimb 
Fihrerul a primit ieri acolo pe... Regele Bulgariei! 

Radio-Londra pretinde că Hitler va rosti mâine, luni, un discurs în 
care „va explica“ raporturile politice dintre Germania şi Rusia. 


Li 


Vineri seara, generalul Hansen a oferit o masă de adio, autorităților 
româneşti, în frunte cu dl Ică. Discursuri. Generalul Antonescu a trimis 
o scrisoare foarte călduroasă prin care mulţumeşte lui Hansen pentru 
tot ce a făcut în fruntea Misiunii germane şi insistă asupra atitudinii 
sale leale şi cavalerești în momentele Rebeliunii din ianuarie. Gene- 
ralul Antonescu se felicită că colaborarea cu dânsul nu va înceta şi că 
raporturile dintre cei doi conducători vor deveni şi maj |ntime — de 
unde trebuie să deducem că Hansen a fost numit comandantul unui 
Corp de armată staționat în România... 


Alexandria (Egipt), Canalul de Suez şi Gibraltarul au fost serios 
bombardate de aviația Axei. Tunurile grele de pe coasta Franţei au tras 
cu foc asupra coastei engleze. In Irak domneşte încă anarhia. O încer- 
care de bombardament masiv britanic asupra portului Bengazi ar fi dat 
greş... Toate acestea ni le spune D.N.B. (Do Not Believe!). 

D.N.B. mai spune totuşi că ambasadorul american la Londra, Wi- 
nant, sosit la Washington, a făcut o expunere în fața Comisiei Afaceri- 
lor Străine a Senatului, expunere din care rezultă că Anglia crede că va 
putea apăra Suezul şi Africa Septentrională şi că forțele aeriene bri- 
tanice sunt stăpâne pe spaţiul deasupra Mânecii. Ambasadorul a adău- 
gat însă că pierderile navale engleze sunt serioase, dar că scufundarea 
vaselor de comerț de către nemți a fost redusă, mulțumită şi ajutorului 
dat de patrulările americane în Oceanul Atlantic. 


m 

Cântăreţii de la Anef (meciul româno-german) au fost condamnaţi 
— cei cu răspundere — la rândul lor. Condamnări între 3 ani închisoa- 
re şi 15 ani muncă silnică. Au fost osândiţi 45 de indivizi, printre care 
şi doi elevi de liceu la câte 8 ani închisoare. Au fost achitaţi 49... 


În gara Albeşti (Prahova) acceleratul din Moldova a dat peste un 
tren de persoane. Sunt 7 morţi şi 20 de răniţi. 


Decretul-lege pentru mobilizarea agricolă a fost pus în aplicare 
printr-o ordonanţă a Ministerului Agriculturii. Să sperăm că seceratul 
va fi asigurat... 


Luni, 9 iunie. Plouă şi e frig... Nici cu Rusaliile n-au oamenii noroc 
anul acesta! Ieri, Radio-Londra ne-a adus la cunoştinţă că trupele 
„francezilor liberi“, adică regimentele „gaulliste““ care se concentraseră 
în Egipt sub comanda generalului Catron — trupe provenite în cea mai 
mare parte chiar din Siria —, că trupele „gaulliste“ plus contingente 
britanice au pătruns în Liban şi Siria. Faptul este important. Mai întâi 
se pregăteau nemții să ocupe Siria şi, dacă ar fi izbutit, se curățau en- 
glezii şi din Irak. Dar Hitler a vrut să ocupe Siria paşnic şi s-a încurcat 
în negocieri cu Darlan... Apoi, gestul bruscat al britanicilor poate să fie 
bogat în consecinţe. Nu e exclus ca Franţa să declare în fine război An- 
gliei, să se alinieze alături de Germania şi să pună la dispoziţia Axei 
imperiul său colonial, pentru baze aeriene şi navale... Aci ar fi lovitura! 


Tot Radio-Londra, pentru prima dată ieri, vorbeşte despre raportu- 
rile germano-ruse și afirmă că Germania vrea să obţină de la Soviete, 
prin presiuni armate, o nouă serie de avantaje (fără să precizeze care), 
dar că Moscova nu se lasă impresionată... 

Eu n-am auzit, dar mi s-a spus de către mai mulţi, că Radio-Mos- 
cova ar fi declarat că aviația sovietică va bombarda Bucureştii, dacă un 
singur soldat român va trece în Basarabia. N-avea nevoie Radio-Mos- 
cova să o spună: ştim bine că în caz de război cu Rusia, Bucureștiul va 
fi ciocănit şi ne aşteptăm și la această bucurie... 


După ce Consiliul de Război a hotărât examenul psihiatric al uciga- 
şului maiorului german Doering și după ce comisia de experţi a decla- 

rat pe grec responsabil — acesta a fost remis de autoritățile noastre 
autorităților germane, care l-au transportat cu un ayion în Germa- 
nia... Mai mare dovadă de umilita noastră stare de supunere față de 
nemți, nu se putea da. Circulă două zvonuri: după unul, nemții vor să 
judece ei pe asasinul maiorului lor mm după altul, vor să-l schimbe cu 
un agent de spionaj foarte peţios, arestat de englezi... 


Anglofilii noştri sunt furioşi pe oamegii de la Vichy şi pe „expo- 
nenţii“ politici francezi de la Paris. Ei pretind că ambasadorul (francez) 
de Brinon ia parale de le nemți, că Abetz (ambasadorul german în Pa- 
ris) îi dă în fiecare lună un plic cu o subvenție serioasă, că şi Laval (e 
totuşi atât de bogat!) şi Darlan sunt plătiţi... Pétain rezistă cât poate, dar 
e bătrân şi slăbit... 

Cert este că e mare încurcătură în Franţa. Acum în urmă a fost un 
mare Consiliu de Miniştri la Vichy, la care a luat parte şi generalul 
Weygand. Spre mirarea tuturor, amiralul Darlan n-a luat parte la acest 
consiliu: se odihnea — aşa spun depeşele — într-o vilă lângă Vichy... 

Până să ia o hotărâre Guvernul francez, englezii au ocupat Siria. O 
fi şi asta o politică... 


Marţi, 10 iunie. Situaţia neschimbată, la noi. Pregătirile de „ac- 
țiune“ (acesta este acum termenul consacrat) continuă cu febrilitate. 
Spre Moldova nu mai circulă decât trenuri militare. Noi avem acolo 
concentrate 15 divizii, şi nemţii, se zice, 16. Asupra negocierilor ger- 
mano-ruse, tăcerea e absolută. Lucru ciudat, nici emisiunile antiaxiste 
nu spun nimic. Probabil că negociază şi englezii cu Moscova... Dacă 
trebuie să credem pe cei care ar fi în măsură să ştie ceva, Germania a 
cerut Rusiei să se pronunţe dacă înțelege, şi cum, să se încadreze în pla- 
nul noii organizări a Europei. Germania a adăugat că în această nouă 
organizaţie, Ucraina trebuie să se bucure de o autonomie absolută și de 
o constituţie în acord cu tendinţele naţional-socialiste. In fine, Berlinul 
mai cere un control al producţiei ruseşti, pe terenul agricol ca şi pe cel 
industrial... 

Se afirmă că nemţii nu vor aştepta prea mult răspunsul Sovietelor 
(chestiune de a se asigura utilizarea recoltei noi) şi că „o acţiune“ ger- 
mană de ordin militar trebuie așteptată între 15 şi 20 iunie, în cazul în 
care răspunsul rusesc naar fi satisfăcător... 

Prietenul meu, ambasadorul Tanridr, e sigur de război între cele 
două mari Puteri, mi-a mai spus-o şi ieri... 


N 


www.dacoromanica.ro 


ÎNSEMNĂRI ZILNICE, 1941 109 


Trupele anglo=franceze au intrat duminică dimineaţă în Siria, pe 4 
direcţii. Comunicatele engleze nu mai ascund prezenţa trupelor engles 
ze în coloanele de atac. Armata din Siria a fost pusă sub comanda ger 
neralului Wilson, iar peste trupele din Egipt a fost numit comandant 
generalul John Maxwell Cornwall. Ambii generali lucrează sub ordis 
nele generalului Wavell, comandantul suprem al forțelor din Qrientul 
Apropiat, căruia e subordonat şi generalul Caţzon, şeful trupelor frans 
ceze gaulliste. 

Englezii declară în comunicatul lor că au fost siliți să intre în Siria 
şi Liban, deoarece Guvernul din Vichy a pus aceste teritorii la dispozi» 
ţia forțelor Axei, care amenințau de acolo liniştea Irakului şi a posesius 
nilor britanice. Germanii neagă și fac pe indignații. Totuşi, mai multe 
aeroplane germane şi italiene au aterizat în Anatolia, venind din Siria. 
Turcii au internat personalul şi sechestrat avioanele. Germanii au îns 
cercat să distrugă pe ale lor, incendiinduale. 

Atacul Siriei pare să fi fost făcut de englezi în înţelegere cu 
Washingtonul. Trupele britanice înaintează fără mare rezistență din 
partea francezilor, pe cele 4 căi pe care au pornit. În direcția Beiryt, des 
a lungul mării, au ocupat deja oraşul Tyr. Beirutul a fost greu bom= 
bardat. 

Până acum forțele Axei n-au dat nici un ajutor trupelor franceze 
încolțite în Siria. Singurul ajutor pe care lar putea da, ar fi pe calea aes 
rului — şi pe această cale au arătat ce pot, în Creta. Poate că evenimen: 
tele ce se pregătesc în Rusia împiedică pe nemți să se mai încurce şi în 
Siria... 


ÎN i 


Tanriör e convins că ceva se discută şi între Germania şi Anglia, cu 
toate bombardamentele aeriene care au reînceput înțre cele două țări. 
El crede că Hess are o misiune şi ma renunțat să o aducă la îndeplinire. 
Unde e norocul... 


La înmormântarea Kaizerului, care a avut loc la Doorn ieri, Führes 
rul a fost reprezentat prin guvernatorul Qlandei, Seyes Inquart. Acesta 
a depus o splendidă coroană, în numele lui Adolf Hitler, pe scriul foss 
tului Împărat. Vechea armată germană a fost reprezentată prin mares 
şalul Mackensen, iar armata celui de al 3-lea Reich, prin delegaţi ai 
fiecărei arme. Alai mare, pe cât se putea, în vreme de război. Agenția 
D.N.B. pretinde că ultimele cuvinte ale Împăratului ar fi fost: „Dacă 
veţi continu a-mi aduce veşti atât de bune, mă voi restabili în cus 

rând... Se vede că veştile ulterioare n-au fost atât de bune, căci Ïm- 
păratul nu s-a restabilit, şi a murit... 


Ambasada Statelor Unite la Paris a fost închisă. Interesele ameri- 
cane în teritoriul francez ocupat de nemți, vor fi ocrotite de aci înainte 
de Ambasada americană din Berlin. Cât o mai fi una şi acolo... 


Neuw Leipziger Tageszeitung consacră un articol ditirambic gene- 
ralului Antonescu, credinciosul aliat al Fiihrerului, şi afirmă că „Româ- 
nia e o ţară cu viitor fericit“! Să dea Dumnezeu! 


În Statele Unite s-a trimis armată să ocupe uzinele Northamerican 
Aviation, unde greva s-a întins. Pentru prima dată în America, se ia o astfel 
de măsură... A cincea coloană germană lucrează bine în Statele Unite... 


A fost inaugurat serviciul de ferry-boat, pentru calea ferată, între 
Giurgiu şi Rusciuc. Discursuri, prietenie... Ferry-boatul, ultima perfec- 
ţiune, poate transporta 6 vagoane deodată. 

Partea contributivă a României: 125 milioane lei... 


A murit şi bietul Nicu Minovici, ultimul din frații Minovici — ră- 
pus de o boală oribilă, cancer la limbă. 

Era cel mai simpatic din fraţii Minovici. De pe urma lui rămân so- 
cietatea „Salvarea“ şi „Spitalul de urgență“ pe care le-a organizat mi- 
nunat... 


A început grindina. Ieri a prăpădit judeţul Constanţa — alaltăieri a 
făcut stricăciuni în Ilfov, Vlaşca şi Teleorman. Azi am asigurat grâul de 
la Breasta... 


Miercuri, 11 iunie. Situaţia neschimbată. Mobilizarea în toiul ei. Și 
rechiziţiile. Luni, alaltăieri, Marele Stat Major, secţia operațiunilor, a 
fost instalat la Buzău... Situaţia neschimbată, dar enervarea creşte. 
Oraşul e plin de nemți, de camioane şi de automobile nemţeşti. Coco- 

netul nu mai trage limbi englezilor; toate preocupările şi conversațiile 
sunt îndreptate numai spre „bombele ruseşti“. Fiecare caută un adăpost 
prin jurul Bucureştiului, sau chiar şi mai departe la ţară... „Pentru 
copii, înţelegi d-ta, căci eu...!“. Ministru] Statelor Unite, Gijinther, îmi 
spunea ieri că nu se mai găseşte o odaie nici la Sinaia, nici la Predeal, 
nici la Braşov: lesau închiriat pe toate italienii, care, urmând vechea lor 
tradiţie, au șters-o cei dintâi! 

Prin „cercurile bine informate“ se povestea aseară că Antonescu a 
plecat ierisdimineaţă cu avionul în Germania. N-am putut avea nici o 
confirmare a acestei ştiri pe care nu o cred întemeiată. Suntem gata să 
intrăm în „acţiune“; generalul Antonescu n-ar fi așteptat acest moment 
ca să ia toate înțelegerile cu Berlinul — ca să zic aşa „post factum“ — 
şi e probabil că s-a înţeles dinainte, şi deja de mult. 


În Siria, englezii înaintează către Beirut, după ce au ocupat Sur, ve- 
chiul Tyr. |eri-seară se zvonise că au intrat în Damasc, că trupele frana 
ceze ale lui Delhomme trec în masă la gaullişti. Comunicatele de azi- 
dimineaţă nu confirmă decât înaintarea năvălitorilor, tac asupra predă 
rilor în masă şi nu vorbesc încă de ocuparea Damascului... 


De la Berlin se anunţă oficial că luptele din Siria, dintre englezi şi 
francezi nu privesc Germania, care n-are nici o pretenţie asupra impe- 
riului colonial francez. Berlinul mai adaugă că simpatiile germane sunt 
alături de francezi, dar că despre un ajutor al forțelor Reichului, în Si- 
ria, nu poate fi vorbă, cu atât mai mult cu cât francezii au declarat că 
vor să se apere singuri... 

n realitate, intereşul nemților în Siria e mare, dar probabil că nu vor 
să se încurce în noi lupte în momentul în care se pregătesc să dea lovi- 
tura Rusiei... 

Amiralul Darlan a vorbit pe lung la Radio şi a explicat rostul nego- 
cierilor cu Germania. Franţa trebuie să-și înfrângă înfrângerea, după 
cum Germania trebuie să-și înfrângă victoria, pentru ca să se poată 
proceda la reconstruirea unei Europe noi, cu concursul țuturora. Ros- 
tuirea acestui nou ordin de lucruri, iată sarcina pe care el a primit-o de 
la mareșalul Pétain, şi pe care vrea să o aducă la îndeplinire... 

Se subliniază, în diferite cercuri, fraza mareşaului Pétain, în mania 
festul pe care l-a adresat apărătorilor Siriei, frază în care mareşalul vor- 
beşte de integritatea teritorială a Franţei și a posesiunilor ei... 

Irakul a rupt relaţiile diplomatice cu Italia. Un fapţ divers ințeresant 
numai prin comentariile germane din care rezulţă „că faptul era de aş- 
teptat deoarece Anglia e stăpână pe Jrak și pe Guvernul lui“... Până 
ieri, presa germană pretindea că în Irak luptele continuă şi că Anglia e 
departe de a stăpâni evenimentele... 

Ridicarea lumii arabe împotriva Angliei, pusă la cale de nemți cu 
multă cheltuială, a dat greş... 

Pe celelalte fronturi din bazinul Mediteranei şi din Africa, nimic 
important, deşi bombardamentul Alexandriei pare să fi fost destul de 
important. În Abisinia, nu s-a terminat. Ultime dețaşamente ițaliene 
mai luptă cu înverşunare, şi, dat fiind şi anotimpul ploilor, întreaga cu- 
cerire a „imperiului“ etiopian va mai cere vreme. La Tobruk, lupte fără 
amploare, la vest de această localitate... 

Intre Apglia şi Germania, bombardamente, ca de obicei... 

Günther, cu care am dejunat ieri la Spitzmuller, se araţă foarte opti- 
mist... „Victoria finală a Angliei nu face nici o îndoială. Nu se poate 
preciza când va fi, dar va fi, e matematic sigur. Germania coboară vi- 
zibil (?) scara succeselor sale inutile... Deocamdaţă trebuie să înregis- 
trăm că de doi ani de când ţine războiul, germanii n-au parvenit să 
ocupe nici un metru pătrat din teritoriul [mperiului Britanic...“ Aşa e, 
dar nici englezii, din teritoriul Imperiului german... 


Croaţia poate de acum înainte să fie sigură de existenţa ei ca Stat 
independent: noul Regat a fost recunoscut şi de Japonia. 


elegramele de azi anunţă un nemaipomenit dezastru în Iugoslavia. 
Un fort, plin de muniții şi de explozive, a sărit în aer la Smederevo, 
oraş de 12 mii locuitori situat pe Dunăre mai jos de Belgrad. Ar fi pierit 
4 000 de persoane! Fabrica de vagoane din localitate, singura din Iu- 
goslavia, ar fi complect distrusă... oate nenorocirile pe captul bieţilor 
sârbi! 


Ducuşorul Mussolini a rostit un lung discurs, în fața Camerelor fas- 
ciste. Nu vorbise de mult; ultimele evenimente şi munificenţa germa- 
nilor, care a sporit în mod neaşteptat teritoriul Italiei, au redat glas ami- 
cului Benito... 

Totuşi, puţină măsură ar fi fost la locul ei. Dar de unde! Ţoate victo- 
riile Axei sunt — după Mussolini — datorită italienilor! Toate înfrân- 

gerile macaronarilor au fost eroice rezistenţe şi eforturi încununate cu 
succes! Croaţia e opera lor! Victoria finală de mâine va fi o victorie 
italiană — şi aşa mai departe! Ce scârbă! 


Sâmbătă seara a căzut prăpădul asupra Galaţilor... O rupere de nori 
şi o grindină care a durat 20 de minute a distrus tot... Am făcut bine că 
am asigurat cel puţin grâul de la Breasta!! 


Joi, 12 iunie. Afirmată, dezminţită şi afirmată iar în fiecare gi, de o 
săptămână, plecarea generalului Antonescu în Germania a avut în fine 
loc ieri. Plecat după-amiază cu avionul, generalul a sosit aseară la 
München unde a fost primit de Ribbentrop, cu armată, cu fetiţe, cu 
băieţi şi cu steaguri împletite ale celor două naţiuni. Antonescu a fost 
găzduit la „Vierjahreszeiten' şi a avut o lungă întrevedere cu ministrul 
de Externe al Reichului. Comunicatul adaugă că dl v. Ribbentrop a ofe- 
rit o mare masă Conducătorului Statului român. Despre scopul vizitei, 
despre cele discutate, despre eventualitatea unei întâlniri cu Fiihrerul, 
comunicatul ca şi depeşele sosite, sunt mute. Vom vedea astăzi... 


Șvabii au devenit foarte obraznici în Banat. Vor autonomie, şi pace! 
Mulţi trec în partea Torontalului fostă sârbească și acum un fel de „no 
man’s land“ (ţară a nimănui), în care ei vor să organizeze un stat auto- 
nom. Killinger a fost trimis la Timişoara să-i liniştească, dar n-a reuşit. 
A fost apoi trimis „Volksgruppenfiihrerul“ Schmidt (şeful Grupului 
Etnic German din România) dar şi acesta a fost luat cu huiduieli. Șva- 
bii, înnebuniţi, sunt conduşi de unul Peter Anton. Se zice că Killinger 
a plecat acum două zile la Berlin să raporteze asupra situaţiei... 


ÎI 


Discursul de marţi al lui Churchill (în Camera Comunelor) e im- 
presionant prin sinceritatea şi simplitatea lui. Dintr-însul trebuie re- 
ținut: 

Că din 100 mii de oameni căzuţi în război în operaţiile din Africa şi 
Mediterana, 80 de mii sunt fii ai Metropolei — că nu e prin urmare 
adevărat că Anglia se bate până la ultimul neozeelandez sau australian; 

Că Guvernul îşi ia toată răspunderea luptelor din Creta, unde pier- 
derile au fost grele de o parte şi de alta, dar că din experienţa făcută 
acolo armata a tras serioase învățăminte pentru apărarea insulelor; 

Că, dacă situaţia nu va fi mai rea timp de câteva luni, şi Anglia va 
putea apăra Valea Nilului — victoria britanică va fi asigurată... 


Richtohoffen, ministrul Reichului la Sofia, un om foarte de treabă 
dar un P.G. (Parteigenosse), a fost rechemat. Va fi înlocuit printr-un 
membru al Partidului. Pretutindeni schimbări în acelaşi sens (şi la noi: 
Killinger în locul lui Fabricius). Această politică e în legătură cu noua 
aşezare a Europei plănuită de germani în spiritul național-socialist... 


—— = 


Radio-Cairo a anunţat că un general Gauger, sau aşa ceva, care a fa- 
cilitat fuga lui Rudolf Hess —m a fost asasinat. E drept că același post 
de emisie anunță că România mobilizează împotriva Ungariei şi că 
nemţii sunt furioşi de această mobilizare... 


Vasul Serviciului nostru maritim, „Regele Carol“, părăseşte azi Con- 
stanța, încărcat cu trupe germane, în direcția Mării Egee. Se zice că va- 
sele Basarabia şi Transilvania, care au transportat şi ele trupe germa- 
ne, ar fi fost scufundate dincolo de Dardanele. Că au transportat trupe 
e sigur, că au fost scufundate, mai puţin... 


Tătărescu, care fusese dat în judecată Comisiunii Speciale (ca mi- 
nistru de Interne) pentru plata sumelor de 6 milioane Prințului Nicolae 
şi 4/2 milioane Bibliotecii Brătianu mm a fost achitat ieri pentru prima 
sumă, dar condamnat să ramburseze Statului pe a doua... Încep şi „inte- 
grii“ de la Casaţie să se dea pe brazdă... Vai de noi! 


»ovasaoaooaoooooaoeesoooooaoooeeoooooooooooooeeaaaaaooooaoaeoooooooosesoooooeoaoooooooooeoaaoooosennesaesaseooao» 


Un comunicat ne informează că se va deschide o expoziţie cu obi- 
ectele şi documentele (!!) găsite în lojele masonice şi că o carte cu is- 
toricul acestei „asociaţii complotiste“ (sic!) va fi publicată. Toate din 
ordinul generalului Antonescu, care a dat autorizaţia cerută cu condiția 
ca să se publice numele tuturor masonilor, fără excepţie, şi dumnealor 
domnii Zwiedenek şi Păiş (subsecretari de Stat) „să explice“ cum şi-au 
dat demisia din Masonerie, în care intraseră din „Inalt Ordin“ (Inexact: 
sunt amândoi masoni vechi şi intraţi în Ordin fără nici un îndemn de 
„Sus")... 

A quoi bon? (La ce bun?) 


12 iunie, ora 12,45. Cecropid îmi telefonează că i se comunică de 
la Berlin că Franța, Spania, Turcia și Rusia au fost invitate la o confe- 
rință, la München, pentru mâine sau poimâine... Înţelegere cu Rusia?? 

De confruntat cu faptul că acum 15 minute mi-a telefonat Ulea de 
la Palat, că atât Regele cât şi generalul Antonescu ar dori să schimbe 
masa din seara zilei de 22 iunie, de la Jockey-Club (Premiul Regal) 
într-un dejun ce ar avea loc aceeaşi zi la ora 12⁄2... Cum rămâne cu 
„acțiunea“'?? 

Până poimâine vom şti cum se descurcă lucrurile... 

Lumea e enervată la extrem... 


Vineri, 13 iunie. Senzaţionala ştire sosită ieri de la Berlin nu e 
confirmată, dar nici dezminţită. Până mâine seară vom fi lămuriţi. leri 
după-amiază, şi seara, atmosfera politică era totuşi mai puţin încordată. 
Se spunea că ruşii primesc condiţiile nemților, afară de una: demobi- 
lizarea. Care condiţii? Nimeni nu le ştie, afară de câţiva iniţiaţi. La Ex- 
terne, la noi, nimeni. 

Nu se ştie nici măcar unde se negociază, şi nu se ştie cine nego- 
ciază. Secretul e aşa de ermetic încât nici Radio englez sau Radio ame- 
rican, de obicei aşa de bine informate, nu spun nimic. Se zice totuşi că 
negocierile au loc la Przemysl şi la Kiev... Nici Gafencu, la Moscova, 
nu ştie nimic şi cere telegrafic lămuriri la București... 


Generalul Antonescu s-a înapoiat aseară de la Miinchen şi se pre- 
tinde că s-a înapoiat mulțumit. E un fapt, că a fost primit cu mare alai, 
că pentru prima dată toate ziarele germane sunt pline de laude la adresa 
lui şi de dragoste la adresa noastră. Cu prilejul celorlalte călătorii, și 
presa noastră a fost mai sobră; de data asta, ca şi cea germană, îşi dă şi 
ea drumul. La Miinchen, seara de miercuri a fost consacrată lui Rib- 
bentrop — dimineaţa de ieri lui Hitler. Fiihrerul a primit în „Führer’s 
Haus“, pe general, într-o lungă audienţă, în prezenţa lui Ribbentrop, 
apoi a avut loc o recepţie. Generalul a părăsit Miinchen alaltăieri la 
orele 16 şi ieri seară la ora 21 a sosit în Bucureşti, împreună cu Killinger, 
care a luat parte la întrevederi, ca şi Bossy, ministrul nostru la Berlin. 

În afară de literatura obişnuită, ziarele noastre de azi-dimineaţă pu- 
blică un comunicat prin care suntem informaţi că Fiihrerul şi Conducă- 

toru] au examinat toate problemele ce interesează România — şi au 
căzut de acord asupra tuturor soluţiilor actuale şi viitoare... Până într-o 
zi-două tot vom afla noi ceva mai precis... 


Văzut ieri pe Mihai Popovici, care a venit să mă pună în curent cu 
politica lor. Maniu e intransigent pe punctul său de vedere: victoria 
Angliei. Se rezervă pentru ziua acelei victorii, dar îşi dă seama că până 
atunci, până să trecem râul cu nemții, nu e alt Guvern posibil decât al 
lui Antonescu. Că prin urmare nu trebuie să i se facă dificultăţi, ci să i 
se dea ajutor, dar numai indirect, din afară, fără un contact direct sau o 
împărţire de răspundere. 

Mihalache e mai puţin intransigent. În ultima vreme a avut mai 
multe întâlniri cu Mihai Antonescu şi cu generalul Antonescu — cu a- 
cesta, cea din urmă vinerea trecută. Antoneştii cer cu insistență lui Mi- 
halache să intre în Guvern, cu câţiva prieteni. Baronul de Topoloveni 
îşi dă seama că până la victoria englezilor trebuie să lichidăm problema 
cu ruşii, Şi că pe aceasta nu o putem lichida decât cu ajutorul nemților. 
De aci o dorință mai vie ca la Maniu de a veni în ajutorul lui Anto- 
nescu. La întrebarea precisă a generalului, dacă vrea sau nu să intre în 
Guvern, Mihalache a răspuns că, mai întâi, el nu e om de unul singur 
şi că nu va hotărî nici o mişcare fără autorizaţia partidului din care face 
parte — apoi că n-ar vrea să ocupe un post de răspundere într-o situa- 
ție de care nu e întru nimic vinovat... Cu alte cuvinte că n-ar vrea nici 
el să fie ministru, dar să recomande Guvernului tejpicieni etc. La între- 
barea precisă a generalului: „Bine, dar dacă intrăm în război cu ruşii, 
tot nu vrei să primeşti să ințri în Guvern?“ — Mihalache a răspuns: 
„Dacă intrăm în război, e altă chestiune, trebuie să reexaminăm si- 
tuația... “í 

Popovici e convins că Antonescu vrea cu tot prețul un Guvern na- 
tional, mai ales dacă intrăm în război cu Rusia... Doctorul Lupu a văzut 
pe Antonescu marţi, în ajunul plecării acestuia la München. Doctorul 
Lupu e pentru o colaborare cu generalul dar nu se desparte de Maniu 
şi de Mihalache mai ales... Dar nu s-a dus marţi la Antonescu pentru 
politică, ci ca să intervină în favoarea lui Filaret Jocu, ales episcop la 
Curtea de Aygeş şi invalidat de Sf. Sinod. Invalidarea a fost obţinută de 
mitropolitul Bălan, nu că ar avea ceva cu Filaret, dar nu admite ca un 
episcop să fie ales cu majoritate relativă... E drept că legea spune că 
trebuie majoritatea alegătorilor, dar Regulamentul se bate în cap cu le- 
gea şi prevede că în cazul în care nu s-ar obţine o majoritate absolută, 
se va putea proceda la alegere şi cu majoritate relativă... Generalul An- 

tonescu a răspuns lui Lupu, că pentru Jocu nu se poate pune în conflict 
cu Sf. Sinod. Popovici a calmat apoi pe Lupu — principalul agent, nu 
se ştie pentru ce (fiindcă aşa i s-a năzărit...) al alegerii lui Filaret — 
lămurindu-i că ar fi o greşeală să se indispună Bălan care s-a purtat aşa 
de bine, cu un curaj de care n-a dat până acum dovadă nici un vlădică 
peste munţi, în chestiunea sfâşierii Ardealului şi față de unguri. Bălan ` 
s-ar fi schimbat cu totul; de unde a fost un simpatizant al Mişcării Le- 
gionare, nu vrea să mai audă de verzi, după nelegiuirile pe care le-au 
săvârşit... Fratele Mihai mi-a vorbit despre întrevederea lui Lupu cu 
Antonescu, ca să-mi spună că, cu acest prilej, generalul a afirmat doc- 
torului că avem Basarabia şi Bucovina asigurate, şi că vom dobândi şi 
Banatul (Torontalul), şi Timocul (?) şi, înapoi, tot ce ni s-a luat din Ar- 
deal!. Lupu a fost adânc impresionat de cuvintele generalului... 

Vorbindu-mi despre politica generalului, Mihai Popovici a observat 
cu mult bun-simţ că e greşită. A închis sute şi mii de legionari împre- 
ună, ca să-i solidarizeze şi a condamnat câţiva dintre ei, ca să facă mar- 
tiri... Nu astfel se distruge o mişcare, ci dimpotrivă se întăreşte... Pen- 
tru a distruge Mişcarea Legionară trebuie pus altceva în locul ei. Gene- 
ralul nu pune nimic, şi lasă un gol... Și se poate pune ceva. El, Popovi- 
ci, i-a trimis un memoriu arătându-i că tineretul românesc trebuie în- 
dreptat numai spre iredentism, numai spre scopuri ideale și scos din 
preocupările materiale ale problemelor de guvernământ...Să se facă cu 
tineretul politica care s-a făcut decenii de-a rândul în Ardeal, pe timpul 
iobăgiei ungurești: ochiii tuturor să fie îndreptaţi numai spre graniţele 
Neamului... Ei, foştii naționaliști ardeleni, sunt gata să se înhame la o 
asemenea luptă, şi nu încape îndoială că vor reuşi... Mihai Popovici 
speră un răspuns favorabil de la Antonescu. Vorba lui Iorga: e Mihai 
Popovici cum e, dar nu este lipsit de bun-simţ... 

În ce priveşte persecuțiile regimului împotriva noastră, a foştilor 
demnitari, Popovici e convins că nu se va ajunge la nimic... Să dea 
Dumnezeu! Dar deocamdată ne scoate sufletul! 


De la Londra se comunică că Churchil a avut o consfătuire cu 
reprezentanţii Dominioanelor şi cu ai „Guvernelor aliate“ (comitetele 
de „răzvrătiți“ din Anglia) şi că s-a hotărât în unanimitate război până 
la desăvârşită victorie... 

l De confruntat cu cele spuse de generalul Pichi Vasiliu lui Pavlu, anume că Antonescu este 
hotărât, sau să readucă România în vechile ei hotare, recâştigându-i Basarabia şi Ardealul, sau să 


se împuște. Dacă reuşeşte, pleacă, căci politica nu-l interesează. Să sperăm că va reîntregi Româ- 
nia căci de împuşcat nu se va împușca, nici politica nu va abandona-o... 

Mi se semnalează de asemeni o declaraţie făcută de Churchill în 
ultimul său discurs, ca răspuns unei întrebări ce i-a fost adresată în Ca- 
mera Comunelor — declaraţie referitoare la acţiunea lui Hess: „Nu pot 
încă spune nimic despre această acţiune, dar Guvernul din Washington 
e ținut zilnic la curent cu ea...“ 

Această declaraţie a fost auzită la Radio-Londra — care a repro- 
dus-o — de Caramfil, care mi-a repetat-o aseară... 


Toate Misiunile străine din Paris, nu numai Ambasada Statelor Uni- 
te, au fost evacuate în Franţa neocupată. Un exod de vreo 2 000 de per- 
soane... Din lipsă de loc la Vichy, Misiunile din Paris au fost instalate 
la La Bourboule. 


Nu se confirmă ocuparea Damascului de către englezi. Ieri se răs- 
pândise ştirea că trupele anglo-gaulliste, cu generalul Catron în frunte, 
pătrunseseră în acest oraş şi fuseseră aclamate de întreaga populaţie. 

In schimb, Haifa a fost violent bombardată de avioane germane, 
care ar fi pricinuit mari pagube, distrugând rezervoarele de petrol în 
care se devarsă pipe-line-ul englez de la Mossul... D.N.B. pretinde că 
lumina incendiului se zărea până la Ankara... 


Noi numiri în diplomaţia noastră. La Stockholm a fost numit minis- 
tru Noti Constantinidi, o secătură pentru înaintarea căruia s-a sărit 
peste zece consilieri mai vechi. Am întrebat pentru ce? Mi s-a răspuns: 
„fiindcă s-a logodit cu fata lui Mareş“ (fostul ministru, prieten intim al 
generalului Antonescu). Regimul moralității... 

La Praga a fost numit consul general, Zaborovski... 


S-au publicat primele date provizorii ale Recensământului. Numă- 
rul locuitorilor României ciuntite se urcă la 13 492 983. Dacă România 
n-ar fi fost sfâşiată, am fi trecut de 20 000 000. Bucureştiul a ajuns la 
milionul de locuitori (exact: 999 658). Ploieştii şi Timişoara au trecut 
suta de mii. Iaşul, deşi lumea spune că piere, a câştigat 10 000 locuitori 
de la 1930 şi a ajuns la peste 110 000. Şi Craiova a câştigat 9 000 (69 000). 
Constanţa şi Brașovul au trecut de 85 000... 

Un comunicat aduce la cunoştinţă că de mâine înainte nu se va mai 
putea călători pe calea ferată decât cu autorizație, eliberată de Poliţie 
în centrele urbane, şi de Jandarmerie în cele rurale. Pentru evitarea a- 
glomeraţiei în trenuri şi bătăilor în gări... Cei ce călătoresc povestesc 
într-adevăr lucruri de necrezut. E mai rău ca în 1916! 


Sâmbătă, 14 iunie. Şi ziua de ieri a fost o zi de înfţigurată enervare. 
Până către seară, destindere vădită; pe la ora 3 mi s-a telefonat că se 
aflaşe de la Legația germană (!) că ruşii primiseră condiţiile nemţeşti 
(care?) şi că războiul putea fi considerat ca evitat. Aceste veşti n-au 
fost totuşi confirmate, nici aseară, nici azi-dimineaţă. Ele fuseseră pro- 
babil provocate printr-o emisiune a postului radiofonic din Moscova, 
emisiune prin care se afirma că nu există nici o neînțelegere, şi cu atât 
mai puţin pericol de război între Germania şi Rusia... 

n schimb, Dombrovski mi-a spus la Club că dejunase cu Neu- 
bacher, care i-ar fi afirmat că războiul este inevitabil. „Es geht los!“ 
(Porneşte) — au fost textual cuvintele neamţului. Călătoria lui Anto- 
nescu la München ar fi avut de scop fixarea ultimelor amănunte pentru 
declanşarea acţiunii... 

Azi-dimineaţă a apărut în ziarele noastre comunicatul rusesc al 
Agenţiei T.A.S.S., difuzat deja ieri la Radio, după cum arăt mai sus. Co- 
municatul e ciudat şi nu poate fi decât cu tâlc. În el se afirmă că nu 
există nici o neînțelegere între Germania şi Rusia, că ambele țări exe- 
cută cu precizie convențiile încheiate între ele, că Germania n-a făcut 
nici o cerere nouă pe care Rusia ar avea să o primească sau nu, Că, 
dacă Germania a masat trupe la graniţa Rusiei, trebuie să o fi făcut în 
alt scop decât un atac împotriva Sovietelor — că, în fine, Rusia nu a 
concentrat trupe la graniţa ei, ci numai pentru manevre ca în toţi anii! 
Comunicatul pune informaţiile războinice răspândite în diferite ţări ale 
Europei pe contul propagandei engleze, care încearcă în zadar să strice 
bunele raporturi dintre Rusia şi Germania! 

Câte afirmări, atâtea minciuni! Rostul acestui comunicat poate să 
fie multiplu: 

1) Să permită Guvernului din Moscova să câştige timp; 

2) Să dea un avertisment Germaniei — un fel de: „Te văd, te văd! 
Şi-mi iau şi eu măsurile mele...“; 

3) Să dovedească lumii intenţi paşnicș, şi să stabilească că, în caz 
de atac, agresorul e Germania... 

Pentru mine situaţia e clară: acţiunea germană împotriva Sovietelor 
e hotărâtă. Rămâne de văzut dacă nemţii vor intra în Rusia cu forța, 

prin război mm Sau prin consimțământul Moscovei, ca Putere ocupată 
pentru garantarea convenției ce s-ar stabili. Căci s-ar putea ca Rusia să 
încerce să-şi scape viitorul, consimţind la o umilire momentană şi pro- 
vizorie, cu rezerva unui „retour offensif“ (întoarceri ofensive) în ceasul 
în care puterea germană s-ar prăbuşi... Parcă nemţii sunt proşti să lase 
o Rusie înarmată şi amenințătoare în flancul lor... 

În realitate, Rusia are acum de ales între sinucidere și prăbuşire... 
Plăcută alternativă! Anul trecut, ne-a răstignit ea pe noi —s acum a ve- 
nit rândul ei şi o răstigneşte Germania... 


Candu Săulescu și Dan Sărățeanu vin din Moldova: totul e gata 
pentry trecerea Prutului. Ei pretind că ruşii în Basarabia ar fi în panică 
Şi că nu vor opune rezistență, dacă vor opune, decât de la Nistru încolo. 


Contrar tuturor aşteptărilor, francezii petainişti rezistă în Siria. An- 
glo-gaulliştii n-au ocupat încă nici Damascul, nici Beirutul, după cum 
s-a pretins deja de 3 zile. Generalul Dentz a fost înaintat general de 
Armată. Pétain şi Darlan luptă şi ei, prin manifeste. Nemţii se ţin la o 
parte, nu ajută pe Dentz, declară că e un conflict care nu-i priveşte, dar 
sunt încântați de atitudinea Guvernului din Vichy, de dârzenia fran- 
cezilor din Siria şi mai ales de șanțul tot mai adânc care se sapă între 
Franţa oficială şi Anglia, care, socoteşte Berlinul, va duce la o decla- 
rare formală de război între cele două foste ţări aliate. Deocamdată 
Mareșalul Pétain a adresat un vehement protest Guvernului englez, 
care a răspuns că s-a hotărât să ocupe Siria ca să nu o ocupe nemţii... 

Se zice că, după cucerirea Siriei, englezii vor instala acolo pe ge- 
neralul de Gaulle care va proclama Guvernul său, „adevăratul și legiti- 
mul Guvern al Franţei“ şi va pune la dispoziția Angliei imperiul colo- 
nial francez... 


Senatul american a votat o lege prin care Preşedintele Roosevelt 
este autorizat să naționalizeze Uzinele de Armament şi să dea afară din 
fabrici pe oricine face propagandă pentru grevă sau împotriva sporirii 
producţiei... 


Gibraltarul a fost din nou bombardat de mai multe avioane ger- 
mane, fără mari pagube. 

Cardinalul Gerlier, Primat al Franţei, a fost primit la Madrid, cu 
mari onoruri de generalul Franco şi a remis dictatorului spaniol „un 
mesagiu de prietenie“ din partea mareșalului Pétain. La întrevedere a 
asistat şi ambasadorul Pietri. 


Ziarul Le Petit Journal publică un lung şi foarte amical articol asu- 
pra României în care arată că raporturile dintre Franța şi România au 
rămas excelente şi călduroase, şi-şi exprimă nădejdea că crearea noii 
Camere de Comerţ, frano-române, va întări şi mai mult aceste rapor- 
turi... 


Cunoscutul publicist nazist Megerle publică în Berliner Börsen 
Zeitung un articol în care subliniază cu mulțumire protestul adresat de 
Portugalia Statelor Unite cu privire la proiectele americane de ocupare 
a insulelor portugheze din vecinătatea coastei africane. Secretarul de 
Stat Cordell Hull ar fi răspuns că Statele Unite sunt singure judecătoare 
despre ce trebuie să facă sau să nu facă pentru apărarea intereselor lor... 
Şi agenția italiană Stefani dă mare importanță acestui conflict între 
Portugalia, satelit al Angliei, şi Statele Unite. 


Noti Constantinidi, mirele d-rei Mareş, n-a fost numit la Stockholm, 
ci la Helsinki, după cum se anunță în ziarele de azi. 

Au mai fost numiţi, fără să fie gineri: profesorul Lambrino, ca di- 
rector al Școlii noastre de la Roma, şi profesorul C. Marinescu la Școa- 
la de la Fontenay-aux-Roses. 

Aceste sunt numiri bune. 


Episcopul Veniamin Nistor, ales pentru Caransebeş, va fi hirotonisit 
astăzi. E mai norocos ca puşlamaua de Filaret Jocu... 


Ieri s-a comemorat la Academia de Înalte Studii Comerciale şi In- 
dustriale nenorocitul de Virgil Madgearu. Lume multă. Maniu, Miha- 
lache şi toţi foştii prieteni ai defunctului... Au vorbit mai mulți, printre 
care, oficial, şi Vulcănescu, subsecretar de Stat la Finanţe... De notat că 
Academia de Comerţ şi Industrie a fost un cuib de legionari... 

Azi a apărut ziarul Vremeg în întregime consacrat lui Iorga, cu pri- 
lejul a 70 de ani de la naşterea lui... 
Acte de curaj, care merită să fie înregistrate... 


Una bună: Lecca, de la Externe, îmi spunea alaltăieri, la Legația 
Franţei, că au primit la minister o notă de la Legația Sovietelor, prin 
care se cerea să li se trimită mai iute ciment şi nisip pentru construcţia 
„adăpostului“ lor contra bombardamentelor aeriene! Le e frică de 
bombele ruseşti?? 


i 


O delegaţie de comandanţi legionari, din cei ce nu sunt arestaţi, au 
fost acum câtya timp la Maniu să-i propună o asociaţie sau chiar o fu- 
ziune politică cu resturile Partidului Naţional Ţărănesc. Maniu a mul- 
tumit frumos şi a opus dezamăgirea ardelenilor care au putut să con- 
state că, pe când li se sfâşia țara, legionarii cântau la Bucureşti şi acla- 
mau autorii arbitrajului de la Viena... Şi a mai adăugat: „Între noi mai 
este şi un cadavru: Virgil Madgearu...“ A doua zi legionarii au adus lui 
Maniu o declaraţie scrisă din care reieşea că Madgearu n-a fost ucis din 
ordinul „Organizaţiilor Legionare“ şi că asasinarea lui se datorește 
unei răzbunări personale... Atunci de ce nu s-au urmărit şi arestat ime- 
diat ucigaşii? 


În dosarul lui Petrovicescu, la Curtea Marţială, există un raport al 
său adresat generalului Antonescu, raport prin care zisul general Petro- 
vicescu arată pericolul de a se înarma individual legionarii fără nici o 
putinţă de control al actelor lor. Pe acest raport, zisul general Anto- 
nescu a pus rezoluţia: „Nu sunt de părere. Ministrul de Interne e pesi- 
mist. Socotesc că legiongții pot fi îngrmgti, dar să nu se folosească de 
qrme decât în formgțiune colectivă “. 

Mai e ceva de zis? 

Judecătorii sunt foarte jenaţi față de acest act... 

Mai grea decât a lui Petrovicescu e situația lui Brăileanu. În cali- 
tatea sa de ministru al Cultelor, această oaie a devenit lup şi a trimis un 
ordin arhimandritului din fruntea Seminarului Nifon, cerându-i să înar- 
meze pe seminarişti cu revolvere, „căci nu e adevărat că preoții nu tre- 
buie să tragă, sunt şi ei militanţi şi trebuie să-și apere idealurile (!!1)...* 

La Consiliul de Război din Ploieşti, un legionar a fost condamnat 
zilele trecute ļa 5 ani închisoare. După ce i s-a citit sentința, condam- 
natul a cerut voie să cânte un cântec... Grezând că era vorba de un cân- 
tec legionar, preşedintele s-a răstit la el: „Nu se poate, domnule, s-a 
terminat cu bazaconiile voastre...! — „Dar, domnule colonel, nu vreau 
să cânt un cântec legionar, ci cu totul altceva...“ — „Ei bine, atunci 
cântă, domnule...“ a încheiat colonelul... 

Şi tânărul a început cunoscuta ritornelă: 

„Roata moţiji se învârteşte, 

Pac, pac, pac!“ 

(schimbând numai ţac, ţac, tac în pac, pac, pac...) 

Dar colonelul a continuat, cântând şi el: 

„ŞI din cinci se face zece, 

ac, ţac, tac“! 

Şi astfel melomanul şi-a văzut îndoită pedeapsa... 

E bună! 


Duminică, 15 iunie. Situaţie neschimbată... Pe când lumea e în frea- 
măt, auguţii tac şi ziarele sunt insipide. Căutăry zadarnic o lămuţire în 
foile de azi-dimineaţă. Asupra comunicatului rus, nici un comentariu... 
Atât numai: ştirea că ziarele din Germania nici nu l-au reprodus! 

Din informaţiile culese până aseară ar părea să rezulte: 1) că gene- 
ralul Antonescu s-a înapoiat de la Miinchen „nu numai încântat, dar în 
al noulea cer“ — expresia e a lui Mareş, prietenul lui Antonescu, care 
a avut prilejul să-l vadă chiar ieţj sau alaltăieri... şi, 2) că „acţiunea“ 
împotriva Rusiei ar fi amânată cu 8—10 zile, şi ar urma să se declanșeze 
după 20 curent... Întârzierea ar fi datorată faptului că nemţii „nu sunt 
încă gata de atac“ — cel puţin aşa pretind oameni din jurul Legaţiei 
germane, de obicei bine informați... 

Telegrame de la Roma şi de la Helsinki informează că o convenţie 
foarte importantă ar fi pe punctul să fie semnată între Germania şi Fin- 
landa... S-a vorbit de un atac german al Rusiei şi prin Finlanda... Dăm 
şi noi ajutor Germaniei pe această cale: am trimis pe Noti Constanti- 
nidi la Helsinki... 

În Anglia şi în Statele Unjte nu se dă mare importanță comunica- 
tului rusesc. Acolo se crede că toată afacerea e un bluf, o presiune mai 
energică a Germaniei pentru a obţine „suplimente“ din partea Rusiei. 
La Londra supărare mare pe ruşi din cauza părții comunicatului care 
acuză pe englezi de răspândire de ştiri false. Englezii ripostează: „Cine 
a răspândit ştirile concentrărilor de trupe pe granița rusească, noi sau 

prietenii germani ai Sovietelor?* Se spune că Cripps nu se va mai în- 
toarce la Moscova. S-ar părea de altă parte că Anglia nu e deloc ne- 
mulțumită de eventualitatea unui război între Germania şi Rusia... 

Julie Ghica, care vine de la Ankara unde a făcut o vizită prietenilor 
ei Prat (ministrul Spaniei), şi care a văzut acolo pe Saracioglu, pe 
Inoni, pe Papen şi pe toţi oamenii mai de seamă din Turcia — Julie 
Ghica pretinde că acolo nimeni nu crede într-un război între Germania 
şi Rusia, nici chiar Papen. Poate că turcii nu știu, dar Papen dacă vor- 
beşte numai de pace, e că blufează el... 

În Turcia, spune Julie, se fac afaceri mari, mai ales cu Germania, se 
câştigă bani mulţi, e abundență de toate — și turcii nu se gândesc să 
intre în război cu nici un preţ... 


Ca să distreze galeria şi să o îndepărteze de la afacerile serioase, ga- 
zetele şi agenţiile Axei fac mare vâlvă în jurul incidentului portughe- 
zo-american. Protestările Portugaliei la Washington, părerile presei 
sud-americane (favorabile Portugaliei) sunt viu comentate — deşi 
toată chestiunea e de ordin secundar... 


D 


Ribbentrop e de ieri-dimineaţă la Veneţia, unde l-a aşteptat dansa- 
torul Ciano. În cursul după-amiezii a sosit la Veneţia şi poglavnicul 
Ante Pavelici. Scopul întâlnirii nu e încă cunoscut. Neînţelegerile asu- 
pra împărțirii prăzii? 

Pe de altă parte, tot pentru împărţirea prăzii a fost şi Regele Boris 
la Roma. Primit fără surle şi tobe, a făcut o lungă vizită lui Maţolini... 


m 


Japonezii amenință Indiile Neerlandeze. Până acum tratau cu ele o 
convenție comercială. Tratativele s-au rupt şi japonezii arată dinții. E 
puţin probabil să meargă mai departe: un atac japonez asupra colo- 
niilor olandeze ar însemna război cu Statele Unite. Dacă Japonia are 
nevoie de Indiile Neerlandeze pentru petrol, Statele Unite au nevoie de 
ele pentru cauciuc. Şi mai e şi chestiunea echilibrului de forţe în acea 
parte a lumii... 


Ieri trebuie să fi apărut în Franţa un decret-lege prin care profe- 
siunea de bancher, ca şi meseriile în legătură cu presa, cu teatrul, cu ci- 
nematografele — sunt interzise evreilor... Aşa persecuție generalizată 

în Europa întreagă n-a mai trăit neamul lui Israel de când e... După da- 
tele franceze, în Franţa ar fi fost în 1930 cam 1 400 000 evrei. Numă- 
rul lor ar fi crescut până în 1939 la 1 800 000 (din cauza refugiaților 
din Germania). 


Radu Demetrescu-Gyr, director general al Teatrelor sub regimul le- 
gionar, şi Haig Actarian, directorul Teatrului Naţional sub acelaşi re- 
gim, au fost condamnaţi la cât 12 ani închisoare, pentru participarea la 
Rebeliunea din ianuarie. Cam mult, pentru ce au făcut... DI Gyr e unul 
şi același cu Demetrescul care a scris cuvintele imnului F.R.N., în 
1938... 

Procesul protipendadei legionare e aproape sfârşit. Azi sau mâine se 
termină. Generalul Hansen, citat ca martor de apărare, a refuzat să vină 
pretextând obligaţiile noului său comandament, care-i interzic 
deplasările... 


Ieri s-a răspândit vestea în oraş că la Palat s-a întrunit un Consiliu 
de Coroană!!! Lumea a confundat investitura episcopului Veniamin, cu 
fierberea obişnuită sub Regele Carol, de câte ori confidentul lui, Urdă- 
reanu, ne aduna ca să nu ne asculte sfatul... 


Azi-dimineaţă a apărut în ziare un nou comunicat à la Antonescu. 
Toţi cei care intervin pentru a fi scutiți de concentrare sau de rechiziţii 
sunt declarați „răi patrioţi“ şi numele lor va fi dat în vileag... Adică de 
ce ar fi cineva „rău patriot“ fiindcă nu vrea să-şi pună automobilul la 
dispoziţia pesmeţilor să-şi plimbe nevestele şi ţiitoarele la Snagov? Și 
de ce ar fi „rău patriot“ agricultorul care caută să-și scape tractorul 
scump plătit, sau unul care-şi întreține întreaga familie şi nu vrea să fie 
pus să taie frunze câinilor pe la părţile sedentare ale armatei? 

Exagerări inutile — căci „cei care se învârtesc“ nu le pasă de afişa- 
rea numelor lor, și tot se vor învârti. Măsura, ca toate măsurile pripite 
ale domnului general, nu va atinge decât oamenii cinstiți... 


Luni, 16 iunie. Situaţia neschimbată. Suntem în sala de aşteptare şi 
pândim trenul, care întârzie... Dar până să plece trenul, merg zvonu- 
rile... Ieri se spunea „din sursă sigură“, că ultimatumul va fi dat Rusiei 
joi sau vineri, şi că, cam pe duminica viitoare, pornim şi noi şi nemții. 

Până atunci, toate unitățile germane vor fi la locul lor. Se mai spunea 
că o armată germană va ataca şi din Finlanda, că Țările Baltice sunt 
înarmate (?) şi gata şi ele să pornească. „Iniţiaţii“ ştiau că Petrogradul 
va fi dat Finlandei, că Letonia, Estonia şi Lituania vor fi considerabil 
mărite... 

In schimb Radio„Moscova a dezminţit ieri orice conflict sau posis 
bilitate de conflict între Rusia şi Germania, iar Radio„Londra, deşi aa 
nunţă, fără să insiste, concentrările de tpupe la graniţa Rusiei, pare să 
creadă încă, că toată afacerea nu e decât un bluf... 

Generalul Antonescu şiaa fixat cartierul, după începerea ostilităa 
ților, la Butimanul, în conacul lui C. Osiceanu. Butimanul e pe şoseaua 
Bucureşti-Buftea-Crevedia-Bilciureşti. 


„Nuca siriană e greu de spart“, scrie ziarul eleveţian La Tribune de 
Lausanne. Întraadevăr, angloagaulliştii înaintează foarte încet. De para 
tea engleză se spune că generalii trupelor de atac vor să menajeze tpua 
pele franceze de sub comanda generalilor Dentz şi Delhomme, şi că 
tratează cu comandanții de pe front... O fi! 

Pe celelalte fronturi nimic senzaţional... 


Întâlnirea de la Veneţia ne-a fost lămurită: ea a avut de scop aderas 
rea formală a Croaţiei la Pactul Tripartit... Probabil că „evenimentul“ 
Saa ţinut secret ca să se evite eventuale bombardări britanice... 

Actul a fost semnat de poglavnicul Ante Pavelici, în Palazzo Dua 
cale, cu mare alai, în prezența dansatorului Ciano, a lui Ribbentrop, a 
ambasadorului Japoniei la Roma şi a miniştrilor României, Ungariei, 
Bulgariei şi Slovaciei acreditaţi pe lângă Quirinal... Discursuri mm în 
care Sea vorbit despre Europa Nouă dar nimic despre Rusia... Toate 
adeziunile precedente la Pactul Tripartit s-au făcut pe teritoriu german 
(la Berlin sau la Viena). Croaţia fiind prin definţie un satelit al Italiei, 
adeziunea ei saa săvârşit pe teritoriu italian. Nemţii lasă cu plăcere 
roluţile ridicole Italiei... 


Roosevelt, pe baza împuternicirilor ce le are, a hotărât „congelarea“ 
complectă, adică a ce mai scăpase până acum, a averilor sau avuturilor 
germane şi ițaliene sau aparţinând ţărilor, sau supuşilor acestora mm 
ocupate de forțe germane sau italiene... 

Regele Gustav al Suediei a împlinit 83 de ani. Cei mulţi înainte! 


Procesul matadorilor legionari s-a terminat târziu azi-noapte. 
Rezultatul n-a fost încă publicat. Mi se spune că cei aflaţi în Germania 
ar fi fost condamnaţi în lipsă la muncă silnică pe viaţă. Dintre cei pre- 
zenți condamnările au variat, pedeapsa cea mai mare fiind de 15 ani 
închisoare. Petrovicescu ar fi fost condamnat la 7 ani. Zozo Sturdza a 
fost achitată. Pentru dânsa şi pentru C. Greceanu, Ministerul Public ce- 
ruse achitarea. 


Am parcurs volumul publicat de un anume Toma Petrescu: Conspi- 
rația Lojilor.. E o ignominie. Pune în sarcina Masoneriei Naţionale 
prostiile şi porcăriile Marelui Orient şi publică de-a valma numele 
membrilor Lojei Naţionale şi Marelui Orient. Face cu noi şi cu evreii 
din Marele Orient o salată în care nu se mai cunoaște nimic. Deşi s-a 
cerut individului să publice toate numele, parcurg lista şi nu găsesc nici 
pe Octavian Goga, nici pe Gh. Brătianu, nici pe Ică Antonescu... De ce 
o mai fi zgândărind regimul lucruri moarte, în folosul câtorva lichele 
şi șantajişti? Conspirația Lojelor! Ceva mai tâmpit nu se poate închi- 
pui! În România, Masoneria a fost o caraghioasă imitație din străină- 
tate, dar fără scopurile sau vlaga din străinătate. Noi, câţiva, am intrat 
în ea ca să putem servi țara printr-însa în ţările occidentale, unde era 
într-adevăr o forţă... 


Marţi, 17 iunie. Aflu dintr-un izvor sigur, din anturajul lui Anto- 
nescu, ştiri lămuritoare asupra călătoriei generalului la Miinchen și 
asupra evenimentelor în curs. Deşi izvorul este de aşa natură încât nu-mi 
permite să mă îndoiesc de exactitatea informaţiilor, nu-mi vine să le 
cred... Le însemn totuşi aci — şi vom vedea dacă viitorul le va con- 
firma... 

Antonescu s-a înapoiat de la Hitler, nu numai cu Bucovina şi Basa- 
rabia în buzunar, dar și cu tot Ardealul afară de o strâmtă zonă la gra- 
nița de vest, care ar cuprinde oraşele Oradea Mare, Careii Mari, Satu 
Mare şi Sighetul Marmaţiei — lăsate ungurilor... Vom primi, în plus, 
Torontalul sârbesc, în care se va transfera populația românească din 
Timoc; apoi Pocuția (dincolo de Nistru) (??) şi tot dincolo de Nistru, la 
sud o bună porţiune din Ucraina... Scriu, şi mă întreb dacă sunt treaz! 

Nu este exact că comandamentul trupelor germano-române din 
Moldova va fi pus sub ordinele mareşalului Reichenau, cum s-a zvonit. 

De la Marea Neagră până la nordul Bucovinei, trupele germanosromâa 
ne vor fi puse sub comanda generalului Antonescu, care va avea sub 
ordinele sale pe general oberstul Ritter von Schobert. Generalul Antos 
nescu este azi, marţi, la Piatra Neamţ la cartierul generalului von Schoa 
bert, care îi prezintă Statul său Major şi pe diverşii comandanți ai unis 
tăţilor mai importante... 

Intrarea în acţiune este hotărâtă pentru sfârşitul săptămânii... 

Este adevărat că generalul Antonescu a voit să alcătuiască un Gua 
vern național pentru vremurile solemne ce se prepară. Naa izbutit, în 
parte şi din cauza îndărătniciei oamenilor politici pe care isa solicitat 
— dar mai ales din cauza sabotării planului din partea lui Ică Antoa 
nescu, care vede în alcătuirea unui Guvern naţional o fatală diminuare 
a situaţiei sale. Problema a fost discutată şi la Miinchen şi, din cauza 
greutăților întâmpinate de Antonescu în negocierile sale, Saa ajuns la 
hotărârea să nu se schimbe nimic, înainte de evenimente... Formula aa 
doptată a fost: Armata a prezidat la pacificarea țării şi la instaurarea 
politicii de colaborare cu Germania — armata să prezideze şi la reîna 
tregirea granițelor României renăscute... 

Întrucât priveşte raporturile nemților cu Mişcarea Legionară, infora 
matorul meu îmi povesteşte că Sima şi ai lui au trimis Fihrerului, de 
ziua lui, o telegramă de felicitări. Hitler naa răspuns. Sima a scris atuna 
ci o scrisoare, socotind că telegrama naa sosit la destinaţie... Nici un 
răspuns, nici de data asta! Iar lui Antonescu Fiihrerul a spus, că ţine pe 
toți „domnii“ din lagărul de la Frankfurt/Oder la dispoziţia lui... Gea 
neralul a mulțumit, a rugat însă pe Hitler săi mai ţină în Germania, 
căci nu vrea să se încurce cu „chestiunea lor“ acum când are atâtea pro- 
bleme mai importante de rezolvat — dar îi va primi cu plăcere, după... 
Pare că schimbarea totală a nemților față de Mişcarea Legionară se 
datoreşte unui dosar remis de generalul Antonescu lui Killinger acum 
câtăva vreme, dosar din care s-ar fi desprins dovada că Mişcarea își 
îndrepta nădejdile către Anglia... Acest dosar, ar fi determinat chiar pe 
Killinger să spună la Braşov că Mișcarea Legionară saa sinucis... 

Dacă informaţiile de mai sus sunt exacte, nu ne mai rămâne decât 
să spunem: „Să ne ajute Dumnezeu!...“ 


În afară de aceste informaţii, naam putut culege nimic... Totul e era 
metic, nimic în ziare, nimic la radio — nimeni nu ştie nimic... Dar Vora 
besc faptele: concentrările de trupe spre Moldova continuă în ritm 
febril, rechizițiile merg strună şi ele — iar măsurile de camuflare a lua 
minilor aplicate de aseară nu mai lasă îndoială asupra scopului: războa 
iul bate la uşă! 

Numai emisiunile de radio de la Londra mai continuă să vorbească 
de „bluff* — iar cele de la Moscova sunt senine şi nici nu pomenesc 
de conflicţ, de înarmare sau de o încordare a relaţiilor sovieţice cu Ger- 
mania sau cu noi... 


Radio-Londra a anunţat ieri că Statele Unite au închis toate Consu- 
latele germane de pe teritoriul lor, precum şi toate asociaţiile sportive 
şi culturale germane (ca de pildă bibliotecile populare) şi că a invitat 
pe toţi nemţii împiegaţi în aceste instituții să părăsească teritoriul 
„Uniunii“ în cel mai scuşţ timp... Bineînţeles în ziarele noastre nici o 
urmă despre această veste... 

Război, şi din partea Americii? 

Pe de altă parte Japonia continuă să se agite. Chestiunea Indiilor 
Neerlandeze, şi mai ales intervenţia eventuală a Statelor Unite în răz- 
boi... Amiralul Suyetsugu, preşedintele „Mişcării pentru apărarea Im- 
periului““, a rostit un mare discurs în care a declarat că intrarea Statelor 
Unite în război, ar fi imediat urmată de intrarea Japoniei în luptă... 

În insulele Filipine, se anunţă foamete... N-ar mai fi orez decât până 
la sfârşitul lui iunie, şi noua recoltă nu poate fi folosită decât în no- 
mete, ca şi răţoielile Japoniei, par destinate să ţină pe americani pe 
loc... 


Ziarele de azi publică condamnările pronunţate în seara de dumi- 
nică de Curtea de Casaţie Militară: 

Horia Sima, V. laşinschi, N. Pătraşcu, C. Papanace, V. Trifa, D. Gro- 
zea, Ilie Gârneaţă, G. Sârbu, T. Borobaru şi Corneliu Georgescu au fost 
osândiţi, în lipsă, la muncă silnică pe viață; 

Al. Ghica şi colonel Zăvoianu la 15 ani idem; 

Victor Biriş şi dr Ilie Niculescu la 10 ani idem; 

Radu Mironovici la 11 ani temniţă grea, generalul Petrovicescu la 
7, Maimuca la 5; 

Lucă (Mihail) Sturdza la 5 ani închisoare corecțională şi P. P. Panai- 
tescu (fostul rector) la 6 luni. 

Dr Al. Popovici, Tr. Brăileanu, ing. Ion Nicolau, dr Șerb. Milco- 
veanu, C. Greceanu şi general de rezervă DI. Mehedinţi mm au fost 
achitați. Despre Zozo Sţyrdza, nici o vorbă. 

În fond, toate aceste condamnări nu prea au sens. O revoluţie își gă- 
seşte sancţiurile ei îp modul cum se şfârşeşte. Dacă izbuţeşte, cei çare 

au făcut-o devin eroi — dacă nu izbutește, protagoniştii ei dispar. Re- 
voluţie cu sancțiuni juridice postume şi atât de întârziate, e lucru fără rost... 


Se dezmint zvonurile de convocare a Parlamentului german... 


În războiul acesta multe lucruri sunt de neînțeles. Francezii, care 
n-au apărat Parisul şi linia Maginot, apără cu îndârjire Siria, unde au 
oprit pe anglo-gaullişti pe loc... Atitudinea francezilor nu e însă tocmai 
clară: generalul Delhomme, care comanda trupele oficiale în Siria, se 
înapoiază la Bucureşti, cel puţin aşa mi-a afirmat-o ieri Dem. Ghica, în 
curent cu toate secretele Legaţiei Franţei... 

Agenţia D.N.B. pretinde că Anglia vrea să creeze un Stat arab ce ar 
cuprinde Siria, Libanul, Transjordania şi Palestina — Stat ce ar fi pus 
sub sceptrul Emirului din Transiordania, om supus intereselor brita- 
nice. Nuri Said Paşa, ministrul Irakului în Egipt, ar fi însărcinat să con- 
vingă pe arabi. În planul englezilor ar intra o autonomie pentru evrei în 
Palestina şi o regiune din jurul muntelui Sinai de cedat Egiptului. Ma- 
joritatea arabilor din Palestina ar fi evacuaţi în celelalte provincii al 
noului Stat... 


Italienii urmăresc îmbunătăţirea raporturilor lor cu Turcia. Ambasa- 
dorul Italiei la Ankara are dese întrevederi, în acest scop, cu Sărăcă- 
cioglu... 

La Berlin şi la Roma se studiază represalii împotriva măsurii blo- 
cării avuturilor germane şi italiene în Statele Unite... 


Duminică a avut loc la sala Wagram, la Paris, o mare întrunire a 
tineretului francez pe care cei de la Vichy vor să-l strângă în jurul ma- 
reşalului Pétain şi a politicii sale. Se pretinde că a fost însuflețire. 
Şedinţa a fost prezidată de dl Lamorand, subsecretar de Stat... 


Camuflarea luminilor aseară a fost groaznică — nu se mai vedea 
nimic! Ieri a plouat, dar azi o să înceapă să urle bucureştenii, căci s-au 
închis, din cauza interzicerii luminatului, toate grădinile, restaurantele 
şi teatrele! Câtă lume necăjită, câte pagube — dar aşa e războiul. Ce 
să-i faci? 

De ieri s-a declarat şi Snagovul zonă militară și s-a interzis accesul 
publicului în pădure şi la lac... 


S-a înăsprit legea rechizițiilor: pușcărie pentru toți contravenienții, 
pentru toţi chiulangii și toţi învârtiţii... Numai să se aplice cu dreptate! 


Va apărea un decret-lege pentru demisionarea generalilor Vârtejanu 
şi Aldea... Vârtejanu, numit Comisar Special la procesul Petrovicescu 
„et consorts“ (și compania) — şi cerându-i-se să facă Rechizitoriu în 4 
zile, a refuzat față de teancurile de dosare despre care nu putea lua 
cunoştinţă în aşa scurtă vreme... Despre Aldea se spune că ar fi refuzat 
să semneze Ordonanţa definitivă... 


Contractele de pomină între C.F.R. şi Societatea Malaxa au fost 
reziliate mm câte mai erau în ființă mm deoarece zisa Societate a intrat în 
patrimoniul Statului... Dreptate târzie, dar totuși dreptate! 


În fine! 

Programul meu pentru organizarea de asociaţii agricole, program 
pentru care am scris şi conferenţiat atâta, program pe care mi l-a dat 
gata lonescu-Siseşti în 1931—1932 == ya fi realizat! Generalul Anto- 
nescu a lansat astăzi un manifest către săteni, prin care le cere să se or- 
ganizeze în obşti de cultivatori, obşti cărora Statul le va da mașini, vite 
etc. ca să se poată ajunge la o cultură rațională şi în oropsita noastră 
țară! 

Dacă Antonescu va aduce la îndeplinire acest mare plan, va fi făcut 
mai mult pentru Ţara românească decât dându-i Basarabia şi Bucovina 
înapoi! 

De ce n-am avut şi eu „norocul împrejurărilor“, căci cap am mai 
mult ca alții... 


Doctorul Angelescu publică o scrisoare în Curentul în care, refe- 
rindu-se la destăinuirile domnului Toma Petrescu privitoare la Maso- 
nerie, lămurește că a făcut parte dintr-o asociaţie națională și creștină 
și că a aderat la ea după stăruinţele lui Octavian Goga (al cărui nume 
a fost omis în listele publicate de domnul Toma Petrescu)!! Mâine va 

publica şi Vaida o scrisoare de lămurire a rostului său în Masoneric... 
(a aderat la Paris, în 1919, ca să obţină sprijinul puternicei Masonerii 
franceze pentru revendicările noastre naționale...). Eu unul nu voi po- 
lemiza cu domnul Toma... Dacă tot trecutul meu nu e o chezăşie sufici- 
entă pentru curăţenia actelor mele — nu văd pentru ce aş mai vorbi... 


Miercuri, 18 iunie. Bilanţul după-amiezii de ieri, realităţi și fan- 
tezii: 

— Radio-Moscova, emisiune pe franţuzeşte, ditirambică pentru Axă 
şi pentru bunii prieteni ai Sovietelor, germanii! Înjurături la adresa An- 
gliei care vrea să tulbure apele între aliați (sic)!!! 

— Decret-lege privitor la restricţia întrebuinţării vehiculelor auto- 
mobile. Toate permisele de circulaţie anulate — altele de scos de la 
Subsecretariatul Armamentului, într-un termen de 5 zile... 

— Hitler s-a întâlnit cu Stalin la Sofia!! Tocmai la Sofia! (mare fan- 
tezie). 

— Generalul Delhomme s-a înapoiat din Siria în București (reali- 
tate), în trecere spre Vichy, unde va fi numit ministru de Război (pro- 
babil fantezie), ca şi cum generalul Huntziger ar fi fost limojat, el omul 
lui Pétain! 

— Ofițerii care au făcut parte din lojile masonice au fost trecuți în 
cadrul disponibil... Bietele loje masonice, seau pe ele! De notat că zişii 
ofiţeri au fost autorizaţi de şefii lor ierarhici să se înscrie în lojele na- 
tionale... 


Ştirile din Berlin: 

În capitala Reichului nu se discută prea mult raporturile dintre 
Germania şi Rusia, care trec pe planul al doilea (!!!) față de încordarea 
dintre Statele Unite şi Puterile Axei, încordare întreţinută de întreaga 
presă, dezlănțuită împotriva ultimelor măsuri americane. Au fost în- 
chise 28 de Consulate şi Consulate generale; au fost închise toate agen- 
tiile de vapoare şi de turism... După cifrele americane valoarea avutu- 
rilor Axei, „congelate“, s-ar ridica la 2 500 000 000 de dolari (??). În 
Germania şi în Italia s-au sechestrat, prin decrete apărute ieri, avuturile 
supuşilor Statelor Unite. Presa germană pretinde că avuturile acestea, 
în ţările Axei sau supuse influenţei Axei, sunt de 4 ori mai mari (7?) ca 
avuturile blocate în America... A apărut şi la noi un decret pe baza 
căruia măsurile edictate în Germania cu privire la capitalurile străine 
se aplică şi în România... 


www.dacoromanica.ro 


ÎNSEMNĂRI ZILNICE, 1941 133 


Cu toată indiferența poruncită a Berlinului în ce priveşte situaţia pe 
granița rusească, efervescenţa pe această graniţă a ajuns la maximul ei 
şi, la noi cel puţin, nu se mai face nici un mister că peste câteva zile, 
cu sau fără voia lui Stalin, trupele germano-române vor trece în Basa- 
rabia şi în Bucovina... 


Ştirile unei tensiuni între Germania și Turcia sunt categoric dezmin- 
tite la Berlin şi puse pe seama intrigăriilor britanice. 


Camuflare: 

Ziarele de azi-dimineaţă anunţă că generalul Antonescu se află în 
inspecţie... în Oltenia şi în Banat — ca să ascundă deplasarea sa la 
Piatra-Neamţ... 


Până şi ziarele germane din provincie ridică osanale generalului 
Antonescu şi-l laudă pe toate tonurile, comentând întâlnirea sa cu 
Fihrerul, la München... 

De notat că şi în Italia s-au schimbat boierii: revista L'Europa Sud 
Orientale publicase acum câtăva vreme un articol puţin plăcut pentru 
noi datorat propagandei ungurești; ultimul număr conţine însă un arti- 
col al lui Gino Lupi, prin care se pun lucrurile la punct şi se protestează 
împotriva încercării maghiare de denaturare a faptelor... 

Am ajuns în fine la preţ în țările Axei — de confruntat cu rezultatele 
vizitei lui Antonescu la München, înregistrate ieri în acest caiet... 


Ducele a trimis lapte la Atena pentru copii... Minerva recunoscă- 
toare mulțumește cu recunoştinţă... 


Cu prilejul împlinirii unui an, de la preluarea Puterii, mareşalul 
Pétain publică un manifest către francezi, plin de amărăciune, de 
duioşie dar şi de nădejde — manifest în care arată tot ce s-a dres şi 
câştigat de un an şi cere tuturor să se strângă în jurul programului de 
refacere întreprins de Guvernul de la Vichy. Franţa nu va pieri, dacă va 
şti să părăsească căile greşite din trecut şi să păşească pe altele noi şi 
sănătoase... 

Lupte dârze la Sollum, în Libia. Englezii atacă viguros şi au suc- 
cese. Au mai puţine în Siria, unde rezistenţa pe care o întâlnesc e ne- 
aşteptată. 

În Abisinia, deşi „totul s-a sfârşit“ după cum a comunicat Londra de 
o lună, luptele continuă, disperate. Ultimele forţe italiene, răzlețe, nu 
se predau decât cu greu... 

Între Anglia și Germania, bombardamente reciproce, fără mare 
efect... ca să nu se piardă contactul și... obiceiul. 

Radio-Londra de aseară pretinde că pe granița rusească germanii 
înscenează o ofensivă ca să ascundă un mare atac împotriva Angliei... 

Se poate să se plănuiască un atac și împotriva Angliei, dar pe gra- 
niţa rusească, nu e glumă... Se va vedea în curând! 


Giurescu a fost numit administrator al Fundațiilor Regale... A fost 
totuşi „omul“ Regelui Carol... Regimul procedează cu o logică uimi- 
toare! Dar de ce pentru unii mumă şi pentru alţii ciumă? De ar alege 
barem pe cei mai buni! 


Lefter, legionar de seamă, a fost destituit din postul de director ge- 
neral la Monitorul Oficial... Aş fi priceput acum 4 luni, după Rebe- 
liune, dar după atâta vreme? 


Primit ieri-seară vizita d-nei Stângă, soţia fostului chestor legionar 
despre care s-a vorbit mult astă-iarnă... O femeiuşcă drăguță, simpa- 
tică, timidă: „Domnule Argetoianu, iertaţi-mi îndrăzneala, dar iată. So- 
tul meu a fost achitat şi, când să-i dea drumul, judecătorul de Instrucție 
l-a reţinut, fiindcă, spune dânsul, ar exista o reclamaţie a dvs., sau o 
declaraţie prin care-l învinuiți...“ — I-am răspuns că n-am reclamat ni- 
mic, n-am declarat nimic împotriva soţului ei, pe care nu-l cunosc, nu 
l-am văzut niciodată, şi împotriva cui n-am nimic de declarat... Am 
profitat de prilej, ca să mă plâng d-nei Stângă de atitudinea legionarilor 
împotriva mea, după câte le-am făcut pentru ei... Dânsa a recunoscut 
că aveam dreptate, dar a adăugat că adevărații legionari (şi printre ei 
număra şi pe Stângă) nu numai că nu aveau nimic împotriva mea, dar 
mă stimau şi au fost dezolaţi de cele întâmplate şi datorate elementelor 
indezirabile intrate în Legiune după septembrie... 

In cele din urmă, m-am declarat gata să dau în scris că personal nu 
aveam nimic de împărţit cu camaradul Stângă... 

Ora 12. 

Filmul continuă să se desfăşoare, într-o sală în care n-avem acces... 

Dinu Brătianu știg că generalul Antonescu a plecat azi-dimineaţă să 
întâlnească pe Mussolini!... 

Banatul, Oltenia? Asta să fie? 


Joi, 19 iunie. Dimineaţă de apelpiseală... În fiecare zi scumpul 
nostru Conducător ne dă un pumn în ceafă. Acum vrea să ne ia şi auto- 
mobilele. Mă lupt să scap pe al meu, dar reuşi-voi? Şi, ca şi cum n-ar 
fi fost de ajuns atât, am mai fost convocat şi la Controlul Averilor, ca 
urmare la decretul prin care ni se confiscă tantiemele pe vremea cât 
am fost „demnitari“. Amicul meu Nicolau, foarte gentil, m-a pus să 
semnez o declaraţie, redactată de el, prin care afirm că de câte ori am 
fost ministru am demisionat din Consilii — iar ca preşedinte al Sena- 
tului nu, fiindcă legea nu mă obliga... După câte am priceput, dosarul 
meu nu va fi reluat decât în septembrie; până atunci, câte se pot în- 
tâmpla... 


Plouă ca în noiembrie, de trei zile. Timp favorabil pentru a intra cu 
forțe motorizate în Basarabia şi în Rusia! 

Marele eveniment al zilei este încheierea „tratatului de amiciţie“ 
între Germania şi Turcia... Deşi, ambele ţări își rezervă pozitiile dętęr- 
minatg prin tratatglg lor anterioare — nu încape îndoială că prin noul 
tratat, Turcia evoluează sensibil în politica ei. Obligaţie reciprocă de 
neagresiune şi de abţinere a fiecăruia de la orice act dăunător ce- 
luilalt... 

Pe lângă protocolul publicat, semnat la Ankara, se vor mai încheia 
şi alte convenţii economice, culturale, politice. E vorba să se încheie 
imediat o convenţie privitoare la presă și la radiodifuziune... 

La Berlin, zgomot mult în jurul acestui tratat, prezentat ca un mare 
succes diplomatic german şi ca un insucces britanic. Şi așa şi este... 


xee 


Guvernul german a publicat a 7-a „Carte Albă“, de la începutul răz- 
boiului, cu documentele găsite la Belgrad. Scopul: explicarea evoluției 
politicii iugoslave care a dus la dezastru. Multe documente engleze şi 
poloneze. Nu se vorbeşte — în telegramele berlineze ce dau seamă de 
publicație, cel puţin — despre documente ruseşti... 

Roosevelt a explicat presei motivele care au determinat închiderea 
oficiilor germane: acţiunea lor subversivă trebuia înfrântă. La între- 
barea „ce înțelege prin subversiv“, Preşedintele a răspuns că există mai 
multe definiţii, dar n-a dat nici una. La o altă întrebare, dacă măsura se 
va extinde şi la alte naţionalităţi, Roosevelt a răspuns: „După împre- 
jurări!“ 

În Statele Unite se face caz mare şi se exploatează cu măiestrie tor- 
pilarea vasului american de comerț Robin Moore, torpilat acum câtva 
timp în Atlanticul de Sud... 


Un avion Lares a decolat ieri-dimineaţă la Băneasa, spre Sofia, şi s- 
a prăbuşit după câteva sute de metri... Toţi pasagerii, 12 la număr, şi 3 
împiegaţi au fost carbonizaţi... Oribil! Printre morţi e şi Voss, repre- 
zentantul Presei germane, şi Mănescu, ataşatul nostru comercial... 


Mănunchi de ştiri: 

Radio-Budapesta anunţă că negocierile germano-ruse s-au între- 
rupt, dar că comisarii (??) au rămas pe loc... Unde? 

Ministrul Bulgariei spunea aseară că ruşii primesc toate condiţiile 
Germaniei, afară de cedarea Basarabiei (!!) şi că pe ziua de ieri per- 
spectivele de pace erau crescute.... 

Radio-Londra a anunţat ieri că 120 de divizii germane erau gata pe 
frontul rusesc... 

D.N.B. şi italienii anunţă victorie la Sollum, pe când englezii pre- 
tind un succes pentru ei... Fapt este că până acum britanicii au putut 
apăra granița Egiptului în care armatele Axei n-au putut pătrunde. 

Corpul diplomatic (şefii de Misiuni), afară de miniştrii Germaniei 
şi Italiei, au protestat la Ministerul de Externe împotriva faptului că nu 
sunt ţinuţi la curent cu „evenimentele“. Ce li se putea spune de la Ex- 
terne, când nici Externele nu ştiu nimic? 


Vineri, 20 iunie. După 3 zile de potop, de parcă era să ne înecăm 
cu toţii, azi ne-am deşteptat pe soare şi senin. Să se fi sfârşit urgia lui 
Dumnezeu? 


Cu inima strânsă mi-am făcut ieri bilanţul: 
Sunt de 6 luni ameninţat de pistoalele legionarilor; Dacă scap de 
legionari, pot să cad strivit de cutremur, căci „ursul joacă prin vecini“; 

Dacă scap şi de cutremur, pot să fiu sfâşiat de bombele ruseşti; 

Dacă șcap şi de bombele ruseşti, pot să mor de foame căci regimul 
Antonescu, prin diferitele sale comisii, vrea să-mi ia tot ce posed; 

Dacă-mi va mai rămâne o pâine — mai rămâne însă şi tăvălugul 
anilor (duc 70 în spinare), care nu iartă... 

Numai perspective frumoase! 

Amin. Plăcut sfârşit de viaţă! 


ÎI) 


Toată ziua de ieri am trăit drama automobilului. La vârsta mea şi a 
soției mele, cu toate amenințările sub care trăiesc, lipsa de automobil 
ar fi însemnat pentru mine o claustrație complectă. În fine mi s-a lăsat 
uzajul maşinii mele, în Bucureşti şi pe o rază de 20 kilometri în jurul 
oraşului... Bodea prostii... 


Generalul Delhomme a trecut prin Bucureşti. Nici vorbă de numi- 
rea sa ca ministru de Război şi nici o legătură între plecarea sa de la 
Beirut şi războiul din Șiria. A părăsit Șiria înainte de începerea ostilită- 
ților, pur şi simplu fiindcă a fost înaintat general de divizie şi că i s-a 
dat un comandament în Franţa — unde se duce... 

Şevin, atașatul Aerului francez, e încă în Bucureşti, deşi nemţii au 
cerut rechemarea lui sub pretext că ar fi destăinuit la Atena locurile 
unde se aflau concentrate în România forțelor germane aeriene. Şevin 
a protestat şi se zbate; până acum n-a fost rechemat... Şevin n-a destăi- 
nuit nimic grecilor, pretinde el — dar a spus ieri lui Dimitrie Ghica că 
nemţii au 600 de avioane de vânătoare în România şi că principalul 
atac aviatic contra Rusiei se va da din Polonia și din Finlanda... 


Șituaţie neschimbată. Înfriguratele pregătiri de război şi mai accen- 
tuate. Apărarea pasivă a înăsprit sancţiunile privitoare la camuflarea 
luminilor; de azi înainte nu se va mai face avertisment scriș — de- 
lincvenţii vor fi de-a dreptul trimişi înaintea tribunalelor militare (puş- 
cărie şi amendă)... 

Radio-Londra a anunţat ieri că Germania cere Rusiei: cedarea 
Ucrainei pe un timp nelimitat, retrocedarea Basarabiei şi Bucovinei 
către România, eliberarea Ştatelor Baltice şi rectificarea graniţelor lor 
ca şi ale Finlandei, controlul tuturor uzinelor industriei grele şi a mi- 
nelor de orice soi pe tot cuprinsul Rusiei == în fine demobilizarea şi 
dezarmarea a jumătate din Apata roşie... 

In Germania şi în Italia — şi până la un punct chiar în Turcia — se 
face mare vâlvă în jurul tratatului germano-turc. Fijhrerul a primit în 
audiență pe ambasadorul turc, care i-a remis o scrisoare autografă din 
partea Preşedintelui Inönü. Sărăcăcioglu şi Papen au făcut declaraţii 
presei, şi ministrul de Externe turc, după ce a mulțumit d-lui von Papen 
pentru toată activitatea sa, a confirmat că se va semna imediat o 
convenţie pentru punerea presei şi radiodifuziunii celor două ţări la 
unison... 

În Anglia și în Statele Unite, semnarea tratatului de la Ankara a pro- 
dus enervare , şi presa anglo-saxonă „fait bonne figure à mauvais 
jeu“... (îşi ascunde nemulţumirea). Incontestabil, tratatul germano-turc 
e un succes diplomatic şi politic pentru nemți... 


m 


Finlandezii anunţă că au început manevre cu armata lor, ca să as- 
cundă că au mobilizat-o, toată... 


~~ 


DI Schmidt, de la Banca Chyjssoveloni, a sosit de la Berlin şi spune 
că acolo ruşii sunt consideraţi ca „mari inamici“, dar că nu se vrea în 
acest moment războiul... În schimb, Alecu Rioşanu îmi telefonează că 
lucrurile merg strună (după dorinţele războinice ale generalului Anto- 
nescu) şi că foarte probabil dejunul de duminică cu Regele, la Jockey- 
Cluj, (premiul Regal, masa anuală) nu va mai avea loc... 


D 


Ofensiva britanicilor la Sollum a fost respinsă cu pagube mari pen- 
tru aceştia mm iată ce reiese ca bilanț adevărat al ştirilor contradictorii 
date de o parte şi de alta... O luptă cu forțe motorizate pe o temperatură 
de + 55° mm trebuie să fi fost un adevărat infern!... Biata omenire! 

În Siria, stare staţionară... 


În Germania (ca şi în ţările ocupate de aceasta: Norvegia, Dane- 
marca, Olanda, Belgia, Franţa neliberă, Iugoslavia şi Grecia) precum 
şi în Italia s-a cerut Statelor Unite să-şi închidă Consulatele şi să-și 
retragă personalul dincolo de graniţe. Măsuri identice vor fi luate şi 
împotriva societăţii American Express Company (Import şi Export) şi 
a agenţiilor sale pe aceleaşi teritorii... 


CP 

După cererea Guvernului german, ministrul Bulgariei la noi, Pe- 
trov-Ciomakov, a fost mutat la Tokio, unde bulgarii au creat o Legaţie. 
Ciomakov este fiul unei rusoaice, fosta mare maestră a Curţii Reginei 
Eleonora (a doua soţie a lui Ferdinand) şi este căsătorit cu o engle- 
zoaică. Două surori ale lui Ciomakov, domnişoare de onoare ale Regi- 
nei actuale, au fost îndepărtate şi ele, au sosit la București, şi pleacă cu 
fratele lor în Japonia... Sunt toţi învinuiți de „anglofilie“ şi de propa- 
gandă în acest sens... Pentru noi nu e nici o pagubă: Ciomakov nu ne 
iubea și vorbea de sus... 


Se anunţă un puternic cutremur în Iran. Epicentrul ar fi la 3 500 ki- 
lometri de noi, cam prin colţul de nord-est al Iranului... 


Ziarele de azi-dimineaţă publică in extenso sentinţa prin care Tri- 
bunalul Militar a condamnat la 1 an închisoare şi 2 000 lei amendă pe 
toţi cei care în momentul Rebeliunii din ianuarie au semnat un mani- 
fest împotriva generalului Antonescu, acuzându-l pe dânsul şi pe cola- 
boratorii săi, că ar fi uneltele „judeo-masoneriei“... Considerentele 
sentinţei sunt pline de date inexacte împotriva Masoneriei, confundând 
şi ele Masoneria Naţională cu cea internaţională şi cu Marele Orient... 

Acum pricep toată înscenarea din ultima vreme împotriva inexis- 
tentei Masonerii româneşti şi toate balivernele care s-au debitat în jurul 
aşa-zisului „complot“ (!!!) masonic... 


D-na Pangal, mama vitregă a lui Pangal, locuieşte la ministrul Jus- 
tiției Coti Stoicescu. Petrecând aseară târziu la nişte prieteni, s-a întors 
cu un taximetru acasă. Taximetrul era condus de un şofer tânăr, şi lângă 
dânsul se afla un tovarăș. După ce d-na Pangal a coborât şi a plătit ma- 
şina, şoferul i-a spus: „Ştim că aici locuieşte dl ministru al Justiţiei; 
sunt orele 2 noaptea; suntem amândoi legionari (!!) şi totuşi nu v-am 
făcut şi nu vă facem nimic! Vedeţi că nu suntem aşa de răi cum se 
zice!“ 

Poate să fi fost şi doi glumeţi? 


Nou decret azi-dimineaţă: se rechiziționează toate magaziile de ce- 
reale, afară de cele ce servesc proprietarilor pentru strângerea proprii- 
lor lor recolte... 

Aşteptăm să se rechiziționeze şi toate țucalele... 


Totul este întunecat, totul este cenuşiu în fața mea; am senzaţia că 
totul se năruie, că mă îndrept cu paşi repezi spre neant... 


Un controlor financiar vine să se certe cu mine asupra scăderilor de 
impozit pe care le-am cerut... Toate veniturile se duc, şi fiscul te strân- 
ge tot mai tare de gât... Vai de viaţă! Poate e mai bine aşa, ca să o regre- 
tăm mai puțin în clipa plecării, 


Luni, 23 iunie, Breasta. Înftigurarea a ajuns vineri la Bucureşti, la 
paroxismul ei. Simţeam cu toţii că sorocul marilor hotărâri ajunsese la 
scadenţă... O zi-două, poate ceasuri ne mai despărțeau de pasul decisiv. 
Toate informaţiile mele confirmau părerea că până duminică vom fi în 
război... 

Pe la amiază, m-a chemat Palatul Regal la telefon. Era colonelul 
Mardare care mi-a făcut cunoscut că, „dată fiind atmosfera generală şi 
enervarea opiniei publice, nu era bine ca cei mari să benchetuiască pe 
când cei mici se luptau cu nevoile (argumentele mele din ziua Der- 
by-ului, de care însă nu s-a ţinut seama atunci) şi că era mai bine să nu 
aibe loc dejunul de la Jockey- Club de duminică“. În acest sens, i se 
telefonase de la Sinaia. Am răspuns că dorințele Majestății Sale erau 
pentru noi, ordine. Am dat acest răspuns cu atât mai voios, cu cât fuse- 
se părerea mea de la început... Colonelul Mardare a adăugat că un a- 
ghiotant regal va veni la curse duminică, să remită câştigătorului Pre- 
miul Regal, în numele Regelui, pocalul obişnuit... 

Am priceput că până duminică va începe dansul... 

Ducându-mă pe la orele 6 la Jockey-Club, ca să decomand dejunul, 
am aflat că se tăiaseră telefoanele, la mai toată lumea. Nu mai încăpea 
nici o îndoială... 

Înapoiat acasă am constatat cu plăcere că amândouă telefoanele 
mele funcționau. Am fost mirat de această favoare, în însuşirea mea de 

prigonit... Am încercat să telefonez la mai mulţi prieteni: nici un răs- 
puns, aparatele mute. Nu s-au lăsat aparate în funcţiune decât autorită- 
tilor, funcționarilor superiori, medicilor creştini şi câtorva favoriţi (prin- 
tre care şi eu!!). Intrarea în război era, evident, iminentă... 

Noapte fără somn. Am chibzuit cu nevastă-mea şi cu fiică-mea. Eu 
vream să nu mă mişc din Bucureşti, ele insistau să plec. Soţia mea se 
aranjase cu d-na Negroponte să petreacă primele zile ale războiului la 
Afumaţi. Fiica mea trebuia să plece a doua zi dimineaţa, sâmbătă, la 
Breasta, unde îşi are fetiţele. După multă ezitare, m-am hotărât şi eu să 
plec cu dânsa. M-am hotărât fiindcă n-am văzut pentru ce să rămân în 
Bucureşti, unde nu aveam nici o însărcinare, nici treabă, nici datorie de 
îndeplinit. M-am hotărât, nu atât de frica bombelor (sunt fatalist şi nu 
mi-e teamă de o lovitură care să mă curețe; la vârsta mea, o zi mai de- 
vreme, sau o zi mai târziu...) cât de a gazelor. Bestiile de ruşi, în ura 
lor împotriva noastră, şi în lipsa lor de orice scrupule internaționale, ar 
fi în stare să ne verse iperită sau altă porcărie. O agonie în cele mai 
oribile torturi mă înspăimânta... 

M-am hotărât. Alţii şi-au golit casele şi şi-au dus ce aveau mai pre- 
tios la ţară. Eu am lăsat tot pe loc, mi-am făcut un geamantan pentru 
zece zile şi am plecat sâmbătă la amiază, convins că duminică probabil 
nu se va mai putea trece. M-am înțeles cu nevastă-mea, să stea ea la A- 
fumaţi şi eu la Breasta până vom vedea cum se prezintă gfgcereg. Dacă 
ruşii nu întrebuințează gazele, să ne înapoiem la București,,. 

Am plecată sâmbătă la amiază, cu automobilul fiicei mele, scăpat 
nu ştiu cum de rechiziţie, şi seara de masă am fost la Breasta. Pe drum, 
nici o neplăcere... 


o... .......... FETTE CECTTACT CA LECT CAAD eee pese seeeemeeemeeneponeenneenneenenennenenennneennseneensse 


Ieri toată dimineaţa am ascultat la Radio. Am aflat astfel trecerea 
Prutului, am ascultat manifestul generalului Antonescu (părți fru- 
moase, dar prea lung şi prea bombastic), manifestul d-lui Ică în numele 
Guvernului — peltea zemoasă şi lipsită de autoritate; am luat cunoş- 
tință de decretul de mobilizare şi de promovarea domnului Ică la ran- 
gul de Vice-preşedinte al Consiliului... 

La amiază, ni s-a citit manifestul lui Hitler către poporul german 
(cu o jumătate de oră înainte, prinsesem câteva fragmente prin postul 
din Sofia), concis, precis, şi fără garnitură literară ca al Antoneştilor — 
prin urmare mult mai impresionant... 

Hitler arată „că Rusia a rupt şi a trădat pactul de amiciţie dintre cele 
două ţări“. 

Hitler mărturiseşte că şi-a dat seama de la începutul războiului de 
reaua credipță a Sovietelor, dar că Germagia, în dorinta mepţiperii 
păcii ņa reacțiopat cum ar fi putut împotriva călcărilor înțelegerii din 
1939. În tratatul dip acel ap, sau mai bipe zis cu prilejul acelui tratat, 
Germagia şi-a fixat „sferele sale de interese“. Ocuparea Lituagiei şi a 
Bucovinei, războiul cu Fiplanda mm au jigpit aceste sfere de ipterese... 
Reichul doripd o clarificare a situaţiei a invitat pe dl Molotov la Berlip 
(astă-primăvară), şi cu prilejul acestei vizite comisarul Externelor so- 
vietic a pus Fihrerului patru chestiugi: 

1) Care ar fi atitudinea Germagiei dacă Rusia ar trece dipcolo de 
Prut; 

2) Idem în cazul upui pou război cu Fiplapda, care ameginţă (!) si- 
gurapţa U.R.S.S.-ului; 

3) Idem dacă Rusia ar garapta ipdepepdepţa Bulgariei şi ar ipstala 
garnizoape rusești în această ţară peptru puperea în aplicare a acestei 
garanţii (ocupare ce ar putea avea de scop şi detroparea Regelui Boris); 

4) Care ar fi reacţia Germagiei în cazul ocupării unor porturi de-a 
lupgul Strâmtorilor de către forțele sovietice, peptru garaptarea liber- 
tății pavigaţiei în Marea Neagră. 

Hitler a răspups lui Molotov: 

La nr. 1. Garapţia dată Româgiei e generală, şi va juca în faţa upui 
atac diņ partea oricui. 

La nr. 2. Fiihrerul pu vede ce amepinţare (!) poate constitui Fip- 
lapda peptru Republicile Sovietice —m dar că, în pici up caz, Germagia 
pu va putea tolera up pou război în bazipul Mării Baltice. 

La nr. 3. Bulgaria este up Stat suverag, şi poate încheia orice copven- 
ție, în cadrul legăturilor sale. Pentru a da up răspups precis la această 
întrebare, Fiihrerul are pevoie să se copsulte cu aliatul său (Italia). 

La nr. 4. Hitler doreşte ca şi Rusia libertatea pavigaţiei Mării Negre 
— mu va putea însă tolera instalarea pici upei Puteri Străipe pe malurile 
Strâmtorilor... 

Rusia şi-a urmărit tot timpul politica ei de duplicitate, de la începu- 
tul războiului, tratând cu Apglia împotriva Germaniei, cum tratase cu 
Germagia împotriva Angliei. 

Ipteresapt peptru poi: Hitler acuză Sovietele de a fi pus la cale Re- 
beliupea legioparilor, din iapuarie, pentru a răsturna pe Aptopescu şi a 
arupca Româgia într-o stare de aparhie care să permită Moscovei să 
iptervină... (Toată acțiupea elemegtelor comugiste în răzmerița legio- 
parilor e aci dată pe faţă). 

Din documeptele găsite la Belgrad reiese clar că lovitura de Stat din 
Iugoslavia n-a fost pusă la cale pumai de Apglia, ci şi de Moscova, care 

a promis avioane şi arme sârbilor prin Salonic, şi a încheiat un tratat de 
amiciţie cu Iugoslavia, a doua zi după lovitura de Stat... Numai înain- 
tarea rapidă a forţelor germane spre Salonic a împiedicat ajutorul ru- 
sesc făgăduit... 

Mai spune multe Hitler; dar manifestul lui e de domeniul istoriei, şi 
nu este locul să-l comentez aci, rând cu rând... 

Două observaţii numai: 

1) Afirmația lui Hitler că am cerut garantarea granițelor noastre de 
către Germania după lovitura din iunie trecut cu luarea Basarabiei şi 
Bucovinei nu este exactă. N-am cerut atunci nici o garanţie, cu atât mai 
mult (după cum mărturiseşte chiar Hitler) cu cât Germania ne-a sfătuit 
să primim ultimatumul rusesc şi ne-a ameninţat chiar cu atacul Unga- 
riei şi al Bulgariei în cazul în care ne-am opune. Garanția germană ne-a 
fost oferită de Guvernul Reichului odată cu arbitrajul de la Viena, 
când ni s-a luat Ardealul... 

2) „Eufemismul“ întrebuințat de Führer, când vorbeşte de garanţiile 
Angliei şi nu spune că le-a cerut România ci Basarabia (!?). O genti- 
leţe la adresa noului şi scumpului său aliat, generalul Antonescu... 

In cuvântarea sa, Fiihrerul anunţă că armata germano-română de la 
Prut şi Dunăre va fi condusă de generalul Ion Antonescu — iar armata 
germano-finlandeză de mareşalul Mannerheim... 

Și o ultimă observaţie la manifestul generalului Antonescu. Făcând 
aluzie la cedarea Basarabiei și a Bucovinei din anul trecut — Conducă- 
torul nostru, cu patima care-l caracterizează, vorbeşte de „trădători 
regimului trecut şi de proasta lor politică“. Proastă politică, da. Am 
spus-o destul. 7rădare însă n-a fost. Cum era să ne luptăm deodată cu 
Rusia, cu Ungaria şi cu Bulgaria — acestea două din urmă susținute de 
Germania? 

Mai puţin politicianism, mai puţină ură personală, domnule General 
— şi mai multă obiectivitate şi dreptate... Politică proastă, da, s-a făcut 
mai ales în toamna anului 1938 şi în primăvara anului 1939 — dar de 
trădare şi de laşitate să nu vorbim. Și-a ispăşit Regele Carol greșelile, 
şi le-am ispăşit şi noi, nu pe ale noastre, ci pe ale lui... 


S-a hotărât evacuarea în masă a evreilor dintre Siret şi Prut, şi inter- 
narea lor în lagăre, în judeţul Gorj... Exagerat! Ni se umple Oltenia de 
jidani, atât ne mai trebuie... 


Printr-un decret regal s-a interzis vânzarea sau cumpărarea oricărei 
vite, în viaţă sau tăiată — miei, oi, capre, porci, vite cornute etc... Mer- 

gem bine — unde o să ajungem? |n articol al aceluiaşi decret dă de 
înţeles că armata germană de pe frontul nostru se va aproviziona numai 
de la noi... Vai de pielea noastră! Cu leu coborând „en vrille“ (vertigis 
nos) şi cu foametea, cine ştie ce ne mai aşteaptă... 


Radio nesa descris ieri marile manifestări de entuziasm ce au avut 
loc la Bucureşti... Cântece şi hora Unirii de la Piaţa Episcopiei şi până 
la Piaţa Teatrului, flori la monumentul Regelui Carol I, defilare şi aclas 
mare la Legația Germaniei... Nimic de zis; protocolul patriotic cerea 
toate aceste manifestări. În sufletele oamenilor domneşte mai multă 
grijă decât entuziasm... 


~ 


Niciodată Breasta nu misa părut mai frumoasă ca anul acesta. Ploile 
abundente au fost prielnice vegetației. Parcul e o încântare, și florile se 
întrec ca niciodată, cu notele lor de lumină şi de veselie... De ce nu mă 
pot bucura de tot ce văd? Natura impasibilă e indiferentă faţă de grijile 
şi de nenorocirile oamenilor, dândusne astfel o lecţie de înaltă moras 
litate. Cesi pasă Eternităţii de zbuciumul unei clipe? 


n 


Georgescu B. Ion, primarul Craiovei, Gogu Adam Popescu, ajutos 
rul său şi Nicu Defleury au venit aseară pe la ora 6 să mă vadă. Până 
atunci nu se ştia nimic precis, despre ofensivele germanosromâne... 
Trupele noastre ar fi înaintat în Basarabia 50 kilometri, fără rezistență. 
Un aeroport din Basarabia (Ismail) ar fi fost nimicit. Kiev, Sevastopol 
şi Odessa ar fi fost bombardate. De la noi numai Tecuciul... Dar nu 
erau ştiri oficiale, confirmate. Să dea Dumnezeu să fie bine! 


Şi Italia ssa declarat în stare de război cu Rusia Sovietică... 

Ora 12. Primele ştiri ale războiului: B. Ion, primarul, îmi telefon» 
nează de la Craiova primele informaţii sosite de pe front. Încă în cursul 
nopţii trecute, trupele noastre au ocupat Cernăuţiul, Chişinăul şi Ismais 
lul =- fără mari rezistențe. La Bolgrad au fost lupte mai serioase. Odessa 
a fost bombardată cu escadrilele noastre, şi am fi pierdut acolo 6 avis 
oane. Aviația rusească a bombardat la rândul ei Iaşii, Galaţi şi Tecuci, 
fără pagube. Grosul armatei germane, în Polonia ar fi întâmpinat ceva 
rezistență mai serioasă, dar a trecut peste... Aviația germană macină aes 
roporturile rusești, precum şi trenurile cu muniții şi formaţiile motos 
rizate pe drumuri... 

Dumnezeu să ne ajute, şi să ţină tot aşa! Bucureştii n-au fost încă 
atacați... 

Britanicii au luat Damascul... 

Bombardamente puteppice pe coastele Angliei, cu avioanele. Şi 
englezii au încercat o acţiune masivă împotriva portului Boulogne dar 
au fost respinşi... 


Marţi, 24 iunie. Emisiunile radio de ieri-seară şi de azi-dimineaţă 
nu ne-au adus nimic precis: „operaţiunile în curs“. Am adoptat şi noi 
metoda germană, de a nu da informaţii precise decât după sfârşitul unei 
operaţiuni. Faptul că la emisiunea de azi-dimineaţă nu s-a spus nimic 
despre Bucureşti, mă face să cred că Capitala noastră a scăpat până 
acum de bombardament. 

În emisiunea germană de ieri am subliniat afirmaţia că „aviația ger- 
mană e stăpână pe spațiul zonei de luptă, că aviața rusească e slabă, că 
aeroporturile inamice sunt sistematic distruse“. Încolo, și nemţii nu 
spun decât „că luptele continuă cu succes conform planului stabilit. 

În afară de aceste ştiri laconice, presa şi emisiunile Reichului insistă 
asupra următoarelor două puncte: scopul umanitar al războiului contra 
Sovietelor şi potenţialul de luptă al Germaniei. 

Lupta împotriva Sovietelor este prezentată ca o nouă cruciadă con- 
tra comunismului. Germania în acest război nu apără numai interesele 
sale, ci ale omenirii întregi ameninţată de flagelul comunist. În Anglia 
deși s-a declarat oficial că Imperiul Britanic va ajuta dictatura de la 
Moscova Împotriva inamicului comun (cu imediata reticenţă că Anglia 
nu € în măsură să dea un ajutor eficace) — opinia publică e încă ne- 
dumerită. Hitler e vrăjmașul nr. 1, desigur, dar şi bolşevismul e alt 
vrăjmaş, şi englezul nu poate uita atitudinea Rusiei de la 1939 şi până 
acum... 

În Statele Unite, opinia publică pare buimăcită. Nici acolo, vrăjmă- 
şia împotriva lui Hitler şi a hitlerismului nu va fi domolită, dar ura şi 
scârba împotriva bolşevismului e poate şi mai mare ca în Anglia. La 
Londra se exprimă nădejdea că noua cotitură a evenimentelor nu va 
schimba politica lui Roosevelt şi se adaugă că Hitler şi-a luat o mare 
răspundere primind război pe două fronturi. În celelalte ţări neînfeu- 
date Angliei sau Statelor Unite, războiul germano-rus e privit cu mare 
satisfacţie. La Moscova se vorbeşte de campania lui Napoleon din 
1812 și de Kutuzov... 

În ce priveşte potenţialul de luptă, presa şi comunicatele germane 
dau amănunte cât de multe asupra atacurilor aeriene efectuate masiv în 


www.dacoromanica.ro 


149 CONSTANTIN ARGETOŢANU 


Anglia (până în Scoţia), asupra apărării antiaeriene din vestul Germa- 
niei împotriva britanicilor, asupra luptelor înverşunate de la Sollum 
(unde englezii au suferit pierderi însemnate) — toate concomitent cu 
ofensiva contra Rusiei... 

Trebuie mărturisit că de când e lumea nu s-a văzut un asemenea 
efort militar şi o armată atât de formidabilă, ca cea pusă în linie în acest 
război de către Hitler... 

Pentru binele nostru, să dea Dumnezeu să izbândească în planurile 
sale... 

Am spus-o şi o mai repet: între bolşevismul moscovit, cel german 
Şi cel românesc — căci între ele avem de ales — prefer pe cel german. 
Cel puţin nemţii sunt oameni de ordine şi civilizați... 


Îmi 


Declaraţiile lui Hitler privitoare la rolul de unealtă a Rusiei pe care 
l-a jucat Mişcarea Legionară, în Rebeliunea din ianuarie trecut, au fă- 
cut o adâncă impresie în toată ţara. Și bruma de simpatie ce mai rămă- 
sese pentru unele din îndrumările legionare s-a dus... Acum abia price- 
pem adevăratul rost al cuvintelor pronunţate de Killinger la Braşov: 
„Mişcarea Legionară s-a sinucis...“ Adevăratul conducător al Mişcării 
din septembrie şi până în ianuarie, a fost Grozea, omul Moscovei... 


ÎN mm i 


Ziarele sosite azi la Breasta îmi aduc textul notei prezentate de Rib- 
bentrop la Moscova, ca lămurire a intrării Germaniei în război. E un 
adevărat rechizitoriu, în care duplicitatea, reaua credință şi călcarea cu- 
vântului dat sunt documentat expuse. Pentru noi, documentul e de o 
imensă valoare, fiindcă ne arată din ce am scăpat... Instinctiva mea te- 
roare, confirmată în lipsă de informaţie precisă numai de raționament, 
sub care trăiesc de doi ani de zile — e pe deplin justificată. Fără rezis- 
tența Germaniei, Moldova ar fi fost cotropită,,. 

In fine, bine că a revenit Hitler la „Mein Kampf“... 


De la comunicatul nr. 1 de ieri-dimineaţă, n-a mai apărut altul. 
Aflăm ce putem, pe cale particulară şi prin radiodifuziunile străine. 
Nemţii au avut mari succese pe fronturile poloneze. O spun emisiunile 
germane şi o confirmă cele englezeşti care recunosc inferioritatea vă- 
dită a aviaţiei ruseşti. Radio Stockholm anunţă că revoluţia locală, înă- 
buşită în Estonia, a reuşit nu numai în Lituania, dar şi în Letonia. Şi a- 
daugă că starea de asediu cu drepturi de reprimare pentru autorităţile 

civile egale cu ale autorităților militare — a fost proclamată în toată 
Rusia, ceea ce ar dovedi că răzvrătirea se întinde... 

Se pretinde că nemții au distrus deja 1 200 (!?) de avioane rusești.. 
O ştire D.N.B. vorbeşte de doborârea a 35 de avioane sovietice, din 37 
câte au atacat, în formaţie strânsă, un punct din Prusia Orientală... 


Radu Romanescu, care a prânzit aseară la mine, Mitică Angelescu 
venit să mă vadă azi la amiază şi I. B. Georgescu care mi-a telefonat la 
orele 14 — îmi confirmă ocuparea oraşelor din Basarabia şi că, până 
acum Bucureştii n-au fost atacați. In schimb, ar fi fost destul de tare 
bombardamentul Galaţilor... Ar fi fost bombardată şi Constanţa. Ra- 
dio-Londra dă şi Bazargicul şi Balcicul ca bombardate, uitând că nu 
mai sunt româneşti... 


Germania a însărcinat pe ministrul Bulgariei la Moscova cu ocro- 
tirea supuşilor săi. Ungaria şi Slovacia au rupt relaţiile diplomatice cu 
Sovietele, dar numai Italia le-a declarat război (în afară de beligeranți). 
Turcia s-a declarat neutră. Portugalia, deşi anglofilă, e sufletește alături 
de noi în războiul întreprins împotriva comunismului. De asemenea, 
Spania, Elveţia şi Turcia — aceasta din urmă cu toată anglofilia ei... 
Punând chestiunea pe terenul exterminării comunismului, Hitler a fost 
foarte abil. Şi Ribbentrop a fost abil, căci prin nota sa adresată Sovie- 
telor, nu declară război, ci precizează că Germania, ca să-și apere 
existența, ia măsurile necesare pentru a preveni atacurile rusești... Aşa 
se explică de ce Germania n-a trimis un prealabil ultimatum, cum s-a 
crezut că va face, şi a pornit la război cu o simplă dar voluminoasă notă 
explicativă... 


Cu prilejul reformei agrare se dăduse fiecărei episcopii (de orice rit 
creștin) şi unor mănăstiri păduri destul de întinse (câte 500 hectare de 
fiecare). Mitropoliţii şi episcopii ca şi mănăstirile şi-au bătut joc de 
aceste păduri, date fără nici o noimă. Printr-un decret-lege apărut ieri, 
se lasă beneficiarilor veniturile, dar pădurile se trec în administraţia 
Casei Pădurilor. Excelentă măsură... 


9 seara. S-a sfârşit cu Rusia: i-a declarat şi Slovacia război... 

Miercuri, 25 iunie. Zi proastă... relativ. M-am sculat cu presimţiri 
rele, că voi primi veşti proaste, şi le-am şi primit. Mi le-a telefonat Ion 
B. Georgescu primarul, şi Gogu Adam Popescu, câteva minute după ce 
vorbise la telefon cu generalul Pichi Vasiliu!, la București. 

Rușii au bombardat ieri-seară la ora 7 Bucureştii, dar n-au nimerit 
nici un obiectiv important. Bombele au căzut toate la Dămăroaia... După 
spusele lui Vasiliu pare că ruşii au aviatori nepricepuţi şi material 
prost, căci mai nicăieri nu nimeresc obiectivele. La Constanţa bombele 
au căzut la Anadolkioi, la Râmnicu-Sărat în afară de oraş (căci au 
bombardat şi Râmnicul Sărat). Mare parte din bombe nu explodează... 
Au bombardat şi câteva sate din Ialomita... 

Nu este adevărat că am ocupat Cernăuţii, Chişinăul şi Ismailul. Ar- 
matele noastre au trecut Prutul, dar întâmpină mare rezistenţă. Ruşii nu 
fug şi nu se predau, ci se bat. Și germanii înaintează greu în Polonia, 
dar înaintează, şi ar avea şi ei mari pierderi. Cu un cuvânt, nu se intră 
în Rusia ca în unt, cum s-a crezut la început, Dacă deştepții ar fi pu- 
blicat comunicate (comunicatul nr. 2 n-a apărut nici până acum), lumea 
nu s-ar fi ambalat pe ştiri false şi optimiste... 

Un singur lucru pare cert pentru moment: superioritatea aviatică 
germană faţă de cea rusească. Și e mult... 

Să ne dea Dumnezeu sprijinul său... 


Ieri, Şerban Geblescu a telefonat din Bucureşti că în toată Rusia a 
izbucnit revoluţia. Georgescu B. Ion îmi spune însă că în cele ce-i tele- 
fonează Bucureştiul, ştirea nu se confirmă. Se confirmă numai revolu- 
țiile din Lituania şi Letonia. 

Pare că până acum Finlanda n-a intrat în război, cu toată afirmarea 
din manifestul lui Hitler. Cel puţin aşa pare să rezulte din ştirile date 
prin radio, care sunt contradictorii. Cele de azi-dimineaţă afirmă că Le- 
gaţia rusească de la Helsinki şi-a încărcat calabalâcul şi pleacă. Dacă 
poate să plece în voia ei, e că războiul n-a fost încă declarat, şi acest 
lucru (nedeclararea de război) îl afirma ieri nu mai ştiu care post. 


Summer Welles, subsecretarul de Stat din Washington, declarase 
alaltăieri că pe baza legii neutralității, Republica Sovietelor intră în 
rândul țărilor democratice ce au dreptul să-şi procure material de răz- 
boi în Statele Unite. 


Comandantul Jandarmeriei. 

Ieri, dl Summer Welles şi-a rectificat declaraţia, în sensul că nu știe 
dacă Republigile Sovietelor vor putea fi numărate printre Statele de- 
mogratige etc., etc. Nu trebuie într-adevăr pierdut din vedere că opinia 
publică americană e hotărât contra comunismului şi comuniştilor... 
Nici Roosevelt nu s-a pronunţat încă dacă va da sau nu concursul său 
Soyvietelor. Declaraţia Germaniei de război împotriva Sovietelor a cam 
încurcat pentru moment lucrurile, în America. 


— 


Deşi „proscris“, pare că lumea din Craiova nu m-a uitat... Primesc 
vizite întruna mm chiar prea mult, şi dimineaţa şi după-amiază. Vin şi 
cei câţiva refugiaţi din Bucureşti, care se plictisesc în Craiova... 


m 


Joi, 26 iunie. În fine aseară ni s-a dat la Radio comunicatul nr. 2. 
Nu-mi prea place. „Operațiunile se desfăşoară conform programu- 
lui...“ -== O frază care-mi reamintește comunicatele austriace de pe vre- 
mea Marelui Război... Comunicatul confirmă bombardarea Galaţilor, a 
Constanţei și a Sulinei. Câteva bombe au căzut și la Iaşi şi Tulcea. În 
comunicat se afirmă că nu s-au făcut mari stricăciuni; la Iaşi şi Tulcea, 
sau şi în celelalte oraşe bombardate? Forţele aeriene germano-române 
(tot comunicatul) au distrus 400 aparate inamice (nu 1 200 cum s-a 
spus), din care 30 au fost doborâte de români. Tânărul aviator Horia 
Agarici a doborât trei avioane, luptând singur cu o escadrilă inamică... 
Despre bombardarea Bucureştilor (Dămăroaia) — nici o vorbă... 

Azi-dimineaţă mare emoție. Nervii noştri sunt „à fleur de peau“ 
(foarte sensibili) şi nu suportă nimic. La emisiunea de la ora 6,30, după 
o fanfară de trâmbiţă, ni s-a cerut să trecem imediat pe unda scurtă 
(3.27). Imposibil să o prindem... Am văzut înaintea ochilor toate pră- 
pastiile... Bucureştiul în flăcări, aparatul de emisie pe undă lungă dis- 
trus, şi câte altele. Pe la ora 9⁄2 m-a liniştit băcanul Janischevski: un 
ofiţer german, prieten de al lui, a telefonat la Bucureşti şi a aflat că nu 
se întâmplase nimic, dar că nu se vor mai da emisiuni pe undă lungă 
nici dimineaţa nici seara, deoarece aceste emisiuni puteau fi folosite de 
inamic, ca informaţie. 


Gogu Adam Popescu îmi telefonează conţinutul comunicatului ofi- 
cial german (ora 10). E cam ăsta: „De la Baltică la Marea Neagră, tru- 
pele noastre înaintează conform programului. Pierderile ruşilor, în oa- 
meni şi material, sunt fabuloase (chiar expresia comunicatului). Vom 

da peste câteva zile numele localităţilor ocupate...““. Doamne, Doamne 
numai să fie aşa... 

Tot Adam Popescu telefonează că de o oră Bucureştii sunt sub bom- 
bardament... Adam Popescu a avut legătură cu Direcţia Telefoanelor. 
Toată lumea e prin beciuri... Suntem în mâna lui Dumnezeu! 


Emoţiile de azi-dimineaţă au luat sfârşit la amiază: la ora 12 1, 
Radio-București a început din nou să cânte, şi la ora 13 obişnuitul 
radio-jurnal... La ora 3⁄2 mi-a telefonat şi nevastă-mea de la Bucureşti, 
unde a petrecut noaptea. Bombardamentul a fost mai puţin teribil în 
realitatea lui de cât se aşteptau oamenii... A durat 4 ore, de la ora 5 la 
ora 7 şi de la ora 9 la ora 11. In cartierul nostru nimic... Au căzut câteva 
bombe în jurul Mitropoliei şi pe strada Văcăreşti... La Radio nu s-a 
spus nimic despre acest prim bombardament rusesc (cel de alaltăieri cu 
bombele de la Dămăroaia a fost mai mult un zbor de recunoaştere de- 
cât un adevărat bombardament) ... Nevastă-mea, care a petrecut noap- 
tea la Bucureşti, mai rămâne până mâine în oraş şi nu se înapoiază la 
Afumaţi — cea mai bună dovadă că bombardamentul n-a terorizat-o. 
Venise în Bucureşti pentru nunta lui Nicki Chrissoveloni cu Dodoi La- 
keman, ce are loc azi... 

Primit şi de la Filip o scrisoare, expediată ieri din Bucureşti, plină 
de optimism şi de entuziasm! Tanto meglio! O avea milă Dumnezeu de 
noi... 


Vineri, 27 iunie. Ora 8,30 dimineaţa. Radio de aseară (ora 22⁄2) 
ne-a informat că atacul de ieri al aeroplanelor rusești asupra Bucureş- 
tilor a ucis 3 persoane, a rănit ale 12 şi dărâmat 6 case... Şi nici un alt 
amănunt. Tot aseară ni s-a spus că şi infanteria germană a pătruns 
adânc în teritoriul inamic... 

Azi-dimineaţă la ora 6,30 şi la ora 7,30 a vorbit postul de Bucureşti 
ca de obicei; s-a cântat, s-au dat veşti tresvite, s-au comunicat măsuri 
interne — dar nici un comunicat militar. Poate vom avea unul la amiază... 

Explicaţia neamțţului, transmisă nouă prin Janischevski, cu privire 
la tulburarea emisiunii de ieri-dimineaţă nu era prin urmare întemeiată. 
S-a întrerupt ieri-dimineaţă emisiunea probabil din cauza bombarda- 
mentului... Faptul că nu s-a întrerupt azi-dimineaţă, ne face să nădăj- 
duim că a fost linişte la Bucureşti... Sau că s-au obișnuit manipulanţii 
de la radio cu avioanele... 

Cutremure sensibile de pământ în Turcia, la Belgrad și în Maroc. 
Pare că în Maroc a fost serios de tot. Atât ne mai lipseşte, să ne mai 
vină şi aşa o pacoste pe cap... 


Ieţi s-a instalat în parcul nostru un post de observaţie în vederea 
unui posibil atac aeronautic sau a unei cădeţj de parașutiști. Mi-a părut 
bine să văd că se iau şi aceste precauţii. Lângă Craiova, la Hanul Doc- 
torului, pe aeroport s-au instalat un număr destul de însemnat de avi- 
oane, care ar putea atrage un eventual atac... 

Faptul că nu se uită nimic şi modul liniștit în care s-a făcut mobi- 
lizarea, fără zăpăceală şi încurcătură de ordine — dovedeşte mari pro- 
grese față de 1916, şi e în mare parte meritul lui Antonescu. 


Şi italienii trimit trupe pe frontul rusesc. Ducele a trecut în revistă 
la Verona, cu mare alai după obiceiul italian, contingentele gata să 
plece. E probabil mai mult o colaborare simbolică... 

Guvernul suedez a autorizat trupele germane din Norvegia să treacă 
prin Suedia spre Finlanda, după cererea Guvernelor german şi finlan- 
dez. Soldaţii germani nu vor avea dreptul să coboare din trenuri pe teri- 
toriul suedez... 

Finlanda, luând act de atacurile aeriene ruseşti, a părăsit starea de 
neutralitate şi a intrat în război. Asta aştepta şi ea, să fje atacată, ca să 
nu apară ca „stat agresor“. Forme... 


Ora 17, Nici azi nu s-a publicat comunicat asupra mersului ostili- 
tăților... Comunicatul nr. 2 a fost dat alaltăieri, şi de altminteri nu spu- 
nea lucru mare... Caut să prind ceva la Radio, prin diferite posturi, dar 
nu cad pe nimic precis. Noi tăcem, iar nemţii povestesc „des proues- 
ses“ (acte de vitejie!), bombardări, atacuţi de aeroportuţi și câte altele, 
dar nu dau niţi ei precizăţi geografice... 

Această stare de incertitudine e foarte enervantă... Mi-e inima cât 
un puţice — nu cumva să dea kix invincibila armată germană... 

Nu s-a publicat comunicat, dar în schimb, la emisiunea de la ora 14, 
Ică Antonescu a citit un omagiu, pe care a vrut să-l facă mişcător fără 
să reușească, adus celor morți pentru „dezrobirea“ neamului... A vorbit 
de jertfă, de moarte, de pământ şi de sânge — dar nici un cuvânt de 
victorie... Numai Guvântul „dezrobire“ putea fj interpretat în sens de 
nădejde... încolo, pelteaua era sinistră... 

La orele 13%, iar soția mea la telefon. Au fost şi astă-noapte la Bucu- 
reşti 3 alarme... dar de data asta ruşii n-au lăsat bombe ci... paraşutişti! 
Sper că au fost prinşi... 

De la Craiova ne vine ştirea că Regimentele 51 şi 52 (?) de artilerie, 
ar fi fost decimate în Basarabia... 

La telefon, soția mea mi-a transmis din partea lui Rioşanu că e mul- 
țumit, dar Rioşanu e aşa de optimist! 

Radio de la orele 14 ne-au mai anunţat că ruşii au bombardat orașul 
Kassa (Kaschau) în Ungaria şi un tren accelerat plecat din Kaschau 
spre Budapesta... Kassa e lângă graniţa Slovaciei, şi probabil că ruşii au 
crezut că e în Slovacia... Vor declara oare şi ungurii război Sovietelor? 


De ieri, măsuri noi pentru corespondenţa poştală şi telegrafică. De 
telegrafiat nu se mai poate telegrafia; scrisorile simple şi recomandate 
permise numai pentru transmitere de acte, fără comentarii. Ne rămân 
cărțile poştale, şi — celor care-l mai au — telefonul! Mulţumesc dinas- 
tiei Antonescu că până acum nu mi l-au luat! 


Toată ziua circulă avioane peste capul nostru. Ce o mai fi şi asta? 
Alt motiv de enervare... 


Sâmbătă, 28 iunie. Am trăit ziua de ieri, până către seară, cu nervii 
încordați — mai rău ca în zilele precedente. Nici un comunicat nici 
ieri, nici o precizare cu privire la situaţia frontului contra rușilor... Fap- 
tul că optimistul Rioşanu era mulțumit, ca şi ştirile descusute date de 
emisiunile germane şi române despre succesele locale şi nedeterminate 
ale aviaţiilor celor 2 armate, nu puteau să ne liniştească. Succese, suc- 
cese... dar unde? Nu ştiam precis nici cât au înaintat germanii pe terito- 
riu rusesc, nici dacă trupele noastre trecuseră sau nu Prutul, căci con- 
trariu tuturor zvonurilor de înaintare, comunicările oficiale erau con- 
tradictorii... Mai venise şi ştirea cu parașutiștii de la Bucureşti, care mă 
turburase şi ea; paraşutiştii nu se întrebuințează în defensivă, ci în 
ofensivă... Atunci? 

Către seară un mănunchi de ştiri a venit să ne mai liniştească. Am 
aflat că nemţii au trecut de Lemberg și de Bialystock (ştire confirmată 
indirect la orele 20 de emisiunea germană) şi că trupele noastre îna- 
intează în concordanţă cu cele germane, a căror superioritate nu mai 
poate fi pusă la îndoială faţă de forţele ruseşti... Am răsuflat, şi m-am 

culcat cu atât mai voios cu cât, din izvor oficial, am aflaț în acelaşi 
timp, că atacul aviatic de ieri-noapte nu produsese nici o stricăciune la 
București şi că acolo atmosfera era excelentă şi încrederea în victorie 
desăvârşită... 

Azi-dimineaţă însă, iar una rece: emisiunea de la ora 6,30 şi cea de 
la ora 7,30 n-au avut loc — posțul Bucureşti a rămas mut... A început 
să vorbească la ora 8: un copil a spus Tatăl nostru, crainicul a pomenit 
pe cei morţi pentru ţară şi au urmat cântece... La ora 9,20 s-a reluat 
emisiunea şi s-a desfăşurat primul jurnal al zilei, cu ştiri (bune) de pe 
toate fronțurile, dar despre Bucureşti nu s-a spus nimic, deşi nu încape 
îndoială că tăcerea de la ora 6,30 şi de la ora 7,30 a fost pricinuită de 
un nou atac aerian... Până la orele 10'£, când scriu aceste rânduri, n-am 
puțut afla nimic despre acest nou atac... 


Se împlineşte un an de la pierderea Basarabiei şi Bucovinei... Ce an 
de groază şi de frământări sufleteşti! După pierderea acestor două pro- 
vincii, pierderea Ardealului şi a Cadrilaterului, revoluţia de la 6 sep- 
tembrie, dările în judecată atât de nedrepte pentru mine cel puţin (cu 
tot corțegiul lor de umiliri şi de emoţii), cutremurul, drama de la sfârși- 
țyl lui noiembrie (moaşţea văzută în față), claustrarea de două luni, 
răscoala de la sfârșiţyl lui ianuarie — în fine, războiul! Cum pot nervii 
unui om bătrân ca mine să reziste la atâtea încercări? 

Să fi sfârșit Dumnezeu, cu mânia lui, odată cu încheierea anului? 
Număraţi pe zile, am împlinit în magţie 70 de ani; îmi simt însă pe 
umeri 80 — cel din urmă an poate fi socotit câţ 10! 

Şi toţuşi: fereşte-ne Doamne de mai rău! cine ştie ce ne mai aş- 
teaptă... 


Presa şi emisiunile germane insistă mult asupra răscoalei Europei 
întregi împotriva bolşevismului şi justifică prin această cruciadă anti- 
comunistă, războiul întreprins împotriva Sovietelor... leri-seară, după 
bombardamentele ruseşți pe țerjtoriu] maghiar, a declarat război Mos- 
covei şi Ungaria. În războiul contra Rusiei sunt acum: Germania, Ro- 
mânia, Italia, Finlanda, Ungaria, Slovacia, Spania (cu un contingent) 
— iar Danemarca, Bulgaria şi Croaţia au rupt relaţiile diplomatice cu 
Sovietele. Elveţia, Suedia, Turcia, Norvegia sunt simpatizante cu ac- 
ţiunea germană. Anglia declară că va ajuta Sovietele, dar până acum a 
trimis numai o misiune la Moscova. Statele Unite sunt foayţe rezer- 
vate... 


www.dacoromanica.ro 


154 CONSTANTIN ARGETOIANŲ 


Tactica germană (mobilizarea anticomunism) s-a adeverit foarte 
abilă. Noroc să ne dea Dumnezeu pe câmpul de luptă... 


———— 


Luni, 30 iunie. N-am însemnat nimic pe ziua de ieri, fiindcă am 
trăit clipe de emoție prea intensă ca să mai apuc condeiul şi am avut şi 
toată ziua lume. Je me suis laissé à la joie de vivre... (M-am lăsat cu- 
prins de bucuria de a trăi). Emisiunile germane, şi apoi ale noastre, 
ne-au adus veştile oficiale ale nemaipomenitei victorii germane în Ru- 
sia... Manevra genială a Statului Major german, atacul pe sus prin Li- 
tuania spre Minsk — de unde credeam că ofensiva principală se în- 
dreaptă prin Lemberg spre Kiev — a dat mai mult decât rezultatele 
prevăzute. În opt zile, puterea militară a Sovietelor a fost doborâtă! Nu- 
mai în prima zi, de 22 iunie, 1 800 de avioane ruseşti au fost distruse, 
iar nemţii n-au pierdut decât 35! La auzul miilor de tancuri, de aero- 
plane, de prizonieri, de tunuri — mi se părea că urmăresc un basm! 
Acum mi s-a lămurit totul. Noi n-am mișcat de pe Prut, formând pivo- 
tul de rezistenţă, cu nemţii din Moldova, în jurul căruia s-a învârtit gi- 
gantica mişcare de încercuire pe la nord... 

Așa se explică şi lipsa de comunicate germane şi laconismul rarelor 
noastre comunicate — al 3-lea, apărut sâmbătă nu depăşise nici el 
„consideraţiile generalei* — spre furia noastră... 

Până aseară am mai aflat „că drumul Moscovei era deschisi, „că două 
mari armate ruseşti erau încercuite“, că Leningradul (Petersburgul) că- 
zuse în mâinile germane... 

Sunt încă buimăcit... Prăbuşirea germană în 1918 ne-a dat emoţii de 
mândrie în perspectiva întregirii României Mari; victoriile germane 
actuale ne salvează existența ca Stat, ne salvează viaţa fiecăruia din 
noi, ne salvează tot tezaurul nostru moral de popor cumsecade... 

E cea mai mare victorie din toate timpurile, şi rămâi tâmpit față de 
puterea acestui popor german, în stare să facă astfel de minuni... Aci 
nu mai este geniul unui singur om, ca pe vremea lui Napoleon, e avân- 
tul formidabil al unui neam întreg îndrumat de acela care i-a priceput 
menirea şi i-a cântărit fără să se înșele potenţialul! Adolf Hitler se 
așează azi printre cei mai mari eroi ai omenirii... „Heil Hitler!“ — și 
din toată inima recunoscătoare... 

Radio-emisiunea New York, ascultată la Craiova aseară, a confir- 
mat toate datele victoriei germane... 

Ziua de Sân Petru, ziua de 29 iunie 1941, trebuie însemnată cu litere 
de aur în calendarul nostru! Nu îndrăznesc să conturez încă toate pre- 
vederile ce decurg din această nemaipomenită cotitură a istoriei. Pen- 

tru moment, suntem salvaţi de ororile bolşevismului — şi în genunchi, 
mulțumesc lui Dumnezeu şi lui Hitler! 


Cripps şi misiunea engleză au sosit la Moscova... Ce să mai dreagă? 
În tot cazul, ruşine să-i fie Angliei, pentru mâna de ajutor pe care o în- 
tinde comunismului în agonie... 


Persoane sosite de la Bucureşti afirmă că în afară de joi dimineaţa, 
n-a fost nici un atac aerian asupra Bucureştilor. Au fost numai alarme, 
dar neurmate de atacuri. Îndată ce un avion trece spre noi linia frontu- 
lui, tot sectorul dinapoi până la București e alarmat. De multe ori avi- 
oanele nu se îndreaptă spre Capitală, alteori sunt doborâte până să 
ajungă la ea, sau gonite. Şi azi-dimineață pare să fie aşa ceva, căci Ra- 
dio-emisiunea Bucureștilor a fost mută... 


La Bucureşti, ni s-a telefonat aseară, că entuziasmul e de nedes- 
cris... Cred şi eu! 


Un ofițer sosit ieri în Craiova ne-a adus vestea că Matei Canta- 
cuzino (primul soț al Ioanei Perticari) a fost ucis într-un raid asupra 
Moscovei!! Escadrila noastră a întâlnit 18 avioane rusești din care ar fi 
doborât 17... De la noi n-a căzut decât un avion, al lui Matei Cantacu- 
zino. Matei era o secătură, era pasionat de aviație şi curajos. Moartea 
lui răscumpără toate prostiile câte le-a făcut în viață... 


B. Ion mi-a povestit ieri despre admirabila ținută morală a răniților 
din Creta, internați în Spitalul militar german din Craiova. Acest spital, 
instalat în 7 săli din Şcoala George Chițu (sunt vreo 350 de răniți) e 
perfect organizat. Medici, surori de caritate, aparatele cele mai mo- 
derne, săli de operație model — nimic nu lipseşte. Un profesor de la 
Facultatea de Medicină din Berlin e în fruntea Lazaretului, şi un alt 
chirurg celebru Schwartz — marele operator. B. Ion s-a dus cu directo- 
rul spitalului să viziteze bolnavii. Toți sub 20 de ani, mulți oribil muti- 
lați. Intrebând dacă „se iau“ şi oamenii sub 21 de ani, B. Ion a primit 
răspunsul că nu, că toți parașutiștii erau voluntari... In ochii lor, până 
şi în ai celor mai grav atingi, licărea entuziasmul; toţi se declarau în- 

cântați, şi gata să reînceapă... Cu astfel de material omenesc, şi numai 
cu astfel de material, se pot înfăptui lucruri mari... 

La Craiova, s-a transformat şi liceul Frații Buzești în spital militar 
german — dar spital de boli venerice... Medicii germani sunt speriați 
de proporţiile acestori boli în binecuvântata noastră ţară... 


Ştirea că Regele Mihai ar fi de 8 zile la Segarcea se dezminte. 

Se dezminte, asemenea, şi ştirea că un avion rusesc ar fi aterizat tot 
la Segarcea şi că pilotul său s-ar fi predat, istorisind orori de pe frontul 
bolşevic... 


Ora 19, seara. Emisiunile de radio de azi nu ne-au adus nimic nou, 
de pe câmpul de luptă, în afară de ocuparea oraşului Lemberg de către 
nemți. De data asta ştirea e oficială; se mai zvonise o dată despre lua- 
rea Lembergului, dar ştirea nu fusese confirmată oficial. 

La Bucureşti n-a fost nimic azi-dimineaţă. Tăcerea postului de ra- 
dio se datoreşte capriciilor celor care tot schimbă orele de emisie... 

La ora 2, Radio ne-a mai dat un comunicat ca să ne anunţe că 500 
de judeo-comunişti din laşi au fost împuşcaţi fiindcă, urmând sfaturile 
unor parașutiști sovietici căzuţi din cer!, au tras asupra trupelor româ- 
no-germane în trecere prin oraş... Se pune întrebarea: cu ce? N-a fost 
' dezarmată toată lumea după evenimentele din ianuarie? 

Să sperăm că n-au fost împuşcaţi 500 de nenorociţi (ce oroare, ce 
măcel) şi că se spune numai aşa, ca să „se înveţe minte“ jidanii care 
n-au fost transportaţi în Gorj... 


DI Ică, interimar La Preşedinţia Consiliului, a fost numit şi la 
Externe (tot interimar) printr-un decret cu data de azi... Se uitase de 
acest minister în primul decret! S-a profitat de prilej, să se dea d-lui Ică 
şi dreptul de a semna numiri... Până acum, le făcea el dar le semna 
altul... 


Se zvoneşte că Papen, la Ankara, caută să îndrume, prin turci, o 
pace între Germania şi Anglia... Dacă ar pricepe englezii! E numai un 
zvon, dar un zvon puternic căci a ajuns până la Craiova... 


1 Prinşi şi executaţi și el! 

E drept că la Craiova se răspândise azi-dimineaţă şi zvonul că la 
orele 11 nemții vor intra în Moscova. Radi-Londra, emisiunea româ- 
nească (orele 17,30), recunoștea însă că unitățile motorizate germane 
au ajuns spre Moscova la 280 km de Minsk, adică la jumătatea drumu- 
lui... Din sursă oficială germană, nici o ştire. Nu s-a confirmat în cursul 
zilei nici ocuparea Leningradului... 


Alt zvon: Unele aeroplane care au atacat România s-ar fi ridicat din 
Bulgaria... De aci, mare supărare la nemți, de duplicitatea bulgărească 
Şi ca o consecință — promisiunea restituirii Cadrilaterului, către noi! 
Prea frumos, numai că toată povestea pare iverosimilă... 


Marţi, 1 iulie. Trăim încă din avântul ştirilor minunate de dumi- 
nică... Ştim că armatele germane îşi desvârşesc zi şi noapte victoria, 
dar n-avem amănunte.. Aşteptăm cu încredere şi răbdare viitorul co- 
municat al Marelui Cartier german şi ne întrebăm dacă nu cumva îl va 
da din Moscova... Căci într-acolo pare că se îndreaptă armata de nord, 
care după Dunaburg a ocupat Vitebsk. Atât ni s-a spus; ni s-a mai spus 
azi oficial că Minsk şi Lemberg sunt deja la „vest“ de front... 

Nu ştim dacă armata noastră a trecut Prutul. Atât numai: generalul 
Vasiliu a telefonat azi-dimineaţă lui Gogu Adam Popescu că peste 10 
zile vom fi la Odessa... Mi-e frică să scriu, să nu fie cu ghinion... 

Peste parcul din Breasta, în numeroase formaţiuni, în 3, în 9, în 12 
au trecut de la vest spre est vreo sută de avioane... Să vină avioane 
italiene, în zbor spre teatrul de război? La Craiova se pretindea că erau 
germane — dar de unde să vină pe linia Belgrad-Bucureşti, atâtea avi- 
oane nemţești? 


În aceste vremuri de smerenie, o singură pată: discursurile lui Ică 
Antonescu difuzate la Radio. Poate fi ceva mai „autofecal“ (vorba lui 
Al. Iliescu de la Olt) şi mai scârbos? Da — răspunde ecoul, ale lui Ion 
Antonescu generalul, fiindcă le face tot Ică Antonescu şi când suflă în 
trâmbița generalului se întrece pe el însuşi... 


Franţa de la Vichy a rupt relaţiile diplomatice cu U.R.S.S. Mai bine 
le rupea acum 10 ani, ar fi evitat poate pe Blum şi catastrofa din anul 
trecut. Totuşi, războiul acesta este extraordinar: după ce am văzut pe 

francezi luptându-se contra francezilor în Siria, pe englezi alături de 
ruși împotriva Germaniei, poate că vom vedea şi pe francezi alături de 
nemți împotriva Sovietelor!!! 


Bătrânul Mannerheim, după ce s-a asigurat de victoria nemților 
asupra muscalilor, a dat drumul unui glorios manifest adresat finlan- 
dezilor — şi a pornit spre Leningrad, dar n-a ajuns încă... 


La vârsta de 82 ani, la New York, a murit Paderewski, formidabilul 
pianist, care a trăit destul să-și vadă Polonia „restituită“, şi prăbuşită 
din nou... 

Câteva luni a fost chiar Preşedintele (prim-ministrul) reîntemeiatei 
Republici. Despre ce a făcut în politică, nu-mi aduc aminte —m dar nu 


voi uita niciodată sunetele pe care le scotea din pian... 


A murit şi d-na Maria Baiulescu, la Braşov — ortodoxă notorie, na- 
ționalistă şi femeie de bine şi de bunt-simţ. 


Miercuri, 2 iulie. Postul de Radio-emisie Bucureşti a difuzat azi la 
ora 14 un comunicat prin care se anunţă că atacul aerian de aseară asu- 
pra Capitalei n-a avut nici un efect: nici o bombă n-a căzut asupra ora- 
şului propriu-zis, deoarece apărarea antiaeriană a dat rezultatele dorite. 
Nouă bombe au căzut la Tei, din care numai una a explodat, fără să 
atingă pe nimenj şi fără să facă vreo pagubă. Cu prilejul acestui atac, 
artileria antiaeriană a întrebuințat obuze speciale cu dâră roșie în aer, 
după ele, pentru rectificarea tirului. Aceste dâre roşii au alarmat multă 
lume, și s-a născut chiar panică, socotindu-se că erau semnale date de 
complici inamicului... Autorităţile militare au fost năpădite de apeluri 
telefonice, prin care bieţii oameni speriaţi, și înșelați prin iluzii optice, 
indicau până şi imobilele din care se dau semnalele „trădătoare“... Co- 
municatul de azi pune lucrurile la punct şi roagă pe cetățeni să nu se mai 
emoţioneze de „dârile roșii“... Un aviz prealabil ar fi fost mai nimerit. 

E al doilea comunicat ce se publică cu privire la atacurile aeriene 
asupra Bucureştilor. Cel dintâi a fost privitor la atacul din ziua de 26 
iunie, care a făcut — singur de altminteri — câteva victime. 

În comunicatul de azi nu se spune câte avioane au atacat ieri. Din 
două una: sau au fost puţine şi neexperimentate, sau apărarea noastră 

antiaerjană e bună. Ssa spuş că mai multe escadrile germane ne apără 
Capitala... 


De pe frontul ruso-german, ştiri bune dar răzlețe, după metoda 
nemţească, care nu dă vederi de ansamblu decât după atingerea unui 
rezultat mai impoţţant. Acţiunea victorioasă a armatelor germane con- 
tinuă de la vest spre est. Riga a fost ocupată. De asemenea şi Luck, la 
nord-est de Lemberg. Smolensk a fost împresurat şi bombardat (ieri, 
forțele germane trecuseră abia Berezina, atât de fatală lui Napoleon) 
aşa încât nemţii nu mai sunt decât la vreo 300 kilometri de Moscova... 
Linia ferată Tarnopol-Odessa a fost distrusă în mai multe locuri (im- 
portant). 

De pe frontul de la Prut —= nimic. Metoda germană, sau n-am miş- 
cat încă? 


1. 


Un alt comunicat revine asupra atacurilor din spate „Jjudeo-comu- 
niste“ şi previne pe amatori că pentru fiecare soldat german sau român 
lovit, se vor împuşca „50 de judeo-comunişti“. Cum jidanii n-au arme, 
rămân comuniştii înarmați de Mişcarea Legionară... Să fie un mijloc 
întrebuințat de generalul Antonescu pentru a se „debarasa“ de foştii săi 
tovarăşi de guvernare? Toate sunt posibile într-un regim care a supri- 
mat legalitatea... 


În Statele Unite, războiul germano-rus a produs mari nedumeriri 
sufleteşti. Până şi Roosevelt se arată în ultima sa cuvântare mai puţin 
intervenţionist. Hoover, într-un impoţțant discurs arată imposibilitatea 
morală de a se ajuta comunismul, iar Lindbergh descrie în altul babi- 
lonia creată de actualul război în care se vor vedea francezii luptând 
alături de germani contra comunismului, iar capitaliștii englezi şi ame- 
ricani dând ajutor bolşevismului... 

Mare şmecher a fost Hitler cu lovitura lui împotriva Moscovei... 


~m i 


In Franţa se constituie un corp de voluntari care se va bate, alături 
de nemți (!!!) contra comunismului rusesc! 


Puterile Axei şi cele aderente la Pactul Tripaşţit au recunoscut „de 
jure“ Guvernul chinezesc de la Naking. O arvună dată Japoniei.. Nu e 

exclus să vedem pe japonezi în Siberia şi pe germani importând cau- 
ciuc din Indo-China! 


Ionel Perlea a avut mare succes la Berlin, la Staats-Oper, dirijând 
„Aida“. Reprezentaţia s-a transformat într-o mare manifestaţie de prie- 
tenie germano-română! 


DI vice-preşedinte Mihai Antonescu a pedepsit cu reținerea lefii pe 
10 zile pe un funcţionar al Preşedinţiei care a dat la gazetă date bio- 
grafice măgulitoare asupra personalităţii d-sale... „Nu e vremea acum 
de reclamă personală“, precizează nota oficială... 

Mare şmecher mai e şi dl Ică! Dar nu „în linia“ lui Hitler... 

Probabil că suma reținută, cu un justificat spor, a fost restituită 
funcţionarului din „fondurile“ Președinției... Iar noi, care n-am încu- 
rajat niciodată asemenea reclamă — la Comisie! 


Joi, 3 iulie. Colonelul Lambru, şeful de Stat Major al Corpului 1 de 
Armată teritorial din Craiova, a venit aseară să ia masa cu mine. Íl pof- 
tisem ca să aflu prin el ştiri mai precise de pe front, reduse cum sunt 
aci la Breasta, la Radio, la gazete (răsuflate) şi la zvonuri imposibil de 
controlat. Cu părere de rău am constatat că acest inteligent ofițer 
superior de Stat Major nu e mai bine informat decât mine. Nu ştie nici 
el dacă am trecut Prutul sau nu. Crede mai mult că nu. Poate am ocupat 
câteva capete de poduri, dincolo în Basarabia. Despre Cernăuţi, nu ştie 
asemenea nimic! M-am consolat de ignoranța mea! Ca şi mine, nici 
Lambru nu-şi dă seama dacă imobilitatea noastră este conformă planu- 
lui general german, în care acţiunea armatei române se încadrează — 
sau neputinţă... Trebuie să aşteptăm de la evenimente lămurirea... Un 
lucru îngrozitor am aflat totuşi de la Lambru: sunt temeri ca ruşii să în- 
trebuințeze gaze, iperită şi fosgen... Corpul I a primit ieri un ordin ca 
toţi ofițerii din acest comandament trimişi pe front să fie chivernisiţi cu 
măşti contra ziselor gaze. Precauţie numai, sau crudă experienţă? Ina- 
intarea vertiginoasă a nemților care continuă, victoriile lor masive, mă 
fac însă să cred că utilizarea gazelor din partea ruşilor, dacă există, 
n-a fost folosită cu succes. E o sabie cu două tăişuri: îndată ce ruşii ar 
arunca gaze pe front, sau înapoi pe oraşe, nemţii, care sunt altfel utilaţi 
în această privinţă, ar asfixia Moscova şi Kremlinul... Totuşi n-am dor- 
mit liniştit. 

0 

Aseară la 10⁄2, Radio-București a anunțat o mare victorie germană 
la Bialystock. Bialystock fiind cu mult înapoi de Minsk și de Smo- 
lensk, e probabil vorba de una din armatele ruseşti încercuite de care 
vorbea comunicatul german de duminica trecută. Op¢ suțe de care de 
asalt nimicite, tunuri, autovehicule, armament, cai şi oameni uciși cu 
grămada —m toate ororile războiului... 

Iar forțele motorizate aleargă spre Moscova... Dă Doamne! 


La Tokio, după sfârşitul marelui Consiliu de Coroană care a delibe- 
rat despre atjtudinea Japoniei faţă de conflictul germano-rus, s-a dat un 
important comunicat. Japonia nu va sta indiferentă fată de acest con- 
flict, şi e pregătită să-şi determine acțiunea, în sensul Pactului Tripartit. 
Cu alte cuvinte: la pândă, şi cu ochii pe Statele Unite... 


C 


A murit şi bietul G. V. Bibescu... O agonje ce ţinea de astă-toamnă 
a fost astfel curmată... Bietul băiat, cu toate cusururile lui era simpatic. 
L-a iertat Dumnezeu, să-l ierte și cei pe care i-a supărat! Marta, glori- 
oasa Martă, se va linişti acum: rămâne pe viață principesă Bibescu. 
Familja Leonte trebuje să fie inconsolabilă... 

Trimit Martei o carte poştală de condoleanţe — e singurul mijloc de 
comunicare care ne-a mai rămas... 


Trec aeroplanele, trec toată ziua pe cerul Breastei, și mă înnebu- 
nesc... Lambru misa afirmat că avioanele care au trecut în masă spre 
est, alaltăieri, nu erau avioane italieneşti, cum am crezut, ci „Stuka“ 
germane... De unde or fi venit? 


Mi se comunică acum amănunte asupra percheziţiei legionare efec- 
tuate la Breasta în ajunul Bobotezei, astă-iarnă. 

Ordinul de percheziţie a venit de la Ministerul de Interne, a fost 
aprobat de parchetul militar din Craiova al Corpului I de Armată. 

Delegaţia, semnată de colonelul Stavrache, pe baza telegramei cis 
frate nr... (de la Interne) a fost dată chestorului Vâlcu, preotului (!!) 
Pârvănescu de la Radovan și unui Trifănescu, şofer (!!)... 

Prin câte am mai trecut şi noi! 


~ 

Ora 17. Înfrângerea ruşilor de la Bialystock ia proporţii de catas- 
trofă. Radiodifuziunea de la orele 14, dă ştiri impresionante. Şi cu 
acest prilej recapitulează pierderile sovieticilor de la 22 iunie la 1 iulie: 
5 557 tancuri, 2 792 tunuri de mare calibru, 4 000 mitraliere ultimul 
tip, 4 770 avioane; 200 000 soldaţi ucişi sau răniţi, peste 160 000 pri- 
zonieri... 


Îi 


Nevastă-mea mi-a telefonat de la Rioşanu (Bucureşti) că toate merg 
bine şi că nemişcarea noastră pe Prut e conformă planului german... 


Generalul Wavel care comanda armata anglo-franceză din Africa 
Septentrională şi Orientul Apropiat a fost numit comandantul trupelor 
britanice în Indii. Ispăşire pentru Creta, sau pericol în Indii? Căci depe- 
şele D.N.B. tot vorbesc de tulburări adânci în populaţia indigenă, şi mai 
e şi posibilitatea (?) unei invazii germane prin Iran... 


Titeanu a fost achitat de Comisia Specială Prezidenţială de la Ca- 
saţie, pentru gestiunea fondurilor secrete de la Subsecretariatul Propa- 
gandei. Mai rămâne să fie judecat pentru afacerile făcute în compli- 
citate cu Alboteanu. Acest proces e pendinte înaintea instanţelor ordi- 
nare şi, pentru matrapazlâcurile făcute cu fostul său şef de cabinet, e 
domnul fost subministru arestat în prevenţie, încă de astă-toamnă... 


Vineri, 4 iulie, dimineaţa. Încă o noapte fără somn... Aseară la ora 
8, Radio-Bucureşti a tăcut, după ce s-a auzit în depărtare alarma în 
aparat — şi n-a mai reluat emisiunea până la miezul nopţii. Nevas- 
tă-mea, venită de la Afumaţi, îmi telefonase după-amiază de la Rioşa- 
nu şi-mi spusese că petrece noaptea la Bucureşti... 

Azi-dimineaţă emisiunea a fost reluată normal.. Nimic despre alar- 
ma de aseară. Dar dacă s-ar fi întâmplat ceva la mine aș fi fost vestit, 
până la ora 9 când scriu aceste rânduri. Dă Doamne să nu se fi întâm- 
plat nimic şi în alte părți ale oraşului! 


C 


În fine, am pornit și noi peste Prut... Ne-a spus-o ieri la ora 17% o 
emisiune de la Berlin — a confirmat-o la ora 19,50 emisiunea germană 
de la București şi posturile noastre româneşti azi-dimineaţă... Cu ajuto- 

rul lui Dumnezeu înainte! Singurele amănunte date: am trecut Prutul 
împreună cu germanii, la nord şi la sud. Unde, nu se spune. Se afirmă 
însă că tot frontul de la Marea Neagră la Marea Baltică înaintează şi că 
sovieticii sunt în plină retragere... Poate că vom căpăta ceva precizări 
în cursul zilei de azi... 


Pe lângă tensiunea nervoasă provocată de evenimentele războiului 
şi de amenințarea aeriană a Bucureştilor, ne mai chinuieşte şi vremea. 
Am intrat ieri în secetă şi cerul ne amenință în fiecare zi cu o ploaie 
sau cu o furtună... Dar ce să ne mai plângem noi: în jurul Lembergului 
nemaipomenite furtuni în iulie, cu zloată de zăpadă (care îngreunează 
enorm operaţiunile militare) — iar la Sofia a fost un adevărat cataclism 
care a pustiit totul. Grindină ca oul de porumbel, oameni și vite ucise, 
case dărâmate, arbori dezrădăcinaţi... Pagube de milioane! Să nu ne 
plângem şi să zicem: Doamne fereşte-ne de mai rău! 


Logica regimului: 

La Radio s-a vorbit frumos despre G. V. Bibescu, arătându-se bi- 
nele făcut de el automobilismului şi aviaţiei românești. Lăudatul este 
unul și acelaşi cu omul pus ieri la stâlpul infamiei, ca Mare Maestru al 
Lojei Naţionale Masonice din România! Mai multă omenie şi cinste 
sufletească, domnilor reformatori! 


Ora 15. Pe la amiază m-am mai liniştit: am aflat de la Bucureşti că 
n-a fost nimic aseară: alarmă, alertă care a durat cam mult — dar nici 
un avion inamic! 

Emisiunile de azi dau informaţii generale, comentează victoria de 
la Bialystock, confirmă înaintarea spre Nistru — dar nici un amănunt. 
Metoda, sfânta metodă de exasperare a bieţilor noştri nervi lăsaţi pradă 
puterilor intunericului... 


Generalul Wavell a fost înlocuit în Africa prin generalul Auchinleck, 
generalul pe care dânsul îl înlocuieşte în Indii... Probabil că generalul 
Auchinleck s-a odihnit destul în Indii şi că generalul Wavel are şi el 
nevoie de repaus... 


l Bibescu a fost insultat în pamfietul lui T. Petrescu, apărut sub auspiciile d-lui Ică Antonescu. 

Achitat de dumnealor domnii de la Casaţie, Titeanu e judecat la Tri- 
bunal pentru fraudele săvârşite împreună cu Alboteanu. În şedinţa de 
ieri, Tribunalul a aprobat punerea provizorie în libertate a acuzatului, 
probabil sub influenţa sentinței domnilor de la Casaţie. Procesul nu 
s-a terminat însă ieri — în continuare la 14 iulie. 


Sâmbătă, 5 iulie. Situaţia Rusiei trebuie să fie disperată, dacă s-a 
hotărât Stalin să vorbească la Radio... A spus — ce să spună? — că 
n-a provocat el războiul între Rusia şi Germania, dar s-a lăudat totuşi 
că a câștigat aproape doi ani ca să-și înarmeze ţara (mai bine n-o înar- 
ma!) — apoi a făcut un călduros apel la rezistenţă şi a cerut armatei să 
distrugă tot în retragerea ei, ca să nu găsească nimic vrăjmaşul de ce 
s-ar putea folosi. Şi a mai cerut bolşevicilor săi să înceapă un război de 
„guerilla“, în flancul şi în spatele inamicului... 

Germanii răspund la aceste îndemnuri că populaţia rusească va 
muri de foame dacă nu va avea cu ce să se hrănească, căci ny Reichul 
blocat pe mare de Anglia va putea procura muscalilor grâu din Argen- 
tina — iar în ce priveşte „guerilla“ experienţele făcute de alţii nu sunt 
încurajatoare... 

Până acum îndemnurile lui Stalin au fost urmate de unii, respinse 
de alţii. Ştirile germane ne aduc vestea de totale devastări prin unele 
locuri din Ucraina şi Rusia Albă. S-ar fi format „companii de distru- 
gere“ conduse de militanți bolşevici, care dărâmă şi strică tot, şi ucid 
țăranii ce se opun. Pe de altă parte, în armata înconjurată la Minsk (şi 
astfel aflăm că mai este o armată înconjurată la Minsk, în afară de 
aceea nimicită la Bialystock) vreo 20 000 soldaţi au trecut la nemți, 
după ce au ucis pe comisarii poporului care îi îndemnau la luptă şi la 
distrugere... 


Emisiunea de radio germană ne-a dat astăzi primele ştiri despre tre- 
cerea armatelor germane şi române peste Prut. Înaintarea merge încet, 
din cauza drumurilor desfundate de ploi, dar trecerea a reuşit de-a lun- 
gul întregului Prut — iar ruşii se retrag pe tot frontul. Alte amănunte 
nu se dau... 

Și Vaias mi-a telefonat de la Bucureşti, „că merge bine“, dar că 
amănunte nu se cunosc... Vaias îmi mai confirmă că de lunea trecută 
(moara Mareş) n-a mai căzut nici o bombă la Bucureşti... 

Rămânem în întuneric până la „proximul“ comunicat... Cel din 
urmă, nr. 3, a apărut acum opt zile, exact... 

Nemţii au trecut Berezina şi cu grosul trupelor lor, în mai multe 
locuri. Fabricile de avioane, de muniții, de armament de la Smolensk 
au fost distruse prin bombardamentele germane. 

Din toate ştirile răzlețe ce se dau publicităţii, apare „că merge bine“ 
— dar nu ne putem face o icoană exactă despre starea lucrurilor... 


Rusia ar fi cedat Kamciatca americanilor, ca să-şi facă o bază de 
ravitaliere cu armament şi muniții pentru Soviete. O fi oferit Stalin 
Kamciatca, dar nu-mi vine a crede că Statele Unite să o fi primit. Ar 
însemna război pentru acestea cu Japonia — şi nu văd încă pe Roose- 
velt şi pe anticomuniştii de la Washington „ravitaliând“ Sovietele... 

S-a mai anunţat la Radio că Statele Unite au ocupat Islanda — ca 
bază de ravitaliere a Angliei. O asemenea ocupație e mai probabilă, ca 
a Kamciatcei. 


Saydam, primul ministru turc, a făcut o expunere în Parlament, în 
care a subliniat importanţa înţelegerii germano-turce, semnată în toată 
sinceritatea şi cu dorința celor mai bune raporturi, de către Guvernul 
turcesc... Cine nu e gata să tragă limbi nemților învingători!... Dar să 
vedem până la sfârşit! 


Duminică, 6 iulie. Deşi s-au împlinit ieri opt zile de la publicarea 
comunicatului nr. 3, comunicatul nr. 4 nu a apărut nici azi... Continuăm 
să fim în ignoranța celor ce se întâmplă lângă noi. Deocamdată să ne 
mulţumim cu ce ştim despre victoria germană care se amplifică pe zi 
ce trece. Chiar dacă nu ar fi lucrurile tocmai în regulă în Basarabia, 
ştim că vin nemţii de la nord şi potrivesc toate. Acest gând ne împie- 
dică să ne agităm şi ne face să aşteptăm cu încredere soarta noastră. Nu 
e vorba, la ofensivă n-am pornit în Basarabia decât de 3 zile, şi vremea 
pe acolo a fost infamă. Apele şi nămoalele trebuie să îngreuieze grozav 
mişcările... La Radio, ni s-a spus azi să nu ne impacientăm, că lucrurile 
merg conform planului, că generalul Antonescu are ochiul pretutindeni 
de la Cernăuţi până în sudul Basarabiei, şi că în curând vom fi lă- 
muriţi... 

De finală nu mă mai îndoiesc acum, dar ar fi păcat să înregistrăm 
numai noi un insucces când până şi armata ungară a ocupat ieri Sta- 
nislav şi Kolomna! Ce dracului, n-am ocupat noi până acum nici măcar 
Reni, ca să o spunem? 

Şerban Geblescu sosit ieri de la Bucureşti a venit să dejuneze azi la 
Breasta și povesteşte că nici în Capitală nu se ştie mai mult despre miş- 
cările noastre ca aci în singurătatea mea. Dar toată lumea e plină de în- 
credere... Bombardamentele nu mai sperie pe nimeni. Cele câteva 
bombe căzute asupra Bucureştilor au lipsit de precizie, şi majoritatea 
lor n-a explodat. La Iași, din 98 bombe aruncate au explodat 8, iar 90 
erau pline cu nisip și cu cenuşă... 


Şi în Siria merg englezii încet de tot. Beirutul nici până azi n-a fost 
luat. Au luat în schimb Palmyra... 


Luni, 7 iulie. Şi azi, gazetele şi emisiunile radiofonice sunt mute 
asupra acţiunii din Basarabia. La Bucureşti — după câte ni se telefo- 
nează — nu este deloc deprimare, dimpotrivă toată lumea e convinsă 
că lucrurile merg bine. Se zice chiar că se fac mari pregătiri pentru „re- 
alipirea“ Basarabiei şi Bucovinei, care va fi sărbătorită cu mare alai... 

Şi de pe frontul german, ştirile sunt iarăşi mai puţin precise, dar 
atmosfera de victorioasă înaintare neschimbată. Ni se spune numai că 
forțele nemțeşti au atacat „linia Stalin“ (?) şi că ruşii se predau cu miile... 

Incolo, emisiunile radiofonice sunt pline numai de ororile găsite de 
nemți în localitățile ocupate... Infernul bolşevic e zugrăvit în culori în- 
grozitoare! 

Să aşteptăm. Într-o zi sau două vom avea poate veşti senzaţionale! 


Radio de ieri: 

Germanii atacă „linia Stalin“ pe la Smolensk, care pare să fie deja 
ocupată. 

De la începutul ostilităţilor s-au făcut peste 300 000 prizonieri ruşi. 

În ziua de 5 iulie au fost doborâte 280 de aeroplane sovietice. 

S-au mai predat, în regiunea Minsk, alţi 50 000 de muscali... 


Prietenul meu Bichi Lupu Kostaki a donat 10 hectare de pe moşia 
lui (Dealu Mare, jud. Tutova) pentru împroprietărirea unui soldat sau 
gradat inferior dintre cei care s-au distins în Basarabia... E un gest fru- 
mos, căci Lupu Kostaki nu e om bogat, şi pământul lui e pământ stră- 
moşesc,.. 

DI Bova Scoppa, noul ministru al Italiei, a sosit şi şi-a prezentat 
scrisorile de acreditare la Sinaia. Nu ştiu de ce, în toate manifestările 


italiene e ceva comic. Pe când alţii se bat şi mor pe câmpul de luptă, ei 
fac discursuri... 


A murit doctorul Nic Duma. De 50 de ani îl pierdusem din vedere. 
La Paris, pe când ne făceam cu toţii studiile, el locuia cu cei trei fraţi 
Brătieni, Ionel, Dinu și Vintilă, în al 5-lea etaj dintr-o casă din rue Ma- 
zarine. Acolo, sus, pe când Ionel visa după dame şi-şi croia deja ca- 
riera, pe când Vintilă tâmpea cartea, iar Dinu se „prefăcea“ că face 
ceva — Duma ţinea menajul şi îngrijea vlăstarele marelui Domn 
Brătianu, al căror trai îl mai îndulcea din când în când şi G. Bengescu 
urcând într-o lungă gâfâială cele cinci scări, cu borcane de dulceaţă şi 
cu alte bunătăţi în braţe... Prototip al devotamentului, Duma n-a pro- 
fitat decât foarte puţin de ilustrele sale prietenii. A fost un om cum- 
secade, şi nenorocit: a pierdut acum câţiva ani o fată, turbată de pe ur- 
ma muşcăturii unui câine. Și altfel, n-a prea cunoscut zile bune... 

Din generaţia noastră de la Paris, am rămas aproape singur, cu Dinu 
Brătianu şi cu Nicu Filitti... Trist, oribil de trist! 


Marţi, 8 iulie. În fine, în fine, ştiri de pe frontul nostru! Un comu- 
nicat? Ferească Dumnezeu! Pentru generalul Antonescu, dacă mus- 
calul e inamicul nr. 1, noi valahii suntem inamicul nr. 2! Pe noi să ne 
liniştească cu o vorbă bună? Mai bine piară Ică, decât aşa ceva!... 

Ne-a liniștit aseară Marele Cartier German care a difuzat ştirea „că 
armatele româno-germane au ocupat Cernăuţiul, au ajuns pe Nistrul 
superior unde au luat contact cu armata ungară — iar în Basarabia, 
după ce au respins contraatacurile inamicului, sunt în urmărirea sovie- 
ticilor care se retrag cu mari pierderi...“ 

uf! 

Azi-dimineață am putut telefona lui Filip, la Bucureşti. După ce mi- 
a spus că în București „e linişte“ (adică, că n-au mai venit avioane ru- 


seşti), mi-a mai precizat că știrile (de pe front) sunt foarte bune... 
Uf, şi iarăşi uf! 


Un prieten îmi scrie de la Bucureşti, pe data de 5 iulie: 
„Linişte în Capitală, scumpete ceva mai accentuată, dar multă în- 
credere. Atacurile aeriene au fost de o slăbiciune neprevăzută şi ne-au 

răpit ocazia de a fi şi noi, cei de aci, eroi. Singura plictiseală în timpu] 
unui atac aerian provine din faptul că nu e voie să circuli pe sțpadă, 
lumea fiind presupusă a sta în adăposturi. Se pare că ruşii nu au aparate 
de bord pentru zburat noaptea, căci nu se orientează bine. Se presupune 
că ei vin direct Odessa-Cadrilater, taie Dunărea şi se rătăcesc prin 
Vlașca sau Ilfov. Numai astfel se explică faptul că înțr-o seară au stri- 
cat bombele pe un sat (Vidra, sau Drăgăneşti) care nu constituia o ţintă 
de război, dar care, în raporţ de poziţie cu Dunărea le-a părut ruşilor că 
trebuie să fie Bucureștii. În totul au venit de 2 ori într-o noapte și câte 
o dată în alte trei zile, uneori fără să lase bombe. Chiar calitatea bom- 
belor, zvârlite numai la periferie, lasă mult de dorit. Din 9 bombe arun- 
cate pe un teren viran (lângă cărămidăria Mareş), a explodat una sin- 
gură. Acum însă, când sunt încleştaţi în luptă pe tot frontul, nu mai au 
răgaz de excursii pe la noi. 

De pe front, veştile sunt excelente. Moralul şi armamentul țpupelor 
sunt la înălțime. Am mobilizat, după pilda nemților, numai soldaţi ti- 
neri la care entuziasmul nu este scăzut de grijile de gospodărie şi de 
copii... 

Se pare că ruşii luptă cu mare îndărătnicie, prinţţe ei existând mulți 
comandanți fanatici, care ştiu că e mai bine să moară pe loc, — şi mor. 
De aceea şi germanii au trebuit să facă un serios eforț ca să-i căsă- 
pească. Stalin a lansat un vibrant apel ordonând să nu se lase un fir de 
iarbă intact în urmă. Radio-Moscova a anunțat că-şi va continua emi- 
siunile din altă stațiune... 

O rudă a mea s-a împrietenit cu un ofiţer aviator neamţ. Acesta spu- 
nea că francezii au voit să lupte, dar au avut un armament prea inferior, 
ceea ce i-a descurajat; că ruşii au armament bun! şi luptă dârz — 
aviație multă, dar inferioară. În Cehoslovacia nemţii fabrică bombe de 
3 500 kg. Zisul ofițer adăuga că pențrų prima oară în acest război este 
un adevărat război terestru2; că el, pilot pe „Stuka“, a crezut că înne- 
buneşte până s-a deprins cu zgomotul sirenei în momentul picajului, 
căci atunci se dă drumul la o sirenă pe fiecare avion, care face un zgo- 
mot ce îngheaţă pe cei de jos, dar care rupe şi nervii aviatorului... 

Lacurile de lângă Bucureşti au fost secate, pențrų ca luciul apei să 
nu ajute pe ruşi la descoperirea oraşului, în timp de noapte“... 


1 (?) 


2 Vrea să zică ofiţerul „război de mişcare, de manevră“. A fost şi în Franța... 

Ora 16. De ruşinea nemților, mai comunicativi, s-a dat aseară „Co- 
municatyl nr. 4“, prin care ni se confirmă ştirile date de Marele Cartier 
german, complectându-se în parte. Ziarele sosindu-ne cu 24 ore întâr- 
ziere, l-am aflat prin radiodifuzare la emisiunea de la orele 13... 

Am fost astfel oficial puşi în cunoştinţă că Cernăuţiul a fost ocupat 
în ziua de 5 iulie (şi nu ni se spune decât în ziua de 8! De ce?), că 
întreaga Bucovină e în stăpânirea noastră, că pe Prutul inferior și în 
Deltă continuăm cu succes urmărirea inamicului, că pe frontyl nostru 
au fost doborâte 121 de avioane inamice (din care 74 de noi), că am 
pierdut 9. 

Probabil că faptul că nu am putut elibera încă Basarabia l-a făcut pe 
Antonescu să tacă prosteşte. N-am însă grijă de sfârşitul operaţiunilor 
de pe „Prutul inferior “...chiar dacă nu i-am goni noi (ceea ce, cu aju- 
torul nemților îmi pare improbabil) se vor retrage ei dincolo de Nistru, 
căci altfel riscă să fie tăiaţi pe la spate de forțele germane de la nord. 
Acestea înaintează într-adevăr spre Kiev, iar şi mai la nord, au atacat şi 
vor străpunge „linia Stalin“, după cum se anunţă la emisiunea radio- 
fonică de la orele 14... „Linia Stalin“ reprezintă, după cum se spune, 
ultima rezistenţă a Sovieticilor... 

O escadrilă română a doborât 23 de avioane inamice, şi n-a pierdut 
nici un aparat! Bravo! 


Diplomaţii sovietici din diferitele țări care au rupt relaţiile sau au 
intrat în război cu Rusia, au fost îndreptaţi spre Turcia, prin Bulgaria, 
unde vor fi schimbaţi cu diplomaţii ţărilor beligerante din Moscova. 
Sunt peste 1 700, care se îndreaptă spre Turcia, şi din cauza împrejură- 
rilor călătoria va fi anevoioasă şi lungă... De l-am vedea scăpat şi pe 
bietyl Gafencu şi pe ai lui; cu Moscova nu se ştie niciodată... 


Nemţii au început să dea pe față nemaipomenitele orori şi cruzimi 
pe care le descoperă pe urma sovieticilor, în oraşele pe care le ocupă. 
Se face omului părul măciucă, şi atâta sălbăticie nu putea fi nici măcar 
închipuită 

În Statele Unite, unanimitatea împotriva oricui ajutor de dat Sovie- 
telor. În schimb, Edenicul Anthony, într-un discurs la Leeds, a făgăduit 
Moscovei tot ajutorul Angliei! Să-i fie ruşine, deşi sunt mai mult vorbe 
decât intenţii serioase... 

In Abisinia, ultimele retranşamente italiene s-au predat... Englezii 
nu sfârşesc însă uşor cu Siria, unde sityaţia e aproape neschimbată şi 
rezistenţa francezilor lui Dentz — dârză... 

Două decrete. 

Printr-unul se modifică Statutul Casei Regale în sensul că preten- 
tiile patrimoniale ale Statului față de Casa Regală, sau faţă de unii foşti 
membri ai Casei Regale (citeşte Carol şi Nicolae), sau pretenţiile 
acestora între ei sau față de Stat — vor fi judecate de Colegiul Prezi- 
dențial al Curţii de Casaţie... 

Prin altul, se reglementează conferirea decoraţiilor de război, dân- 
du-se iniţiativa şi răspunderea comandanților de unităţi, de la Regi- 
mente până la Armată, şi se arată precis categoriile de fapte ce urmează 
să fie recompensate. Decretul este excelent; să sperăm că mulțumită 
lui, nu vom mai avea să roşim, ca în 1916-1917, de numiri scandaloase 
sau fără nici un rost (între altele decorarea d-lui Antonescu, care n-a 
văzut frontul, cu „Mihai Viteazul“...)! 


Miercuri, 9 iulie. Azi la ora 12, emisiunea Radio-București, de 
obicei consacrată muzicii, a început prin fanfara anunțătoare de eveni- 
mente importante, şi imediat ne-a dat ştirea că Berlinul anunță (!!!) „că 
armata condusă de generalul Antonescu, a ajuns în Basarabia la Nistru, 
la vechiul hotar al României — fără alt comentariu. Am aşteptat cu 
înfrigurare emisiunile de la orele 13 şi 14, pentru amănunte comple- 
mentare... dar, decepţie, nu ni s-a mai spus nimic! Ştirea nu poate fi 
însă de domeniul fanteziei, căci presupun că emisiunile de la Radio 
sunt controlate, şi că „fanfara bucuriei“ nu e la discreţia domnilor din 
strada Berthelot... Mai adaug că Georgescu B. Ion mi-a telefonat pe la 
ora 11 „că ştirile sunt excelente“ (nu ştia nici el precis ce) şi că primise 
ordinul să pregătească o chetă în oraş pentru ziua intrării trupelor noas- 
tre în Chişinău, intrare iminentă. lar azi-dimineață la orele 7,30, se 
comunicase la Radio că în fiecare zi sunt şedinţe ale Consiliului de Mi- 
niştri pentru reorganizarea Autorităţii româneşti de Stat în Bucovina și 
Basarabia... 

Să aşteptăm emisiunile de la orele 17,30 şi 20 — poate că ne vor 
lămuri! 

La București continuă să fie liniştite, avioanele ruseşti n-au mai 
venit. 

Escadrila care a doborât 23 de avioane inamice, fără să piardă unul, 
e escadrila nr. 53 comandată de căpitanul Georgescu Emil... 


De pe frontul germano-rus, mizilicuri — dar mizilicuri destul de 
importante şi îmbucurătoare. Probabil că şi acolo e o mare acţiune în 

curs, şi după metoda nemțească se aşteaptă rezultatul ei pentru a se da 
un comunicat rezumativ... 

Până atunci noi fierbem în oală seacă, ca niște nenorociţi valahi ce 
suntem! 


Se vorbeşte de un ultimatum trimis de ruşi... japonezilor; Moscova 
ar cere Guvernului din Tokio să se pronunţe pe față dacă înţelege sau 
nu să respecte ultimul pact de neagresiune încheiat cu prilejul trecerii 
lui Matsuoka prin Capitala sovietică. Dată fiind situația Rusiei, e puţin 
probabil că întrebarea, dacă întrebare a fost, să aibă, caracterul unui ul- 
timatum. Dar e natural ca atitudinea de pândă a Japoniei să îngrijoreze 
pe ruși... 


Ieri-seară trebuia să vorbească la Radio din Moscova, Litvinov. În 
emisiunile pe care le putem prinde aci la Breasta, n-am găsit nimic de- 
spre această cuvântare. Evit să prind Londra şi Moscova, fiindcă spun 
minciuni, Şi mă enervează. 


Mare vâlvă în jurul ocupării Islandei de către forţele navale ame- 
ricane. Berlinul şi Roma urlă şi declară că această ocupare a unei insu- 
le în afara emisferei americane, şi în plină zonă de operaţiuni militare 
germane, e menită să atragă Statele Unite în război, punând opinia 
publică transoceanică față de un fapt îndeplinit... Din jurul lui Roose- 
velt se răspunde că forțele navale americane înlocuiesc forțele navale 
britanice, menite să apere transporturile dintre cele două continente şi 
că această înlocuire a fost făcută cu consimţământul Guvernului islan- 
dez. Nu încape însă îndoială că la prima ciocnire între forțele ameri- 
cane şi cele germane, situația va deveni delicată... 


Incidentul bombardării vasului „St. Didier“! continuă să plictiseas- 
că rău pe turci. Pe de o parte englezii sunt „aliaţii“ lor — pe de alta Gu- 
vernul din Ankara s-a angajat să ia armele împotriva oricărui agresor 
al teritoriului turcesc... La Berlin se speră că acest incident va duce la 
o evoluţie şi mai pronunţată a Guvernului turcesc... Turcii ar trebui să-şi 


l Vasul francez „St. Didier“ a fost bombardat şi scufundat de englezi în portul turcesc Adalia, 
de pe coasta meridională a Asiei Mici. 

dea seama că după campania din Rusia va veni rândul lor, şi ar face 
mai bine să se înţeleagă de pe acum și definitiv cu Germania. Mai bine 
o ocupaţie amicală decât un război cu toate ororile lui, război al cărui 
deznodământ nu poate fi decât unul... 


Joi, 10 iulie. Din emisiunile de radio, din ce pot afla prin telefon la 
Craiova şi la Bucureşti, rezultă că pe tot frontul, de la Baltica la Marea 
Neagră, se înaintează metodic. Se zice că am ocupat întreaga Basa- 
rabie, şi Chişinăul, dar oficial, la Radio — încă nimic... Pregătirile de 
reocupare administrativă sunt însă atât de active, încât nu încape îndo- 
ială că merg bine — şi m-am liniştit şi eu... Persoanele cu care am pu- 
tut vorbi la Bucureşti nu ştiau însă nimic precis. Și ocuparea Cernău- 
tilor a fost oficial comunicată numai după 3 zile... La Craiova, prietenii 
mei de la Primărie şi de la Prefectură sunt categoric afirmativi. Tot de 
la ei aflu că nemții au trecut de Kiev, la sud şi la nord fără să ocupe 
încă oraşul... 


Despre discursul lui Litvinov la Radio, emisiunile noastre ca şi zia- 
rele din Bucureşti sunt încă mute. Atât am putut afla, că a vorbit pe en- 
glezeşte, pentru America... Mobilizarea lui Israel... Slabă nădejde, dacă 
atât a rămas Sovietelor! 

În Siria, generalul Dentz, sleit printr-o luptă eroică de o lună împo- 
triva unui adversar de zece ori mai puternic — a cerut armistițiu. Presa 
franceză, ca şi a Axei, laudă rezistenţa Franţei coloniale, care a salvat 
onoarea ţării şi adaugă că lupta va continua dacă condiţiile armisti- 
țiului nu vor fi onorabile... 


În jurul ocupării Islandei, presa celor două lumi continuă gălăgia ei. 
Churchill pretinde că trupele britanice aflătoare în Islanda vor rămâne 
pe loc — în opoziţie cu afirmările de la Washington că contingentele 
americane sunt menite să înlocuiască pe cele englezeşti. 

Presa Axei subliniază faptul că ocuparea Islandei trebuie consi- 
derată ca o agresiune a Statelor Unite împotriva Europei... Şi dă-i co- 
mentarii.... 


Bujoiu, fostul ministru, în treacăt prin Dolj, s-a oprit azi-dimineaţă 
la Breasta. Deşi sosit ieri din Bucureşti, n-are nici dânsul preciziuni 

asupra ocupării întregii Basarabii, dar crede că suntem la Nistry... Cum 
ar putea Antonescu să ne facă plăcerea unei veşti bune! O ţine pentru 
el, cât va putea mai mult! 

Bujoiu mi-a adus o serie de veşti interne şi personale. Numirea lui 
Bușilă la Ministerul Comunicaţiilor e sigură şi va avea loc îndată după 
„comunicatul victorieitt. Felicitat de Bujoiu, Buşilă l-a rugat să fie dis- 
cret, să nu-i compromită numirea. Generalul Voiculescu (subsecretar la 
Muncă) a fost numit guvernator, sau director, sau aşa ceva (se ţin şi 
aceste numiri secrete) în Basarabia, şi Rioşanu în Bucovina. Antonescu 
vrea să acorde Basarabiei şi Bucovinei un fel de autonomie adminis- 
trativă provizorie până la repararea ruinelor pricinuite de bolşevici... 
Se zice că Cornăţeanu va fi însărcinat cu redresarea agricolă, şi încă 
cineva cu cea administrativă... 

Din câte a putut afla Bujoiu, în Bucovina nu s-ar fi găsit lucrurile 
prea rău. Nicu Mavrocordat pretindea chiar că la el, la Crasna, a găsit 
în fabrica sa de cherestea mai mult material decât lăsase... Dar date si- 
gure, n-a putut căpăta nimeni până acum... Să ne fi ocrotit Dumnezeu? 

Tot de la Bujoiu — şi de la nevastă-mea — aflu că bietul Aldea 
Cerkez (fiul Ivonei Burileanu) a căzut prizonier, cu avionul său, în 
rândurile sovietice. Nenorocitul! Vai de el, şi de toți prizonierii noştri, 
în mâinile sălbaticilor! Şi Vintilică Brătianu, unicul fiu al lui Vintilă, 
aviator şi el, a căzut mortal rănit, dar în rândurile noastre. Nu e nici o 
speranţă să fie scăpat... În Bucureşti, presă excelentă pentru generalul 
Antonescu — detestabilă pentru dl Ică... 


Vineri, 11 iulie, dimineața. Agenţia D.N.B. a publicat aseară un co- 
municat de la Berlin prin care se precizează că armata germano-ro- 
mână sub comanda „învingătorului general Antonescu‘ (sunt propriile 
expresii ale comunicatului) a ajuns la Nistrul inferior, respingând pe 
bolşevici dincolo de vechea graniță. Din acest comunicat s-ar părea că 
n-am ajuns încă şi pe Nistrul mediu, şi că n-am ocupat încă Chișinăul... 
Azi-dimineaţă m-am sculat prea târziu şi am scăpat emisiunea Bucu- 
reşti de la ora 614—712. Vom vedea ce ni se spune prin radiodifuziune 
de la ora 12 încolo. 


Miercuri seara la ora 10 a fost o nouă alarmă la Bucureşti, dar fără 
bombardament. 

O divizie italiană motorizată a trecut azi-noapte prin gara Craiova, 
în drum spre front. Autorităţile din Craiova au primit ieri un ordin con- 

fidenţial prin care li se punea în vedere să nu tolereze vreo eventuală 
manifestaţie legionară la trecerea aliaților noștri prin gară. Din acest 
ordin rezultă că generalul Antonescu, cu toate preocupările acțiunii din 
Basarabia, nu-şi pierde din vedere foştii săi tovarăşi de Guvern şi că 
ura sa rămâne neîmpăcată... 


—— .. 


Dacă soarta bietului Gafencu este încă incertă, a d-nei Nușeta, sim- 
patica sa soție, este asigurată: Excelenţa Sa a sosit la Bucureşti, cu un 
formidabil „apropont“, două zile înainte de declararea războiului... 
Vorba francezului: „Mauvaise herbe ne périt pas...!“ (Iarba rea nu piere). 


Chemarea tineretului la „Muncă de folos obştesc“ — care face 
obiectul ultimei decizii ministeriale a generalului Closetti nu e o idee 
nouă, nici o idee proastă. Totul depinde însă de modul cum ideea va fi 
pusă în practică şi de controlul moral la care cetele de tineri vor fi su- 
puse. În Germania încercarea a dat bune rezultate fiindcă exista o 
ideologie socială şi politică în care s-a încadrat acțiunea. Dar la noi? Să 
nu se refacă iar cuiburile legionare abia dizolvate. Şi dacă ar fi numai 
cuiburi cu adevărat legionare n-ar fi nimic — dar recentul trecut ne 
arată că sub haina legionară se ascunde azi propaganda şi acțiunea co- 
munistă... 


Sâmbătă, 12 iulie. Suntem tot fără precizări de pe fronturi... Pro- 
babil că armatele se regrupează, după istovitoarele bătălii de la Bialy- 
stock şi de la Minsk, în vederea unei noi acţiuni. Poate chiar că această 
acțiune să fie în curs... Nici la București, nu ştie nimeni nimic. Nu se 
ştia ieri nici măcar dacă întreaga Basarabie a fost reocupată, dar pare 
probabil. Lumea nu ştie nimic, dar e optimistă şi întreaga atmosferă e 
atmosferă de biruință. Despre Cernăuţi şi Bucovina, au început să vină 
ştiri mai precise. Rușii au devastat mult, dar n-au distrus cât se aştepta, 
căci au trebuit să părăsească Bucovina la repezeală. Pentru refacerea 
Basarabiei, Guvernul cere concursul tuturor, mai ales al industriei... 

Dacă nu vin ştiri de pe frontul rusesc, germanii fac în schimb bilan- 
tul bătăliilor date până acum, şi acest bilanț e formidabil. Peste 7 000 
care de asalt, peste 6 000 avioane, peste 2 000 tunuri grele, au fost dis- 
truse sau luate. Ca material omenesc, se socotește că ruşii ar fi pierdut 
peste un milion de oameni — din care 400 000 prizonieri, restul morţi, 
răniți, dispăruți... 

După calculele germanilor, sovieticii p-ar mai avea decât maximum 
2 000 de avioane intacte... 


Şi ieşi şi alaltăieri seară, ca şi miercuţi alarmă în Bucureşti — dar 
în pici una din aceste serj avioanele rusești n-au ajuns asupra Capitalei. 
Explicaţia este simplă: îndată ce avioane inamice trec |iniile frontruļui 
se dă alarma — am mai spus-o — fără să se cunoască intenţiile agreso- 
rilor, care ge cele mai multe ori sunt mărginite |a simple recunoașteri. 
Şe mai spune că aviatorii ruşi sunt foarte puţini experți, în operaţiunile 
de noapte mai ales. Vin ge obicei ge |a Odessa peste mare, trec cum pot 
peste Dobrogea, urmează Dunărea şi se îndreaptă spre nord către Bucu- 
reştj pe care-| confundă pe întuneric cu alte |ocalităţi. Aşa se explică 
bombele aruncate |a Drăgăneşti, |a sug şi |a Ţâncăbeşti, |a nord de 
Bucureşti. Ceea ce e mai puţin explicabi] e că mai toate bombele nu fac 
explozie... 

Numai ge n-ar învăţa mesegia lor şi de n-ar găsi, cine ştie pe unde, 
bombe încărcate cum trebuie... 


Guvernul francez a respins condiţiile engleze de armistițiu în Şiria. 
Lupta va continua şi se va termina probabi] prin cucerirea provizorie a 
Şiriei ge către forțele britanice. 

Guvernu| din Vichy a găsit mai ales 3 condiţii inagmisibile: eman- 
ciparea imediată a Şiriei, negocierea cu gaulliştii şi amnistia [or. In co- 
municat, se spune textua]| că generalii Catron şi de Gaulle sunt trădători 
şi că urmează să fie trataţi în consecinţă. 

In toată Franţa, înscrieşi numeroase în |egiunea de voluntari qes- 
tinată să |upte pe frontul de Răsărit împotriva bolşevicilor. 

Nemţii sunt încântați ge atitudinea fțancezilor, care, prin hotărârea 
de a rezista englezilor în Şiria şi ge a |upta contra ruşilor alături ge for- 
tele germane, dau dovadă de lealitatea ļor şi se încadrează în planul 
unej Europe noj... Ca să-şi arate mulţumirea, nemţii au mai eliberat 
500 009 de prizonieţi fţancezi, subliniind că o asemenea eliberare din 
partea învingătorului, înainte de încheierea păcii e fără precedent... 
Şunt și 500 000 de guri mai puţin, de hrănit. 


Duminică, ]3 iulie. De zece zile trăjm tot cu ochii pe cer. Ploi 
violente, altele mai gomoale, furtuni cu ameninţare de grindină — de 
toate. Aceste emoţii agricole ne maj lipseau, că alte motive ge enervare 


www.dacoromanica.ro 


176 CONSTANTIN ARGETOIANU 


nu aveam. În fine, de ieri-seară barometrul în urcare şi azi o zi splen- 
dită. Pare că seria potoapelor s-a sfârșit. Suntem în plin secerat, așa 
încât soarta noastră e pe o muchie de cuțit... 


De pe front, tot numai mizilicuri. Aşteptăm cu înfrigurare încheie- 
rea capitolului în curs. Din câte aflăm, rezultă că lucrurile merg bine şi 
trebuie să ne mulțumim deocamdată cu atât... Ştim că suntem stăpâni 
în Basarabia, dar nu ni se confirmă nimic. Poate că Antonescu vrea să 
fie întâi sigur că ruşii nu mai pot reveni — sau poate că nemții nu ne 
lasă încă să procedăm oficial la o re-anexiune... 

Trupele germane înaintează pe tot frontul. Tancuri multe, trenuri în- 
cărcate, autovehicule se distrug zilnic inamicului — cu duiumul. S-au 
distrus şi linii ferate, poduri etc. pe drumul sovieticilor în retragere. Pe 
frontul finlandez, s-a străpuns „linia umedă“, o linie de apărare ana- 
logă cu „linia Stalin“. 

Ca de obicei, înfrângerea a avut drept consecință înlocuirea „țapilor 
ispăşitori“. Moscova a trimis în locul comandanților învinşi pe cei trei 
mareșali ai ei, Voroșilov, Budionnâi şi Timoșenko. Fiecare a primit 
comanda unei treimi a frontului. În fața noastră a fost numit mareșalul 
Budionnâi... 

În război, ca şi la alegeri, „corentele“ nu se schimbă însă... 

Ruşii cer Angliei crearea unui front în Apus!!! 


S-a aliniat şi Portugalia în frontul anticomunist. S-a creat o legiune 
de voluntari. Deocamdată, fiind destui combatanți pe front, Legiunea 
portugheză va rămâne pe loc, gata însă de plecare, dacă va fi nevoie. E 
mai mult o manifestare morală din partea Portugaliei, manifestare im- 
portantă însă, date fiind legăturile acestei țări cu Anglia... 


Muntenegru s-a proclamat independent, a anulat toate legăturile 
sale legale cu Iugoslavia și a cerut Regelui Italiei să-i desemneze un 
Regent... 


Dacă Anglia a trimis o misiune militară la Moscova, au trimis şi So- 
vietele una la Londra. La sosirea acestei misiuni pe malurile Tamisei, 


comuniştii englezi s-au dedat la mari manifestații, cu pumnii încleştaţi. 
Şi la New York s-au adunat comuniștii şi au cerut decapitarea... lorzilor 


www.dacoromanica.ro 


ÎNSEMNĂRI ZILNICE, 1941 177 


englezi! În mare încurcătură au intrat cele două State capitaliste şi 
plutocratice! U.S.A. şi Anglia luptând alături de bolşevici, iată ce n-aş 
fi crezut să văd niciodată! 

In Franţa, în schimb — în Franţa lui Blum — politica anticomunistă 
şi antidemocratică se conturează pe fiecare zi mai mult. O serie de ve- 
dete ale defunctului Front Popular au fost lovite zilele acestea prin 
diferite măsuri. Multora li s-a retras cetățenia franceză. Printre acestea, 
fostul ministru al aerului Pierre Cot, şi putoarea putorilor Gaultur, zis 
Pertinax! De ăsta îmi pare bine, căci prea era mare lichea! 


Ştirea rănirii grave a băiatului lui Vintilă Brătianu s-a lămurit în 
sensul că nu e vorba de răni mortale, ci de o fractură a ambelor picioare 
(ca urmare a unui accident) ce nu pune viaţa în pericol. Cu atât mai 
bine. Despre Aldea Cerkez, căderea lui la bolşevici e din nefericire 
confirmată... 


Journal de Genève publică două documente sovietice din 1939, 
procurate de ziaristul Henri Ruffin, documente ce pun în evidență du- 
plicitatea lui Stalin în tratativele lui din acel an cu Puterile europene. 
Primul document este protocolul dării de seamă făcute de Stalin la So- 
vietul Politic Suprem chiar în seara zilei în care a semnat cu Germania. 
Dictatorul Roşu explică tovarăşilor săi că o convenţie cu Franţa şi cu 
Anglia ar fi împiedicat Germania să intre în război — pe când con- 
venţia semnată cu Guvernul Reichului va determina pe Hitler să atace 
Polonia şi să dezlănţuiască astfel războiul european, mulțumită căruia 
revoluția comunistă se va putea întinde asupra întregului continent. 
Rusia va trebui să-şi întărească armata şi să aştepte momentul în care 
Puterile occidentale vor fi pe deplin mistuite şi sleite. Atunci va suna 
ceasul bolşevismului... 

Acest document confirmă întocmai punctul de vedere pe care l-am 
susținut tot timpul, nu pe baze de informaţii, ci de bun-simţ... 

Al doilea document e din noiembrie 1939. E o circulară trimisă tu- 
turor nucleelor comuniste din Europa şi conţine un întreg program de 
pregătire al acestor celule în vederea zilei decisive... 

A sosit şi ziua decisivă, dar nu cum o aştepta Moscova! 


Luni, 14 iulie. Ieri 13 a fost o zi mare: la amiază ni s-a difuzat de 
la Bucureşti comunicatul Marelui Cartier german! Şi aşa am aflat com- 

plectarea marilor victorii de la Bialystock şi de la Minsk... „Linia Sta- 
lin“ străpunsă în toate punctele ei principale, frontul mutat la 200 kilo- 
metri est de Minsk, în Basarabia ruşii respinşi până la Nistru şi dincolo 
de Nistru, Vitebskul ocupat, Leningradul ameninţat de la sud, Kievul 
gata să fie luat, care de asalt, avioane etc. distruse sau capturate cu 
sutele și cu miile... 

În ce priveşte Basarabia, comunicatul spune „pe un larg front“, aşa 
încât nu se poate pricepe bine dacă s-a ajuns la Nistru pe toată granița 
noastră sau numai pe un larg front. Cu atât mai mult că Marele nostru 
Cartier e mut... Chiar dacă n-ar fi încă roată Basarabia curăţită, nu face 
nimic. Va fi. Căci chiar de ar rezista sovieticii în faţa noastră, i-ar tăia 
nemţii pe la spate venind de la Kiev. 

Heil Hitler! 


Îi 


După informaţiile germane, la Moscova ar fi început panica. Am- 
basadele engleză, americană şi japoneză, ca şi Misiunea militară brita- 
nică s-ar fi mutat la Nijni Novgorod. Ca să înşele opinia publică an- 
glo-americană (ce naivitate!), Sovietele au autorizat un serviciu reli- 
gios la o catedrală ortodoxă din Moscova unde s-au făcut, din ordin, 
rugăciuni pentru victoria Rusiei Sovietice... Ca şi cum lumea întreagă 
n-ar şti nimic despre bisericile transformate în grajduri şi despre cei 
1 100 de preoţi catolici găsiți de nemți masacrați, în Lituania... 


Şi în Belgia, atât în provinciile valone cât şi în cele flamande, se 
constituie legiuni de voluntari pentru combaterea bolşevicilor... E o 
adevărată cruciadă a întregii Europe împotriva comunismului, pe care 
— am impresia — anglo-americanii îl ajută ca funia pe spânzurat... 


Divizia, sau diviziile italiene, ce trebuiau să treacă joia trecută, 
noaptea, prin Craiova — n-au trecut. N-au trecut nici până azi... Să fi 
luat alt drum — sau le-a interzis Hitler accesul frontului ca să nu-l de- 
moralizeze? 

În schimb, s-a mobilizat şi se expediază în Basarabia Divizia 
noastră, a II-a, din Craiova, compusă din Regimentele 1 Dolj, 26 Ro- 
vine, 31 Calafat. In satul nostru e jale mare la muieri şi bătrâni — dar 
tinerii pleacă cu însufleţire... Probabil că această divizie e destinată să 
acopere dosul frontului de operaţii... 

Guvernul a luat o măsură foarte bună: succesiunile celor căzuţi pe 
front au fost scutite de plata taxelor fiscale... 


a 


Consiliul de Miniștri prezidat de Dogele Ică s-a ocupat de acţiunea 
politică în Basarabia şi Bucovina, care trebuie să urmeze acţiunii mili- 
tare. Această acţiune va avea două țeluri: 

1) Debolşevizarea ținuturilor şi repararea stricăciunilor pricinuite 
de ocupaţia sovietică; 

2) O serie de noi alcătuiri administrative, pentru asigurarea unei 
mai bune colaborări a diferitelor organe de Stat, pe bază de descentrali- 
zare. i 

Nimic de zis asupra primului punct. Întrucât priveşte pe al doilea, 
aşa cum l-a expus Dogele, e simplă poezie. Parcă aud vechile pro- 
grame liberale... 

La toate acestea se mai adaugă „— dar nu se dau precizări, o reformă 
agrară în cele două provincii, pentru naționalizarea lor şi exoflisirea 
elementelor străine... Prigoana ovreilor e modă. A slavilor, de diferite 
vie, e însă altceva. Să nu uite cei cu răspunderea de azi, că pentru noi, 
pericolul nu-l reprezintă slavii dinăuntru, ci cei din afară. Cele câteva 
milioane de români nu vor putea rezista zecilor de milioane de slavi 
din jurul lor, decât printr-o alianţă atât de intimă cu Germania, încât să 
facem un tot cu ea, un tot de interese economice şi politice. Am mai 
spus-o şi altă dată... 


a 


Un alt Consiliu de Miniştri, special, a fost ţinut sâmbătă după-a- 
miază pentru fixarea preţului grâului din recolta nouă. Preţul s-a fixat, 
dar nu se va da în vileag decât în cursul acestei săptămâni... Ca să se 
mai încurce agricultorii în tranzacţii ce vor trebui apoi revizuite sau 
anulate! Guvernul actual caută parcă cu lumânarea toate prilejurile de 
a plictisi lumea. Şi apoi principiul ocultismului... 

După ce au rezolvat problema grâului, Guvernul s-a dus „in cor- 
pore“ să primească un tren de răniţi în gara Băneasa. După ce au în- 
fruntat pe bolşevici, bieţii noştri ostaşi au trebuit să mai înfrunte şi pe 
menșevici... 


n 


Oltul s-a revărsat ca niciodată în urma ploilor din ultima decadă. 
Oltenia e de alaltăieri complect tăiată de Muntenia. Apele au trecut 
peste platforma podului de cale ferată de la Slatina. Nu se poate trece 

nici peste podul de la Stoeneşti (Şoseaua Caracal-Roşiori), nici peste 
cel de la Slatina (şoseaua națională), nici peste cel de la Râmnic. Nu 
mai putem comunica cu Bucureştii decât prin avion... Am 70 de ani, şi 
de când sunt n-am mai pomenit aşa ceva — şi nici n-am trăit să văd 
inundaţii în iulie. Din fericire, de ieri-dimineaţă timpul s-a pus pe fru- 
mos şi pe secetă. 


Marţi, 15 iulie. Din păcate 14 nu e 13. După bucuria ştirilor de pe 
frontul german (străpungerea „liniei Stalin“, înaintarea frontului cu 
200 de kilometri spre est) comunicate duminică 13, ieri au avut ştiri 
mai îngrijorătoare, de la noi. Ruşii au dat sâmbătă 12 un contraatac în 
Basarabia, teribil. Pare însă că l-am oprit şi că am respins chiar pe ina- 
mic spre Nistru, dar am suferit mari pierderi. Generalul Antonescu a 
citat în ordinea de zi pe armată Aviația română, Diviziile 21 şi de Gar- 
dă şi ostaşii corpului 5 de Armată, care „au bine meritat de la Patrie“. 
Bucureştiul s-a umplut de răniţi, spitalele sunt pline... 

Tăcerea Marelui Cartier nu era indiferenţă din partea comandamen- 
tului, nici răutate: n-aveam nimic bun, nici definitiv de anunţat... Fac 
amendă onorabilă generalului Antonescu şi adaug, să ne ajute Dum- 
nezeu! 

Chişinăul pare că nu e încă ocupat. Luptele în Basarabia sunt de o 
dârzenie nemaipomenită. Sovieticii apără palmă cu palmă pământul 
cotropit de ei; luptă până la ultimul om, baricadaţi prin case şi ascun- 
zişuri şi au presărat tot locul cu lucrări de apărare şi rezistență. Când 
se retrag distrug tot ce pot. Ridică şinele de pe calea ferată, le fac mor- 
mane şi le aruncă în aer cu dinamită, aşa încât nu mai sunt de întrebuin- 
tat. Acelaşi procedeu pentru deteriorarea macazurilor şi plăcilor tur- 
nante... Toată rețeaua din Basarabia şi Bucovina e de refăcut... 

Îndârjirea ruşilor e îndreptată mai ales contra noastră. Şi când mă 
gândesc că ni s-a reproşat că am cedat față de ultimatumul de anul 
trecut, şi că am fost trataţi de trădători fiindcă n-am intrat în război, 
căci am fi pătruns în ruşi ca în unt!!! Acum, alături de nemți, cu imen- 
sul front victorios al acestora, fără grijă din altă parte — abia ţinem 
puhoiul în cale! Ce ar fi fost anul trecut, faţă de întreaga armată so- 
vietică, cu ungurii şi cu bulgarii în spate, şi cu Germania indiferentă de 
soarta noastră! Dacă nu ne-am fi supus anul trecut, Stalin ar fi ajuns în 
Timişoara, şi toată țărişoara noastră ar fi fost ruinată. Nu mai vorbesc 
de noi, nenorociţii, „burjuii“ români... 

Tot ieri-dimineaţă am aflat de bombardarea Ploieştilor, de duminică 
seară. Şase avioane sovietice au lăsat mai multe bombe în periferia 

oraşului. Dintre ele, unele n-au explodat, altele au nimerit rezervoarele 
de la rafinării. Trei din aceste rezervoare au luat foc... Din cele 6 avi- 
oane care au pătruns până deasupra Ploieştilor, 4 au fost doborâte de 
A.C.A. românească... Bombardamentul s-a repetat şi în ziua de ieri, 
după câte mi-a telefonat pe la orele 4 ministrul Comunicaţiilor, Buşilă. 
Rezultatele nu le ştiu, nu le ştia nici el. Atât ştia, că de dimineaţă până 
la ora la care-mi telefona, Ploieştii sunt contiuu bombardaţi... Ce fac 
escadrilele de vânătoare germane? Nu-şi apără benzina? 

Buşilă îmi telefonase ca să-mi spună că nevastă-mea! plecase chiar 
în acel moment la Sinaia... Presupun că a dat prin Târgovişte... 

Deşi ruşii distrug, cât pot în retragerea lor, nu parvin să strice tot. 
Buşilă a spus lui Gogu Georgescu (Capelmaistrul), care a petrecut ziua 
de ieri cu noi şi mi-a povestit-o, că trupele noastre au găsit dincolo de 
Prut mari aprovizionări de făină şi de carne conservată. Nu îndrăznesc 
însă să se atingă de aceasta din urmă de frică să nu fie otrăvită... 

Ţăranii basarabeni sunt toţi aprovizionați cu mălai... Bine că le-au 
lăsat ruşii şi atât... 


Schulemburg, ambasadorul Germaniei la Moscova, cu tot persona- 
lul său şi cu vreo 100 de nemți a sosit la graniţa ruso-turcă din Cau- 
caz... Emisiunea de Radio germană care ne anunţă faptul e mută asupra 
reprezentanților celorlalte ţări beligerante. Să sperăm că Schulemburg 
a luat cu el cel puţin pe Gafencu cu care era prieten personal, şi pe ai 
noştri... 


Englezii au renunţat la clauzele politice pe care voiau să le impună 
francezilor în Siria şi generalul Dentz a semnat cu ei un armistițiu pur 
militar, fără nici o clauză politică... Armata franceză va fi repatriată, 
acordându-i-se toate onorurile. Armistițiul n-a fost semnat cu gaulliştii, 
ci de generalul de Verteilhac, în numele lui Dentz, cu generalul englez. 
Semnătura a avut loc la St. Jean d'Acre... După 35 de zile de rezistenţă 
eroică din partea francezilor, s-a terminat şi campania din Siria... Un 
succes incontestabil pentru britanici. Dar toamna se numără bobocii... 


Revărsarea Oltului a întrecut toate inundaţiile acestui râu de până 
acum. Toată valea e transformată într-un lac... Comunicaţiile n-au pu- 


l Soția mea a petrecut 3 săptămâni la Afumaţi la Negroponte şi acum se mută la Sinaia cu 
fiu-său lon şi cu copilul acestuia... 

tut fi restabilite nici până acum. Recolte, gospodării, case au fost rui- 
nate — vite numeroase au fost ucise. Gogu Georgescu povestea ieri că 
apele au venit atât de repede în noaptea de sâmbătă spre duminică, 
încât nu s-a putut scăpa mai nimic. La vecinul său de moşie Ionel Ma- 
rian (Piatra), puhoiul a luat 600 de oi şi 200 de porci... 

Din fericire de duminică dimineaţa vremea s-a schimbat. Norii au 
dispărut şi s-a pus, pare-se, pe secetă. Mulţumim lui Dumnezeu că 
putem să ne terminăm seceratul. Se crede că mâine, miercuri, se va 
putea restabili comunicaţia pe calea ferată pe la Slatina — căci apele 
Oltului sunt în scădere... 


Miercuri, 16 iulie. Ascară ni s-a comunicat la Radio că în noaptea 
de 14 spre 15, avioane ruseşti au aruncat bombe incendiare asupra 
Bucureştilor, între orele 22 şi 24. Mai multe începuturi de incendii au 
fost imediat stinse, unde a fost nisip. Unde n-a fost, au stins pompierii. 
Un mort şi mai mulţi răniţi, prin schijele obuzelor apărării antiaeriene. 
Un avion a fost doborât... Atât am priceput, căci abia am putut auzi 
emisiunea, așa hârâia aparatul. Într-adevăr, de unde credeam că o por- 
nise pe secetă, s-a dezlănţuit aseară o formidabilă furtună, la apus de 
Breasta, furtună care n-a ajuns până la noi decât sub forma câtorva pi- 
cături de ploaie. Azi cerul e din nou senin... 

De pe fronturi, succese germane continue, la est de Vitebsk și la Ji- 
tomir spre Kiev mai ales. De pe frontul nostru din Basarabia, continuă 
tăcerea... 


Aflăm aci în Tebaida noastră cu întârziere stricăciunile făcute de 
potopul de deunăzi. Linia ferată București-Craiova nu a fost întreruptă 
numai prin revărsarea Oltului, ci şi prin a Argeşului, a puhoaielor din- 
tre Argeş și Olt... Aseară a plecat primul tren din Craiova, care spera să 
ajungă la Bucureşti, cu 5 transbordări între Piatra Olt şi Piteşti... La 
Copşa Mică, linia a rămas pe o bună distanţă în aer, balastul şi terasa- 
mentul fiind luate de ape. Pe linia Jiblea—Câineni, circulaţia a fost 
întreruptă printr-o stâncă mare prăbușită pe linie. Astea le-am aflat ieri 
la Craiova — dar mai sunt desigur și altele. Ce ghinion avem și noi, să 
pornim la război în singurul iulie ploios pe care l-a cunoscut ţara 


noastră de 50 de ani încoace... Ce trebuie să fie circulația motorizată în 
Basarabia!!! 

Ieri, la Radio, s-a repetat — la amiază şi seara — comunicatul pri- 
vitor la bombardamentul Ploieștilor cu următoarea rectificare: cele 4 
avioane sovietice, din 6, care au fost doborâte, au fost doborâte de o 
escadrilă de vânătoare germană, iar nu de A.C.A. românească... Ça să 
se ştie... Prefer aşa, căci absenţa escadrilelor de vânătoare nemțești mă 
îngrijorase... 


Sovietele au încheiat un pact de ajutor mutual cu Anglia, prin care 
ambele Puteri s-au obligat să lupte împreună, să se ajute și să nu în- 
cheie pacea decât împreună. Să se ajute. Ruşine pentru capitalismul 
britanic, şi atâta tot. În ce priveşte pacea, Germania nu o va încheia nici 
cu Stalin, nici cu comunismul, ci cu o Rusie reînnoită ce nu va avea 
nimic comun cu pactul neputincioşilor de azi... 

Negocierile s-au încheiat foarte repede, toată discuţia n-a durat de- 
cât două zile. Se zice că această repezeală a fost cerută de Soviete, ca 
să influențeze prin Pactul semnat opinia publică rusească, dezamăgită 
prin înfrângerile suferite. In Ucraina cel puţin, pare că o mişcare de 
revoltă împotriva comuniştilor a și început. După ştirile primite la Ber- 
lin, la Kiev au fost mişcări serioase vineri și duminică. Vreo zece mii 
de oameni au manifestat tumultuos și au încercat să cucerească sediul 
Sovietelor. Armata roșie a intervenit însă şi a putut împrăștia mulțimea. 
Peste 1 000 de persone ar fi fost ucise... Mişcări analoge ar fi avut loc 
şi la Odessa şi la Harkov. Şi în armată disciplina şi coeziunea scad cu 
fiecare înfrângere... 

Presa germană califică pactul anglo-sovietic drept un atentat împo- 
triva Europei. 


Ne vin cifre fantastice cu privire la propaganda Kominternului în 
Franţa. De când Guvernul francez a rupt relaţiile cu Sovietele și de 
când Germania a intrat în război cu ele — ceea ce a avut drept urmare 
expulzarea Ambasadei rusești din Paris, şi a agenţilor acoperiţi sovie- 
tici — s-au identificat aproape 30 000 agenţi bolşevici răspândiţi pe tot 
teritoriul francez și plătiți de Komintern. Din aceștia aproape 25 000 
au și fost arestaţi. La fosta Ambasadă sovietică s-au găsit urmele unui 
post de emisie, documente revelatoare şi broşuri de propagandă... Pe 
lângă fosta Ambasadă, foarte numeroasă, mai funcționau 180 de „agen- 
ți comerciali“, ce se bucurau toți de imunităţile diplomatice şi de ex- 
teritorialitate... 


www.dacoromanica.ro 


184 CONSTANTIN ARGETOIANU 


De când a izbucnit războiul cu bolşevicii atei, raporturile dintre bi- 
serici şi Guvernul nazist s-au încălzit grozav, în Germania. S-au dat 
autorizaţii cu zecile pentru construiri de biserici noi, autorizaţii cerute 
de ani de zile, dar nerezolvate. Presa germană stigmatizează 
fărădelegile săvârşite de Moscova împotriva bisericii catolice mai ales, 
şi laudă spiritul de jertfă şi de colaborare de care reprezentanţii bise- 
ricilor au dat dovadă în războiul cu Rusia. Preoţi, pastori şi călugări 
s-au prezentat la serviciul militar, ori s-au angajat ca voluntari în nu- 
măr mare, şi s-au purtat eroic. Un comunicat oficial arată că 350 preoţi 
şi călugări catolici şi peste 1 700 pastori, au fost deja decoraţi cu Cru- 
cea de Fier.., . 

De unde sare iepurele! Inainte de război Hitler se angajase aproape 
într-un „Kulturkampf“ cu reprezentanții bisericilor, şi iată-l acum de- 
venit mai „pravoslavnic“ ca oricine... 

Comunicatul citat mai sus afirmă cu satisfacţie că şi printre paraşu- 
tiştii care au cucerit Creta au fost un număr destul de însemnat de tineri 
preoţi... Oameni cu vocaţie, se vede! 


Buşilă a telefonat astăzi soţiei sale, bolnavă de apendicită în Cra- 
iova, că linia Slatina-Bucureşti nu va fi gata decât la 25 iulie! 

Tot dânsul a mai telefonat că dl Ică i-a spus la orele 12 că știrile din 
Basarabia sunt foarte bune... Mi s-a umflat inima, căci era cât un pu- 
rice faţă de persistentul mutism al emisiunilor de radio. Acest mutism, 
lucru ciudat, se mărgineşte la sectorul nostru, căci despre celelalte părți 
ale frontului se vorbeşte destul. Azi la orele 14, s-au redat însă în rezu- 
mat laudele publicate de presa berlineză la adresa generalului „recu- 
ceritor de ţară“... Mutismul Guvernului nostru ar fi justificat (?) de 
mersul operaţiunilor militare, care continuă, greu, dar cu succes. 

La Bucureşti au fost alarme şi noaptea asta, dar fără urmare. In- 
cendiile provocate în noaptea de 14 spre 15 nu par să fi fost lucru 
mare... 

Nevastă-mea îmi telefonează de la Sinaia (unde a ajuns cu bine şi 
cu tot calabalâcul) că şi acolo sunt alarme în fiecare zi, dar neurmate 
de vreun atac... 


În pactul de armistițiu pe care l-au semnat cu englezii în Siria, fran- 
cezii şi-au rezervat toate drepturile lor politice asupra acestei provincii. 
Nu e vorba, toate se vor hotărî la pace, de cei care vor hotărî pacea., 

Joi, 17 iulie. Trăim într-o stare de încordare nervoasă de nesuferit. 
Abia se mai liniştise puţin coarda frontului şi a războiului, ne-a căzut 
alta pe cap. După trei zile de vreme senină, ieri şi alaltăieri-seară vijelii 
înspăimântătoare. Cea de marţi-seară s-a abătut la Gemeni (Mehe- 
dinți), la moşia fiicei mele, cu o grindină formidabilă care a distrus tot, 
până şi porumbul. Fiica mea avea o recoltă superbă — e pentru dânsa 
o pagubă de 2 milioane... La Breasta vijelia s-a lăsat cu ploaie, dar fără 
grindină. Ieri pe la ora 5 a început iar să se înnoreze. Ceasuri întregi 
am Stat cu ochiii pe cer privind cum se apropia continuu de noi, 
dezastrul. Dar numai pe la ora 10 noaptea a izbucnit furțyna. În pat, mă 
întrebam ce am să mai găsesc în picioare a doua zi. Din mila lui Dum- 
nezeu, furțyna s-a lăsat numai cu ploaie, şi n-a făcut stricăciuni... Baro- 
metrul e însă tot jos, nu vrea să se urce deloc. În opt zile a coborât cu 
10 linii şi se menţine la acest nivel scăzut. 


Cu tot timpul rău, trupele germane sunt în continuă înaintare pe 
frontul rusesc şi semne de descompunere tot mai vădite în armata so- 
vietică... De pe frontul Basarabiei, nici o ştire, şi azi-dimineaţă la pri- 
ma emisiune radiofonică. Răbdare, nădejde şi... tutun! 

Nemţii afirmă că de la începutul ostilităților şi până acum, au dobo- 
rât 7 182 de avioane ruseşti... 


O ştire americană: autorităţile din Moscova sunt în evacuare la Ka- 
zan, pe Volga, la 500 kilometri de Capitală. La Moscova n-ar fi rămas 
decât Ministerul de Externe şi corpul diplomatic. După ştirile germane 
evacuarea se face la Nijni-Novgorod. Ştirea americană e poate menită 
să înşele pe nemți; e cu atât mai dubioasă cu cât se afirmă că corpul 
diplomatic a rămas la Moscova — or corpul diplomatic e de obicei pri- 
mul evacuat. 

Şi diplomaţii italieni din Moscova au ajuns la graniţa turcească. De- 
spre ai noştri, continuă să nu se spună nimic... 


Orele 16. În fine, o mare şi bună ştire de pe frontul nostru! Trupele 
noastre au ocupat Chişinăul astă-noapte! Ştirea mi-a fost comunicată 
telefonic la ora 12 de Gogu Adam Popescu şi a fost confirmată la Ra- 
dio, la emisiunea de la orele 14! De câte ori nu s-a zvonit că Chişinăul 

a fost ocupat! Chiar a doua zi după trecerea Prutului! În realitate au 
fost lupte grele, care au ţinut 15 zile, până am ajuns în capitala Basa- 
rabiei. Pare că Chișinăul a fost atins de armatele care veneau de la nord, 
dinspre Bucovina, căci informaţia de la Radio mm informaţie nu comu- 
nicat mm precizează că forțele noastre au intrat în Chişinău şi ocupă 
întreaga Basarabie septentrională şi mijlocie... Slavă Domnului, slavă 
Domnului! Curăţirea restului Basarabiei e acum o chestiune de zile... 

O piatră mi s-a luat de pe piept. Nu mai suntem în întuneric!... 

Dacă în general şi în ce priveşte Basarabia (până vom afla şi de 
acolo amănuntele banditismelor bolşevice) ne putem lăsa în scările 
bucuriei — din Bucovina ne vin precizări oficiale ce ne umple sufletul 
de jale... 

Pe acolo totul e răvăşit. La Cernăuţi sute de case au fost jefuite, dă- 
râmate sau incendiate. Uzina de electricitate, uzina de apă, au fost 
distruse. Magazinele devastate, fabricile puse în imposibilitatea de a 
lucra... Pe ulițe, lume puţină, afamată (înfometată) şi în zdrenţe! 


De pe frontul germano-rus, vin tot ştiri liniştitoare şi îmbucură- 
toare. Arma aeriană germană e stăpână absolută a aerului şi a distrus 
mai toate căile de comunicaţie în dosul frontului rusesc, pe sute de 
kilometri. Trupele sovietice nu mai pot fi transportate pentru o încer- 
care de constituire a unui nou front. O unitate de comandament, tac- 
tică, nu mai există la ruşi, căci prin diferitele încercuiri, urmăriri, retra- 
geri, unităţile lor au fost atât de încurcate încât nu se mai pot regăsi şi 
regrupa. Apoi distrugerea totală a serviciului sovietic de informaţii, a 
cablurilor de legătură, a birourilor de comandament a sporit şi mai 
mult încurcătura. Ofițerii prizonieri mărţurisesc că 36 de ore după în- 
ceperea ostilităţilor, serviciul rus de informaţii nu mai exista... 


Formidabila escadrilă Mölders a doborât al 500-lea avion rusesc (în 
total, cu celelalte fronturi: 1 200) şi n-a pierdut decât 3! Mölders perso- 
nal a doborât pe front 705 avioane, ceea ce, cu cele 14 pe care le-a 
doborât în Spania pe timpul războiului civil, face un total de 119 avioa- 
ne doborâte... Fantastic! 


Şi printre cazacii de la Don se zice că ar fi izbucnit revolta... Vin 
toate, la timpul lor! 

La posturile de radio engleze şi americane, în loc să se cânte 
„|nternaţionala*, imnul oficial al noului aliat, s-a dat ordin să se cânte 
„Les bateliers de la Volga“!!! (Luntraşii de pe Volga). Tipic şi simpto- 
matic pentru frăţia de cruce dintre capitaliştii „per excelentiam'* şi 
comuniști! 

În fine, a trecut graniţa turcească şi Gafencu cu tot personalul Lega- 
tiei noastre... Îmi pare bine pentru Gafencu, şi-mi pare bine să constat 
că sovieticii tot mai au puţină ruşine... Poate că nu vor merge nici până 
la întrebuinţarea gazelor... 


În opinia publică, în Statele Unite, luptă mare pe terenul politicii de 
război... Pare că neintervenţioniştii sunt în câştig faţă de Roosevelt,,. 


~~u 


Vineri, 18 iulie. Marele nostru Cartier a publicat astăzi comunicatul 
nr. 5, Trei rânduri. Dacă nu mă înşel, ultimul comunicat, cel cu nr. 4 a 
apărut acum două săptămâni. Un mai mare dispreţ al opiniei publice 
nici nu se poate concepe. Marele Cartier german publică un comunicat 
pe zi. Faptul că nu avea victorii de anunţat nu e o scuză pentru dl Anto- 
nescu. Trei rânduri să ne liniştească, să ne spună că luptele sunt în curs, 
că sunt grele, că nădejdea era cu noi — ar fi fost de ajuns. Dar pentru 
aceasta ar fi trebuit ca sufletul generalului nostru să nu fie plămădit nu- 
mai în venin şi fiere... 

Comunicatul ne spune că masivul Corneştilor, „cheia strategică a 
Basarabiei!“ (?), e în stăpânirea noastră, că am ocupat Hotinul, Soroca, 
Orheiul şi Chişinăul, precum şi întreaga Basarabie de nord şi de mijloc. 

Și noi care credeam că tocmai în sudul Basarabiei ajunsesem la 
Nistru! pare că acum, şi ocuparea ultimei părţi a ținutului de peste Prut 
nu va mai întârzia. Să vedem cât, căci mai e un alt masiv la sudul Chi- 
şinăului, mai înalt şi mai important ca al Corneştilor... 

Ruşii au rezistat în mod neaşteptat în centrul Basarabiei. Pentru cu- 
cerirea Chişinăului, luptele au ţinut ]5 zile. Armata noastră s-a purtat 
de minune. Nemţii spun: „armată admirabilă, dar comandament slab. 
Să nu afle Antonescu, că trece cu englezii... 


O luptă gigantică e în curs de sus de la Plotzk până mai jos de Kiev. 
După străpungerea „liniei Stalin“, ruşii au strâns toate rezervele lor şi 
le-au aruncat împotriva inamicului. Comunicatele germane subliniază 
că 9 milioane de oamenj se încaieră pe un front imens. De când e lu- 

mea nu s-au văzut lupte de o asemenea proporție... Germanii prevăd o 
ultimă şi mare victorie care va determina cursul istoriei pentru veacuri... 


Azi s-au împlinit 3 ani de la moartea Reginei Maria. Parcă au trecut 
3 veacuri, atâtea s-au întâmplat de atunci... 


Au apărut decretele cu noul regim al grâului. Comerţul liber, dar 
sub controlul Comisiei Centrale a Cerealelor şi comisiilor judeţene că- 
rora trebuie să se comunice toate tranzacţiile. Preţul: 110 000 lei vago- 
nul. Măsuri mai serioase pentru culegerea datelor statistice. La prima 
citire legea îmi pare chibzuită. 


Prinţul Konoye a demisionat ieri ca să-şi refacă Cabinetul fără unii 
reprezentanţi ai partidelor. De la Tokio se telegrafiază că până diseară 
noul Cabinet Konoye va fi reconstituit. 


Cu prilejul aniversării revoluţiei spaniole, generalul Franco a ţinut 
o cuvântare în fața Consiliului Superior al Falangei prin care, sub cu- 
vânt de combatere a comunismului, se dă definitiv şi fără rezerve de 
partea Axei. 


În anunţurile mortuare ale Universului citesc pe al lui Horia Zelea 
Codreanu „omorât duminică “. Cine l-o fi omorât? Horia Codreanu, 
frate mai mic al lui Corneliu era o secătură. În disperarea lui de om 
care se îneacă, Regele Carol îl convocase la ultimele două Consilii de 
Coroană (cu prilejul arbitrajului de la Viena), spre marea indignare a 
lui Iorga şi spre scârba noastră a tuturor... Dar repet: cine l-o fi omorât? 
Legionarii? Ştiu că nu puteau să-l sufere... 


Sâmbătă, 19 iulie. Emisiunile de radio germane şi române nu ne- 
au dat aseară şi azi-dimineaţă decât o singură veste, de ordin general: 
lupte îndârjite pe tot frontul care se desfăşoară în favoarea nemților... 
Să aşteptăm cu încredere şi cu răbdare sfârşitul. 

Stalin a reînfiinţat printr-un ukaz comisarii politici pe lângă fiecare 
unitate, pe lângă fiecare comandament. Acest sistem de control sovie- 

tic fusese desfiinţat acum doi ani. Reînfiinţarea lui e viu comentată, 
până şi în presa americană. Măsură disperată în ceasul înfrângerii, sau 
lipsă de încredere în comandamentele militare „— fie una, fie alta, ho- 
tărârea Moscovei e o mărturisire de neputinţă... 


Noul Cabinet Konoye a fost constituit aseară. Telegramele ne infor- 
mează că noul Guvern se deosebeşte de cel vechi numai printr-o în- 
tărire a principiului de autoritate de Stat şi că politica Japoniei rămâne 
neschimbată. 


După telegramele de ieri s-ar părea că oarecare neînțelegeri s-ar fi 
ivit între Guvernul Churchill şi Parlament. Se vorbeşte de o remaniere 
a Ministerului. Churchill rămâne omul de încredere al întregului Impe- 
riu, dar sunt şi nemulțumiri care-şi fac drum... 


Nu ştiu pentru ce (ca să nu afle ruşii!!?), ziarele sunt mute asupra 
dezastrelor produse de potoapele de ploaie şi de grindină. 


Prăpădul a fost mare, şi aflăm cu ţârâita din amănuntele lui. Grin- 
dina de marţi—seara trecută a ras recolta de la Gemeni, a prăpădit tot de 
la Gemeni prin Risipiţi şi până la Afumaţi. Aci s-a transformat într-un 
adevărat ciclon. Lui G. Dinopol i-a distrus nu numai toată recolta, dar 
şi casa şi acaretele... La Brânceni, în Teleorman, puhoiul apelor a luat 
toată recolta de pe moşiile Vârvorenilor; pe valea Oltului, sate întregi 
au fost luate de ape... 


Duminică, 20 iulie. După două zile de vânt istovitor de la vest, care 
de obicei aduce seceta şi vremea frumoasă, azi tot cerul e înnorat şi 
ameninţă a ploaie. Tot e bine, căci e Sf. Ilie, şi ar fi putut să vină cu 
fulgere şi trăznete. Ieri-seară am terminat tot seceratul, cu emoţii dar 
fără pagube. Doamne ajută! 


Emisiunile radiofonice ne-au adus ieri vestea îmbucurătoare că tru- 
pele germano-române „au trecut Nistrul în mai multe puncte“. Probabil 
că planul comandamentului nostru e să coboare pe dincolo de Nistru 

spre Odessa şi să învăluiască armata sovietică din sudul Basarabiei. 
Planul e îndrăzneţ şi dacă — cum e probabil — reuşeşte, nu mai ră- 
mâne ruşilor decât să se predea sau să piară cu toţii în lupte disperate. 
Cum au pornit-o, spre mirarea tuturor, această ipoteză e mai proba- 
bilă... 

De pe restul frontului, ni s-au comunicat succese germane continue 
dar de amănunt. Aşteptăm ştiri decisive. Alaltăieri seară se dăduse ocu- 
parea Smolenskului, ceea ce ne cam decepţionase, căci îl crezusem 
ocupat de mult, după cum ni se anunţase într-un comunicat. Ieri am 
fost informaţi că Smolenskul a fost ocupat în ziua de 16... 


Se spune că Divizia italiană, așteptată de mai bine de o săptămână, 
va trece azi sau mâine prin Craiova, şi că vor mai trece prin aer 400 de 
avioane... Până la ora care scriu (10 diminenaţa) n-a trecut nici unul... 


Generalul Antonescu a dat un manifest îndreptat către bucovineni şi 
başarabeni. Deşi cam bombastic, e bun. Le promite toate fericirile, şi 
le făgăduieşte că se va ocupa personal de reorganizarea celor două pro- 
vincii şi de binele lor „până la moarte“ (?). 

În schimb a vorbit ieri la Radio „boborului“ dl Ică în cadrul come- 
morării intrării trupelor noastre în Chişinău. Ca de obicei, „cuvântul“ 
d-lui Ică a fost o nenorocire. Insemnez aci această perlă: „Limba ro- 
mână buciumă (?) de 2 000 de ani pe coamele Carpaţilor!“ Dar bine 
onorată corcitură țigănească, nici atât nu ştii, că acum 2 000 de ani, 
dacă existau coamele Carpaţilor, nu existau nici buciume, nici limbă 
româncască? Eforturile oratorice la care se dedă zilnic dl Ică şunt din 
ce în ce mai penibile... 

Toată ziua de ieri a fost consacrată marilor evenimente de peste 
Prut. Te Deum la Patriarhie, impunător, transmis prin posturile de Ra- 
dio — alte Te Deum-uri în fiecare oraş, discursuri (mai toate proaste), 
conferinţe etc. Bine intenţionată, comemorarea n-a fost la înălțimea 
faptelor. Face omul ce poate, și cei doi organizatori ai aceştei comẹmo- 
rări dl Ică şi profesoarele Petrovici-Fifi, pot puţin. 


Azi e comemorarea — a 14-a — a morţii Regelui Ferdinand. Ieri a 
fost celebrat la Curtea de Argeş un mare parastas, slujit de episcopul 
Dionisie al Ismailului, asistat de arhiereul Antal. Au asistat inveitabilii 
cavaleri „ai Qrdinului Mihai Viteazul“ (perimaţi definitiv în urma fap- 

telor războiului actual) şi din partea Regelui, colonelul Mardare. Ar fi 
putut să se deranjeze Majestăţile Lor în persoană... 

Azi în toată ţara, se va celebra un parastas în amintirea Regelui Fer- 
dinand şi a Reginei Maria... 


E 


Prin telegramele de aseară aflăm că dl Matsuoka nu mai face parte 
din noul Minister Konoye... In locul său a fost numit un amiral. De ce 
o fi fost debarcat? Fiindcă a semnat pactul cu Sovietele şi i-ar fi fost 
greu Săal rupă? Sau — poate — fiindcă nu era de acord cu Konoye asu- 
pra eventualelor intervenții pe care le aşteptăm cu toții? 

Din declarația noului Guvern rezultă că politica japoneză rămâne 
mai strâns legată de a Axei ca oricând, că prima grijă a Guvernului va 
fi să termine războiul cu China, spre a-şi recâștiga libertatea de acțiune, 
şi că această acțiune va fi determinată de atitudinea Statelor Unite... 


Luni, 21 iulie. Buşilă, noul ministru al Comunicaţiilor, ne-a adus 
ieri la Breasta pe buna noastră prietenă, dana M.M. Cu acest prilej, 
nesa povestit multe. 

În cursul luptelor pe Prut, pare că am trecut printr-un moment critic. 
Pe Prutul inferior, noi am stat pe defensivă, n-au făcut nici o încercare 
de înaintare. Nesam mulțumit cu un cap de pod în Fălciu, iar în direcția 
Galaţi-Reni, nici cu atât. La un moment dat ruşii au pornit o ofensivă 
extraordinar de puternică în direcția oraşului Huşi. Proporția dintre tyy- 
pele române şi cele ruseşti era de la | la 3. Câteva ceasuri cei 150 avia- 
tori români insțruyiţi recent de nemți au ţinut singuri piept trupelor so- 
vietice pe care le-au bombardat aşa de bine încât lemau ţinut pe loc, 
până a sosit ajutorul german = mai ales avioane Stuka —m şi a restabilit 
situaţia... Din aceste lupte care au durat câteva zile, nemţii au rămas cu 
o admiraţie adâncă pentru soldatul român. Generalul Schobert nu pier- 
de un prilej să aducă cele mai mari laude românilor; ssa legat pe front 
o înfrățire între soldaţii germani şi români, înfrățire pecetluită prin ad- 
miraţia celor dintâi pentru felul magnific în care au luptat şi au murit 
românii. Căci au murit mulți de tot, şi la Huşi, dar mai ales în Basara- 
bia cu prilejul curăţirii dealurilor de la Corneşti, presărate de mici pos- 
turi de mitraliere, camuflate, ce deschideau focul pe nevăzute şi pe ne- 
aşteptate. Au mai fost şi şosele minate pe lungimi de kilometri, şi co- 
loane întregi au fost aruncate în aer. Aşa a pierit un regiment de infans 
terie întreg, altul de artilerie. Divizia de Gardă a pierdut mai mult de 
60% din efective. Era Divizia lui Carol şi era compusă aproape toată 

din bucureşteni. Citarea pe ordin de zi a anumitor unităţi, de către 
generalul Antonescu, se referă mai ales la luptele de la Huşi în care 
românii singuri au rezistat neclintiţi în fața unui inamic de trei ori mai 
numeros şi bine, foarte bine, înarmat — şi de o nemaipomenită dâr- 
zenie la atac. 

Germanii, ca şi noi, am avut în acest război două mari decepții: în- 
tâi, am crezut că imediat ce vom declara război ruşilor va izbucni revo- 
luţia la ei, ceea ce nu s-a întâmplat — şi al doilea, am subprețuit pregă- 
tirea militară a ruşilor. Anul trecut, când ruşii au ocupat jumătate din 
Polonia, au trimis soldaţi cu puşca legată cu sfoară, cu tancuri care su- 
nau a cutie de conserve. Tot trupe de aceeaşi proastă calitate au ocupat 
vara trecută Basarabia. În actualul război, ruşii s-au prezentat însă foarte 
bine înarmaţi. Aviaţie foarte multă, dar inferior calitativă mai ales în ce 
priveşte elementul omenesc, nemților. Artilerie multă şi bună. Soldatul 
rus se luptă cu îndârjirea sălbaticului. In 1918 actualii soldaţi ruşi erau 
în vârstă de mai puţin de 5 ani; au crescut în ideile şi în mediul revo- 
luţiei şi-şi închipuie că ei posedă raiul, că restul Europei este barbar, şi 
că, dacă se predau vor fi ucişi. In spate stau ofiţerii şi comisarii care-i 
omoară dacă fug, sau îi închid în cazemate ca să nu poată fugi. Li se 
mai spune că dacă se lasă să fie luaţi prizonieri, familia de acasă va fi 
omorâtă. Atunci ei se luptă cu sălbăticie; nemţii şi românii trebuie să-i 
curețe din fiecare tranşee, din fiecare groapă, din fiecare cuib de mitra- 
liere. Utilizează o tactică nouă, eficace: câmpul de bătaie e presărat cu 
mici gropi camuflate în care se ascund cu mitralierele şi alte arme au- 
tomate. Trag ai noştri cu tunul cât pot, apoi înaintează. Dar tunul n-a 
putut distruge toate cuiburile şi din ele ruşii rămași vii deschid focul şi 
curăță... De aceea avem pierderi mari, şi înaintăm greu. Spitalele din 
Bucureşti sunt deja pline de răniţi. Este cert că germanii vor învinge, 
dar au şi ei pierderi mari. De altmineri, moralul trupelor noastre este 
excelent... Şi apoi acum lucrurile merg, merg bine de tot. 

Bombardamentele Bucureştilor n-au făcut mari stricăciuni. Nici la 
Galaţi, unde se bombardează mai mult cu tunul, nu s-a sțyjcat mult. La 
Constanţa s-a găurit o magazie, s-a luat colțul unui siloz — nu s-a dă- 
râmat lucru mare. Mai mult au suferit Ploieştii, unde a ars rafinăria 
Orion, şi aceea mai mult prin neprevederea noastră. Cele 6 avioane 
despre care s-a vorbit, au venit din spre Predeal! — trei camuflate în 
avioane româneşti şi trei în avioane germane. Nimeni n-a tras asupra 
lor, iar ele, nestânjenite, au tras cu mitraliera asupra publicului adunat 


1 Probabil că au luat drumul Marea Neagră-Bărăgan-Vrancea-Brașov-Predeal, ca să evite 
barajele de la Buzău. Adoptarea acestei rute explică și alarmele de la Sinaia, despre care mi-a 
telefonat nevastă-mea cu mirare... 

în piață şi au lăsat vreo 80 de bombe din care numai câteva au explo- 
dat. Una din acestea a aprins un rezervor la rafinăria Orion, şi incendiul 
s-a întins la înțreaga rafinărie căci nimeni n-a intervenit să-l stingă. 
Era duminică, şi nimeni nu era la posțyl său, căci nimeni nu mai credea 
într-un atac rusesc. Comandanţyl escadrilelor de vânătoare germane nu 
era în Ploieşti; comandanțul pompierilor germani la un chef — al pom- 
pierilor români la alțyl... Focul a durat 24 de ore până a puţut fi stins. 
A ars un milion de litri de benzină, au ars 55 vagoane cisterne... Rapor- 
tată la Marele Caţţier german, incuria comandanților de la Ploieşti ar 
fi înfuriat pe Hitler; s-au luat sancţiuni severe — unii ofițeri au fost 
aspru pedepsiţi şi mutaţi, alții deferiți curților marţiale. Buşilă pretinde 
că sițuaţia generalului Speidl e grav compromisă — unii vorbesc chiar 
că s-ar fi sinucis... 

După acest atac din ziua de 13, a mai fost unul reuşit zilele țrecute: 
o bombă a căzut înțr-un rezervor al rafinăriei Vega, l-a găurit, dar nu a 
explodat... Artileria antiaeriană veghează acum aşa cum ţpebuie. Ve- 
ghează chiar atât de bine încât a doborât un avion german, luându-l 
drept rusesc camuflat... S-au luat în fine măsurile ce ar fi țpebuit să fie 
luate de la început: avioanele germane şi româneşti se vor semnaliza 
prin rachete speciale, când trec asupra unui câmp de tragere, şi zboru- 
rile lor vor fi dinainte anunţate bateriilor de tragere. 

Lângă Ploieşti, pe drumul Buzăului, nemţii au construit un Ploieşti 
în decoruri ayţificiale, pe care noaptea îl lasă puţin luminat, astfel că 
ruşii vin acum aproape în fiecare noapte şi-l bombardează, iar a doua 
zi posturile de Radio engleze şi ruseşti anunţă că Ploieştii sunt în flă- 
cări. Căci nemţii după fiecare bombardament dau drumul la puţină 
benzină în orăşelul-fantomă, care arde, astfel încât aviatorii ruşi văd cu 
ochii incendiul şi pot raporta că au avut mare succes. Se pare că nemţii 
au construit câteva câmpuri cu sonde artificiale, ca să poată fi bombar- 
date în linişte de aviația inamică... 


posoosnnssssneonnennnnnnsssooeennoonnssnneeeoooononnnnnnnnnnnnonnecennnnnnnonnnennonsbonnnooooonnoonononnsnnsase 


La laşi a fost măcel mare; n-au fost ucişi numaj 500 de ovrei, cum 
s-a spus, ci mai multe mii. Ai noştri prinsese o misivă a ruşilor căţre 
comuniştii şi evreii din laşi, prin care aceştia erau încunoştiințați că 
ațunci când se va da semna] cu rachete de la Prut să înceapă şi ei „rivo- 
luţia“ la Iaşi, pentru ca românii şi germanii să fie prinşi înțre două fo- 
curi. Cu mai multe zile înainte se trimiseseră arme comuniştilor, prin 
paraşute (!?). Noi n-am mai aşteptat să dea ruşii semnalul, ci |-am făcut 
noi, ca din cele două atacuri să nu se producă decât unul. Şi s-a produs: 

din casele evreilor, ba chiar din casele românilor ocupate cu forța de 
comunişti şi evrei (?) înarmaţi, au prins să curgă gloanţe, asupra trupes 
lor românești și germane. Au fost chemaţi nemți specialiți în deparaa 
zitare care au ucis din casă în casă toată familia celui găsit cu vreo 
armă. Alţii au fost culeși, aduşi la Prefectură şi împuşcaţi acolo. La 
Prefectură, evreii au început să dea bani ca să scape. Nemţii au surprins 
un ofiţer „de ai noştri“ în momentul când încasa o sumă, și laau împuşa 
cat pe loc... Alți ovrei au fost îmbarcaţi în vagoane, în vagoane de mara 
fă, şi înghesuiți ca sardelele au fost plimbaţi o săptămână fără să se 
deschidă vagonul (oribil!). Din vagoane naau mai ieșit decât câţiva vii, 
cei mai rezistenți. Cum există dovezi certe că ovreii au favorizat pe toate 
căile acţiunea rusă, bărbaţii lor au fost ridicaţi din toate satele şi târgua 
rile moldovenești şi internaţi în lagăre sau daţi la munca câmpului!. 

Despre Horia Zelea Codreanu, Bușilă îmi povesteşte că a fost ucis 
de un sergent de oraș, pe la Tei. Probabil că Codreanu era beat, şi somat 
să se legitimeze, a refuzat şi a insultat pe sergent, care a tras... Înmora 
mântarea lui a dat loc la manifestații gardiste. Mai întâi, înmormâna 
tarea saa făcut „în verde“ — adică dricul şi femeile erau îmbrăcate în 
verde (bărbaţii însă nu). Deşi nu se dăduse voie decât familiei să asiste 
la funeralii, au năpădit la cimitir o sumă de „legionari“ și au ascultat 
discursul bătrânului Zelea care a afirmat că generalul Antonescu „i-a 
ucis băiatul“. În ajun Ică făcuse o vizită de condoleanţe bătrânului, iar 
sergentul fusese arestat. Slăbiciune... La înmormântare tot dl Ică a ho- 
tărât ca Guvernul să fie reprezentat, şi după refuzul ministrului de In- 
terne, general Popescu, a fost delegat ministrul Sănătăţii! Slăbiciune, 
slăbiciune! Manifestarea legionară a impresionat rău opinia publică... 
şi pe Buşilă! 


În Bucovina şi în Basarabia liniile ferate (dărâmate de bolșevici, 
după ce le lărgiseră conform tipului rusesc) se refac repede. Până la 
Cernăuţi Ssau refăcut deja, în 15 zile. Au lucrat zi şi noapte, un regia 
ment român de C.F.R. şi 12 companii de pionieri germani. Și în Basa- 
rabia, s-a refăcut linia până la Călărași (podul de la Ungheni a scăpat 
intact) şi în curând se va ajunge până la Chişinău. 

Liniile se refac pe dimensiunile noastre, normale. Tot așa şi în regia 
unile din Polonia și Ucraina, ocupate de germani. 


l Au fost aduşi până în Oltenja şi dați |a muncă. Se gă acestor nenorociţi 300 gr pâine pe zj, 
o ceapă şi 30 gr |egume. Și nicj un salaiu. Nu e vorbă că njcj nu muncesc lucru mare. Dar pros 
cegeu| e sălbatic şi e o ruşine pentru noj! 

La o rafinărie din Bucovina (Lujani?) s-au găsit 150 vagoane de za- 
hăr; la Cernăuţi 22 vagoane de carne congelată, 4 vagoane de săpun. În 
Basarabia ocupată de trupele noastre s-au găsit două fabrici de ulei in- 
tacte. Recoltele n-au putut fi stricate nici în Bucovina, nici în Basara- 
bia, şi sunt bune. Cam 5% din locuri n-au fost cultivate. Grâul e fry- 
mos, nu e încă copt. Porumbul de asemenea, dar n-a fost prăşit a doua 
oară... 

La Cernăuți, au fost devastate mai ales prăvăliile. Nu mai e nici 
una. Nu e un restaurant. Rioşanu a deschis 3 popote şi dă oamenilor de 
mâncare cu 35 lei masa. Populația Cernăuţilor e foarte redusă. Căci au 9 
fost evacuați toți nemții, apoi cei mai mulți ovrei au plecat odată cu 
ruşii. Şi din oraşele basarabene, reocupate, s-au dus mai toți ovreii cu 
ruşii. Sunt unele oraşe complect pustii... La Soroca, la Bălți, nu mai e 
nimeni... 

Cine s-a purtat foarte bine, a fost Marina noastră! Nu numai în Ma- 
rea Neagră, dar şi pe Dunăre. Zilele trecute a mai scufundat dincolo de 
Reni un submarin rusesc, şi a capturat unul intact... Ca şi Aviația, rudj- 
mentara noastră marină şi-a câştigat loc de onoare în aceste eroice 
lupte... 

Bușilă mi-a mai povestit multe despre dezastrele suferite de căile 
ferate prin ultimele ploi. În nenumărate locuri balastul şi chiar terasa- 
mentele au fost luate de ape... Pe linia Craiova-Bucureşti, stricăciunile 
mai mari sunt la Golești şi la Pârvu. Linia nu va fi complect reparată 
decât la sfârşitul săptămânii... 


E 


Se pare că la ruşi, în uzinele militare, sabotajul e în floare. Cel puţin 
în ce priveşte bombele. Aşa la Ploieşti din peste 100 de bombe n-au ex- 
plodat decât 4. La Bucureşti aceeaşi porţie. O bombă neexplodată, că- 
zută în Capitală, a fost demontată şi s-a găsit că de la focosul ce se 
aprinde la contactul cu pământul şi până la cutia cu explozibile la care 
vine scânteia de la focos, în loc să fie o țeavă, ca să vină focul, era 
montată o vergea de fier, plină, astfel că focosul lua foc dar nu putea 
provoca aprinderea explozivelor... 


Pe zidurile Bucureştilor s-a placardat de câteva zile următoarele cu- 
vinte: 

„Români aveţi încredere. Nici o brazdă nu se uită!“ Probabil că un- 
gurii au fost foarte încântați de acest evenjment... 


IE 

Un prieten din Bucureşti îmi scrie: 

„La noi nu există mai mare plăcere decât să asistăm seara la vizita 
avioanelor ruseşti. Stăm pe balcon şi ascultăm ţăcănitul mitralierelor şi 
oftatul tunurilor. Sus pe cer, mici nori albi fixează sfârşitul călătoriei 
unui obuz. Şi începe feeria. De jos pornesc în chip de artificii obuzele 
„trasante“, adică luminoase, care se ţin unele de altele ca mărgelele în» 
şirate pe un fir nevăzut, până sus de tot, de arată ţintaşilor direcţia lovi 
turilor şi le permite să o corecteze. Aceste obuze luminoase ce trag 
urme de toate culorile, la care se adaugă rachetele ce se aprind pe cer 
ca nişte sori efemeri, se întretaie pe cerul întunecat, aruncă frânturi de 
zi în noapte şi se joacă cu toate nuanțele... Dar şi această plăcere a în» 
cetat, căci ruşii au treburi mai serioase acasă la ei, şi nu mai au timp să 
vină la noi...“ 

Cum se vede, bucureştenii au devenit poeţi și... optimişti! 


La Bucureşti se spune că germanii sunt foarte indispuşi contra buls 
garilor, care manifestă simpatii pentry ruşi şi mai ales pentry comus 
nism; toate atacurile aeronautice asupra Capitalei, asupra Ploieştilor, 
asupra Buzăului, vin dinspre Bulgaria, unde nu ssa luat nici o măsură 
ca să fie oprite. Se povesteşte că germanii vor dezarma pe bulgari şi 
vor ocupa serios litoralul Mării Negre, ca să oprească o eventuală des 
barcare a ruşilor... Vorbe! 


„Linia Stalin“ e unică de la Leningrad la Kiev. De aci, ea swar bis 
furca: o ramură ar merge pe Nipru iar cealaltă în jos desa lungul Nisa 
trului... 

Stalin a preluat portofoliul — sau mai bine zis Comisariatul — 
Apărării Naţionale, având ca ajutor pe mareşalul Timoşenko, căruia i 
s-a luat astfel comanda armatei Centrale... Semn că lucrurile merg rău 
pentry Soviete. 


Ieri a avut loc la Bran, în bisericuţa de lemn transportată de Regina 
Maria de la Lueş, un parastas pentry defuncţii Suverani, la care au asis 
tat Regele Mihai, Regina Elena şi A. S. Imperială Principesa Ileana. 
Locul lor ar fi fost însă la Curtea de Argeş... 

La Curtea de Argeş s-a dus, tot ieri, generalul Antonescu şi a depus 
o coroană pe mormintele Regelui şi Reginei. Bine şi atât... 

În Bucovina s-au găsit 123 de locomotive (cedate anul trecut de 
noi) în stare bună, dar fără osii, osiile fiind trimise la Lemberg să fie 
lungite pe măsura liniilor ruseşti. Aceste osii ne sunt restituite de nem- 
ți, şi vom recupera astfel locomotivele în stare de funcţionare. 

Ne certăm însă cu ungurii. Vagoanele cedate de noi anul trecut au 
fost găsite parcate pe un teritoriu cucerit de unguri și liftele de la Buda- 
pesta vor să le considere pradă de război. Am încredinţat afacerea spre 
rezolvare, prietenilor noştri, germanii... 

Ungurii se mai ceartă cu noi și pe o cantitate de zahăr. Uită grofii 
că noi am lăsat anul trecut 1 500 de vagoane de zahăr ruşilor, care ni 
l-au luat cu japca... 


În Anglia, Ministerul Churchill a fost remaniat. Mai importante 
schimbări: Duff Cooper a trecut de la Propagandă la Ministerul pentru 
Ducatul de Lancastre, şi a fost însărcinat cu coordonarea intereselor 
britanice în Extremul Orient. În locul lui, la Propagandă, a fost numit 
ministru Butler, până acum subsecretar la Foreign Office... 


Marţi, 22 iulie. Radio-Bucureşti a anunţat ieri că trupele germa- 
no-române, care au trecut Nistrul, urmăresc pe „inamicul bătut“ care se 
retrage. 

Radio-Roma anunţa azi-dimineaţă că trupele noastre au încercuit pe 
sovietici în sudul Basarabiei şi că au ocupat Reni, Cahul şi Ismail. 
Această ştire n-a fost confirmată de emisiunea noastră. 


Astă-primăvară, a venit Radu Mandrea la mine să se plângă că ele- 
mente bune (cu el în frunte...) care au făcut totdeauna politică germa- 
nofilă sunt înlăturate, în actualul regim şi neîntrebuințate. Se cita pe el, 
pe Garoflid, pe Gr. Carp, pe Gigurtu (!), pe mai mulţi alții — şi mă cita 
şi pe mine. Mandrea mi-a propus atunci să iau eu iniţiativa unei grupări 
a tuturor acestor elemente şi să încerc apoi să o pun în slujba Guver- 
nului actual şi să o apropii de Antonescu. Mandrea sublinia că între 
general şi ţară e un gol şi că gruparea la care se gândea ar fi putut să-l 
umple. 

Fără a descuraja pe Mandrea, i-am expus că golul despre care vor- 
beşte trebuie umplut printr-o acţiune vie, pornită de jos în sus, şi că 
pentru moment, față de nesiguranța şi dibuielile lui Antonescu pe tere- 
nul politicii interne, nu-mi puteam da seama care putea fi această ac- 


www.dacoromanica.ro 


19$ CONSTANTIN ARGETOIANU 


ţiune. Nu i-am ascuns însă că o acţiune de sus în jos, o acţiune arti- 
ficială şi de „comitete“, n-ar reuşi mai bine ca cea întreprinsă de Re- 
gele Carol cu F.R.N.-ul. L-am sfătuit pe Mandrea să mai aştepte, căci 
momentul înființării unui nou partid nu-mi părea oportun; dar să ia 
contacte cât de multe şi să prepare un stat-major în vederea zilei de 
mâine. 

ncât mă privea pe mine, i-am declarat că eram prea bătrân, că 
trecusem prin prea multe, mai ales în vremea din urmă, că nu mai eram 
eu omul de vlagă care să întreprindă răscolirea maselor. Acest om nu 
trebuie căutat; el se va ivi de la sine dacă cumva ar fi unul printre noi. 
Pentru perioada pregătitoare, i-am recomandat pe Garoflid, nu că-l so- 
coteam organizatorul ideal, dar era om fără pată, constant în anumite 
doctrine şi care putea fi un îndrumător al unor începuturi... 

Mandrea m-a ascultat numai în parte, căci, împreună cu prietenii lui 
şi cu Garoflid în frunte nu s-a mulțumit la lucruri pregătitoare, ci au şi 
întemeiat, cu oarecare alai (dar nu destul pentru pornirea unei aseme- 
nea acţiuni) „Liga pentru dezvoltarea Economiei Naţionale“. Garoflid 
a adresat o scrisoare-program lui Ică Antonescu; acesta i-a răspuns po- 
liticos, şi „Liga“ a luat ființă cu Garoflid ca preşedinte şi vreo 20 de 
vicepreşedinţi, pe secţii!! Mai toți băieţi buni (printre ei şi câteva capre 
râioase), dar incapabili să determine un curent. „Un coup d'épée dans 
Peau“ (Tentativă inutilă), mi-e frică... Nu cu cocoşei ca Mandrea, Gi- 
gurtu, Penescu-Restsch şi Gogori Carp se poate pune opinia publică în 
mișcare. Au plecat domnii cu stângul, şi la un moment prost ales... Nu 
„Liga! lui Garoflid va putea înlocui pentru Antonescu, Mişcarea Le- 
gionară... Păcat de eforturile ce se fac degeaba! 


Pe lângă escadrila Mölders, a mai fost o escadrilă germană sărbă- 
torită zilele acestea: escadrila Lützow, care a doborât şi ea 1 200 de a- 
vioane inamice! Formidabil! 


Populaţia Italiei a trecut de 45 de milioane... Se înmulțesc macaro- 
narii ca păduchii... 


În Germania şi în toate țările ocupate de Axă, sau aliate, certi- 
tudinea Victoriei se manifestă prin litera V ce se afişează pretutindeni, 
pe edificiile publice, pe geamurile prăvăliilor, pe tramvaie, pe auto- 
buze. Litera apare pretutindeni, în negru, în alb, în alb şi roşu (culorile 

Reichului) iar noaptea, luminoasă. Pe turnul Eiffel, un imens V lumi- 
nos domină spaţiul parizian... 

Victoria o vedem cu toţii; am vrea să vedem și Pacea, şi V-ul înlo- 
cuit printr-un strălucitor P... 


Prinţul Konoye, după ce şi-a refăcut Guvernul, s-a dus la templul 
Ise să primească binecuvântarea De Sus. Templul Ise e cel mai venerat 
sanctuar din Japonia; e închinat zeiței Amaterasu, din care se trage 
Dinastia Imperială... Acest amestec de misticism şi de realism, de res- 
pect evlavios al tradiţiei naţionale şi de pasiune pentru modernismul 
european — transformă mai totdeauna problemele politice în Japonia, 
în enigme greu de dezlegat. Şi de multe ori deznodământul ne pare 
neprevăzut... 


Ziarele ne aduc la cunoştinţă că dl Ică s-a plimbat ieri pe podul Mo- 
goşoaiei, fără agenţi după el şi neînsoțit. Ilustrul bărbat s-a coborât în 
mulțime ca să dovedească că legionarii l-au iertat şi că „între Guvern 
şi bobor e cea mai strânsă legătură“. E chiar formula dată de ziare... Ce 
a ajuns dl Ică — dar ce am ajuns şi noi! 


Primul ministru bulgar, dl Filov şi ministrul de Externe Popov sunt 
în vizită la Roma unde au fost primiţi pe rând de Ciano, de Duce, de 
Regele-Impărat şi de soldatul necunoscut. Pentru ce vor fi venit să se 
mai milogească, ei milogi la alți milogi? 


Fiul lui Stalin, locotenentul Iacob Stalin, s-a predat împreună cu alți 
ofițeri şi cu trupele lor generalului Schmidt — undeva la est de Vi- 
tebsk. Junele Stalin (e născut la 1908) a declarat că orice rezistență față 
de germani fiind inutilă, s-a predat. După legea sovietică, care impune 
execuţia familiilor celor care se predau sau cad prizonieri, tata Stalin 
ar trebui trimis pe lumea cealaltă. 

Gestul fiului marelui dictator, dovedind încrederea pe care chiar 
cercurile cele mai apropiate de Kremlin o au în puterea de rezistenţă a 
Sovietelor, va impresiona adânc pretutindeni... 


Se fac chete pentru ostași. Au venit şi la mine și am dat. E o nenoroa 
cită idee. Armata, soldaţii, nu trebuie nici întreţinuţi, nici răsplătiți din 

mila oamenilor. Prin impozitele enorme pe care le plătim dăm obolul 
nostru, şi mai mult decât putem, armatei şi apărării ţării. Statul prin ur- 
mare să acopere din veniturile sale toate cheltuielile necesitate de 
apărarea naţională. Dacă veniturile Statului nu sunt suficiente, să se 
mărească, să ni se ia tot, dar prin lege nu prin cerşetorie. Nu e demn. 
Aş fi priceput o chetă pentru devastaţii din Bucovina şi din Basarabia 
— dar pentru armată, nu. 


Ieri s-a inaugurat la Şoseaua Kiseleff, în casa escrocului Wieder, ex- 
poziția masonică. Adică expoziţia obiectelor şi documentelor găsite în 
lojele Marelui Orient. Un fapt divers. A asistat însă dl Ică, tot Guvernul 
şi nelipsită d-na Antonescu la inaugurare. Acesta e un fapt grav. Maso- 
neria, în România, a fost un caraghioslâc fără ecou. A-i da o asemenea 
importanţă, înseamnă o putere de cântărire a lucrurilor îngrijorătoare 
pentru celelalte probleme de guvernământ! 

Doamne, pe ce mâini ne-ai dat! 


Prin diferitele străpungeri şi învăluiri, armatele sovietice au fost tă- 
iate şi izolate unele de altele, aşa încât nu mai există unitate de coman- 
dament. Rămăşiţele armatelor sovietice, reformate în noi unităţi duc 
lupte aprige dar locale, cu totul autonome unele de altele. Armatele 
germane şi aliate urmăresc acum distrugerea lor pe rând. Aşa ne spune 
comunicatul Marelui Cartier german, care nu dă însă o precizare... 


Ca represalii pentru bombardamentele capitalelor ţărilor aliate, Ro- 
mânia şi Finlanda, aviația germană a bombardat sever Moscova, pen- 
tru prima dată ieri. Comunicatul german pretinde că s-au obţinut seri- 
oase rezultate distrugându-se gări şi fabrici militare şi provocându-se 
incendii considerabile în oraş. Civilizație... 


Miercuri, 23 iulie. Buşilă ne-a comunicat aseară la telefon ocupa- 
rea Renilor, Cahulului şi Ismailului. Uf, şi Ura! Să sperăm că în cursul 
zilei de azi ni se va da ştirea şi la Radio — cu garnitură. Din ştirile de 
ieri, lipsite însă de precizări, rezultă că ruşii sunt pretutindeni în plină 
retragere, probabil şi în Basarabia. Nemţii continuă să ia sau să dis- 
trugă material enorm de la sovietici... 


www.dacoromanica.ro 


ÎNSEMNĂRI ZILNICE, 1941 201 


Dovadă că merge bine, e că s-a demobilizat Divizia a 2-a (Craiova), 
pusă pe picior de război şi gata să fie expediată săptămâna trecută. Re- 
chiziţiile sunt restituite şi oamenii trimişi la vatră. 


Se spune că cu prilejul înmormântării lui Horia Zelea Codreanu au 
fost ucişi mai mulţi legionari care au căutat să pătrundă cu sila în cimi- 
tir, unde în principiu nu fusese admisă decât familia... Acţiunea legio- 
nară, cât a mai rămas, continuă să fie împletită cu moartea... Nu e bine. 


Avioanele sovietice au apărut luni seara din nou la Bucureşti. A că- 
zut o bombă la Pantelimon... Nu e lucru mare. Dea Dumnezeu tot așa 
să fie, sau şi mai puţin! 


Roosevelt a cerut votarea unei legi prin care să se sporească servi- 
ciul militar (actualmente fixat la 12 luni). Pe această chestiune se dă 
mare luptă în Statele Unite, unde numărul neintervenționismului în 
război a crescut sensibil de când a început „cruciada anticomunistă“... 


În unele lucruri nemţii sunt mari copii, dar şi când e vorba de o co- 
pilărie — mari organizatori. Presa, emisiunile radiofonice, cuvântările 
de propagandă — toate s-au aruncat acum pe simbolismul literei V afi- 
şată pretutindeni, ca şi cum această literă şi nu avioanele de la Minsk 
sau soldaţii de la Smolensk, ar fi menite să dea VICTORIA forţelor 
germane... 


Un decret-lege hotărăşte că toate oleaginoasele produse anul acest 
vor fi vândute numai Societăţii „Solagra“. „Solagra“ va distribui mai 
întâi fabricilor noastre produsele ce le sunt necesare pentru fabricarea 
uleiului — iar restul va fi exportat în Germania. După cum se vede, 
regimul actual e mai tare în afaceri ca al lui Urdăreanu care n-ar fi în- 
drăznit niciodată să creeze un asemenea monopol... Heil Hitler! 


Prefectul Doljului, colonelul Petroianu, a primit înştiințarea că na- 
vigația românească a fost restabilită pe toate braţele la gurile Dunării. 

Ar rezulta că ruşii au părăsit acele maluri... Dar nici un comunicat ofi- 
cial nu ne-o spune. De ce? 


Joi, 24 iulie. Azi, parastas de 7 ani de la încetarea din viaţă a iubitei 
mele mame. Vom pomeni şi pe tată-meu, împlinindu-se anul acesta 
100 de ani de la naşterea sa (5 ianuarie 1841). În ianuarie, din cauza 
evenimentelor, n-am putut veni la Breasta să fac o slujbă. O fac acum.. 

Nu mă pot împăca cu fuga vremii, şi cu dispariţia fiinţelor scumpe... 

Zi de reculegere. E o vreme dumnezeiască. 


Moscova a fost bombardată de nemți, pentru a doua oară, alaltăicri- 
seară. S-au nimerit şi distrus multe obiective militare şi feroviare. 

Nemţii anunţă succese mari pe toată linia, dar nu dau precizări în ce 
priveşte înaintarea. Ei vorbesc numai de liniile ferate şi de trenurile 
distruse de către avioanele lor. Pare că acțiunea în curs se va termina 
pe la sfârşitul săptămânii. Comandamentul nostru continuă să fie mut. 
Se vorbeşte de descurajarea şi de debandada trupelor sovietice, dar noi 
constatăm că rezistenţa lor îndârjită continuă... 


Gafencu, şi întreg personalul Legaţiei noastre din Moscova, a sosit 
alaltăieri, marţi, la Bucureşti. ]/ vient de loin... (Vin de departe...) 

Mareşalul Timoşenko, care fusese numit adjunct al lui Stalin în ca- 
litatea acestuia de ministru, adică de comisar al Apărării Naţionale, a 
fost înlocuit prin tovarășul din fruntea Poştelor şi Telegrafelor. La Ber- 
lin se vede în această schimbare o sancțiune pentru înfrângerile sufe- 
rite de Armata roşie... 

In Germania se face mare caz de declaraţiile fiului lui Stalin care 
dovedesc descurajarea ce domneşte pe frontul bolşevic... 


I.B. Ullustrirter Beobachter), foaie populară nazistă, publică un in- 
stantaneu al trinomului Carol-Urdăreanu-Lupeasca, instantaneu luat la 
Cuba, într-un restaurant de lux. E primul document ce-mi cade sub ochi 
de la plecarea Regelui. Faţa Regelui şi a lui Urdăreanu sunt neschim- 
bate, parcă nimic n-a trecut peste ei. Doamna Duduia apare slăbită, cu 
faţa cam trasă. Dar e plină de scule, şi elegantă... Fericiţi oameni... Or 
fi fără suflet? 

Vineri, 25 iulie. Slavă şi recunoştinţă gazetarilor străini! Mulțumită 
lor am ajuns şi noi valahii disprețuiţi de generalul Antonescu-Bona- 
parte să aflăm ceva şi să ne mai liniştim sufletele. Ieri, la Cernăuţi, 
unde a fost să plimbe pe Mihăiţă Blegul, generalul a convocat pe ga- 
zetarii străini — poftiți şi ei în Bucovina recucerită — și le-a spus: 
„Până în două-trei zile nu va mai fi picior de muscal în Basarabia...“. 
Va să zică, merge. Atât vrem să ştim şi noi — dar dospitul în venin şi 
fiere, pentru nimic pe lume nu ne-ar fi spus-o... De ce atâta mister? 


Lă 


În Rusia, „pe tot frontul se înaintează“, a spus comunicatul german 
de aseară şi a adăugat că până la sfârșitul săptămânii (mai avem două 
zile) evenimente de cea mai mare şi „istorică“ importanţă, vor fi înre- 


gistrate... Ocuparea Moscovei? 


Şi italienii au avut în fine un mare succes: au prins un convoi în 
strâmtoarea Siciliei şi au scufundat mai multe vapoare mari, vreo două 
crucişătoare şi un număr respectabil de avioane. 

Nemţii, între timp, au doborât 54 de avioane engleze pe coasta Mâ- 
necii, într-o singură zi. 

În Abisinia, deşi englezii au anunţat până acum de trei ori că s-a 
sfârșit cu italienii — aceştia tot mai rezistă prin regiunea din jurul ora- 
şului (!) Gondar... 


Ruşii au înnebunit, sau sunt proşti şi confundă țările şi oraşele: au 
bombardat Rusciucul şi Plevna... în Bulgaria! 

Despre Timoşenko se spune că a fost omorât. Înlocuitorul său se 
numeşte Tiresitin, sau aşa ceva.. 


Până unde poate merge patima omenească — şi prostia: 

Un jidan american, Theodor (!) Kaufmann, preşedintele Ligii ame- 
ricane pentru Pace, a scris o carte prin care propăvăduieşte desfiin- 
tarea Germaniei şi a poporului german. Germania ar urma să fie împăr- 
țită: Berlinul s-ar da Poloniei, Dresda şi Viena Cehoslovaciei, Mün- 
chen (!) şi toată partea de vest Franţei, iar partea de nord şi Hamburgul 
— Olandei! În ce priveşte poporul german, toţi soldaţii, toți bărbaţii şi 
toate femeile sub 45 de ani ar fi sterilizați! Pentru „operaţiile“ necesare 
s-ar concentra 20 000 de medici! Şi astfel, după 2 generaţii, poporul 
german ar fi şters de pe faţa pământului! 

Că un idiot poate scrie asemenea lucruri nu e de mirare: e de ajuns 
să aibă parale. Ce e mai simptomatic însă, e că mai toată presa ame- 
ricană aprobă şi comentează favorabil aceste năzbâtii... 


După cele două bombardamente suferite de Moscova pe rând din 
partea aviaţiei germane, a mai avut loc un atac tot atât de puternic în a 
3-a zi. La acest atac, ca şi la cele precedente, au participat 100-150 de 
avioane. Apărarea antiaeriană a fost nulă, şi distrugerile pricinuite de 
nemți, enorme. 


Azi la amiază, la Radio, s-a început prin a ni se spune câte ceva din 
Basarabia. Se vede că generalul Antonescu a avut scaun favorabil... 
Am aflat că trupele sovietice fugărite lasă pe urma lor un material de 
război atât de considerabil, încât n-a putut fi până acum inventariat. Un 
convoi de ambarcaţiuni, pline de ruşi, ce cobora din Nistru în Liman, 
a fost atacat de avioanele noastre şi în mare parte înecat. Avioanele 
s-au înapoiat nevătămate la bazele lor... 

n Dobrogea, sovieticii au lăsat câţiva paraşutişti însărcinați să 
arunce în aer podul de la Cernavoda... au fost bineînțeles prinşi... 


Intemperiile care, în anul acesta apocaliptic, au devastat Japonia, 
par să fi fost teribile. Pe lângă ele, ce am suferit noi se înfăţişează ca o 
simplă glumă. Peste 13 000 de case au fost distruse în regiunea Tokio. 
Yokohama e sub apă, şi mai bine de 150 000 de oameni sunt fără 
adăpost... 


Se duc tratative serioase între Franța şi Japonia pentru apărarea In- 
do-Chinei. Pare că francezii au forţe insuficiente în domeniul lor din 
Extremul Orient, şi că japonezii sunt gata să coopereze pentru salvarea 
lui. Numai că odată ce vor „sări“ în Indo-China, e puţin probabil să mai 
plece... 

Dar când toate se dărâmă, ce importanţă mai are Cambadjul şi Ana- 
mul pentru Franţa cu Tonkin cu tot? 


Sâmbătă, 26 iulie. Înainte să se împlinească termenul fixat la Cer- 
năuţi de generalul Antonescu — şi ştirea, copleşitoare ştire, a eliberării 

întregii Basarabjj a sosit! Azi-dimineaţă a apărut comunicatul nr. 6 al 
Mareluj nostru Cartjer care ne vesteşte că întreaga Basarabje a fost cu- 
răţită de ruşi, că războjul dus de trupele româno-germane pentru alun- 
garea cotropitorilor de pe pământul românesc a luat sfârşit, și că try- 
pele noastre au pătruns adânc dincolo ge Nistru! 

Ura! Ura! Ura! Slăvit fie numele tău, Doamne! 

Alte ştiri ne informează că în ultimele zjle retragerea trupelor sovje- 
tice spre Nistru a fost o adevărată debandadă, şi că un enorm mateşial 
abandonat de fugaşi încurcă toate drumuţile... 

Am maj rămas cu amenjnţarea bombardamentelor aeşjene. De nu 
a gazelor toxjce: bolşevicii sunt în stare să facă opjce şi nu cunosc 
legile... 


De jeţi s-a reînfiinţat postul de observaţie aeronautic, în parcul nos- 
tru. Presupun că e o precauţie, față de bombardările săvârşite de ruşi în 
terjtorju bulgăresc. Dacă au confundat Ruscjucul cu Bucureştii, ar 
putea să confunde şi Crajova cu Plojeştii... 


La Crajova circulă o sumă de zvonuri. Astfel se spune că în Bul- 
garia ar fi jzbucnjt revoluţia şi că trupele noastre ar fi intrat în Cadgila- 
ter, împreună cu trupe germane, pentru a înăbuşi mişcarea comunistă; 
zvoniştii explică astfel bombardăzile de la Rusciuc şi Plevna — la 
Rusciuc pentru dărâmarea poduluj, jar la Plevna pentru distrugerea 
concentrărjlor de armată antjbolşevjce... 

Se maj spune că nu am trecut şi că nu vom trece Nistrul decât cu 6 
divizii — maj mult simbolic — şi că restul armatej va fi demobilizat... 

Se spune în fine că Zăvojanu, Boeru şi alţii amestecați în omorurile 
luj Iorga şi Madgearu au fost osândijţi la moarte — ]4 în tot — şi că 
recursul lor în graţie ar fi fost respins de generalul Antonescu (maj 
exact de Rege)... Această din urmă ştire a fost dată lui Gogu Adam Po- 
pescu de către generalul Yasilju, comandantul Corpuluj de Jandarmi. 
După câte ştiam, Boeru era pţintre cej scăpaţi peste graniţă... 


Presa din Berlin şi în general a Axej comentează pe larg şi face 
mare caz de înţelegerea franco-japoneză privitoare la Indo-China — 
înţelegere închejată şi comunicată azi-dimjneaţă, prin câte o declaraţie 
făcută la Tokjo şi la Vichy. Înțelegerea urmează să maj fie complectată 

prin încheieri de amănunt lăsate la hotărârea unei comisii mixte ce se 
va întruni la Hue, capitala Anamului. 

Importanţa pe care o dă Berlinul acestei înțelegeri, dovedește că 
prevederile mele — anume că Germania, odată aparatul sovietic de 
Stat dărâmat, își va întinde tentaculele până la cauciucul indo-chinez şi 
la bumbacul chinez — erau întemeiate. 

Indo-China devine acum centrul preocupărilor beligeranţilor. Pu- 
terile Axei vor să se agaţe de acest punct strategic şi economic de pri- 
mă importanță, iar Anglia şi U.S.A. vor să le împiedice. Se zice că deja 
o armată a lui Cian-Kai-Shek e în drum spre sud, spre Indo-China. 

Pe de altă parte, Statele Unite au interzis orice export de petrol sau 
derivate spre Japonia, au sechestrat vapoarele încărcate în porturile 
americane, vapoare destinate porturilor japoneze şi au declarat „înghe- 
tate“ toate avuturile japoneze. Aceste avuturi s-ar ridica la 130 mili- 
oane dolari. În Japonia, americanii au şi ei solduri în valoare de circa 
217 milioane dolari. E probabil că la rândul lor, japonezii vor bloca 
avuturile americane... 

Pentru japonezi, lipsa de petrol va fi o încercare grea... Să nu mear- 
gă după benzină în Indiile Neerlandeze... 

Nori grei se strâng în Extremul Orient. Dar nu acolo se va hotări 
victoria finală. 


Duminică, 27 iulie. Pe tot frontul rusesc trupele germane și aliate 
înaintează vijelios. Sovieticii sunt înfrânți pe toată linia, materialul 
capturat sau distrus e imens. În ultima săptămână au fost distruse peste 
1 000 de care de asalt ruseşti. Prizonierii mărturisesc că armata sovie- 
tică deja lipsită de conducerea unitară, mai duce şi lipsa de hrană şi de 
muniții. Descurajarea a intrat în rândurile trupei... La Moscova, au 
început să se formeze „comitete cetăţeneşti“ care sub pretext de apă- 
rare a oraşului se încurcă între ele... Comuniştii moscoviți declară 
că rezistența orașului va uimi lumea (!?) şi că Moscova va fi un nou 
Madrid... 

Postul de emisiune din Moscova a tăcut câteva zile, fiind lovit de o 
bombă germană. Reparat, şi-a reluat emisiunile până va fi din nou re- 
dus la tăcere... Postul radiofonic din Leningrad a anunțat arestarea so- 
tiei lui Moruzovl, subsecretar de Stat al Aprovizionării... care „nu mai 
este ce a fost odată“. (Era prezidenta operelor de asistenţă din Mos- 
cova). A intrat debandada în cetate... 


l O fi neam cu Moruzov al nostru, de tristă şi tragică amintire? 

Generalul Galicov, şeful Misiunii militare sovietice la Londra, a 
plecat la Washington spre a lua contact cu Preşedintele Roosevelt şi a 
vedea ce ajutor poate obține Moscova din America... 


Într-o cuvântare ţinută de marchizul Ito la Tokio, cunoscutul bărbat 
de Stat japonez a declarat că ţara sa e pacifică, că forțele japoneze ce 
ar debarca în Indo-China nu au mai multe intenţii de cucerire ca cele 
americane care au intrat în Islanda. Tratatul încheiat cu Franţa prevede 
respectarea desăvârşită a drepturilor de suveranitate ale acestei ţări 
asupra posesiunilor sale din Extremul Orient. In ce priveşte blocarea 
capitalurilor japoneze în Statele Unite, dl Ito a declarat că această mă- 
sură nu va avea nici o influenţă asupra situaţiei economice a Japoniei. 
Ea era prevăzută. La Tokio a fost mirare că n-a fost pusă în aplicare o 
dată cu blocarea capitalurilor celorlalte țări semnatare ale Pactului 
Tripartit, Germania şi Italia... 


După ştiri sosite din Moscova prin Ankara, Stalin ar fi hotărât să se 
arunce într-o propagandă deșănțată în scop de a determina o revoluţie 
socială în Anglia şi în Statele Unite. Dacă e vorba să piară Statul sovie- 
tic din Moscova, apoi să se prăbuşească lumea întreagă. Stalin crede că 
situaţia ar fi foarte favorabilă pentru o revoluţie comunistă, atât în An- 
glia din cauza suferințelor războiului, cât şi în Statele Unite din cauza 
exasperării straturilor muncitoreşti prin dictatura lui Roosevelt. Bolşe- 
vicii vor însărcina cu această propagandă multiple comisii de cumpă- 
rare pe care le vor expedia în cele două împărăţii anglo-saxone. Aceste 
comisii vor lucra pe bază de instrucţiuni speciale, în afară de controlul 
ambasadelor sovietice. În fruntea lor, ca să le îndrumeze, va fi numit 
Litvinov, deoarece Stalin crede că acest ilustru jidov e omul indicat, 
prin multiplele sale relaţii, înnodate pe vremea cât a fost ministru de 
Externe. 1] faut espérer qu'il trouvera à qui parler... (Trebuie să se 
tragă nădejdea că va găsi cui să vorbească...). 


Nemţii au forțat să amerizeze şi au capturat unul din marile avioane 
noi englezeşti, cu 4 motoare. Au putut să remorcheze intact avionul 
într-un port al Mânecii şi să-l demonteze. Perfecţionările tehnice ale 
acestui avion vor fi folosite de constructorii germani... 


C 

Superioritatea tehnică aeronautică se menţine atât pe coastele 
Mânecii cât şi în Africa, în favoarea Germaniei. În ultima lună pentru 
10 avioane pierdute, germanii au doborât 100... 

Atât Anglia cât şi Alexandria în Egipt şi Suezul au fost mai greu 
bombardate de la izbucnirea războiului germano-sovietic, ca înainte. 


Avut şi azi-dimineaţă vizita ministrului Buşilă, venit la Craiova să-şi 
ia nevastal. Buşilă mi-a povestit următoarele: 

Asupra situației generale a frontului dincolo de Nistru, nu ştie nici 
el — ca şi întreg Guvernul, afară de dl Ică probabil — nimic precis. 
Formula lui e „că merge greu dar bine“. Crede că Moscova va cădea în 
curând. Probabil că nemţii au trecut mult de Kiev; ei ocolesc obstaco- 
lele, pe care le distrug apoi — la curăţire. Obiectivul trupelor noastre 
e Odessa. Înaintăm mai uşor acum deoarece rezistenţa rusească a slă- 
bit. Nu ştie câte divizii au trecut Nistrul... 

În cursul luptelor pentru cucerirea Basarabiei, Regimentul 6 Mihai 
Viteazul şi încă unul au fost nimicite. Comandanții au fost daţi în jude- 
cată, căci catastrofa s-a datorat dispozitivelor lor stupide de luptă... 

Ungurii au publicat articole în două ziare prin care arătau că armata 
ungară „a salvat Basarabia“ (unde n-a călcat picior de honved!!!), căci 
soldaţii români au dezertat sau au fugit... Generalul Antonescu a trimis 
la Budapesta o notă foarte dură, prin care, între altele, sublinia că nici 
un şef de Guvern român n-a trebuit să se sinucidă din cauza politicii 
sale antinaționale, şi că nimeni la noi nu s-a milogit la Marile Puteri 
pentru teritorii asupra cărora nu avea nici un drept... Bardossy a răs- 
puns lui Antonescu printr-o notă de scuze, arătând că articolele cu pri- 
cina au apărut în două ziare de provincie care au scăpat cenzurii... Bu- 
şilă crede a şti că raporturile dintre Ungaria şi Germania sunt cam în- 
cordate — ca şi cele dintre Germania şi Bulgaria de altminteri. După 
unele versiuni, germanii ar urmări dezarmarea armatei bulgare, bănuită 
de simpatii comuniste. Şi n-ar fi exclus să ni se redea Cadrilaterul. Dar 
toate acestea sunt ştiri care circulă printre membrii Guvernului, fără să 
fi fost confirmate. Despre mişcări revoluționare în Bulgaria, nu se ştie 
nimic — şi probabil că nu sunt. 

Ordinul de zi, prin care generalul Antonescu a citat mai mulți 
aviatori şi unități de aviaţie, a fost dat ca răspuns la infamiile ungurești. 

l D-na Buşilă s-a îmbolnăvit grav în zjua ge 14 julje după ce a gejunat la Breasta şi a fost 


nevoită să se oprească la Crajova, la vară-sa, d-na dr. Mateescu. S-a crezut înţâj că avea apen- 
dicjtă, dar în cele din urmă s-a constatat o uşoară infecţie septjcemjcă... 

lar aceste infamii n-au fost date în vileag ca să nu se întărâte şi mai 
mult opinia noastţă publică... 

Stricăciunile în Basarabia sunt mult mai impresionante ca cele din 
Bucovina. Tot ce e clădire a fost dărâmat. În Chişinău 70% din case nu 
mai sunt nici măcar reparabile. Autorităţile n-au unde să se adăpos- 
tească. Stau toate grămădite înțy-o sală a „Propagandei Comuniste“, 
rămasă din întâmplare pe trei sferturi în picioare. Oamenii, câți mai 
sunt, stau şi pețpec noaptea pe un scaun, în faţa ruinelor ce au mai ră- 
mas din ce fuseseră casele lor... Străzi întregi au fost doborâte cu 
dinamită... Prin sate, pe unde au țpecut trupele bolşevice, aceeaşi dis- 
țrucţie. În oraşe nu se găseşte nimic de mâncare; sătenii însă, au mai 
toţi provizii pe care au izbutit să le ascundă. Recoltele sunt intacte şi 
frumoase, pe unde nu le-au stricat tancurile şi trupele. Erau prea verzi 
ca să fie arse. Dar lipsesc uneltele pentru secerat... 

Drumurile, mai ales drumurile de fier, toate distruse. Se refac pe ca- 
pete, şi merge bine căci lucrează şi armata şi civilii. 

La Bucureşti şi la Ploieşti, alarme în toate zilele, dar fără bombar- 
damente. La Giurgiu, în jurul unei cazărmi, s-au găsit 53 de bombe, 
toate neexplodate... 


Vineri a avut loc la Bucureşti un Consiliu Economic. Au luat parte 
toți miniştrii sub preşedinţia d-lui Ică. Un comunicat înşiră problemele 
discutate, fără să dea nici o soluţie... Rahat cu apă rece! 


m 


Cu ocazia înmormântării lui Horia Zelea Codreanu au fost arestați 
la cimitir peste 200 legionari. Erau toți înarmați. Acest fapt a provocat 
publicarea unui nou decret privitor la portul armelor. S-au anulat toate 
permisele existente şi țrebuie să o începem d'a capo... 

Nici o confirmare sau dezminţire cu privire la cele 14 condamnări 
la moarte (cu Zăvoianu în frunte). Nici Buşilă nu ştia nimic... 


Țara înțțeagă înjură de-l spurcă pe dl Ică Antonescu. Ca să-i facă o 
situaţie, generalul-Conducător a dat un interviu unei gazete germane, 
în care face poşţetul colaboratorului său, sub culori de neînchipuit. 
Din vechilul şi ciracul lui Gheorghe Brătianu scoate un mare om de 
Stat! „Opera d-lui Ică la Ministerul de Justiţie“... Îţi vine să râzi, sau 
mai bine să plângi! Şi au tâmpit o lume, azi la Radio, cu citirea acestui 
interviu... Au înjurat oamenii şi mai rău! 

Zvonuri despre arestarea lui Göring... Probabil răspândite de Lon- 
dra şi de amicii Londrei... 


Luni, 28 iulie. Ştirile de pe front, comunicate azi-dimineaţă prin ra- 
diodifuziune arată că înaintarea forțelor germane merge metodic. Pen- 
try moment se curăţă tot terenul cucerit, se capturează sau se distryg 
ultimele forțe inamice încercuite sau despărțite de grosul armatei, se 
organizează etapele refăcându-se căile ferate, podurile, drumurile — și 
se regrupează unităţile în vederea noului salt. Avangarde au ajuns de- 
parte în teritoriul inamic, iar aviația e în plină acţiune de distpygere 
pregătitoare în dosul inamicului. Moscova e zilnic bombardată, și legă- 
turile ei feroviare sunt sistematic distpyse... 


Prin oraşele Basarabiei, derbedei şi comunişti lăsaţi în urmă de for- 
tele sovietice atacă pe neaşteptate ofiţerii şi autorităţile noastre. Buşilă 
îmi povestea că într-o singură Divizie, au fost omorâţi astfel 8 coman- 
danți de batalion... Jandarmeria şi soldaţii noştri „fac acum curăţenie“. 
Evrei şi presupuşi comunişti sunt împuşcaţi cu zecile... Dintr-un exces 
într-altul! Refacerea morală a Basarabiei va fi tot atât de grea ca refa- 
cerea ei materială... 


a 


Pare că toate incursiunile avioanelor ce vin asupra Bucureştilor şi 
Ploieştilor pleacă din Sevastopol şi trec peste mare. Ay trebui distrus 
cât mai repede şi acel cuib de pirați. 


Acum aflăm că porturile din Indo-China au fost ocupate de japo- 
nezi încă de acum opt zile, în perfectă înţelegere cu francezii, de 
altminteri. Toată presa mondială nu se ocupă aproape decât de această 
ocupare, La Berlin se spune că s-a evitat astfel „o nouă Sirie“ — şi că 
suveranitatea Franţei asupra Indo-Chinei nu e nici măcar pusă în 
discuţie. Acţiunea japoneză e o acţiune de „securitate“, întreprinsă de 
comun acord cu Puterile Axei şi cu Franţa. 

Blocarea creditelor japoneze în U.S.A. a fost determinată de această 
ocupare a Indo-Chinei. Se pare că deocamdată Washingtonul nu va lua 
alte măsuri de coerciţie față de Japonia. 

Marți, 29 iulie. Ziarele de azi ne aduc veşti de încordare mare în 
America. Comisia Apărării Naţionale a Senatului din Washington a 
votat cu 9 voturi conța 1 proiectul de prelungire a serviciului militar, 
cerut de Roosevelt. Flota americană din Hawai a plecat pentru o desti- 
nație necunoscută. În cercurile americane se crede că tensiunea dintre 
U.S.A. și Japonia va duce repede la conflict armat și că greutăţile ivite 
în ultimele 15 zile nu vor putea fi înlăturate pe cale pașnică... 


Pe frontul rusesc, germanii şi aliaţii lor continuă să înainteze, iar 
sovieticii suferă zilnic pierderi enorme, în material şi în oameni. Cra- 
cul occidental al „liniei Stalin“, de-a lungul Nistrului, a fost cucerit şi 
distrus. Lupte grele se dau deja în jurul oraşului Viasma, dincolo mult 
de jumătatea drumului dințre Smolensk şi Moscova. Moscova, pe trei 
sferturi evacuată de administraţiile sovietice, e greu bombardată în fie- 
care zi. 


Ziarele sunt pline de descrieri din Bucovina și Basarabia. În Basa- 
rabia mai ales aproape tot ce a putut fi distrus, a fost distrus. Un aseme- 
nea vandalism e fără precedent în istoria modernă a lumii. Suntem o 
ţară săracă, numai noi ştim cum am scos banii necesari înarmării noas- 
tre. De unde vom mai putea noi găsi sutele de milioane şi miliardele 
necesare refacerii acestor două provincii? Victoria are de data asta 
pentru noi un gust amar şi, cu toată silinţa pe care ne-o dăm, nu izbutim 
să ne bucurăm de recucerirea pământului ce ne-a fost smuls anul tre- 
cut... Pierderile în oameni au fost enorme, și ne mai gândim și la ziua 
de poimâine, căci slavii sunt puhoi, şi noi, o mână de oameni! 


Nenorocitul de Pântea, prapurcicul făcut general şi ministru de 
Război basarabean, în 1918, a fost ucis la Chişinău. In momentul în 
care a vrut să intre în casa lui, o mină a explodat, a dărâmat casa şi l-a 
ucis pe el! 

Regimentul care a fost distrus împreună cu Regimentul 6 Mihai Vi- 
teazul — este Regimentul de infanterie 11 Siret... 

Generalul Dăscălescu, care a făcut minuni cu divizia lui, a fost de- 
corat pe loc cu Mihai Viteazul, de cățre generalul Antonescu. 


Revoluţia din Bulgaria nu se confirmă — dar e fierbere, peste Du- 
năre. Bolşevismul s-a infiltrat adânc, nu numai în populaţie, dar şi în 

armată. Se vorbeşte tot mai serios de intenția Germaniei de a dezarma 
armata bulgară. Prieteni care vin din Bucureşti îmi povestesc că au 
întâlnit trupe germane îndrepându-se spre Giurgiu... Se afirmă că vizita 
lui Filov şi Popov la Roma nu e străină de noua situaţie din Bulgaria, 
şi că Guvernul din Sofia ar cere ajutorul Italiei... 

Arestarea lui Göring pare să fi fost o simplă invenţie a oficinelor 
din Londra şi New York. Simplă dar de prost gust... 


S-au comemorat la Bucureşti 10 ani de la moartea lui Paulescu, cel 
cu Cahalul. Comemorarea a fost organizată de „generaţia naționalistă 
din 1922“ cu Dănulescu, subsecretarul de la Muncă în frunte. O lume 
enormă, generaţia din 1922, crescând spontan. Această sporire îmi re- 
aminteşte sporirea automată şi anuală a „victimelor din 2 decembrie 
(1852) în Franța. De unde, pe la 1910 (când eram la Legația din Paris) 
ar fi trebuit să fie toți năpăstuiţii din 1852 morţi — erau de cinci ori 
mai numeroși ca în 1860.Toţi clienţii pe care politicienii radicali nu-i 
puteau satisface, erau vărsaţi la „Victimele din 2 decembrie“ şi înzes- 
traţi cu o pensie... 


Ziarul Soldatul, destinat frontului, publică un nou jurământ „de cre- 
dință“, adresat de generalul Antonescu lui Hitler... Era nevoie? 


Azi-dimineaţă la Radio s-a confirmat ştirea executării lui Zăvoianu 
şi a altor 6 necunoscuţi — condamnaţi la moarte pentru uciderile de la 
Jilava şi de a doua zi. Executarea a fost îndeplinită ieri... De? Cine i-a 
pus? 

Printre cei executaţi e şi fiorosul Creţu, care s-a lăudat că a împuş- 
cat 17 inşi cu mâna lui... 

Au mai fost condamnaţi şi alți 9, dar în lipsă, fiind fugiţi. Printre ei, 
ucigaşul lui Madgearu, şi Grozea şeful comuniştilor din Legiune... 

Ce a ajuns biata noastră ţară... Trist, trist, trist... 


Vineri, 1 august. Sinaia. Am plecat alaltăieri, miercuri dimineața, 
din Breasta la Bucureşti ca să mă înfăţişez ieri înaintea Comisiei de 
Cercetare a mânuirii fondurilor Ministerului de Interne.. O ploaie to- 
renţială, care în unele locuri s-a transformat într-o adevărată rupere de 
nori, desfundase în nopțile precedente tot drumul. Mai ales de la Ca- 


www.dacoromanica.ro 


ÎNSEMNĂRI ZILNICE, 1941 213 


racal şi până la Alexandria, am mers printr-o baltă aproape continuă. 
Am pus 7 ceasuri, de la Craiova la Bucureşti, deşi cei 86 kilometri de 
minunată şosea asfaltată de la Alexandria până în Capitală au fost 
străbătuţi în 5 sferturi de ceas... Pe valea Neajlovului, pe a Argeşului 
— mai ales la Buda lângă Bragadirul — am putut constata dezastrele 
inundaţiilor de acum trei săptămâni. La Buda, casele de pământ bătut 
stau cocoțate pe stâlpii lor, căci apele luaseră toată tencuiala şi paian- 
tele, până la o înălțime de un metru, un metru jumătate. Pe toate gar- 
durile stau încă aninate paiele de grâu şi de orz aduse de puhoi... 

Am găsit Bucureştiul gol şi sinistru. Circulaţie foarte redusă de ve- 
hicule — iar oamenii, numai mutre nenorocite şi obosite. O căldură u- 
medă, de nesuferit. Seara a fost şi mai rău, căci nu s-a răcorit şi s-a mai 
adăugat cea mai cumplită beznă impusă de frica aeroplanelor ruseşti. 
Am petrecut o noapte groaznică, a curs apa de pe mine leoarcă. N-am 
putut să dorm de căldură şi de grija ca nu cumva a doua zi la ora 4, 
când eram convocat la Comisie să nu vină o alarmă şi să mă pironească 
în casă — că îndată ce sună alarma nu mai poate circula nimeni, sub 
pedeapsă de imediată arestare... 

Din fericire, alarmă n-a fost, cât am stat în Bucureşti, şi ieri la ora 
4 m-am putut duce în isihie la Senat. Noua Comisie, prezidată de con- 
silierul de Casaţie Căpăţână, e compusă din oameni de treabă de o 
desăvârşită omenie şi politeţe. Se jenau de funcţiile pe care le exercitau 
față de mine. Preşedintele Căpăţână, pe care-l vedeam pentru prima 
dată, e un om delicios, mi-a plăcut mult, şi mi s-a părut că şi eu i-am 
plăcut. Am spus tot ce aveam de spus; am avut impresia că multe lu- 
cruri au interesat adânc Comisia — altele au amuzat-o. Poate mă înşel, 
dar am plecat cu credinţa că vor clasa afacerea... 

O zi plină. Dimineaţa o petrecusem luptându-mă cu armata să-mi 
scap automobilul pe care deştepţii veniseră să mi-l ia din garajul Ci- 
clop, unde-l adăpostisem. Mi l-a scăpat generalul Mazarini, gata înco- 
lonat să fie expediat la Iaşi... De-aş putea să-l mai scap o lună-două, cât 
ține vara... 


La Bucureşti mă aştepta o veste tristă (una mai mult). Bietul Finkel- 
stein, omul de treabă, şi ovreiul meu de casă fusese ucis trei zile înain- 
te. Incercase să se agaţe de un tramvai care pornise: a alunecat, a căzut 
şi a fost călcat de un automobil... Evreu băştinaş, cu sentimente româ- 
neşti, s-a ţinut de mine 20 de ani, ca omul cel mai credincios... Fie-i 
țărâna uşoară! El, cel puţin, a scăpat de griji... 


— o 

Sosit la Sinaia azi, de dejun, unde am găsit un timp splendid — dar 
oraşul mort. N-am văzut un asemenea aspect de jale, în plin sezon, în 
Sinaia, niciodată. Parcă am fi în noiembrie, şi încă şi mai rău. Hotelul 
Caraiman şi al Băilor sunt transformate în spitale; Cazionul e închis, 
Se va instala un spital şi la Palace-Hotel, într-unul din etaje. Aproape 
toate prăvăliile închise; vilele, jumătate goale. Nici un ovrei n-a mai 
fost tolerat anul acesta în Sinaia: ieri a fost expulzată o fetiţă de 3 ani, 
care se afla la vila Giani cu o „nurse“ germană... Ce bestialităţi! 

Puţina lume ce se mai plimbă prin parc şi pe Bulevardul Ghica pare 
să vină de la o înmormântare. Fiecare oftează şi toate mutrele sunt si- 
nistre. E o jale. Şi de la mine din vilă (am găsit pe Poulet Ghika, pe 
Alecu Zănescu, pe Grigore Duca cu nevastă-sa, oaspeţi ai soţiei mele) 
a dispărut orice veselie... „Nous vivons tous des journées d'angoisse“ 
(Trăim cu toţii zile de neliniște) — o asemenea atmosferă de victorie 
este iarăşi un lucru nemaipomenit. Dar fiecare se gândeşte la prigoana 
zilnică, la mizerie, la ziua de mâine... Și cum ar putea fi altfel? 


La Berlin, după toate ştirile sosite până acum, se constată că dis- 
trugerea armatelor sovietice continuă în mod metodic. Până ieri, se în- 
registraseră mai bine de 9 500 avioane ruseşti distruse. Cercul încon- 
jurător se strânge din ce în ce în jurul armatelor ruseşti care merg spre 
o pieire sigură. 

In ce priveşte modul cum se desfăşoară operațiunile germane pe 
frontul de est, se subliniază la Berlin că ele nu se execută mai încet de- 
cât s-au desfășurat anul trecut operaţiunile pe frontul de vest — însă 
spaţiile întinse de pe frontul oriental necesită maj mult timp pentru rea- 
lizarea planurilor Comandamentului Suprem. 

Probabil că în momentul de față se reorganizează tot frontul în ve- 
derea unui salt înainte. Germanii sunt metodici, și nu pornesc până nu 
au toate muniţiile, tot aprovizionamentul, toate unităţile „à pied d'oeu- 
vre“ (la îndemână). Se gândește cineva ce formidabile cantităţi de ben- 
zină sunt necesare pentru aviaţie şi pentru trupele motorizate? 

Că e o scurtă pauză în ofensivă, o dovedeşte şi faptul că generalul 
Antonescu a părăsit pentru câteva zile frontul şi e la Predeal, unde se 
odihneşte. Buşilă mi-a spus ieri la Bucureşti că l-a văzut alaltăieri, și 
cğ e foarte mulțumit. Tot Buşilă mi-a mai spus, confidenţial, că se pre- 
găteşte o mare ofensivă care trebuie să se termine cu ocupaţea Lenin- 
gradului, Moscovei şi Harkovului... Kievul nu va fi atacat ca să nu fie 
distrus, de dragul ucrainenilor... 


~ 

Vizita dalui Hopkins (omul de încredere al Casei Albe) la Moscova 
e urmărită cu mult interes la Berlin. Se crede că dl Roosevelt naa făcut 
decât un gest de aparentă mărinimie, răspunzând în modul acesta la 
cererile disperate de ajutor ale Uniunii Sovietelor. Acest ajutor apare 
însă ca foarte îndepărtat, căci Guvernul american a declarat în repetate 
rânduri că nu poate fi vorba de o extindere a ajutorului dat Angliei și 
asupra Sovietelor şi că toate materialele pe care acestea le vor primi 
din partea Statelor Unite, vor trebui imediat plătite. 

Pare în acelaşi timp că dl Churchill este acela care a insistat ca dl 
Hopkins să fie trimis la Moscova, spre a linişti cel puțin în modul 
acesta pe conducătorii sovietici. Se crede de asemeni că dl Hopkins ar 
avea intenția să convingă pe bolşevici să întreprindă o acțiune împon 
triva japonezilor. 

Situaţia în Extremul Orient continuă să fie încordată. Declaraţiile 
prințului Konoye că Japonia trebuie să fie gata pentru orice eventuaa 
litate şi că Guvernul japonez face tot posibilul ca să mobilizeze în cea 
mai mare grabă toate forţele sale mm sunt o dovadă concludentă despre 
această încordare. 

Acordul încheiat între Anglia şi mareșalul CiangaKaiaShek naa Sura 
prins pe nimeni. El e o continuare directă a politicii antijaponeze a Gua 
vernului din Londra. 


a 


Nici acordul angloarus naa surprins. Interesantă clauza prin care Son 
vietele renunţă la orice pretenţie asupra teritoriilor din fosta Polonie... 
Despre Ţările Baltice, despre Finlanda, despre Basarabia şi Bucovina 
— nici vorbă! 

După ce au rupt relaţiile cu Finlanda, englezii au bombardat Peta 
samo, portul finlandez la Oceanul Ingheţat... Au bombardat în acelaşi 
timp şi coastele de nord ale Norvegiei... Germanii au doborât vreo 40 
de avioane britanice, în acele regiuni mm și altele vor mai fi doborâte... 


Maniu a trimis un nou memoriu lui Antonescu, în care arată că 
trecerea Nistrului de către trupele româneşti a fost o greşeală (aceeaşi 
observaţie a făcutuo și Radio„Londra), că în nici un caz nu trebuie să 
ocupăm şi să păstrăm o palmă de pământ dincolo de Nisţru (are drepa 
tate), atât pentru că ni Saar putea considera noile achiziţii, ca compena 
Sații pentru pierderea Ardealului, cât şi fiindcă nu trebuie să supărăm 
democrațiile occidentale. Nu trebuie să provocăm Anglia. Maniu e cona 
vins că pacea se va încheia repede (la toamnă!!) şi că va fi o pace de 

compromis. Maniu mai e convins că după pace va fi o revoluţie ge- 
nerală, în mai toate țările, dar desigur în Ungaria. Trebuie să ne păs- 
trăm armata intactă, căci ne vor chema „grofii“ să-i scăpăm, și atunci 
va fi prilejul să ne reluăm Ardealul... 


Nu ştiu dacă a fost un răspuns la acest memoriu, dar alaltăieri, dum- 
nealor domnii Leucuţia, Răchiţan şi Ilie Lazăr — toţi „benjaminii“ lui 
Maniu, au fost arestaţi... 


În Basarabia şi în Bucovina, au luat nemții în mână direcţia admi- 
nistrativă. Pe deasupra generalului Voiculescu şi a lui Rioşanu, taie şi 
spânzură dl ministru de Stat Pflaumer. Nimeni nu poate trece în Basa- 
rabia sau în Bucovina decât cu „Ausweiss* german. Și e natural să fie 
aşa: ai noştri nu fac decât să se certe. Generalul Voiculescu pretinde că 
este pe deasupra şi a lui Rioşanu; acesta a protestat, a reclamat la 
general (îl persecută Ică, care nu-l poate suferi) şi a obţinut titlul de 
„reprezentant personal al d-lui general Antonescu“... 


Radio-Moscova a declarat că sovieticii nu mai bombardează Bucu- 
reştii, fiindcă toţi boierii au fugit și că nu vor să ucidă numai pe sã- 
raci... La Statul Major se crede că nu mai vin fiindcă nu mai au cu ce 
— iar unii pretind că bombardamentele Bucureştiului n-au fost nici- 
odată serioase, ci numai diversiuni, ca să permită parașutiștilor să cadă 
aiurea... De fapt, au căzut destui parașutiști (vreo 12 au fost prinşi şi 
zilele trecute, pe Bărăgan) — mai toți propagandişti, vorbind curent 
româneşte... 


Max Dormoy, fost ministru de Interne sub Guvernul Blum, a fost 
ucis prin explozia unei bombe ascunsă în casa în care sta la Avignon, 
unde avea domiciliu forțat. A avut un moment de glorie, când s-a luptat 
la St. Denis, cu răzvrătiţii lui Doriot. Trec toate... 


Trec toate şi se schimbă toate... Turcii au doborât un avion al bu- 
nilor prieteni englezi — avion care îndrăznise să facă o recunoaştere 
pe teren turcesc... 

Despre Marta Bibescu am aflat ieri la Bucureşti că a expus trei zile 
la Mogoşoaia cadavrul nenorocitului G.V.B., și că în fiecare zi l-a îm- 
brăcat altfel: într-o zi în aviator, în alta în cavaler de Malta şi a treia zi 
în uniformă de maior sau de colonel, căci nu mai ştiu ce grad avea... 

Lipsă de gust: a făcut şi face pe văduva neconsolată — când toţi ştiu 
ce a fost între ei... Elenuţa Leonte s-a curăţat de moştenire! 


Văzut la Bucureşti pe Şoneriu, care a fost la Cernăuţi, și la el la 
Herţa — şi povesteşte lucruri interesante. La Cernăuţi dărâmările nu 
sunt importante. Prăvăliile devastate şi de multe ori incendiate şi car- 
tierul din jurul Sinagogei celei mari distrus (împreună cu Sinagoga) de 
nemți. Ruşii au plecat în aşa grabă — pare chiar în noaptea în care a 
pornit o ofensivă germană — încât n-au avut vreme să distrugă. Ho- 
telele (Palace şi Vulturul Negru) sunt intacte, cu veselă, lenjerie şi tot 
dichisul neatinse. A rămas chiar personalul de serviciu de pe vremea 
ruşilor, personal care de altminteri era acelaşi de pe vremea noastră, 
dinainte de 1940. Nici unul din marile edificii publice n-a fost atins. În 
casele particulare, de asemenea, foarte puţine stricăciuni. La profesorul 
Vântu, s-a găsit tot, nu lipsea nimic. În sufragerie, pe un scaun tunica 
ofițerului care locuia acolo, masa pusă și un dejun pe jumătate con- 
sumat, ceea ce arată repeziciunea cu care au plecat domnii, de groaza 
sosirii trupelor germane. Şoneriu a fost şi în casa lui Paul Verona, şi la 
Sauciuc Săveanu — nicăieri nu lipsea nimic... La Verona, când au in- 
trat în salon au dat de ramele fostelor tablouri care încadrau însă por- 
tretele lui Lenin, Stalin, Kalinin, Voroşilov etc. Uitându-se mai de a- 
proape au constatat că zisele portrete fuseseră lipite pe pânzele de 
valoare agăţate pe ziduri, pânze care au fost astfel toate salvate. 

Şi Ionel Bombă mi-a confirmat că edificiul Băncii de Credit a avut 
foarte puţin de suferit, că fabrica de zahăr de la Lujani ca şi cea de la 
Juricica sunt neatinse şi că numai cea din Crisciatic a fost distrusă. 

Se poate ca sovieticii să nu fi avut timpul să distrugă, se poate însă 
să fi fost la Cernăuţi oameni mai cumsecade, căci nu numai că, casele 
n-au prea avut de suferit, dar şi din punct de vedere edilitar s-au găsit 
ameliorări faţă de stările dinainte de ocupaţia rusească. Astfel, Grădina 
publică şi piaţa Unirii au fost frumos amenajate şi întreţinute cu grijă; 
la toate răscrucile din centru s-au instalat aparate automate de semna- 
lizare — şi în general, toată ţinuta orașului părea ireproşabilă. 

În schimb, ai noștri cum au venit s-au pus pe jaf!. Şoneriu a văzut 
soldaţi ieşind dintr-o drogherie pe jumătate jefuită, cu buzunarele pline 


l Probabil că de aceea au luat nemții administraţia în mână... 

de cutii cu vax, cu unsori de tot felul, cu tuburi de paste. Văzând în faţă 
o ceasornicărie, soldaţii au aruncat cutiile şi au dat năvală să-și umple 
buzunarele cu ceasornice, cu lanţuri, cu fel de fel de obiecte mai pre- 
țioase decât cele găsite în drogherie... 

La Herţa, Şoneriu şi-a găsit casa intactă, şi tot așa și Paul Verona. 
Intacte ca clădire, dar toată mobila şterpelită... Vechiul administrator 
rămas acolo le-a spus și unuia şi altuia (casele sunt vecine) că atât timp 
cât au fost ruşii nu se luase nimic — cum au plecat bolşevicii însă, s-au 
năpustit românii şi au spart şi luat tot... Şoneriu avea în şopru trei tră- 
suri; muscalul a pus lacăt la șopru și nimeni nu s-a atins de nimic. Cum 
au sosit românii, a venit un ofițer, a spart lacătul şi înhămând cai la tră- 
sură, a plecat cu ele... 

In Basarabia în schimb, sovieticii s-au purtat ca sălbaticii şi au dis- 
trus tot ce au putut. Chişinăul, Bălţi, Soroca, aproape nu mai există. 
Dar şi aci au fost excepţii. Generalul Dombrovski a găsit, spre pildă, 
totul în bună stare, la moşia lui... 7 

Țăranii n-au fost pretutindeni năpăstuiți, cum se scrie la gazete. În 
cele mai multe locuri ruşii i-au lăsat stăpâni pe pământurile lor şi le-a 
mai permis să cotropească şi pe ale celor plecaţi şi pe ale „boerilor“. 
Acum, Statul român vine să le ia pământurile astfel cotropite şi țără- 
nimea mârâie, în multe locuri... 

Insemnez şi eu aci cele ce mi s-au povestit, aşa cum mi s-au po- 
vestit... 

Să dea Dumnezeu să nu fie aşa! 


Sâmbătă, 2 august. Sinaia. Ministrul Statelor Unite pretinde că 
nemții s-au poticnit la Smolensk, că ruşii opun o rezistență pe care ar- 
mata germană nu o poate învinge... Eu nu cred, eu cred că nemţii se 
reformează pentru un nou salt — de aci încetinirea înaintării lor. Dar 
am întrebat pe dl Günther: „D-ta te bucuri de acest fapt? Ai fi mulțumit 
dacă nemţii n-ar înfrânge pe comunişti?“ DI Gijnther s-a cam fâstâcit 
şi mi-a răspuns că americanii nu pot suferi pe comunişti, care chiar 
până acum în urmă le-au sabotat fabricile de muniții şi armament — cu 
concursul foștilor lor prieteni, germanii, de altminteri — dar că Hitler 
țrebuie învins...“ Alandala! Nenorociţii ăştia de capitalişti anglo-saxoni 
nu mai știu pe unde să scoată cămașa! 


Fiul mareşalului Keitel a fost ucis pe frontul rusesc... Avea gradul 
de locotenent. 

Mi se spune că Lucă Sturdza (fostul ministru de Externe legionar) 
a fost eliberat şi trimis pe front. Faptul nu mi-a fost însă confirmat... 


La moșiile lui Neagoe şi Şerban Flondor, la Grigorcea (Carapciu) şi 
la Nicu Mavrocordat (Crasna) — toate în Bucovina — nu s-a dărâmat 
nimic, nu s-a tăiat un pom. Au fost numai devastate casele, şi încă nu 
se ştie ce au luat bolşevicii şi ce au luat capitaliştii români... În schimb, 
oraşul Storojineţ în vecinătatea acestor moșii, a fost incendiat şi com- 
plect distrus... 


Duminică, 3 august. La emisiunea de radio de aseară ni s-a anunţat 
că o luptă mare e în curs, în Ucraina, la 250 kilometri sud de Kiev. De 
mirare, căci ar fi lângă noi, şi generalul Antonescu e la Predeal. Poate 
o fi plecat ieri pe front, fără să o ştim noi, aci la Sinaia. 


Henri Catargi, mareșalul, care e cam zaharisit, are mania telegra- 
melor. A telegrafiat lui Hitler, lui Mussolini etc. cu fiecare prilej. După 
cucerirea Chişinăului, a telegrafiat generalului Antonescu felicitându-l 
şi a terminat cu cuvintele: „Trăiască generalul Antonescu, trăiască 
Sfântul Anton care regăsește obiectele pierdute!“ Antonescu, pricepă- 
tor de glumă (!!) cum îl ştim, a trebuit să facă mare haz... 

Căci glumeşte şi el, şi cu cât duh... Alecu Rioşanu i-a cerut acum în 
urmă un portret. Mai avea o colecţie, cu dedicaţii prietenești, dar n- 
avea pe general „în Conducător“. „Mă, Alecule, i-a spus Antonescu, 
dacă ţi-oi da unul, am să scriu pe el kaisictir!“ — „Bine, scrie...“ i-a 
răspuns Rioşanu. Și a primit astfel o frumoasă fotografie cu următorul 
lapidar autograf: „H.S., general Antonescu!“ 


Când au sosit primele detașamente româneşti la Chişinău, au fost 
primite de o delegaţie de cetăţeni la barieră care se îmbrăcaseră în uni- 
formă F.R.N. şi purtau în alai... portretul Regelui Carol! Românii din 
Chișinău nu aflaseră încă despre schimbarea de regim din România... 
Probabil că tot astfel, la 200 kilometri de front, ruşii nu ştiu că armatele 
lui Stalin au fost bătute şi că nemţii sunt gata să intre în Moscova... 


Regina Elena mi-a trimis vorbă prin nevastă-mea că ar vrea să mă 
aibă la dejun. Foarte mişcat de această atenție, am mulțumit călduros, 

dar am rugat-o să nu mă invite: aş compromite-o față de Antonescu —= 
şi m-aş compromite şi eu față ge el, şi s-ar pune din nou cu prigoana 
pe mine. 

Raporturile dintre Regină şi Rege pe de o parte şi Antonescu de 
alta, sunt reci, şi neplăcute. Regina Elena e cât se poate de montată îm- 
potriva vagmistrului: de trei ori a trecut prin Sinaia, de la front la Pre- 
deal, de la începutul războiului, şi n-a găsit un minut să se oprească să 
pună familia Regală în curent cu evenimentele... Regina Elena a vrut 
să ia direcţia spitalelor militare din Sinaia -== şi generalul s-a opus... 
Sunt lucruri pe care o femeie nu le iartă! 

N-au lăsat pe Regină să se amestece în spitale, dar în schimb au dat 
Adinei Voroniecka însărcinarea să conducă spitalul Crucii Roşii (hotel 
Caraiman) fără să consulte Centrala Crucii Roşii. Costinescu e furios, 
damele de la Spital şi din Sinaia se înjură cu Adina, care a înnebunit de 
tot. Acum nu mai e principesa Voroniecka ci doamna Take Ionescu =a 
din nou!!! 

Bietul Voroniecki, suferă, pentru o pâine. Adina l-a instalat în vila 
lui Take, într-o odaie mică, cu un pat mititel... Un prieten se mira cum 
putea dormi în acel pat minuscul, fiind om voinic şi-i spunea: „Vous 
devez vous coucher en chien de fusil!“ (Trebuie să vă culcaţi ghemuit) 
— „Dites en chien tout court...“ (Spuneţi ca un câine, pe scurt). 

A găsit dulcea Adină sat fără câini, şi-şi face de cap... 


Barbu Catargiu a petrecut 4 zile la München, unde a fost invitat la 
marea alergare anuală „Braune Band“ == şi povesteşte din cele văzute 
şi auzite. A văzut acolo pe Principesa de Hohenzollern (soţia marina- 
rului), pe Goebbels, pe Auner (consulul nostru, mare industriaş foarte 
informat), şi pe alţii. Atmosferă liniştită dar nedumerită, lumea cam 
sătulă de război şi plictisită că nu vede, nu sfârşitul, dar măcar „înce- 
putul sfârşitului“... Victorii, victorii, dar nici una nu duce la pace... 
„Wir werden uns zum Tod siegen...“ (Vom câştiga până vom muri!) îi 
spune Auner. Sărăcie, privaţiuni, ordine perfectă. Se mănâncă medio- 
cru, dar se mănâncă. Venise la München şi Bossy de la Berlin. Ungaria 
stă foarte rău cu Germania. Spiritul grofilor nu se împacă cu al naziş- 
tilor. Şi cu Italia s-a cam stricat căruţul Budapestei... Bun pentru noi. 

Nemţii sunt furioşi pe italieni, care îi încurcă. Apoi mai sunt şi pun- 
gaşi şi vând în Elveţia din cărbunii pe care Germania îi transportă cu 
atâta greutate în Italia... Şi inflația monetară deşănţată pe care Guver- 
nul italian o face supără mult cercurile politice şi economice din Ber- 
lin... Noi avem o atmosferă excelentă. 

La München erau şi francezi sportivi, printre care cunoscutul pro- 
prietar de cai de curse Boussacq şi... antrenorul lui Rotschild! Foarte 
mulți cai francezi au fost „preluaţi“ sau „cumpăraţi“ (cu banii france- 
zilor) de nemți. Mai toţi caii ovreilor... Boussacq şi alţii au povestit lui 
Catargiu despre Paris. Acolo „viaţa“ s-a reluat într-o măsură neaştep- 
tată, și banii curg. Toate fabricile în funcţiune, chiar cele care închisese 
înainte de război. Parisul plin. Mulţi nemți care varsă bani cu nemi- 
luita. Teatrele, restaurantele, „boatele““* — pline. În fiecare zi se des- 
chide un teatru sau un restaurant nou... Cursele au reînceput la Long- 
champs, Auteuil, Maisons Lafitte şi se joacă sume fantastice... Cu un 
cuvânt Parisul a renăscut din cenuşă... 

Călătoria de la Bucureşti la Miinchen se face cu vagon-lit Bucu- 
reşti-Budapesta, apoi tren direct (ziua) Budapesta-Wien (Ostbahnhof) 
şi vagon-lit (Mitropa) Wien (Westbahnhof)—Miinchen. Toate bune, dar 
lipsă totală de hamali şi de trăsuri sau automobile, aşa încât trecerea de 
la o gară la alta, sau transportul de la gară la hotel e o nenorocire... 


Poulet Ghica a stat mult de vorbă cu Gafencu. Gregoire al nostru e 
încă siderat de puterea armamentului rusesc. El spune că a trimis în- 
tr-una rapoarte prin care a insistat asupra forţei armatei bolşevice şi a 
arătat cât de grea ar fi o campanie împotriva ei. Din fericire materialul 
omenesc, mai ales cel tehnic şi cadrele, e inferior mult celui german, 
altfel... 

Gafencu povesteşte că a fost foarte bine tratat. De unde Schulem- 
burg şi nemţii au fost izolaţi chiar din ziua declaraţiei războiului, el a 
fost lăsat liber 3 zile şi chiar Molotov l-a chemat şi a vorbit prieteneşte 
cu dânsul... A treia zi a fost transportat cu toată Legația, într-un sat, la 
vreo 100 kilometri de Moscova — apoi la graniţa turcească, unde a aş- 
teptat sfârşitul negocierilor pentru schimbul diplomaților. Călătoria 
dintâi, organizată la repezeală au făcut-o în vagoane de clasa a III-a — 
dar de la satul al cărui nume Ghica l-a uitat, şi unde diplomaţii români 
au fost foarte bine găzduiţi, până la graniță — tren cu vagon-lit şi va- 
gon-restaurant. O dată cu Gafencu au sosit la graniţă şi bagajele sale, 
în 22 de lăzi... 

Nu este exact că copoaica de Nuşeta sosise la Bucureşti cu câteva 
zile înainte de 22 iunie, cum mi se spusese. O expediase Gafencu, la 
Berna, prin Germania, cu două săptămâni înainte de declararea războ- 
iului, şi la Berna e şi acum. Gafencu face demersuri să fie lăsat şi el să 
meargă acolo, să se odihnească... 

Până acum trei zile Gafencu nu văzuse pe generalul Antonescu — 
dar avusese o audienţă de 2 ore la dl Ică căruia nu i-a putut povesti ni- 
mic, fiindcă timp de 2 ore n-a vorbit decât dl Ică!... 


Marţi, $ august. Breasța. Părăsit Sinaia ieri-dimineaţă la ora 8, so- 
sit la Bucureşti la ora 10, de unde, după ce am expediat câteva afaceri, 
văzut câţiva prieteni şi îmbucat ceva la Filip — am plecat la ora 1 spre 
Breasta cu doamnele Costescu (Elena şi fiică-sa Mariuca). Am sosit la 
Breasta la vreme, la ora 6⁄2 — căci pe la ora 7⁄2 s-a dezlănţuit o ploaie 
diluviană! A plouat cu întreruperi toată noaptea. Aşa vară n-am mai 
văzut! Azi, bate vântul din apus şi pare că timpul caută să se îndrepte 
—a dar barometrul e tot jos... 

Am părăsit Sinaia cu bucurie, căci dacă Bucureştii în aceste vre- 
muri sunt siniștri, Sinaia, cu tot timpul frumos şi cu decorul ei de ver- 
deață, mi s-a înfățişat şi mai sinistră... 

De la Alexandria încoace, am ieşit din atmosfera de război, şi ră- 
suflăm iarăşi... 


Deşi reluarea ofensivei germane pe frontul de est, pe care mi-a 
anunţat-o Buşilă de vineri, pe care Radio-Londra a trâmbiţat-o dumi- 
nică dimineaţă şi pe care mi-au confirmat-o „ştiutorii“ din Bucureşti 
— pare un lucru cert, suntem în întuneric, căci date precise n-are ni- 
meni, şi nu se dau... La Radio şi în gazete se spune că trupele germane 
şi aliate înaintează, conform planului, cu succes. Şi atât... 

La Bucureşti, din izvor aproape sigur, am aflat că trupe germane ar 
fi intrat în Bulgaria şi ale noastre în Cadrilater, pentru stăvilirea miş- 
cărilor comuniste. O afirmă şi Emil Grigorescu, inspectorul nostru ad- 
ministrativ din Dobrogea, în ce priveşte trupele românești, şi mi-a po- 
vestit la Sinaia şi Alexandru Rănescu (rechiziţionat la Cenzura Poştii 
din București) că a citit o carte poştală de la un soldat care scria: „Am 
trecut cu bine granița bulgărească şi mă aflu sănătos...“ Cu toate astea, 
oficial nu se dg nimic cu privire la o asemenea mişcare de trupe... 

Tot la Bucureşti, şi de data asta din izvor guvernamental, mi s-a 
spus că Direcţia Căilor noastre Ferate ar fi fost însărcinată cu facerea 
unui plan pentru sporirea şi refacerea gărilor de triaj din Cluj, Sf. 
Gheorhge şi alte localităţi din Ardealul ocupat de unguri — și că însăr- 
cinarea ar fi fost dață de nemți. La observaţia noastră că localităţile în 
chestiune nu mai făceau parte din teritoriul României, nemţii ar fi 
răspuns: „Faceţi cum vă spunem noi — şi nu vă preocupaţi de ce e 

azi...“. Cu toată seriozitatea informatorului meu, nu-mi vine să cred 
cele spuse de el; dacă totuşi sunt adevărate, să strigăm: ura! 


Mi-am terminat tot treieratul, așa încât ploaia de ieri nu mi-a făcut 
nici un rău, şi mi-a făcut bine la porumb... 


ze 


Miercuri, 6 august. Sărbătoarea „Schimbării la faţă“. Dar de pe 
front, nici o schimbare... Continuăm să nu ştim lucru mare. Din câte ni 
se spune la Radio, pare că luptele decisive şi finale între forţele ger- 
mane şi ce a mai rămas din armatele sovietice se dau în jurul Smo- 
lenskului, şi la sud de Smolensk până la Marea Neagră. Pare că unită- 
tile armatei ruseşti, decimate, cu elementele motorizate tocate, cu avia- 
ţia aproape nimicită sunt împresurate pâlcuri-pâlcuri şi distruse sau 
capturate. Pare, căci un tablou precis de ansamblu nu ni se dă... Despre 
diviziile româneşti, barem, nu ştim absolut nimic. Se spune că e bine 
şi că înaintează „conform planului“. Să ne mulțumim şi cu atât. 

Pare de asemeni că aviația germană ar fi făcut mari ravagii la Mos- 
cova. Azi-dimineaţă s-a radiodifuzat că mai toate marile uzine militare, 
concentrate în jurul Capitalei sovietice, peste 200 la număr, ar fi fost 
distruse sau puse în imposibilitate de a lucra. La Bucureşti, ruşii n-au 
mai bombardat de mai bine de 12 zile. Sau nu mai pot — sau pregătesc 
ceva în stil mare. Vom vedea... 


La 15 mai 1919, generalul Greenby, şeful unei Misiuni militare bri- 
tanice, a rostit într-o alocuţiune ţinută la Coţmani următoarele cuvinte: 
„Astăzi nu apăraţi cu piepturile ostaşilor români cauza dvs.; apărați 
cauza Europei întregi contra primejdiei distrugătoare a bolșevismului... “ 

Am trăit să citesc acum în marele ziar englez Times un articol prin 
care se declară că Rusia Sovietică e menită să mențină ordinea în sud- 
estul Europei... 

Unde poate duce patima omenească! 


Se zică că holera a izbucnit în armatele lui Ciang Kai Shek... 
Norocul japonezilor, dacă o fi adevărat! 


În ce privește Extremul Orient, încordarea se menţine între U.S.A. 
şi Japonia, dar deocamdată nimic mai mult... 

Se vorbeşte de cedarea Vladivostokului Statelor Unite, ca bază 
navală... 

Nu pricep de ce nu ocupă japonezii Vladivostokul. Sunt convins că 
de ar face-o, americanii n-ar declara război. 


După furtuna şi ploaia diluviană de luni seară, ieri a bătut toată ziua 
un vânt puternic. Azi vreme minunată. E răcoare ca în mai... 

La Berlin se afirmă că Winston Churchill a zburat în Canada — 
unde ar fi și sosit — ca să se întâlnească cu Roosevelt. Întâlnirea va 
avea loc fie în Canada, fie pe vasul „Potomac“, iahtul Preşedintelui a- 
merican. 

Nici Londra, nici Washingtonul n-au confirmat ştirea. Ba la Wa- 
shington s-a spus chiar că nu se ştie nimic despre o călătorie a lui 
Churchill în America... 


héd | 


Joi, 7 august. Leri-seară la radioemisiunea de la ora 5%, „taratata 
— trâmbiţa ne-a chemat la „ştiri senzaţionale în legătură cu războiul“. 
Moment de emoție! Am crezut că ni se va anunţa ocuparea Odessei.. 
Nu ni s-a anunţat nici ocuparea Odessei, nici a Kievului, nici a Lenin- 
gradului şi cu atât mai puţin a Moscovei! Dar ni s-a dat un foarte clar 
şi amănunţit expozeu asupra rezultatelor obţinute până acum, pe fron- 
tul rusesc, specificându-se situația armatelor, numele generalilor co- 
mandanţi, prada luată, armamentul rusesc distrus — pierderile totale 
suferite de ruși... 

Întregul expozeu dovedește destoinicia comandamentului şi trupe- 
lor germane, care au făcut într-adevăr minuni — dar mai dovedeşte şi 
puterea de rezistenţă a trupelor sovietice... 

In şase săptămâni s-a distrus puterea ofensivă a Sovietelor; intrăm 
acum în faza a doua a războiului: distrugerea puterii defensive. Nu e 
vorbă, distrugându-se puterea ofensivă, s-a dărâmat şi o bună parte din 
puterea defensivă; dar mai e de luptat. Cel puţin, acum nu mai suntem 
în întuneric. Ştim că lupta va mai fi încă lungă şi grea — dar mai ştim 
că victoria finală nu mai poate scăpa germanilor. 

Din comunicatul, atât de lămurit, de ieri — un punct rămâne con- 
fuz. S-ar părea că dincolo de Nistru, armata germano-română (cu con- 
tingent român redus) nu mai e sub comanda lui Antonescu, ci a genera- 
lului Schobert. Informaţii ulterioare ne vor lămuri. 

Generalul Antonescu a fost decorat de Fiihrer cu Crucea de Fier. Cu 
prilejul sosirii trupelor italiene la nordul frontului nostru, generalul An- 
tonescu s-a pupat și hiritisit cu generalul macaronarilor, mărturisindu-i 
încredere şi supunere. Italianul ne-a asigurat de victorie, graţie protec- 
tiei Ducelui. Până acum nici un italian n-a fugit de pe front... 

Cu cât ne batem vârtos împreună cu nemţii împotriva vrăjmaşului 
comun, pe când „fratelli“ se mulțumesc să ne aplaude, cu braţele în- 
crucişate — cu atât raporturile dintre italieni şi noi se încălzesc. O să 
ajungem să spunem că „ei şi noi“ am scăpat lumea de bolşevism... La- 
tinitatea nu-şi pierde niciodată prilejul să se umfle în pene! Regretabil! 

Presa germană subliniază faptul că generalul Antonescu este primul 
străin decorat cu Crucea de Fier în gradul de cavaler. Italienii pot fi 
mulțumiți... 

Trei comandanţi de mari unități germane, de pe frontul Nistrului, au 
fost decoraţi cu Ordinul Mihai Viteazul. Iată trei cruci bine plasate... 


Azi, ni s-a dat la Radio bilanţul pierderilor ruseşti până în ziua de 3 
august: 900 000 prizonieri, 13 500 care de asalt, 10 500 tunuri, 9 500 
avioane. Cifrele sunt rotunjite şi aproximative — sub realitate... 
Marele Cartier german evaluează numărul morţilor sovietici la 3 mili- 
oane! E înspăimântător! Dar liniştitor... 


În porturile Mării Negre au fost scufundate multe vase sovietice. 
Un vapor de 8 000 tone, altul de 5 000 — în total vreo 20 000 tone — 
numai în zilele trecute... 


Churchill a sosit în Canada. Întrevederea cu Roosevelt va avea pro- 
babil loc la New Brunswick (Canada) pe bordul iahtului „Potomact“. 


Se vorbeşte de înlocuirea lui Cordell Hull, secretarul de Stat ame- 
rican, a cărui demisie nu mai poate fi ocolită, din cauza stării sănătăţii 
sale. În locul său ar fi să fie numit Stimson, actualul ministru de 
Război. Acesta fiind un personaj şters, Secretariatul de Stat ar urma să 
fie condus de fapt de Roosevelt şi de Sumer Welles (subsecretarul) — 
ca şi până acum. Stimson ar urma să fie înlocuit la Război de către 
Willkie... 

Generalul Antonescu a rămas în fpyntea armatei germano-române şi 
dincolo de Nistru: o ştire difuzată azi la amiază ne anunţă capturarea 
unui însemnat număr de care de asalt sovietice, efectuată de către o þri- 
gadă de cavalerie românească din armata germano-română comandată 
de generalul Antonescu (comunicat german). De altminteri, din câte 
am putut să aflu la Bucureşti, nemţii au pe Antonescu în mare stimă ca 
militar şi decorarea lui cu Grucea de Fier o dovedeşte. 


n 


Radio-Londra răspândește tot felu} de ştiri false, cu privire |a răz- 
boiul germano-sovietic. In ce ne priveşte, se difuzează că nemţii ne-au 
luat cu forţa în lupta lor împotriva Sovietelor, că în ţară e stare de revo- 
luţie împotriva vexacţiunilor germane, că s-a cerut darea Guvernului în 
judecată etc. Radio-București a răspuns azi prin cuvenita dezminţire și 
punere la punct — şi a făcut-o în mod drastic. Se insistă, cu drept cu- 
vânt, asupra popularității războiului împotriva bolşevicilor şi asupra 
faptului că de 4 luni nici o cereală n-a mai fost cumpărată de nemți, 
precum și asupra numirii generalului Antonescu în fruntea unei armate 
germano-române — numire ce dovedeşte respectul Germaniei pentru 
suveranitatea României, pe care, după englezi, Hitler, ar fj călcat-o în 
picioare... 


La Cernăuţi s-a restabilit curentul electric pretutindeni şi tramvaiele 
au reînceput să circule. Dovadă că Uzina electrică din Capitala Buco- 
vinei n-a fost atât de radical distrusă de bolşevici, cum s-a zis. 

Rioşanu a semnat un decret teribil împotriva ovreilor, probabil din 
ordinul altora. Îmi pare rău de el... 


[A 


Vineri, 8 august. Regimurile totalitare sunt, ca toate tiraniile, regi- 
muri de moravuri oculte: oamenii de rând nu află evenimentele ce nu 
se petrec în imediata lor apropiere decât în măsura şi în timpul socotite 
oportune de stăpânj. Astfel, deşi am trecut prin Bucureşti |unea trecută 
(4 august), nu mi-am dat seama că ovreimea din Capitală a trecut în 
acea zi şi în ajun printr-o panică de nedescris. Comisari de poliţie, şi alţi 
emisari, au mers din casă în casă la ovrei şi j-au prevenit că vor fj toţi 
ridicaţi şi expediaţi fie în lagăre, fje la muncă obligatorie, oriunde va fi 
nevoie. Până în Basarabia, unde toți erau convinși că vor fi împuşcaţi... 
În fine, după 3 zile de chin, a apărut ordonanța pe care am citit-o fără 
să-i pricep rostul, prin care toți ovreii erau chemaţi să se prezinte Auto- 

rităţilor militare, cu hârtiile lor, în serii (după litera inițială a numelui) 
la diferite date fixate până la jumătatea lunii septembrie. Aflu acum că 
a fost o neînțelegere, un abuz de putere, nu sunt bine lămurit dacă din 
partea autorităţilor civile sau din a celor militare == dar fapt e că nu se 
prea ştie cine a dat primele ordine. Sau a intervenit generalul Anto- 
nescu? Fapt e, că după ce ovreii au fost terorizaţi de moarte, toată lu- 
mea se leapădă de răspundere, şi unul aruncă iniţiativa măsurii asupra 
altuia. Țoată lumea acuză însă pe Ică Antonescu, devenit atât de odios 
opiniei publice, încât toate porcăriile i se aruncă în spinare... 


Cu aceeaşi întârziere aflăm: 

Că [Hitler a venit în persoană pe frontul nostru şi a decorat cu mâna 
lui pe generalul Antonescu; 

Că mai multe divizii italiene (cel puţin două, una motorizată, alta 
de infanterie) au sosit pe frontul dinspre Nistru şi Bug și că de ieri-di- 
mineaţă au intrat în luptă (să sperăm că nu vor da dosul cu inamicul); 

Că am ocupat Rasdelnaia, ultima staţie mare feroviară pe linia spre 
Odessa mm deoarece în această localitate am liberat 2 000 de români, 
deportaţi acolo (ne-o spune o dare de seamă relativă la samavolniciile 
bolşevice din timpul ocupării Basarabiei); 

În fine, că generalul ce comandă trupele italiene pe frontul nostru 
se numeşte Messe, şi că generalul Antonescu i-a făcut o lungă vizită 
după care a tras cunoscutele telegrame lui Mussolini şi lui Ciano... 


Nu s-ar putea spune dacă moartea lui Bruno Mussolini, cel mai 
tânăr fiu al Ducelui, trebuie considerată ca o nenorocire sau un noroc 
pentru acesta. Cred mai mult ca un noroc: căderea căpitanului Bruno, 
la datorie, pe când încerca un avion nou, ca orice alt ofițer-aviator, va 
consolida popularitatea lui Mussolini, pe care evenimentele de pe fron- 
turile italiene şi privaţiunile dinăuntru, o clătinase rău. Italienii sunt 
oameni sensibili, şi un eveniment relativ mărunt poate avea consecinţe 
neprevăzute... Bruno Mussolini era o figură îndrăzneață şi simpatizată. 
Dacă ar fi murit fiica lui Mussolini, cu Ciano cu tot, efectul n-ar fi fost 
acelaşi mm căci fiica şi ginerele Ducelui sunt urâţi de toată lumea în 
Italia... 

Regele Victor Emmanuel a trimis o călduroasă telegramă „vărului 
său“ (Ducele e decorat cu Ordinul Sf. Anunciade) — iar din toată lumea 
Axei s-au trimis la Roma condoleanţe ca pentru un fiu de împărat... 

Anunţată şi dezminţită de agenţiile telegrafice din cele două părți 
ale baricadei, sosirea lui Churchill la New-Brunswick nu este oficial 
nici confirmată, nici infirmată, la Londra şi la Washington. Zilele ce 
vin ne vor lămuri asupra acestei senzaţionale întrevederi... 


Replica noastră, la bazaconiile repetate de Radio-Londra, a primit 
cea mai largă publicitate în presa noastră şi în presa Axei. Toate ziarele 
noastre o reproduc, adăugând cuvinte de indignare. Francezul zice: 
„qui veut trop prouver, ne prouve rien... (cine vrea să dovedească prea 
mult nu dovedeşte nimic). 


Încă o amintire şi o tradiţie care se duc... Palatul Regal din Șoseaua 
Kiseleff a fost dat „în folosință“ Ministerului Educaţiei, ca să-l folo- 
sească în interesul studenţilor... De Palatul din Kiseleff, era legată a- 
mintirea anilor buni şi răi petrecuţi acolo de Principesa Elena. Tradiţia 
unor vremuri scurte, dar istorice, se şterge astfel. Şi de ce în interesul 
studenţilor? Studenţii încep să ne plictisească, să ne mai slăbească cu 
ei regimul tuturor contradicțiilor... 


Colonelul Lambru îmi mărturiseşte că încetinirea operaţiunilor pe 
front se datoreşte faptului că comandamentele nu vor să mai expună 
trupele la marile pierderi pe care le-au suferit la începutul ofensivei. 
Lucrările de apărare ale sovieticilor sunt într-adevăr foarțe numeroase 
şi foarte abil dispuse, aşa încât atacurile prin surprindere ne-au nimicit, 
şi nouă şi nemților, mulţi soldaţi... Nu se va mai înainta de acum înain- 
te decât pe teren total curăţit... 


. a 


Duminică, 10 august. Merge, merge, merge! O mare victorie ger- 
mană a fost anunţată ieri la Radio. În Ucraina, în bucla Bugului, 25 de 
divizii ruseşti au fost nimicite! Sute şi sute de care de asalt, aproape 
2 000 de tunuri, peste 5 000 de automobile, 10 300 prizonieri, aprovi- 
zionări şi muniții au căzut în mâinile nemților. Comandanții Armatelor 
VI şi XII sovietice sunt printre prizonieri... La nord, altă victorie mai 
mică, dar importantă şi ea. 35 000 de prizonieri şi mult material... 


În fiecare zi postul de radiodifuziune Bucureşti ne pisează cu tele- 
gramele de felicitări primite de generalul Antonescu pentru decorarea 


www.dacoromanica.ro 


ÎNSEMNĂRI ZILNICE. 1941 229 


sa cu Crucea de Fier (în gradul de Cavaler, să nu uităm!) şi cu răspun- 
surile decoratului... 

Generalul a mai fost decorat şi cu Mihai Bravul cl. II (la gât) — dar 
pentru această distincţie n-a fost felicitat de nimeni. E actualmente sin- 
gurul decorat cu Mihai Bravul cl. II. Mai e Prezan (Averescu a murit...) 
cu cl. I. 


Radio-Londra a anunţat aseară că trupele germano-române sunt la 
Odessa şi că ruşii au bombardat Berlinul cu nişte avioane extraordi- 
nare, pe care englezii le descriu cu lux de amănunte. Germanii pretind 
că avioanele sovietice n-au putut ajunge nici la periferia Berlinului, şi 
că au fost izgonite... 


După două zile răcoroase ca în mai, dar frumoase, astăzi iar plouă. 
Să fi schimbat războiul clima noastră? Loviturile de tun şi exploziile ar 
trebui să gonească norii, nu să-i adune... 


Luni, 11 august. Ştirea cu cele 25 divizii sovietice nimicite în bucla 
Bugului, pe care am înregistrat-o ieri aproape fără să o cred, s-a ade- 
verit. E o formidabilă victorie în jurul căreia însă emisiunile radio- 
fonice şi presa noastră nu fac nici a o suta parțe atâta vâlvă cât în jurul 
decorării generalului Antonescu cu Crucea de Fier! E o adevărată în- 
trecere în platitudine şi în platitudini, probabil puse la cale de inefabi- 
lul Ică. Din comentariile publicate cu tot luxul amănuntelor, aflăm însă 
că n-a venit Hitler pe frontul nostru să decoreze pe Fiereveninescu, ci 
a zburat acesta însoţit de Ioaniţiu, şeful Statului Major şi alţii, la Car- 
tierul General al mareşalului von Rundstedt (care comandă centrul Ar- 
matelor germane, spre Smolensk) şi acolo a venit cu alt avion şi Hitler 
însoţit de mareşalul Keitel... Mă miram şi eu! 

Moscova a fost bombardată pentru a 15-a oară, consecutiv, în noap- 
tea de 9 spre 10 august. Peste o sută de avioane (cam atâtea vin de fie- 
care dată) au aruncat bombe grele şi bombe incendiare, pricinuind mari 
dărâmări şi incendii în fabrici şi în instalaţiile militare... 


Marţi, 12 august, Prin încrederea unui ofițer de Stat Major, am pu- 
tut citi două broşuri publicate acum în urmă de Marele Carţier şi des- 
tinate comandamentelor şi ofiţerilor noştri. Aceste broşuri sunt secrete 

şi intitulate: „Ordinele Marelui Cartier General cuprinzând constatările 
şi observaţiile d-lui general Antonescu cu prilejul inspecțiilor făcute pe 
front“ mm şi „Constatări și învățăminte rezultate din operaţiunile 
întreprinse până în prezent în războiul cu U.R.S.S.“. Citirea ambelor 
broşuri este edificatoare. Din ele rezultă, contrariu trombonadelor 
preamăritoare de la Radio şi din presă, că în linia de luptă s-au comis 
greşeli şi imprudenţe din partea noastră, iar că la spatele acestor unităţi 
de luptă domneşte haosul, destrăbălarea şi incapacitatea... Concluzia 
acestor citiri e că la noi nu s-a schimbat mult din ce a fost (s-a com- 
plectat armamentul, atât), dar că puterea rusească e şi ea cu picioare de 
argilă... Oamenii noştri s-au bătut bine, desigur, în marea lor majori- 
tate, dar n-au găsit în faţa lor o armată serios organizată, căci altfel am 
fi fost bătuți... 

Cum e puţin probabil ca aceste destăinuiri confidenţiale să fie date 
vreodată publicităţii, reproduc aci câteva pasaje din ele. 

Din broşura nr. 1: 

„DI general Antonescu a asistat la trecerea Prutului de către Divizia 
35 în regiunea Moreni-Prisăcani şi cu această ocazie a făcut o serie de 
constatări care trebuie să formeze obiectul unei atenţii deosebite pe 
viitor, pentru ca insuficienţele constatate să nu se mai repete cu nici un 
chip. 

1. Trecerea s-a făcut fără nici o protecţie de aviație deşi comanda- 
mentul avea la dispoziţie forțe aeriene foarte importante care în ziua de 
2 iulie nu erau nicăieri prea angajate. 

2. Trecerea s-a făcut de asemenea fără să se asigure în prealabil 
adunarea principalelor elemente care sunt cu totul indispensabile reu- 
şitei unei asemenea operaţiuni. 

Artileria antiaeriană, de care se dispunea pentru apărarea trecerii, 
nu sosise în dispozitiv până la data când trecerea s-a executat. Artileria 
de câmp şi grea, în momentul trecerii, nu dispunea decât de un divizion 
artilerie de câmp şi o baterie artilerie grea, pentru sprijinul trecerii. De 
asemenea nu sosise până în momentul trecerii batalionul de pionieri cu 
echipajele de punți de asalt, primul element care trebuia să servească 
trecerii peste râu prin ambarcaţiuni. In lipsa punților de asalt, trecerea 
s-a făcut cu bărcile companii de poduri, care constituie un material 
greu de manevrat. 

În momentul trecerii, transmisiile Diviziei nu erau întinse nici între 
Divizie şi unităţile în subordine şi nici între Divizie şi Armată. 

4. În zona de trecere, şi anume în satele Moreni și Prisăcani, unită- 
tile de infanterie erau masate în loc să fie dispersate într-un dispozitiv 
articulat, dar camuflat şi împrăștiat în sat. Strigăte şi comenzi cu voce 
tare, deși țărmul inamic era numai la 100-150 metri de sat. 

5. Trupa care mărșăluise toată noaptea nu avusese, până la ora 4,30 
când saa executat trecerea, decât 1—2 ore de somn. Până la aceeaşi oră, 
nu mâncase decât un sfert de pâine, bucătăriile nefiind sosite. DI genea 
ral Antonescu atrage serios atenţia comandanților de a se da o deosea 
bită atenţie odihnei şi hranei trupelor şi animalelor. O trupă extenuată 
prin marşuri prelungite şi nemâncată, nu este capabilă să mai facă nici 
un efort. Trecerea Diviziei 35 a reuşit pentru că inamicul nu era pre- 
zent. Dacă însă inamicul ar fi opus cea mai mică rezistenţă, în felul 
cum a fost pregătită şi executată, trecerea Diviziei 35 ar fi putut eşua 
complect. (Nr. 234 din 2.VII. 1941). 

Mai departe: 

a) Toate trenurile regimentare şi formațiunile de servicii erau îma 
prăștiatel în zonă de culturi, cu caii lăsaţi să pască liberi şi să distrugă 
ogoarele țăranilor, muncite cu atâta trudă, pe o zonă de câteva sute de 
hectare. Toate culturile erau călcate în picioare şi distruse, aşa cum pe 
vremuri făceau hoardele sălbatice. Munca şi averea ţăranilor călcate în 
picioare şi avuţia naţională distrusă din indolenţa şi nepăsarea celor 
mari și mici care priveau spectacolul, fără a lua nici o măsură. Acolo 
unde furajele nu sosiseră, trebuia să se cosească o porţiune de teren 
care să fie plătită proprietarului, iar nu să se devasteze zone întregi. 

D! general Antonescu ordonă să s^ ia măsuri şi să se instituie de 
îndată o comisie care să evalueze pagubele şi să achite în contul celor 
vinovaţi, stricăciunile mm iar comandanților coloanelor și formațiunilor 
de servicii vinovaţi, precum şi comandantului Batalionului de Pionieri 
care Saa pus în panică?, să li se aplice art. 58. 

b) Coloanele şi serviciile continuă să se mişte fără nici o ordine. 
Coloanele de zeci şi sute de trăsuri merg una după alta, atunci când 
Saa dat ordine ca să nu se vadă decât grupe de câte 5—6 trăsuri la intera 
vale de 50 m grupă de grupă (din cauza riscurilor de bombardamente 
aeriene). 

d) Oamenii izolaţi forfotesc în toate părţile peste câmp şi drumuri, 
fără nici o treabă precisă. Trupa a scăpat din mâna ofițerilor care nu se 
interesează de spate, ceea ce înseamnă începutul debandadei şi care ar 
putea fi cauza panicilor la cel dintâi bombardament aerian sau terestru. 

e) Serviciile „hipo“ şi „auto“ funcţionează fără nici o ordine, căru- 
tele izolate sunt într-un continuu marş fără a se şti cine lesa trimis şi 


l Este vorba de consțatările generalylyi Aptonescy însuși... 
2 Se referă la alt fapt, citat mai sys În broşura Statulyi Major. 

pentru ce le-a trimis. Camioane trimise la distanțe de câteva zeci de 
kilometri să transporte câteva kg de material. Funcționarea serviciilor, 
până la trenurile de luptă inclusiv, trebuie fixată cu plan şi socoteală. 
Trebuiesc trimise unităţi constituite, sub comandă de ofiţeri sau rean- 
gajați, care să facă anumite transporturi de aprovizionări şi evacuări. În 
această forfoteală neorganizată şi neştiută chiar de șefii din spatele fron- 
tului, trupa şi animalele sunt extenuate până la scoaterea lor din ser- 
viciu, de la începutul operaţiunilor şi fără rost. 

f) Oamenii sunt murdari, nespălaţi, nebărbieriţi şi în cea mai destră- 
bălată ţinută posibilă. S-au văzut între orele 10-12 într-o zi călduroasă 
şi cu soare, aproape toţi oamenii cu mantale, unele deschise, gulere 
ridicate — alţii complect dezbrăcaţi etc. Se interzice în mod categoric 
portul mantalei, atât la ofiţeri cât şi la trupă, afară de caz de ploaie. Atât 
unităţile cât şi serviciile, precum şi orice detaşament de lucru, trebuie 
să fie toţi în aceeaşi ținută ordonată de şeful respectiv.............umen nenea 


g) Animalele nu sunt îngrijite, sunt extenuate în marșuri fără rost — 
caii nu sunt adăpaţi şi hrăniţi la timp, iar alţii sunt cu noroiul uscat pe 
ei de două zile... Hrana oamenilor şi a animalelor trebuie asigurată ori- 
care ar fi operaţiunile în curs. De reuşita organizării spatelui, a apro- 
vizionărilor şi evacuărilor, depinde în cea mai mare parte reuşita ope- 
raţiunilor. 

Printre cei care s-au grăbit devastând culturile au fost şi oameni din 
coloana de transport muniții de sub comanda căpitanului Negreanu. De 
asemenea din Regt. 1 Grăniceri şi din Batal. 1 Pionieri (căpitan Naum). 
Se va face o severă anchetă şi ofiţerilor vinovaţi li se va aplica art. 58. 

h) S-au văzut cirezi de vite, printre care vaci cu lapte, urmând uni- 
tăţile. Numai Marile Unităţi au dreptul de a avea parcuri de vite, care 
de altfel trebuiesc organizate. Unităţile nu au dreptul să poarte vite 
după dânsele. Se va controla cu severitate să nu se taie vaci cu lapte şi 
viței, aşa cum de altfel s-au dat nenumărate ordine. 

i) La Șoimul, la postul de comandă, era un haos din cauza zgomote- 
lor şi a activităţii neorganizate. Într-o tranşee de câteva zeci de metri se 
aflau patru centrale telefonice în care ofiţerii şi trupa ţipau la disperare, 
fără ca în realitate să se poată înțelege cu unităţile în subordine. Toată 
lumea se agita, striga şi dădea ordine. Dl general Antonescu a comparat 
acest post de comandă cu o casă de nebuni. Fără calm, linişte, ordine 
şi transmisiuni bine organizate, nu se poate comanda. 

Pentru aceste nereguli... s-a ridicat comanda comandantului Marii 
Unităţi şi s-a scos din funcţie şeţul de Stat Major“. 


Din broşura nr. 2, lăsând la o parte cele relative la organizarea ofen- 
sivei şi defensivei (din ambele broşuri, ar trebui citat tot, şi n-am răb- 
dare să scriu atât...) voi reproduce numai câteva note informative asu- 
pra dotării, echipării şi hrănirii armatei sovietice, care explică în bună 
parte succesele noastre şi ale germanilor, dar şi întârzierea victoriei fi- 
nale: 

„1. Dotare 

a) Forţele sovietice dispun de un material bogat, armament modem 
şi variat, vehicule cu tracţiune mecanică la majoritatea eşaloanelor — 
până la regiment inclusiv æ- şi în special la formațiunile de servicii. 

b) Unităţile care au apărut pe frontul român au fost dotate cu arma- 
ment complect; se constată că toate subunitățile dispun de arme auto- 
mate (puşcă-mitralieră, pistol-automat, arme uşoare). 

c) Formațiunile motomecanizate au care de luptă mici şi mijlocii, 
de construcţie şi modele variate, unele de construcție veche. 

Ele sunt constituite de unităţi de elită, încadrate cu personal selec- 
ționat şi bine instruit. 

Nu a fost semnalată pe frontul nostru m- până în prezent -= apariția 
unor tancuri grele, de 30 sau 50 tone. În ultimul timp, pe Nistru, şi-au 
făcut apariţia pentru prima dată, carele amfibii. 

d) S-a constatat o întrebuințare largă a munițiilor de tot felul şi chiar 
o risipă de foc de infanterie. Aceasta se datorește faptului că unităţile 
sovietice au format depozite mari în apropierea frontierei noastre, ast- 
fel că problema aprovizionărilor a fost simplă. Situaţia se prezintă în 
condiţii deosebite din momentul când unităţile sovietice sunt obligate 
să opereze înapoi în spaţii nepregătite. 

e) Aviația dispune de un material variat, de toate categoriile. Înca- 
drarea e neomogenă şi cu caracter de improvizare. 

2) Echipare. 

Pe frontul român prizonierii ruşi se prezintă în bune condițiuni, sub 
acest raport. 

Chiar şi soldaţii de origine română (basarabeni şi bucovineni) au 
fost echipați cu haine şi încălțăminte nouă. 

Materialul este însă de proastă calitate. Se constată lipsa parţială a 
micului echipament (rufe). 

3. Hrana. 

Pâinea găsită asupra prizonierilor ruşi din Basarabia și Bucovina, 
cât şi în depozitele de la Cernăuţi, e de bună calitate (pâine neagră inte- 
grală, de greutate 7—800 grame). 

Carnea e rară — asemenea şi colonialele. 

Unele unităţi au dus totuși lipsă de alimente (2-3 zile), ceea ce 
dovedeşte că serviciile de aprovizionare funcţionează defectuos“. 

Deşi vreau să mă mărginesc a cita din broşura nr. 2 numai note 
privitoare la armata sovietică, voi adăuga câteva însemnări relative la 
armata noastră, în legătură cu funcţionarea serviciilor, lăsând restul 
oricât ar fi de interesant şi de întristător — în seama altora... 

„S-a constatat că funcţionarea serviciilor în cadrul Armatelor 
noastre și a celorlalte Mari Unităţi, lasă foarte mult de dorit, astfel: 

a) Sunt aprovizionări trimise şi sosite de care unităţile nu ştiu, sau 
care stau nedistribuite zile şi nopţi, deşi unităţile au absolută nevoie de 
ele. 

Şefii de servicii şi statele-majore nu cunosc precis nici situația ma- 
terială şi nici modul cum funcţionează în realitate serviciul respectiv şi 
se mărginesc numai a se plânge de lipsuri, de greutăţi etc, fără a lua 
toate măsurile şi a face eforturile impuse de situaţie. 

b) Mijloacele de transport şi aprovizionare sunt prost întrebuințate 
şi din această cauză nu vor fi niciodată suficiente pentru a face față 
nevoilor. 

După cum s-a arătate mai sus se întrebuinţează camioane sau căruțe 
izolate pentru a transporta câteva kilograme de material, uneori inutil, 
în loc să se facă transporturi organizate. 

c) Unităţi detaşate care nu au mijloace de a se aproviziona și între- 
ține. Astfel o companie de transmisiuni aflată la Iaşi primeşte pâinea 
de la Bârlad, în loc să fie pusă în subzistența unei unităţi din laşi — iar 
alta de la Fălciu se aprovizionează din laşi. Cu acest sistem, oricâte 
mijloace de transport am avea, nu ne vom putea aproviziona, şi tot a- 
ceasta este cauza acelei forfoteli perpetue şi inutile care se vede pe zo- 
nă, cu delegaţi, căruţe de aprovizionare ş.a. 

d) Armatele au cerut vin la Bucureşti, când în zonele lor se găseau 
regiuni viticole, iar armatele aveau destule fonduri ca să se procure pe 
loc ce cereau de la Bucureşti. 

Toată lumea cere şi nimeni nu încearcă, sau nu găseşte necesar, să 
satisfacă nevoile mai întâi prin mijloacele proprii. 

Peste tot lipseşte iniţiativa. 

Se fac cereri şi se aşteaptă rezultatul şi dacă acesta nu vine, coman- 
damentele se mulțumesc să spun că au cerut şi nu s-a dat. 

e) Lipsă de coordonare. Astfel au fost Mari Unităţi care aveau sur- 
plus de unele aprovizionări, iar altele duceau lipsa acestora. Era sarr- 
cina autorităţii superioare să coordoneze. 

Există o inerție a serviciilor care trebuie învinsă. 

O rațională exploatare a resurselor locale va duce la micșorarea 
imensului număr de vagoane necesitate de transportarea aducerilor din 
interior. 

În acest fel s-ar putea acoperi, de exemplu, nevoile de păioase ale 
armatelor, întrucât transportul acestora din interior necesită de trei ori 
mai multe mijloace decât celelalte subzistenţe“. 


J'en passe, et des meilleures (Trec peste acestea, și este mai bine 
aşa)... Toate acestea nu le spune un critic rău voitor, le afirmă însuşi 
Comandantul suprem al Armatei, generalul Antonescu... 

Citirea broșurilor Marelui Cartier, oricât de penibil ar fi conținutul 
lor, nu m-a demoralizat: dimpotrivă. Mi-am dat seama cât de slabi tre- 
buie să fie ruşii, ca să-i batem şi noi, cu toate lipsurile și cusururile ar- 
matei noastre... 


Ieri am avut la Radio, cu repetiţie, discursurile lui Ică și general 
Stoenescu, ministrului Finanţelor, menite să aducă banii contribuabi- 
lilor la împrumutul „Întregirii“, care a fost lansat tot pe ziua de ieri. 
Cuvântarea lui Stoenescu a fost banală dar cumsecade, a fost ce trebuia 
să fie. Apelul lui Ică către „boborul român“ a fost oribil. Te întrebi cum 
acest dobitoc poate reuşi atât de bine în înșirarea celor mai bombastice 
caraghioslâcuri, care evident nu au nici un sens, dar în care predicatul 
se acordă totuşi cu subiectul. De când există România nu s-a manifes- 
tat un asemenea Caţavenc. Acest căcat cu ochi e cioclul regimului An- 
tonescu: infectează tot şi distruge până la ultima adiere de simpatie cu 
străduinţele spre bine ale bietului general... 

Imprumutul în sine e bine plănuit. Prima rambursare e o inovaţie 
fericită. Rambursarea cu premii mari şi mici -= o măsură bună, fără să 
fie o inovaţie. 

Tipul de obligaţii rezervate țărănimii, cu premii speciale — mașini 
agricole și vite — e şi el ceva nou. 

Din nenorocire, cred că împrumutul nu va avea succes, fiindcă ni- 
meni nu mai are încredere într-un Guvern care a despuiat lumea prin 
simple decrete. Așa încât se va reveni probabil la împrumutul forțat, 

idee ce fusese adoptată acum 2 săptămâni, şi apoi, provizoriu, aban- 
donată. 


Ştirea uciderii lui Pântea din Chişinău nu era exactă: îi citesc nu- 
mele în gazetele de ieri, în fruntea unui comitet înființat în Capitala 
Basarabiei. De ce se dau oare ştiri false, când nici un interes special nu 
le dictează? 

In schimb se adevereșşte că generalul Dentz şi 35 de ofiţeri francezi 
au fost internaţi de englezi, în Siria. 


Sovieticii continuă să arunce paraşutişti în Moldova. Vreo 6 au fost 
prinşi în jurul Podului Iloaei. Erau îmbrăcaţi în uniforme româneşti. 
Alţii sunt în costum civil. Misiunea lor e să se facă nevăzuţi, după ce 
cad, şi apoi să se strecoare şi să saboteze, un pod, o linie ferată sau altă 
lucrare de interes strategic. Asupra lor se găseşte dinamită şi mulţi din 
ei sunt români din Basarabia, bolşevizaţi... Trist! 


Asupra căderii parașutiştilor în Moldova, comandamentul Corpului 
4 de armată, dă următoarele amănunte! : 

„Cu ocazia raziei ordonată în noaptea de 2/3 august, o poteră for- 
mată din şeful secţiei jandarmi Podul Iloaei, împreună cu 7 jandarmi şi 
mai mulţi locuitori şi premilitari, au surprins la ora 4 dimineaţa într-un 
lan de floarea-soarelui, la distanță de 4 km de Podul Iloaei, doi paraşu- 
tişti îmbrăcaţi în uniformă militară românească. Fiind surprinşi au tras 
focuri în jandarmi. Jandarmii făcând uz de armă au împuşcat pe unul 
în umărul stâng și maxilarul drept, iar al doilea fiind lovit a încercat 
totuşi să fugă, dar a fost întâmpinat de un țăran din poteră. Văzându-se 
înconjurat şi-a tras un foc de revolver, murind pe loc. 

Paraşutistul rămas în viață a declarat următoarele: 

Se numeşte Nicolae Ştefanovici Perlov, iar cel mort se numeşte 
Munteanu Grigore (!), de loc din Chişinău şi era şeful paraşutiştilor în 
număr de 6 ce au fost lansați din avion în ziua de 24 iulie pe Dealul 
Mare, lângă pădurea Nadârjac. Munteanu este moldovean (!!!). Para- 
şutistul Nicolae Ştef. Perlov este de loc din Odessa şi de origine rusă. 

Cei 6 paraşutişti au fost toţi prinşi şi au mărturisit că trebuiau să 
pună dinamită la calea ferată, dar nu izbutise încă (?). Asupra lor s-au 


l Notă informativă comunicată mie confidenţial de colonelul X de la Statul Major. 

găsit revolvere, cuțite mari, granate, dinamită (în tot circa 6 kilogra- 
me), rachete, o hartă militară rusească, o busolă, un carnet de însem- 
nări zilnice despre activitatea fiecăruia. Paraşutistul Perlov a mai de- 
clarat că în Moldova au fost lansați parașutiști în următoarele puncte: 


12 paraşutişti la Schitul Stavnic, pădurea Voineşti, judeţul Iaşi; 
6 paraşutişti la Mândreşti — Roman; 

12 idem la Barticeşti, tot Roman 

12 idem la Buhăeşti, jud. Vaslui; 
8 idem la Oşloveni, jud. Neamţ. 


Cei 12 paraşutişti de la Voineşti au fost coborâţi în 2 rânduri şi la 6 
şi la 10 iulie. Ei aveau misiunea de a trece Siretul pentru a ajunge la 
linia ferată Roman-Paşcani şi să distrugă tunelurile (!) şi podurile. Cei- 
lalţi paraşutişti aveau misiuni analoge pe alte porţiuni de cale ferată. 

După terminarea misiunii, toți trebuiau să se adune la Prut spre Pos- 
tuleni (jud. Iaşi) pentru a trece prin Basarabia spre Rusia. 

Ar mai fi pregătiți — adaugă Perlov — circa 360 paraşutişti dintre 
care 16 femei. Toţi sunt îmbrăcaţi în haine militare româneşti; jumătate 
din ei sunt români (bravo! trăiască dezrobirea neamului). 


Inspectoratul Jandarmi Constanţa raportează că Mişcarea Legio- 
nară pare a fi început să „activeze“ din nou. Elementele legionare ce 
au fost identificate, sunt macedonene, din populaţia evacuată din Ca- 
drilater în Tulcea şi Constanţa... S-a intervenit la Bucureşti pentru in- 
ternarea în lagăre a elementelor mai compromise... 

Şi în Suceava se semnalează elemente legionare care propovă- 
duiesc dezordinea. Sunt mai toţi şoferi, muncitori, lăcătuşi. lar Miş- 
carea Comunistă care ridică nasul sub căciula legionară... 


Miercuri, 13 august. Bătălia de la Uman (?) în care s-au distrus Ar- 
matele VI şi XII bolşevice şi despre care nu s-a mai vorbit după ce a 
fost anunţată şi confirmată (pentru ce? oare nu trebuiau ruşii să o afle?) 
— aşa încât m-am întrebat dacă nu fusese de domeniul fanteziei, este 
totuşi reală şi foarte reală. Căci ni se dau la Radio declaraţiile genera- 
lilor Ponegelin comandantul Armatei a XII-a şi Kirilov comandantul 
Corpului XIII de tiraliori, amândoi căzuţi prizonieri în acea luptă. 
Generalii sovietici declară că, cu multe zile înainte, şi-au socotit soarta 


www.dacoromanica.ro 


238 CONSTANTIN ARGETOJANŲ 


pecetluită şi au informat Moscova despre sigura nimicire a armatelor 
lor înconjurate de pretutindeni de forțe peste care nu se putea trece... 

De altmintețrį buletinele germane sunt iarăşi foarte succinte: pro- 
babil că lupte importante sunt iarăşi în curs. Radio Londra e pesimist 
asupra soartei Ucrainei şi mărtuţiseşte că nemţii au ajuns la sud pe 
Nipru şi la Marea Neagră... 


Ziarele de ieşi publică două comunicate. Printr-unul se dă o nouă 
dezminţire noilor ştii false şi tendenţioase radiodifuzate din Londra, 
anume că noi românii am fost decimaţi în luptele cu ruşii, că în țară 
actele de sabotaj sunt zjlnjce, că în fine între germani și românj ura gi 
ciocnirile sunt în floare. Al doilea comunicat e privitor la paraşutişti: 
se oferă o primă oţicui va semnala, va prinde sau va ajuta să pţindă un 
parașutist sovietic căzut din cer. Se vede că vizitele domnilor atârnaţi 
de o umbrelă s-au întețit... Până acum n-au făcut însă mare rău. E un 
sport oarecum inofensiv... 


Japonia dezminte că ar fj comunicat la Moscova revendicări cu prj- 
vire la concesiuni economice în Siberia şi în Sahalin sau la cedarea 
portului Vladivostok —m sau că ar fj protestat în prealabil împoţiva 
stabiliţi unor baze americane pe coasta Siberiei. Purtătorul de cuvânt 
al Japoniei mai adaugă că un import de armament ameţican pţin Vla- 
divostok ar fi considerat la Ţokio ca un trafic normal. De cine îşi vor fi 
bătând joc japonezii? Ei pretind că ştirile privitoare la Siberia au fost 
lansate de englezi ca să dovedească pţin ele că Japonia a renunţat la 
campania şi la revendicările ei din sud, din China. 

Probabil că dezminţirea de la Ţokio are de scop să restabilească si- 
tuaţia față de China —m căci altfel ar fj prea boacănă... 


Regele a primit în audienţă pe noul ministru al Croaţiei, un domn 
Bulat. O fi rudă cu Bulat al nostru din Graiova, un fel de semi-escroc, 
soțul unei bune dentiste? cu acest prilej Mihăiţă i-a tras un discurs în 
care a renegat tot ce tată-său şi bunicu-său au spus timp de două dece- 
nii şi mai bine... Puţină ruşine, Măţia a! 


N 


O escadţilă sanitară pilotată de madame şi-a făcut datoria în Basa- 
rabia, transportând răniţi... Çe timpuţi ciudate trăim! 


u 

Vineri, 15 august. Uspenia! Aseară la ora 11 clopotele au sunat o 
jumătate de ceas: e azi hramul bisericii și s-a făcut priveghere târziu. 
Lume multă ca niciodată. Evlavie sau superstiție? Cine poate ști... ce 
s-ascunde în sufletele oamenilor necăjiţi!... 


Odessa e încercuită de români — Nicolaev de nemți. Trupele încer- 
cuite caută să fugă pe mare, dar avioanele germane bombardează va- 
poarele și le îneacă... 

Pe Nistru, nemții au ocupat minele din regiunea Krivoi-Rog, care 
produc anual 19 milioane de tone minereu de fier, adică 61% din pro- 
ducția Rusiei... 

Prăbuşirea Ucrainei occidentale, adică până la Nipru e socotită la 
Berlin o chestiune de ceasuri, sau de zile. 


Thailanda (fostul Siam) a refuzat oficial protecţia britanică, care îi 
fusese oferită şi Guvernul său s-a declarat neutru şi hotărât să apere 
ţara împotriva oricărei încălcări a neutralității ei. Interesant argumentul 
că până acum protecţia Angliei a dus la prăbuşirea ţărilor care au ac- 
ceptat această protecţie... 


Legea prelungirii serviciului militar a fost votată de Camera din 
Washington cu 1 vot majoritate, deși Partidul Democrat dispunea de o 
însemnată majoritate guvernamentală. Roosevelt şi prietenii săi nu 
sunt mulțumiți. De când Germania a intrat în război cu Rusia Sovie- 
tică, numărul partizanilor unei intervenţii armate, care ar duce pe ame- 
ricani alături de comuniști, a scăzut mult. 


Sâmbătă, 16 august. Ţinută până a avut loc — ascunsă, ca să nu 
excite curiozitatea avioanelor şi submarinelor germane, călătoria lui 
Churchill peste ocean s-a îndeplinit cu bine. Premierul britanic s-a în- 
tâlnit cu Roosevelt pe iahtul „Potomac“, cum se plănuise şi „conversa- 
tiile“ au ţinut 3 zile. La sfârșitul lor, cei doi conducători anglo-saxoni 
au făcut „o declaraţie comună“ în care înşiră planurile lor, după vic- 
toria engleză și încheierea păcii. Prin această declaraţie se aduce la cu- 
noştinţa lumii că nici Roosevelt, nici Churchill nu doresc o schimbare 
a frontierelor Statelor europene (pe baza celor din 1919 sau din 1939) 
decât întrucât însăşi popoarele în joc ar dori anumite modificări (?) — 

că Anglia şi Statele Unite se străduiesc pentru o pace care să șxcludă 
în viitor războiul şi că, din punct de vedere economic, cele două mari 
puteri anglo-sanxone vor avea grijă de existenţa Statelor sărăcite de 
război. Pentru atingerea unei asemenea ere de fericire, diferitele ţări azi 
subjugate sau neutre trebuie să fărâme jugul dictatorilor şi să lupte 
pentru libertate... 

Probabil că în afară de aceste teze de ordin general s-au mai discutat 
pe „Potomac“ şi alte probleme mai reale şi mai actuale precum: ajur 
torul american (considerat de Anglia ca insuficient), colaborarea (!!!) 
cu bolşevicii, situaţia în Extremul Orient, atitudinea față de Franţa etc. 
Dar despre acestea „declaraţia comună“ nu spune vorbă. 

Presa germană şi cele afiliate, bagatelizează întrevederea, compară 
declaraţiile lui Roosevelt cu ale lui Wilson în 1912 — şi înjură pe 
Churchill... Toată vâlva pe care şi Berlinul şi Roma o fac în jurul decla- 
raţiilor de pe „Potomac“, dovedeşte însă că cercurile conducătoare ger- 
mane îşi dau seamă despre importanţa lor. Nemţii nu pot într-adevăr să 
nu-şi dea seama că, deşi merg de doi ani din victorie în victorie, n-au 
făcut un pas pentru câştigul războiului. Şi victoriile continue obosesc, 
dacă nu sunt urmate de efecte vizibile pe tărâmul păcii. Descurajarea 
vine repede şi după ea, prăbuşirea. De nu s-ar descuraja nemţii noştri 
până vor fi isprăvit cu Rusia... 


Statele Unite au hotărât să trimită o misiune la Moscova pentru a 
întreba pe Stalin ce ajutor aşteaptă de la ele. Dacă e o formă de amâ- 
nare — nimic de zis. Altfel, cruci şi dumnezei!... 


Bazinul de la Krivoi-Rog, la est de Bug, ocupat de armatele ger- 
mane, conţine minereurile cele mai bogate în fier din Europa (70% 
fier). Bazinul are 90 kilometri lungime pe 6-7 lăţime şi după estimările 
geologilor întinderea stratului e mare. Bogăția e estimată la un volum 
de 800 milioane tone, din care abia în ultimul an s-a ajuns la o ex- 
ploatare de 19 000 tone. Pentru industria de război rusească lovitura e 
grea. 

Şi mare e şi lovitura dată de nemți Sovietelor prin distrugerea uzi- 
nelor aviatice din Moscova. Aceste uzine reprezintă Ș0% din producţia 
totală a Rusiei. Alte fabrici mai sunt la Nijni Novgorod, la Tula, la 
Harkov şi pe Doneţ. 

De zece ori pe zi ne pisează stăpânirea la Radio cu împrumutul 
„Întregirii“, sau cum dracul îi zicel. Probabil ca să dezguste lumea de 
el. Antonescu a pus pe toţi miniştrii să vorbească în şir. Ică a fost o 
nenorocire, am spus-o deja — ceilalți banali şi cu slăbiciuni dema- 
gogice şi ei. Singurul care a vorbit bine, simplu şi fără pretenţie, spu- 
nând lucrurile ce trebuiau spuse — a fost Buşilă. 

Printr-un decret-lege s-a creat o Direcţiune Generală a Refacerii (?) 
pe lângă Ministerul Lucrărilor Publice... In fruntea acestei direcțiuni a 
fost numit un constipat, inginerul Ion Mihalache (nimic comun cu 
domnul de la Topoloveni). Cu înmulţirea birourilor şi formelor nu se 
face treabă, dar se cheltuiesc banii contribuabililor... 

Contribuabilii încep să mârâie. Ieri la biserică, primarul şi preotul 
nostru au cerut oamenilor să subscrie pentru soldaţi, să subscrie la îm- 
prumut — să tot subscrie... Să-i fi auzit pe toţi: „Dar bine, domnule, 
unde merg banii adunaţi cu birurile grele pe care le plătim?“ Aveau 
dreptate bieţii oameni, dar ce să faci numai cu dreptatea? 


Marţi, 19 august. Sunt îngrijorat de soarta lui Rioşanu, salvatorul 
meu din ghearele legionarilor. N-am amănunte, dar ştiu că a fost operat 
la Cernăuţi de piatră la rinichi. Amza Jianu a fost adus de la Bucureşti 
cu avionul generalului Antonescu. A treia zi după operaţie hemoragie 
renală gravă. Amza Jianu a fost din nou adus cu avionul, şi o nouă in- 
tervenţie a avut loc. Presupun că hemoragia n-a putut fi oprită, căci 
Amza a scos rinichiul... La Bucureşti, după câte-mi spune Radu Roma- 
nescu care a dejunat astăzi la Breasta — sâmbătă seara toată lumea da 
pe Rioşanu drept pierdut... Dar lumea exagerează şi mă rog la Dum- 
nezeu să-l scape pe bietul Alecu al nostru... 


Fihrerul a decorat cu Crucea de Fier (crucea simplă de cl. I, nu în 
gradul de cavaler, ca pe Antonescu) pe generalul de Armată Petre Du- 
mitrescu, pe generalul Avramescu, succesorul lui Vârtejeanu în capul 
vânătorilor de munte şi pe generalul Racoviţă, comandantul unei divi- 
zii de cavalerie. Decoraţiile au fost remise pe front, cu discursuri, de 
către generalul von Schobert. E răspunsul la decorarea celor trei gene- 
rali germani cu Mihai Viteazul, decorare însemnată în aceste notițe. 


lAl „Reîntregirii“ (nota ulterioară). 

Prinţul Nicolae a subscris — și scris lui Ică — 500 000 lei la împru- 
mutul Reîntregirii. Proporțional, ar trebui să subscriu şi eu 5 lei. Din 
nenorocire toată averea mea e sub sechestru, pentru cele 60 milioane 
pe care le-am furat de la Interne în 1931... 


Nimic nu e nou sub soare. Falsul Ploieşti construit în decoruri pe 
Teleajen pentru a înşela pe aviatorii ruşi şi care ne-a făcut să admirăm 
ingeniozitatea nemților a fost precedat de un fals Paris construit în 
1914 la Conflans, la îmbucătura râului Oise în Seina. Găsesc într-o 
veche Zlustration amuzantul dispozitiv de decoruri şi de jocuri de lu- 
mini menit să înșele aviața germană... 


Regimentul 52 Artilerie a revenit la Craiova, în refacere. E unul din 
regimentele decimate în Basarabia... 


La Moscova, se zice că s-a terminat un Stalin-Palace subteran în 
care dictatorul roşu, gonit de bombe din Kremlin, va primi pe delegaţii 
Angliei şi Statelor Unite pentru a discuta cu ei ajutorul ce aceste două 
Puteri vor trimite Sovietelor... după sfârşitul războiului. 


În noaptea de sâmbătă spre duminică a mai fost o alarmă la Bucu- 
reşti şi câteva bombe au căzut, fără efect, la... Buftea! Avioanele ruseşti 
nu mai veniseră de trei săptămâni... 


Miercuri, 20 august. Pe frontul rusesc operaţiunile merg încet, dar 
sigur. Nu se mai dă năvală, ca să se evite pierderi de oameni, căci mus- 
calii, deși se retrag pe toată linia, deşi sunt ca şi în debandadă, continuă 
să se apere individual şi în mici formaţii cu îndârjire. 

În ultimele opt zile Sovietele au pierdut un material considerabil şi 
oameni mulţi. Nemţii şi aliaţii lor sunt stăpâni pe toată regiunea de vest 
de Nipru — şi odată acesta trecut, puţin îi va mai desparte de bazinul 
Doneţului. Indată ce nemţii vor fi stăpâni pe bazinul Doneţului (al Kri- 
voi-Rogului a fost deja cucerit ) — soarta Rusiei va fi pecetluită. 

Ocuparea Nicolaevului şi încercuirea Odessei, cu bombardarea por- 
tului său, au dat o lovitură de moarte puterii ruseşti în Marea Neagră. 
Dacă portul militar al Rusiei pe această mare e Sevastopolul, șantierele 

ei navale sunt la Nicolaev şi Odessa. Ce a mai rămas din flota sovietică 
la Sevastopol nu se va mai putea repara sau ravitalia... La Nicolaev, 
nemții au capturat un vas de linie de 35 000 tone, un crucișător de 10 000 
tone şi alte 4 vase mai mici. Cu ce s-a mai distrus în Odessa şi în larg, 
nu trebuie să mai rămână mult din flota lui Stalin din Marea Neagră... 


Ieri a împlinit violonistul Enescu 60 de ani. Acest mare eveniment 
a fost celebrat prin Radio-Bucureșşti. S-a consacrat virtuosului eminent, 
excelentului dirijor şi mediocrului compozitor o oră, de la ora 18 la ora 
19. A vorbit I. Simionescu şi s-a înecat tot timpul cât a vorbit, căci îl 
apucase tusea. 

Enescu a fost celebrat şi la Radio-Londra — de Tilea! A vorbit şi 
pransesa Callimaki despre popa Gheorghe, tatăl maestrului, dintr-un 
sat vecin cu o moşie a Callimakilor, în Botoşani. Am aflat cu acest pri- 
lej că sala în care se dau de obicei concertele filarmonice în Londra, a 
fost distrusă de bombe. Concertele continuă însă, dar s-au mutat la Al- 
bert-Hall, încă neatins... 

Tilea a încheiat prin făgăduiala că Anglia ne va da o Românie mare. 
Deocamdată vedem pe Churchill mână în mână cu Stalin... 


Joi, 21 august. Pe când un grup de armate germane curăţă, împreu- 
nă cu trupele noastre, ţinutul dintre Bug şi Nipru până la Mare — alt 
grup a dat o mare bătălie în preajma oraşului Gomel, dincolo de Nipru, 
la nord de Cernigov (mare nod de căi ferate pe linia Brest-Litovsk- 
Bransk) — bătălie în care 17 divizii de infanterie, două divizii blindate, 
2 aeronautice şi 1 motorizată au fost nimicite. S-au luat 700 tunuri, 170 
care de luptă, 2 trenuri blindate şi s-au făcut 78 000 prizonieri... 

Odessa continuă să fie sub focul neîntrerupt al aviaţiei germane, 
care a mai scufundat nu ştiu câte vase. Ocuparea Odesei de către tru- 
pele noastre e o chestiune de puţine zile. Forţele noastre înaintează în- 
cet fiindcă tot terenul este minat. 

Pe frontul de nord, sovieticii deţin încă Reval (în Estonia) şi Han- 
goe (peninsulă în Finlanda). Forţele germane ar fi ajuns la 25 kilometri 
de Petersburg. 

Pe frontul din apus — nemţii afirmă că au doborât 72 avioane en- 
gleze în ultimele 4 zile... 


În anul cât au ocupat Chişinăul, ruşii au ridicat o statuie „genera- 
lului“ Kotovski, orginar din Hâncești. Acest Kotovski a fost condam- 

nat în 1905 pentru tâlhărie la drumul mare. Eliberat, a ajuns general şi 
şef al Cavaleriei sovietice... Prin câte înjosiri a trecut şi neamul nostru! 


Un prieten îmi scrie din Bucureşti: 

„Boală în Guvern: Ică Antonescu s-a operat la amigdale şi e bine, 
Rioşanu s-a operat la rinichi (avea piatră) şi a fost rău: atât de rău încât 
a fost vizitat la Cernăuţi — unde s-a operat — chiar de surorile lui cu 
care nu mai vorbea de ani de zile|. Pare că acum merge mai bine?. 

Versiuni de plecare a lui Ion Marinescu şi înlocuirea lui la Econo- 
mia Naţională fie prin Manolescu-Strunga (!!), fie prin Grigore Carp. 
Se vorbeşte că şi Cancicov va intra în Guvern ca un fel de dictator eco- 
nomic, cu grad de vice-președinte de Consiliu (ce va zice Ică?) şi titu- 
lar la Finanţe. 

Se concretizează ştirea că noi ne oprim la Odessa, unde generalul 
Şteflea va fi numit guvernator. Ba se vorbeşte chiar că vom demobiliza 
parte din armată şi vom păstra strictul necesar pentru ocuparea părții 
noastre de peste Nistru... 

Acţiunile lui Antonescu (generalul) la Hitler au crescut în cel mai 
îmbucurător mod. Apreciat ca militar excelent, iubit ca aliat leal. Se 
spune că la 22 iunie, la declararea războiului, noi aveam trupele masate 
la Prut, dispuse pentru ofensivă, gata să facă 7 capete de pod — iar din 
Basarabia informaţiile precizau toate că trupele ruse fugeau în deban- 
dată, Generalul Antonescu a voit să treacă Prutul, dar a fost oprit de 
germani care spuneau că nu e nevoie, că dânşii fac o manevră straşnică 
la Minsk, de pe urma căreia forțele nemţeşti vor executa o mişcare în- 
văluitoare a trupelor ruseşti care vor cădea ca muştele. Dar manevra nu 
a reuşit nemților la Minsk. Mişcarea învăluitoare nu s-a putut efectua; 
trupele ruse mor dar nu se predau — iar cele din Basarabia, care la în- 
ceput au fugit, s-au reîntors, au ocupat poziţii bune, aşa că atunci când 
nemţii ne-au dat voie să atacăm am avut mari greutăţi. De unde la în- 
ceput am fi putut să-i fugărim până la Odessa fără pierderi mari, căci 
ruşii se retrăgeau, am întâmpinat binecunoscutele dificultăți. Budion- 
nâi a masat forţe mari şi a atacat în direcţia Hușilor şi Bârladului, cu 
scopul să ajungă la Carpaţi şi să ne separe de nemți. Atunci s-a văzut 
lealitatea generalului şi vitejia disprețuitoare de sacrificii a soldatului 
nostru. Au murit mulţi, dar au luptat admirabil şi au oprit puhoiul ru- 


l Numai cu una, 
2 Veste confirmată şi de nevastă-mea, azi-dimineaţă, |a tejefon. 
3 Sa o văd şi p-asţa! Escrocu] e foarțe bine cu nemţii... Fac afaceși împreună! 

sesc, aducând mari servicii şi nemților. Se zice că Hitler a venit de l-a 
decorat pe general în ţară, cu toate precizările oficiale contrare. Unii 
spun că a venit la Leorda (lână Botoşani), alţii pretind că a venit în Ba- 
sarabia şi când s-a dat jos din avion şi s-a întâlnit cu Antonescu l-a îm- 
brăţişat cu o căldură atât de evidentă, atât de frățească, încât toți ce 
prezenţi au fost impresionați. 

La trecerea Prutului s-au comis inevitabilele greşeli de către anu- 
miţi generali, printre care Șova şi Leventi. În schimb, generalul Dăscă- 
lescu a strălucit în mod deosebit, aşa că generalul l-a decorat pe front. 

În lupte s-a remarcat cât de bună artilerie avem noi. În general nem- 
ţii au înlocuit artileria grea cu „Stuka“. Noi însă avem artilerie Skoda, 
excelentă, şi artilerişti foarte bine antrenați. Nemţii au fost atât de în- 
cântaţi de artileriştii noştri încât ne-au dat tot materialul de artilerie, la 
fel cu al nostru (tot de la Skoda), pe care l-au luat cu ocazia dezarmării 
armatei bulgare!. Căci armata bulgară a fost dezarmată, deoarece în 
Bulgaria începuseră mişcări rusofile, recte comuniste. Aşa am căpătat 
artilerie pentru două divizii, şi pe gratis, şi de la bulgari! 

În schimb, în Bucovina, nemţii pun mâna pe tot ce e fabrică și co- 
merţ. Au trimis la Cernăuţi pe unul Pflaumer, specialist în acaparare, 
care operează pe faţă. Guvernul nostru trimisese în Bucovina echipe de 
economişti, jurişti şi agronomi — un Guvern în miniatură — care să 
guverneze la faţa locului, iar nu de la Bucureşti. Ei bine, acest Guvern 
mititel s-a înapoiat în Bucureşti deoarece nu putea face nimic la Cer- 
năuţi din pricina lui Pflaumer, întru toate dictator. 

Un neamţ de seamă din Bucureşti spunea că în curând vor astupa şi 
ultimele două găuri de şoarece din Europa (făcea aluzie la Elveţia şi 
Suedia). Se vede că nu mai au nevoie de aceste State care le serveau 
pentru operaţiunile financiare cu celelalte continente...“. 


Sâmbătă, 23 august. Ieri s-au împlinit două luni de la intrarea 
Germaniei şi a noastră în război cu Rusia. Mulţi sunt dezamăgiţi, căci 
credeau că Rusia va fi cucerită într-o lună. Eu unul n-am crezut-o nici- 
odată căci cunoşteam formidabilul armament al Sovietelor şi puterea 
defensivă pe care o constituie, orice s-ar spune, enormitatea Rusiei, ma- 
sele de trupe şi greutăţile de transport într-o ţară fără şosele. Găsesc 
dimpotrivă că rezultatele realizate în aceste două luni sunt extraordi- 
nare şi ne asigură victoria finală până la începutul iernii. Marele Car- 


l! Socotesc ştirea fantezistă, dar o înregistrez ca să nu stric tabloul corespondentului meu, care 
rămâne cu răspunderea... 

tier german ne-a dat ieri date edificatoare: 1 200 000 prizonieri, 2 600 000 
până la 2 800 000 morţi sau răniţi, 11 250 de avioane prăbuşite sau dis- 
truse pe pământ; 14 500 care de asalt şi 14 000 tunuri capturate sau dă- 
râmate — față de pierderi neînsemnate în rândurile nemților şi ale noas- 
tre, iată bilanțul a 60 de zile de lupte. 

Clevetitorii se miră că cele 3 oraşe însemnate din apropierea 
frontului, Petersburgul, Kievul şi Odessa n-au fost încă luate. Germanii 
n-au urmărit însă nici de astă-dată „ocupări de oraşe“, ci distrugerea 
armatei bolșevice. Or, în două luni, cu prizonieri, cu morţi, cu răniţi — 
cinci milioane de muscali au fost scoşi din luptă, cu întreg materialul 
de război aferent. Date fiind contingenţele ruseşti, acest material de 
oameni şi de unelte (cel mai bun al armatei, reprezentând forțele de 
şoc) — nu se mai poate reface. 

Și nu vor fi luat încă nemţii cele trei oraşe — dar au ocupat teritorii 
mai întinse decât întreaga Franţă sau Germanie (cu toată lipsa căilor de 
comunicaţie) şi trupele lor au pătruns în inima țării vrăjmaşe la o 
adâncime de peste 1 000 kilometri... 

Să fim mulțumiți, şi cu Dumnezeu înainte! 


A fost ocupat și Chersonul, la gura Niprului. În curând Crimeea va 
fi izolată şi bazinul Doneţului atacat... 


Consulatele Cubei, în Germania şi în Italia au fost închise. Perso- 
nalul lor e acuzat că făcea spionaj în contul Angliei. 


Ungurii au scos „Lupoaica“ dăruită nouă de oraşul Roma şi aşezată 
pe piaţa cea mare din Cluj. Italienii, care au delegaţi în Comisia Mixtă 
din Cluj, au putut constata — cu plăcere, probabil — faptul, şi au mai 
putut constata că acuzaţia adusă împotriva noastră cum că am fi dobo- 
rât, noi, monumentul Regelui Matei Corvin era o sfruntată minciună a 
propagandei maghiare... După cum minciună a fost ştirea dată tot de 
această propagandă, cum că trupele ungureşti au cucerit Basarabia şi 
au ocupat Odessa. Pentru Basarabia, Antonescu a trimis la Budapesta 
drastica adresă cunoscută — pentru Odessa, trei emisiuni consecutive 
ale postului de Radio-Bucureşti au dezminţit faptul şi au precizat că 
nici un soldat maghiar nu se află în preajma marelui port rusesc, ase- 
diat numai de forțe române şi germane. Ce porci! 

Un important Consiliu de Miniştri a avut loc acum trei zile, sub pre- 
şedinția domnului Ic. Comunicatul ne spune că s-a discutat chestiunea 
punerii în retragere a profesorilor universitari şi că s-a constatat că nici 
un profesor n-a fost scos la pensie decât pe motive obiective şi în con- 
formitate cu legea şi cu avizul Consiliului de rectori. S-a mai stabilit că 
bunurile ovreiești expropriate nu vor fi scoase la licitaţie, deoarece 
Statul nu trebuie să facă o afacere din această mutație de proprietate, 
ci un instrument de naționalizare şi de recompensă pentru cei care au 
apărat ţara în actualul război... S-a mai hotărât suprimarea taxei de 
20% asupra valorilor mobiliare nelegal impuse cu această taxă, în iulie 
trecut. „Mieux vaut tard que jamais“ (Mai bine mai târziu decât nici- 
odată) — dar mai bine se gândeau înainte de a impune valori scutite de 
orice impozit, prin chiar prospectul lor de emisiune. Cum să mai aibă 
lumea încredere în făgăduielile prospectului actualului împrumut în 
curs de subscriere? 


Luat aseară masa la Rasnic, la Seulescu. George Seulescu şi soția 
lui Annie au clădit acolo o delicioasă vilă în stil românesc „corectat“ 
— şi primesc cu prietenie şi masă bună. Şoseaua, de la Breasta la Ras- 
nic, e o nenorocire... 


Sâmbătă seara. La orele 14, ni s-a dat astăzi comunicatul Marelui 
nostru Cartier, nr. 7. În două luni de zile 7 comunicate, adică nici unul 
pe săptămână, nu e mult. Dar ce-i pasă fiului norocului de opinia pu- 
blică românească! 

Comunicatul ne aduce la cunoştinţă că trupele noastre au împre- 
surat Odessa == ceea ce ştiam deja m- că sunt la 15 kilometri de oraş 
din toate părțile, că s-au distrus toate lucrările betonate care apărau cel 
mai de seamă port al Rusiei şi care au costat 70 miliarde de ruble, că 
toate fortificațiile dintre Nistru şi Nipru şi de-a lungul Nistrului au fost 
dărâmate și ele — că în fine un însemnat material de război încă în in- 
ventariere a căzut în mâinile noastre. 

Deşi pentru prima dată în istoria noastră am cucerit temeinic teris 
torii în afară de graniţele noastre legitime, trâmbiţa victoriei n-a sunat 
înainte de difuzarea comunicatului nr. 7, cum a sunat până acum pentru 
ştiri mai puţin impresionante. Uitare, sau intenție? 


Ni sra mai spus azi la Radio că, pentru orice act de sabotaj indus- 
trial s-ar mai comite, vor fi împuşcaţi 20 ovrei comunişti şi 5 creștini 

comunişti... Dar ce acte de sabotaj au fost comise până acum nu ni se 
spune... 


Duminică, 24 august. Fapt divers fără importanţă: generalul Anto- 
nescu a fost înaintat Mareșal şi totodată decorat cu clasa I a Ordinului 
Mihai Viteazul. Ridicarea lui la grad de Mareşal, ca şi înaintarea în cel 
mai înalt grad al Ordinului Mihai Viteazul, era o consecinţă a eve- 
nimentelor care l-au pus în capul Statului şi în fruntea Armatei. Dar 
tocmai fiindcă aceste cinstiri erau naturale, sigure, inevitabile şi chiar 
justificate, era mai elegant din partea generalului să mai aştepte; să 
aştepte până la sfârşitul războiului. Hitler a cucerit Europa şi nu s-a 
proclamat Mareşal, ca Pilsudski. E drept că Mussolini n-a cucerit ni- 
mic şi s-a proclamat „Prim“ mareşal al Italiei. Să nu uităm că printre 
slavi, polonezii se consideră ca latini şi că tot astfel ne socotim şi noi 
latini printre corcituri... 

Cruzimi inutile. Un grup de ofiţeri şi soldaţi sovietici, cu un inginer 
în frunte, însărcinaţi cu distrugerea podurilor şi lucrărilor tehnice îna- 
poia frontului inamic, a fost capturat la Soroca după retragerea ruşilor. 
Aceşti oameni au fost judecaţi de o curte marţială, osândiţi la moarte 
şi împuşcaţi... Misiunea lor se încadra perfect în conducerea normală a 
războiului, şi nu văd de ce aceşti prizonieri de război au fost trataţi ca 
bandiți... După cum n-am putut pricepe pentru ce toţi ovreii din Româ- 
nia, până şi cei mai cunoscuţi ca cumsecade, trebuie să plătească cri- 
mele săvârşite de şleahta comunistă şi perciunată din Iaşi... 


n 


Şi Regina Elisabeta a subscris 500 000 lei la împrumutul „Reîn- 
tregirii“. În plus, a deschis o casă de convalescență pentru ofițeri răniţi, 
la Banloc. Pe spezele ei, bineînţeles. În scrisoarea pe care a adresat-o 
d-lui Ică vorbeşte cu recunoştinţă despre generalul (pardon, mareşalul) 
Antonescu, pe care-l califică de „animatorul“ refacerii Țării. Eu, care-i 
cunosc sentimentele, îmi închipui cât a trebuit să o coste această pla- 
titudine... 


„Plus ça change et plus c’est la même chose“ (Cu cât se schimbă 
mai mult, cu atât mai neschimbat rămâne totul.) e o axiomă care nu se 
dovedeşte nicăieri atât de adevărată ca la noi. Regimul nostru zis parla- 
mentar a fost caracterizat prin potopul de legi supuse Adunărilor Le- 
gislative. De când avem un regim totalitar, numărul decretelor-lege e 

şi mai mare. Un domn de la Consiliul Legislativ îmi spunea deunăzi că 
700 de proiecte de legi aşteaptă avizul „urgent“ al Consiliului. În acest 
noian de legi, e câteodată şi una bună. Astfel e legea promulgată de 
ieri, privitoare la regimul invalizilor şi accidentaţilor de război. Regi- 
mul invalizilor şi al mutilaţilor, după războiul din 1916-1917, a fost o 
ruşine. Pensii de mizerie au făcut din aceşti oameni care s-au jertfit 
pentru țară nişte nenorociţi milogi. Prin legea nouă se prevede obliga- 
tivitatea Statului să procure invalizilor mijloace de existență cu con- 
cursul întreprinderilor şi particularilor care şi-au scăpat avutul mulțu- 
mită sacrificiilor celor care au purtat armele împotriva vrăjmașului şi 
au căzut răniţi. În acelaşi sens vor fi puşi în posibilitate să-și câştige 
viaţa şi urmaşii celor morţi în război. 

Vechiul regim al invalizilor de război nu se ocupa de cei loviți în do- 
sul frontului prin bombardamentele aeriene. Tehnica războiului a schim- 
bat faţa lucrurilor şi noua lege prevede şi ajutorarea victimelor civile 
pe care le asimilează cu cele de pe front. Toată economia legii e bună. 


Șerban Geblescu a sosit ieri după-amiază la Craiova, venind cu a- 
vionul din Bucureşti. A făcut drumul cu generalul Vasiliu, comandan- 
tul Jandarmeriei, care fusese în ajun la Tighina. Generalul povestea că 
luptele pentru cucerirea Odessei au fost foarte grele, că a trebuit să 
punem în linie peste 200 000 oameni. Acum toate fortificațiile au fost 
cucerite, s-a ajuns la marginea oraşului şi se aşteaptă să se vadă dacă 
nu se va preda. Dacă nu se va preda, — ordinele sunt date — se va 
trage cu tunul în case, şi se va trece la baionetă... 

Tot Geblescu ne-a adus ştiri bune de la Rioşanu: a scăpat. Dar a vă- 
zut moartea de aproape... 


Ultimul atac al aviaţiei ruseşti asupra Bucureştilor a fost fără efect. 
Din câte se spune, pare că şi pe front aviația rusească e tot atât de slabă: 
efectele ei ar fi aproape nule. 


În Marea Neagră ar mai fi rămas de partea sovieticilor un crucișător, 
două contra-torpiloare şi 30 de submarine. Aşa spun nemţii la Radio... 


Luni, 25 august, Se zice că Antonescu este hotărât contra anexiunii 
oricărui teritoriu dincolo de Nistru. Numai să fie aşa, căci actele de 

guvernământ dezmint această sănătoasă concepţie. Astfel s-a creat o 
administraţie transnistreană; în fruntea ei a fost numit Alexianul, pe 
ziua de 22 curent. Teritoriul dintre Nistru şi Bug a fost împărțit în 10 
districte. Alături de Alexianu „Imputernicitul generalului (azi mare- 
şalului) Antonescu“ (aceeaşi titulatură ca pentru generalul Voiculescu 
în Basarabia și Rioșanu în Bucovina) au fost create mai multe consilii 
tehnice (administrativ, agricol, financiar, economic, cultural etc.). Re- 
zidenţa „Imputernicitului“ a fost fixată la Tiraspol, care a devenit astfel 
capitala ținutului transnistrean. S-a creat o presă locală; la Radio şi în 
ziarele noastre se documentează zilnic drepturile noastre asupra aces- 
tui ţinut, iar numărul românilor de dincolo de Nistru sporeşte cu fiecare 
articol sau difuziune... 

Regele Mihai a vizitat alaltăieri Tiraspolul, Primit în gara Tighina 
— sau mai bine zis pe locul unde a fost gara Tighina, căci a fost rasă 
de ruşi — de către mareşalul Antonescu, Regele a trecut Nistrul cu 
automobilul. La Tiraspol, după ce a păşit la revista armatei şi a asistat 
la înmormântarea aviatorului militar Popişteanu, comandantul unei es- 
cadrile, căzut la datorie (decorat pe catafalc cu Mihai Viteazul şi Virtu- 
tea Aeronautică), Regele a primit delegaţii de români transnistreni care 
l-au aclamat ca pe Regele lor şi au mulțumit armatei române că i-au 
dezrobit. Mareşalul Antonescu era prezent, şi n-a dezaprobat nimic. 
„Qui ne dit rien, consent“ (Cine nu spune nimic, consimte). Dar nu e 
totul să cucereşti, trebuie să şi păstrezi... 


Radio-Londra comite infamii. Ieri după-amiază a făcut apel pe ro- 
mâneșşte la toți muncitorii noștri, dându-le sfaturi cum să saboteze 
toate muncile şi să ucidă pe nemți! O conferinţă revoluţionară comu- 
nistă, cum nici Moscova n-a făcut-o până acum... 

Anglia trebuie să se stimtă foarte slabă ca să recurgă la asemenea 
metode şi să-şi uite de regimul ei capitalist ca să se arunce în braţele 
celui mai deşănţat bolşevism. 

Aş pune o întrebare britanicilor. Să admitem victoria lor. Ei declară 
că nici un Stat, din cele mici, nu-şi va pierde libertatea şi graniţele. Dar 
cum vor face cu rușii? Dacă nici nemţii, cu formidabila lor armată, nu 
vor fi fost în stare să-i bată (cum nădăjduiesc cei de la Londra), apoi îi 
vor ţine oare în loc cele 3-4 divizii pe care le-ar putea trimite Anglia 
împotriva lor, după X luni de pregătire? 

In Europa nu se pune astăzi decât o singură problemă: salvarea 
continentului de bolşevism. /n această luptă, englezii ar trebui să fie 


1 Profesor universitar, fost rezident în ţinutul Bucegi. 

alături de nemți, căci numai Germania ne poate scăpa pe toți de prg- 
bușirea în ignominia Moscovei. 


m 


Despre numirea cam pripită a lui Antonescu ca Mareșal al Româ- 
niei se spun multe. Se zice că ar fi cerut-o nemţii... Hitler ar fi atât de 
„ambalat“ în ce priveşte pe Conducătorul nostru, i-ar fi atât de recu- 
noscător pentru sfaturile militare şi colaborarea sa strategică, încât ar 
dori să-l ridice la demnitatea de Mareşal al Reichului... Dar pentru a- 
ceasta trebuia să fie întâi Mareşal al României... 

Din tot ce se află, rezultă cu siguranţă că prietenia lui Hitler pentru 
Antonescu este o realitate, chiar dacă n-ar merge până la conferirea 
gradului de Mareşal german. Facă cerul ca din această prietenie să 
tragă ţara foloase, cu, ori fără galoane pe mânecile Conducătorului ei... 


Populaţia ucraineană de pe valea Ceremuşului (Bucovina) este în- 
demnată să se pregătească pentru răsturnarea oricărei autorităţi străine, 
de formare a Statului ucrainean independent la care propagandiștii sus- 
țin că va trebui să alipească și partea de nord, ruteană, a Bucovinei. 
În acest scop se răspândesc numeroase manifeste aduse probabil din 
Galiţia. 

Propagandiştii mai de seamă par a fi rutenii plecaţi de la noi, ca să 
se înscrie în Galiţia în armata ucraineană, ce se organizează de nemți, 
şi care se înapoiază acasă, pentru un motiv sau altul, cu buzunarele 
pline de manifeste. 

Mai mulţi din acești indivizi au fost arestaţi. 


ÎN 


În ziua de 18 august, la ora 7 seara a avut loc un incident la frontiera 
româno-ungară la nord de Întorsura Buzăului, la punctul Podul Băr- 
batului. Mai multe căruţe ungurești însoţite de soldaţi-grăniceri unguri 
au trecut granița, să fure fân. Grănicerii români au deschis focul. Gră- 
nicerii unguri au răspuns fugind cu fânul peste frontieră. 

N-au fost morți. Fânul a fost restituit. Incidentul s-a aplanat... 


Îi 


Pe la Buzău, pe la Râmnicul Sărat, spre Ploieşti, la Constanţa — 
avioane ruseşti mai aruncă din când în când bombe, fără nici un re- 
zultat. Ļa Constanţa, o bombă a trecut într-un bloc prin 4 planşeuri de 
beton, fără să explodeze... 

Mai cad din cer, pe ici-colo, şi câțiva paraşutişti, baloturi cu explo- 
zive şi manifeste comuniste. Mai mult distracție decât altceva... 


Se pare că cu ovreii, stăpânirea a lăsat-o mai moale. Ordinul ca toți 
ovreii din Moldova să poaţţe insigna sionistă, nu se prea aplică. Și cu 
trimiterea la muncă de interes obştesc, se mai fac excepții mm multe — 
şi măsura nu se mai execută cu rigoarea de la început. Asta e soarta 
măsurilor nesăbuite şi excesive... 


În noaptea de 14 spre 15 august, calea ferată dintre Tulcea şi Cataloi 
a fost minată şi aruncată în aer pe o porţiune de 50 de metri. Și în alte 
locuri s-ar mai fi întâmplat acte de sabotaj. Ele au determinat drasticul 
comunicat radiodifuzat prin care se anunţa că pentru orice sabotaj vor 
fi împuşcaţi 25 de comunişti (20 evrei şi 5 creştini)... Poate că comuni- 
cațųl să fi fost provocat şi de propaganda bolşevică de la Londra! 


La Suceava a fost arestat elevul (!!) de liceu Mircea Moldoveanu şi 
unchiul său Octav Sireteanu. Amândoi făceau propagandă legionară şi 
la locuinţa lor au fost descoperite: o pușcă rusească, un încărcător de 
armă automată, echipament şi material de origine rusească. In plus 
suma de lei 17 000, proveniţi din cotizaţii... 


Presa din Statele Unite publică un fel de plan de război Churchill- 
Roosevelt, aşa cum ar fi fost întocmit cu prilejul faimoasei întrevederi. 

Indiscreţii asupra acesțyi plan, toate mai mult sau mai puţin iden- 
tice, au fost publicate din diferite părţi mm întărindu-se astfel caracterul 
lor de autenticitate. 

Planul Churchill-Roosevelt s-ar întemeia pe următoarele puncte: 

1. Lupta până la ultimul soldat sovietic, nelivrându-se arme Sovie- 
telor decât în măsura pierderilor suferite de acestea; 

2. Speranţa în dificultăţile alimentare ale Europei; 

3. Speranţa în suferințele şi oboseala țărilor învinse şi ocupate; 

4. Speranţa într-o oboseală evenţyală a naţiunilor semnatare ale 
Pacţylui Triparțit; 

5. Prelungirea şi extinderea conflicțylui la maximum posibil; 

6. Angajarea cât mai complectă a Japoniei în China, prin furnizarea 
de arme mareșalului Ciang-Kai-Shek; menținerea amenințării neînce- 

tate a unui triplu atac anglo-sovieto-american asupra Japoniei, pentru 
a o împiedica de la orice acțiuni; 

7. Ocuparea Iranului, Turciei, Dakarului, insulelor Azore, a insu- 
lelor Capului Verde şi eventual a Thailandei şi 

8. Concentrarea într-un punct al globului, care ar putea să fie şi In- 
diile britanice, a unei mase de atac anglo-nord-americane — masă ce 
ar fi aruncată în cumpănă la momentul prielnic pentru a sprijini arma- 
tele sovietice. 

Chestiunea Iranului e la ordinea zilei de mai multe săptămâni. Îm- 
păratul Iranului a declarat solemn că de va fi atacat se va apăra — iar 
la Ankara s-a spus fățiş că toată simpatia Turciei e cu Iranul, care a fost 
viu îndemnat să reziste. Dacă ştirea atacului concomitent anglo-sovie- 
tic se confirmă, un nou teatru de război se va crea, pogte în favoarea 
Angliei, dar desigur că nu în a Sovietelor, şi în nici un caz în detrimen- 
tul Germaniei. 


După ocuparea regiunii miniere de la Krivoi-Rog şi Nicopol, îna- 
intarea trupelor germane de la cotul Niprului s-a îndreptat asupra re- 
giunilor industriale ucrainiene binecunoscute de pe Nipru, cu oraşele 
Dniepropetrovsk şi Zaporje, regiune cunoscută sub numele de Dniepr- 
Kombinat. 

Această regiune este cea mai importantă după bazinul Doneţului, 
din toată Ucraina. 

Aci se găseşte un centru important al industriei de fier şi alte mine- 
rale, care îşi datorește existența vecinătăţii sale cu regiunile miniere de 
la Krivoi-Rog, cu regiunile unde se găseşte mangan de la Nicopol şi cu 
bazinul carbonifer de la Doneţ. 

Din punct de vedere al comunicaţiilor această regiune este de ase- 
menea favorizată, căci Niprul se varsă direct în Marea Neagră. 

Dat fiind că aci se fabrică tot felul de produse, ca oţelul călit, oţelul 
pentru unelte şi tablă laminată pentru construirea de vagoane, de auto- 
mobile şi de avioane — pierderea acestei regiuni înseamnă o paralizare 
serioasă a industriei sovietice, căci toate celelalte industrii în legătură 
cu a fierului sunt atinse. 

La Dnieprogerşinov şi Dniepropetrovsk se mai găseşte o impor- 
tantă industrie de armament. 

La Zaporoje există uzine pentru motoare de avion şi o uzină de alu- 
miniu care produce aproape jumătate din toată producţia sovietică. 

În plus, toată regiunea Niprului este un centru foarte important pen- 
tru producerea energiei electrice din Ucraina. Marile centrale electrice 

din Zaporoje şi Dnieprogerşinov furnizează curent nu numai Kombi- 
natului Dnieprului, ci şi regiunilor miniere de la Krivoi-Rog şi Nico- 
pol, ca şi unei părți din bazinul Doneţului. 

Centrala hitroelectrică de la Zaporoje, cu o capacitate excepţional 
de mare, este considerată de sovietici ca fiind cea mai mare din Europa 
şi reprezintă unul din punctele de atracţie ale turneelor „Inturistului“* în 
Ucraina. 

Prin construirea unui baraj de 760 metri lungime nu s-a căutat 
numai să se îndiguiască apa — ci să se ridice şi nivelul fluviului astfel 
încât chiar marile vapoare să poată naviga prin acele părţi ale Niprului, 
impracticabile încă acum câţiva ani. 


Manfred von Killinger a trimis lui Antonescu o scurtă, dar simțită 
telegramă de felicitare pentru înălțarea sa la gradul de Mareşal. Minis- 
trul Germaniei termină telegrama prin cuvintele: „Mândria cu care 
România vă priveşte este şi mândria noastră!“ 


Americanii au trimis ruşilor, prin Vladivostok, două vapoare-cister- 
nă încărcate cu benzină... Să vedem reacţia Japoniei... 


Marţi, 26 august. Intrarea englezilor în Iran e confirmată... Pro- 
babil că britanicii, sub pretext de ajutorare a Sovietelor (!), vor să pună 
mâna pe petrolurile persane. „Les affaires sont les affaires“ (Afacerile 
sunt afaceri) — şi nu trebuie lăsate nemților. 

De pe front, înaintări germane şi succese mărunte. De la Odessa, 
nimic. 


Concurs de platitudine în presa română față de Antonescu, cu pri- 
lejul înaintării sale la gradul de Mareşal. Oficiosul Guvernului, Unirea, 
merge până la a declara că „România a început de la Antonescu“! Nu 
le e ruşine, măgarilor? 


Filip mi-a telefonat aseară că a apărut un decret-lege prin care se 
modifică cel care ne spolia de tantiemele legal încasate în anii din 
urmă. Aştept să-l citesc. Trebuie să fi rămas o perfidie între rânduri. Şi 


www.dacoromanica.ro 


ÎNSEMNĂRI ZILNICE, 1941 255 


chiar dacă nu, ne vor curăța escrocii pe altă cale... Nu România, ci 
anarhia, a început de la Antonescu... 


Miercuri, 27 august, Atacul Iranului e acum oficial. Sub pretexte 
ridicole, Iranul a fost atacat în acelaşi timp dinspre Irak de britanici şi 
dinspre Caucaz de sovietici. Presa germană ţipă şi înjură pe englezi, 
întrebându-i pentru ce calcă dreptul ginţilor şi libertatea unei naţiuni 
independente. I s-ar putea răspunde că pentru aceleași motive pentru 
care Germania şi Italia au călcat drepturile și libertatea Iugoslaviei şi 
Greciei, ca să nu mai vorbim de Danemarca, Norvegia şi Olanda... 

Se pare că forțele ce s-au năpustit asupra Iranului nu trec de 6-7 di- 
vizii de fiecare parte. Pentru Iran e mult şi asta. E probabil că forțele 
persane vor rezista cât vor putea, mai mult pentru a scăpa faţa; e de a- 
semenea probabil că englezii urmăresc înainte de toate ocuparea zonei 
petrolifere iraniene. La Teheran domneşte linişte; Turcia se declară 
neutră, în noul conflict. Pentru războiul germano-rus, noul conflict nu 
are mare importanţă; ajutorul ce l-ar putea da englezii ruşilor, prin 
Persia, e problematic şi nu va fi eficace (?) decât prea târziu. În 
schimb, campania din Iran va mai sustrage forțe sovietice de pe frontul 
german... 

Şi în cursul iernii, nemţii vor mătura pe englezi din Egipt, din Pa- 
lestina, din Siria şi din Irak și îi vor ataca pe la spate, în Iran... 


A murit Rabindranath Tagore, indianul sfătos, talentat şi banal. Ra- 
bindranath Fagore, al nostru, zis şi Emil Fagure, adică Honigmann — 
care nu e nici sfătos, nici talentat, dar cât se poate de banal, mai trăieşte 
încă. Pe unde? Dracul ştie! In tot cazul n-a putut fi prins în România 
pentru muncă de interes obștesc! 


Toate şcolile primare din Basarabia vor fi deschise pe ziua de 1 sep- 
tembrie, iar liceele şi gimnaziile numai în parte, pe la 15. Bucuria co- 
piilor valahi! Şi un record pentru administraţia noastră... 


De pe front: 

Ultimele capete de pod pe Nipru, pe care ruşii contau ca să mai în- 
târzie înaintarea germană, au fost luate de nemți cu mari pierderi pen- 
tru sovietici. 

Comunicatul german de azi-dimineaţă anunţă că toate contraata- 
curile ruseşti au fost sfărâmate şi că s-a capturat un însemnat material 
de război. Acelaşi comunicat mai spune că acum începe cucerirea 
Ucrainei orientale (Doneţul, Harkovul) şi izolarea Crimeei şi a coaste- 
lor Mării de Azov. 

Pe frontul de nord, a fost cucerit oraşul Luga (pe linia Petersburg- 
Dvinsk), centru important comercial cu fabrici de lemnărie, cu uzine 
metalurgice şi chimice. Pentru cucerirea oraşului au fost distruse mai 
bine de 200 mine şi 120 de cazemate betonate şi blindate. Au fost dis- 
truse 54 care de asalt rusești şi luați 10 000 prizonieri cu 47 de tunuri. 

Oraşul Cernigov, la sud de Gomel, a fost viu bombardat. O compa- 
nie de care de asalt germană a distrus trei trenuri cu muniții şi ben- 
zină... 

Toate frumoase, dar merge încet... 


Cu prilejul vizitei gazetarilor germani invitaţi de Guvernul român, 
von Killinger a dat o recepţie la Legația germană. In prezența Ad In- 
terimului Ică-Pică-Fică, ministrul Germaniei a ţinut o cuvântare, în 
care a preamărit România, colaborarea germano-română şi pe mareşa- 
lul Antonescu. Mai ales pe Antonescu. Killinger a încheiat: „Mai există 
încă câţiva, foarte puţini la număr, adversari ai acestor oamenil; „ei 
sunt pigmei (!!!) față de gigantul care s-a distins acum (!!!) şi ca, co- 
mandant de căpetenie al oştirii pe câmpul de luptă. El ar fi în situația 
de a nimici pe aceşti adversari, însă perfecta sa spiritualitate (?!) şi ți- 
nută de om de Stat îl oprește de la aceasta... “ 

Dacă legionarii care au mai rămas (pigmeii!) nu sunt mulţumiţi, e 
că sunt greu de satisfăcut... 


Joi, 28 august. Între Smolensk şi lacul Ilmen, Armata a XXII-a so- 
vietică a fost nimicită. Sunt 34 000 prizonieri, 457 tunuri luate şi peste 
40 000 bolşevici rămaşi pe teren — morţi şi răniți. 

Linia ferată Petersburg-Moscova, arteră esenţială pentru aprovizio- 
narea Capitalei de nord şi scurgerea spre sud a produselor fabricate 
(armament, motoare etc.) în jurul ei, a fost atacată şi în parte distrusă 
de nemți. 

Pe Niprul inferior a fost ocupat şi oraşul Berislav. Până la Marea de 
Azov nu mai e decât o săritură şi Crimeea va fi tăiată şi izolată de 


l Killinger a cuprins şi pe dl Ică, în laudele pe care le-a adresat mareșalului Ionel. 

continent. Pe Marea Neagră şi în Baltică mai multe vase rusești au fost 
scufundate. 


Ca toate îndeletnicirile omului, arta războiului a făcut de trei vea- 
curi progrese (!!) uimitoare. Până la Ludovic al XIV-lea, războiul era 
o învălmăşeală, un masacru individual fără mare concepţie de ansam- 
blu. Unii se dezgustau mai repede şi plecau, dacă nu erau uciși, şi 
ceilalți erau declaraţi victorioşi. Sub Ludovic al XIV-lea s-au inventat 
cazărmile, fortificațiile complicate — sistem Vauban — şi armatele 
regulate. Sub Napoleon s-a sporit numărul combatanţilor şi mobilitatea 
lor. Sfârşitul secolului al XIX-lea („le stupide XIX-me siècle“, cum 
l-a poreclit Léon Daudet) şi începutul celui de-al XX-lea (războiul 
1914-1918) au găsit detestabila formulă a națiunilor sub arme. Cu 
războiul actual am intrat în porcăria „războiului tehnic“, cu infamia de 
aviaţie care loveşte în toate rândurile populaţiei, în femei, în copii, în 
bătrâni, ca şi în soldaţii de pe front. Mai rămâne o ultimă perfecționare 
de realizat: războiul civil concomitent cu cel de pe așa-zisul „front“. 
Oamenii se vor ucide unii pe alţii, ca fiarele, pe tot întinsul ţărilor şi 
continentelor... Trăiască progresul! 


Pierre Laval şi Marcel Déat au căzut ieri la Versailles victimele unui 
atentat comunist. Deşi rănile sunt grave, pare că amândoi vor scăpa. 
Atentatul e stupid, ca toate actele teroriste. Ucigaşul a fost arestat şi 
identificat. Pare că voia să protesteze împotriva asprelor măsuri luate 
în ultima vreme împotriva comuniştilor şi propagandei comuniste în 
Franţa. Ce a câştigat? După actul său se vor lua măsuri şi mai drastice. 
Interesant de însemnat că toată presa franceză vorbeşte de mâna 
înarmată „de mişelia bolşevică a Angliei şi Rusiei“ 


Vineri, 29 august. Comunicatele germane de ieri ne anunță succese 
mărunte pe tot frontul rusesc. Pe ziua de 27 au fost doborâte 127 avioa- 
ne sovietice; au fost bombardate şi distruse linii ferate, gări, automo- 
bile numeroase şi luaţi prizonieri... 

Nerăbdarea noastră nu este însă mulțumită cu atât. Am vrea să ve- 
dem mai iute pe ruşi la pământ; avem impresia că nemţii s-au cam po- 
ticnit, şi că, cu toate pierderile suferite, bestiile se apără cu o nemaipo- 
menită îndărjeală — şi rezistă. 

Judecăm cu nervii, şi n-avem nervi destul de tari. În realitate, până 
acum, pe continent Germania e absolut stăpână pe situaţie, şi poporul 
german a scris în Istorie cea mai minunată epopee din câte s-au văzut 
de când e lumea. În doi ani, a ocupat Norvegia trecând peste Marea 
stăpânită de inamic şi a distrus î în două luni aparatul militar al Franţei, 
pe care a cucerit-o din Flandra până la Pirinei — fapt fără precedent. 
La sud, după ce a cucerit Iugoslavia şi Grecia şi debarcat în Africa, ne-a 
dat minunea din Creta. La est, în două luni a înfrânt colosul moscovit 
şi s-a înstăpânit peste regiunile cele mai bogate ale Rusiei... Armata 
germană e în plină manevră; trebuie să avem încredere în ea, și să 
avem răbdare. 

Noi nu avem perspectiva necesară ca să judecăm evenimentele. 
Victoriile marelui Napoleon, Austerlitz, Jena, şi atâtea altele pe care 
posteritatea le-a judecat în lumină de epopee şi de apoteoză, n-au im- 
presionat probabil pe contemporani — cum pare a reieşi din memoriile 
timpului — mai mult decât ne impresionează pe noi campaniile hitle- 
riene din Norvegia, din Flandra, din Balcani şi din Rusia. Contingen- 
tele mărunte care ne sar în ochi, ne tulbură vederea. Numai după ce 
aceste contingenţe vor fi uitate, se vor contura în liniile lor mari actele 
istorice ale căror martori orbiţi suntem... 

Timpurile napoleoniene pare că se repetă. Faţă de epopeea euro- 
peană, scrisă de astă-dată de Adolf Hitler şi de nemți — se ridică dârză 
ŞI neînvinsă aceeaşi Anglie neîmpăcată şi tenace. În afară de Europa, 
stăpânirea e tot a ei... Ocuparea Siriei şi a Iranului sunt ultime şi res 
cente dovezi. Singura deosebire e că Hitler nu îşi va găsi mormântul în 
Rusia, ca Napoleon — şi atât ne ajunge, nouă românilor... 


k 


Fiind neocupat aci la țară, am redeschis un volum din Anatole Fran- 
ce. Subtilitățile şi analizele care mă încântau în tinerețe m-au plictisit. 
În vremurile de azi, nu mai putem suporta metode de criticism neîndu- 
plecate „qui coupe des cheveux en quatre, à jet continu“ (care taie me- 
reu firul în patru). Dacă mai cerem ceva literaturii şi filosofiei — îi 
cerem sinceritate şi naivitate, şi tot ce trece prin alambicurile cerebrale 
ne plictiseşte. Lumea a îmbătrânit, şi a citit prea mult... 

Am găsit totuşi, în „Le lys rouge“ (Crinul roşu) o lapidară şi fru- 
moasă condamnare a utopiilor care otrăvesc tineretul nostru: 

„„.. De ce ne condamnaţi să suportăm tristețea sălbatică pe care o 
generează egalitatea? Naiul lui Daphnis n-ar mai suna cum trebuie 
dacă el ar fi făcut din şapte ţevi de trestie egale între ele. Dumneavoas- 
tră vreţi să distrugeţi frumoasele armonii dintre stăpân şi dintre slugile 

sale, dintre aristocrat şi dintre meseriaşi. Oh, dumneavoastră sunteți un 
barbar, domnule Choulette. Dovediţi milă față de cei nevoiaşi şi nu 
aveţi deloc milă pentru divina Fumuseţe pe care vreţi s-o exilați de pe 
această lume. Dumneavoastră o alungaţi, o repudiaţi dezgolită şi plân- 
gătoare. Dar să fiți sigur de un lucru şi anume: ea nu va mai vrea să 
rămână pe pământ când bieţii oameni mărunți şi săraci vor fi cu toţii 
slabi, plăpânzi şi ignoranţi. Oh! a dori să desfaci, să descoperi grupu- 
rile umane formate în mod ingenios şi pe care le alcătuiesc în cadrul 
societății oamenii de diferite condiţii, atât cei umili cât şi cei mari, a- 
cest lucru înseamnă că eşti dușmanul neamului omenesc“. 
Mai bine şi mai precis nu s-ar putea spune... Dar cine pricepe? 


La Teheran s-a schimbat Guvernul şi noul Guvern a hotărât să în- 
ceteze ostilitățile, şi să se supună paşnic dublei ocupaţii britanice şi so- 
vietice... 

La Berlin se pretinde că englezii urmăresc detronarea actualului 
Şah, Rizakhan, ale cărui convingeri şi îndrumări naționaliste nu convin 
Cabinetului din Londra... 

Rămâne de văzut cum se vor înțelege englezii cu ruşii pentru împăr- 
țirea Iranului. Nu poate conveni englezilor ca sovieticii să se apropie 
prea mult de Indii... Chiar dacă Persia ar deveni — la primăvară — o 
cale de ajutorare a Rusiei, e probabil că anglo-americanii nu vor ajuta 
Sovietele decât cu fârâita şi în aşa măsură ca să poată, eventual, rezista 
cât mai mult nemților, dar nu ca să-i învingă — ceea ce ar fi de altmin- 
teri greu, ca să nu zicem imposibil. Transporturile către Rusia, în stil 
mare, vor fi de altminteri foarte anevoioase, imposibile chiar, fie şi la 
primăvară. Baze aeriene în Iran ar putea fi instalate, dar ca să fie peri- 
culoase ar trebui ca englezii să dispună de foarte multe avioane și să 
n-aibă nevoie de ele în Anglia... 

Până la primăvară, să sperăm însă că nu va mai rămâne lucru mare 
din Puterea Sovietică! 


Sâmbătă, 30 august. La Radio, ieri, la orele 14, trâmbiţa victoriei! 
Am crezut că ni se va anunţa ocuparea Odessei... Aş! Ni s-a citit comu- 
nicatul nr. 8 care se mărginește la comunicarea faptului că aviația noas- 
tră a doborât alaltăieri 30 de avioane ruseşti, pe când tariful zilnic e de 
5 până la 10. E foarte frumos, desigur, dat fiind că flota noastră aeriană 
nu trece de 300 aparate. E ca şi când flota aeriană germană ar fi doborât 
1 500 sau 2 000 de avioane într-o singură zi. Pricep că un asemenea 

succes să fi făcut obiectul unui comunicat, dar de ce „trâmbiţa victo- 
riei“? Multă lume ar putea să creadă că se acoperă astfel o înfrângere, 
sau un dezastru — fie şi mic. Să sperăm că nu e aşa... Am doborât 30 
de avioane şi n-am pierdut decât 2. 


În Franţa, acţiunea contra comunismului ia proporţii. Au fost con- 
damnaţi câţiva la moarte. Arestări pe capete. Nici un imprimat nu mai 
poate intra în Franţa din Elveţia decât pe la Aunemasse, unde se face 
un triaj serios. Mii de manifeste comuniste veneau din Elveţia şi se 
răspândeau în toată Franţa. Atentatorul de la Versailles, un anume Paul 
Colette, s-a dovedit comunist, înscris într-o celulă de la Havre. Se 
crede că firele unui vast complot, ce avea drept scop uciderea mai mul- 
tor miniştri, au fost găsite. Formațiunile comuniste, în care s-au înscris 
ca ultimi voluntari Anglia şi Statele Unite, ridică capul pretutindeni. Să 
nu-l ridice şi la noi, sub haină legionară mm cu prilejul aniversărilor de 
anul trecut, care se apropie... 


Revalul a fost ocupat de nemți. În port, în gară, un cimitir de vase 
şi de care de asalt. În Baltica, ruşii n-au mai rămas decât cu Hangö îm- 
presurat şi cu Kronstadtul. Flota a fost nimicită. Estonia fiind acum 
complect, curăţită, Petersburgul va fi şi el în curând luat. Pe tot frontul 
rusesc, succese germane. 


m 


Cei de la Berlin pretind că Stoiadinovici, fostul prim-ministru ger- 
manofil din Iugoslavia, ar fi internat în insula Meuritius. Stoiadinovici 
a fost ridicat în martie, din locul în care se afla cu domiciliul forțat, şi 
livrat englezilor. 


În toate zilele, un post clandestin de Radio ne vorbeşte pe româ- 
neşte. Se crede că din Londra. Alaltăieri ne-a spus că generalul Ciuper- 
că a fost împuşcat cu mâna lui de Antonescu... Şi asemenea bazaconii 
sunt crezute de unii proşti. Și aşa în toate zilele... 


mm 


Duminică, 31 august. Întâlnirea lui Mussolini cu Hitler, la Marele 
Cartier al acestuia pe frontul oriental, este viu comentată de presa lumii 
întregi. Ducele a petrecut 4 zile pe front, de la 25 la 29 august; cei doi 

dictatori au avut lupgi conversații în „têtê ă têtê“ (între patru ochi) şi 
au luat parte la mai multe copfeţipţe la care au asistat şi Ribbentrop şi 
ambasadoţii respectivi din Berlip şi Roma, precum şi geperalii Keitel 
şi Brauchitsch. După întrevedere s-a dat un comugicat foarțe sobru, 
deşi e sigur că principalele probleme ale momegtului şi ale viitorului 
au fost discutate. Pare că se plămădeşte ceva cu Ţurcia. Up comunicat 
berlinez pe informează că discuţiile începute acum câtva timp cu Qu- 
vernul turcesc s-au termipat; la radio şi în presa Axei topul față de 
Turcia e foarțe amical. Şă adere şi Ţurcia la Pactul Triparțit? Up front 
germano-țurc față de Şiria şi de Irak ar fi up răspuns bipe vepit — pep- 
tru poi mm la invazia Irapuluj dip parțea epglezilor şi ruşilor... 

În legățură cu această ipoteză s-ar explica trecerea de pumeroase 
trupe germape spre Giurgiu şi Pupăre — trecere pe care mi-o confirmă 
mai mulți pţietepi veniţi ge la Bucureşti. Trecerea trupelor germane 
spre Dunăre ar putea însă fi explicată şi prin stările cam tulburi din 
Bulgaqia, unde comunismul pu încetează de a se afirma... 

Ziarele germane şi italiepe sublipiază faptul că Hitler şi Mussoligi, 
în afară de up dejuy de gală, şi-au luat toate mesele pe fropt, dip caza- 
nul trupei. Mussoliņi a ipspectat, pe zonă, trupele italiene mm şi cu up 
aeroplay, pe care l-a copdus chiar el, a zburat peste liniile îpaiptate de 
luptă... 

Aceleaşi ziare sublipiază deosebirea diptre întrevederea Roosevelt- 
Churchill şi întrevederea Hitler-Mussolipi. Pe când cea diptâi a avut 
loc îptr-up glof adăpostit şi apărat de o flotă întreagă — cea de a doua 
s-a săvârşit pe câmpul de luptă în mijlocul soldaţilor. Pe câpd cei doi 
apglo-saxoni au termipat priptr-up comupicat megaloman, priņ care 
hotărăsc soarta lumii pe bază ge formule imprecise — cei doi şefi ai 
Axei pu afirmă decât hotărârea victoriei şi pădejdea upei organizări 
rațiopale a popoarelor Europei. Îptâlpirea Hitler-Mussolipi, deşi poate 
fi considerată ca un răspuns |a întâlpirea Roosevelt-Churchill, va fi to- 
tuşi bogată în copsecipţe. Căci fiecare îptâlpire a celor doi dictatoţi a 
fost până acum urmată de evepimepte senzațiopale îņ evoluţia răz- 
boiului. E probabil că aşa va fi şi de astă-dată. 

Ragio-Longra a întrebat zile îp şir: unde e Göring? lăsând să se în- 
țeleagă că şeful Aviației germane a fost ucis sau cel puţin mazilit. Co- 
mugicatele germane pe vestesc acum că Mussoligi s-a oprit la Marele 


Cartier al Reichsmareşalului GŞripe şi că a avut o lungă confeţință cu 
dânsul... 

Generalul Nedici a format un Guvern la Belgrad, după cererea co- 
mandantului armatei germane de ocupaţie. Ministerul e format cu oa- 
meni necunoscuţi peste graniţă, şi poate şi în Serbia. 


Cu prilejul ocupării Viborgului, mareşalul Mannerheim, care fusese 
deja decorat cu Crucea de Fier în ultimul război, a fost numit şi el — 
ca şi Antonescu — cavaler al aceluiaşi Ordin. Cu o telegramă căldu- 
roasă din partea Fiihrerului. Mannerheim n-a fost însă decorat, ca 
Antonescu, de mâna lui Hitler! 


Cu prilejul ocupării Revalului și a Baltisch-portului, nemţii au scu- 
fundat 27 vase de transport și au avariat grav 30. Aproape toată flota 
sovietică din Baltica. În sectorul de nord al frontului, (spre Petersburg) 
se constată prin prizonierii luaţi că trupele sovietice sunt în mare parte 
alcătuite din copii de 15-16 ani, fără nici o instrucţie militară... S-a gă- 
sit un ordin al generalului Timosenko (pe care unele informaţii greşite 
îl dau drept revocat sau chiar ucis) — ordin care dispune împușcarea 
pe loc a oricărui ofiţer ce ar raporta că hrana trupei e insuficientă sau 
că armamentul şi muniţiile lipsesc... Trupele ruseşti sunt duse numai cu 
teroarea, dar sunt duse... 


Dansatorul Ciano a fost operat. Nu i s-a tăiat însă membru graţie 
căruia şi-a făcut cariera, ci numai amigdalele lui spurcate. Păcat! 


Prințul Konoye a adresat un mesaj Președintelui Roosevelt. Prin 
acest mesaj, care a fost remis Preşedintelui de către ambasadorul Japo- 
niei la Washington, primul ministru japonez a expus punctul de vedere 
al ţării sale, care vrea să fie paşnic, în actualul conflict. Asupra conți- 
nutului acestui mesaj, ca şi asupra efectului obținut, cancelariile nu 
spun încă nimic. Mesajul a fost remis în ziua de 28 august. 


Starea lui Laval e destul de gravă, dar se crede că va scăpa. A lui Deat 
e mult mai bună. Goana împotriva comuniștilor a luat în Franţa un ritm 
accelerat. Arestări numeroase. Condamnări — vreo 4 la moarte. 

In Franţa, comuniştii împrumută haina gaulliştilor, după cum la noi 
au îmbrăcat haina legionarilor... 

Guvernul oferă 10% uium pentru treieratul grâului în Basarabia şi 
transportul gratuit al mașinilor până în ţinuturile recucerite. Proprie- 
tarii noştri de maşini agricole nu se înghesuie însă, deşi aceste condiţii 
sunt avantajoase, fiindcă nu se garantează transportul mașinilor îna- 
poi. Măsuri pe jumătate; aşa se iau toate la noi... 


Doctorul Grigore Popescu, care vine de la București, îmi spune că 
Împrumutul merge prost. Probabil că se va recurge la î împrumut forțat... 

La Odessa merge foarte greu. Ai noștri au pătruns în mahalalele 
oraşului, dar fiecare casă trebuie cucerită. Sovieticii se apără dârz şi 
preferă să moară pe loc decât să se predea! Ce ciudat! 

O nouă lege pentru circulaţia automobilelor e în curs de pregătire. 
Unii spun că se va înființa o taxă de 300 lei pe zi pentru circulaţia auto- 
mobilelor scutite de rechiziţii, alţii pretind că se va interzice complect 
circulaţia automobilelor particulare... 

Numărul răniților de la Odessa creşte. Azi-noapte a sosit un trans- 
port şi în Craiova. 


Marţi, 2 Septembrie. Ieri la ora donă am deschis Radio şi ca o lo- 
vitură de trăznet m-a lovit ştirea morţii lui Alecu Rioşanu, la Cernăuţi... 
Am rămas tâmpit! Mi se telefonase în cursul săptămânii trecute că 
Rioşanu era în afară de orice pericol, în plină convalescenţă. Atâta 
lume trăieşte cu un rinichi! Telegrafiasem numaidecât la Cernăuţi bucu- 
ria mea şi adăugasem cele mai calde urări de Sfântul Alexandru... 

N-am cuvinte să spun cât m-a abătut groaznica veste. Mă întreb ce 
s-a întâmplat? Probabil că şi al doilea rinichi era obturat de un calcul, 
şi s-a blocat, Sau cine ştie... Cine ar fi crezut, acum 9 luni, când m-a 
scăpat de la moarte că va muri el înaintea mea — şi încă aşa de repede 
— înaintea mea care duc 70 de ani pe umeri... 

Dacă ar fi fost copilul meu, moartea lui Rioşanu nu m-ar fi îndure- 
rat mai mult. De ieri, nu mă mai pot gândi la altceva — mă simt ca 
pierdut. Rioşanu devenise pentru mine simbol de viaţă; când îl ve- 
deam, recâştigam încrederea în ziua următoare — și aşa a fost luni de 
zile, pe vremea groaznicelor ceasuri de astă-iarnă... Era aşa de vesel, 
așa de încrezător în soartă, încât prezenţa lui ne da puteri la toți, la toți 
oropsiţii regimului. Ce ne facem noi fără Alecu al nostru? 

Şi pentru Antonescu e o mare pierdere. Rioşanu era singurul om 
care vorbea generalului sincer, cinstit şi fără ascunzişuri; Mareșalul nu 
mai rămâne decât cu lichele la ureche... 

Înmormântarea are loc astăzi la București. Am rugat prin telefon pe 
nevastă-mea, care merge, să depună o frumoasă coroană pe sicriul 
nenorocitului nostru prieten. 

Ciudat. Toată ziua de duminică şi ieri-dimineaţă am fost pradă unei 
adânci depresii, „je broyais du noir“ (vedeam totul în negru). Parcă mă 
apăsa o piatră grea pe piept și eram sigur că ştirea unei mari nenorociri 
era pe drum. Telepatia există... Mărturisesc însă că nu m-am gândit un 
moment la Rioşanu, ci la front: mă aşteptam la o catastrofă, fie la 
Odessa, fie aiurea. Am deschis cu emoție postul de Radio şi dimineața 
şi la amiază; dimineaţa, nici o ştire de pe front — semn rău; la amiază, 
prima veste, moartea lui Rioşanu... Lucru şi mai ciudat, după aflarea 
acestei ştiri, încordarea nervilor mei a încetat brusc. M-am simțit foarte 
nenorocit, dar liniştit... 

Incapabil însă, până azi-dimineaţă, să citesc un cuvânt sau să scriu 
un rând... 


Plouă de azi-noapte, plouă ca în noiembrie — o ploaie rece, mă- 
runtă şi tristă. Vara ne-a sosit în acest an nefast cu o lună întârziere; 
toamna în schimb ne cade pe cap cu o lună înainte. Pentru operaţiunile 
militare din Rusia e o nenorocire. 

Plouă, plouă rece de tot, şi în sufletul meu... 


Ştiri de la Paris: Laval e mai bine. Se pare că scapă. 


Gabrielescu, care a fost ieri pe la mine, îmi spune şi el că trupe ger- 
mane trec prin Craiova spre Dunăre... (aceeaşi stire mi-o dăduse doc- 
torul Popescu, cu privire la direcţia Giurgiului). La Lipsca, s-a înaugu- 
rat târgul anual. La inaugurare, pe lângă autorităţile germane, au asistat 
miniştrii şi ambasadorii Puterilor axiste şi în frunte a fost ambasadorul 
Turciei, care a şi luat cuvântul în numele colegilor săi şi a preamărit 
prietenia tradițională dintre Germania și Turcia... Toate drumurile nu 
mai duc azi la Roma, ci la Berlin! 


Marţi, după-amiază. Fiindcă generalul Antonescu îmi telegrafiase 
de Sf. Constantin (eu nu-l felicitasem de Sf. Ion), am socotit ca o da- 
torie de politeţe să-l hiritisesc de înaintarea sa la gradul de Mareșal. 

La telegrama mea: „Salut în noul Mareşal al României siguranța 
zilei de azi şi nădejdea zilei de mâine“ — Antonescu îmi răspunde prin 
telegrama primită azi, cu întârziere (din vina poştei rurale). 


Nemţii au scufundat pe Nipru 26 de monitoare şi canoniere fluviale. 
Ce or fi avut de gând sovieticii cu monitoare şi canoniere pe Nipru? Să 
fi priceput din vreme că frontul va ajunge într-o zi pe acest fluviu? E 
formidabil ce risipă de material au făcut aceşti oameni. Numai în ziua 
de 31 august, nemţii au doborât peste 100 avioane rusești... 


Generalii germani Riller von Schobert și Hansen au fost decoraţi cu 
Mihai Viteazul cl. III. Monitorul de ieri publică motivarea acestor de- 
corări. 


Prinţul Franz Josef de Hohenzollern, comandor al Marinei româ- 
nești „à la suite“ a fost înaintat contra-amiral idem. Nepotul său Frie- 
drich Wilhelm (fiul Firstului) a fost numit sublocotenent „à la suite“ 
într-un batalion de Vânători de munte. 

Bunele tradiţii rămase de la Regele Carol al II-lea sunt, după cum 
se vede, respectate de Regele Mihai. 


Aniversarea luării Griviței (30 august) a fost celebrată şi anul acesta 
cu alai, la Plevna. Ministrul nostru la Sofia, Caranfil, a asistat la slujba 
religioasă şi a răspuns la discursul rostit de un bulgar care a subliniat 
înfrățirea (!) româno-bulgară şi a vorbit de recunoştinţa prazului. Bine 
că cel puţin a vorbit de ea. 

Au fost vizitate la Poradim casa în care a locuit Domnitorul Carol, 
transformată în muzeu precum şi fostul Cartier al Marelui Duce Ni- 
colae — din care au făcut ruşii alt muzeu. Un pat modest de fier, un 
spălător parşiv, o masă şi câteva scaune — iată tot ce conţine Muzeul 
Carol. Muzeul Nicolae e mai bogat; mobilă luxoasă, icoane, vitrine cu 
uniforme — ca pentru un vlăstar de Împărat... 


Vineri, 5 septembrie. Sinaia. Am părăsit Breasta ieri-dimineaţă, 
după 2 luni şi 1/2, aproape, de tihnă, de linişte şi de reculegere. Oribila 
vreme şi frigul care s-au năpustit asupra noastră de luni-dimineaţa, şi 

tragicul sfârşit al lui Rjoșanu au oţăvit ultimele mele zile de odihnă. 
Această lungă şedere la ţară mi-a făcut un bine enorm: de multă vreme 
nu m-am simțit așa de bine cu sănătatea, și chiar moralul deși lasă încă 
mult de dorit, e mai bun. 

Plecat la ora 5 dimineaţa, am sosit în Bucureşti cu automobilul, și 
cu doamnele Costescu, la ora 10'4. Găsit casa plină de lucrători, un 
adevărat şantier. Reparaţiile stricăciunilor provocate de cuțțemurul din 
octombrie trecut mă vor costa peste 300 000 lei. Pacoste peste pa- 
coste... 

Bucureştiul tot atât de trist, de deprimat, de ostil, ca acum o lună. 

Dejunat cu nevastă-mea, venită de marți din Sinaia pentru înmor- 
mântarea lui Rioşanu mm la Filip. La orele 17 pornit cu dânsa, cu fiu-său 
Ion şi cu Elisabeta Ghica la Sinaia, unde am ajuns la orele 17:14. Aci am 
găsit iarna. Un frig de noiembrie. Cerul acoperit. A nins în Valea Rea, 
în fund pe munți... Dintr-o bucurie înţr-alta anul acesta... 


i 


Înmormântarea lui Rioșanu a avut loc miercuri, alaltăieri. Slujba sv 
a făcut la biserica Boteanu —m biserica Rioşenilor, în care bietul Alecu 
s-a căsătorit cu Sonia Economos, acum 10-12 ani, nu mai ţin minte. 
Lume enormă, profuzime de flori. Aproape tot Guvernul în ființă, afară 
de Mareşal, reţinut pe front. A fost d-na Antonescu şi nelipsitul Ică, 
deși nu putea suferi pe Rioşanu. Discursuri: au vorbit cu suflet, gene- 
ralul D. Popescu, ministrul de Interne, prefectul județului Cernăuţi şi 
primarul Cernăuţilor. Nevastă-mea a zărit şi pe C. Greceanu şi pe Radu 
Meitani == legionari cunoscuți... 

În cele câteva ceasuri pe care le-am petrecut la Bucureşti, n-am vă- 
zut pe nimeni în măsură să-mi dea precizări asupra bolii și morţii 
prietenului meu. Tot felul de zvonuri: ba că l-a ucis șocul transfuziei de 
sânge, deconsiliată de Amza Jianu, dar impusă de medicii bucovineni 
— ba că n-a avut piatră la rinichi, ci cancer — ba că şi-a bătut joc de 
el medicul curant, Filipovici. Nici unul din aceste zvonuri nu par înte- 
meiate pe ceva solid. Singurul lucru cerț şi bizar e că Rioşanu şi-a avut 
luciditatea cerebrală complectă, până la sfârşit — ceea ce exclude ure- 
mia şi coma uremică... 

Leni Flondor a spus nevesti-mii că în ultima săptămână a vieţii sale, 
Rioşanu a chemat pe colonelul Elefterescu (aghiotantul Conducătoru- 
lui) şi l-a rugat să-i spună lui Antonescu cât rău îi face, lui şi regimului 
său, dl Ică. De altminteri, am fost înspăimântat de ura dezlănțuită în 
Bucureşti împotriva acestui domn. În cele câteva ceasuri, cât am stat în 
oraş, n-am văzut un om — chiar dinţţe cei ce n-aveau nimic de împărțit 

cu Ică, care să nu-l înjure. Mi se spune că îndată ce se va termina cu 
Odessa şi se va reîntoarce în Capitală, Antonescu îşi va remania Gu- 
vernul şi se va despărți de Ică al lui, sau îl va pune mai în umbră. Ne- 
mulțumirea generală a ajuns până la urechile Mareşalului, și l-ar fi pus 
pe gânduri... Să nu cădem pe mai rău... 


n 


Barbu Slătineanu, colonel inteligent în măsură de a afla multe la 
Ministerul Armamentului unde e director — mi-a povestit ieri că, 
cauza încetinelii cu care înaintează nemții în Rusia, e datorită dificultă- 
ților transporturilor. În afară de muniții, de hrană și de benzină, nemţii 
trebuie să aducă din Germania până și apa pe care o beau, de teamă ca 
apa din Rusia să nu fie otrăvită. Până nu se vor fi refăcut cu cale nor- 
mală toate liniile ferate necesare transportului, înaintarea nu va pro- 
gresa mult. Slătineanu crede că odată ce nemții vor fi înstăpâniţi pe 
Petersburg, Moscova şi Doneţ — cu Harkov —m războiul va fi virtual 
sfârşit, căci sovieticii nu vor mai avea nici un mijloc de ravitaliere. 
Până în regiunea Doneţului există o conductă de petrol ce vine de la 
Baku. După câte ştie el, nemţii vor merge până în Caucaz. 

Cu Odessa problema este foarte grea fiindcă ruşii au masat acolo tot 
armamentul lor din Basarabia şi Ucraina meridională — cât a scăpat de 
distrugere — în nădejdea să-l îmbarce și să-l transporte la Rostok sau 
aiurea. |mbarcarea fiind imposibilă, din cauza aviaţiei germane, sovie- 
ticii au pus în poziţie la Odessa sute de baterii antiaeriene, aşa încât 
nici aviația noastră, nici cea germană nu pot zbura deasupra orașului. 
Nu sunt decât două soluţii: sau abandonarea asediului, lăsând oraşul să 
se predea prin foame după ce se vor fi sfârşit proviziile — sau distru- 
gerea lui prin artileria grea... 

Aviația noastră s-a purtat strălucit în tot cursul războiului şi a pro- 
vocat admiraţia germanilor. Cu 7 escadrile, căci atât avem — adică cu 
80-90 de avioane — am doborât 433 de avioane inamice şi n-am pierdut 
decât 12... 


Întrevederea scurtă cu Cecropid, care e în contact continuu cu nem- 
ţii. Şi el crede — din câte a aflat — că turcii se vor declara în curând 
cu nemții, şi că la iarnă va începe o ofensivă germano-turcă prin Siria 
în direcţia Irakului şi Iranului. Pozitiv, nu ştie însă nimic. Mi-a confir- 
mat trecerea continuă de trupe nemţeşti spre Dunăre. Dar poate să fie 
şi pentru susținerea Guvernului bulgar, ce pare că luptă serios cu cu- 
rentul comunist, foarte activ peste Dunăre. La Varna a trebuit să se ia 

cu asalt un post clandestin de emisiuni radiofonice, apărat cu mitraliera 
de un mănunchi de „tovarăşi“. La Sofia S:a promulgat o nouă lege 
pențru „apărarea ordinei şi siguranţei Statului“ — lege prin care nu nus 
mai atentatele teroriste, dar şi propaganda comunistă, sunt pedepsite cu 
împuşcarea... 

Tot Cecropid misa spus că Neubacher pleacă. Nu se înțelege cu 
Killinger. Acesta face politică sinceră, hotărâtă şi inteligentă alături de 
Antonescu împotriva legionarilor — pe când nenea Neubacher o mai 
scaldă. După cererea lui Antonescu, Copyadi a fost definitiv eliminat 
din România. In concediu până acum, prietenul teroriştilor legionari 
(adică a comuniştilor) vine zilele acestea în Bucureşti Săsşi ia boarfele 
şi să se facă nevăzut. Odată cu el, au fost trimişi peste graniţă şi alți 
camarazi, care se scăldau şi ei în apele lui Copyadi... 


Situaţia |ui Marinescu la Economia Naţională e pecetluită. Dovedit 
incapabil, va fi înlocuit — dar nu se ştie prin cine. Odată cu el va cădea 
şi Negel, om de treabă, care face ce poate, dar nu poate mult. 


ra 


Cecropid misa spus că până acum sar fi adunat „benevol“ (adică 
prin constrângere nelegală) circa 20 miliarde pentru Împrumut... Nouă, 
proprietarilor agricoli, ni se va cere între 200 şi 400 lei de hectar... Dar 
de unde săsi scoatem? Până la urma urmelor, tot Banca Naţională ne va 
da paralele, căci ne vom împrumuta noi ca să împrumutăm Statul... 


E 


Se zice că Lucă Sturdza a fost scos din puşcărie şi trimis pe frons 
tul... finļąndez, împreună cu alți ļegionarį care au constituit o legiune 
pe acel front... 

Ce o mai fi şi asta? 


Cursele au reînceput duminica trecută la Băneasa. Fără automobile, 
fără autobuze, fără chef — lumea a venit. Beneficiul zilei: şapte sute şi 
ceva de mii de lei... 


ÎI 


Cretzeanu (G.) şi Resmeriță (secretaţ general la Finanţe) au arătat lui 
Barbu Catargiu ordinul confidenţial trimis la toate administraţiile fis 
nanciare pentru Împrumut: proprietățile rurale până la 10 hectare, vor 

fi taxate cu 100 lei de hectar, iar de la 10 la 500 cu 200 lei. Peste 500 
hectare, 400 lei de hectar. Pădurile în exploatare, 1 500 hectarul. Grădi- 
nile de zarzavat 2 500. Imobilele urbane cu o sumă reprezentând impo- 
zitul anual. Veniturile în titluri, rentă sau acţiuni cu 35% din valoarea 
cupoanelor plătite în ultimul an. Rezmeriță a adăugat că aceste instruc- 
ţii confidenţiale vor fi schimbate peste câteva zile în lege... 


Chestorul din Sinaia, Vintilă Popescu, mi-a făcut o vizită şi cu acest 
prilej mi-a spus numele şefului bandei care a făcut percheziţie în vila 
mea în septembrie trecut: îl cheamă Cârciumaru, a fugit din ţară şi e 
condamnat în lipsă la muncă silnică pe viaţă. 


Sâmbătă, 6 septembrie. Am pus steaguri — aşa e porunca. Un an 
de la suirea lui Mihăiţă pe Tron ær adică mai exact, un an de la izgo- 
nirea lui Carol, de la ruşinoasa izgonire a lui Carol. 

Prin câte am trecut în acest an! Mi se face părul măciucă când mă 
gândesc... Dar acum un an înghiţisem ruşinile naţionale cu Basarabia, 
cu Ardealul şi cu Cadrilaterul, şi o nădejde de linişte şi de mai bine în- 
colţise în sufletul tuturor. Tragedia noastră n-a început decât mai târ- 
ziu, în octombrie şi în noiembrie. Ce tragedie! Mulţumesc lui Dumne- 
zeu că am scăpat teafăr, şi-l rog să-mi îngăduie să mor liniştit... Atâta 
cer, căci acolo am ajuns! 


Pare că nemţii au hotărât să intre în Petersburg. Lupte mari sunt în 
curs la sud şi la nord de fosta capitală a Ţarilor. Armata lui Voroşilov 
e greu atacată la est de linia ferată PetersburgmMoscova. In Petersburg 
s-au luat măsuri disperate de apărare. 

De la Odessa nimic nou. Şi acolo apărarea continuă disperată, iar 
atacurile noastre care ne-au costat până acum atâta lume, au devenit 
mai prudente... 

E probabil că nemţii au hotărât să o isprăvească cu Petersburgul ca 
să pună mâna pe uzinele Putilov, pe fabricile locale de armament şi 
mai ales pe şantierele navale. Rusia posedă în tot 10 şantiere navale: 5 
la Petersburg, 2 la Nicolaev, 1 la Sevastopol, 1 la gura Volgăi (pentru 
Marea Caspică) şi 1 la Vladivostok. Nicolaevul fiind deja ocupat de 


js 


vale ale Sovietelor ar fi reduse cu 70%. 

S-a îndreptat vremea. Azi e soare frumos şi s-a mai încălzit. 


Presa germană şi cea turcă fac mare zgomot în jurul articolului 
amiralului american Stirling, prin care se recunoaşte Sovietelor dreptul 
de stăpânire asupra Strâmtorilor. Nemţii pretind că articolul este inspi- 
rat şi oglindeşte politica lui Roosevelt. Ţurcii cer dezminţiri catego- 
rice... Am impresia că această campanie, în care se exagerează impor- 
tanța unor vederi personale, are de scop facilitarea politicii turceşti. 
Oameni bine informaţi nu sunt de părerea mea şi cred că turcii nu vor 
merge nici cu englezii, nici cu nemții. Evident, pacea şi neutralitatea 
sunt cele mai frumoase lucruri — numai să te lase să te bucuri de ele... 

Prat, care a fost ministrų la noi sub Carol şi a trebuit să plece cu 
scandal — e acum silit să plece tot cu bucluc şi de la Ankara, unde 
fusese numit. Prat, care e însurat cu o femeiușcă frumuşică şi drăguță 
(a se cere avizul lui Julie Ghica...), născută de Leusse, s-a mai încurcat 
la Bucureşti cu fata lui Colibăşanu, pe care a numit-o secretara lui 
personală şi a luat-o cu dânsul la Ankara. La Ankara, Prat a cerut acum 
în urmă unui coleg care da un bal să invite şi pe d-ra Carmen. Colegul 
a răspuns că o va invita când va da o recepţie „entre hommes“ (la care 
vor lua parte numai bărbaţi)... Ceartă, schimb de cuvinte dezagreabile. 
Ministrul Spaniei la Atena, refugiat la Ankara şi care pândea locul lui 
Prat, a făcut un raport la Madrid, arătând purtarea zevzecului. Rezul- 
tatul: Prat a fost mutat la Ţeheran, iar fostul ministrų la Atena i-a luat 
locul... 


A apărut decretul-lege pentru noua organizare a Basarabiei şi a 
Bucovinei. În fruntea fiecărei provincii, un guvernator, cu atribuţiuni 
foarte largi şi cu autoritate mare. 

Bugete separate. Ţoate veniturile Statului încasate în provinciile re- 
alipite vor fi întrebuințate numai în aceste provincii. Situaţia diverselor 
categorii de cetăţeni e pusă la punct în lumina evenimentelor întâm- 
plate de un an. Judeţul [Hotin a fost anexat la Bucovina. În Basarabia s- 
a creat un județ nou, Chilia. 


——— 


Ziarele anunţă pentru săptămâna viitoare legea privitoare la „contri- 
buţiunea de război“, cum va fi numit Imprumutul „Reîntregirii“, după 
ce va fi transformat în împrumut forţat. Pe ziua de ieri a fost suspen- 
dată legea rechiziţiilor care va reapare, modificată, odată cu Legea 

„Contribuțiunii de război“. E vorba de noul regim al automobilelor... 
Iar ni se va da la cap! Ştirea mă tulbură mai ales azi, căci m-a apucat 
iar guta la un picior! Vai de noi! 


Generalul Rosetti-Closetti, bine intenționatul ministru al Instrucției, 
a trimis o circulară la toate Univeristățile, care a fost pusă în vedere 
fiecărui profesor, prin care se cere ca cei dintre aceştia ce nu poartă 
barbă, să se radă în fiecare zi!!! Ministrul explică, că unii profesori au 
barbă neagră şi deasă, și când sunt neraşi au aspect de ţigani... ceea ce 
este contrar „demnităţii învățământului“!! Profesorul care mi-a poves- 
tit acest caraghioslâc — om obiectiv şi cu scaun la cap — recunoştea 
totuşi că Rosetti nu e un prost ministru şi că pensionările făcute acum 
în urmă în corpul învățământului superior au fost foarte bine chibzuite. 
Au fost scoşi legionarii, care în loc de învățământ făceau politică, şi cei 
vădit incapabili. 


Se vorbeşte mult de o afacere de spionaj în favoarea Angliei, în care 
sunt implicaţi directorul Popovici şi doi englezi de la Unirea şi directo- 
rul Georgescu de la „Româno-Americană“. S-a spus chiar că Popovici 
şi englezii au fost împușcați, ceea ce nu corespunde adevărului. Toţi 
sunt arestaţi şi încă la instrucţie. La Popovici s-au găsit 60 milioane lei. 
Intrebat despre proveniența lor, Popovici a răspuns că erau bani depuşi 
de funcţionarii englezi ai Societăţii în momentul plecării lor din țară — 
pe când cei doi englezi au declarat că erau bani destinaţi propagandei 
românești (!!!) în Ardeal! Afacerea părea serioasă. Se pretinde că bom- 
bardarea rafinăriei Orion, sau cel puţin lipsa de orice zel pentru stin- 
gerea incendiului, nu e străină de activitatea acestor agenţi britanici... 
O fi? 


Mihalache, în calitatea sa de căpitan sau măcar în rezervă, a fost 
concentrat de la începutul războiului la Marele Cartier şi a stat şi stă 
nelipsit lângă Antonescu. Întrebată de cineva dacă şi-a schimbat pă- 
rerile asupra rezultatului final al războiului (DI Jean Mihalache e an- 
glofil notoriu, în calitatea sa, nu de căpitan, ci de democrat), ţoapa de 
la Topoloveni ar fi răspuns că nu. 

Ghelmegeanu a fost erou. A mers cu regimentul lui până la Nistru... 
Apoi a fost detaşat la un Stat Major la Chişinău şi acum e la Statul Ma- 
jor Sedentar din Bucureşti. Ralea, care-mi povesteşte aceste ştiri, îmi 

mai spune că a întâlnit pe Ionescu-Siseşti şi pe Mitiţă Constantinescu 
care i-au istoţisit sufeţinţele lor de astă-iarnă. lonescu-Siseşti avusese 
nenorocul să dea afară din slujtă, ca ministrų al Agriculțyţii, pe faimo- 
sul Boeru, asasinul lui Madgearu. Acest Boeru urmase cursurile Şcolii 
de Agricultură şi nu fusese în stare să-și treacă examenele. Çăzuse de 
mai multe oţj şi la Siseșşti. În cele din urmă și-a luat o licenţă agrono- 
mică la Iaşi. Ionescu-Siseşti l-a pţins cu mâna în sac, în Gadyilater, 
unde era funcţionar, şi l-a destituit. Boeru şi acoliții săi, l-au urmăţit pe 
Siseşti din noiembţie până la sfârşitul lui ianuaţie şi bietul om n-a putut 
să scape decât ascunzându-se... 

Mitiţă Constantinescu povesteşte că în timpul pţigoanei a dormit în 
42 de patuţi... În noiembţie a fugit din București, cu un automobil 
puternic, spre Braşov. Fiindu-i frică să fje prins în curbele dintre Po- 
sada şi Sinaia, căci ştia că legionaţii se luaseră după dânsul — s-a oprit 
în Câmpina, a abandonat automobiļu] său şi s-a ascuns la un pţieten, 
unde a petrecut noaptea. A doua zi, şi-a lipit o pereche de mustăţi (!!) 
şi prin drumuţi dosnice a părăsit Câmpina cu o maşină locală şi a ajuns 
astfel lângă Braşov, unde un sas recunoscător l-a ţinut câteva săptă- 
mâni. Apoi s-a ascuns pe lângă Valea Călugărească, şi în fine în maha- 
lalele Bucureştiului, schimbând într-una casa... 


Nemţii sunt furioși împotriva italienilor, pe care îi acuză că nu fac 
decât să-i încurce. Ciordaş, atașatul nostru de presă |a Berlin, a fost 
deputat frontist şi băiat inteligent — care a fost menţinut în post 
mulțumită legătuţilor sale cu Legația germană din Bucureşti — îmi 
confirmă cele raportate de Barbu Gatargiu de la München, şi mai 
adaugă şi altele. 

Nemţii pretind că italienii i-au împiedicat să atace Rusia din apţilie 
şi să piardă trei luni, fjindcă n-au fost în stare să lichideze pe greci şi 
pe sârbi, şi că a trebuit ei, nemţii, să facă războiul din Balcani în loc să 
păşească împotriva Sovietelor. De asemenea, n-au fost în stare să-şi 
apere coloniile din Afrjca şi ei, nemţii, trebuie să imobilizeze în Libia 
armată şi aviaţie... Un înalt funcționar de ļa Propaganda germană a 
arătat lui Ciordaş o copie după un ordin al comandamentului italian din 
Belgrad, prin care se aducea ļa cunoştinţa populaţiei că orice şârb 
şurprins că râde când se întâlnește cu un ofițer italian ya fi condamnat 
la 2 ani de închişoare!!! În ce hal au ajuns! Neamţu] de la Berlin se 
topea de râs... 


l opia acestyi ordin a circujat şi |a Bucureşti, după câte îmi spune Rajea. 

Tot Ciordaş afirmă că sentimentele lui Hitler faţă de Mussolini s-au 
răcit şi că „omul iubit“ este acum Antonescu. La Legația germană, 
totul este numai cu Antonescu şi dacă legionarii ar încerca cea mai 
ușoară mişcare împotriva lui, „nu armata română, ci armata germană îi 
va împuşca până la unul...“. Ar fi chiar vorbele lui Killinger... 

Ciordaş mai povesteşte că legionarii refugiaţi în Germania, vreo 
400 la număr, se află acum internaţi la Charlottenburg în hotelul Stutt- 
garterhof, unde sunt păziţi de armată, n-au voie să vadă pe nimeni, nici 
să iasă în oraş. Sunt duşi sub escortă la baie şi înapoiaţi în puşcăria lor. 
Ciordaş i-a văzut cu ochii lui. Subliniez fiindcă asupra soartei legiona- 
rilor din Germania s-au spus multe și de tot felul... 


Până acum 8 zile, corpul expediționar italian pe frontul rusesc a 
avut 4 morţi şi 4 răniţi... Ceea ce nu împiedică comunicatele din Roma 
să anunţe năpraznicele acţiuni ale macaronarilor, pe Nipru... 


a 


Mâţă, fostul deputat basarabean, şi dacă nu mă înşel şi subsecretar 
de Stat, care a rămas în Basarabia după ocupaţia rusească, a fost numit 
de bolşevici directorul unei regiuni silvice. La retragerea sovieticilor 
din Chişinău, ei au înţeles ca toţi funcţionarii să plece cu dânşii, peste 
Nistru împreună cu soțiile. Mâţă s-a supus şi a plecat cu ruşii, dar ne- 
vastă-sa nu, şi a declarat că rămâne în Chişinău: a fost împuşcată pe 
loc. Fostul deputat țărănist Leancă, rămas şi el în Basarabia anul trecut, 
a fost deopotrivă deportat şi se crede că a fost ucis şi el. O soartă şi mai 
tristă, fiind şi mai nemeritată, a avut-o profesorul Moroşanu, tot din 
Chişinău. Geolog cunoscut, om de ştiinţă şi cumsecade, Moroşanu a 
avut totdeauna oroare de politică şi nu s-a ocupat decât de catedra lui. 
Toate partidele l-au solicitat, de la 1919 încoace — le-a refyzat pe toate 
şi n-a primit nici o însărcinare politică, sau demnitate. Legat de catedra 
lui a rămas anul trecut în Chişinău. La alegerile din primăvara trecută 
s-a pomenit cu reprezentantul Sovietelor care i-a spus că va fi ales 
deputat, unul din cej trej deputaţi ai Chişinăului. Moroşanu a refuzat, 
a declarat că n-a primit niciodată vreo însărcinare politică, şi că înţe- 
lege să fie profesor şi nimic altceva. Bolşevicul a răspuns scurt că aşa 
era ordinul de la Moscova, şi că va fi deputat — şi a fost. Nu şi-a exer- 
citat mandatul, dar la retragerea ruşilor a fost somat să plece cu ei, ca 
fost deputat. Şi aci Moroşanu s-a opus, a invocat iarăşi catedra lui şi a 
spus că el rămâne la Chişinău; cum a rămas după retragerea românilor, 
așa va rămâne şi după a ruşilor... Numai că ruşii l-au împuşcat imediat! 

Masacrele de ovrei, la Iaşi, în Moldova, în Basarabia, au fost oribile 
— a fost ceva inuman şi nedemn de veacul nostru de cultură. De depar- 
te, la Breasta, n-am avut decât un ecou foarte slăbit al celor ce s-au 
întâmplat. Oameni de bună credinţă, care au fost acolo, îmi povestesc 
lucruri de necrezut şi care dovedesc că suntem încă foarte jos pe scara 
umanităţii. La Iaşi, nu s-au ucis şi legionari sau comunişti creştini, cum 
s-a spus; s-au ucis numai ovrei şi în modul cel mai barbar. Măcelul a 
fost provocat de legionari; câţiva din ei au tras de la câteva ferestre, în 
stradă, fără să nimerească de altminteri pe mai nimeni — numai un 
maior german a fost atins. Alţi legionari au început să strige pe stradă: 
„Ovreii trag în armată şi în nemți!“ Atât a fost de ajuns şi s-au aruncat 
cu toţii pe ovrei. Casă după casă, S.S. germani, soldaţi români, legio- 
nari, şi toată pleava Iaşului au scotocit tot, au scos familii întregi cu 
bătrâni, femei şi copii şi i-au măcelărit fără milă. Au fost astfel ucişi 
peste 7 000... Restul a fost încolonat şi dus la gară. Convoaie de oameni 
în zdrenţe, bătrâni cu părul alb, bolnavi au fost împinşi ca vitele. Când 
se poticnea unul și cădea, pleava de derbedei se năpustea asupra lui şi-l 
sfărşea cu lovituri de bâtă... In fine, la gară, supraviețuitorii au fost în- 
cărcaţi în vagoane de marfă, unii peste alții, câte o sută sau două de va- 
gon. În prealabil podeaua vagoanelor fusese înecată în creolină... Va- 
goanele au fost apoi ermetic închise şi nenorociţii au fost astfel plim- 
baţi 4 zile, fără apă şi fără hrană... Când s-au deschis vagoanele, o du- 
hoare pestilențială a ieşit din ele, căci cadavrele şi excrementele făcu- 
seră masă cu cei vii! Oribil, oribil! La Ştefăneşti, în judeţul Botoşani, 
avocatul Darie a văzut sute de cadavre în marginea târgului. Şoneriu 
îmi povesteşte că la Herţa au fost luaţi întâi 200 == apoi au venit mili- 
tarii şi au luat restul. I-au împins pe toţi, pe jos, cu o legăturică în mână 
peste Prut şi i-au dus şi mai departe peste Nistru. Cădeau bătrânii şi ne- 
volnicii şi erau împuşcaţi pe loc. In Ucraina nemţii nu i-au primit şi 
i-au trimis peste Nistru înapoi. După câteva drumuri încolo şi încoace, 
nenorociţii care au mai scăpat vii, au fost închişi în Edineţi (locuitorii 
din Edineţi fusese mai de mult evacuaţi în Ucraina şi primiţi acolo de 
nemți) unde sunt pe cale de a muri de foame. La Noua Suliţă, s-au stro- 
pit casele cu petrol, li s-a dat foc, iar ovreii care căutau să scape erau 
împiedicaţi de trupă, şi aruncaţi înapoi în văpaie... 

Moldovenii cu care am vorbit pretind că în Moldova, Basarabia şi 
Bucovina nu mai sunt ovrei: au fost toți omorâţi sau goniţi peste gra- 
niță... Procedee sumare şi inumane pe care mi-e frică că le vom plăti 
într-o zi scump... 

Oraşele din Basarabia şi târgurile, în mare majoritate locuite de 
ovrei, sunt goale. Chişinăul a scăzut la 8 000 de locuitori... 


Ion Petrovici a inaugurat conferinţe culturale la Radio şi a scos un 
volum de schiţe sociale şi filosofice — ca să se impună atenţiei opiniei 
publice şi mai ales stăpânirii. Probabil că în schiţele sale dezvoltă prin- 
cipiile, pe care în calitate de „con-filosophe“ al lui Bergson!, le-a ex- 
pus la Sorbona, asupra neantului. După Petrovici, neantul se împarte în 
trei: neantul absolut, neantul relativ şi neantul mixt! A uitat un al patru- 
lea neant: personalitatea lui... 


Vâlvă mare peste ocean. Un submarin necunoscut a torpilat în 
Oceanul Atlantic, pe drumul ce duce spre Islanda, un crucişător ameri- 
can, „Gren“ sau „Greer“... Cei pentru război, ţipă, în Statele Unite; 
ceilalți caută „să explice“ întâmplarea prin asemănarea acestui vas cu 
cele similare vândute Angliei... Ce va mai ieşi şi de aci? 

Pe baza unei noi legi care-l autorizează să rechiziţioneze orice vas 
străin în porturile americane — Roosevelt a sechestrat transatlanticul 
Normandie, faimosul Normandie, fala francezilor... 


Duminică, 7 septembrie. Mihail Ralea a fost poftit la un dejun la 
ministrul Elveţiei, de Wek, împreună cu ministrul Statelor Unite, Giin- 
ther şi cu ministrul Franţei, Truelle. Deşi acesta este trimisul mareșa- 
lului Pétain, sufleteşte este alături de englezi şi de americani, ca toţi 
francezii. Cele vorbite în această întrunire intimă (Ralea e considerat 
din ai lor) nu sunt lipsite de interes, fiindcă oglindeau părerile şi convin- 
gerile Londrei şi Washingtonului. Giinther e convins că războiul se va 
sfârşi peste 6 luni, prin înfrângerea Germaniei, din cauza lipsei de benzi- 
nă. Şi aci iar intervin calculele care le-am auzit în 1938, 1939 şi 1940... 
Germania a intrat în război cu o producţie anuală de 2 500 000-3 000 000 
tone de benzină sintetică şi cu o posibilitate de transport din România 
de circa 3 000 000 tone pe an. Actualmente aceste cifre trebuie sporite. 
Germania produce anual 6 000 000 tone? de benzină sintetică, iar din 
România se poate scoate circa 4 000 000 tone pe an, căci numărul cis- 
ternelor de care poate dispune armata germană s-a mărit. Aceste 10 


1 Aşa l-a salutat Petrovici pe Bergson, acum câțiva ani, la Paris! 
2 Această cifră corespunde cu informațiile Statului nostru Major. 

milioane de tone anuale nu reprezintă nici jumătate din cantitatea de 
24 000 000 tone necesară Germaniei pe an. Dacă până acum armata 
germană n-a dus lipsa benzinei, e că în fiecare an n-a dus război decât 
câteva luni, şi a mai avut şi rezervele. Rezervele sale, căci a intrat în 
campanie cu un stoc de 12 000 000 tone, şi rezervele altora, ale france- 
zilor, belgienilor şi olandezilor de la care a luat alte 12 000 000 tone. 
Războiul continuând fără oprire, rezervele germane vor fi repede epui- 
zate şi Hitler va trebui să se supună... Aşa cred americanii şi englezii. 
Gijnther recunoștea că armata rusească a pierdut 60% din efectivele şi 
materialul ei. Americanii nu vor victoria comuniştilor, care de altmin- 
teri este exclusă. Vor numai ca sovieticii să reziste cât mai mult, ca să 
se uzeze germanii. Ei socotesc pe Stalin ca pierdut; cerând ajutor Ąp- 
gliei şi Americii, dictatorul roşu a declarat că primeşte dinainte toate 
condiţiile ce i s-ar impune pentru acest ajutor. E gata să dea america- 
nilor şi englezilor toate resorturile de conducere în Rusia, toate garan- 
tiile posibile. Roosevelt şi Churchill, înainte de a făgădui Moscovei 
asistența anglo-americană, au cerut lui Stalin angajamentul să respecte 
(!!) graniţele vechi ale Statelor vecine şi dreptul fiecărui Stat de a-şi 
determina regimul politic şi social. Stalin a primit ambele condiţii, şi 
nu va putea să-şi calce cuvântul, fiindcă până la pace nu va mai rămâne 
decât 10-15% din armata bolşevică. Şi Gijnther a adăugat: „Credeţi 
dvs. că America pregăteşte o armată formidabilă ca să treacă în Euro- 
pa? Doamne fereşte! Va trece în Asia şi prin Siberia va ţine pe ruși în 
respect. Sovietele nu vor putea reconstitui forța lor militară înainte de 
10-15 ani. O armată, dată fiind tehnica modernă, are nevoie de ani în- 
delungaţi pentru echiparea ei. Noi, în Statele Unite avem un potenţial 
industrial de 6 ori mai mare ca al Germaniei, şi până acum, în 2 ani de 
zile, n-am putut încă ajunge la producţia eil...“ 

America şi Anglia nu vor o hartă nouă a Europei, ci yn regim care 
să împiedice pe viitor orice posibilitate de război. O lume nouă îşi a- 
şează temeliile, da, dar această lume trebuie să fie o lume paşnică, care 
să-şi vadă de treabă... Sunt 4 popoare: germanii, italienii, ruşii şi japo- 
nezii care trebuie puşi cu botul pe labe şi împiedicaţi să mai facă nebu- 
nii... Nimeni nu se gândeşte la dezmembrarea țărilor lor, dar aceste 
popoare trebuie puse în imposibilitate de a mai aprinde focul în Europa 
şi în lume. Anglo-saxonii se gândesc la un fel de federalizare a Statelor 
Europei, cu un Consiliu Central la Viena spre pildă — Consiliu în care 
fiecare nație ar fi reprezentată. Nici o ţară n-ar mai avea dreptul să aibă 
armată, numai Consiliul ar avea la dispoziţie 7—8 000 de soldaţi cu care 


~m ai 
! Preţigasă mărțurisire. 

ar face poliţia întregii Europe. Nu e admisibil ca pentru un conflict 
între Lituania şi Letonia, de pildă, să se încingă un război general... 

Vorbind despre situaţia noastră, Giinther a spus: „La Washington şi 
la Londra s-a înțeles până la un punct politica generalului Antonescu. 
Sunteţi sub călcâiul nemților şi aveţi pe ruşi de vecini. Noi suntem oa- 
meni înţelelegători, totuşi sunt lucruri pe care nu le mai înțelegem. 
Sunt două lucruri pe care dvs., românii, (se adresa lui Ralea) le veţi pu- 
tea cu greu explica: 1) pentru ce aţi trecut dincolo de Nistru — şi 2) ma- 
sacrele oribile de ovrei! Toată lumea a priceput trecerea Prutului şi 
recucerirea Basarabiei — dar trecerea peste Nistru a fost o greşeală 
mare, căci prin acest gest v-aţi solidarizat cu politica imperialistă şi ne- 
bună a d-lui Hitler... Cât despre ovrei, ce să mai spun — va fi greu să 
convingeţi lumea civilizată că mai faceți parte din rândurile ei!“ 

Cam sever, dar drept. 

Din toată conversaţia s-a desprins — spune Ralea — că între 
Washington şi Londra pe de o parte şi Moscova de alta, solidaritatea e 
numai aparentă. Anglia şi U.S.A. vor să folosească Sovietele ca instru- 
ment de uzură împotriva Germaniei şi atâta tot. Să nu le scape instru- 
mentul din mână! 


În U.S.A. a început o serioasă campanie de presă în favoarea lui 
Carol, „victima lui Herr Hitler“. Pare că se cheltuiesc sume însemnate 
în această direcţie. Se spune chiar, că prin mijlocirea Preşedintelui 
Mexicului, Carol ar fi avut o întrevedere cu Roosevelt pe care l-ar fi 
cucerit... Se mai spune că americanii pregătesc lui Carol o călătorie în 
Anglia, unde opinia publică şi cercurile guvernamentale îi sunt încă 
ostile... 

Ralea ştie de la Lupu, care a fost de faţă, că Maniu a avut o întâlnire 
cu Giinther pe această chestiune, la Braşov, la Mihai Popovici acasă. 
Dl Prezident a reclamat americanului împotriva propagandei ce se 
duce în Statele Unite în favoarea fostului Rege a cărui revenire pe Tron 
ar fi cel mai mare dezastru. Asupra convorbirii, Maniu a fost ca de 
obicei discret — dar interpretul (căci Maniu şi Giinther nu întrebuin- 
ţează aceleaşi limbi) a povestit tot. Günther ar fi declarat că nu are nici 
o cunoştinţă despre cine finanţează campania carlistă din America şi 
s-a arătat foarte rezervat cu privire la vreo reacţie din partea sa. Ca în- 
cheiere ar fi spus lui Maniu: „De, Domnule Maniu, d-ta nu poţi înte- 
meia o dinastie în România, şi apoi — ai 70 de ani!“ 


l Nu-i are încă, dar nici departe nu e. 

Cu prilejul unui an de guvernare, care s-a împlinit ieri, mareșalul 
Antonescu a dat drumul unei proclamaţii către ţară, în care se laudă cu 
ce a făcut şi făgăduieşte că va mai face... 

Maximul de bine ce se poate spune despre această proclamaţie e că 
nu depăşeşte limitele banalităţii... 

Publicată pretutindeni, proclamația a fost citită la orele 14 la Radio 
de dl Ică, care a adăugat o kilometrică expunere despre înfăptuirile 
regimului de la septembrie 1940 şi până azi. Nesfârşita peltea, care a 
plictisit pe nenoriciţii auditori ai difuziunilor radiofonice, nu spune ni- 
mic despre isprăvile şi panditismele legionarilor, care au înflorit sub 
egida generalului Antonescu. Din bilanţ lipsesc uciderea lui Iorga şi a 
lui Madgearu şi sutele de miloane furate, şi masacrele oribile... 

Singurul miracol pe care l-a săvârşit generalul Antonescu e că a fă- 
cut din Ică Antonescu om mare... 


Guvernul Reichului publică un comunicat privitor la scufundarea 
vasului american ,„ Ģreer“. Comunicatul pretinde că un submarin gers 
man a fost atacat de un vas a cărui naţionalitate n-a putut fi stabilită (?) 
şi că submarinul a ripostat, în situaţie fiind de legitimă apărare... 


Toată lumea vorbeşte în Sinaia despre un atentat săvârşit la Preşe- 
dinţia Consiliului, în Bucureşti. In realitate a fost un accident. DI Ic 
trăind sub teroarea unui asasinat a umplut Preşedinţia de soldaţi, de 
mitraliere, de grenade şi alte explozive. O grenadă, greşit manipulată, 
a explodat şi a rănit câțiva oameni. Se zice chiar că ar fi ucis vreo 2-3. 

Dar câte nu se mai spun azi în Sinaia! Că toți miniştrii au dormit de 
vineri spre sâmbătă 6 septembrie la Preşedinţia Gonsiliului, nebuni de 
frică să nu fie asasinați, că legionarii au încercat nu ştiu unde să facă 
nu ştiu ce, că ruşii au reluat Nicolaevul etc., etc. ... 


A murit aci, în Sinaia, la Park-Hotel, Langa Rășcanu, fostul meu 
coleg la Legația din Roma. A murit ieri-dimineaţă, subit, de inimă. Tre- 
cusem împreună examenul de secretar de Legaţie. Om tihnit şi bun, era 
un dezrădăcinat. Căsătorit întâi cu o olandeză, s-a despărțit de ea, şi ca 
ministru la Atena mm unde a stat mult timp == s-a căsătorit din nou cu 
o grecoaică, așa încât a devenit jumătate grec. Qonstruia o casă fry- 
moasă la Atena, de care evenimentele l-au despărțit. A murit singur: 
nevastă-sa, polnavă şi ea, se găseşte la Roma. De Langa-Răşcanu sunt 

legate amintiri din frumoasa mea petrecere la Roma... Se duc toate și 
toţi! 


Luni, 8 septembrie. Azi-noapte au fost trei alarme la Bucureşti. 
Avioane rusești au venit în trei rânduri, dar au fost împiedicate prin 
tiruri de baraj să pătrundă până deasupra centrului orașului. O bombă 
a nimerit fabrica de ţesături Sylva, spre Pantelimon şi a distrus-o. Alta 
a căzut pe o casă în Şoseaua Mihai Bravul. Victime omeneşti nu par a 
fi. 

Bombardarea Bucureştilor în a 3-a lună a războiului nu era în pro- 
gram... Dar câte lucruri n-au fost în program! 


Rado-Londra a anunţat ieri că avioane britanice au sosit în Crimeea 
şi că au şi apărut pe frontul de la Odessa. Reprezentanţii financiarilor 
din City, alături de bolşevici, împotriva civilizației europene — să le 
fie de cap! 


D-na Roosevelt-Delano, mama Precedintelui, a încetat din viaţă. Era 
o femeie intelingentă şi foarte dinamică. La Expoziţia din New York se 
înamorase de lăutarii români şi devenise protectoare a lui Gusti şi a 
României. Fiul său, Preşedintele Franklin R. ţinea foarte mult la ea; 
dânsul trebuia să rostească un mare discurs asupra situaţiei politice. 
După incidentul cu crucişătorul Greer, cuvântul Casei Albe era aştep- 
tat de lumea întreagă. Din cauza decesului doamnei Roosevelt, cuvân- 
tarea a fost amânată. 


Văzut pe Dinu Brătianu. E dezorientat şi pesimist. N-are nici o în- 
credere în Antonescu ca om politic şi se teme că nu va putea stăpâni si- 
tuaţia... Crede că nemţii vor înfrânge ruşii, dar nu pe englezi... 


Miercuri, 10 septembrie. Plouă cu găleata de aseară, fără oprire. 
Umezeala şi deznădejdea îmi copleşesc sufletul. Mai mă plictiseşte un 
blestemat de guturai, care la mine se manifestă mai rău ca o boală, şi 
mă mai doare şi piciorul stâng (gută?) de nu pot să umblu... 

Şi ziarele şi Radio continuă să nu ne dea nici o ştire de pe frontul 
de la Odessa şi de pe sectorul central... În schimb, telegramele şi radio- 

difuziunile germane exagerează succesele de pe sectorul septentrional 
şi fac din încercuirea definitivă a Petersburgului un caz atât de mare, 
ca şi cum acesta ar fi scopul războiului. Mi-e teamă că ne-am poticnit 
la Odessa şi că ruşii au oprit ofensiva şi pe sectoarele de la Smolensk 
în jos... Mai mult decât lipsa de ştiri din sud, mă impresionează vâlva 
pe care nemții o fac în jurul succeselor din nord: nu e în obiceiul lor să 
se laude, şi dacă o fac, să nu fie din dorința de a compensa alte ştiri 
rele. Sunt în întuneric: aparatul meu de aci nu poate prinde Londra sau 
alte posturi străine, şi Sinaia fiind goală n-am putut întreba pe nimeni... 

Am însă impresia netă că „blitzkriegul“ s-a terminat, că ruşii rezistă 
în mod neaşteptat şi că războiul cu ei va ţine mult... Vom avea un front 
germano-rus şi la iarnă, cu toate mizeriile lui şi bombardarea Bucureş- 
tilor la discreţie... 

Poate că boala şi vremea îmi întunecă azi sufletul... Să dea Dumne- 
zeu să iasă mâine soarele şi să ne vină veşti bune... 


A murit d-na Mavrodi, fostă primă Doamnă de Onoare a Reginei 
Maria, pe care a servit-o peste 30 de ani. Carlistă înfocată, a fost singu- 
ra damă de onoare pe care Regele Carol a menţinut-o cu leafă şi casă, 
după urcarea lui pe Tron. A fost o femeie simpatică, cumsecade şi 
ştearsă. Fiică-sa mai mare ţine pe generalul Gh. Manu. Fiul său George 
a plecat prin Turcia spre Anglia, înainte de intrarea noastră în război... 


Joi, 11 Septembrie. Un vânt rece a măturat peste noapte norii. Azi- 
dimineaţă ne-am sculat pe un soare frumos, dar un soare cu dinţi. Mun- 
ţii, Gepii ca şi cei din dosul Piscului Câinelui sunt acoperiți cu zăpadă 
— un strat foarte subțire de altminteri. Să se fi sfârşit cu ploile? Nu 
cred, căci barometrul nu se urcă. Guturaiul m-a lăsat, în schimb picio- 
rul mă supără rău: e un mic atac de gută, hotărât. 


De pe frontul nostru, ziarele şi Radio continuă să fie mute. Nemţii 
continuă să facă mare vâlvă cu Petersburgul. Acalmia de pe frontul 
central şi meridional ar fi datorită, după unele informaţii, vremii ori- 
bile, mişcărilor dg trupe (reîntregirea unităților) şi reaprovizionării cu 
muniții şi benzină... 

Succese ruseşti în spre Niprul inferior, cum au fost anunţate de unii 
nu par să fi fost, dar ritmul succeselor germane în această regiune a 
scăzut mult. 

Cu noi, la Odessa, nu mai ştim ce se întâmplă. Din izvor german 
aflu că Odessa e pe punctul să fie luată. Pe de altă parte, din cercuri ne- 
oficiale dar ca şi, aflu că s-a luat comanda generalilor Ciupercă şi Da- 
vid Popescu, care până acum treceau drept cei mai buni... În locul lui 
Ciupercă ar fi fost numit Iacobici. Dacă este adevărat, cine-l va înlocui 
în fruntea Ministerului Apărării Naţionale? 

Izolat cum sunt aci la Sinaia, ştirile îmi cad cu picătura. Cecropid 
mi-a telefonat ieri că pe frontul rusesc toate merg bine, şi că e numai o 
întârziere la mijloc, întârziere datorată îndârjirii ruşilor în luptă, îndâr- 
jire pe care nu s-a contat în planul iniţial... 

Barbu Catargiu a aflat ieri la Bucureşti de la Joldea-Rădulescu! că 
mareșalul Antonescu va fi în curând numit „mareșal al Reichului ger- 
man“ şi că, cu acest prilej se va anula arbitrajul de anul trecut de la 
Viena, dându-se Ungariei în schimbul Ardealului — Bosnia şi Herţe- 
govina!!! Poate şi Croaţia, căci acolo lucrurile merg prost de tot. În 
Croaţia ura împotriva italienilor — cu toate ditirambele Poglavnicului 
— e în continuă creştere şi situaţia ar fi din cele mai nesigure, căci şi 
comunismul e în plină floare. Trebuie să fie ceva, căci altfel nu se ex- 
plică pentru ce Ducele de Spoleto, desemnat de atâtea luni Rege al 
Croaţiei, n-a pus încă piciorul în noul său Regat... 

Din altă sursă aflu — ca o confirmare a sentimentelor de ură dintre 
croaţi și italieni — că pe frontul oriental trupe italiene şi croate s-au în- 
căierat. Între ofițeri din cele două armate s-ar fi încins o bătaie şi la 
Dângeni, la un chef prezidat de Prensul Mavrocordat şi soţia sa Rose 
(ex Nanu), alcoolici de frunte. 


Ion Lahovari, fiul soţiei mele, şi secretarul meu Hintz au fost mobi- 
lizaţi pe ziua de ieri. Până acum nu fuseseră chemaţi, fără nici o inter- 
venţie în acest sens. Amândoi sunt sublocotenenţi de rezervă: un semn 
că avem nevoie de carne de tun suplimentară... 


Della Porta pretinde a şti că turcii merg cu englezii. Nu cred. Dim- 
potrivă, cred că vor merge cu nemţii — dar mai ştii? Dacă turcii ar 
merge cu englezii s-ar mai crea un nou front în Balcani, şi ar fi prost 
pentru noi... Dar mai poate fi ceva bun pentru noi? 


| Fost secretar general al Ministerului Muncii sub generalul Voiculescu, actualmente directo- 
rul ziarului oficios Unirea. 

În cercurile maghiare, ca şi în cele germane — oarecare preocupare 
de succesiunea lui Horty. Unii vorbesc de fiul lui Horthy, alţii de arhi- 
ducele Otto, alţii în fine, de arhiducele Albrecht... Cert este că Horty a 
început să cam îmbătrânească... 


Englezii au ocupat Spitzbergul. Germanii spun că, dacă Spitzbergul 
ar fi avut vreo importanţă strategică, sau alta —u l-ar fi ocupat ei, de 
mult. 


Iranul a primit toate condiţiile Angliei și Rusiei. Sovieticii vor ocu- 
pa partea de nord a Iranului, englezii pe cea meridională cuprinzând 
regiunile petrolifere — iar între ruşi şi englezi vor rămâne stăpâni ira- 
nienii, pe partea de mijloc a țării lor... 


Negocieri „economice“ germano-turceşti au început la Ankara şi 
merg bine. Presa bulgară le dă o mare importanţă şi crede că vor duce 
şi la înţelegeri definitive pe alt teren. In opoziţie cu părerea italienilor... 


Cunoscutul gazetar berlinez Megerle e oaspetele nostru. Pentru ce 
o fi venit? 


O escadrilă românească, condusă de căpitanul Pârvulescu, a do- 
borât pe Nistru o escadrilă sovietică. Din 15 avioane rusești au fost do- 
borâte 14... Frumos! 


n 


A murit Cocuţa Eremia, născută Mendel, aci la Sinaia. Soră cu Ed- 
gard Mendel, decedat atât de tragic acum câțiva ani (tumoare fulgeră- 
toare la creier), era o femeie foarte cumsecade; o prietenă a soției mele 
şi a clanului ei. Biata femeie a murit de inimă rea: n-a putut suporta 
oribila prigoană la care sunt supuși şi ovreii cumsecade, pentru fărăde- 
legile pleavei jidăneşti comuniste... 

Prea dă mâna regimul cu moartea; există o dreptate şi toate se 
plătesc. Numai de nu le-ar plăti cei răspunzători pe spatele nostru care 
nu avem nici o vină... 


re i 

Vineri, 12 septembrie. Începem să dezlegăm enigma și să aflăm 
pentru ce de 10 zile nu ni s-au mai dat ştiri cu privire la sectorul central 
al frontului rusesc. Sovieticii au adunat acolo forțe considerabile şi au 
dat o viguroasă contraofensivă, cu rezultate. Ei vorbesc de 8 divizii 
germane nimicite, de 50 de sate recucerite... Probabil că exagerează, 
dar ceva a fost, căci altfel buletinele germane n-ar fi amuţit. Acum 
încep iar să vorbească. leri-seară, pentru prima oară ni s-a spus oficial 
că contraofensiva rusească pe sectorul central al frontului a fost res- 
pinsă, că s-au făcut mai multe mii de prizonieri, că s-a luat material de 
război etc. Pare că situaţia s-a restabilit, aşa sună informaţiile neofi- 
ciale, căci cele oficiale sunt încă laconice. Probabil că ruşii au vrut să 
creeze o diversiune, ca să degajeze Petersburgul şi Odessa, dar ca re- 
zultat final, n-au reuşit... De la Bucureşti mi se telefonează că acum 
ştirile sunt bune... Dea Dumnezeu să fie, dar lupta apare tot mai grea, 
ruşii rezistă dârz şi este evident că nu se va sfârşi cu ei în toamna asta... 

La noi s-a concentrat masiv şi se trimit trupe peste Nistru... Doam- 
ne, ce ne mai aşteaptă! 

Să sperăm că ni se vor da ştiri precise; sistemul ascunderii eşecu- 
rilor nu e bun — căci imaginaţia lucrează şi ştirile cele mai nevero- 
simile îşi fac drum... După cât pot afla, în cercurile diriguitoare de la 
Bucureşti nu pare să fie îngrijorare. Cecropid mi-a telefonat aseară — 
el e în contact zilnic cu nemţii — să nu am nici o grijă. Parcă ar fi 
posibil! 


Ştire importantă: în Japonia s-a constituit un Cartier General, sub 
comanda nominală a Împăratului, dar efectivă a generalului lamagata. 
Acest Cartier General va îndruma toate operaţiunile civile şi militare 
în Japonia, Coreea, Formosa şi în mările Nordului spre Siberia... Mi- 
roase a pulbere! 


Stoeanovici îmi telefonează că probabil procesul meu pentru fondu- 
rile de la Interne (cu cele 60 milioane delapidate!) va fi clasat până la 
sfârşitul lunii. Faţă de toate de câte mă tem, aceste procese și anchete 
au ajuns să-mi fie indiferente... 


Ieri am avut soare toată ziua. Şi azi e frumos, dar ceva înnorat. Frig 
ca în noiembrie — şi abia-mi trag piciorul. Tristă bătrâneţe! 

Regina Elena a mărțursit soţiei mele că soru-sa și cumnatu-său 
Spoleto nu vor să meargă în Croaţia. Croaţii n-au nici o poftă să-i prj- 
mească. În Italia, toată |umea e contra întronărji unui Principe italian 
într-o ţară ostilă — chiar şi Regele. Numai Mussolini e pentru, cu în- 
căpățânare. Deocamdată |ucrurile stau baltă... 


ÎN i 


De pe front, trec zi]nic prin gara Şinaia trenuri cu răniţi. lerj a trecut 
unuj cu destinația Ayad... Şă se fi umplut deja toate orașele noastre? 


Corespondentu berlinez a] ziarului Universuf, de obicei bine infor- 
mat, dezminte în buletinul său de azi, cgtegoric, contraofensiva ruseas- 
că de pe sectoru] centra] a] fontului. „E pur si move...“ — zicea Gali- 
leo! Dezminţirea de azi are mai mult valoarea unşi afirmărj că diver- 
siunea încercată prin această contraofensivă care a fost jugulată, n-a 
reuşit. 

fn gazeteļe de azi au început să reapară ştirj înregistrând succese 
Joca]e destul de însemnate pe acest sector centra] a] frontului, despre 
care nu s-a mai vorbit zece zile... 

Eforţul german se poarță acum în sectorul de nord. De acolo vin 
ştiri despre marj succese. Petersburguj ar fi în flăcări... Prin ocuparea 
celor două puncte: Şchlijsselburg şi sarskoe-Se]o, încercuirea a deve- 
nit complectă şi milioanele de Jocuitorj din Petersburg expuse să moară 
de foame... 


Regentu| Horthy, invitat de Fijhrer, a petrecut ziļeļe de 3, 9 şi 10 Ja 
Marele Carţier german. Intrevederea a trebuit să aibe impoţţanţa poļi- 
tică, căci pe |ângă generali, au fost de față Bardossy din parțea ungu- 
rilor şi Ribbentrop din parţea nemțiļor...??? 

Horthy a primit crucea (un cavaler) Ordinu] Crucea de Fier şi a vizi- 
tat, la caşţierele Jor și pe Brauchitsch şi pe Göring. Comunicatul dat 
după această întrevedere este laconic. 


Agenția D.N.B. ne informează că Germania este pregătită şi pentru 
o campanie de iarnă în Rusia, dar adaugă, că până în iarnă mai sunt 
două |uni şi că evenimentele decisive în acest răstimp nu sunt ex- 
cļuse... 

Roosevelt, care îşi amânase discursul pe marţea trecută şi apoi pe 
ieri, a vorbit aseară. Ziarele noastre sunt mute asupra acestei cuvântări. 
Să aşteptăm... 


Un cutremur destul de însemnat a avut loc luni seară în Turcia. Ar 
fi fost peste 500 morţi. Cutremurul a fost slab simţit şi în Bucureşti. La 
Sinaia n-am simţit nimic. 

Abia zilele acestea am aflat că bombe ruseşti au atins acum o lună 
podul de la Cernavodă, distrugând conducta de petrol la cele două ca- 
pete ale podului. Alte stricăciuni n-au fost; totuşi reparaţiile au durat 
până acum, şi trecerea pasagerilor s-a făcut numai prin transbordare. S-a 
constatat că avioanele sovietice au operat nestânjenite: postul nostru de 
alarmă a fost lipsă. Personalul postului era pe la treburi şi pe la plăceri, 
convins „că ruşii nu vin“. Dar pentru o dată ruşii au venit. S-a făcut 
anchetă şi s-au luat sancţiuni. 


Generalul Ciupercă ar fi fost înlocuit în comandamentul său fiindcă 
ar fi refuzat concursul forțelor germane. „Odessa trebuie să fie o victo- 
rie pur românească“ — ar fi declarat generalul. Declaraţie care dove- 
deşte că generalul, dacă are simţul onoarei militare, n-are însă deloc 
simț politic. Ce bine ar fi fost dacă victoria de la Odessa (deocamdată 
o aşteptăm şi nu pare că se profilează) n-ar fi fost decât o victorie 
germană! De ce să provocăm pe ruşi degeaba, căci tot cu ei rămânem 


vecini... 


Sâmbătă, 13 septembrie. Ziarele noastre de azi-dimineaţă publică 
rezumate aproximative ale cuvântării lui Roosevelt, precum şi comen- 
tariile presei din America şi Europa. 

Discursul e violent nu numai ca formă, dar şi ca fond. Roosevelt, 
pornind de la numeroasele atacuri prin care o serie de vase americane 
au fost scufundate în ultima vreme (Greer acum câteva zile), ajunge la 
concluzia că a sosit pentru Statele Unite momentul apărării active. 
Preşedintele aduce la cunoştinţa lumii că a dat Marinei Stelor Unite 
ordinul să atace orice vas de război german sau italian ce ar amenința 
vase americane, engleze sau neutre în apele defensive americane (!?). 
În aceste ape (cine le defineşte şi care sunt?), vasele de război axiste 
nu vor mai naviga de acum înainte decât pe „propriul lor risc“ — afir- 
mă textual Preşedintele. 

De fapt, V.S.A. nu e în războj cu Puteţile Axej — dar e ca şi cum 
ar fi. Nici acum Roosevelt nu declară războj, dar luptele vor începe, 
fără ca starea actuală de drept să fie modificată, din inițiativă ameţi- 
cană. Se lasă Germanjej iniţiativa... Nu văd ce ar avea Germanja de 
pierdut, faţă de situaţia de azj, dacă din iniţiativa unuja sau altuja, 
războjul ssar decļara pe faţă. 

|n Germania, discursul luj Roosevelt nu pare să fi impresionat mult, 
căci nemţii se consideră deja de fapt în războj cu Statele njte. A făcut 
însă multă vâlvă în Ameţica, unde opinia publică e foarte împărţită şi 
partidul nejntervenţioniştilor tare... 

Lindberg, avjatorul, care a ajuns om de Stat, a rostit un jmportant 
discurs la Desmojnes ([daho), întriun miting organizat de Asociaţia 
anțtjintervenţionjstă America First, în care a căutat să dovedească că, 
cu sau fără intervenţia Ameţicii, Anglia va fi învinsă... Din nefericire 
nsa convins pe Roosevelt. 


~m 


În cercuţile noastre oficjale se pretinde că naa exjstat njci un succes 
pe sectorul central al frontuluj; că nemţii nsau maj înajntat în acel 
sector, ca să nu lungească frontul (!!), şi că vor lua din nou ofensiva 
îndată ce Petersburgul şi Odessa vor cădea, pentru ca frontul să pres 
zinte o linje dreaptă, şi prin urmare cât maj scurtă, de la nord la sud, de 
la Baltică la Marea Neagră... 

Că a fost ceva, nu încape îndojală. Că nemţii au restabilit situaţia 
este jarăşi cert, căci o mărturjseşte astăzi chjar Radjo-Londra, care nu 
se arată deloc optimist în ce priveşte poziţia Sovjetelor... De altminteri, 
după unele zjare ameţicane, Stalin şi Sovjetele nu ar fi dejoc mulţumiţi 
de ajutorul platonjc pe caresl primesc din Anglia și din U.S.A. — şi ar 
fi amenjnțat chjar pe Çripps (ambasadorul Angliej la Moscova) cu hos 
tărâţi de disperare. Çare — nu se spune... 

Agenţiile telegrafice vorbesc de evacuarea Cyimeej de către ruşi, 
care ar fi şi început. Cred ştirea prematură. 

La Odessa, luptele sunt terjbjle. E de necrezut cât de formidabil Sa 
au înarmat bolşevicii. Pe lângă armamentul jmens, au fortificat fiecare 
regjune. La Odessa, între cele două limanuţi, sunt 5 linii de fortificaţii, 
din care aflu acum că noj nsam putut străbate decât una, și încă cu pjers 
deţi foarte maţi... Se zice că nemţii au luat afacerea în mână şi că au 
venjt cu tunuţi grele şi cu avioane specjale de bombardament... 

fn Atlantic, nemţii continuă să scufunde convoaje anglo„ameţicane. 
Alaltăjeţi, ar fi scufundat un convoj cu un total de 140 090 tone... Să 
fie exact? 

În Franţa lupta contra comunismului e dârză. Condamnări, chiar şi 
la moarte, în fiecare zi, atât în Franţa ocupată, cât şi în cea neocupată. 
Laval s-a însănătoşit pe deplin. 


Mi se spune că în fruntea „Corpului Expediţionar“ care va merge cu 
nemţii mai departe, şi care e compus din câteva divizii — a fost numit 
generalul Racoviţă. Numirea lui Iacobici în locul lui Ciupercă e confir- 
mată — dar nu s-a publicat nimic, nici chiar cu privire la conducerea 
Ministerului Apărării Naţionale, în lipsa titularului. Secrete tâmpite... 


Sovietele au înmânat ministrului bulgar din Moscova o notă de pro- 
test, plină de amenințări, prin care cer Bulgariei să-şi lămurească situa- 
ţia față de Germania. Mi se pare că e lămurită gata... 


Duminică, 14 septembrie. Acum un an, tot într-o duminică, s-a pro- 
clamat Statul Legionar Român și s-a instalat primul Guvern definitiv 
după abdicarea Regelui Carol... Eram tot aci în Sinaia, şi-mi aduc a- 
minte de mirarea tuturor — dar nimeni nu-și închipuia că era să urme- 
ze ce a urmat... Prin câte am trecut, mă întreb cum am putut rezista şi 
cum nu m-au doborât atâtea emoţii. Și acum îmi zic: fereşte Doamne 
de mai rău... 


Tabacovici îmi spune că a ascultat aseară Radio-Londra şi Radio- 
Moscova. Londra afirmă că Petersburgul nu e încercuit, că mai poate 
comunica şi fi ravitaliat pe o cale (Tabacovici nu-și mai aduce aminte 
localităţile date de Londra, pe unde trece această cale) și adăugă că 
avioanele britanice apără acum fosta capitală rusească şi că au doborât 
deja „sute“ (?) de aparate germane. Radio-Londra mai pretinde că 
avioane engleze se află şi la Kiev şi la Odessa şi că în câteșitrele centre, 
aviația engleză duce numai o acțiune defensivă iar nu ofensivă. Cu alte 
cuvinte Anglia nu doreşte ca Rusia să învingă, ci numai să reziste. 
Mulţumim călduros... 

Radio-Moscova pretinde că armata lui Timoşenko ar fi distrus 2 di- 
vizii germane, capturând statele lor majore, cu generali cu tot — și că 
Odessa va rezista indefinit... 

În schimb, comunicatele germane anunță succese noi, tocmai împo- 
triva armatei lui Timoşenko. Acolo, pe sectorul central al frontului, tru- 
pele sovietice sunt în retragere spre est de orașul Cernigov de pe râul 

Desna. La sud şi sud-est de Gomel trupele germane ar exercita o pu- 
ternică presiune asupra celor sovietice. În sectorul Gomel se face legă- 
tura între frontul german de la centru şi de la sud. Operațiunile ce se 
desfăşoară în acest sector important sunt în strânsă legătură cu cele de 
la est şi sud-est de Kiev. Nemţii dau cea mai categorică dezminţire ști- 
rii englezeşti după care Smolenskul ar fi sub bombardarea tunurilor ru- 
seşti. Dezminţirea Cartierului General german este chiar ironică, căci, 
spun nemţii, „Smolenskul este la 70 kilometri înapoia frontului“. 

Nu ştiu ce o fi, dar am impresia că de câteva săptămâni avântul 
nemților este oprit, cu toată prea mult căutata încercuire (contestată) a 
Petersburgului, cu toate bombardările aviaţiei, cu toate succesele lo- 
cale ce ni se dau zilnic... 

Poate să fie vremea rea, poate să fie necesitatea unei regrupări de 
forţe — şi aş dori să fie aşa — nu ştiu ce o fi, dar ritmul războiului nu 
mai e ritmul primelor 6 săptămâni, până la sfârşitul lui iulie. Şi mi se 
strânge inima... 

Mi se strânge cu atât mai mult, cu cât ştirile de la noi, nu sunt îmbu- 
curătoare. De la Serviciul Sanitar aflu că până acum, şi de la începutul 
războiului, am pierdut, morți şi răniţi, 60 000 de oameni... E cam mult. 
Războiul nu se poate face fără pierderi, dar totuşi... După o comunicare 
făcută de colonelul Orezeanu (directorul general C.F.R.) la Consiliul 
de Miniştri, începe să meargă greu şi cu trenurile. Uzura materialului 
nostru rulant, locomotive şi vagoane, a ajuns la extrema limită, și ma- 
terialul trimis în Germania spre reparare, nu se înapoiază. Trec prin Si- 
naia zilnic locomotive stricate spre Germania, dar nici una reparată 
spre ţară. 

Mai e şi chestiunea automobilelor. Am pornit la război cu circa 
26 000 maşini particulare; din acestea au fost rechiziționate 18 000 şi 
mai toate stricate, căci incuria armatei e înspăimântătoare. Se maltra- 
tează motoarele, nu se ung, se dă înainte până ce maşina e definitiv 
scoasă din uz. După ce se vor rechiziţiona şi strica şi cele 6-8 000 ma- 
şini care au mai rămas, cu ce vom face faţă nevoilor? 

Pierderile noastre şi uzura materialului nostru sunt cu atât mai gra- 
ve, cu cât la unguri situaţia e cu totul alta. Din cei 50 000 oameni pe 
care i-au trimis pe front, au pierdut vreo 650; materialul de căi ferate e 
intact, iar în ce priveşte automobilele, nici o maşină particulară n-a fost 
rechiziţionată... Mâine, poimâine, când ne va veni rândul să ne socotim 
cu maghiarii, vom fi într-o stare de vădită inferioritate... 


Luni, 15 septembrie. Radio ne-a adus aseară la cunoştinţă că gene- 
ral-oberst von Schobert, adjunctul mareșalului Antonescu la comanda- 

mentul aviaţiei de operaţiuni germano-română, a căzut pe front... Un 
comandant de armată împuşcat pe front, e aproape lucru fără prece- 
dent. Nu se dă nici un amănunt; nu ştim încă dacă a fost imprudenţă şi 
exces de bravură din partea generalului, sau nenoroc. În tot cazul, bine 
că n-a căzut Antonescu — se zice că şi dânsul se expune grozav — căci 
ce ne-am fi făcut? 


Eugen Neculcea, întâlnit ieri, mi-a povestit că stă în Sinaia în 
aceeaşi vilă cu d-na Pastia, soţia colonelului Pastia, aghiotant Regal, 
actualmente pe front — şi că aceasta ar fi primit ieri ştiri de la bărbatu- 
său că se află în Crimeea. Chersonul fiind luat, n-ar fi imposibil căci 
de la gura Niprului în Crimeea distanţa nu e foarte mare. Dacă ştirea e 
adevărată, e excelentă. Numai să nu întâlnim la Sevastopol aceeaşi ne- 
închipuită rezistență ca la Odessa... 

Radio-Londra îşi permite contradicții: pe de o parte afirmă că Pe- 
tersburgul va cădea din lipsă de hrană — iar pe de alta declară, pe bază 
de informaţii sovietice, că nemţii nu-l vor lua niciodată. În realitate 
oraşul e în flăcări: îl bombardează zi şi noapte germanii, iar prizonjerii 
Tuşi povestesc că comisarii sovietici dau foc la toate edificiile mai în- 
semnate. Ce sălbăticie! 

Mare discuţie în presa tuturor țărilor, dar mai ales în cea americană, 
asupra definiţiei „apelor defensive“. Presa rooseveltistă afirmă că toate 
mările de pe glob, până şi Marea Roşie, trebuiesc considerate ca „ape 
defensive“ ale Statelor Unite. „Ca promet“ (Este promițător) — vorba 
francezului. 

Comunicatele germane de ieri anunţă 2 430 avioane distruse în ulti- 
mele 10 zile şi 290 000 tone scufundate în Atlantic, într-o săptămână. 
Cifrele au fost repetate de mai multe ori, aşa încât nu poate fi vorba de 
o eroare de transmisiune. Dacă într-adevăr au fost doborâte 2 430 a- 
vioane ruseşti în ultimele 10 zile, şi nu este „bourrage de crâne“ (o îm- 
puiere a capului în scop propagandistic) — apoi stăm bine, şi-mi mai 
vine inima la loc... 


În Turcia au reînceput cutremurele. Peste 30 de sate au fost distruse 
şi sute de oameni ucişi... Dacă n-ar veni iar, ca anul trecut, şi la noi! Abia 
mi-am reparat casa din Bucureşti (350 000 lei aruncaţi pe fereastră!). 


Ieri la ora 5, a avut loc la spitalul nevestei mele, la Palace-Hotel, un 
concert dat de George Enescu. Am asista şi eu. Mare succes. Răniţii au 

fost încântați. Dar Enescu a îmbătrânit rău; e cocoşat şi începe să 
semene la față cu Ludovic al XVI-lea... Arcușul lui e încă subtil, dar se 
mai încurcă şi în note false... Artiştii, ca şi femeile frumoase, ar trebui 
să se retragă la timp... 


Ghiţă Cruţescu, fostul nostru ministru în Ungaria, a dejunat ieri |a 
noi şi ne-a povestit multe despre Budapesta. Până la arbitrajul de la 
Viena din 30 august 1940, situaţia lui a mai fost cum a fost, dar de 
atunci încoace a devenit intenabilă. În megalomania lor, ungurii nu ne 
iartă că nu le-am oferit întreg Ardealul, şi că am mai păstrat m- fără 
drept, zic ei —m o bună parte. Ungurii se cred moştenitorii Mariei Te- 
reza şi ai Sfântului Imperiu; întreţin toate tradiţiile prăbuşite la Viena 
şi tâmpesc lumea cu pretenţiile lor. Hitler şi Göring nu-i pot suferi, dar 
Ribbentrop şi Ciano îi susţin şi nu ne iubesc pe noi. Cruţescu crede că 
soarta noastră depinde de cine va fi mai tare la Berlin la sfârşitul răz- 
boiului, Reichsmatul sau Auswertigesamt... 

Până la arbitrajul de la Viena, Cruţescu izbutise să-şi facă o situaţie 
acceptabilă la Budapesta — după arbitraj însă n-a mai fost chip. Mai 
veneau câţiva la dânsul, mai ales când avea icre proaspete, dar nimeni 
nu l-a mai invitat, chiar cei care, când îl întâlneau se mai arătau ami- 
cali. 

Bardossy, cu care a lucrat o lună, a fost în schimb foarte amical. Ca 
să nu dea loc la greutăţi protocolare, Cruţescu a plecat din Budapesta 
pe neştiute, cu automobilul —m dar soţia lui cu copilul au plecat cu tres 
nul. Spre mirarea tuturor, Bardossy a trimis pe şeful Protocolului la 
gară, cu un buchet de 100 de trandafiri roşii şi o cutie de bomboane 
pentru d-na Cruţescu... 

Rechemat la repezeală, Cruţescu înainte de plecare a cerut o au- 
djență de rămas bun, Regentuluj. Dată fiind atmosfera, era convins că 
audiența nu-i va fi acordată (termenul până la plecarea sa era foarte 
scrut) şi o ceruse numai ca să se conformeze obiceiurilor protocolare. 
Spre marea lui mirarea audiența i-a fost acordată chiar a doua zi şi 
Horthy l-a primit foarte amabil. A vorbit de una, de alta — dar nimic 
de politică — întâi pe franțuzeşte (limbă pe care o vorbeşte mai greu) 
apoi pe nemţeşte. Şi deodată spune lui Cruţescu: „Să-ţi arăt ceva...“ și 
merge la un dulap şi scoate dintr-un sertar o hartă. Era o hartă franțu- 
zească din secolul al XVIII-lea, reprezentând Transilvania. Pe ea era 
scris, de o parte în franţuzeşte, de alta pe latineşte, că Ardealul era lo- 
cujt de unguri, de saşi şi de „sjculj“, iar că românii, puţin la număr sunt 
refugiaţi recenți din Moldova şi Muntenia. „Citeşte, domnule — i-a 

spus răstit Horthy lui Cruţescu — citeşte domnule, căci ştii franţuzeşte, 
iată dovada drepturilor noastre!...“ Şi a devenit ca nebun, de o violență 
rară, nelăsând pe Cruţescu să plaseze un cuvânt... După această scenă 
penibilă, Cruţescu s-a sculat ca să plece. Atunci Horthy s-a liniştit, i-a 
strâns mâna şi i-a spus: „Fur Sie, nur gutes, mein lieber Minister!“... 
(Pentru dumneavoastră, numai bine, scumpul meu ministru). 

Vorbea Roosevelt de popoare nebune; ungurii sunt mai nebuni de- 
cât toți şi vor mai da lumii de furcă... 

La plecarea lui din Budapesta, unde funcţionase doi ani, Cruţescu 
n-a fost decorat, cum e uzul — fiindcă nici Bardossy care părăsise 
Bucureştii cu o lună înainte, nu fusese decorat de noi... 


Ghiţă Cruţescu ne-a mai vorbit şi de anarhia care domneşte la noi 
la Externe şi la Preşedinţia Consiliului, cu birourile lor încâlciate în 
acelaşi imobil. Nimeni nu dă nici o îndrumare, n-ai pe cine să întrebi 
şi cu cine să vorbeşti. Ică, interimar şi într-un loc şi într-altul, este invi- 
zibil. Creţeanu, secretar general la Externe, se teme şi de umbra lui, şi 
la orice întrebare răspunde: „nu ştiu, nu ştiu!“ 

Primul etaj al noului Palat e ocupat de Armată, de Poliţie şi de Sigu- 
ranță. La al 2-lea sunt apartamentele perechii Antonescu, ale d-lui Ică, 
ale d-nei Goga şi ale d-nei de Barbu (fiecare cu baie şi tot dichisul). La 
al 3-lea sunt birourile Președinției şi la al 4-lea ale Ministerului de Ex- 
terne. Toate scările fiind transformate în cazemate şi armate cu mitra- 
liere, nimeni n-are voie să circule pe ele. Din 10 ascensoare, funcţio- 
nează numai 2: unul e însă rezervat pentru Antoneşti, cu suita şi vizi- 
tatorii lor. Toţi funcţionarii de la Externe, 450 la număr, după ce sunt 
căutaţi până la piele (pentru funcţionare acest serviciu e îndeplinit de o 
maică!!), trebuie să urce dimineaţa şi să coboare seara cu unicul ascen- 
sor ce nu poate duce mai mult de 5 persoane deodată! E o adevărată 
bătaie, pe cine să-l apuce! Seara, uneori ascensorul mai e reținut şi de 
militari sau de Poliţie la etajul I, aşa că, câteodată, exodul funcționa- 
rilor început la ora 8 seara se termină la ora 10... 

Şi n-ai cui să reclami! In fine, mareşalul Antonescu ne-a dat o ţară 
fericită! 


Miercuri, 17 septembrie. Accesul meu de gută s-a terminat alaltă- 
ieri, luni, dimineață: m-am sculat fără nici o durere, dar pe la orele 
10-11 m-a apucat un „malaise“ (rău) general şi termometrul mi-a ară- 
tat 38°. Toată ziua am avut temperatură, până la 38,6". Ieri am stat în 

pat, temperatura revenită la normal, 36,5%. Şi azi mă simt bine. Ce să 
fi fost? D-rul Cârstea pretinde că a fost gripă intestinală. Ciudată gripă 
care a ţinut 24 de ore! 


Ştirile de ieri şi de azi sunt bune de pe front — chiar foarte bune —= 
dar proaste din lumea mare... 

De pe front: 

Germanii au repurtat o serioasă victorie în regiunea Valdai (la sud 
şi la sud-est de lacul Ilmen) împotriva a 3 armate din grupul Voroşilov. 
Nouă divizii au fost nimicite şi alte nouă scoase din luptă: 63 000 pris 
zonieri, 320 care blindate şi 695 de tunuri au fost capturate sau dis- 
truse. Alte succese, mai modeste la nord, spre Petersburg — la centru 
în regiunea Gomel şi pe Nipru. 

Nemţii tot distrug la divizii, la aeroplane, la care de asalt, la tunuri 
— şi ruşii tot continuă să lupte parcă ar avea un rezervor inepuizabil 
de oameni şi de material! 

Pare totuşi cert că faimoasele contraofensive ale lui Timoşenko, 
făcute de altminteri fără un plan strategic, în scop de a uşura situaţia la 
nord şi la sud, au dat greş. Petersburgul e împresurat tot mai strâns —s 
dar pare că rezistenţa sovietică va fi acolo înverşunată. 

La sud s-a trecut Niprul. Coloane germane se îndreaptă spre Har- 
kov. La Radio Londra s-a spus chiar alaltăieri că ruşii au început eva- 
cuarea acestui oraş... Linia ferată care uneşte Crimeea de continent 
prin istmul care o leagă de Rusia a fost distrusă. 

Din lumea mare: 

Knox, secretarul de Stat al Marinei (U.S.A.), a declarat ieri că „de 
mâine Marina Statelor Unite va începe să tragă“. 

În Iran, Şahul Reza Pahlavi a fost forțat să abdice fiindcă n-a răs- 
puns destul de iute la cererea britanică privitoare la arestarea supuşilor 
germani, italieni, români şi unguri. A abdicat în favoarea fiului său... 
Englezii şi ruşii au hotărât să ocupe Teheranul şi au şi pornit la drum... 

La Buenos Aires, inciente neplăcute suferite de ambasadorul german... 


Membrij americani şi englezi ai comisiei, ce trebuie să meargă la 
Moscova sub preşedinţia lordului Beaverbrook, s-au adunat la Londra. 
Faptul este interesant, căci U.S.A. procedează deja și din punct de 
vedere formal ca şi când ar fi deja în război cu Puterile Axei, luând 
astfel oficial parte la o consfătuire de beligeranți. 

Cutremure şi în Albania... Se apropie de noi! 


În Bulgaria, pe baza ultimei legi votate, pentru apărarea Statului, s-a 
început o acţiune serioasă împotriva comunismului. La nota de protest 
sovietică, Guvernul din Sofia a răspuns negând actele de inamiciţie 
invocate de Moscova împotriva ei — şi acuzând la rândul lui Guvernul 
rusesc de atentate şi atacuri aeronautice pe teritoriul bulgăresc... 


Vizitând regiunea Braşovului, ilustru scrib Megerle s-a închinat la 
Bran în fața urnei conţinând inima Reginei Maria. „Megerle“ conso- 
laţie pentru biata noastră Regină, atât de ostilă crezurilor slujite de ga- 
zetarul lui Ribbentrop... 


Pafnutie Șeicaru, în dorința de a se încadra în ritmul nou şi a nu fi 
dat uitării, a făcut un turneu politic în Franța, Spania şi Portugalia — 
dând în Curentul impresiile sale, care, natural, nu puteau fi decât pe 
placul stăpânirii noastre. La Lisabona a vrut să vadă pe Preşedintele 
Republicii, generalul Carmona, cum văzuse şi intervievase la Vichy pe 
Pétain şi la Madrid pe Franco. A cerut audiență prin ministrul nostru 
Juraşcu, căruia s-a răspuns însă, cu toate insistențele sale, că deoarece 
Șeicaru nu avea o misiune oficială, Preşedintele nu-l putea primi... Paf- 
nutie s-a adresat atunci la Pangal, şi prin acesta a obținut audiența pen- 
tru a doua zi... Juraşcu, consternat, a raportat faptul la Bucureşti! lar eu 
am aflat astfel că Pangal este tot la Lisabona şi încă persoană cu in- 
fluență! 


Guvernul chinez din Nanking (cel sub influența Japoniei) a numit 
un ministru la Bucureşti... Il cheamă Li-Fang. Parcă mai era unul? Sau 
poate mă înşel... 


Deşi nu mai plouă de alaltăieri, e frig ca în noiembrie. Și nu numai 
în Sinaia, în toată ţara e aceeaşi temperatură scăzută. Dacă o începe 
iarna de acum, apoi stăm bine. 


Joi 18 septembrie. În treacăt ieri prin Sinaia, Buşilă a fost și pe la 
noi. El pretinde că mareșalul Antonescu e foarte mulțumit de situația 

de pe front: merge mult mai greu, și prin urmare mult mai încet, decât 
s-a crezut la început m- dar merge, merge conform programului şi pre- 
viziunilor. Nici o decepţie de partea germanilor a căror organizaţie şi 
strategie nu dau greș. Contraofensivele ruseşti, mai mult încercări hao- 
tice de reacțiune, nu au dat absolut nici un rezultat. Nicăieri, liniile ger- 
mane n-au putut fi refulate. Oprirea ritmului năvălitor se datorește şi 
neașteptatei rezistenţe a ruşilor, dar şi mm şi mai ales mm necesităţii or- 
ganizării spatelui, construcției şi reconstrucției de drumuri, organizării 
depozitelor de muniții şi de aprovizionări. 

În ultimul Consiliu de Miniştri, Antonescu a expus colegilor săi si- 
tuaţia fronturilor pe o hartă foarte interesantă, pe care sunt însemnate 
toate mișcările efectuate şi direcţia noilor atacuri (întrucât se pot da în 
vileag). Această hartă va fi redusă şi publicată în ziare şi la cinemato- 
graf, căci Guvernul —æ şi chiar Antonescu mm și-a dat seama că publicul 
a fost ţinut prea în necunoştinţă de mersul campaniei. 

La Odessa se procedează acum numai prin bombardamente şi nu se 
vor mai da atacuri. Duminica trecută, 2 500 de obuze grele au fost 
aruncate asupra oraşului. Trupele noastre ar fi ajuns deja în mahalalele 
Odessei... Nu e adevărat că s-a luat comanda lui Ciupercă: a fost numit 
numai Iacobici deasupra tuturor în fața Odessei, formându-se astfel un 
comandament superior provizoriu până la ocuparea orașului. Iacobici 
îşi menţine portofoliul său, iar Ciupercă =- ca să se pună capăt zyonu- 
rilor răuvoitoare, a fost sărbătorit şi deecorat... 

Cele 6 divizii care au fost mobilizate acum (căci 6 au fost mobili- 
zate) sunt destinate să ocupe teritoriul dintre Nistru şi Bug — terjtoriu 
ce va fi ocupat de armata noastră, dar administrat de nemți. Îndată 
după ocuparea Odessei, Antonescu vrea să demobilizeze restul arma- 
tei, adică toată armata afară de cele 6 divizii din Transnistria mobili- 
zate acum. Şi bineînțeles afară de trupele Corpului zis Expediţionar 
(compus din vânătorii de munte şi din artilerie), care a trecut Niprul şi 
trebuie să fie aproape de istmul Crimeii, dacă nu a şi ajuns acolo. Pestre 
Nipru, au pornit 3 grupuri de armate, unul în jos spre mare între Cherson 
şi Crimeea, altul spre istmul Crimeii, al treilea spre Marea de Azov, 
dincolo de acest istm. O armată germană coboară pe malul stâng al Ni- 
prului spre regiunea Doneţului. Planul germanilor pare să fie, pentru 
toamna asta, ocuparea întregii regiuni industriale până la Don, şi even- 
tual ocuparea Moscovei. Ei sunt însă deciși să meargă în Caucaz, să 
pună mâna pe petrol — Buşilă nu ştia dacă în toamna asta (vor putea) 
sau în primăvară mm dar hotărârea e certă şi Comandamentul german a 
şi început să ia măsurile necesare pentru construirea unei conducte de 
petrol speciale de la Constanţa la Cernavodă: tratativele pentru con- 

strucţie le duce Buşilă cu Neubacher... De la Batum la Constanţa vor 
să transporte petrolul pe Marea Neagră şi nu se tem să fie împiedicaţi 
de englezi fiindcă Strâmtorile sunt dublu minate: sunt minate de turci, 
şi sunt minate de germani, şi unii nu cunosc planul de mine al celor- 
lalţi, aşa încât nici o trădare nu e posibilă. 

La întrebarea mea, Buşilă îmi spune == şi mă linişteşte == Că nemții 
nu par a duce lipsă de benzină, nici a se îngrijora de o asemenea lipsă 
în viitor... De unde o scot, nu ştie nici el, dar o scot. Sau că posedă 
rezerve mult mai mari decât se credea, sau că fabrică benzină sintetică 
mult mai multă decât se crede, sau că se bizuie pe petrolul din Caucaz, 
pe posesiunea căruia, într-un timp determinat, par a fi siguri... 

Despre atitudinea turcilor, Buşilă nu mi-a putut preciza nimic mm nu 
ştia. D-na Ţanrigr soţia ambasadorului, a fost în vizită la d-na Buşilă și 
i-a spus că urcia vrea să rămână neutră cu orice preţ, dar că, dacă ar 
fi silită la război, ar merge cu Anglia... Ca şi mine Buşilă crede însă că 
Turcia îşi ascunde jocul. Cum s-ar explica altfel că a lăsat pe nemți să 
pună mine în Strâmtori și că podurile dintre Turcia și Bulgaria, dărâ- 
mate astă-primăvară, se repară acum pe spezele nemților și de specia- 
liști germani? 

Buşilă mi-a confirmat că trupe germane au trecut şi trec în Bulgaria 
=a în Ce scop, nu ştie nici el. Poate pentru menţinerea ordinei în Bul- 
garia (unde mişcarea comunistă devine amenințătoate), poate pentru 
intimidarea turcilor, poate dimpotrivă pentru formarea unui corp expe- 
diționar germano-turc destinat Siriei, Irakului şi Iranului... 

Buşilă pretinde că informaţia primită de mine că materialul nostru 
de cale ferată ar fi la extrema limită a uzurii, şi că nemţii nu ne repară 
locomotivele trimise în Germania în acest scop mm e exagerată. Mate- 
rialul nostru feroviar nu e mai uzat decât e normal să fie, dar e insufi- 
cient ca cantitate, pentru efortul cerut. În ce priveşte repararea locomo- 
tivelor, au şi sosit două loturi de maşini, refăcute ca noi. 

În chestiunea evreilor, pare că s-a mai pus apă în vin. Buşilă a obți- 
nut de la dl Ică să „rechiziționeze“ evrei ingineri şi să le încredințeze 
posturi în subordine, cu leafă. Probabil că se va proceda tot astfel şi cu 
celelalte ramuri de tehnicieni. 

Noi am restabilit cu cale normală toate liniile din Bucovina şi Basa- 
rabia. Podul de la Ţighina, peste Nistru, n-a putut fi încă reparat. Nem- 
ţii au refăcut linia Lemberg-Odessa şi se aprovizionează pe acolo. Li- 
nia Cracovia-Lemberg-Cernăuţi e gata, a şi funcţionat, dar s-a întrerupt 
acum din cauza podului pe Prut care s-a stricat şi a trebuit să fie refă- 
cut. Peste câteva zile se va putea circula de la Berlin la Bucureşti prin 
Cernăuţi. Linia Moldovei se dublează toată. Lucrările au şi început. 

Bombardamentul din urmă, de la Bucureşti, n-ar fi fost, după Statul 
nostru Major, decât o diversiune, căci altfel nu se explică cum 9 avi- 
oane (atâtea au fost) n-au aruncat decât 3 bombe, din care una singură 
a făcut stricăciuni sfărâmând 200 de războaie dintr-o manufactură de 
bumbac. Scopul principal al incursiunii din acea noapte a fost arunca- 
rea câtorva parașutiști cu misiunea de a distruge conducta de petrol şi 
linia ferată din valea Prahovei. Din cauza ploii aviatorii ruşi s-au înşe- 
lat şi au aruncat parașutiștii în valea Teleajenului, pe la Cheia, în loc 
să-i arunce în valea Prahovei. Şapte paraşutişti au fost prinşi de ţărani, 
şi au mărturisit că erau cu totul 10, din care 5 însărcinaţi să distrugă 
linia ferată şi 5 conducte. Toţi erau români din Basarabia şi au pretins 
că au fost luaţi cu forța şi învățați să sară din avion, şi că tot cu sila au 
fost aruncaţi pe teritoriul nostru. Dar minţeau... Erau toţi otrăviţi, co- 
munişti sadea. Asupra lor s-au găsit, la fiecare, câte 50 000 lei în bilete 
de 5 000, câte 1 000 mărci germane în bilete de 5 mărci, câte un revol- 
ver şi dinamită... Avioanele care au fost deasupra Bucureştiului s-au 
dus până la Turnu- Măgurele, au zburat deasupra podului, dar n-au lă- 
sat nici o bombă... 

Bombardările cele mai dese sunt la Sulina, la Tulcea şi la Vâlcov. 
Te întrebi de ce acolo? Mai ales la Vâlcov, unde nu sunt decât pescari 
lipoveni, toți simpatizanți cu bolşevicii... Și la Constanţa au fost strică- 
ciuni destul de mari. Aflu prin Bușşilă că catedrala zugrăvită de Mirea 
a fost complect distrusă. Mirea se servise de soţia lui în floarea tinereţii 
şi frumuseţii, ca model pentru sfintele din biserică. Zugrăveala lui 
Mirea nu făcea cinci parale, dar mi se strânge inima la gândul că chipul 
de lumină şi de farmec al prietenei mele s-a prefăcut în zob... 

În ce priveşte Guvernul, Bușilă mi-a mărturisit că Marinescu „a 
ieşit“ sub toate așteptările. Ultima boacănă a făcut-o cu peștele: aşa 
lza ieftinit încât a dispărut de pe piaţă... 

Generalul Schobert a murit într-o recunoaștere făcută cu aeropla- 
nul: la înapoiere a aterizat în liniile germane dar pe un teren minat (fără 
să ştie că era minat). Abia a atins pământul, şi aparatul a sărit în aer. 


Șoneriu a trecut şi el ieri pe aici. Mi-a mai povestit de la Cernăuţi, 
care începe să reînvie şi de la Herţa care e tot pustie. 

A dejunat cu Lulu Lambrino, înapoiat de la Paris unde petrecuse 8 
zile cu mamă-sa, cu soru-sa Zizi şi cu junele Hohenzollern. Zizi con- 
tinuă să primească regulat pensia ei (circa 6 milioane lei pe an, de 
necrezut!) dar o duce greu căci la Paris viaţa e grea pentru cine n-are 

parale multe. Până la un preț de 20 franci tot e cu cartelă. La Maxim! 
şi la Ritz se mănâncă perfect, cam 200 franci de cap. Lipsă de combus- 
tibil. Lumea săracă o duce greu... 

Atentatele comuniste continuă în Franţa; trei ofiţeri germani au fost 
omorâţi noaptea, pe la spate. Ca represalii, germanii au împuşcat 20 de 
comunişti, din cei arestaţi ca ostatici... 


Bușilă povestea ieri că dejunul oferit de Hitler la Marele său Cartier 
lui Antonescu? a constat dintr-o supă de cartofi şi un orez cu lapte 
„glacé“. Din supă, fiecare avea dreptul să ia de două ori... În schimb 
vinuri excelente. Aghiotantul lui Hitler a spus la ureche lui Antonescu: 
„Vinurile sunt luate din Franţa, dar Fiihrerul care nu bea vin, nu ştie, 
căci altfel ar fi rău de noi...“ 

Antonescu, care nu suportă cartofii şi nu gustă orezul, n-a mâncat 
nimic... S-a săturat cu laurii Crucii de Fier... 


Ică Antonescu primeşte cărţi poştale cu portretul lui, dar cu un mo- 
noclu negru pe un ochi, ca Armand Călinescu. Asemenea cărți sunt tri- 
mise şi generalului Popescu, minstrul Internelor şi lui Eugen Cristescu 
de la Siguranţă, şi altora. E ultima modă, în materie de ameninţare le- 
gionară. De când primeşte asemenea ameninţări, Ică a încetat orice co- 
chetărie cu legionarii. Arătând într-o zi lui Killinger cartea primită, 
acesta a apostrofat pe Vice-Regele nostru cu cuvintele: „Cum? Şi nu 
i-ai împuşcat încă“? lată un neamțţ care nu se încurcă cu legionarii?. 


Colonelul Mardare (de la Palat) ar fi spus cuiva astăzi că Urdăreanu 
s-a însurat cu o vedetă cinematografică de la Hollywood... Toate sunt 
posibile. Poate să devină şi Urdăreanu un „star“ şi să-l vedem rulând 
la Bucureşti în rolul... mareşalului Antonescu... 


Ştirile de azi — radio şi jurnale — par a justifica optimismul de ieri 
al lui Buşilă şi explică totodată „entr-actul“ de câteva săptămâni pe 
frontul oriental: mari bătălii decisive au început în triunghiurile Kiev- 

l Maxim's a fost cumpărat de Horcher, marele restaurator berlinez!!! 


2 Cu prilejul decorării sale. 
3 Ţin anecdota tot de la Buşilă. 

Moscova-Harkov şi Sevastopol-Harkov-Rostov. Ele se desfăşoară fa- 
vorabil nemților... Dă Doamne noroc! 


Vineri 19 septembrie. lar e frig, iar e urât, iar mi-e inima strânsă... 


Generalul loaniţiu, şeful Marelui Cartier, a fost ucis pe front. Moar- 
tea sa a fost comunicată ieri-seară la radio, odată cu darea de seamă a 
aducerii rămășițelor sale în Bucureşti, cu avionul... Cu un ceas înainte 
mi se comunicase nenorocitul eveniment, prin telefon, de la Bucureşti. 
Și mi s-a spus şi cum a murit bietul om, ceea ce la radio nu s-a spus. A 
fost victima unui accident de avion. Păcuse şi el o recunoaștere, ca von 
Schobert, şi se înapoiase, şi avusese norocul să nu dea peste o mină la 
aterizare. Dar după ce coborâse din aeroplan, s-a apropiat prea mult de 
elice, încă în mişcare — a fost înhăţat şi făcut praf... Alte amănunte nu 
mi s-au dat. 

Nu l-am cunoscut, sau cel puţin nu-mi aduc aminte să-l fi cunoscut. 
Se spune că era ofițer eminent. Și trebuie să fi fost, căci deşi numai 
general de Brigadă, ajunsese şef al Marelui Stat Major... 


Sua terminat şi cu farafastâcurile nepreţuitei Adine, văduvă Take 
Ionescu, prințesa Voroniecka. Nicu Costinescu vine de la Bucureşti cu 
ştirea că atât dânsa cât şi soțul ei au fost rugaţi să părăsească ţara şi să 
meargă unde vor voi. Ar fi ales Berlinul, fiindcă Voroniecki ar avea 
acolo prieteni... 

Expulzarea ar fi datorită intrigilor pe care inefabila paranoică a 
încercat să le ţeasă între Regina Elena şi marşalul Antonescu. După ce 
revoluţionase spitalele din Sinaia, „cote des damestt (pe cele de doam- 
ne), trecuse la Bucureşti unde amestecânsu-se în câte nu-i fierbe oala, 
înnebunise toată lumea. Păcat de ea: e fată frumoasă, nu e proastă — 
dar dement de ambițioasă, e lipsită de orice măsură, de orice tact. Și 
vrea cu tot preţul să joace rol, şi încă rol de frunte. 

„Comment va la Princesse?‘ (Ce mai face Principesa?) — întreba 
cineva pe Voroniecki. „Mal — a răspuns Prinţul — elle augmente 
d'âge et elle diminue de fortune!...* (Prost, înaintează în vârstă şi scade 
în avere!)... 


Taylor, acreditatul personal al lui Roosevelt pe lângă Papa a remis 
Sanctităţii Sale un mesaj din partea patronului său. Asupra conţinutului 


www.dacoromanica.ro 


ÎNSEMNĂRI ZILNICE, 1941 299 


acestui mesaj, se păstrează tăcere în anturajul Papei. Din afara Vatica- 
nului, unii cred că ar fi o sugestie a Preşedintelui american în favoarea 
intervenţiei de pace... Puțin probabil. Alţii pretind că Roosevelt a cerut 
Papei să declare că războiul împotriva lui Hitler „e un război justificat“ 
— şi că, bineînţeles, Papa a refuzat. 

Ruşii au lăsat să cadă vreo 10 paraşutişti în jurul Bazargicului. Sol- 
daţii au tras asupra lor şi i-au ucis. S-a constatat că erau comunişti bul- 
gari, refugiați în Rusia, şi trimişi acum de sovietici, pe calea aerului în 
ţara lor, în scop de propagandă. De ce-i mai arde lui Stalin... 

Pe de altă parte, nemulţumite de răspunsul Guvernului bulgar la pri- 
ma lor notă, Sovietele au trimis la Sofia un nou protest. Guvernul bul- 
gar e învinuit că în complicitate cu germanii prepară un atac împotriva 
Turciei, şi indirect împotriva Rusiei... 


Din nou cutremure în Anatolia; iar câteva sate dărâmate... Byrr... 


La răsărit de Nipru, ofensiva germană continuă fără încetare... La 
Petersburg, nemţii înaintează. O singură divizie germană a cucerit 119 
bastioane fortificate. Luptele în curs sunt de importanţă covârşitoare; 
ca de obicei, nemții sunt sobri în comunicatele lor — să aşteptăm sfâr- 
şitul operaţiunilor. 


Ruşii au intrat în Teheran. 


Sâmbătă 20 septembrie. Nesiguranţa sufletească în care ne găseam 
de 4 săptămâni şi mai bine din cauza tăcerii Comandamentelor noastre 
sau a ştirilor limitate la mărunţişuri, nesiguranță sporită şi prin ştirile 
tendenţioase ale radiodifuziunilor inamice, a încetat aseară. În fine ia- 
răşi mişcări în stil mare şi veşti senzaţionale! Patru armate sovietice au 
fost încercuite în regiunea Kievului. De şase săptămâni Kievul era 
închis din 3 părţi: de la vest, de la nord şi de la sud — dar spre est, 
peste Nipru armatele din acea regiune îşi păstrase contactul şi comuni- 
caţiile cu restul armatelor sovietice. Armata maraşalului von Bock 
coborând de la Gomel înspre sud şi armata mareșalului von Rundstedt 
mişcându-se de la sud spre nord, după ce a trecut Niprul mijlociu şi 
inferior — și-au dat mâna în ziua de 13 septembrie, încercuind astfel 
complect, din toate părțile, armatele sovietice din regiunea Kievului. 


www.dacoromanica.ro 


300 CONSTANTIN ARGETOIANU 


Aceste armate, patru la număr sunt menite pieişji sau capitulăşii... Azi- 
dimineaţă ne-a venit şi ştirea ocupăţii oraşului Kiev şi a orașului Pol- 
tava situat la 120 kilomeţyj de Harkov. Comunicatele adaugă că alte 
rezultate însemnate vor urma; unele din ele trebuie să fje chiar reali- 
zate, căci joncţiunea armatelor germane von Bock şi von Rundstaedst 
a avut loc la 13 şi azi suntem în 20 septembyje... 

Vechiul şitm e reluat; să cădem în genunchi și să mulțumim lui 
Dumnezeu! Acum putem dormi mai liniștiți! 

Ca să pună capăt minciunilor răspândite de Moscova şi Longa, 
comunicatul Marelui Cartier german de ieşi, dă câteva date statistice. 

Pe frontul oyjental, de la 23 iunie la 31 august, armata germană a 
pierdut, în cifre rotunde, cipca 100 000 morţi şi dispăruţi, 300 000 ră- 
niţi şi 725 de avioane. În acelaşi timp numărul prijzonieşilor ruşi a fost 
de 1 800 000, ceea ce însemnează cu morţi şi răniţi, o pierdere de peste 
5 milioane de oameni pentru sovietici. 

Interesante şi minunate sunt cifzele care se dau cu pyivire la servi- 
ciile aduse de aviația de transport germană. Iată câteva: o escadrilă de 
transport germană a zburat, de la începutul campaniei în est, fără ca să 
înregistreze vreo pierdere de materjal sau de oameni, 3 000 000 de 
kilometri în 4 000 de ore de zbor şi a transportat 10 000 de persoane şi 
5 000 000 kilograme de mateşiale, printre care 2 500 saci de poștă, 
3 600 000 kilograme de bombe, muniții, benzină, efecte etc. Q altă for- 
maţie, care a efectuat 4 312 zborugi străbătând 1 740 081 kilomeţyi (a- 
dică de 40 de oşj înconjurul pământului), a transportat 15 000 de sol- 
daţi şi 2 696 000 kilograme mategial de război. O a treia escadrilă de 
transport a realizat deplasarea a 10 000 de soldaţi şi a 3 012 000 kilo- 
grame de mategjal de război, în 1975 zboruri însumând o distanță de 
1 740 269 kilomeţri... 

Și la Petersburg merge înainte. La Londşa se vorbeşte că muncitoţi- 
mea din fabricile locale, nemaiputând suporta pombardamentele neîn- 
cetate cere capitularea orașului... 

Se zice că linia Murmanskului ar fi în cea mai mare parte ocupată 
de trupele finalndeze. Porţiunile neocupate încă ar fi sub bătaia tunului 
finalndez... 

În Marea Neagră, în Golful Finic, pe Ladoga, aviația germană qis- 
truge zilnic vapoare sovietice. N-au mai rămas multe... 

Merge! merge! 


Ess 
Ruşii lasă mereu să cadă paraşutişti în Bulgaria. Sunt toţi agenţi co- 
munişti, înarmaţi cu revolvere şi cu dinamită și aprovizionaţi cu bani 

bulgăreşti. Câţiva au fost lăsaţi să cadă şi la noi. Pare evident că Mos- 
cova caută o diversiune și încearcă să tulbure atmosfera în Balcani, 
mai ales în Bulgaria. Guvernul din Sofia a protestat energic pe lângă 
Guvernul sovietic. Molotov a declarat ministrului Bulgariei la Mos- 
cova că a devenit indezirabil... 


Ieri a fost înmormântat cu mare solemnitate la Bucureşti, generalul 
Al. Ioanițiu. Ceremonia şi discursurile au fost rediodifuzate. Slujba 
religioasă a avut loc la Cimitirul Militar Ghencea. Ică Antonescu a citit 
o telegramă de condoleanţe din partea Fiihrerului. Din nefericire nu s- 
a mărginit la atât. Au mai fost şi alte discursuri mediocre. Generalul 
Hauffe (înlocuitorul lui Hansen în funtea Misiunii militare germane) a 
vorbit pe româneşțe... La ceremonie a asistat, pe lângă militari, întreg 
Guvernul şi mareșalul Antonescu. 

Mareșalul Antonescu a asistat, cu o zi înainte, şi la funeraliile ge- 
neralului von Schobert, la Nicolaev, la gura Bugului. Generalul von 
Schobert a fost înmormântat provizoriu, împreună cu pilotul său, într- 
un parc pe marginea limanului Bugului. La înmormântarea lui a fost de 
față şi mareşalul Brauchitsch. Amândoi mareşalii au sosit la Nicolaev 
cu avionul. Antonescu a spus câteva cuvinte la mormântul fostului său 
secund și i-a decorat sicriul cu ordinul Mihai Viteazul clasa a Il-a. Cu 
câteva săptămâni înainte de moayţea sa, von Schobert fusese decorat cu 
Mihai Viteazul cl. III-a. Şi pilotul său, un căpitan, a fost decorat „post- 
mortem“ cu Crucea Aeronautică cl. I. 

Se împlinesc azi exact doi ani de la uciderea lui Armand Călinescu 
şi de la masacrele care au urmat în aceeași seară... Atâtea au trecut de 
atunci peste noi, încât parcă am trăit douăzeci, nu doi ani! 


Duminică 21 septembrie. Timpul se menţine frumos, dar foarte rece. 
Focul dârdâie în toate sobele... Azi-noapte au mai venit două transpor- 
turi de răniţi de la Odessa. Cucoanele au pansat toată noaptea... 


Telegramele de ieri aduc ştiri de necrezur de la Kiev. Comanda- 
mentul superior bolşevic din acel oraş ar fi fugit, și trupele s-au predat 
imediat; aşa se explică că oraşul a fost ocupat aproape fără lupte şi fără 
stricăciuni... Se zice că peste 60 de divizii sovietice sunt încercuite în 
regiunea Kievului... Din telegramele neoficiale reiese că trupele ger- 

maâno-române sunt în Cyjmeea şi se îndreaptă spre Sevastopo]. Aļte ar- 
mate înaintează spre Harkov şi spre Donet... 


Atașatul nostru de presă din Egipt a sosit ja Bucureşti şi povesteşte 
că în armata engleză de acolo a apătruns anarhia. Soldaţii nu prea mai 
ascultă de ofiţeţi; între englezi şi australieni domneşte ură de moarte și 
bătăile pe stradă şi în |ocajurile publice sunt dese. La un cinematograf 
în Cairo, o bandă de soldaţi englezi s-a |uat acum de curând ļa ceartă 
cu altă bandă de soldaţi australieni; australienii fjind în minoritate, au 
făcut ape] |a soldaţii francezi gaullişti, de faţă şi ei, şi s-a încins o bă- 
taie care n-a putut fj potolită decât prin chemarea unui regiment en- 
glezesc. 

De asemeni ura poporului egiptean împotriva englezilor care au 
atras războiu| şi bombardamentele asupra paşnicei văi a Niļuļui, e de 
nedescţis. Guvernu] o scaldă; populaţitatea Partidului Wafdist şi a |ui 
Nahas-Paşa cresc pe fjecare zi... 


Radiodifuziunile britanice anunță că în Croaţia, dar mai ales în Bos- 
nia, în Herţegovina şi în Muntenegreu tulburăţile şi ciocnirile dintre 
„patrioţi“ (adică comuniști) şi poterije Poglavnicului de o parte şi tru- 
pele italiene de ocupaţie de alta, nu încetează. „Patrioţii“ asaltează şi 
distrug fabricile, şi atacă pe italieni unde-i găsesc. Italienii mărturisesc 
că numai în Muntenegreu au pierdut până acum peste 1 600 de soldaţi 
şi ofiţeri... Dacă e aşa, pricep că Regele şi Regina Croaţiei nu se gră- 
besc să-şi ia Coroana în primire... 

Pere Barra] a venit să-mi facă o vizită. E] crede că pacea vine re- 
pede. Papa |e-ar fj trimis ordinu] confidenţia] să facă rugăciuni speciale 
toate zilele până |a sfârşitu] |ui octombrie, căci e ceva în curs!... Barra] 
susține că Stalin nu mai e comunist, că a rupt-o de mult cu comunismu] 
(procesele troțkiştilor, crearea muncitoţilor cafificați la fabrici, pro- 
prietatea individuală reîntronată (?) Ja ţară etc.), şi că în oţice caz alian- 
ţa cu Anglia şi cu Statele Unite a dat ultima lovitură comunismului în 
Rusia... E] crede că Hess |ucrează, înţeles cu Hitler, pentru pace, în An- 
glia. Pacea se va face pe spinarea Rusiei, abandonată Gemaniei, care, 
la rându] ei va evacua Belgia şi Qlanda. De Franța, Danemarca, Norve- 


1 Ciudat, dar şi în cercuţile militare germane de |a noi domneşte credinţa că pacea se apropie. 
Mi-a spus-o Gr. Çarp, care trăieşte printre nemți. La nemți poate să fie şi o djbăcie, pentru linjşti- 
rea spiritelor din Germanja — căci în Germania poporuj e sătu| de războj. Şi-au început să se sa- 
ture şi so|daţij pe front... 

gia, Iugoslavia, Grecia nu mai vorbim (?). Asupra organizării politice, 
sociale şi economice a Europei, deosebirile între Hitler şi anglo-ameri- 
cani nu sunt mari... Şi Barral a terminat exprimându-și din nou convin- 
gerea că pacea se apropie... 

Am notat aci părerile lui Barral, fiindcă e u om inteligent, şi iezuiţii 
ştiu multe — dar nu pot să zic că m-a convins. Popii catolici de seama 
lui Barral ştiu multe, încât câteodată se încurcă în ele... 

Interesant că părintele Barral e convins că Hitler a pornit împotriva 
rușilor, în înțelegere cu englezii (!!!) ca să ajungă la o formulă de ieșire 
din război... După dânsul, ajutorul pe care Anglia şi America îl vor da 
Rusiei va fi pur platonic... 

Ar fi frumos să fie aşa, dar de! 


Aflu cum a fost ucis generalul Ioaniţiu. Nu fusese în recunoaștere. 
Venea de la Nicolaev de la înmormântare lui Schobert. Avionul în care 
se afla a aterizat la Tiraspol câteva minute după al mareșalului Anto- 
nescu; loaniţiu a sărit jos, şi ca să ajungă mai iute la avionul lui Anto- 
nescu a scurtat drumul trecând pe sub aripa avionului său, fără să-și 
dea seama că elicea se mai învârtea... O paletă i-a zdrobit capul... 


A murit I. Angelescu, fostul meu colaborator la Ministerul de Fi- 
nante, în 1920. A ajuns subsecretar de Stat, ministru şi prim-preşedinte 
la Curtea de Conturi. Om blând şi cumsecade, se pricepea la multe, 
numai la finanţe nu. 


Luni 22 septembrie. Vreme splendidă dar rece. Comunicatele radio- 
fonice de aseară ne vestesc că trupele germane au ajuns la Marea de 
Azov. În regiunea Kievului, nimicirea trupelor sovietice încercuite 
continuă. Până acum s-au luat peste 150 000 prizonieri, sute de tancuri 
şi de tunuri — material enorm — şi e numai începutul, sunt primele 
cifre ale bilanţului. 


Chestia cu Adina Take Ionescu Voroniecka e adevărată, dar vădu- 
vioara naţională a scăpat. Demetre Ghica (fostul ministru) sosit aseară 
din Bucureşti, mi-a confirmat-o. Frate-său Vladimir a fost chiar ames- 
tecat în afacere, căci Adina a făcut apel la dânsul, să o salveze „în nu- 
mele principiilor creştine“ (??!). Vladimir s-a recuzat, declarând că nu 

se poate amesteca într-o asemenea afacere şi că de altminteri n-are nici 
o trecere pe lângă Guvern... Dar Voroniecki e bine cu Legația germană 
şi a obținut prin Killinger, mai întâi un răgaz de 5 zile, apoi suspen- 
darea măsurii. Ghica crede că Guvernul n-a avut de la început intenţia 
să expedieze pe Adina — gură-de-petice — peste graniță, dar a vrut 
să-i dea un serios avertisment. Să sperăm că năbădăioasa femeie se va 
linişti... 


Cu generalul Ciupercă, lucrurile s-ar fi întâmplat astfel: 

Generalul Iacobici care n-a fost o zi pe front, şi împotriva căruia se 
începuse o campanie în armată sub cuvânt că nu s-a bătut niciodată 
alături de noi (în războiul trecut a combătut, ca ofiţer austriac, împo- 
triva noastră) — a cerut mareşalului Antonescu, cu insistență, un co- 
mandament. Antonescu a consimțit, a chemat pe generalii Ciupercă şi 
Petre Dumitrescu, le-a explicat situaţia, le-a arătat că tot meritul cam- 
paniei terminate rămâne al lor, i-a decorat cu Mihai Viteazul, şi cu con- 
simțământul lor a creat un comandament al frontului Odessei pe care 
l-a încredinţat lui Iacobici, mai vechi şi ca Ciupercă şi ca Dumitrescu. 
Comandamentul lui Iacobici e mai mult nominal, căci acum nu mai are 
altceva de făcut decât să aştepte ca nemţii să ia Odessa... 

În tot cazul, nici vorbă de dizgrație pentru Ciupercă, deşi probabil 
Antonescu n-a uitat incidentul pe care l-a avut cu zisul Ciupercă pe 
când acesta era ministru de Război iar el comandantul Corpului de Ar- 
mată din Chişinăul. Se poate că amintirea acestui incident, care s-a 
tranşat atunci în defavoarea lui Antonescu, să fi contribuit la grabnica 
satisfacere a cererii lui Iacobici. 


Marţi 23 septembrie. Ieri pe o zi minunată fost cu Cecropid şi Ion 
Lahovari la Braşov. Vizitat sucursala Societăţii Bancare, o prea fru- 
moasă clădire, în piață, în dosul Primăriei. Repararea şi amenajarea 
internă au fost făcute cu mult gust. Witzleben a instalat și o mică gar- 
sonieră, cu tot confortul, pentru noi cei de la direcţie, dacă am vrea să 
petrecem o noapte la Braşov... 

Căutat pe Vaida, la Safrano, unde locuieşte: nu l-am găsit, era la 
Bucureşti. Luat dejunul — excelent (dar 3 persoane 3 600 lei“) — la 
„Aro“. 


l Ciupercă anunţase venirea lui în inspecție la Chişinău, iar Antonescu în loc să-l aștepte a 
plecat la Bucureşti, la inaugurarea monumentului lui Brătianu... 

Zărit pe Bébi Grădişteanu — fiul lui Ionaş şi consilier la Curtea din 
Bucureşti — împreună cu nevastă-sa. Se zice că Grădişteanu a încasat 
anul acesta 22 milioane pe orezul pe care-l cultivă la moşia lui de lângă 
Comana, în Ilfov. Nevastă-sa era să moară de peritonită, în urma unei 
apendicite. Aşa se spune cel puţin oficial, căci gurile rele pretind că 
s-ar fi contaminat şi că era să o răpună o blenoragie cu infecţie conse- 
cutivă în pelvis... 

Azi-dimineaţă la ora 7, tot cu Cecropid şi Ion Lahovari, am părăsit 
Sinaia pe vreme înnorată şi am sosit la Bucureşti la ora 9. Automobilul 
este o frumoasă invenţie, mai ales pe vremuri ca acestea când trenurile 
ay devenit impracticabile... 

La Bucureşti am găsit vreme posomorâtă dar caldă. Reparaţiile ca- 
sei terminate. Cred că n-am să mă mai mişc de aci, dacă o vrea Dum- 
nezeu... 

Cecropid îmi spune că e de necerzut cât îl urăsc oamenii pe Ică An- 
tonescu. E lipsit într-adevăr de orice tact. Duminică a şuerat la Radio 
o scurtă cuvântare pențry comemorarea a 3 luni de la ințparea în război 
cu ruşii; în acest discurs s-a întrecut pe el însuşi: e ceva oribil, să fugi 
să te dai cu capul de toate zidurile. Sfârşitul e formidabil: toţi răniții 
din spitale, „sunt şcolarii lui!“ 

Să fi spus aşa ceva Iorga, hai să mai treacă, căci a fost profesor la 
5 catedre timp de 50 de ani — dar dl Ică, biet conferenţiar de ieri! Nu 
se poate ca această cuvântare, în care numai rimele sărace lipsesc ca să 
fie adevărată literatură de plăcintă, să nu fi fost „auzită“ şi de mareşalul 
Antonescu — şi aci e lucrul trist, dl Ică n-a fost trimis, e/, la şcoală, a 
doua zi. O asemenea lipsă de spirit critic din payțea Conducătorului 
nostru, e direct îngrijorătoare... 

Dar e astfel încălecat de Ică, încât nimic nu-l zdruncină în încre- 
derea sa. Prietenul său Mareş a încercat să-i vorbească şi să-i arate cât 
rău îi face în opinia publică samavolnicia benjaminului. Mareşalul n-a 
vrut să audă, l-a dat afară de la Creditul Industrial (unde era preşedinte 
al Consiliului de Adminisţpaţie) şi a numit în locul lui pe Finţescu, 
profesorul de la Drept... 


După decorarea mareşalului cu Crucea de Fier, legionarii au a- 
dăugat: „De o cruce de lemn penţry Ică şi de una de piaţă penţry Rica 
(d-na Antonescu), vom îngriji noi!“ Oribil... 


Englezii şi sovieticii au admis pe Tronul Iranului pe Mohamed Riza 
Pahlavi, fiul fostului Şah şi cumnat cu Regele Etiopiei. L-au admis cu 

condiţia să fie sluga lor plecată. Junele arivist ca să-şi păstreze Tronul 
a mers cu slugărnicia până a primi să semneze un mandat de arestare 
împotriva tatălui său... 

După telegramele engleze de azi, Teheranul n-ar fi încă ocupat de 
ruşi, Cum S-a Zis... 


Generalul Iacobici a fost numit Şef al Marelui Stat Major (şi al Ma- 
relui Cartier), nu generalul Mazarini cum s-a spus. Decretul a apărut 
azi. Generalul Iacobici părăseşte Ministerul Apărării Naţionale, al că- 
rui interimat îl preia mareşalul Antonescu, urmând ca Departamentul 
să fie condus în lipsa mareșalului, de generalul Pantazi. Îmi pare bine 
că a rămas Mazarini unde e, căci e un om îndatoritor... 


Întâlnit pe Alimănescu, care face pe interpretul de limbă rusă la 
Divizia generalului Potopeanu, în faţa Odessei, şi a venit în permisie la 
Bucureşti. Dezminte zvonul care a circulat, cum că la Odessa ar bântui 
holera. Dar rezistenţa sovieticilor e de necrezut. Acum opt zile, Poto- 
peanu crezând că nu are în fața lui decât un rând de mitraliere a dat nă- 
vală: deodată au ieşit la iveală 6 rânduri de mitraliere, și a fost un mă- 
cel îngrozitor (trenurile de răniţi până la Sinaia...). Trupele noastre sunt 
în mahalalele Odessei, dar nu pot înainta. N-avem aviaţie suficientă 
nici tunuri grele, sau mai bine zis muniții pentru aceste tunuri. Nistru 
a venit aşa de mare, cum nu s-a văzut niciodată, şi a luat podul de la 
Tighina. Opt zile camioanele cu muniții n-au putut trece... Aşa poves- 
teşte Alimănescu... 


Iar cutremur în Turcia, mare. De data asta au suferit crunt oraşele 
Eski-Schihir, Kutaya, Karahissar, Urfa, etc. şi împrejurimile lor. Mă 
apucă groaza... 


Am (!) botezat pe nelipsita de lângă Antoneşti, gheşeftăreasă Vetu- 
ria Goga: „Madame Rasputain“! E bună, căci dama mai e şi curvă... 


Vitejia aviatorilor noştri: 
O patrulă de 4 avioane din escadrila comandată de It. comandor 
Pârvulescu a intrat în luptă zilele trecute cu 20 avioane sovietice din 

care a doborât 8 şi a pus pe fugă pe celelalte 12. Avioanele noastre 
n-au înregistrat nici o pierdere. E splendid... 


Mareşalul Pétain a adresat un manifest francezilor din Franţa ocu- 
pată, atrăgându-le atenţiunea asupra deselor atentate pe la spate împo- 
triva soldaţilor germani, şi invitându-i cu stăruință să lupte împotriva 
uneltirilor comuniste. 

Și în Bulgaria, lupta împotriva propagandei şi acţiunii comuniste 
face obiectul tuturor preocupărilor guvernanților. Alături de această 
luptă împotriva anarhiei, cucoanele din Londra se gătesc cu însemnele 
bolşevice, secera şi ciocanul. A înnebunit lumea: capitaliştii au devenit 
comunişti şi golanii reacţionari... 


La cele scrise mai sus cu privire la raporturile dintre Mareş şi Ică 
Antonescu, mi se mai aduce o informaţie. Zilele trecute, Ică ar fi aflat 
că Mareş l-a criticat şi l-a tratat de bolșevic fiindcă într-una din nume- 
roasele sale cuvântări ar fi vorbit „de necesitatea de a se rotunji pro- 
prietăţile rurale“, preconizând astfel o nouă expropriere. Îndată ce ar fi 
aflat această calomnie, Ică a luat telefonul şi s-a răstit la Mareş, care 
i-a răspuns pe loc: „Să fii obraznic cu cine îţi permite, dar nu cu mine 
care te-am cunoscut vierme! Să faci bine să-ţi ţii gura!“ — Şi i-a închis 
telefonul. Afacerea este înaintea mareşalului plictisit totuşi, zice-se, de 
boroboaţele iubitului său „alter ego“... O fi? 


Se vorbeşte cu insistenţă de debarcarea lui Marinescu de la Econo- 
mia Naţională, şi se zice că va fi înlocuit prin... colonelul Dragomir, 
fostul ministru al Coordonării! tusea în locul junghiului... 


Joi, 24 septembrie. Bătălia de lichidare în jurul Kievului e pe sfâr- 
şite. Centrul regiunii de învluire e la Priluki. După comunicatele ger- 
mane vreo 50 de divizii, constituind 4 armate au fost nimicite. Coman- 
damentul german socotește numărul oamenilor concentrați în jurul 
Kievului cam la 750 000. Dintre aceştia, 380 000 au fost luaţi prizonie- 
ri; dacă se ţine seamă de morţi şi răniţi, se vede câţi au putut să scape 
E o cifră record, cifra de 380 000 prizonieri, care nu a fost atinsă nici 
într-o bătălie, nici în Flandra, nici la Bialystok, nici la Minsk, mei la 
Smolensk. În total, nemții au făcut prizonieri, în trei luni de zile, peste 

2 000 000 de ruşi, adică atât cât au capturat în cei 4 ani ai ultimului 
război. La Kiev au mai căzut în mâinile nemților 2 100 tunuri şi 570 
care de asalt... 

Cu prilejul acestei bătălii din jurul Kievului s-a mai constatat că 
moralul țpypelor sovietice a scăzut mult şi că debandada se apropie. 
Ofițerii şi comisarii sovietici au fugit ca să se pună la adăpost. „Din 
ordin superior“ — răspund ruşii, ca să încadreze aiurea ţrype noi ce se 
ridică... Mai multe încercări de scăpare din cercul de fier, ca şi mai 
multe contraatacuri din afară au fost respinse de germani cu mari pier- 
deri penţry sovietici. 

La Kiev s-a reluat viaţa normală, deşii sovieticii, înainte de a părăsi 
oraşul, au făcut destule stricăciuni şi au dat foc la multe depozite de 
aprovizionare. 

La Peţersburg luptele continuă, înverşunate. La Odessa însă, sunt şi 
mai înverşunate, şi înaintarea noastră merge greu: casă după casă tre- 
buie cucerită şi pierderile noastre ca şi ale nemților sunt mari... 

Scufundarea vaselor ruseşti în Marea Neagră ca şi în Baltică conti- 
nuă. În direcția Harkovului şi de-a lungul Mării de Azov se înaintează. 
Din Crimeea, nici o ştire publicată; nu ştim încă cu cerțitudine dacă 
trupele noastre au trecut sau nu istmurile. În tot cazul, aeroporturile din 
Crimeea sunt sub bombardamentul zilnic german... 


Îi 


Cecropid îmi aduce două ştiri senzaţionale din izvor sigur, zice el: 

1) Peste câteva zile vom denunța arbitrajul de la Viena ca şi caduc 
— fiindcă ungurii n-au executat clauzele ce le-au fost impuse. Pare că 
această denunţare se va face de acord cu nemții... 

2) Horia Sima e grav rănit. Nu pe front, ci în Germania, unde se află 
sechestrat. Să fi încercat să fugă, să fi fost făcut scăpat... sau altceva? 


Uzina electrică din Iași a sărit în aer. S-a găsit că a fost minată în 4 
locuri... Comuniştii locali, sau a S-a coloană sovietică cu paraşutiştii 
ei? Ştirea n-a fost dată publicității. Dar Iaşul e fără lumină și fără apă, 
căci principala pompă a distribuţiei de apă era mişcată prin electrici- 
tate... La București s-au dublat pretutindeni posturile de pază. Paraşu- 
tiştii devin un adevărat pericol... 

De altminteri, mișcarea comunistă se manifestă pretutindeni. În 
Franţa se asasinează, în Bulgaria se pun la cale mişcări rurale, în Croa- 
ţia, la Zagreb s-a încercat să se arunce în aer centrala telefonică. 

S-a întețit însă şi lupta împotriva comuniștilor. În Franţa, condam- 
nări zilnice. O secţie a Curţii de Apel din Paris a fost însărcinată cu ur- 
mărirea şi a pronunțat până acum 4 condamnări la moarte, printre care 
şi fostul deputat comunist Cathalla. La Zagreb au fost executaţi 50 de 
comunişti învinuiți de atentatul la Telefoane. Poglavnicul nu mai iese 
din casă de frică să nu fie omorât. De altminteri în Croaţia lucrurile 
merg cât se poate de rău... 

Mareşalul Pétain a vorbit legionarilor care pleacă pe frontul rusesc 
şi a spus că francezii nu trebuie să se mai gândească la trecut, ci numai 
la viitor... Din nenorocire mai e şi prezentul, şi oamenii mor de foame... 


În Anglia, dl ambasador sovietic Maiski a botezat într-o uzină pri- 
mele tancuri destinate Rusiei. Nume ca acestea au fost date tancurilor: 
Lenin, Karl Marx, Timoşenko, Churchill (!!) — iar autorităţile brita- 
nice au fost primite în fabrică cu cântecul Internaționalei! Bine au 
ajuns bancherii lumii din City! 

După o ştire din Ankara, englezii şi bolşevicii s-au luat la bătaie în 


Teheran, sau alături... Guvernul cel nou iranian a rechemat miniştrii săi 
din Berlin, Roma şi Bucureşti... 


Stavri Cunescu, faimosul director al Muncii din Ministerul cu ace- 
laşi nume, a fost scos din slujbă... E vinovat de multe! 


Generalul Dentz, fostul guvernator al Siriei, a fost numit ofiţer al 
Legiunii de Onoare. Cu atât se alege de pe urma străduinţelor lui... 


Mare vâlvă în jurul Strâmtorilor. Englezii acuză pe turci că au vrut 
să lase să treacă vase italiene camuflate în vase bulgare... Turcii protes- 
tează cu indignare, se declară neutri, iar nemţii fac haz. De altminteri, 
Strâmtorile, cu dubla lor minare, turcă şi germană, sunt pentru moment 
impracticabile oricărui vas... 


În America, se merge din ce în ce spre război. Acum e vorba să se 
modifice sau chiar să se suprime legea neutralității... Deputatul Fish 

vrea să ceară în Parlament intrarea imediată în război, ca să provoace 
un vot contrar. Alţii vor să ceară darea în judecată a senatorului Nye, 
fiindcă duce contra ovreilor şi democraţilor, alături de Lindbergh, o 
campanie de calomnii... Agitaţia e mare, şi în fiecare săptămână se 
votează credite noi pentru armată și marină. Un vas de comerţ, sub 
steag panamez, „Pink Star“, a fost scufundat aproape de coasta ame- 
ricană, pe drumul Islandei. Până acum nici o reacțiune americană... 


Radio-Londra pretinde că alaltăieri, Timoşenko a contraatacat spre 
Smolensk și ar fi distrus două divizii germane. Germanii dezmint... Un 
succes sovietic e puţin probabil. 


Radian, care e mobilizat la biroul informaţiilor Statului Major îmi 
povesteşte că nemţii au găsit în Rusia enorme depozite de benzină, pe 
care ruşii nu le distruseseră. De asemenea, enorm de multe vite şi de 
aprovizionări de grâu... Să dea Dumnezeu să fie aşa! 


Consiliul de Miniştri întrunit ieri a hotărât sporirea pensiilor odată 
cu sporirea lefurilor. S-au luat de asemenea măsuri pentru refacerea 
dezastrelor pricinuite de inundaţii în judeţul Argeş și pentru începerea 
lucrărilor liniei ferate Curtea de Argeș-Râmnicul Vâlcei. S-a mai decis 
înființarea de „Magazine Universale“ în oraşele basarabene „evacuate“ 
de ovrei, care până aci aveau tot comerţul în mână. Se va pune de ase- 
menea la cale reeducarea invalizilor de război, spre a-i pune în măsură 
să-şi câştige existența. 


În fițuica lui, La Roumanie Nouvelle, Jean Th. Florescu scrie un ar- 
ticol: Homo Novus (!!). Pe lângă Ică Antonescu, Jean Th. Florescu e un 
clasic al scrisului românesc... 


Lepădătura ce poartă numele (furat) de Barnovschi, propune înfiin- 
tarea unui nou ordin, Ordinul Ştefan cel Mare, prin care să se recom- 
penseze actele de eroism săvârşite pe frontul de est. Ordinul Ștefan cel 
Mare ar fi similar ordinului Mihai Viteazul. Feciorul popii de la bi- 
serica Barnovschi face propunerea în otreapa lui Russu Abrudeanu, 
Statul Român (fostă Parlamentul) al cărui principal colaborator e 

peştele Porsena, soțul ceļei mai ilustre sugătoare de p.le (cu tarif 
variabil). 


m 


Joi, 25 septembrie. Telegrąmele şi presa germană continuă să co- 
menteze izbânda de la Kiev şi să demonstreze că a fost cea mai mare 
victorie din războiul actual. Noi succese în perspectivă. La Peterburg 
se înaintează încet dar sigur. La sud, între Doneţ şi de-a lungul Mării 
de Azov, trupele germane și ale noastre merg înainte. 

În America tot mai multă vâlvă de război. Scufundarea vasului 
„Pink Star“ sau „King Star“ (căci telegramele îl numesc şi aşa şi așa) 
pare că va fi luată de pretext pentru înarmarea tuturor vaselor de co- 
merț americane. Zisul „King (sau „Pink“) Star“, era înarmat cu un tun, 
ceea ce dă prilej nemților să declare că scufundarea lui a fost lggitimă. 
Knox, ministrul Marinei americane, a ţinut un discurs cu prilejul lan- 
sării cuirasatului „Hassachusetts“ (35 000 tone), discurs în care a cerut 
abrogarea legii neutralității şi tunuri pe toate vasele de comerț ameri- 
cane. Roosevelt întâlneşte totuşi o opoziţie crâncenă, în politica sa, pe 
care nimeni nu se îndoieşte însă că o va duce cum vrea. 

Günther, ministrul Statelor Unite |a noi, a definit lui Savel Rădules- 
cu războiul ruso-german cu următoare!a cuvinte: „C'est Satan contre le 
diable“ (Satana împotriva diavolului) -= aluzie la Stalin şi Hitler... 


a 


Turcia este iarăși pe primul plan. Se comentează mult prezenţa lui 
Clodius la Ankara, unde a trebuit să sosească şi Papen, venind de la 
Berlin, după o oprire la Sofia. Cu toată „impracticabilitatea“ Strâm- 
torilor, se crede că turcii vor lăsa flota italiană să intre în Marea Nea- 
gră. Rămâne de văzut dacă o va lăsa-o flota engleză... Deocamdată 
nemții dezmint că ar fi făcut vreo cerere pentru trecere de forțe ger- 
mane prin teritoriul sau apele turceşti şi afirmă că Clodius nu are nici 
o misiune politică la Ankara, ci numai una economică. Această dez- 
minţire e atât de apăsată, încât apare ca probabil că sub ea se ascunde 
ceva... Flota italiană ar fi indispensabilă în Marea Neagră pentru 
transportul petrolului de la Batum la Constanţa, în ipoteza bineînţeles 
că nemţii ar cuceri Caucazul... 


DI Ică a întrunit luni la Camera de Comerţ pe conducătorii marilor 
noastre întreprinderi, pentru a le da îndrumările sale economice. A ros- 
tit un mare discurs, în care a debutat afirmând că România, în dezvol- 

tarea (?) ei economică nu trebuie să ţie seamă de străini şi a sfârşit prin 
a declara că măsurile de luat depind de conjunctura internaţională!!! 
Autentic. Faţă de această logică, cei de faţă n-au putut decât să surâdă, 
fiindcă erau oameni bine crescuți... 


Am primit de la dl I. Marinescu, ministrul Economiei Naţionale, ur- 
mătoarea scrisoare: 

Ă „Domnule Ministru, 

În vederea elaborării şi punerii în aplicare a unui plan economic de 
durată corespunzător naturii solului şi subsolului, poziției geografice şi 
politice a ţării, precum şi aspirațiilor poporului românesc şi în dorinţa 
ca acest plan să profite cât mai mult de experienţa şi îndrumarea perso- 
nalităţilor ce au condus economia ţării, garantându-i-se prin aceasta 
caracterul de continuitate absolut indispensabil, vă rugăm să binevoiţi 
a ne face cunoscute părerile şi punctele dvs. de vedere. 

O scrisoare cu text similar a fost trimisă tuturor foştilor conducători 
ai departamentului Economiei Naţionale. 

V-aş fi îndatorat dacă răpind din prețiosul dvs. timp şi apreciind 
nevoia de a fixa în timp util poziţia noastră industrială şi economică în 
sud-estul european, aţi putea face ca răspunsul dvs. să ne parvină cât 
mai grabnic. 

Primiţi vă rog, etc.“. 

La această scrisoare am dat următorul răspuns: 


„Domnule Ministru, 

Referindu-mă la măgulitoarea adresă ce aţi binevoit a-mi trimite 
sub nr. 1720 din 13 septembrie curent, vă mulțumesc pentru cinstea 
ce mi-ați făcut cerându-mi şi neînsemnata mea părere asupra «unui 
plan economic de durată corespunzător naturii solului şi subsolului, 
poziției geografice şi politice a ţării, precum şi aspirațiilor poporului 
românesc». 

Spre marea mea părere de rău, n-aş putea în momentul de faţă, nici 
măcar să schițez conturul unui asemenea plan. Poporul românesc, îm- 
presurat de toate părţile de slavi, afară de o mică porțiune în care se 
mărgineşte cu ungurii — alt vrăjmaş de moarte — luptă astăzi pentru 
existenţa lui. Izbânda sau înfrângerea «aspiraţiunilor noastre», în a- 
ceastă luptă, nu depind din nefericire, numai de noi. Suntem prea pu- 
tini la număr şi prea slabi ca să putem determina noi singuri înfăţişarea 
de mâine a acestor părți de pământ şi cu atât mai puţin regimul politic 
şi economic care va rezulta pentru Europa şi pentru lumea întreagă din 


www.dacoromanica.ro 


ÎNSEMNĂRI ZILNICE, 1941 313 


formidabila învălmăşeală a popoarelor la care asistăm şi de urmările 
căreia suferim deja atât. 

Noi nu putem prevede astăzi cât va mai ţine războiul, adică cât va 
mai dura o situaţie ale cărei imperative nu pot fi decât suportate, oricât 
ar fi de păgubitoare şi de dureroase, iar nicidecum planificate — şi cu 
atât mai puţin cadrul în care se vor aşeza după război rosturile politice 
şi economice ale ţărilor şi popoarelor din Europa. 

Va mai putea dăinui în lume, după acest război istovitor şi falimen- 
tar un regim capitalist? 

Cum va evolua, în aplicările ei, doctrina intervenţionismului de 
Stat? 

Triumfa-vor oare principiile unei autarhii naționale sau ideile unor 
independenţe în care politicul va domina economicul, sau vice-versa? 

În faza în care ne aflăm, nici chiar pericolul unei totale anarhii înso- 
țită de zguduiri revoluţionare sângeroase nu poate fi încă definitiv înlă- 
turat din socotelile noastre. 

Noi trăim astăzi numai cu nădejdea în suflet, cu nădejdea împlinirii 
dreptelor noastre aspirații, dar fără să putem prevede exact sub ce 
formă se vor concretiza aceste aspirații. 

Numai pe nădejdi nu se poate însă construi un plan, fie el politic — 
dar mai ales economic. 

Cred prin urmare, domnule ministru, că în ceasul de față nu avem 
decât datorie de îndeplinit: să păstrăm, să conservăm, cât mai intacte 
posibil rezervele noastre economice, mai ales bogăţiile subsolului nos- 
tru. Să ferim pe cât se va putea aceste bogății de irosire, pentru ca la 
momentul oportun mm moment ce va putea sosi peste un an sau peste 
zece mw Să le putem folosi rațional şi cu maximum de randament posi- 
bil în folosul obştesc. 

Sunt convins, că datoria unui ministru al Economiei Naţionale, în 
ceasul prezent, nu e numai de a face față greutăților războiului, ci, și 
mai ales, de a veghea zi şi noapte la paza bogățiilor noastre, fără de 
care generaţiile viitoare, chiar cu o conjunctură internaţională favora- 
bilă, ar fi osândite mizeriei şi anarhiei. 

Un plan economic nu va putea fi întocmit decât în ziua în care vom 
şti dacă regimul capitalist va mai exista sau nu, dacă aurul va mai fi sau 
nu etalon monetar, dacă Statele Europei vor mai fi despărțite sau nu 
prin granițe vamale, dacă fiecare Stat al Europei va mai avea dreptul 
să dispună de potenţialul său economic sau nu, dacă în fine îndrumările 
economice nu vor fi dictate de către un for superior şi internaţional, cu 
autoritate impusă sau liber consimţită. 

Până atunci, cred că o îndrumare de durată pe terenul Economiei 
noastre Naţionale, ar rămâne literă moartă. 

Împărtăşindu-vă aceste convingeri ale mele, care-mi interzic orice 
dezvoltare în sensul dorit de domnia-voastră, vă rog să primiţi, dom- 
nule ministru, asigurarea considerațiunii mele deosebite“. 


Vineri, 26 septembrie. „Aliaţii“ — adică englezii, sovieticii şi ame- 
ricanii, s-au întrunit într-o conferinţă la Londra, în care au pus Europa 
la cale. Neobrăzarea ambasadorului Maiski s-a semnalat prin declara- 
ţia că „Sovietele luptă pentru libertatea popoarelor“. Cum luptă, s-a 
văzut cu Finlanda, cu Ţările Baltice, cu Basarabia şi cu Bucovina 
noastră... 

Anglia a trimis o notă Finlandei prin care îi oferă garanţia ei dacă 
se retrage la vechile ei graniţe şi încetează lupta împotriva Sovietelor. 
Finlandezii care nu prea au încrederea de mâine, vor respinge oferta 
engleză. In acest caz, Anglia va considera Finlanda ca ţară inamică... 

Şi Elveţiei au trimis englezii o notă, prin care previn Confederaţia 
că vor înăspri măsurile de blocare din cauza noii convenţii economice 
încheiată de elveţieni cu nemții... 


Îi 


La Chillon, pe lacul Genevei, a avut loc o formidabilă explozie, 
care a stricat linia ferată prăbuşind o stâncă asupra ei. Cauzele explo- 
ziei sunt necunoscute. Comuniştii? Nicu Hiott, care a stat două luni la 
Geneva lângă fju-său bolnav, şi s-a înapoiat zilele trecute povesteşte că 
de când cu războiul rusesc, opinia publică elveţiană s-a schimbat cu 
totul. De unde până în iunie era hotărât antigermană, acum toate sim- 
patiile se îndreaptă spre cei care au pornit să scape lumea de bol- 
şevici... 


În regiunea Kievului, operaţiunile de curăţire a ce a mai rămas din 
diviziile sovietice încercuite şi distruse e pe sfârşite. Numărul prizo- 
nierilor, morţilor şi uneltelor de război capturate sau distruse mm creşte 
pe fiecare zi. Printre morţi a fost găsit şi generalul Kerponos, coman- 
dantul-şef al frontului sovietic din sud-vest. Statele majore ale armate- 
lor încercuite au fost şi ele decimate. 

La sud, spre Marea de Azov, noi succese: două divizii distruse; pri- 
zonieri mulţi, pradă mare. 

Stabilimentele militare din Moscova au fost din nou tare bombar- 
date. Asemenea şi cele din jurul oraşului Tula. 

Pe coasta de vest a Africii, submarinele germane au torpilat un con- 
voi britanic. Unsprezece vase au fost scufundate cu un tonaj total de 
78 000 tone... 


i 


Efervescenţa spiritelor din Statele Unite a contaminat şi atmosfera 
din Republica Argentina. Comisia Talborda, trimisă acolo în acest 
scop, a reuşit să tulbure adânc conştiinţele argentiniene. Pare că avia- 
torii locali au vrut să încerce ceva ca să împingă Argentina în război, 
căci toate aeroporturile au fost ocupate de armata credincioasă Guver- 
nului. Acesta nu vrea să părăsească neutralitatea. De unde Washing- 
tonul spera că ambasadorul german de la Buenos Aires va fi expulzat, 
se anunţă acum că zisul ambasador a avut o lungă întrevedere cu pre- 
şedintele Consiliului de Miniştri... Statele Unite au trimis la Buenos 
Aires mai multe avioane de bombardament, într-o vizită amicală. Ate- 
rizarea acestor avioane pe aeroportul de la Buenos Aires a impresionat 
adânc, dar în rău, populaţia locală, în care elementele italiene sunt 
foarte numeroase... 


La Chişinău, anul judiciar a fost inaugurat cu solemnitate, în mij- 
locul ruinelor. A prezidat Preuţescu, preşedintele Curţii de Apel. E ace- 
laşi Preuţescu care a venit să-mi ia interogatoriul astă-iarnă, în ches- 
tiunea fondurilor de la Ministerul de Externe şi de la Preşedinţia Consi- 
liului. Un magistrat amabil şi cumsecade, cu bună reputaţie. Iată-l 
ajuns cucuvea pe zidurile dărâmate din Chișinău... 


a 


Grigorcea, ministrul nostru la Roma, e în Bucureşti. El spune că a 
venit în concediu, alţii pretind că ar fi vorba să fie numit secretar ge- 
neral la Externe, sau chiar ministru... 

Grigorcea povesteşte că situaţia e foarte rea în Italia. Restricţiile 
sunt mari. Nici un automobil particular, aproape, nu mai circulă. E foa- 
mete. El primeşte pentru toată Legația, 6'2 kilograme carne pe săptă- 
mână şi 1⁄4 kilograme unt. Italienii primesc numai 80 de grame carne 
şi 50 grame unt... Toată lumea fură — necinstea a pătruns până sus de 
toate. Autoritatea de Stat în mare scădere. „Dacă moare mâine Musso- 
lini, se alege praful de toată opera lui...“ — pretinde ministrul nostru la 
Roma. 

În Croaţia, lucrurile merg foarte prost. „Ustaşii“, un fel de legionari 
sârbi, omoară pe capete şi jefuiesc averile oamenilor. Poglavnicul e 

neputincios şi urât. Urâţi sunt şi italienii şi populaţia asasinează, când 
poate, funcţionarii şi soldaţii Ducelui. Numai în august, ş-au dat oficial 
la Roma 800 de jandarmi ucişi în Albania, Muntenegru, Bosnia şi 
Croaţia. În vechea Serbie anarhia e şi mai mare... Nici vorbă ca Ducele 
şi Ducesa Spoleto să plece la poşt... 

Petrescu-Comnen e instalat în Florenţa unde a cumpărat sau închi- 
riat un frumos Palazzo în care primeşte „elita“ artiştică şi literară a 
oraşului! Duce „tren“ mare. A asigurat bijuteriile soției pentru şuma de 
10 milioane lire italiene... De unde o fi adunat Comnen atâtea parale? 
Când a intrat în diplomaţie, în 1922 era sărac lipit pământului... Gri- 
gorcea crede că a câştigat parale bune la Berlin, cu ovreii cărora le da 
paşapoarte şi cu „chestiile financiare“ germano-române... Franaşovici 
cu dama şi cu fiul sunt la Menton, şi după informaţiile lui Ggrigorcea, 
o duc greu. Prinţul Nicolae e la St. Moritz — şi furios: a cerut lui An- 
tonescu să ia parte la război, în orice calitate şi cu orice grad, — dar a 
fost refuzat net... 

De la Londra, Grigorcea ştie că avem 3 Guverne româneşti: unul, 
carlist, prezidat de Dimăcescu, altul anticarlist şi antiantonescian pre- 
zidat de Tilea şi un al treilea democrat de stânga, prezidat de un anume 
Cornea. Guvernul englez ţine cont numai cu Tilea... 


Pe listele de morţi, ofiţeri, subofiţeri şi soldaţi, citim foarte ra -mm 
aproape deloc -== nume boiereşti sau fie numai şi cunoscute. Poate să 
fie şi o pornire împotriva claselor superioare, o tendinţă de a le exclude 
de la locurile de pericol şi de cinste... 

Nea scăpat fața Nicuşor Miclescu, care la vârsta de 68 de ani, a 
cerut să meargă cu batalionul lui, cu batalionul în care a servit în 
1916-1917 şi şi-a câştigat Mihai Viteazul... Şi a mers în fruntea ba- 
talionului său până la Nistru, gâfâind prin noroaie şi pe drumurile gli- 
soase, tot timpul în linia frontului. Căpitanul său şi mai mulți ofiţeri au 
fost uciși lângă dânsul — pe el l-a scăpat Dumnezeu teafăr... 

S-a purtat foarte bine şi nebunul de Mihail Sturdza care s-a angajat 
ca voluntar, pe tancuri, a făcut toată campania şi a fost decorat de două 
ori. 
Bâzu Cantacuzino a început bine dar a sfârşit-o prost: după ce a 
doborât G avioane, din care însă numai 4 omologate — a fost demo- 
bilizat cu menţiunea: „impropriu pentru serviciu, fiindcă nu se poate 
avea încredere într-însul...“. A fost trimis acasă, de la Constanţa unde 
se află, fără să i se de nici măcar răgaz să răsufle, la scoborârea din 
avion... Ce se întâmplase? Bâzu se ţine cu o ovreică şi a comis impru- 

denţa să o aducă la Constanţa... Detestat de toți camarazii lui, fiindcă 
e lăudăros şi arțăgos, a fost denunţat la o inspecţie a generalului Jie- 
nescu (subsecretar al Aerului) și atât a fost de ajuns, căci așa sunt tim- 
purile... 

Bâzu, furios, a scris un memoriu prin care cere revizuirea hotărârii 
luate împotriva lui și pe care-l plimbă din birou în birou, fără succes. Mă 
miră — şi sunt sigur că până în cele din urmă va reuşi, căci soru-sa 
Alice Sturdza e tare şi mare în anticamera mareşalului Antonescu... 


Toţi cei care vin de pe front sunt unanimi: soldaţii şi ofițerii se bat 
admirabil, dar serviciile de aprovizionare şi cele sanitare sunt groaz- 
nice. E cu atât mai trist, cu cât, alături de noi, serviciile din spate ger- 
mane sunt admirabil organizate. Pretutindeni, soldații germani mă- 
nâncă zilnic cald, primesc zilnic gazete, se pot spăla şi schimba. Ai 
noștri trăiesc ca nătoții şi mor de foame... 


Germanii trimit formaţiuni militare în Spania. Lucrul e sigur: să 
pregătească o expedițiune împotriva Gibraltarului? 


Sâmbătă, 27 septembrie. În bătălia de curăţire din regiunea Kievu- 
lui, nemţii au ajuns la 574 000 prizonieri! E fără precedent în istoria 
lumii şi sunt cifre pe care abia poți să le crezi! Mai mult decât „La 
grande Armie“ a... lui Napoleon, dezarmată într-o singură întâlnire! 
Rușii uzează foarte mult de mine pe care, în retragerea lor, le aşează pe 
toate drumurile. Nemţii dau în buletinul lor de ieri că o singură forma- 
ție de pionieri (un batalion) a nimicit în aceste 3 luni de război, 4 500 
de mine grele contra carelor de asalt, iar acum în urmă echipamentele 
germane, au distrus pe tot frontul într-o singură zi 2 000 de mine. În 
ce priveşte materialul de război distrus sau capturat în luptele din re- 
giunea Kievului, el n-a putut încă fi numărat și inventariat... 

Nu ştii ce să admiri mai mult între avântul soldatului german şi per- 
fecta organizare a aprovizionării, la spatele frontului. S-a calculat că 
muniții şi hrană, trebuie transportate zilnic circa 60 kilograme de sol- 
dat. Ei bine, nicăieri şi niciodată mâncarea caldă n-a lipsit soldatului 
german la etapă, nici muniţiile pe linia de foc. Soldaţii noștri în schimb 
trebuie să mănânce două zile dintr-o pâine, în marş, ca să nu moară de 
foame şi foarte des nu au muniții la îndemână. Corpul nostru Expedi- 
ționar, plecat dinolo de Nipru cu nemţii, nu se poate ţine de ei: caii şi 


www.dacoromanica.ro 


318 CONSTANTIN ARGETOIANU 


oamenii sunt istoviţi şi nehrăniți. Ofițerii scriu părinților să n-aibe nici 
o grijă de ei, că sunt departe de front, în linia a 3-a şi a 4-a, căci trupele 
noastre nu pot urma ritmul celor germane care au luat-o razna... 

Despre Odessa, abia acum ne dăm seama de formidabilele fortifi- 
Caţii ridicate acolo de ruşi. Odessa, întărită deja sub regimul țarist, a 
fost reîntărită de bolşevici. Odessa formează capătul extrem de sud al 
„liniei Stalin“; apropierea sa de granița românească (50 kilometri de la 
Cetatea Albă) şi faptul că e cel mai însemnat port al Mării Negre au 
făcut pe sovietici să dea o atenţie specială apărării ei. Nenumăratele 
linii de cazemate merg de la un liman la altul, de la vest la est. La 
aceste fortificații permanente s-au adăugat acum cele temporare: fie- 
care casă, aproape, a devenit un fort sau o cazemată, înarmată cu tunuri 
sau cu mitraliere... Cucerirea Odessei va fi foarte anevoioasă, ca şi a 
Petersburgului la celălalt capăt al „liniei Stalin“. Acum au preluat nem- 
ţii direcția operaţiilor — şi am scăpat noi, de răspundere cel puţin... 

In noaptea de miercuri spre joi, Moscova a fost bombardată tim de 
5 ore şi trei sferturi... 


Ştirile care ni se comunică din Argentina sunt contradictorii şi 
neclare. A fost evident încercată acolo o lovitură pusă la cale de ofiţerii 
Aviației... Unii vorbesc de „revoluţie naționalistă“. Guvernul pretinde 
că n-a fost nimic şi că întreaga armată e leală. Dar ceva a fost, şi prin 
urmare e probabil că mâna și banii Statelor Unite s-au amestecat în 
treabă... Pare că totul s-a sfârşit şi că lucrurile au reintrat în ordine. 
Deocamdată... 


Secretele mari se află câteodată prin cei mici. Tânărul Cristoveanu, 
nepotul lui Kapri și ginerele Irinei Procopiu e concentrat ca „reporter 
fotograf“ (!) şi în această calitate a fost pe front, până la Nipru. S-a îna- 
poiat de câteva zile la Bucureşti, şi a făcut drumul până la Buzău cu o 
formaţie de pionieri germani, însărcinată cu aşezarea liniilor telefonice 
și telegrafice. Pe drum, a stat de vorbă cu căpitanul-comandant al 
formaţiei, un om foarte amabil şi comunicativ: „Am aşezat pe front 11 
000 de kilometri de sârmă — i-a spus neamţul lui Cristoveanu — acum 
mă duc la Buzău să-mi pun mașinile la punct, și plec iarăși. Ghiceşte 
unde mă duc?“ — „Cum să ghicesc...“ — „Plec cu formaţia mea în... 
Spania!!“ Ce o mai fi şi asta? Va să zică nemții trimit trupe în Spania... 
Pentru ce? Vor oare să ia Gibraltarul? Sau să ia măsuri de precauţie 
pentru o eventuală ocupare a Spaniei de către englezi??? 

La Berlin se celebrează, „între prieteni, cu alai deosebit aniversarea 
semnării Pactului Tripartit. Cu acest prilej presa germană insistă asupra 
caracterului defensiv al acestui pact, care rămâne deschis şi pentru alte 
adeziuni — şi ziarele din Berlin cred a şti că în curând vor adera și alte 
naţiuni... Care? Turcia? 


La Conferinţa de la Londra s-a hotărât nu numai garantarea integri- 
tăţii teritoriului sovietic dar și continuitatea regimului politic... Să le 
fie de bine englezilor, dacă sunt sinceri — şi ruşine, dacă nu sunt! 

DI Eden a convocat şi o conferință a Guvernelor expulzate (!!!) de 
germani în ţările pe care le-au ocupat. Interesant, în această convocare 
specială, e că întrunirea a avut loc sub auspiciile d-lui Maiski, ambasa- 
dorul Sovietelor! Sovietele garantând revendicările țărilor pe care le-au 
despuiat — ar fi de râs, dacă n-ar fi de plâns! 


Roosevelt a publicat un articol în Colliers Magazine prin care măr- 
turiseşte că a prevăzut războiul încă din 1937 și că a vrut să treacă prin 
Congres de atunci legile necesare Statelor Unite pentru a face față 
situațiunii — dar că nu-a putut fiindcă s-a izbit de opoziția Partidului 
Republican şi a unui sfert din Partidul Democrat... Ziarele germane se 
întreabă, faţă de această mărturisire, cum rămâne cu declaraţiile paci- 
fice şi neutrale făcute de acelaşi Roosevelt cu prilejul ultimei sale ale- 
geri din anul trecut? 


Savel Rădulescu, care a avut prilejul să-l citească, îmi spune că în- 
tr-un ultim şi recent discurs, Bulitt, fostul ambasador al Statelor Unite 
la Paris, a înjurat Sovietele şi a declarat că niciodată americanii nu le 
vor ajuta... 

E interesant de notat, fiindcă dl Bulitt este cel mai intim prieten al 
lui Roosevelt, cu care era legat prin fir direct cât timp a funcţionat la 
Paris... 


Turneul pastoral în Basarabia şi Transnistria, organizat de mitropo- 
litul Bălan a luat sfârşit. Preoţii au fost plimbaţi de Ministerul Cultelor 
în 15 automobile şi episcopii în 3 altele. Cele 18 automobile, după ce 
au străbătut Basarabia şi Transnistria, încărcate cu sfaturi bune, cu bro- 
şuri, cu cărți de rugăciuni şi cu icoane, au sosit la Chişinău, de unde a- 

postolii Ardealului vor pleca spre parohiile şi eparhiile lor,,, Se pre- 
tinde că ar fi făcut treabă bună; vom vedea, 


Stelian Popescu se îmbogăţeşte ruşinos din sacrificiul vieţii atâtor 
tineri care au pierit pe front, Azi-dimineaţă, 64 de avize mortuare în 
Universul, câte 1 000 de lei de fiecare, e o sumă bunicică — și aşa e în 
fiecare Zin 


m 


Mi se spune că în curând Comisia Prezidențială a Curții de Casație 
va da o hotărâre prin care se va constata că fostul Rege Carol al H-lea 
a abuzat de autoritatea Statului pentru a se îmbogăți, Ca consecință, 
toate bunurile sale mobiliare (acțiuni, oglibațiuni, titluri de rentă) vor 
fi trecute în patrimoniul Statului, Prietenii mei de la Banca de Credit, 
unde fostul Rege avea pachetul de acțiuni majoritar, sunt foarte îngrijo- 
rați despre soarta lor,,, Dar cum va rămâne Regele Mihai, după ce tatăl 
său va fi declarat „escroc“, de către cel mai înalt for al Dreptăţii din 
România? 


n 


Linica, manicurista, care trăieşte în Dudești, îmi povesteşte lucruri 
de necrezut despre propaganda comunistă a ovreilor din acel cartier al 
lor,,, Sunt toţi, pe față, agenţi ai Moscovei, şi nu mai aşteaptă mân- 
tuirea decât de la ruşi. Fac ei ce pot, dar din fericire nu pot mult. Linica 
spune, că în iulie, o abordau jidanii pe stradă şisi spuneau: „Ai să vezi 
tu pe dracul, peste două săptămâni)...“ Acest termen „de două săptă- 
mâni“ a sosit acum 20 de zile, când paresse că comuniştii, evrei şi 
creştini, au pus la cale un mare complot la calea ferată, unde trebuia să 
sară tot în aer... A fost tocmai în vremea când se urla zilnic la Radio „că 
pentru orice act de sabotaj se vor împuşca atâţia comunişti ovrei şi 
atâția creştini,,.“, Complotul ar fi fost descoperit la timp şi zădărnicit 
— dar totuşi s-ar fi împuşcat o sumă de oameni, Linica pretinde că a 
văzut cu ochii ei, cum se transportau cu zecile cadavrele la Morgă.,, 
Linica e cam fantezistă, dar câteodată maa informat drept. Şi apoi a 
venit şi explozia de la laşi. Și nu încape îndoială că 90% dintre ovrei 
sunt comunişti, sau cel puţin partizani ai Sovietelor, de la care singure 
mai aşteaptă scăpare,.. Imi pare rău pentru cei 10% ovrei cumsecade 
care plătesc pentru pleava de 90%... 

Duminică, 28 septembrie. Bătălia de la Kiev s-a terminat. Cinci ar- 
mate sovietice — vreo 60 de divizii — au fost complect nimicite. 
Nemţii au făcut în total 665 000 prizonieri, au luat sau distrus 3 718 
tunuri şi 884 care de asalt. Teritoriul încercuit de armatele germane, al 
cărui centru e cam la Lubni, se întinde peste mai bine de 23 000 kilo- 
mețri pătraţi... E cea mai mare bătălie a Istoriei, şi citind cifrele ce re- 
prezintă prizonierii, mă întreb dacă poate fi adevărat... Radio Moscova 
tace, iar Radio Londra se întreabă dacă în numărul prizonierilor, nemții 
n-au socotit şi populaţia civilă! Până acum nemţii n-au spus însă decât 
adevărul — de ce ar începe acum să mintă? De altminteri, chiar dacă 
cifra de 665 000 ar fi exagerată, nimeni nu neagă că victoria e fenome- 
nală şi că va fi bogată în consecinţe. De fapt, cea mai bună armată so- 
vietică, armata pe care Moscova o pregătise pentru ofensivă împotriva 
Germaniei, a fost definitiv distrusă. Ce scăpase de la Bialystok, de la 
Minsk, de la Smolensk, de la Uman — a fost nimicit. Se poate zice că 
rezistența Sovietelor e definitiv înfrântă. Degeaba mai se ţin garnizoa- 
nele din Petersburg şi din Odessa: sacrificiul lor nu va servi la nimic. 
Germanii vor folgsi acum victoria lor. Harkovul e gata să fie ocupat. 
Trupele, la sud înaintează în Crimeea şi spre Don. Bazinul Doneţului 
va fi cucerit repede şi deja începe să se vorbească despre trecerea din- 
colo de Caucaz. 

La nord, grupul de armate germano-finlandez înregistrează şi el 
succese mari: două divizii sovietice au fost distruse; linia Murmansk ar 
fi în mâna aliaţilor care au ajuns la Marea Albă... 


DI Ică s-a transportat vineri, cu tot vicleimul guvernamental la 
Piteşti. Că miniştrii se duc să vadă la faţa locului nevoile oamenilor şi 
caută să le îndepărteze — e bine. Că aceste conferinţe ministeriale au 
început cu judeţul Argeş, leagănul tuturor Antoneştilor, nimic de zis. 
Putea însă dl Ică să nu facă demagogie, trăgându-i un discurs ca pe vre- 
murile întrunirilor publice de partid, vorbind de „geografia destinelor“, 
pomenind de toate „descălecările“ pornite din Valea Argeşulu, de la 
Basarabi până la Antoneşti, trecând prin Brătieni... A spus şi un lucru 
bun: „Deşi s-a greşit enorm în trecut, totuşi nu e bine să ne pierdem vre- 
mea redactând rechizitorii pentru păcate consumate!. Am greşit ieri, dar 
nu mai țrebuie să greşim de azi înainte...“. 

La dus dl Ică s-a oprit la Topoloveni, să se închine la mormântul d-lui 
său tată, îngropat... Nu voi insista asupra manjfestărilor de megaloma- 


1 De când sunt în fruntea Stațylyi, ce ay făcut dymnealor domnii Antoneşti decât să redacteze 
rechizitorii şi să trimită lyme, chiar nevinovată, în judecată? 

niç, manifestări care au jalonat cuvântările şi gesturile d-lui Içă, în 
cursul acelei memorabile zile. Nu e vina lui, e vina qui a făcut dintr-Q 
secătură un conducător de țară... 


Împlinindu-se 25 de ani de la moartea lui Nicu Filipescu — cum 
trece vremea! — s-a oficiat ieri la Biserica Albă un parastas la care, pe 
lângă familie, au asistat Iuliu Maniu, dr. Lupu, Mihai Popovici, Ion 
Mintilineu, g-al Vălleanu, g-al Manolescu (administratorul Domeniilor 
Coroanei), N. Polizu-Micşunești, Raul Crășiun ete. — şi nimeni din 
partea Guvernului și a Regelui... Eu n-am putut merge, din cauza piciQ- 
[ului (gută) care m-a Qprit să ies din casă. Seara, la Radio, a vorbit dẹ- 
spre Filipescu, caraghigsul de Ç. Ç. Brăiesku (çu k). Pe vremea lui Ni- 
çu Filipescu, C. C. Brăiesku sta pe afară, çu urechea la uşi. S-ar fi putut 
găsi cineva mai nimerit să cinstească memoria merelui animator din 
fericiţii ani ai „Idealului Naţional't... 


În Franţa se ghilotinează comunişti, iar în Spania se împușcă... Pri- 
Cep reacţiunea — dar prea se omoară mult. Ce să mai vorbim de ce se 
întâmplă la ngi! Sângele cere sângc, să nu sẹ uite! 


În Argentina s-a restabilit liniştea. Presa germană subliniază faptul, 
dovedit printr-Q anchetă a Guvernului argentinian, că echipajul vasului 
„Graf Spẹçff nu a avut nici un amesteș în ultimele mişcări, cum fusese 
acuzat de presa antigermană. 


Aniversarea Pagtului Tripartit a dat loc la mese şi recepții atât la 
Berlin cât şi la Roma și la Tokio. S-a dat ọ mare importanță acestui 
eveniment, și s-au schimbat telegrame călduroase între miniștrii dẹ 
Externe ai celor trei Puteri. Axa vrea să dea Pactului Tripartit nu numai 
putere defensivă: în gândul Berlinului mai ales, Pactul trebuie să ser- 
vească de bază viitoarei Qrganizaţiuni a lumii... 

Luni, 29 şeptembrie. Buşilă a fost içri la mine şi am stat două cea- 
suri de vorbă. Adică mai mult am vorbit çu, căci întrevederea 9 sọliçi- 
tasem çu, ca să fac să parvină până la urechile stăpânirii câteva sfaturi 
bune. Am demonstrat ministrului Comunicaţiilor că toate măsurile ce 

se iau pentru fixarea preţurilor (cei de la Guvern zic „înghețarea pre- 
ţurilor“*!) sunt inutile şi inoperante. Nu cu controlori plătiți cu 10 000 
lei lunar şi cu penalităţi absurde (cum vrea să facă Marinescu, care 
numai la Bucureşti vrea să numească 250 controlori, adică 250 de şan- 
tajişti care se vor îmbogăţi pe seama comercianților) mm nu cu agenţi 
veroşi de urmărire şi cu pedepse, se vor putea menţine preţurile, atât 
timp cât valoarea de cumpărare a leului va scădea în fiecare zi şi nem- 
ţii, nestânjeniţi şi neurmăriţi de nimeni, vor plăti prețuri superioare celor 
din tarife. 

O stabilizare a preţurjlor nu se va putea obţine decât: 

1) Dacă se va fixa prin decret o valoare stabilă a leului, ceva mai 
mare ca cea de azi (între 40 şi 50 lei marca germană). Pentru aceasta 
trebuie: 

a) încetarea oricărei plăți în străinătate, atât în ce priveşte Statul cât 
şi pe particulari, remânând în vigoare numai „trocurile“ şi „clearing“- 
urile, 

b) suprimarea complectă a aşa-zisei burse negre, nici o tranzacţiune 
monetară nefiind tolerată. 

2) Dacă pe lângă moratoriul legiferat în favoarea Statului şi partj- 
cularilor în materie de debite străine, pe lângă suprimeare reală a trafi- 
cului cu devize, se va face o înţelegere cu Germania, fără de care nu 
putem ajunge la nimic. Germania are tot interesul să cumpere cu 1 
marcă cât mai mult în România, prin urmare căderea continuă a leului 
(indiferent de exprimarea prețurilor în lei din ce în ce mai depreciați) 
îi convine. Pe de altă parte soldaţii şi funcționarii germani aflători în 
România, precum şi comandamentele germane, procurându-şi lei tot 
mai ieftini, sporesc în continuu prețul mărfurilor, alimentelor, muncii 
şi materiilor prime (din cauza nenumăratelor barăci pe care le-au cons 
struit, spre pildă, preţul lemnăriei s-a întreit...). Trebuie să ne înţelegem 
cu nemții, care, salvându-ne de bolşevism, au dreptul la un tratament 
de favoare din partea noastră. Dar beneficiul lor nu trebuie să le fie 
procurat prin deprecierea monedei noastre: mai bine să contribuim cu 
o parte la plăţile lor... Fără o înțelegere cu nemţii, nu putem ajunge la 
stabilizarea prețurilor... 

3) Dacă se va face un efort pentru dezvoltarea transporturilor. Știu 
că e o problemă foarte grea. Trebuie să transportăm zilnic trupe spre 
front, răniți de la front, muniții, armament, aprovizionări... Și mijloa- 
cele noastre de transport sunt foarte reduse... Çel puțin să nu se mai 
stânjenească comunicațiile prin tot felul de prohibițiuni, de formali- 
(ăți, de permise pentru orice transport =a să nu se mai facă rechiziții 
inutile ca să se plimbe în mașini şi trăsuri pesmeţii și curvele lor... 

Şi tocmai fiindcă e foarte greu să se îmbunătăţească transporturile, 
trebuie dată cu atât mai multă atenţie problemei monetare, O monetă 
normală, convertibilă e supusă numai legilor economice şi este foarte 
greu, este chiar imposibil, să fie influenţată prin măsuri arbitrare. 
Singurul avantaj al unei monete fictive mm Cazul nostru mm e că poate fi 
influenţată prin măsuri legale, și oprită în precipitarea ei spre neant... 

Guvernul nostru, în ce priveşte partea economică şi financiară, e 
compus din oameni fără competenţă și! mai ales fără experiență. De ce 
nu stau reprezentanţii lui de vorbă, o oră pe săptămână, cu oamenii ex- 
perimentaţi? O oră de conversaţie nu ar fi un sacrificiu mare; Guvernul 
n-ar fi obligat să urmeze sfaturile ce ar primi, dar poate că din tot ce ar 
auzi, ar putea folosi ceva,,, 

Buşilă mi-a făgăduit că va transmite mareşalului Antonescu suges- 
tiile mele, Mi-a raportat că-i comunicase propunerea mea (făcută la 
Sinaia) de a aduce pe Schacht, pentru câteva luni, că Antonescu ar fi 
declarat ideea minunată, dar că nu poate „fiindcă Schacht e rău văzut 
de Göring şi de Ribbentrop,,.“. Păcat! La antipatia celor doi corifei ai 
politicii germane, mai trebuie să adăugăm, că în situația actuală, pare 
că Berlinul nu vrea o asanare a stărilor noastre economice și mone- 
tare, pentru motivele arătate mai sus,,. 

În ce priveşte frontul, Buşilă nu mi-a părut foarte informat, Ştia și 
el că trupele noastre au intrat în Crimeea, că izânda germanilor e asi- 
gurată pe frontul rusesc mm şi mi-a repetat că nemții se pregătesc pentru 
transportul petrolului din Caucaz în Germania pe la noi. Ca să-mi do- 
vedească (mai era nevoie?) cât sunt de precauţi, mi-a spus că încă din 
iunie au comandat la rafinăriile noastre ulei de „graissage“, fabricat 
după o formulă a lor, ulei care să nu îngheţe nici la — 40°, Cu alte cu- 
vinte, încă din iunie au început să prepare campania lor de iarnă,,, 

Mareşalul Antonescu e foarte mulțumit de mersul lucrurilor pe front, 
dar declară că nu trebuie să ne enervăm de întârzierea cuceririi Odessei, 
unde acțiunea va mai tărăgăna, căci nu trebuie să mai pierdem oameni. 
Tot noi suntem în fața Odessei, dar nemții au adus să ne ajute, tunuri 
grele şi specialişti pentru distrugerea minelor şi cuiburilor fortificate, 

Buşilă mi-a mai spus de ale Departamentului său. Se lucrează activ 
la terasamentele liniei BucureştimRoşiori—Caracal-Craiova, Lucrează 
20 000 oameni la ele; până în iarnă mm cel târziu până la primăvară — 
terasamentele, pentru linie dublă dar pe care se va aşeza deocamdată 
numai una, vor fi gata, La anul se vor pune şinele şi se vor face podu- 
rile care sunt comandate. El speră că la sfârşitul lui 1942 se va putea 
circula pe linia nouă, până la Craiova, Ar fi o minune, să o văd şi pe 
asta! 

În Basarabia s-au normalizat toate liniile. Acum se lucrează la o 
joncțiune înțţe Cetatea Albă şi Odessa, prin Bugaz. Din faţa Bugazului, 
peste Nistru, există o linie rusească până la Odessa, linie care a fost 
normalizată până la Ovidiopol. În Ţransnistria lucrează la căi ferate 
nemţii. Au normalizat linia de la Lemberg până la Rasdelnaia. Linia 
Rasdelnaia-Ţiraspol nu e încă normalizată şi nici podul de la Tighina 
peste Nistru nu e refăcut. Se fac transporturile prin țţansbordare. La Ti- 
ghina e un depozit enorm de muniții şi de aprovizionări: un bombarda- 
ment aerian sovietic ar pricinui acolo un adevărat dezastru! 

La înțţebarea mea pentru ce nu se întrebuințează prizonierii ruşi la 
refacerea şoselelor, Buşilă mi-a răspuns că se întrebuințează (o parţe 
lu-crează la linia Bucureşti-Roşiori), şi că sunt lucrători buni, dar că 
n-avem destui (vreo 30 de mii, numai) şi că nemții nu ne dau, căci îi 
întrebuinţează la refacerile din Ucraina. Poate că acum, din cei 600 000 
de la Kiev, să ne dea ceva! Despre linia Cuyţea de Argeş — Râmnicu- 
Vâlcea, Buşilă povesteşte că se înţelesese cu Ică Antonescu să nu vor- 
bească de ea, căci ar costa 2 miliarde care nu se pot găsi (a fost de 
acord în această privință şi generalul Stoenescu, ministrul de Finanţe, 
prezent la discuţie) şi că, pe de altă paqţe nu s-a fixat încă dacă trebuie 
construită linia de la Curţea de Argeş, sau de la Piteşti, la Râmnic. Ică 
a făgăduit lui Buşilă şi lui Stoenescu să nu pomenească de această linie 
— şi cum s-a găsit în mijlocul argeşenilor, i-a dat drumul!! Buşilă pre- 
tinde că cu toată făgăduiala lui ică, linia nu se va construi acum, căci 
sunt alte lucrări în curs şi altele mai interesante de făcut... 


Generalul Caţţon, guvernatorul Siriei numit de englezi, a proclamat 
independenţa Statului sirian... O să vedem pe prietena noastră Gottel, 
simpatica Gotte a fost soția colonelului d'Humicres (avansat general) 
şi apoi, şi e şi azi, a generalului Caţţon), regină a Siriei? 


Germanii mistuie formidabila lor victorie de la Kiev. Ziarele berli- 
neze sunt pline de cifre, de comparații, de comentarii. Opinia generală 
e că puterea militară a Sovietelor e doborâtă... 

Da cu tot triumful lor, nemţii nu se odihnesc şi merg înainte. Bule- 
tinele lor vorbesc însă de amănunte, şi nu dau informaţii asupra opera- 
ţiilor. Probabil că peste câteva zile iar vom afla o lovitură, înspre Don, 
înspre [Doneţ sau înspre Crimeea... 


l Născuţă Jacob (0yreisă). 

Pe ziua de ieri au doborât 128 avioane sovietice. Englezii pretind că 
au pierdut şi nemţii 7, dar nemţii neagă... 

Pe mare, în Atlantic, submarinele germane au scufundat în ultimele 
opt zile 193 000 tone... Un singur convoi, plecat de la Gibraltar, a pier- 
dut 79 000 tone. Un tanc de petrol, de 12 000 tone a fost torpilat aproa- 
pe de America de Sud... Pierderile britanice se cifrează, pe mare, la 5 
până la 6 sute de mii tone pe lună... 


Guvernul publică un comunicat ca să ne arate deosebirea dintre 
noul regim cu cel vechi în ce priveşte înzestrarea armatei. Dacă cifrele 
sunt exacte, este evident că regimul Antonescu a făcut mult. E drept că 
a avut şi pe nemți în spate, care ne-au înarmat ca să luptăm alături de 
ei... Nu încape însă îndoială că mareşalul Antonescu a pus ordine în 
destrăbălarea de la Ministerul Apărării Naţionale şi în jafurile tolerate 
pour cause în industria noastră de armament. Vremurile lui Malaxa et 
Comp. au trecut... 


Cum se fac legile la noi, chiar sub Antonescu: 

In decretul-lege prin care s-a autorizat în anumite condiţii, elibe- 
rarea rebelilor condamnaţi astă-primăvară, până la 5 ani, s-a uitat (!!) 
să se pună termenul de 5 ani, care nu figurează decât în expunerea de 
motive. Eroarea s-a descoperit văzându-se eliberat Radu Gyr (con- 
damnat la 12 ani), Radu Mironovici şi alţii! Mareșalul Antonescu, fu- 
rios, a urlat la miniştri, şi al Justiţiei caută să dreagă acum eroarea... 
Dar cum? 


Informaţia ce mi se dăduse că noi vom ocupa milităreşte Transnis- 
tria, dar că administrația va rămâne în mâinile germanilor — nu era 
exactă. Administrăm (!!) noi... Transnistria a fost împărţită în 7 judeţe: 
Tiraspol, Doboşari, Balta, Ananiev, Jugastru, Berezovca şi Slobozia. 
Dl guvernator Alexianu a numit acum pe cei 7 subprefecţi ai acestor 
judeţe şi le-a luat jurământul. Sunt mai toţi români de origine transnis- 
treană. S-au luat de asemenea măsuri ca şcolile primare să fie deschise 
în fiecare comună. Limba de predare va fi hotărâtă în fiecare localitate 
de către obştea satului... 


In fosta Cehoslovacie, pare că lucrurile nu merg cum trebuie şi că 
comuniștii, îmbrăcând haina iredentismului slav naţional, s-au dedat la 

grave tulburări, despre care ne lipsesc amănunte. Fapt este că dl Neu- 
rath, protectorul, a plecat în concediu și nu se va mai întoarce la Praga. 
Vice-protectoru] a luat, în înţelegere cu Preşedintele Hacha, măsuţi 
drastice şi „starea excepţională“, adică starea de asediu, a fost procla- 
mată în provinciile Praga, Briin, Machrisch-Qstrava, Kladno, König- 
graetz și Qlmuijtz — adică aproape pretutindeni. 


Generalul Zuloaga, șeful aviaţiei din Argentina a fost scos din co- 
mandamenţul său. Generalul, printr-o adresă îndreptată către Guvernul 
argentinian, afirmă că trupele de sub comanda sa n-au avut niciodată 
intenţii subversive, şi-şi dă demisia din armată, în semn de protestare 
împotriva „insultei“ aduse Aviației naţionale... cum se vede, în Aygen- 
tina tot mai fjerbe cazanul Şatanei... 


Ştelian Popescu şi ai lui o să sărăcească: în (/niversu/ de azi nu 
s-au publicat decât cinci avize mortuare... Nu se mai atacă prosteşte, la 


Odessa... 


Marti, 30 sepțembrie. A murit şi F.„aliti, la Şibiu, după o scurtă su- 
ferință. Din câte am aflat ieri la Club, Filaliti a făcut o cură la băile 
Basna, unde a mâncat „mititei“ şi s-a intoxicat cu ei. Ţransportat la Şi- 
biu, în grabă, a murit după câteva zile, de septicemie. Nu s-a găsit nici 
o posibilitate de transport pentru sicriul cu rămăşiţele decedațglui şi a 
fost îngropat la Şibiu. Ca şi cu Langa Răşcanu la Roma, am început ca- 
riera mea diplomatică la Constantinopol cu Filaliti. In anii din urmă îl 
vedeam aproape zilnic la Jockey-Club. Şanguin, exuberant, Filaliti mai 
era și un guraliv fără seamăn. Prezenţa lui da viață Clubului, căci se 
amesteca în toate, mai totdeauna fără tact. |ncă un martor al tinereţilor 
mele care s-a dus... Filaliti avea 78 de ani; era cumnatul lui Ion Cămă- 
răşescu. 


Ofensiva germană e în curs spre Doneţ şi de-a lungul Mării de Azov 
spre Don. În direcţia Doneţului au mai fost nimicite acum în urmă 3 qi- 
vizii sovietice. Ş-au făcut [3 000 prizonieţi şi s-a luat mult materjal de 
război. Pentru moment aviația germană prepară terenul spre Harkov și 
spre Rostov, distrugând căile de comunicaţie şi împiedicând mișcările 
trupelor inamice. Pe toţ frontul nemţii înainteaz. Moscova şi Petersbur- 
gul sunt în continuu bombardate... 

Englezii au bombardat serios mai multe oraşe din Italia. Îtaljenii 
mărturisesc pagube, morţi (mai puţini) şi răniți (maj mulți) în următoa- 
rele orașe: Torino, Milano, Genova, Spezia, Palermo, Trapani, Marsala 
şi Castel Vetrano. În schimb, au înregistrat şi italienii un mare succes 
prin distrugerea unui însemnat convoi de vase pornit de la Gibraltar 
spre Mediterana orientală. Un cuirasat, două crucișătoare, mai multe 
vase mici şi aproape toate vapoarele de transport au fost torpilate de 
către mai multe valuri de avioane ce au atacat în mai multe rânduri 
convoiul. În această luptă aeriană — căci englezii s-au apărat — au 
fost doborâte 6 avioane britanice şi 6 italiene. 


leri la amiază, la Radio, ni s-a comunicat că mareșalul Budionnâi a 
fost împușcat martea trecută, de către G.P.U. Mareșalul ar fi fost ridicat 
de la comandamentul său, transportat la Stalingrad (fostul Ţariţân) pe 
Volga — și după un scurt interogatoriu, executat. Ştirea era dată de 
agenţia Transocean pe baza informaţiilor culese de la ofiţerii sovietici 
luaţi prizonieri... Ziarele de azi-dmineaţă nu pomenesc însă nimic de- 
spre această execuţie: se vede că informaţia n-a fost confirmată. 


Nemţii din Bucureşti pretind că aeroporturile din Crimeea au fost 
distruse de aviația germană, şi că avioanele sovietice nu vor mai putea 
veni la Bucureşti. Totuşi, ele au zburat sâmbătă deasupra Bulgariei şi 
au lăsat paraşutişti înarmaţi cu puşti mitraliere şi cu dinamită. Paraşu- 
tiştii, căzuţi în jurul localităţii Krapeţ, au fost prinşi şi dezarmaţi. Din 
nefericire, distanţele sunt așa de mici, încât avioanele sovietice vor pu- 
tea veni peste noi chiar din Caucaz, căci nu vor avea mai mult de 1 000 
de kilometri de străbătut... 


Opinia publică în America e departe de a fi unanimă pentru război. 
ntr-o întrunire publică, deputatul Fish a încercat să ceară intrarea în 
război, cu consimțământul Congresului. Fluierături şi urlete l-au îm- 
piedicat să-şi termine cuvântarea... O demonstraţie pe care Fish pare de 
altminteri că a căutat-o, căci şi el e împotriva războiului... 


Guvernul francez (Vichy) a declarat că nu recunoaște independența 
Siriei proclamată de „trădătorul“ Catron. Franţa îşi rezervă toate drep- 
turile sale asupra tuturor regiunilor ce i-au fost încredințate sub formă 
de „mandat“ prin tratatele internaționale. 

La târgul de mostre din Lyon, care s-a deschis zilele trecute, ia 
parte, oficial, şi Germania. Reichul a fost reprezentat la inaugurare prin 
ministrul Schleicher. [n cuvântarea sa Schleicher a subliniat că e pri- 
mul act de colaborare oficial, de la armistițiu, între Germania şi Franţa 
şi a exprimat nădejdea că, cu toată amărăciunea înfrângerii, Franţa va 
lucra pentru viitorul său şi al Furopei, mână în mână cu Germania. Mi- 
nistrul francez Lehideux a declarat că Franţa era hotărâtă la această 
colaborare. De la Lyon, ministrul Schleiche s-a dus la Vichy, unde a 
avut convorbiri cu mareșalul Pétain şi cu membrii Guvernului. 


La Lille, nemţii au împuşcat 20 de comunişti francezi învinuiți de 
acte de sabotaj împotriva stabilimentelor indusţyjale şi a autorităţilor 
germane de ocupaţie. Pe tot întinsul Franţei, în partea ocupată ca şi în 
cea neocupată, comuniştii sunt urmăriți zi şi noapte, şi condamnaţi pe 
capete. 

Din ştirile care ne vin, mizeria, mai ales mizeria alimentară e mare 
în regiunile neocupate — în cele ocupate de nemți, mai merge... 


Emisiunile radiofonice britanice au dat o serie de ştiri privitoare la 
propuneri de pace pe care Germania le-ar fj făcut Sovietelor şi Sovie- 
tele, Germaniei. Ministerul de Externe al Reichului dă cea mai catego- 
rică dezminţire acestor ştiri: Germania n-a făcut nici o propunere de 
pace Sovietelor, şi nici nu va face, fjind hotărâtă să extermine bolşevis- 
mul de pe fața pământului. De altminteri, în situaţia actuală a frontuļui, 
după victoriile germane şi în preziua prăbuşirii regimului sovietic, ase- 
menea ştiri sunt ridicole şi n-au alt scop decât să zăpăcească ţările care 
aşteaptă salvarea de la izbânda germană. 


Duminică seara au sosit la Moscova lordul Beaverbrook şi dl Har- 
riman. Gonferinţele anglo-americano-sovietice au început ieri-dimi- 
neaţă şi vor ţine toată săptămâna. Reprezentanţii Angliei şi Statelor 
Unite au fost primiţi de Stalin, şi la conferinţe asistă din partea Rusiei 
Molotov şi Litvinov. 

Nu pare că aceste conferinţe să dea mari rezultate. Ajutorul Statelor 
Unite şi al Angliei n-ar putea fj eficace decât în ce priveşte aviația, dar 
Anglia nu se poate lipsi ea însăşi de prea multe avioane, căci nu are 
destule pentru propria ei apărare. |n ce priveşte restul armamentului, 
căile deschise spre Rusia sunt prea anevoioase pentru ca ajutorul, cât 

de mic, să ajungă la timp. Dacă Anglia ar mai dispune de cele 14 mili- 
oane de tone înecate de nemți, ar mai fi ceva. Dar redusă la posibilită- 
tile maritime de azi, colaborarea englezilor și americanilor cu comu- 
niştii nu va putea da lucru mare. Așa cred cel puţin nemții și oamenii 
cu bun simţ... 


Femeile şi copiii, precum şi misiunile germane şi italiene expulzate 
din Iran au ajuns la Constantinopol. Guvernul iranian, sub presiunea 
evenimentelor, a fost silit să predea britanicilor şi sovieticilor pe toți 
bărbaţii germani și italieni în vârstă de a purta armele. Bătrânii, copiii 
şi femeile au fost expediaţi cu camioane spre granița turcească. Ce a 
fost acest exod, sub paza şi controlul sovieticilor, întrece orice închi- 
puire, ca sălbăticie. Bătrânii bolnavi şi copiii au pierit pe drum. Plecată 
la 17 septembrie din Teheran, coloana a ajuns la 23 septembrie la gra- 
niţa Turciei. Pe drum, victimele bestiilor roşii au fost maltratate, jefuite 
şi dezbrăcate de veştminte şi de ghete. Bărbaţi şi femei au ajuns aproa- 
pe goi şi degeraţi în faţa autorităţilor turceşti. 

Toată această lume e acum adăpostită la Constantinopol pe vasele 
noastre Basarabia şi Transilvania. Guvernul german protestează în fața 
„omenirii“ (!!) împotriva fărădelegilor săvârşite de bolșevici cu com- 
plicitatea englezilor... 


a 


Colonelul... a fost degradat în fața frontului pentru că a furat 200 de 
oi „karakiil“ din Basarabia. Sentința a fost citită în toate regimentele, 
la raport... Bun exemplu, dar fură atâția militari şi civili, fără să pri- 
mească nici o pedeapsă! Mi se spune că în Bucovina, cu românizarea, 
e un adevărat scandal! Şi şperţuiala cu ovreii, nu numai în Bucovina, 
dar pretutindeni, altul... 


Dombrovski a dejunat cu noul ministru al Italiei, Bova-Scoppa, 
care vine din Portugalia şi i-a dat ştiri precise despre Pangal!, cu care 
era legat în strânsă prietenie. Pangal se înțelesese cu Regele Carol să 
plece cu dânsul în America. Dar înainte de a lua hotărârea definitivă a 
fost să se consulte cu prietenul său Bova-Scoppa. Acesta l-a sfătuit să 
nu plece, căci plecând ar rupe orice relaţii cu ţara lui. Mai bine să ră- 
mână la Lisabona, să caute să se înapoieze la Bucureşti unde ar putea 


| Dombrovski, însurat cu Gapi Djuvara, e cumant cu Pangaj. 

fi mai util fostului Rege, căutând să facă o legătură între fostul Suveran 
şi noul regim al României. In parte, Bova Scoppa a convins pe priete- 
nul său care s-a decis, nu să se înapoieze la Bucureşti, dar să rămână la 
Lisabona. Şi astfel, deși primise deja de la Urdăreanu dolarii necesari 
călătoriei, Pangal s-a scuzat și sub pretext de sănătate și de afaceri fa- 
miliare n-a plecat cu trupa Lupescu, și a restituit banii de drum. Dar 
nici n-a rupt-o cu ex-Regele Carol: acesta îi scrie într-una (adică mai 
exact îi scrie Urdăreanu) să vină, iar Pangal răspunde că nu poate încă, 
şi tot amână. 

De altminteri, Bova Scoppa adaugă că omul o duce foarte bine la 
Lisabona, că se bucură de o foarte frumoasă situaţiel, şi că cel mai in- 
tim prieten al său este... ministrul Germaniei!!! 

Dombrovski mi-a mai spus că d-na Pangal a plecat din Lisabona ca 
să vină în ţară şi că se află actualmente la Berna. Printr-însa o să aflăm 
mai multe. 


Ottescu, care vede regulat pe prietenii să generalii Pantazi şi Maza- 
rini, îmi povesteşte lucruri interesante. În total, până acum 4 zile, am 
pierdut în tot războiul 10 000 de oameni, ofiţeri, subofiţeri şi soldaţi 
morți — și am avut circa 50 000 răniţi, recuperabili şi invalizi. Nu e 
mult şi corespunde cam la procentul nemților. La Odessa ne-am izbit 
întâi de linia cazematelor. Am aruncat două divizii să le cucerească; 
n-am reuşit, dar am avut pierderi foarte mari. Una din aceste divizii, fiind 
divizia recrutată în regiunea Bucureşti, Ilfov şi Prahova — pierderile 
ei au impresionat adânc lumea bucureşteană. Nemaiputând lua noi ca- 
zematele din jurul Odessei, am făcut apel la nemți, care ne-au trimis o 
companie de pionieri specialişti. Aceștia au cucerit în câteva zile toate 
cazematele din jurul Odessei, și n-au avut decât 5 morţi și 8 râniţi... 
Cazematele distruse, am dat de altă greutate: tot câmpul în dosul caze- 
matelor e acoperit de găuri, la 6-7 metri distanță una de alta — găuri 
în care se ascund câte 2 bolşevici cu o puşcă mitralieră. Un batalion 
german a încercat să ia o porţiune din acest teren cu asalt şi a fost deci- 
mat... Acum nemţii au hotărât să aducă ce trebuie ca să distrugă ce a 
rămas din Odessa. O greutate mare o reprezintă faptul că Odessa mai 
este încă ravitaliată în oameni, muniții şi hrană pe mare şi această stare 
de lucruri va continua cât timp va rezista Sevastopolul, care, ca şi în- 
treaga Crimee n-a fost până acum atacat decât prin bombardări aeriene. 


l Despre aceasta am avut dovadă prin ușurința cu care a obținut audiența lui Șeicaru la 
Carmona. 

Ottescu îmi mai dă amănunte asupra aviatorilor „stukişti“ germani, 
pe care i-a frecventat pe Valea Temeşului, unde a petrecut câteva zile 
în august. Acolo, pensiunea Gayser a fost transformată în sanatoriu 
pentru stukişti. Fiecare stukist, dypă 3 zboruri, primeşte un concediu 
de 6 săptămâni, în familie == apoi este internat într-un sanatoriu (cum 
este cel de la pensiunea Gayser) unde i se repun muşchii la punct prin- 
tr-o educaţie fizică rațională. În armata germană, toată lumea, ofițeri și 
soldați mănâncă la fel == numai stukiştii au drept la o hrană specială: 
li se dă tot ce cer. Ceea ce a mirat pe Ottescu este voioşia acesto tineri 
(nici unul nu are mai puţin de 18 sau mai mult de 20 de ani), entuzias- 
mul lor pentru luptă şi pentru meseria lor, la care sunt pregătiţi de la 
vârsta de 14 ani... În sanatoriile de refacere tinerii stukişti stau până 
sunt rechemaţi pe front. Când cade unul pe front, vine altul din sanato- 
riu și-l înlocuieşte. Cel chemat pleacă cântând, şi fiecare aşteaptă cu 
nerăbdare să fie chemat... Stukiștii au arătat lui Ottescu sute de foto- 
grafii şi i-au explicat cum funcționează aparatele lor. Intr-un avion 
Stuka n-are loc decât un singur om, silit să stea aplecat înainte, căci nu- 
l lasă tavanul cabinei să stea drept, şi-l fixează astfel tot timpul cu 
ochiul la luneta de vizare. După ce aviatorul şi-a ales obiectivul de atac 
se răstoarnă pe o latură cu aparatul lui, şi proneşte vertiginos în jos spre 
obiectiv, într-o linie aproape verticală. Aviatorul pune vizorul în axa 
obiectivului şi se înțepeneșşte în această poziţie. După un minut de co- 
borâre vertiginoasă, mai toți aviatorii pierd cunoştinţa: la 2-300 metri 
de obiectiv, aparatul dă automat drumul bombelor şi tot automat se 
redresează, şi urcă dar mult mai puţin iute decât a coborât, la 2, 3 şi 4 
mii de metri. Atunci, încetul cu încetul aviatorul îşi revine în simțuri şi 
se înapoiază la baza lui... 

Trebuie 4-5 ani pentru a forma un aviator stukist. Timp de 4 ani 
candidatul e supus la schimbări de presiuni, la rostogoliri, la învârteli, 
în tot felul de aparate născocite în acest scop. Dacă s-ar da azi aparate 
Stuka sovieticilor sau englezilor, ei n-ar putea să le folosească. 

Minunat e avântul şi spiritul sportiv, aproape fanatic, pe care cons 
ducătorii acestor tineri au ştiut să-l sădească în ei! Sunt toți încântați de 
meseria lor, şi nu se gândesc la ce li s-ar putea întâmpla. Ca şi pentru 
paraşutişti şi pentru personalul submarinelor, nu se primesc în corpul 
stukiştilor decât voluntari, bineînţeles neînsuraţi și fără copii, căci sunt 
şi la 18-19 ani, în prolifica Germanie, oameni cu vocaţie de părinte de 
familie... 


La Nicolaev, pe Bug, erau două şantiere navale, din care unul foarte 
important şi activ în care munceau 30 000 de lucrători. Nemţii sperau 

să găsească ceva vase în construcţie acolo, sau cel puţin maşinăriile 
necesare pentru construcţii noi. N-au mai găsit decât mormane de fier 
vechi, sovieticii au distrus tot înainte de a părăsi oraşul. 


Miercuri, 1 octombrie. Executarea mareşalului Budionnâi nu se 
confirmă. 


De pe frontul rusesc numai ştiri mărunte, simple mezelicuri; rezer- 
va obişnuită a germanilor, în comunicatele lor, de câte ori o acţiune în 
stil mare e în curs. Peste câteva zile vom fi lămuriţi; deocamdată să fim 
mulțumiți că /ycrurile merg bine şi că notăm că Radio-Moscova măr- 
turiseşte că oraşu Kerci pe strâmtoarea cu acelaşi nume care uneşte 
Marea (le Azov cu Marea Neagră a avut mult de suferit de bombarda- 
mentele aeriene germane. Dacă au atacat Kerciul e sigur că germanii 
au atacat şi Şevastopolul, Şimferopolul, Feodosia, Eupatoria şi cele- 
lalte aeroporțuri din Crimeea, şi asta ne interesează mult... 

Germanii tac, italienii în schimb fac o muzică infernală: au înregis- 
trat în fine două mari succese! 

Unul pe frontul rusesc, unde corpul lor expediționar, după ce a tre- 
cut Niprul, a încercuit 4 divizii sovietice şi le-a nimicit, făcând mii de 
prizonieri şi distrugând sau capturând un însemnat material de război. 

Altul în Mediterana, pe care l-am însemnat deja în paginile prece- 
dente, şi ale cărui amănunte umplu presa italiană şi germană. Forma- 
ţiunea navală britanică, atacată de avioanele italiene în ziua de 27 sep- 
tembrie, plecase din Gibraltar spre Mediterana orientală şi era com- 
pusă dintr-un convoi de vase foarte bine protejat printr-un cuirasat, mai 
multe crucișătoare, 18 contratorpiloare şi un vas port-avion. Atacul 
avioanelor-torpiloare italiene a fost atât de bine dirijat încât a surprins 
formațiunea navală britanică, care n-a putut folosi în timp avioanele de 
pe vasul port-avioane şi nici vasele de război din escortă de protecție 
nu au putut evita loviturile bombelor în plin. Avioanele-torpiloare ita- 
liene au reușit să scufunde două crucişătoare grele şi unul uşor; să 
avarieze alte unităţi de război între care un crucişător de 10 000 tone şi 
un cuirasat; să doboare în lupta aeriană ce a urmat şase avioane þri- 
tanice şi să scufunde câteva vase de transport ce n-au avut timp să se 
împrăştie. 

Presa germană laudă fără resțyjcție pe italieni, care încept astfel să 
devină „folositori“ războiului. Generalul von Mackensen a felicitat pe 
front pe comandantul corpului expediționar şi în special divizia „To- 


www.dacoromanica.ro 


334 CONSTANTIN ARGETOIANU 


rino“, care s-a distins, În ce priveşte bătălia din Mediterana, Berlinuj 
subliniază importanţa activităţii avioanelor-torpiloare care gevin o 
armă eficace împoţriva flotei britanice. Aceasta nu mai este acum sin- 
gură nici pe bazinul Mediteranei, pe care-] stăpânea... 


— 


Conferinţa de |a Moscova a început să bată apa în piuă. Agenția 
Reuter anunţă că în cursul şedinţei ge luni, conferinţa a înfiinţat urmă- 
toarele 6 comisii; comisia armatei, comisia marinei, comisia forțelor 
aeriene, comisia transporturilor, comisia materiilor prime şi comisia 
materiaļeļor sanitare pentru spitale. Şe cunoaşte ro|u| comisiilor în so- 
|uţionarea problemelor,,, Ça să poată ajuta Rusia, ar trebui mai întâi să 
existe stocurj disponibile în Anglia şi în Ştatele (njte — apoi să se 
găsească o cale pentru transporturi. În Anglia nu poate fi vorba de sto- 
curi disponibile, deoarece Anglia cere neîncetat ajutorul Americii pen- 
tru complectarea armamentului său, In Ştateje Unite indusțria arma- 
mentului n-a ajuns însă să satisfacă toate nevoile Angliei şi ale Ştate]or 
Unite înseși. În ce privește căile de transport, dificultăţile sunt şi mai 
mari: |inia Murmansk e interceptată de armatele germano-finjandeze; 
portul Arhanghelsk va fi în curând blocat de gheţuri; prin Vladivostok, 
lăsând |a o parte Japonia care veghează, transporturi masive n-ar fi 
posibile pe un maţ de cale ferață ge o |ungime de 80 000 kilomeţri — 
iar în ce priveşte [ranu], dificultăţile ge transport ar fi şi mai mari, admi- 
țângu-se chiar că regiunea Caucazului n-ar fi în curând ocupaţă de nemți. 

Ajutorul pe care ang]o-americanii î| vor putea da Şovietejor apare 
astfe| problematic. Câteva avioane, dacă Anglia se va pute |ipsi ge ele, 
avioane pe care nemţii |e vor doboţi repede şi pe care englezii nu le vor 
putea înlocui indefinit.., 

Cu toate comisiile ge |a Moscova, cu toată conferința întrunită 
acoļo, cu toate făgăduielile mai mult platonice ale Angliei şi ale Ame- 
ricii, soarta Rusiei Şovietice pare pecetluită, căci ea se va decide în 
Junile care urmează, înainte adică ca ce] mai mic ajutor să fi putut sosi 
de pe coastele Atlanticului... 

Acest pesimism în ce priveşte soarta Şoviete]or reiese ge ajtminteri 
|ămurit şi gin geclaraţiile făcute ieri de Churchil| în Camera Comune- 
Jor. Primu| ministru britanic a mărturisit într-adevăr că delegaţii brita- 
nici şi americani ge |a Moscova sunt în prezent perfect informaţi de tot 
ceea ce Anglia va trebui să furnizeze în viitor, |ună după lună, Uniunii 
Şovietice, şi atâta tot. 

DPI Churchil| a mai declarat că națiunea britanică va trebui să mai 
facă încă multe sacrificii pentru ca Uniunea Şovietică să mai reziste ca 

putere beligerantă. În sfârşit, dl Churchill a prevenit pe ai lui să nu crea- 
dă că iarna va provoca o slăbire în presiunea germană, ci dimpotrivă să 
se aştepte la lupte mult mai violente. 

Deşi Anglia — a adăugat dl Churchill — are cel mai mare interes 
să dea ajutor Rusiei Sovietice cât mai mult posibil, ea are, şi nu mai 
puţin, şi alte interese de apărat în acelaşi timp. În multe privințe, pro- 
blemele actuale se aseamănă cu problemele din anul trecut, când An- 
glia a trebuit să refuze cu inima sângerândă, de a trimite şi ultimele 
escadrile rămase, pentru ajutorarea Franţei... 

Pentru cine ştie să citească între rânduri, cuvintele premierului bri- 
tanic spun multe... 


Simptomatic: la începutul războiului russo-german, nemţii luau 60 000 
prizonieri şi 3-4 000 de tancuri şi de avioane; la Kiev, au luat 600 000 
prizonieri şi numai 800 de tancuri şi au distrus câteva zeci de avioane. 
Concluzia: sovieticii nu mai au tancuri şi avioane... De altminteri, 
strigătele lui Maiski, la Londra, după tancuri, o dovedesc... 


Tratativele Vice Regelui Lord Linlithgon cu Gandhi au eşuat... În 
Indii situaţia e foarte tulbure. Pericol de revoluţie, cu blegii de acolo, nu 
e — dar nici pe o colaborare cu poporul indian nu mai pot conta englezii. 


Elveţia a protestat la Londra împotriva trecerii a vreo 50 de avioane 
britanice peste teritoriul elveţian în noaptea de 28-29 septembrie. A pro- 
testat, dar întâi a tras asupra avioanelor — natural fără să le atingă. E 
vorba de avioanele care au bombardat Torino, Milano, Genova şi Spe- 
zia. E de necrezut, ce drum au făcut aceste avioane ca să-şi atingă țelul! 


În Italia s-au blocat postavurile şi toate toate obiectele de îmbrăcă- 
minte... Stofele şi hainele confecţionate nu se vor mai distribui decât, 
pe bază de cartele, de către Ministerul Corporaţiilor, care va judeca 
necesităţile fiecăruia. Merge bine, şi în Italia! 


Oameni de treabă: 
Comandantul etapelor de la Tiraspol, un căpitan, a organizat 4 echi- 
pe cu 4 camioane, cu care „colecţiona“ mobile şi efecte din casele oa- 

menilor. Expediindu-şi lucrurile acasă, în două camioane, a fost sur- 
prins la Tighina, unde prezenţa unui „pianoforte“ într-unul din cami- 
oane, a dat de gândit. Căpitanul a fost destituit din comandamentul său 
şi dat în judecată. Incă unul care, să sperăm, va fi degradat. 


La Praga, mişcarea antigermană a fost serioasă. Fostul general ceh 
Iosef Bili şi fostul general ceh Hugo Vojda au fost condamnaţi la moarte. 

Cei doi generali făceau parte dintre conducătorii unui grup de rezis- 
tenţă cehă care urmărea despărțirea prin violenţă a Protectoratului Mo- 
raviei şi Boemiei, de Reich — şi constituirea unui Stat independent 
ceh. 

Au mai fost condamnaţi la moarte Ladislau Komzak şi Wenzel 
Frac, amestecați într-un complot ce urmărea cumpărarea de tot felul de 
arme spre a se servi de ele în acţiuni subversive. De asemenea, tot la 
moarte, au fost condamnaţi generalul ceh de rezervă Franz Horacek, 
din Praga, şi indivizii Franz Vins, Johann Prstuka, Jaromir Sedlacek şi 
Duşan Subert — pentru înaltă trădare şi sabotaj. 

În locul lui Neurath, a fost numit Protector Heidrich, un poliţist, 
omul lui Himmler... 

În lumina acestor evenimente se explică fuga lui Nowotny, ceh, 
factotum al nemților la „Reşiţa“ şi în alte societăţi româneşti cu partici- 
pare germană. Nowotny, până atunci „persona gratissima“ la Berlin, a 
fugit în august din Bucureşti şi a dispărut prin Constantinopol în Tur- 
cia... Se vede că era compromis în mișcările de la Praga... 


Grupul Etnic German s-a adunat la Braşov, sub prezidenţia lui 
Schmidt, Gauleiterul saşilor. Adunarea a avut de scop strângerea aju- 
toarelor pentru iarnă (Winterhilfe). S-au adunat peste 70 milioane lei. 
Până aci nimic de zis — dar ceea ce apare ca inadmisibil a fost atitu- 
dinea şoacăţilor. Au vorbit toţi, ca exponenţii unei provincii germane, 
fără măcar o aluzie la Statul român, din care totuşi fac parte... Plătim 
scump ajutorul german împotriva bolşevicilor... 


Georges Lakeman, fiul său vitreg Marin Butculescu şi soţia aces- 
tuia, faimoasa Lileta!, născută Popp au fost daţi în judecată fiindcă au 
mâncat carne la Continental, într-o zi în care carnea nu era îngăduită. 


l Lileta lui Fabricius, lui Armand Călinescu şi atâtor alții... 

Procesul are loc astăzi. Inculpaţii riscă de la o lună la şase de lagăr de 
muncă. Ce aş râde să văd pe Lileta măturând străzile... „Ce serait trop 
beau!“ (Ar fi prea frumos!). 


Joi, 2 octombrie. Lileta a fost achitată! S-a apărat declarând că n-a 
mâncat carne proaspătă, ci carne conservată pe care i-o dăduse un ofi- 
ter neamt, într-o cutie! Tribunalul a admis! Aşa încât nu vom avea plă- 
cerea să vedem pe simpatica pațachină măturând străzile! Dar mai e şi 
recursul Ministerului Public! 


La Kirovi Rog, nemţii au găsit uzinele aproape intacte, ca şi la Ni- 
propetrovsk, şi le pun în funcţiune. Se confirmă numirea lui Neubacher 
ca „Gauleiter“ al regiunii Doneţului. În locul lui a fost numit un domn 
Reth, sau Rett, sau Răth. Se zice că e foarte bogat şi mare vânător. Pe 
această latură va veni în concurenţă cu Killinger, şi dacă îi va împuşca 
tapii va fi bucluc! 


Trupe germane continuă să treacă masiv Dunărea, în Bulgaria. 

Sunt 3 ipoteze: trupele germane sunt destinate să menţină ordinea 
în Bulgaria împotriva agitaţiilor şi mişcărilor comuniste, sau să asigure 
frontiera bulgărească împotriva unui eventual atac anglo-turcesc, sau 
în fine să treacă în Anatolia în înțelegere cu turcii şi de acolo să por- 
nească la iarnă prin Siria spre Irak şi Iran (şi poate spre Caucaz). Prima 
ipoteză nu e verosimilă, fiindcă trec trupe prea multe, cu tunuri grele. 
Rămâne de ales între cele două ipoteze din urmă. Eu cred în cea de a 
treia... 


Dombrovski a luat alaltăieri masa cu Gerstenberg, ca „să bea“ îna- 
intarea acestuia la gradul de general. Gerstenberg a declarat lui Dom- 
brovski că s-a sfârșit cu legionarii. „Die Bewegung ist todt...“ (Miş- 
carea e moartă) a afirmat ataşatul Aerului german și Killinger veghea: 
ză ca să fie definitiv înmormântată. In gura lui Gerstenberg, simpati- 
zant de ieri al mişcării şi care nu se jena să o susțină pe față — aseme 
nea mărturisiri nu sunt lipsite de interes... 


Presa geramnă comentează cele întâmplate în Cehia şi pretinde că 
măsurile au fost luate pentru liniştea Protectoratului. S-ar putea spune, 

după ọ veche formulă, că „l ọrdrẹ regne à Pragușt! (ordinga domneşte 
la Praga). Heidrich, ngul Protector, ç 9 bestie polițistă care nu glumeş- 
te. Berlinul pretinde că mişcarea a fost pusă la cale de comunişti şi 
subvenționată de jidani. Explicaţie simplistă şi comodă. Faptul este că 
administrația germană n-a ştiut să împace pe slavi nici în Cehoslg- 
vacia, nici în Serbia, nici în Croaţia. Tribunalele militare din Praga şi 
din Brünn au pronunțat foarte multe condamnări, care nu vor face dç- 
Cât să întărâte şi mai mult panslavismul cehilor... 


Discursul lui Churchill de marţi ç viu comentat la Berlin şi la Rọ- 
mą. Nemţii şi italienii văd în pesimismul primului ministru britanic un 
început de deprimare în rezistența engleză şi socotesc că din decla- 
rațiile lui Churchill rezultă hătrârca Angliei de a nu sẹ amesteca prea 
de aproape în afacerile Sovietelor, considerate la Londra ca foarte 
compromise. Comparatia situațigi actuale cu aceea de anul trecut, după 
prăbuşirea Franței, ș subliniată de toate ziarele. Vin ştiri şi din Ame- 
Tica, CĂ Nici acolo nu ç mare entuziasm pentru 9 acțiune de ajutor în 
favoarea Moscovei comuniste... A făcut impresie, de asemenea, faptul 
că Curchill prezintă acţiunea Anglici ca defensivă, iar nu ca ofensivă, 
şi că nu prevede pentru viitọrul apropiat decât suferințe şi încercări 
pentru Imperiul Britanic, în lupta sa pentru existenţă. 


Sc zice că, cu aprobarea Angliei, Sovietele ar fi hotărât anexarea 
părții de nord-vest a Iranului, çu regiunea Tebrisului. Aceste teritorii ar 
fi să fie anexate Republicii Sovietice Armeneşti. 


C 


În ultimul Consiliu de Miniştri s-a hotărât, pentru a nu ştiu a câta 
Qară, sporirea salariilor funcționarilor. De astă-dată s-ar fi decis ca dç- 
cretul să apară până la sfârşitul săptămânii, ọ dată çu decretele menite 
să „înghetet! preţurile (!!!) — decrete care au fost şi ele aprobate în ul- 
timul Consiliu. Comunicatul publicat pretinde çu drept cuvânt, că sala- 
riile fiind în funcţie de costul traiului, nu puteau fi fixate până nu sẹ vor 
fi stabilit şi preţurile. Numai că măsurile luate în acest scop nu vor da 
nici un rezultat! Ieri, nemţii au cumpărat mazăre çu 370 000 lei vago- 
nul! Plata a fost făcută prin Societatea Bancară, aşa încât nu poate fi 
vorba de un simplu zvon... 

Aberaţiile stăpânirii: 

Doctorul Adamson, evrei, a fost uitat când s-a făcut operația „€pu- 
rării“ serviciului nostru sanitar militar, așa încât zisul medic a conti- 
nuat să conducă un tren sanitar. Ş-a constatat că acest teren este ce] mai 
bing tinut din toate trenurile noastre sanitare. Pe lângă ordinea şi cură- 
țenia materialului, e singurul tren în care răniții au fost pansaţi zi[nic, 
așa încât n-a avut nici un caz de infecţie. Denunţat dẹ un colsg invi- 
dios. ca jidan, doctorul Adamson a fost ridicat zilele trecute şi trimis 
într-un lagăr de concentrare... 

Porcii! 


Vingri, 3 Qctombrig. Un insucces regretabil de înregistrat la Odessa. 
Trupe sovietice au debarcat noaptea Şi au întreprins un contraatac. FQr- 
tẹlẹ noastre n-au putut rezista în regjunca satului Dalnic, au fost date 
peste cap şi silite să se retragă cu 10 kilomșiyi. Faptul este fără conse- 
cințe căci în spatele nostru este frontul german — dar dovedește că la 
Qdessa Jucruri]e merg greu. În alt sat, în care am atacat noi, n-am putut 
cuceri nici 9 casă... Şi pierderi avem iar destule. Încă un val de răniți 
A Bu sosească şi iarăşi văitături şi deprimare în opinia noastră 
publică... 


În ştirile de pe frontul gẹrmanọ-sọviçtic de la sud și centru, iarăşi 9 
pauză, de câteva zile, asa Încât probabil ọ acțiune mare € în curs și vom 
avea în curând veşti îmbucurătoare. În partea de nord a frontului, Jug- 
rea oraşului Petroskoic. capitala Garelici Orientale (aşezată pe malul 
Qccidental al lacului Ongga) e comentată cu mulțumire de presa ger- 
mană. Petroskoic posedă fabrici de muniții și armamsnt şi pẹ de altă 
parte ocuparea ei închide definitiv pentru sovietici, drumul Murman- 
skului. La Petersburg s-au bombardat ereu şi incendiat uzinele Kirov 
şi Putilov, cele mai însemnate fabrici de armament ale Rusiei. Uzinele 
Kirov întrebuințează 50 000 de lucrători şi înainte de război au fost 
poreclite: „uzinele Krupp ale Rusiei“. 


Conferința de la Moscova s-a terminat, printr-un discurs a] lui Mọ- 
lọtọv din care cercurile guvernamentale rețin fraza plină de melancolic 
prin care ministrul sovietic mărturiseşte că Unjunşa Şovietelor va avea 
de susținut singură cel mai greu efort al războiului. Într-adevăr, Anglia 
și Ştatele Unite s-au declarat gata să dea ajutorul lor Şovictelor, dar cer 

în schimb materii prime ruseşti, așa încât o dublă problemă rămâne de 
rezolvat: transportul materiilor prime din Rusia spre America și trans- 
portul armamentului fabricat din America spre Rusia... La Berlin se 
crede că problema e insolubilă, că în tot cazul nu va putea fi rezolvată 
în măsură să stânjenească ofensiva germană şi să compromită victoria 
finală a nemților împotriva ruşilor. Anglo-americanii nu vor putea, 
cred nemții, să procure Sovietelor nici chiar avioane în număr util, 
fiindcă n-au disponibile. Deocamdată se pare că englezii au trimis cu 
greu 100 de avioane pe frontul sovietic, adică porţia pe care nemţii o 
consumă într-o singură zi... 

După informaţiile Berlinului, industria americană de armament dă 
mari greutăţi, din cauza anumitor materii prime care lipsesc (mai ales 
aluminiul) şi din cauza lipsei de mână de lucru, legile americane con- 
tinuând să prevadă 8 ore de muncă pentru lucrători. Englezii se plâng 
că nu primesc destul pentru trebuințele lor; dacă la acestea se adaugă 
nevoile sovietice, se vede în ce fază critică a ajuns industria ameri- 
cană. 

De altminteri, în Statele Unite, opinia publică e din ce în ce mai îm- 
părţită. Fierberea e mare, şi nu se poate şti care e proporţia între beli- 
ciști şi antibelicişti. Ultima cuvântare a lui Roosevelt, în care Preşe- 
dintele a încercat să demonstreze că Constituţia sovietică ocroteşte li- 
bertatea tuturor cultelor (!!!), a stârnit mare indignare și proteste în cer- 
curile bisericești şi religioase americane. A fost o gafă; mai bine îşi în- 
ghițea amicul Franklin discursul. Dar prietenia cu Sovietele e atât de 
antipatică în Statele Unite capitaliste şi anticomuniste, încât pe de o 
parte intenţia lui Roosevelt de a sparge gheaţa, se pricepe. Numai că 
n-a spart-o! 


Comuniștii se agită pretutindeni, căci probabil aşa sunt ordinele 
Internaționalei. Şi la noi, în centrele industriale, la Bucureşti, la Plo- 
ieşti, la Timişoara, pe Valea Jiului. Dacă în Cehoslovacia, în Croaţia, 
în Serbia, şi chiar în Franța, mișcările comuniste îşi dau mâna cu re- 
vendicările naţionaliste și antigermane — la noi nu e cazul. Sunt mişr 
cări comuniste sadea, de care profită bineînțeles şi borfaşii. In Bucu- 
rești, aflu de la Siguranţă că au fost 7 cazuri de atentate pe întuneric — 
victimele fiind izbite la ceafă cu săculeţe de nisip, culcate în nesimţire 
la pământ, şi devalizate. Printre aceste 7 victime sunt şi doi ofiţeri. În 
cartierul Griviţa, cartierul lucrătorilor de la atelierele C.F.R., fierberea 
e mare şi din cauza lipsurilor şi scumpetei traiului. Pâinea nu se obţine 
decât după ore de staționare, la coadă în fața brutăriilor; cartofii când 

se găsesc trebuie plătiţi 20 lei kilogramul «m de carne, mâncarea de bază 
a săracului, nici vorbă. Iar lemnele au ajuns 4 lei kilogramul... 

S-au luat măsuri speciale pentru paza oraşului, care a fost împărțit 
în sectoare m- fiecare sector fiind încredinţat ypui batalion sau unui re- 
giment. Ofițerii cei tineri, locotenenți şi sublocotenenți, au fost însărci- 
naţi cu ronde nocturne, pe cartiere, fiecare însoţit de o patrulă. 

Foarte bine. Dar mai bine s-ar aduce de mâncare la Bucureşti (căci 
numai la Bucureşti e lipsă mare) şi s-ar mai da puţin drumul la lumina- 
tul pe străzi. Nicăieri, nici la Berlin, nici la Londra nu e un „black-out“ 
atât de sever ca în Bucureşti, deşi în Londra şi în Berlin atacurile avi- 
oanelor inamice sunt de altfel serioase, nu ca la noi... Dar ca la noi la 
nimeni! 


Telegramele turceşti şi germane pretind că în Transcaucazia şi în 
Iran ar fi izbucnit mişcări serioase, mai ales împotriva bolşevicilor pră- 
dători. Centrele principale de agitaţie ar fi Tiflis şi Tebris... 


C 


În Cehoslovacia a fost condamnat la moarte şi fostul preşedinte de 
Consiliu, Elias (?). Toate condamnările sunt întemeiate pe sabotarea 
transporturilor, pe atentate cu explozibile, pe incendieri de depozite de 
cereale... Telegramele din Berlin pretind însă că acum liniştea a fost 
pretutindeni restabilită... 


ÎN i 


Vizitat ieri cu Marinescu (de la Palat) şi cu colonelul Capşa ferma 
Regelui Carol de la Băneasa, unde a fost mutată herghelia de pur sânge 
de la Periş, după deteriorarea grajdurilor de acolo de către cutremurul 
din toamna trecută. Herghelia foarte bine ţinută — iepele, armăsarii 
şi mânjii foarte frumoşi. Faimosul armăsar Firdusi (cadoul lui Max 
Auschnit!) şi seraiul său domnesc în minunatele și igienicele boxe con- 
struite cu milioane scumpe. S-au cheltuit pentru această fermă 14 mili- 
oane (fără teren, lot Mihai Viteazul al Regelui!!) şi încă nu e tot gata. 
Mi-am adus aminte de cele 300 milioane cheltuite cu Palatul Regal, de 
cele 230 milioane băgate în grajdurile de lângă Malmaison, de cele 130 
milioane de la vila Lupeascăi, de cele alte 100 milioane de la Scro- 
viştea — şi am întrebat pe Marinescu, cine era cuprins de nebunia 
construcţiilor, Regele sau profitorii din jurul său? Marinescu mi-a spus 
fără ezitare: Urdăreanu şi Stavăr, ca să se umple de bani. Regele era 

slab şi zicea ţotdeauna, da. Dar eţa atât de puţin pasionat de construcţii 
încât n-a vizitat niciodată grajdurile de la Malmaison, cu cele 60 de 
apartamente „conforţabile“ (aer condiționat, băi de marmură etc.) pen- 
tru personalul Palatului... Marinescu crede că mai bine de 100 de mili- 
oane au trebuit să intre în buzunarele lui Urdăreanu şi al lui Stavăr, din 
banii cheltuiţi pentru clădiri, bani luaţi din visteria Statului. 

Marinescu mi-a mai destăinuit o porcărie a Regelui Carol pe care 
n-am cunoscut-o. A făcut o lege mm care a rămas secretă mm prin care a 
atribuit un lot Mihai Viteazul şi bietului Rege Ferdinand, moşţ, şi al 
cărui moştenitor era el, Carol... Acest lot a fost defalcat din Domeniile 
Coroanei, la Scroviştea, şi pe el a fost construit Palatul de lângă laç, 
devenit astfel proprietate personală a Regelui Carol, deşi a fost ridicat 
cu banii Statului, pe terenul Statului... 

Marinescu, numit de curând reprezentantul ex-Regelui Carol (în lo- 
cul lui Stavăr, lăsat de Urdăreanu) pentru administraţia bunurilor sale, 
a angajat pe Emil Ottulescu ca consilier juridic. Se caută într-adevăr o 
formulă tranzacţională pentru trecerea averii mobiliare a fostului Rege 
în patrimoniul Statului, fără a se mai recurge la o judecată umilitoare 
pentru actualul Rege... 


Marinescu mi-a mai povestit că ex-Regele Carol a vorbit la Radio 
în America şi a declarat că n-a abdicat, că a părăsit România din cauza 
împrejurărilor, adică a nemților, că a lăsat Tronul său în paza fiului său 
Mihai și că... se va întoarce să-şi continue domnia, îndată ce împrejură- 
rilor se vor schimba! 

Paşte murgule... 


—— 


Sâmbătă, 4 octombrie. Cu prilejul dării de seamă a „Ajutorului de 
Iarnă“ (,„„Winderhilfe“), Hitler a ţinut un mare discurs la Palatul Spor- 
turilor. Discursul e bun şi abil. După ce a repetat că n-a vrut războiul 
fiindcă prin operele de pace înfăptuite şi prin cele care mai erau în curs 
de înfăptuire putea dobândi pentru poporul german şi pentru el tot atâta 
glorie ca printr-un război pe suflet, aliindu-se cu Rusia bolşevică, dar 
că odată înţelegerea semnată s-a ţinut de angajamentele luate pe când 
Sovietele nu, după ce a spus că i-a sângerat inima când bolşevicii au 
călcat în picioare libeţatea finlandeză şi Statele Baltice mm Fiihrerul a 
spus două lucruri foarţe importante: 

1) Că de la 1 octombrie armatele germane au început în Rusia o 
ofensivă decisivă, şi: 

2) Că, n-are nimic cu poporul englez, cu care a fost totdeauna visul 
lui să trăiască în bună prietenie, ci numai cu Q mână de oameni 
conduşi de interesele ọvrçiçşti, oameni cu care nu va încheia niciodată 
pace. 

În ce priveşte ofensiva, iată propriile cuvinte ale lui Hitler: 

„De 48 de org a început ọ nouă operațiunc de proportii uriaşe. Ea 
va contribui la zdrobirea inamicului de la răsărit“. 

În genșral, tot focul cuvântării ç îndreptat împotriva Rusiçi şi a bol- 
şevismului pe care întreaga Europă a hotărât să-l extermine — iar îm- 
potriva Angliçi, în Qpoziţie cu cuvântările precedente, aproape nimic. 
Numai irQnii la adresa lui Churchill şi a lui Roosevelt. 

Despre nọi vorbeşte în două rânduri. Mai întâi, amintind despre în- 
trevederea sa cu ministrul de Externc rusesc din primăvara trecută: 
„Molotov a voit să ştie dacă garanția germană dată Româniți apăra 
această tară şi contra Rusiei. Şi aci a trebuit să rămân credinciQs cuvân- 
tului dat. Nu regret că am făcut aşa, căci am găsit şi în România un ọm 
dẹ onoare în persoana generalului Antonescu, care şi-a respectat şi el 
cu sfințenie cuvântul dat“. Apoi, arătând că Europa s-a deșteptat: „La 
sud este România care luptă. Această națiune s-a refăcut cu ọ rapiditate 
uimitQare de pe urma unçią din crizele de Stat cele mai serioase care 
pot atinec ọ țară, sub conducerea unu! ọm viteaz şi hotărât“. 

Cum se vede a fost gentil pentru ngi şi aceste două pasaje au fost 
viu aplaudate de imensul public care asculta. Aş fi preferat însă să spu- 
nă despre noi ce a spus despre finlandezi: „In nord luptă finlandezii, ọ 
adevărată națiune de eroi. In vastele sale ţinuturi această naţiune sc află 
singură cu forța sa, cu curajul său, cu vitejia sa şi cu tenacitatea są“. 

Întreg discursul, moderat de data asta în formă, respiră desăvârşita 
încredere nu numai în victoria germană fată de bolşevici, dar şi fată de 
lumea întreagă. 


Câteva cifre: 

În cuvântarea sa, Hitler a precizat că până acum, în războiul cu Ru- 
sia, forțele germane gu distrus sau capturat: 22 000 tunuri, 18 000 care 
de asalt şi 14 500 avioane. În cifre rotunde. lar numărul prizonierilor 
ruşi, trece de 2 500 000... 

Inaintea cuvântării lui Hitler a citit Goebbels ọ dare de seamă asupra 
bilanţului operei „Winterhilfe“. Pentru iarna viitoare s-au adunat până 
acum 916 240 000 mărci (peste 40 miliarde lçi!) faţă de 631 000 000 
anul trecut. In total, în 8 ani de când funcţionează, opera a adunat şi 
distribuit peste 4 miliarde de mărci! 

Acum o cifră „de peste drum“: sumele cheltuite de Statele Unite, 
până acum, pentru înarmarea Angliei reprezintă bugetul României pe 
2 500 de ani! După calculele unui statistician al nostru... 


Primele comentarii ale discursului lui Hitler au fost făcute de pos- 
turile de Radio americane. Reproducând pasajele mai importante, ele 
au subliniat în special pe acelea privind mersul războiului, organizarea 
Statelor Europene şi afirmaţia Fiihrerului că peste un an materialul ger- 
man de război de azi va fi complect înlocuit... Şi probabil încă perfec- 
ționat! 


Ieri am dejunat cu Regina Elena şi cu Regele Mihai, în casa din 
dosul Palatului amenajată de Regele Carol pentru locuinţa lui parti- 
culară. Regina Elena exprimase dorința să ne aibă la dejun la Sinaia, 
pe soția mea şi pe mine. li mulțumim călduros, dar sub pretext că „ne 
puteam compromite amândoi“ (!) o rugasem să renunțe... Regina a râs, 
Şi a renunțat — dar numai pentru moment, căci alaltăieri, Nelly Catargi 
(dama de onoare a Reginei) mi-a telefonat să mă invite pentru ieri, în 
numele Majestății Sale. Nu puteam refuza, această a doua pofiire, şi 
m-am dus, cu riscul să mă împuşte Antoneştii... 

Dejun intim, în veston: Regele, Regina, Rudi Laptew cu soţia, 
Nelly Catargi şi aghiotantul. Am vorbit banalităţi, şi deloc politică. 
N-am vorbit, dar ne-am înțeles de minune... Regele Mihai în progres: 
glasul mai subţiat, trupul mai zvelt şi din când în când mai spune câte 
un cuvânt și râde! 


Văduva Schobert şi generalul Moscardo (văduva Alcazarului) au 
trimis frumoase scrisori mareşalului Antonescu, care le publică. De ce? 
Căci au un caracter strict personal... 


Ziarele berlineze şi forurile germane pretind că conferinţa de la 
Moscova n-a dus la nimic și că a fost întrunită nu ca să se dea Sovie- 
telor ajutoare ci ca să se creadă — în scop de propagandă — că aceste 
ajutoare vor fi date. 

Nu ştiu ce s-a hotărât la Moscova, şi cred că nu ştiu nici nemţii. Sper 
însă, că ajutoarele anglo-americane, de vor fi date, vor fi date prea târ- 
ziu ca să mai influențeze asupra mersului războiului pe frontul oriental. 

Presupun că ofensiva începută — și care trebuie să fie decisivă — 
merge bine, căci altfel cine silea pe Hitler să vorbească de ea? Putea să 
tacă mai departe... 


Hitler a creat o nouă decorație de război pe ziua de 2 octombrie: 
„Ordinul de război al Crucii Germane“. Două clase: de argint şi de aur. 
Noua decorație e superioară Crucii de Fier şi va fi acordată militarilor 
pentru acte de vitejie extraordinară sau pentru merite strategice deo- 
sebite. 

Una din condiţiile pentru conferirea acestui nou ordin este preala- 
bila decorare cu Crucea de Fier din anul 1939 sau din războiul mondial 
— sau cu Ordinul „Pour le Merite“ clasa I-a cu spade. 


Iranul a început deja să se bucure de binefacerile rivalității anglo- 
sovietice: bolşevicii vor să comunizeze tot — iar britanicii se gândesc 
să facă afaceri... Greu de împăcat! 


Brauchitsch, feldmareșalul, împlineşte 60 de ani. Surle şi tobe! Cei 
mulţi înainte, şi tot cu succese contra bolşevicilor! 

Toată presa anticomunistă, şi până şi în America polemizează cu 
Roosevelt asupra imprudentelor sale declaraţii privitoare la libertatea 
de credinţă din infernul sovietic. 

Roosevelt a uitat două lucruri: întâi că „Constituţia“ sovietică e li- 
teră moartă — şi al doilea că art. 124 al acestei Constituţii prevede că: 
„Libertatea de a practica cultele religioase şi libertatea propagandei 
antireligioase, sunt recunoscute tuturor cetățenilor“. Cerându-se chirii 
fabuloase pentru biserici şi închizându-se multe din ele pentru motive 
de ordine publică, s-a anulat de fapt primul drept, fără să mai vorbim 
de persecuțiile împotriva celor care ar îndrăzni să invoce numele Dom- 
nului. Şi n-a rămas astfel în picioare decât al doilea drept cetăţenesc: 
libertatea propagandei antireligioase. 

Roosevelt a priceput că a sărit dincolo de cal, şi caută să explice că 
a fost rău înţeles... Cine explică, în politică... — vorba lui Nicu Fili- 
pescu! 


Mişcarea iredentisto-comunisto-revoluţionară din Protectoratul 
Boemiei a fost condusă de însuşi primul ministru al Protectoratului, 
Elias, şi de primarul oraşului Praga, Klapka. Condusă astfel de înşişi 

şefii autorităţii publice, cu complicitatea mai multor generali, mișcarea 
putea avea urmări grave. Ea a fost înăbușită, dar din nefericire, ca să o 
înăbuşească, nemţii au trebuit să recurgă la metodele lui Stalin, ceea ce 
nu va cimenta legăturile dintre fosta Cehoslovacie și Germania... 


DD  —— 


Au apărut, în fine, mult aşteptatele două decrete pentru „înghețarea 
prețurilor“ — fixându-se prețurile de la 1 septembrie. Pe lângă fixarea 
prețurilor, decretele mai prevăd şi dreptul de rechiziţie al oricărui pro- 
dus, pentru armată. Şi apoi o nesfârșită serie de penalităţi. E probabil 
că aceste măsuri idioate şi polițiste nu vor da nici un rezultat... 


m 


S-a întreit prețul abonamentului la Radio și se mai cere fiecărui 
abonat depunerea ynei garanții egală cu prețul abonamentului pe un an. 
Toți oamenii săraci vor trebui să renunţe la Radio... Dar cum rămâne 
cu înghețarea prețurilor? 

Și toate, ca să aibă în ce „tripota“ di Ionescu, directorul Societății 
— dar încă sub anchetă pentru matrapazlâcurile trecute... 


~ 


Ca prezidentă a Comitetului de Patronaj, d-na Antonescu a trimis o 
cocoană să inspecteze lagărul de internaţi politici de la Ţârgu Jiu — 
aceasta în urma nenumăratelor denunţuri pe care le primise, cu privire 
la jafurile şi la incuria ce domnea acolo. Sosită la lagăr, pe neașteptate, 
cocoana a fost oprită de santinelă să intre, chiar după ce s-a legitimat 
şi a indicat misiunea ce primise. La corpul de gardă subofiţerul neară- 
tându-se mai comod, cocoana a cerut să vadă pe colonelul comandant 
al lagărului. „Domnul colonel doarme“ — a fost laconicul răspuns al 
subofițerului. In fine, cu mari greutăţi, misionara a obţinut ca colonelul 
să fie deşteptat şi să dea ochiii cu el. 

„Inspecţie? mm a declarat colonejul — dar nu se poate, nu se intră 
aşa în lagră, de altminteri nu e nimic de inspectat, toate merg bine, 
toată lumea e mulțumită, dovadă că registrul de reclamaţii este vir- 
gin...“ Că câr, că mâr, n-a fost chip ca cocoana să pătrundă în lagăr. 
Tot ce a putut obţine e să vorească cu cineva — favoare la care colo- 
nelul a consimţit convins că nimeni nu va îndrăzni să reclame, în pre- 
zenţa sa. Cocoana a cerut să vadă pe IJie Lazăr (prietenul lui Maniu, 
internat pentru trăncănelile lui), și colonelul a adus pe Ilie Lazăr. Se 
vede că nu-l cunoștea... Întrebat dacă e mulțumit de mâncare şi de în- 
grijire, Ilie Lazăr a răspuns răspicat: „Nu, nu sunt mulțumit, e aci o 
porcărie fără seamăn, suntem toţi plini de păduchi și murim de foame. 

Şi dumnealui (arătând pe colonel) e un hoţ şi ne fură zilnic. Ne cere 
200 lei pe zi la fiecare pentru supliment de hrană, din care nu cheltu- 
ieşte nici 40...“ mm „Domnule, a replicat colonelul, îţi dai seama de 
gravitatea cuvintelor d-tale, şi că te pot duce la pușcărie?“ mm „Da, îmi 
dau, a replicat [lie Lazăr, mă puteţi închide şi chiar împuşca, dar d-ta 
tot un pungaș ordinar rămâi!“ 

Rezultatul: Ilie Lazăr a fost eliberat după două zile, iar colonelul 
trimis în judecată... O notă bună pentru mareşalul Antonescu. 


Cu privire la înlocuirea lui Mareş din fruntea Creditului Industrial, 
înlocuire motivată de înjurăturile pe care le-a tras lui Ică prin telefon, 
mi se dă următoarea complectare. Un prieten (!!) comun s-a dus la Ică 
şi l-a întrebat cum a fost cu telefonul („Să taci puţoiule că te-am cu- 
noscut vierme!“). Ică a răspuns că n-a fost nimic, că cel puţin n-a pri- 
ceput din câte i-a „gogonit““* Mareş... Prietenul (!!) s-a repezit la Mareş 
şi i-a spus că Ică n-a priceput ce-i spusese în telefon... „N-a pricepuţ? 
(a întâmpinat Mareş) lasă că am să-i împrospătez eu memoria!...! Şi 
numaidecât a ţrimis o scrisoare... d-nei Rica Antonescu, scrisoare prin 
care îi spunea mai întâi, ca vechi și since prieten al mareșalului, că ar 
face mai bine să nu-şi publice în fiecare zj în ziare mutra şi buletinul 
mișcărilor sale, când portretul şi dările de seamă privitoare la vizitele 
Reginei nu apar decât din joi în Paşti m— că această neruşinată publici- 
tate şi reclamă nu numai că nu fac bine soţului ei, dar dimpotrivă îi fac 
mult rău. Apoj, după ce a sfârşit morala, a rugat-o să comunice „priete- 
nului său Ic“ că cuvintele pe care i le-a adresat prin telefon şi pe care 
zisul Ică nu le-a auzit grau următoarele: „Să fii obraznic, puţoiule, cu 
cine-ți permite, nu cu mine care te-am cunoscut vierme!“ 

Rica a comunicat numaidecât scrisoarea lui [că, şi amândoi au luat 
avionul și s-au dus să reclame mareșalului. Cum a decurs scena în trei 
nu se ştie — dar rezultatul demersului a fost pe de o parte înlocuirea 
lui Mareş la Creditul Industrial prin Finţescu şi încetarea publicităţii 
foţografice şi reportericeşti în jurul d-nei Rica. Nici în ziare nu i-a mai 
apărut mutra, nici istoricele sale vizite prin spitale n-au mai fost co- 
mentate și cânţaţe la Radio. De ce se vor fi dând la noi, toți oamenii 
ajunşi pe mâna lichelelor? 


Duminică, 5 octombrie. Ziarele de azi-dimineaţă publică un comen- 
tariu prin care sțăpânirea ne informează —m in fijne despre cele ce se 
petrec pe frontul nostru şi ne dă pentru prima dată cifre exacţe asupra 
pierderilor suferite de la începutul războiului până azi. Dispreţul mare- 

şalului Antonescu pentru opinia publică ar fi fost mai bine inspirat dacă 
ne-ar fi dat mai de vreme cifre, în loc să ne pună zilnic sub ochi tele- 
gramele pe care le primeşte pentru fiecare avansare a d-sale. 

În ce priveşte frontul aflăm cu mare mulţumire, că: 

„1) În Ucraina, la est de Nipru, în regiunea Mării de Azov, vânătorii 
de Munte şi corpul de Cavalerie, luptând cot la cot cu armata germană, 
au respins după lupte sângeroase atacurile unui inamic mult superior în 
mari unități de tancuri și artilerie grea. Inamicul este în acest sector în 
plină retragere către est. Vânătorii de Munte şi brigăzile V, VI şi VIII 
Cavalerie merită admiraţia şi recunoştinţa Patriei. 

2) Pe frontul Odessei, inamicul aducând numeroase forţe şi tancuri 
din Crimeea şi Caucaz, a încercat să spargă frontul nostrul. La est de 
limanul Cujalnic atacul a fost oprit, iar în regiunea Tatarca şi Dalnic a 
fost respins după trei zile de lupte grele şi sângeroase. In acest ultim 
sector, inamicul a lăsat pe teren 30 tancuri. Pierderile inamicului sunt 
foarte mari“. 

Întrucât cât priveşte numărul morţilor şi răniților noştri, de la înce- 
putul operaţiunilor (22 iunie), comunicatul sună astfel: 

„Pentru acei care cred încă şi difuzează, intenţionat sau din uşurin- 
tă, neadevărurile răspândite zilnic de anumite posturi de Radio, Marele 
Cartier General comunică următoarele date: 

De la începutul războiului am capturat peste 60 000 prizonieri şi 
avem 15 000 dispăruţi, dintre care 7-8 000 trebuiesc socotiți printre 
morţi şi numai restul printre prizonieri; 20 000 morţi şi 76 000 răniţi, 
din care circa 80% uşor răniţi şi recuperabili. 

În schimb adeversarul a pierdut, în sectoarele în care au luptat tru- 
pele noastre, 70 000 morţi și 100 000 răniţi?. 

Am doborât 553 avioane inamice şi am pierdut 120, din care o parte 
sunt recuperabile. Am capturat foarte mari cantități de materiale şi mu- 
niții. Am pierdut comparativ mult mai puţin. 

S-au prins până acum peste 90% din parașutiștii aruncaţi din avion 
şi din organizaţiile teroriste lăsate în spatele nostru. Nici unii, nici cei- 
lalţi nu au reuşit să execute nici o distrugere, nici un atentat. Nu am 
avut nici un tren de muniții, nici un depozit, nici un pod şi nici o uzină 
distruse de bombe din avion?. 


l Ştire înregistrată în aceste Însemnări zilnice pe ziua de alaltaieri, 3 octombrie, 

2 Pentru ca socotelile să fie exacte, ar trebui sa se adauge la morţii și raniţii noştri, morţii şi 
raniţii germani cazuţi şi ei în sectorul nostru. 

3 Afirmare bizară, care aruncă o umbră de îndoială asupra celorlalte, căci se mărturiseşte 
imediat bombardarea uzinei „Orion“ de la Ploieşti. Dar uzina de la laşi? n-a fost distrusă de tero- 
rişti? Dar fabrica de ţesaturi „Sylva“ de la Colentina, n-a fost distrusa şi ea de avioanele ruseşti? 
Și probabil ca mai sunt şi altele... 

La Ploieşti, pagubele provocate nu au atins nici 300 milioane de lei. 

Acesta este adevărul.“ 

Dacă acesta este adevărul, de ce s-a lăsat luni de zile să circule cele 
mai fanteziste asupra morţilor şi răniților noştri? 


Din raportul procurorului general din Constanţa (Citit de consilierul 
de Casaţie G. Duca, care-mi comunică cifrele) rezultă că în acel oraş 
avioanele inamice au lovit 144 de case şi rănit sau ucis 248 de oameni. 
În port, nu s-a făcut nici o stricăciune. De 8 zile n-a mai fost nici un 
atac aeronautic. 


Cu prilejul festivităţii tradiţionale de „preamărire a A-tot-Puterni- 
cului pentru recolta şi belşugul dăruit în acest an“, Manfred baron de 
Killinger, ministrul Germaniei în România, a rostit aseară în faţa Colo- 
niei germane din Bucureşti şi a reprezentanţilor Misiunii militare ger- 
mane, adunate în sala „Aro“, o cuvântare omagială la adresa României, 
a mareşalului Antonescu, la a lui Ică, la a miniştrilor, a soldaţilor şi a 
muncitorilor români. Foarte frumos, şi ne închinăm cu recunoştinţă. 
Dar ne ridicăm cu indignare împotriva amenințărilor d-sale îndreptate 
împotriva celor ce n-au subscris la Imprumut, au vândut sau au cumpă- 
rat mai scump decât e prevăzut în tarifele maximale (asta au făcut-o 
mai ales nemţii lui...), nu şi-au dat obolul pentru răniţi etc. Nu e treaba 
d-sale; mai ales amenințările cu tragerea la răspundere din partea celor 
care se vor înapoia de pe front, sunt nu numai deplasate, dar de-a drep- 
tul inadmisibile. Păcat, căci din alte puncte de vedere, omul ne este 
util. Ar trebui să lase însă demagogia pe seama d-lui Ică, şi să nu se a- 
mestece unde nu-i fierbe oala. 


De la Berlin se telegrafiază: 

Incordarea din Extremul Orient continuă să se accentueze în urma 
protestului adresat de Japonia Guvernului Indiilor Olandeze. Este al 
doilea protest pe care-l adresează Japonia la scurt interval. Primul pro- 
test a fost adresat, după cum se ştie, Statelor Unite, cu privire la furni- 
zările de petrol făcute Rusiei Sovietice prin Vladivostok. Prin acest al 
doilea protest, Japonia se referă la furniturile de cauciuc, petrol, zahăr 
şi cafea făcute Sovietelor de către Indiile Olandeze. Guvernul japonez 
a declarat Guvernului din Batavia că consideră aceste furnituri ca un 
act neprietenesc față de el. 

Discursul Fiihrerului continuă să preocupe toate cercurile din Ber- 
lin. În primul rând se relevă critica violentă adusă acestui discurs de 
propagandă inamică, fapt care e pus în legătură cu amărăciunea pro- 
dusă în rândul vrăjmaşilor Germaniei de victoriile armatelor nemţeşti. 
Posturile de radio străine subliniază cu acest prilej că pentru prima oară 
Fiihrerul s-a pronunţat asupra unei acţiuni militare în curs înainte de 
încheierea ei. 

Rezultatele Conferinţei de la Moscova continuă şi ele să fie comen- 
tate în cercurile germane. Faptul că Anglia şi Statele Unite au recunos- 
cut ca zonă de influenţă sovietică întreg sud-estul european şi Orientul 
Apropiat iclusiv Turcia! — aceasta bineînţelesc în cazul problematic al 
unei victorii bolşevice — dovedeşte cu prisosinţă dependenţa Angliei 
faţă de Soviete. 


Agitaţiile în favoarea intrării Statelor Unite în război au atins 
punctul culminant. Roosevelt a declarat că se va pronunţa asupra soar- 
tei legii neutralității după ce va consulta, marți, pe şefii grupărilor po- 
litice din Congres. Willkie a vorbit pentru „apărare“ — prin urmare 
pentru război. Lindbergh a luat şi el cuvântul „pentru ultima oară“, 
fiindcă în Statele Unite „nu mai e libertate de cuvânt“. Cu toate pro- 
testările antiintervenţioniştilor pare că totuşi majoritatea merge cu 
Roosevelt... 


„Noua operaţiune în proporţii uriaşe ce va contribui la zdrobirea 
inarhicului de la Răsărit...“ (sunt propriile cuvinte ale lui Hitler) e în 
curs. Comunicatele nu dau nici un amănunt, spun numai că acţiunea se 
dezvoltă cu succes, „conform programului“... 

In cuvântarea sa, Fiihrerul, pe lângă cifrele care le-a dat a mai spus 
că 25 000 kilometri de cale ferată rusească au fost repuse în stare de 
funcţionare, din care 15 000 au fost transformate din cale largă mus- 
călească în cale normală europeană. 

De subliniat că întreaga rețea ferată a Rusiei are o lungime de 86 000 
kilometri... 


l Daca aceasta hotarâre a fost luată la Moscova sau înainte noi nu ştim nimic, caci suntem 
ţinuţi în întuneric, şi Cenzura nu ne lasă să luăm cunoştinţa de comunicatele şi de ştirile mai 
importante publicate de inamic. Aş fi putut afla ceva prin Radio Londra, dar nu-l ascult niciodată 
fiindcă mi-e teamă sa nu-mi pierd liniştea şi încrederea în succesul „a-lor noştri“. Şi nici de la 
prietenii mei care, ei, ascultă Londra, n-am putut afla nimic. 

Pe lângă uzinele Kirov, se confirmă că şi uzinele Putilov, speciali- 
zate în construcţia carelor de asalt şi la care lucrează 30 000 muncitori 
calificaţi, au fost distruse. Distruse de asemenea, tot în preajma Peter- 
sburgului, însemnatele uzine Trugolnik în care se fabrică cauciucuri... 


Prințul Gustav-Adolf al Suediei, care vizitează frontul finlandez, 
era să fie ucis de o bombă explodată lângă dânsul. 

Germanii pretind că ruşii şi-au băgat ultimele rezerve de material în 
foc: tankurile capturate în ultima vreme erau noi-nouţe de la fabrică. 
Argumentul nu-mi pare convingător. 


În cercurile apropiate de Ministerul de Externe se spunea ieri că 
ocuparea Torontalului sârbesc de către trupele noastre era iminentă, 
dacă nu chiar începută — după cererea nemților. Ar fi o greşeasă imen- 
să. După ce ne-am vrăjmăşit de moarte cu slavii de la răsărit, să ne 
vrăjmăşim şi cu cei de la apus. Dar când nebunia apucă pe oameni... 


Luni, 6 octombrie. „O însemnată victorie germană se apropei“ — 
iată titlul sub care ziarele de azi-dimineaţă dau ştirile de amănunt de pe 
câteva sectoare ale frontului, ştiri fără mare importanţă de altminteri. 
„O însemnată victorie“, să ne-o dea Dumnezeu; o aşteptăm cu încre- 
dere. Faptul că nemţii distrug prin aviația lor trenuri şi linii ferate la 
Moscova, Kaluga, Tula, Riazan, Vladimir, Iaroslav, Tver etc. arată că 
de data asta lupta se întinde pe un front imens... 

Pare din ce în ce mai cert că ajutorul anglo-american nu va sosi So- 
vietelor — dacă va sosi — decât după complecta distrugere a forțelor 
lor. Deocamdată, americanii se ceartă şi Anglia se boșevizează: arhie- 
piscopul de la Carterburyi cântă Internaționala... 


Englezii trebuie să părăsească Indiile: aşa vrea şi pretinde Gandhi... 


Un strănepot al poetului Puşkin a fost făcut prizonier pe frontul fin- 
landez şi a declarat: „N-am fost niciodată înscris în Partidul Comunist 
şi doresc prăbuşirea Sovietelor...“ Un dram de bun simţ în sufletul pro- 
geniturii marelui poet... 

Guvernul din Washington n-a luat încă nici o hotărâre pentru înar- 
marea vaselor de comerţ care navighează sub pavilion american — dar 
a hotărât să înarmeze cele 125 vase americane ce plutesc sub pavilio- 
nul Republicii Panama. 


Nu ne mai lipseşte nimic: din dorinţa mareşalului Antonescu s-a 
creat o comisie de cercetări ştiinţifice pe lângă Ministerul Comunica- 
țiilor. Ea a fost alcătuită dintr-o serie de „notabilităţi“ certate cu orice 
fel de cercetări... 


Efectul discursului lui Killinger e dezastruos. A pus picioarele în 
străchini. Cele mai multe ziare nu reproduc partea finală a cuvântării, 
cea cu buclucul, care n-a fost redată nici la Radio... 


——— 


Generalul Pricolo (nu Pericolo, nici Piccolo!), subsecretarul Ae- 
rului de la Roma, care a fost în inspecţie pe frontul rusesc, a sosit cu 
avionul la Bucureşti. I s-a făcut o primire frumoasă în semn de recu- 
noştință pentru isprăvile italienilor împotriva bolşeviciloţ. 


Marţi, 7 octombrie. Ofensiva germană e în plin curs şi contribuim 
şi noi la ça prin... răbdarea noastră. De la Berlin se telegrafiază că merge 
bine. Şi la Odessa, trupele române, după ce au respins toate atacurile 
sovietice, înaintează... 

Posturile din Londra şi din Anglia pretind că sovieticii rezistă şi res- 
ping atacurile germane. Nemţii recunosc rezistența rusească, dar afir- 
mă că au înfrânt-o. Vom vedea peste câteva zile. Bunyl simţ însă, ne 
sfătuieşte să credem mai mult pe nemți... 


m 


Decretul-lege relativ la sporul salariilor funcționąrįlor publici, care 
trebuia să apară ieri, va fi dat publicităţii peste câteva zile, deoarece des 
cretul-lege asupra stabilizării preţurilor a apărut sâmbătă, 4 octombrie 
şi nu a fost timp suficient pentru ca organele de control (!!) să fie insta- 
late pe teren cu împuternicirea necesară să vegheze asupra executării 
noilor măsuri. 

Am reprodus textual termenii comunițatului dat azi-dimineaţă... 

Ieri după-amiază s-a ţinut la Preşedinţa Consiliului de Miniştri „un 
consiliu de aprovizionare“, la carg, în afară de membrii Guvernului de 
la resorturile economice au participat reprezentanţi ai Primăriei Capi- 
talei, ai Camerei de Comerţ, ai Căilor Ferate şi... Nolică Antonescu (!), 
preşedintele Uniunii Sindicatelor Viticole şi Garoflid, preşedintele Sin- 
dicatelor Agricole. A prezidat mareşalul Antonescu, şi s-au luat urmă- 
toarele hotărâri: 

„l. Consiliul s-a ocupat cu problema aprovizionării regiunilor lip- 
site de alimente, de colectarea lor în regiunile excedentare şi de rapar- 
titia lor la preţurile fixate de Guvern. 

2. DI mareşal Ion Antonescu a dat dispoziţiuni de îndată să ia ființă 
în Capitală depozite de desfacere cu amănuntul a lemnelor de foc, a- 
ceasta în vederea satisfacerii nevoilor populației sărace, controlându-se 
în modul cel mai riguros preţurile. 

3. Întrucât s-a constatat că preţurile alimentelor de primă necesitate 
sunt cu mult mai ridicate în Capitală şi în unele oraşe decât în restul 
țării şi în special în provinciile dezrobite, s-au dat dispozițiuni pentru 
colectarea acestor alimente acolo unde se găsesc în cantități mari cu 
preţuri modice şi totuşi remuneratorii pentru producători, pentru repar- 
tizarea lor în localităţile unde sunt lipsuri precum şi pentru reglemen- 
tarea circulaţiei transporturilor acestor alimente, înlăturându-se orice 
posibilitate de speculă“. 

(Comunicat). 

Hotărârile, deşi tardive, sunt bune. Să vedem aplicarea lor... 


La Berlin se crede că scufundarea torpilorului american „H.C. 
White“ în Atlanticul de Sud, va da prilej lui Roosevelt să modifice le- 
gea neutralității şi să ordone înarmarea tuturor vaselor de comerţ sub 
pavilion american. 

Cu toate că nu se ştie precis cum s-a întâmplat torpilarea vasului 
„H.C. White“, cercurile americane îndreaptă violente atacuri împotriva 
Germaniei. Cercurile germane pretind, că chiar dacă vasul ar fi fost 
scufundat de nemți, această torpilare n-ar ieşi din cadrul regulilor răz- 
boiului naval. 

Afară de această declaraţie, cercurile germane nu comentează în 
nici un fel cazul „H.C. White“, care în schimb e exploatat de americani 
în favoarea intrării Statelor Unite în război. Ministrul de Externe ame- 
rican Hull a denumit torpilarea vasului White „o piraterie“, dând astfel 
semnalul unei noi campanii împotriva Germaniei. 


a 

Comunicatul român asupra realizărilor şi pierderilor armatei ro- 
mâne a produs în Berlin un nou val de simpatie şi de recunoștință pen- 
tru noi. Ziarele germane publică lungi comentarii asupra acestui comu- 
nicat, scoțând în evidenţă vitejia armatei române. 


Indignarea opiniei publice împotriva amestecului lui Killinger în 
afacerile noastre interne e leparte de a se fi calmat. [ot ce câștigase 
Killinger, în atâtea luni, în simpatiile noastre, s-a dus dracului în câteva 
clipe... 


Reproduc gin Unţversyl: 

„Zilele trecute Guvernul britanic a adresat o notă Guvernului fin- 
landez în legătură cu operaţiunile militare din sectorul de nord. În a- 
ceastă notă s-a făcut cunoscut Guvernului din Helsinki că continuarea 
operaţiilor de către armata finlandeză în teritoriile sovietice va pune 
Marea Britanie în situaţia de a se considera în stare de război cu Fin- 
landa. Guvernul din Helsinki n-a formulat încă răspunsul săul. Din co- 
mentariile făcute de ziarele finlandeze, reies următoarele: 

Finlanda este obligată de propriile sale interese naţionale şi de cerin- 
tele siguranței sale să continue operaţiile militare împotriva U.R.S.S. 
în Carelia Orientală care nu aparţine de drept acestui Stat, fiind un teri- 
toriu locuit în majoritate covârșitoare de finlandezi. Prin Tratatul de la 
Dorpat din 1920, Guvernul sovietic şi-a luat angajamentul să acorde o 
autonomie complectă Careliei Orientale şi să nu menţină garnizoane 
într-însa. Situaţia juridică şi naţională a acestei provincii finlandeze a 
fost definită prin declaraţia semnată de delegaţii Guvernelgr din Mos- 
cova şi Helsinki în cursul tratativelor de pace de la Dorpat. După aceea 
s-a constituit Republica Sovietică Autonomă a Careliei, încadrată în 
U.R.S.S. dar care şi-a păstrat caracterul ei etnic şi legăturile fireşti de 
ordin cultural cu Republica liberă a Finlandei. 

Însuşi dl Molotov, comisarul Afacerilor Externe al U.R.S.S. a recu- 
noscut la începutul războiului european, în 1939-1940, drepturile Fin- 
landei asupra Careliei Orientale, în următorii termeni: 

«A sosit timpul înfăptuirii visului secular al poporului finlandez ge 
a se uni cu poporul carelian, ambele fiind de aceeaşi rasă, spre a se 
contopi într-un Stat finlandez comun». 

Iată cum pe temeiul principiului naționalităților, reprezentantul ca- 
lificat al Guvernului sovietic a confirmat drepturile Finlandei asupra 


1 Q telegramă D.N.B. anunţă că acest răspuns a fost remis iețj. 

Republicii Careliei Orientale. Această republică cu o suprafaţă de 118 
180 km“ şi aproape 300 mii locuitori — carelieni şi vespieni de origine 
fineză — se întinde la sud până la fluviul Swir, între lacurile Ladoga şi 
Onega, şi la nord până la Marea Albă (golful Kandaleska). 

Pentyu U.R.S.S. Carelia Orientală prezintă o importanță mare de 
ordin strategic, deoarece linia ferată Leningrad-Murmansk, care asi- 
gură comunicaţia sa cu Oceanul Îngheţat de Nord, prin portul Mur- 
mansk — liber de gheţuri în tot cursul anului — trece prin teritoriul 
său. Acesta este şi rostul intervenţiei Marii Britanii pe lângă Finlanda, 
de a renunţa la continuarea operaţiilor împotriva U.R.S.S. în teritoriile 
„ce aparțin“ acestui Stat, adică în Carelia Orientală și în Murmania de 
la nordul ei, unde se găseşte portul Murmansk. 

Reamintim că în cursul lunii trecute, s-a anunțat din sursă engleză 
că Finlanda ar fi dispusă să încheie pace separată cu U.R.S.S. Adevărul 
este că nu Finlanda a dorit aceasta, ci U.R.S.S. şi Marea Britanie. Neiz- 
butind să obţină acea pace separată, Guvernul britanic a trimis nota din 
zilele trecute prin care a invitat Guvernul din Helsinki să renunţe la 
continuarea operaţiilor pe teritoriile sovietice — adică în Carelia Ori- 
entală şi în Murmania — după ce trupele finlandeze, în urma unor 
lupte crâncene, au ocupat o parte din teritoriul lor, împreună cu capi- 
tala Careliei, Petrosovdask (Petroskoie). Poporul finlandez este hotărât 
să lupte până la victoria deplină, alături de aliaţii săi, căci numai aşa va 
îndeplini idealul său naţional şi va putea asigura pacea bazată pe sigu- 
ranţă.i 

Dacă cele ce scrie de Seişanu (care pare bine informat) sunt exacte, 
ar rezulta că finlandezii nu vor merge mai departe de revendicările lor 
naţionale: ar dovedi astfel că sunt mai prudenți şi mai cuminţi ca noi... 


Nefiind în secretul zeilor, n-am nici o informaţie despre ofensiva 
germană, dar faptul că au fost distruse pe rând gările şi comunicațiile 
orașelor din jur-imprejurul Moscovei (de la Tver prin Vladimir şi Ria- 
zan până la Kaluga) mă fac să cred că obiectivul actualei ofensive este: 
Moscova! Această convingere îmi este întărită şi prin faptul că mi se 
spune că Radio-Londra de aseară a difuzat: „chiar dacă germanii ar 
ocupa Moscova etc., etc. ...*. Or, de câte ori englezii declară ocuparea 
unui oraş ca fiind fără importanță, orașul a fost ocupat. Apoi, puţinele 
ştiri pe care Comandamentul german le dă sunt privitoare la Petersburg 
şi la frontul extrem-sud: despre centru, nimic. Despre operaţiunile din 
centrų — secretul cel mai mare; prin urmare acolo sunt operațiunile 
importante. 

Dacă nemţii ar reuşi să ocupe Moscova, ce efect! Şi ce urmări, căci 
nodul tuturor comunicaţiilor şi centrul tuturor fabricaţiilor militare, e 
Moscova. Ce importanță mai are Petersburgul, după ce marile sale sta- 
biljmente industriale au fost distruse, după ce toate comunicările sale 
au fost tăiate! Ce importanţă are Odessa! Izolate, aceste două oraşe nu 
pot sfârşi decât prin a se preda. Când vor voi... 


Miercuri, 8 octombrie. Presupunerea mea de mai sus — presupu- 
nere pur rațională şi lipsită de temeiul informaţiilor — pare să se ade- 
verească. Telegramele de aseară vorbesc de „străpungereafi frontului 
sovietic de nord, mai jos de platoul Valdai şi la sud din direcţia Harkov 
— ambele străpungeri în direcţia Moscovei... Pe de altă parte, comuni- 
catul sovietic transmis prin Radio-Londra, mărturiseşte lupte crâncene 
ale armatei mareşalului Timoşenko pentru a rupe „pungileti formate pe 
teritoriul acestei armate prin încercuirile germanilor... Comunicatul 
moscovit adaugă că germanii au suferit mari pierderi, între care 180 
tancuri. Întotdeauna armatele învinse „pricinuiesc mari pierderi* în- 
vingătorului — e formula clasică... 

Pe când la nord, lipsa de ştiri precise acoperă încă operaţiunile cu 
oarecare mister — la sud, comunicatele germane lămuresc pe deplin 
marile succese dobândite de-a lungul Mării de Azov, unde Armata a 
IX-a bolşevică a fost complect năucită, iar statul ei major capturat pe 
când comandantul Armatei a scăpat cu avionul. 

Armatele aliate sunt stăpâne pe tot litoralul Mării de Azov, iar Ros- 
tovul a fost bombardat serios. În acest sector, trupele ruseşti sunt în 
plină retragere spre Don şi dincolo de Don. 

Halifax, fostul ministru de Externe şi actual ambasador al Angliei 
la Washington, a declarat că „războiul rusesc şi războiul din Atlantic 
sunt războaiele Angliei şi Statelor Unite “.Va să zică, au intrat şi Statele 
Unite în război? 

De la Berlin se comunică oficial, că ţinta armatelor germane nu e 
nici Moscova, nici Caucazul ci distrugerea armatei bolșevice. Au mai 
spus-o. Dar tocmai, prin distrugerea armatei bolşevice, se ajunge şi la 
Moscova şi în Caucaz.., Aşa încât indirecta dezminţire dată de Berlin 
e fără valoare. Că armatele germane vor să ocupe Moscova înainte de 
iarnă — cum afirmă telegramele englezeşti == pare aproape sigur. 
Poate să nu reuşească, dar eu sper că vor reuşi... 

În luna septembrie, germanii au doborât 308 avioane britanice și au 
pierdut 29. În zilele de 5 şi 6 octombrie 169 avioane sovietice au fost 
doborâte pe frontul rusesc.. 

Zilele trecute s=a întâmplat ceva foarte ciudat: Germania şi Anglia, 
deşi în plin şi necruțitor război au avut convorbiri directe, în clar şi fără 
cifru, prin intermediul posturilor de Radio. Posturile de Radio engleze 
au transmis comunicările lor în limba germană, iar cele germane în 
limba engleză. Motivul acestei corespondențe unice în felul ei au fost 
tratativele ce se duc între cele două ţări, de câtva timp, cu privire la un 
schimb de răniți grav mm e vorba de 50 germani ce ar urma să fie 
schimbaţi contra 1 500 englezi. Guvernul german a cerut ca schimbul 
să se facă, în aceeaşi proporţie, şi între internaţii civili. Pe această cale 
directă de tratative nu ssa ajuns însă la nici un rezultat şi toată afacerea 
a fost încredinţată Statelor Unite, spre mijlocire... 

Finlanda a dat răspunsul ei Angliei şi a publicat ieri textele notei 
britanice şi al răspunsului finlandez. Finlanda demonstrează că e în 
legitimă apărare față de Sovietele provocatoare şi cotropitoare şi arată 
Angliei că atitudinea pe care o ia nu e justificată prin simplul fapt că 
Finlanda nu e singură în lupta sa împotriva imperialismului comunist. 

Totodată, Guvernul din Helsinki publică nota primită din partea 
Guveţpului norvegian exilat la Londra, şi răspunsul dat. Guvernul nora 
vegian atrage prin nota sa atenţia Guvernului finlandez asupra interes 
selor țărilor nordice să urmărească o ţintă comună şi Săaşi apere în 
viitor independenţa lor. Guvernul finlandez răspunde celui norvegian 
că e de perfect acord asupra acestui principiu, dar că independența ţă- 
rilor nordice nu este ameninţată de Germania, ci de Soviete... 


Ieri„dimineață am fost convocat la Comisia Fondurilor Secrete. Am 
sperat că era în afacerea mea (Ministerul de Interne), rămasă baltă. Cons 
vocarea a avut însă de scop o lămurire în ancheta privitoare la gestius 
nea defunctului Gavrilă Marinescu. Acesta a afirmat, în declaraţia 
scrisă înainte de a fi ucis, că a dat în toamna anului 1939, de două ori 
suma de 500 000 lei lui Pamfil Şeicaru, din grdinul meu. Am oroare să 
încarce memoria unui nenorocit, dar misa fost imposibil să nu spun ades 
vărul: nsam dat, ca primeministru, nici un ordin de plată lui Marinescu, 
nici măcar pentru 100 lei. Pe Gavrilă, misl impusese Regele, ca om de 
încredere al său, şi raporturile noastre erau reci, din cauza împărțirii 
Ministerului de Interne în două (partea administrativă fusese dată lui 
Ottescu). Dacă aş fi avut ceva de dat lui Șeicaru, i-aş fi dat eu desa 
dreptul, iar nu prin Marinescu, care a dispus de fondurile sale cum a 
vrut. 

Din Comisie, n:a fost prezent decât Căpăţână — amabilitatea făcută 
OM mm asistat de grefierul Pavelescu. După ce am terminat, am întrebat 

pe preşedintele Comisiei ce mai e cu „cazul meu“. S-a scuzat, a ex- 
plicat întârzierea prin lipsa de timp, prin prea multe însărcinări pe care 
le au pe cap, etc. — și mi-a făgăduit că până în două săptămâni vor 
termina şi cu mine. „Pricepi d-ta, d-le Argetoianu, trebuie să facem o 
lucrare cum trebuie. Dacă clasăm o afacere, trebuie să reiasă din rapor- 
tul nostru că nu era altă soluţie conformă cu dreptatea, să nu mai zică 
nimeni nimic, şi dacă conchidem spre judecată, să primească şi intere- 
satul soluţia noastră, ca dreaptă...“. Am avut impresia că în ce mă pri- 
veşte se gândea mai mult la prima soluţie... 

Căpăţână mi-a mai spus că au clasat „cazul Pangal“, că gestiunea 
lui era perfect corectă. Cu atât mai bine... 


Ştirea pe care mi-a adus-o acum câtva timp Cecropid, cum că Gu- 
vernul român va denunța arbitrajul de la Viena era exactă, numai că 
Antonescu nu avea pentru acest act consimțământul nemților, cum am 
crezut noi. 

Am aflat ieri cele întâmplate zilele trecute. Guvernul (adică Ică An- 
tonescu) a însărcinat pe reprezentanţii noştri la Berlin şi Roma să pună 
Guvernele Axei în curent cu hotărârea noastră. Bossy, la Berlin, mai 
inteligent şi diplomat mai cu experienţă, s-a dus la secretarul de Stat 
Weiszăcker şi luând-o pe departe a vrut întâi să vadă efectul pe care 
gestul nostru l-ar face. A început prin a vorbi de altceva, apoi: „Circulă 
zvonuri prin culoarele Ministerului nostru, că mareșalul Antonescu e 
foarte supărat împotriva ungurilor, că poate ar merge până la... etc., 
etc.“. Weiszăcker l-a întrerupt: „Pentru numele lui Dumnezeu să nu 
facă asta! Nu acum! Ştiţi cât ţine Fiihrerul la România şi la mareșalul 
Antonescu, ştiţi foarte bine ge intenții are — dar acum, un asemenea 
gest ar fi pentru dânsul o lovitură grea... Nu se poate acum! Te rog 
spune la București să nu se facă nimic“! — „Dar nici nu cred să fie o 
intenţie serioasă, a replicat Bossy — cred că sunt numai zvonuri de bi- 
rou...“ Bossy a comunicat conversaţia la Bucureşti, explicând că nu 
mersese mai departe în comunicarea ce fusese însărcinat să facă. DI Ică 
l-a felicitat de prudenţa lui, şi proiectul de denunţare a fost pus la 
sertar. Dar la Roma, însărcinatul cu afaceri Cămăreşescu (Grigorcea se 
afla în ţară, în concediu) mai puţin experimentat ca Bossy, făcuse co- 
municarea lui Ciano, cum îi fusese poruncită... Cum să scape Talley- 
randul nostru din încurcătură? Foarte simplu: Cămărășescu a fost deza- 
vuat, s-a declarat că depăşise instrucţiile sale pe care nu le pricepuse, 
şi a fost rechemat în 24 ore la Bucureşti — iar Grigorcea a fost adus 
din Bucovina şi expediat la post, să aranjeze lucrurile şi să explice că 

a fost vorba numai de o amenințare pentru cazul în care maghiarii ar 
continua să nu execute condiţiile arbitrajului cu privire la tratamentul 
românilor trecuţi sub stăpânirea lor... 

Ce idioţi! 

La Ministerul de Externe domneşte mare consternare: se pare că 
vom primi să ocupăm 'Torontalul sârbesc, valea Timocului (!!!) şi Po- 
cuţia... Dar e încă numai un zvon! 


Cecropid a luat ieri masa cu Neubacher (care pleacă dar n-a plecat 
încă) şi vorbind despre situaţia frontului din Rusia, acesta i-a spus: „Es 
geht fânzend!“ (Merge splendid!). 


Mareşalul Antonescu a fost ieri-dimineaţă în piaţa Obor, însoţit de 
Ică şi de toate protipendadele alimentaţiei şi Primăriei. A spurcat în 
înjurături pe toți şi după-amiază a întrunit un al doilea Consiliu al A- 
provizionării, cu aceeaşi membri ca în ajun, mai puțin Garoflid şi No- 
lică Antonescu. 

În această a doua şedinţă — ne spune un comunicat, s-au luat ur- 
mătoarele hotărâri: 

„Grăbirea arăturilor şi însămânţăi.:or pentru ca toți țăranii să se 
poată ocupa cu transporturile materiilor alimentare şi a lemnelor; 

Facerea unui inventar al nevoilor alimentare în fiecare judeţ şi re- 
paţțiţia alimentelor excedentare din anumite regiuni în judeţele defici- 
tare; 

Trimiterea imediată a speculatorilor într-un lagăr de concentrare.“ 

Dacă nici după măsurile acestea nu vom avea de mâncare, e că toate 
s-au sfârşit în țara noastră! 


N 


Preşedintele Roosevelt a avut ieri-dimineaţă consfătuirea anunțată 
cu dumnealor domnii Hull, Wallace (vicepreşedintele Statelor Unite), 
Harry Hopkins şi opt membri ai Camerei Reprezentanţilor, în legătură 
cu modificarea eventyală a legii neutralității. Deliberările vor continua 
şi azi. 

Roosevelt a declarat şefilor politici ai Congresului că este parțizan 
al unei modificări a legii neutralității, pentru ca vasele de comerț ale 
Statelor Unite să poată fi înarmate şi pentru a li se putea permite să 
ancoreze în apele porturilor naţiunilor beligerante precum şi de a na- 
viga în zona de luptă, interzistă actyalmente. 

Satiile Ligii lui Garoflid! s-au întrunit ieri cu reprezentanţii organi- 
zaţiei germane Mitteleuropăischer Wirtschaftstag, pentru constituirea 
unui grup de colaborare românesc. S-au ţinut discursuri şi s-a bătut apa 
în piuă. 


Joi, 9 octombrie. În fine, veşti mari şi bune de pe front. De aseară 
Marele Cartier german a rupt tăcerea şi începem să ne lămurim asupra 
„formidabilelor operaţiuni“ anunţate de Hitler în ultimul său discurs. 
M-am înşelat: nu e încă vorba de o ofensivă asupra Moscovei, ci tot de 
distrugerea armatei sovietice. Că operaţiunile în curs vor duce la Mos- 
cova, e probabil, dar Moscova nu e cum am crezut obiectivul imediat 
al uriaşelor lupte ce se dau. E vorba de nimicirea armatelor lui Timo- 
şenko, până acum păstrate aproape neatinse după regruparea lor în 
urma bătăliilor de la Minsk şi Smolensk. Grosul lor a fost încercuit în 
regiunea ce are drept centru Viasma (pe autostrada Smolensk-Mosco- 
va) şi un nou Kiev e în executare. Comunicatul de aseară vorbeşte şi 
de alte încercuiri, de alte pungi, aşa încât şi armata lui Timoşenko va fi 
peste câteva zile distrusă — după ce a sperat ea, să străpungă frontul 
german şi să recucerească Smolenskul! Comunicatul german mai a- 
nunţă capturarea sau distrugerea a 6-7 divizii din resturile armatei Bu- 
dionnâi, de-a lungul Mării de Azov. Trupele germane venite de la nord 
s-au unit cu cele ce urmăreau pe ruşi de la Nipru spre est, în jurul ora- 
şului Berdjansk (pe Marea de Azov). Ce a putut scăpa din forţele so- 
vietice e în fugă spre Rostov, şi urmărit de aproape. 

Astfel, cele 3 armate: Voroşilov, Timoşenko şi Budionnâi pot fi 
considerate astăzi ca sfărâmate; la nord, Petersburgul încercuit nu mai 
are altă perspectivă decât să se predea, la centru drumul Moscovei e 
deschis şi la sud al Caucazului... 

În afară de operaţiunile de distrugere a forțelor combatante, germa- 
nii dau mare importanţă în comunicatele lor bombardamentelor căilor 
de comunicaţie dinapoia frontului rusesc. Căile ferate, podurile, şose- 
lele, gările sunt sistematic atacate şi făcute inutilizabile sau greu utili- 
zabile, aşa încât mişcările rezervelor, aprovizionărilor şi munițiilor 
sovietice s-au încurcat de tot... 

Cu Dumnezeu înainte! 


l „Liga pentru dezvoltarea Economiei Naţionale“. 

Anglia a răspuns la răspunsul Finlandei. Guvernul din Helsinki n-a 
dat încă în vileag noua notă britanică, pe care o examinează... fără 
multă simpatie! 


La Washington, fierberea continuă, mare. Pare că nici în şedinţa de 
ieri reprezentanţii Congresului nu s-au putut pune de acord cu Roose- 
velt care va adresa, zice-se azi, un Mesaj zisului Congres. Prin acest 
mesaj, Roosevelt va cere deocamdată numai înarmarea vaselor de co- 
mert americane. 

Ziarele publică o scrisoare adresată de Roosevelt lui Stalin, o scri- 
soare plină de admiraţie pentru isprăvile Armatei roşii (!!!) şi prin care 
americanul asigură pe muscal de tot concursul Statelor Unite în lupta 
comună împotriva lui Hitler. Scrisoare, ce începe prin cuvintele: „lu- 
bite prietene Stalin“ (!) — pare apocrifă... 

DI Sumner Welles, subsecretarul de Stat, a mărturisit într-o cuvân- 
tare că politica comercială urmată de Statele Unite după 1919 a fost 
stupidă, a sărăcit multe popoare în Europa şi a adus astfel apa la moara 
dictatorilor... 


Guvernele german şi turcesc au publicat o declaraţie comună prin 
care dezmint zvonurile răspândite de propaganda britanică cu privire la 
neînțelegerile între ambele țări şi la amenințări şi la masări de trupe din 
partea Germaniei la granița turcească. Turcii nu pot însă ignora trupele 
germane care au trecut Dunărea şi stau cu arma la picior în Bulgaria — 
prin urmare sunt înţelegi cu Berlinul. De altminteri, presa nemţească ca 
şi cea turcă, insistă asupra faptului că „declarația comună“ are mai 
mult caracterul unei manifestări de prietenie decât al unei dezmințiri. 


Presiuni serioase anglo-sovietice asupra Afganistanului. Până acum, 
acesta se menţine pe liniile unei stricte neutralități. Cât timp va putea 
rezista? 


În fosta Cehoslovacie reacţiunea împotriva mișcării iridento- 
comunistă continuă, aspră. La Praga şi la Briinn s-au mai condamnat, 
Şi de data asta spânzurat, vreo 20 de nenorociţi. Execuţia fostului prim- 
ministru Elias a fost amânată, deoarece mărturia osânditului mai este 
necesară în procesele ce se mai judecă... 

Ministrul de Finanţe, generalul Stoenescu a făcut, ieri, declaraţii 
presei, Aceste declaraţii se referă la 3 puncte: 

1) Imprumutul. Ministrul a anunțat că sumele subscpjse au atins 6 
miliarde lei. Puțin... 

2) Sporul salariilor funcţionarilor. Acest spor — cu complicaţii pe 
categorii — se va urca la circa 25%. 

3) Petrofina. Sub Regele Carol se făcuse un aranjament cu Franţa 
pentru plata armamentului furnizat de industria franceză — se ceda- 
seră anume toate redevenţele de petrol ale Statului, până la anul 1948 
(inclusiv) Societăţii Petrofina, procurista industriei franceze. Acest 
contract cu Petrofina a fost denunţat şi s-a încheiat luna trecută altă 
convenţie cu Guvernul francez, prin care armamentul furnizat se va 
plăti — cât a mai rămas de plătit == tot prin petrol şi derivate, dar fără 
gajarea totalităţii redevențelor Statului. Ceea ce Stoenescu n-a spus, e 
că plata se va face prin nemți, care vor primi ei petrolul românesc în 
contul Franţei, aceasta urmând să fie creditată în plăţile lunare pe care 
le datorează Germaniei pentru întreţinerea armatei de ocupaţie... 


n 


În Italia, război cu condeiul între noi și unguri pe tema „românită- 
ţii“ Ardealului şi a drepturilor care decurg din această „românitate“. 
„Rassegna italo-rumena“ polemizează cu „Italia e Ungheria“ şi dl Gi- 
no Lupi (al nostru) se duelează cu dl Mainardi (al ungurilor). Opinia 
publică italiană pare a fi, acum, mai mult cu noi... 


Banca Românească e o bancă cu noroc. Cu complicitatea unui 
funcţionar i s-au furat 2 500 000 lei. Poliţia a prin pe hoţi, şi a găsit ba- 
nii neatinşi. 


Emisiunea Băncii Naţionale a ajuns la 88⁄2 miliarde lei... De ce o 
mai fi publicând cifre ce nu pot linişti pe nimeni =r afară de compără- 
torii de aur? 


a 


Afaceri ca pe vremea veche: 

Un foarte inteligent ovrei, Esmansky, a pus mâna, după războiul 
mondial, pe două fabrici de zahăr, una foarte importantă la Hotin, și 
alta mai mică la Bălţi. Proprietarii acestor rafinării dispăruseră în revos 
luţia bolşevică și Esmansky s-a declarat moștenitorul lor, fără să pres 

zinte vreun act sau document, numai pe baza identității de nume. A fost 
un lung proces între Statul român și Esmansky. Acesta s-a învârtit aşa 
de bine încât a rămas proprietar. Cred că această afacere e pomenită 
undeva în Însemnările mele. Pe timpul ocupaţiei ruseşti de anul trecut, 
fabricile au fost închise, iar cea din Hotin a fost „modernizată“ de 
bolşevici, care, la plecarea lor au uitat să o distrugă, cum n-au distrus 
nici pe cea din Bălţi. Acum, după revoluţionara lege a exproprieii jida- 
nilor, generalul Calotescu a vrut să ia în posesie, în numele Statului, 
rafinăria de la Hotin, pe baza decretului-lege din 4 septembrie. S-a 
izbit însă de hotărârile unei Adunări Generale din care rezultă că acțiu- 
nile fabricilor aparțin creştinilor... C. Angelescu (Banca Urbană) şi Vic- 
tor Slăvescu, foşti miniştri! Generalul Calotescu a dovedit că Adunarea 
Generală ţinută la 2 septembrie a fost întrunită numai în scop de camu- 
flare a adevăratului proprietar, care a rămas tot Esmansky. Inutile de- 
mersuri: un jurnal al Consiliului de Miniştri a ratificat drepturile dom- 
nilor Angelescu şi Slăvescu... 

Mă miră de Slăvescu, om cinstit, că s-a pretat la o asemenea mane- 
vră. Ştiu că e foarte strâmtorat în momentul de faţă... Și poate că şi-a 
zis că legea de expropriere era o lege nedreaptă şi samavolnică, şi că 
prin urmare nu comitea un act neonest. 

De! 


Casa din Schitu Măgureanu, colţ cu Cobălcescu a fost ocupată până 
acum un an de Amin-Bey, însărcinat cu afaceri, apoi ministru al Egip- 
tului. Astă-toamnă au luat-o cu chirie (800 000 lei pe an!) legionarii 
pentru echipa lor teroristă. După evenimentele din ianuarie, Guvernul 
a trecut-o Căilor Ferate. Acestea au instalat acolo Direcţia Generală, 
adică biroul şi locuinţa colonelului Orezeanu. Şi iată cum, colonelul 
Orezeanu, care era să fie împuşcat de teroriștii legionari, ocupă acum 
localul de unde au pornit ordinele de asasinare împotriva lui... 


Vineri, 10 octombrie. Ziua de ieri a înregistrat o cotitură epocală în 
istoria lumii: ediţii speciale ne-au adus vestea înfrângerii definitive a 
rezistenţei sovietice! 

Armatele lui Timoşenko — vreo 60-70 de divizii — au fost încer- 
cuite, jumătate într-o pungă având Viasma de centru şi jumătate în 
direcția Brianskului... 

Telegrama de la Berlin spune între altele: „Distrugerea armatelor 
lui Timoșenko echivalează cu terminarea campaniei în Rusia — aces- 

tea sunt cuvintele cu care şeful presei germane, Dieţrich, sosit dinadins 
la Berlin de la Marele Carţier al Fiihrerului, a încheiat expunerea pe 
care a făcut-o ieţj corespondenţilor ziarelor străine. Întregul front þol- 
şevic s-a prăbuşit. Operațiunile în curs nu mai au decât o importanță 
secundară. Ocuparea terenului se va face metodic“. 

Ziarele de azi confirmă marea victorie, dau amănunte asupra dezar- 
ticulăţii întregului front rusesc de |a Murmansk la Marea de Azov, de- 
scrju învălmăşeala rămășițelor de corpuţi sovietice ce caută să mai 
scape le o totală nimicire... 

Ziarele dau şi manifestu] agresat trupelor, de Hitler, în ziua de 2 oc- 
tombrje — manifest care cuprinde datele cuvântări Fikhyerului din 4 
octombţie, şi anunţa ultima mare bătălie din acest an... 

Ocuparea oraşelor încăpățânate ca Petersburg, Odessa mm probabil] 
Moscova, Harkov etc. devine o chestiune de amănunt, fără nici o re- 
percusiune asupra situaţiei generale: puterea Şovietelor e definitiv în» 
frântă, fără posibilitate de redresare... 

Şlavă Domnului, Şļavă Domnului! Acum putem să ne |iniştim, în 
ce priveşte pericoju| bolşevismuluj rusesc. Mai rămâne pericolu] bo|- 
şevismului nemţesc şi bolşevismului nostru românesc! 

Poate că ne va ocroti Dumnezeu şi de ele! 


Acordul comercia] germano-turc a fost semnat la Apkara, cu maţi 
manifestări de pţietenie dintr-o parte şi din alta. Convenţia e valabilă 
până în maţtie 1943 şi compoţtă un schimb de produse în valoare de 
circa 200 milioane mărci anual, minimum. Interesant este că Germania 
se obligă a furniza Turciei armament iar Turcia Germaniei mateţii prj- 
me, printre care crom şi cupru, care |ipsesc Reichul| pentru fabricarea 
armelor sale... Această clauză a fost admisă cu tot protestul Angliei... 


ÎN 


Radio-Londra recunoaşte marea victoţie repuţtată de trupele ger- 
mane împoţriva Şoviete]or, dar adaugă cu amărăciune că soaţța lui 
Hitler şi a Germaniei tot aceea va fj, după victoria britanică! O muzică 
pe care o auzim de doi ani, după fjecare succes german... 

Guvernul din Ankara dezminte că Bulgaria ar fj cerut autorizare de 
trecere prin Ştrâmtori pentru vase italiene. Şă fi început era complici- 
tăților, şi pentru Turcia? 


Incidentul Gămărăşescu, de ļa Roma, a fost aplanat. Ş-au dat ex- 
plicaţii aci, la Bucureşti, [ui Bova-Şcoppa... Gămărăşescu a rămas |a 

Roma şi Grigorcea a fost autorizat să-şi termine concediul în linişte. 
Deocamdată... 


Roosevelt a dat drumul ieri Mesajului său către Congres. Dată fiind 
atmosfera politică, Roosevelt n-a cerut deocamdată Congresului decât 
autorizarea înarmării vaselor de comerţ, iar nu şi dreptul de a trimite 
vasele în zonele militare interzise. Mesajul adaugă, că modificarea 
cerută a legii neutralității nu implică o declaraţie de război... 

La Panama lovitură de Stat, fără vărsare de sânge: Preşedintele Ar- 
nulfo Arias a fost înlocuit prin Laguardia (a nu se confunda cu politi- 
cianul veros de la New York, cu acelaşi nume). Preşedintele Arias a 
fugit ieri-dimineaţă la orele 5⁄2 la Baranquila, în Columbia. Deşi cu 
privire la plecarea lui nu s-a dat nici un motiv oficial, în cercurile poli- 
tice locale se declară că adversarii săi politici învinuiau pe Arias de 
sentimente antinordamericane. Laguardia, care e favorabil Satelor U- 
nite a depus ieri jurământul în fața Curţii Supreme a Republicii Pa- 
nama... 


Guvernele Statelor Unite, Angliei şi Indiilor Neerlandeze au decla- 
rat oficial că nu vor mai furniza petrol Japoniei. Guvernul japonez pre- 
tinde că această declarație are valoare numai prin sentimentele neami- 
cale pe care le dovedeşte — căci în ce priveşte chestiunea în sine, 
Japonia şi-a luat din vreme măsurile sale (?) şi încetarea furniturilor de 
petrol anglo-americane-neerlandeze n-are nici o importanță (vorba 
vine!). 


Comunicat... 

DI mareşal tună, fulgeră şi comunică: 

„În urma vizitei d-lui mareşal Antonescu în piața Obor, d-sa a hotă- 
rât să se aducă în cel mai scurt timp în Capitală mari cantități de fasole, 
ceapă, cartofi, varză şi alte produse alimentare ce se vor vinde cu pre- 
turi sub cele maximale. 

Ulterior se vor aduce în Capitală cantități masive de păsări, fructe, 
ouă, etc. ce se vor putea cumpăra în aceleaşi condiţii de preţ. 

Populaţia Capitalei este invitată să-şi facă aprovizionări numai pen- 
tru nevoile zilnice. 

Distribuirea produselor alimentare se va face prin organele Primă- 
riei Capitalei. 

Din primele stocuri se vor satisface mai întâi nevoile populaţiei 
nevoiaşe. 

Distribuţia fasolei va începe în ziua de 10 octombrie.“ 

Bravos! 


Ziarele de azi publică o lungă scrisoare de felicitare adresată mare- 
şalului Antonescu pentru isprăvile sale, de către profesorul-stafie Gă- 
vănescul. Pentru ce această publicare? Ce impoşţanţă „naţională“ pot 
avea felicitările unui Găvănescu? Ziarele publică şi răspunsul mare- 
şalului, lung şi gol, şi el... 


La Praga şi Brijn au mai fost condaypnate şi executate 10 persoane 
pentru sabotaj economic. Printre aceste 10 persoane sunt 8 măcelari 
care ispăşesc astfel sângele vărsat de-a lungul zilelor lor. Au fost con- 
damnaţi fiindcă nu s-au conformat regulamentelor în vigoare. Şi „sa- 
boteurii“ noştri se plâng de 3 luni de lagăr! E drept că ai noştri supt a- 
devăraţi „saboteuri“ pe când excutaţii din Cehia sunt probabil mai mult 
răzvrătiți politici decât delincvenţi alimentari... 


Duminică, 12 octombrie. Operațiunile de lichidare a forțelor sovie- 
tice încercuite în regiupile Viasma şi Briansk sunt încă în curs. E pră- 
păd mare de oameni şi de material. Ruşii se zbat ca fiarele în gratii să 
iasă din cercul de fier ce-i împresoară, dar sunt regulat respinși sau 
măcelăriți de nemți. În jurul celor două mari pungi, forțele germane au 
fost dispuse într-un întreit val de rezistență, prin care nu se trece. lar 
forțele blindate şi motorizate pătrund în cele două pungi mari şi des 
pică în ele alte pungi mai mici, care apoi sunt nimicite. Aviația zădărni- 
ceşte orice ajutor, orice comunicaţie... Soarta armatelor lui Timoşenko 
e pecetluită de zece zile, dar vor mai trece câteva până să avem bilanţul 
exact al imensei victorii germane. 

În schimb, comunicatul german de aseară ne aduce la cunoştinţă că 
bătălia de la Marea de Azov s-a terminat prin nimicirea Ąrmatelor so- 
vietice XVIII şi IX. Numărul prizonierilor se urcă la 64 000; s-au luat 
126 care de asalt şi $19 tunuri. Armatele care au operat între Nipru şi 
coasta Mării de Azov au fost comandate de generalul de infanterie von 
Manstein; sub ordinele lui au combătut şi ai noştri din Corpul Expedi- 
ţionar sub comanda generalului Petre Dumitrescu, citat în comunicatul 
de ieri. E primul general român (afară de Antonescu) citat într-un co- 
municat german. 

Din izvor militar român aflu totuşi că Corpul nostru Expediţionar a 
trecut prin mari greutăţi. Aflându-se în prima linie spre Mariopol, a 
fost atacat de forțe sovietice covârșitoare; întâi au fost daţi Vânătorii 
de Mune peste cap, apoi diviziile de Cavalerie, peste care au năvălit 
Vânătorii în... retragere. Era să fie un dezastru; spre fericire, generalul 
Hansen care opera cu corpul său mai la nord, şi-a schimbat din proprie 
inițiativă dispoziţiile primite, a pornit spre sud, a tăiat şi oprit pe ruşi 
— şi a restabilit situaţia... Am avut mulți morţi şi răniţi. Despre toate 
acestea comunicatul german nu spune nimic, și așa se explică că 
Marele nostru Cartier a amuţit. Hitler, în discursul său de la 4 octom- 
brie, a vorbit de eroica armată finlandeză, dar s-a abținut de a califica 
pe cea română... 

La Odessa, atacuri slabe mm la Petersburg mai violente, dar într-o 
parte şi în altă parte că s-au [pai slăbit luptele şi că se lasă timpul să-și 
îndeplinească opera. 

n Crimeea luptele sunt în plin. Probabil că din această pricină nu 
mai vin să ne viziteze avioanele ruseşti. S-a împlinit luna de când n-a 
mai fost alarmă la Bucureşti. 


Repercusiunile succeselor germane sunt pretutindeni mari. Mos- 
cova nu mai spune nimic. La Londra, presa atacă violent Guvernul și 
pe Churchill sub cuvânt că n-au dat Sovietelor ajutorul necesar (?!) şi 
au pierdut astfel ultimul prilej de a întoarce sorții războiului. In Statele 
Unite, nu se mai vorbeşte de câteva zile de intrarea americanilor în 
război: au lăsat-o mai moale. La New York ca şi la Londra se pregă- 
teşte opinia publică pentru căderea Moscovei, socotită inevitabilă. 


Pe când Comunismul se zbate sub loviturile germane în Rusia, în 
„țările de propagandă“ ridică capul. Dar şi acolo găseşte cui să vor- 
bească. În Franța urmăririle şi condamnările curg — unele chiar la 
moarte. În Cehia a mai fost condamnată o serie la spânzurătoare; prin- 
tre cei condamnaţi e şi Frankenberg, şef de secţiune la Departamentul 
Agriculturii. În Croaţia, 20 de condamnări la moarte din care 11 au fost 
comutate, iar pe ulițele Zagrebului — vânătoare de oameni... În Bulga- 
ria, Anton Prudkin, şeful Agenţiei sovietice de la Varna şi încă un tova- 
răş au fost şi ei condamnaţi la moarte iar mai mulţi complici mărunți 
la ani grei de închisoare. 

În ce ne priveşte pe noi, se zice că aş fi fost o mişcare comunisto-le- 
gionară destul de gravă la Atelierele C.F.R. din Griviţa, acum 15 zile — 

şi că ar fi fost mulţi împuşcaţi. Oficial nu s-a spus nimic, şi ştirea are 
nevoie de confirmare. 


Tibor Eckhardt, care a zbârnâit pe timpuri la Societatea Naţiunilor 
în numele Ungariei, se află refugiat la New Yoek de unde a lansat un 
manifest „Ungurilor liberi“, manifest prin care blamează politica Gu- 
vernului maghiar alături de Germania și proslăveşte în numele „mici- 
lor agricultori“ pe englezi, pe americani şi pe bolşevici. Guvernul din 
Budapesta a retras de mai multă vreme naționalitatea machiară d-lui 
Eckhardt și tovarăşilor săil. 

Pe când Eckhardt înjură pe ai săi, presa ungurească continuă să ne 
înjure pe noi. Univerul publică azi-dimineaţă un articol prin care subli- 
niază această atitudine a „aliaţilor noștri“ şi regretă că „împrejurările“ 
nu-i permit să polemizeze cu domnii unguri. E mai bine așa: maghia- 
rilor nu le trebuie polemică, ci un picior în cur la momentul oportun... 


Legea pentru armamentul vaselor de comerţ va fi pusă la ordinea de 
zi a Adunării Reprezentanţilor din Washington, luni. Unii cred că 
discuţia va fi scurtă, alţii că va ţine o lună. Discuţia va fi violentă, dar 
legea va fi votată. In tot cazul, pentru moment, acțiunile intervenţio- 
niștilor sunt în scădere din cauza prăbuşirii Sovietelor. 


Norman Montagu, guvernatorul Băncii Angliei, a declarat la Radio 
că Marea Britanie cheltuieşte zilnic pentru război 13 milioane de livre 
(la 1000 de lei livrea, face 13 miliarde lei pe zi!). Din această sumă, nu- 
mai jumătate poate fi încasată prin impozite. Dacă nu se găsesc mij- 
loace și pentru cealaltă jumătate, Anglia va ajunge fatal la inflaţie. Mai 
bine așa: să fim toți o apă... 


Schimbare — inutilă — la Aprovizionare, în aer. După ce alaltăieri 
seară se împăcaseră lucrurile, aseară se vorbea iar cu insistență despre 
înlocuirea lui Negel prin generalul Constantin Constantin. 

Gafencu, care n-are de lucru, a mai născocit una bună: mareșalul 
Antonescu ar fi hotărât să convoace ultimul Parlament (al Regelui 


l În realitate, Eckhardt lucrează în America în înțelegere cu Guvernul din Budapesta care 
joacă pe două tablouri... 

Carol!!!) pentru ratificarea politicii sale. Prea e boacănă! Olcovski, 
fostul secretar general al Senatului, pretindea ieri că ţine ştirea de la 
colonelul Davidescul, de la Cabinetul mareșalului Antonescu!!! 


A apărut azi Decretul-lege pentru sporirea şi armonizarea salariilor. 
Tabele fixează salarii noi, pe categorii. S-au sporit sensibil şi salariile 
mari, dar cele mici au rămas tot insuficiente pentru un trai onorabil. 
Deocamdată să lăsăm cuvântul interesaţilor... 


A murit Costin, unul din cei mai vechi şi mai buni reporteri politici 
din Bucureşti. Lucra de mulţi ani la Curentul lui Șeicaru. Un martor al 
întregii mele cariere politice — un băiat bun, fără multă cultură, dar 
simpatic şi deştept. Şi cinstit, până la limita cinstei oricărui gazetar... 
Moartea lui m-a întristat... 


S-a închis spitalul „Femeilor Ortodoxe“ din strada Principatele U- 
nite, ca să se redeschidă şcoala. Un fapt divers neînsemnat, dar scârba 
de Didina Cantacuzino i-a tras şi cu acest prilej un discurs kilometric 
şi prost. Ce pacoste e şi femeia asta! 


Barbu Catargiu s-a înapoiat de la Berlin unde a petrecut opt zile ca 
să cumpere mânzi de pur-sânge pentru „turf-ul“* românesc. Deşi a făcut 
politică în trecut, Barbu Catargiu nu mai e un burete care să adune tot 
ce se mişcă şi zbârnâie în jurul lui — dar e un om de bun simţ, şi e sen- 
sibil curentelor mari ce trec pe lângă dânsul. După câte îmi povesteşte, 
la Berlin a fost impresionat de două lucruri: liniştita hotărâre a opiniei 
publice de a merge până la sfârşitul războiului (oricare ar fi sacrificiile 
pe care Fiihrerul le-ar cere) — şi convingerea tuturor că acum, după ce 
am căpătat Basarabia şi Transnistria până la Bug trebuie să fim mulţu- 
miţi şi să renunțăm la ce ni s-a luat... 

Dacă hotărârea de a duce războiul până la capăt mă încântă — 
convingerea „tuturor“ despre mulțumirea noastră mă îngrijeşte adânc. 
Căci oricât ar fi de optimist mareşalul Antonescu, oricâte făgăduieli ar 
avea el (are?), „tout le monde a plus d'esprit que Ms. de Voltaire“ (toată 


l Colonelul Davidescu a fost până ieri atașatul nostru militar la Budapesta, de unde a fost re- 
chemat, fără să fie înlocuit prin nimeni și numit la Cabinetul mareşalului. A fost rechemat şi ata- 
şatul militar maghiar din Bucureşti, căci între noi şi unguri coarda s-a întins de tot. 

lumea are mai multă minte decât domnul Voltaire) şi mă tem ca nu 
cumva opinia publică să nu fie mai tare decât simpatiile Fiihrerului 
pentru noi... Şi mai e şi Ribbentrop care nu vrea încurcături cu Unga- 
ria... Şi ni se mai pot da şi Torontalul şi Timocul... 


Luni, 13 octombrie. Forţele germane şi aliate sunt în înaintare pe 
întregul front de 1 200 kilometri, de la podişul Valdaiului şi până la 
Marea de Azov. Câmpurile de bătălie de la Viasma şi Briansk au rămas 
departe înapoia frontului. ieri se spunea că trupele germane au ocupat 
Tula. In cercul de fier în care au fost cuprinse, trupele sovietice au fost 
şi mai mult strânse şi bătute. Până acum se semnalează peste 300 000 
prizonieri şi o imensă cantitate de material de război. 

Associated Press din U.S.A. a anunţat că germanii ar fi oferit un ar- 
mistiţiu Sovietelor. La Berlin nu numai că se dezminte categoric ştirea 
dar se mai adaugă că e stupidă, căci oferirea unui armistițiu din partea 
Comandamentului german tocmai în momentul în care forțele bolşe- 
vice sunt strivite, ar fi un nonsens. 

Ca şi presa londoneză, Pravda din Moscova (ziar oficios) recu- 
noaşte că situaţia Sovietelor este foarte gravă. Intr-un articol difuzat la 
Radio al acestui ziar, pe lângă recunoaşterea pericolului iminent se 
adaugă „că toţi cei care vor părăsi posturile lor vor fi pecetluiți cu veş- 
nică ruşine şi blestemaţi fiind că au trădat poporul sovietic...“ 

Lordul Beaverbrook a rostit ieri-seară o cuvântare la Radio, cu pri- 
vire la conferința anglo-americano-sovietică de la Moscova, la care a 
participat ca şef al delegaţiei britanice. Au fost „promise“, a spus nobi- 
lul lord, toate carele de luptă! şi toate avioanele cerute de Stalin. Se vor 
trimite Sovietelor şi tunuri şi materii prime. Probabil prin stratosferă... 

Conferenţiarul a mărturisit că armatele sovietice se află în prezent 
într-un „pericol extrem de mare“. „Agonia Uniunii Sovietice — a 
adăugat ministrul britanic — ne sfâşie inima...“ Lord Beaverbrook a 
lăsat să se înțeleagă că forța combativă a diviziilor blindate germane 
este „formidabilă“ și a stăruit asupra necesităţii de a se produce care de 
luptă şi avioane pe o scară şi mai mare decât s-a plănuit vreodată... 

Făgăduielile lordului Beaverbrook ne par „paregorie pentru om bol- 
nav“. Radio-Londra de seară lămureşte că Anglia nu va putea da un 
ajutor eficace (?) Sovietelor decât... în primăvară! Dar până atunci e 
puţin probabil ca Germania să stea cu braţele încrucişate... 


l Cum le vor transporta din Anglia până în Rusia? 

Generalii Iacobici şi Ciupercă au fost decoraţi de Führer. Cel dintâi 
a primit bareta la Crucea de Fier, iar cel de al doilea Crucea de Fier, 
clasa I şi a Il-a. Deocraţiile au fost remise lui Iacobici şi lui Ciupercă 
de către generalul Haufe, şeful Misiunii militare în România. 


Bulgaria dezminte că şi-ar fi mobilizat armata. Prin urmare a mo- 
bilizat-o... 

Daily Mirror din New York pretinde că Germania a încheiat cu 
Franţa un tratat secret prin care, pe preţul unor anumite concesiuni co- 
loniale, Reichul garantează Franţa împotriva oricăror pretenţii italiene. 
La Berlin se dă o categorică dezminţire acestor informaţii şi se afirmă 
că Germania n-a încheiat nici un tratat secret cu Franța. Tratat nu, dar 
poate să fi fost anumite înţelegeri verbale... Ce zice Berlinul? 


Cu prilejul aniversării descoperirii Americii, mari manifestații de 
solidaritate de rasă au avut loc în Spania, în Portugalia şi în Republicile 
sud-americane, precum şi în cele din America Centrală. Răsunetul lor 
n-a depăşit însă limitele acestor ţări. Iberismul, sau spaniolismul sunt 
greu de înviat; o conferinţă la Radio, o telegramă de felicitare, o carte 
de vizită — şi nu se mai aude nimic... 


Ziarele de azi-dimineaţă publică „in extenso“ noile tabele de sala- 
rizare pentru funcţionarii Statului. S-au făcut sporuri mari, la toate le- 
furile. Principalii beneficiari sunt însă funcționarii superiori, care ajung 
la lefuri de 50, 60 şi 70 000 lei lunar — adică cam ce primeau în aur, 
înainte de 1914. Și încă... 


Marţi, 14 octombrie. După o zi mucegăită de ploaie, ieri — azi de 
Cârstovul Viilor a ieşit din nou un soare frumos, dar cu dinţi. E frig, şi 
facem focul... La Sinaia ninge! 


Pe front operaţiunile de lichidare de la Viasma şi Briansk sunt încă 
în curs. După comunicatul de aseară s-au numărat până acum 350 000 
prizonieri. Dacă se adaugă şi cei 104 000 luaţi în bătălia de la Azov, e 
probabil că se va ajunge, dacă nu se va întrece cifra prizonierilor de la 
Kiev. Printre prizonierii de la Viasma sunt şi femei şi copii de la 12 la 

14 ani, ceea ce dovedeşte că şi în ce priveşte materialul uman, disponi- 
bilităţile sovieticilor au scăzut mult. În ce priveşte armamentul distrus 
sau capturat, Comandamentul german nu dă încă cifre generale, dar 
acestea vor fi probabil mult mai mici ca până acum, deoarece numărul 
tunurilor, tancurilor şi avioanelor sovietice s-a micşorat mult. Comuni- 
catul de seară dă 99 avioane distruse numai în ultima zi. Căci luptele 
continuă... Nu avem ştiri precise despre mişcarea trupelor spre Est, dar 
ştim că înaintarea merge repede. O mărturiseşte ziarul Pravda care 
scrie textual: „Inamicul continuă să înainteze spre centrele vitale ale 
Sovietelor...““ Forţele germane pare că au trecut mult, la sud de Mos- 
cova, de Orel şi de Tula. O altă armată înaintează spre est, la nord de 
Moscova. Aceeaşi manevră ca la Kiev se arată în curs de executare. 

Ştiri necontrolabile vorbesc iarăşi despre evacuarea Moscovei. Eva- 
cuarea Guvernului şi a corpului diplomatic. La Berlin se crede că de 
data asta informaţia poate să aibă o bază serioasă. 


De la Odessa, prizonierii ruşi povestesc că situaţia apărării e dispe- 
rată. Bombardamentele noastre şi cele germane fac ravagii enorme. 
Aprovizionarea oraşului e pe sfârşite. Pe stradă nu se mai văd bărbați, 
sunt toţi, de la 15 la 60 de ani, luaţi şi trimişi la periferie, prin cazemate 
şi pe linia de foc. Deprimarea populaţiei îngrozite e desăvârşită, cu atât 
mai mult cu cât nimeni nu ştie ce se întâmplă în afară de Odessa. Auto- 
rităţile bolşevice ascund adevărul şi înfrângerile sovietice... 

Cei ce vin de la Odessa pretind că ruşii sunt în preajmă de a părăsi 
orşaşul sau de-a se preda, căci au început să pună foc la fabrici şi la 
edificiile mai însemnate scăpate de bombardament. Peste câteva zile 
vom fi lămuriți. 


Generalul Manstein, comandantul forțelor care au câştigat bătălia 
de la Marea de Azov, a mulțumit printr-un elogios ordin de zi pionie- 
rilor germani şi români care au construit sub focul inamicului podul de 
pe Nipru şi l-au apărat împotriva tuturor atacurilor. In ordinul de zi, 
pionierii români sunt puşi tot timpul pe aceeaşi linie cu pionierii ger- 
mani, a căror dibăcie şi bravură a uimit lume în cursul acestui război. 


Generalul von Schobert şi generalul Ioanițiu au fost decoraţi „post- 
mortem“, cel dintâi cu clasa a II-a, cel de al doilea cu clasa a III-a, a 
Ordinului militar „Mihai Viteazul“. Decretele au apărut astăzi. Gene- 

ralul von Schobert fusese decorat cu Mihai Viteazul cl. III pe când era 
încă în viață. 


Trei sute de avioane britanice au bombardat noaptea trecută diferite 
orașe din Germania centrală şi meridională. Niirnbergul a fost bombar- 
dat timp de 3 ore. A suferit de asemenea stricăciuni şi Rothenburg ob 
der Tauber, faimosul oraș rămas neschimbat din al XVI-lea secol. Pre- 
sa geramnă e indignată de acest atac, căci la Rothenburg nu există nici 
stabilimente militare, nici industriale, şi se agaţă de acest prilej pentru 
a sublinia „barbaria“ engleză... 

Mai multe avioane britanice au fost doborâte. 


La Berlin, presa face mare tămbălău în jurul ştirilor răspândite de 
Londra, după care Germania ar fi făcut „sondări pentru pace“. Nemţii 
dezmint categoric aceste ştiri, declară că n-au făcut nici o sondare şi 
nici un demers şi că nici nu vor face. În curând vor face însă, zic ei, en- 
glezii asemenea sondări, dar ele vor fi respinse de Führer cât timp 
Churchill şi Eden vor fi în fruntea Guvernului britanic. Presa germană 
crede a şti că o adevărată campanie se va face în Anglia pe tema aces- 
tor sondări germane, care n-au existat niciodată, pentru a se întări mo- 
ralul poporului englez foarte deprimat prin continuile victorii germane. 
Din această campanie va face parte şi cuvântarea pe care sir Antony 
Eden o va rosti la Manchester în ziua de 25 octombrie. 


Germanii întăresc prin mari lucrări coasta Franţei în faţa Angliei. 
Cazemate, baterii — de toate. Şi tunuri de calibru mare. Informaţia a 
fost dată de Bossy lui Barbu Catargiu, la Berlin — dar Bossy nu putuse 
afla dacă această înarmare era făcută în scop defensiv sau ofensiv... 


Diseară la Radio, la 20'⁄ se inaugurează „ora femeii“, care se va re- 
peta o dată pe săptămână. Inceputul îl face Madam Rica (Antonescu) 
printr-o cuvântare... De ce şi-o fi băgând Antonescu mediocra lui soţie 
în toate? Nici un dictator, nici măcar un preşedinte de republică, nu şi-a 
scos consoarta din naftalină ca să o impună cu sila publicului. E drept 
că nici un dictator n-a avut o soţie de teapa lui Madam Rica. Rica şi cu 
Ică o să-l dea gata pe bietul Antonescu... 

Luciliu Ştefănescu, consilier la Casaţie a fost numit preşedinte de 
secţie în locul lui Magheru ieșit la pensie pentru limită de vârstă. A fost 
concurență între Ştefănescu, Davidescu şi Căpăţână. Bine că n-a fost 
numit Căpăţână, căci trebuia să demisioneze din preşedinţa Comisiei 
de Anchetă pentru fondurile secrete — şi procesul meu (fondurile de la 
Interne!) ar fi reînceput de-a capo... 


——— 


După ultimele ştiri de la Vichy, Daladier, Blum, Guy la Chambre şi 
Jacomet — toți deţinuţi la Rjom — vor fi daţi în judecată în urma an- 
chetei ce s-a încheiat (după doi ani!) cu privire la răspunderea lor în 
dezastrele Franţei. Va fi judecat în lipsă şi Pierre Cot, fugit. In ce pri- 
veşte pe Paul Reynaud şi pe Mandel, deţinuţi la Vals-les-Bains, rămâne 
ca mareșalul Pétain să decidă dacă vor fi daţi în judecată sau nu. 

Mareşalul a lărgit statutele pentru admiterea membrilor în „Liga 
Combatanţilor şi Voluntarilor Revoluţiei Naţionale“ de la care se aş- 
teaptă, cu un mare semn de întrebare, regenerarea Franţei. „Liga“ (cu 
o titulatură cam lungă) a înregistrat până acum în Franța neocupată 
1 600 000 de membri — pe hârtie. In fruntea ei e un comitet prezidat 
de necunoscutul François Valentin (ritmul oamenilor noi...). Pétain pu- 
ne mari speranţe în această mişcare: să n-aibă soarta F.R.N-ului nostru. 
Mişcările de opinie publică nu se determină prin decret! 


C a 


Ziarele din Berlin se ridică împotriva rezultatelor publicate de In- 
stitutul de Statistică Gallup, din Statele Unite, şi-l acuză de falsificare 
de cifre în favoarea lui Roosevelt. Preşedintele se slujeşte — pretinde 
Berlinul — de Institutul Gallup ca să influențeze pe cetățenii slabi şi 
nehotărâți în dauna păcii... 


wor 


Cecropid îmi aduce două informații importante, 

Antonescu (mareșalul) s-a adresat direct lui Hitler şi ar fi obținut de 
la acesta ca nemții să nu mai cumpere de la noi decât strictul necesar 
întreţinerii lor (e vorba de cumpărăturile individuale ale soldaţilor şi 
ale unităților mici) şi să nu mai plătească prețuri mai mari decât cele 
prevăzute în ordonanţele autorităţilor româneşti. 

Pe de altă parte, şi după sfaturile lui Blessing, expertul financiar 
german care ne cinsteşte cu sfaturile sale, s-a hotărât revizuirea contu- 
rilor comercianților în bănci, conturi gajate pe marfă. Domnii comer- 
cianţi, dacă nu toţi, foarte mulţi, au stocat mărfuri în cantităţi mari, au 

împrumutat pe ele banii cu care le-au plătit şi pe care îi rulează și aş- 
teaptă liniștiți să se înzecească preţurile ca să desfacă zisele stocuri. 
Conturile lor vor trebui să fie imediat lichidate, aşa încât speculanții 
vor fi siliți să-şi pună în circulație stocurile înghețate. 

Această măsură, şi moderarea concurenței nemților, vor avea desi- 
gur efect asupra preţurilor pieții. Problema scumpirii traiului nu va fi 
rezolvată, dar tot va fi ceva... 

DI Blessing a mai dat Guvernului nostru un sfat, dar Guvernul nos- 
tru ezită să-l pună în practică, cu drept cuvânt. Fiindcă nu suntem în 
stare să desființăm bursa neagră — un napoleon de aur a ajuns 77—72 000 
lei!!! — Blessing ne sfătuieşte să vindem, pe ascuns, din aurul Băncii 
Naţionale care nu serveşte la nimic. Statul ar realiza un frumos bene- 
ficiu — câteva miliarde — şi Banca Naţională şi-ar recupera pe această 
cale o însemnată parte din emisiunea sa bancnotară. După ce se va fi 
vândut cantitatea de aur hotărâtă — adaugă Blessing — se va decreta 
o lege prin care deținătorii de aur vor fi obligaţi să aducă aurul la Ban- 
că, sub pedeapsă de moarte... Şi jocul va începe din nou! 

Această frumoasă escrocherie are împotriva ei, mai întâi faptul că 
este o escrocherie, şi că, ca atare nu poate fi luată în consideraţie de 
Stat — şi aceasta ar fi de ajuns. Mai sunt însă şi alte două considera- 
țiuni: 1) nu putem lichida stocul nostru de aur fiindcă nu ştim încă 
precis care va fi etalonul monetar după război; poate să rămână tot 
aurul — şi 2) cei care cumpără aurul nu mai sunt acum overeii, ci 
nemții, soldații, ofițerii și „tehnicienii“ nemți, deveniți cei mai buni cli- 
enți ai bursei noastre negre şi exportatori de aur... O escrocherie ce ar 
duce la exportarea aurului în Germania, poate fi o combinaţie avanta- 
joasă pentru nemți, dar nu pentru noi... 


Miercuri, 15 octombrie. Forţele sovietice încercuite în regiunea 
Viasma sunt definitiv distruse. Oraşul Viasma a fost incendiat de bol- 
şevici, la părăsirea lui. Casele de zid au fost aruncate în aer, iar cele de 
lemn ard şi acum... Străzile pline de mine; parte din ele au explodat 
înainte ca trupele germane să le poată culege şi au omorât o sumă de 
oameni — mai ales femei şi copii. 

In pungile de la Briansk, nimicirea bolşevicilor e încă în curs. 

În total, s-au lat mai bine de 500 mii prizonieri până acum. Sovie- 
tele au aruncat în luptă toate rezervele. Inapoia Moscovei, drumurile 
sunt goale, căci nu mai are ce veni. 

Cu privire la înaintarea germană spre est, ea continuă conform pla- 
nului stabilit dar nu se dă nici un amănunt, conform obiceiului, până ce 

operațiunile nu şi-au ajuns țelul. Regiunea Moscovei a ajuns însă „zo- 
nă de operaţii“ şi artileria germană bombardează linia de apărare ex- 
terioară a Capitalei sovietice. Se zice că Kremlinul a fost evacuat şi că 
racla cu rămăşiţele lui Lenin a fost dusă spre Urali. 

Se mai zice că Odessa e gata să se predea (s-a mai spus şi în iulie, 
şi de atunci funcţionarii noştri aşteaptă să-şi ia posturile în primire...) 
— în schimb la Petersburg, lupte grele: nemţii înaintează pas cu pas şi 
au pierderi multe... 


Comunicat: 

Comandamentul de căpetenie al Armatei comunică: 

n urma operaţiunilor desfăşurat în regiunea Mării de Azov, după 8 
zile de lupte grele; care s-au terminat cu sfărâmarea Armatelor 9 şi 18 
ruseşti, Comandamentul german al trupelor române şi germane victori- 
oase a făcut cunoscut următoarele: 

„Performanţele extraordinare de marş, tenacitatea trupei în faţa ata- 
curilor aeriene inamice, precum şi conduita şi spiritul ofensiv al arma- 
tei române de sub ordinele generalului Petre Dumitrescu, trebuie rele- 
vate în mod deosebit“. 

Pentru această ţinută demnă de respectul tuturor, Comandamentul de 
căpetenie aduce Comandantului Armatei a 3-a, comandanților de mari 
unități, ofiţerilor, subofițerilor şi trupei acelei armate, mulțumirile Patriei. 


Diplomatische Politische Korrespondezn scrie că de acum înainte 
nu numai forța militară a Germaniei, dar şi a întregului continent euro- 
pean, vor fi mobilizate împotriva Marii Britanii. Cu Rusia s-a terminat: 
nu mai sunt decât rămăşiţele puterii sovietice de lichidat. Uriaşa indus- 
trie de război a Germaniei şi a aliaţilor ei va lucra de aci înainte /a alt 
material de război, la transformarea şi perfecţionarea armelor speciale 
necesare pentru înfrângerea Angliei. Această producţie va fi de aşa na- 
tură încât nici Anglia, nici Statele Unite nu-i vor putea face față. Aces- 
tor puteri le mai lipsesc şi armatele necesare spre a putea încerca vreo 
invazie pe continent... 

Insistenţa presei braziliene — generală — cu privire la un atac îm- 
potriva Angliei trebuie pusă în legătură cu informaţiile date de Bossy 
lui Barbu Catargiu. Ce ne va mai aduce iarna? 


Churchill a refuzat ieri să facă declaraţii în Camera Comunelor cu 
privire la situaţia militară pe frontul de Est. „Nu am de gând să adaug 

nimic la comunicatele Comandamentului sovietic privitoare la eveni- 
mentele în curs...“ Cred şi eu, căci ar fi trebuit să dea sângeroase dez- 
minţiri balivernelor povestite de scumpii săi aliați... 

Deputatul Shinwell a întrebat atunci dacă primul ministru ştie că în 
întreaga țară domneşte o vie nelinişte? La această întrebare, Churchill 
a răspuns evaziv că nu vede interes ca o asemenea chestiune să se dis- 
cute, în momentul de față, nici în public, nici în şedinţă secretă. 

S-a produs apoi un incident între deputatul laburist Bevan şi primul 
ministru, în legătură cu situaţia actuală de pe frontul răsăritean. Cu 
acest prilej, Bevan a pus lui Churchill următoarea întrebare: „Ne va da 
primul ministru, mie şi colegilor mei, o ocazie apropiată pentru a arăta 
obiecțiile noastre?“ 

Churchill a răspuns negativ... 


Un expert militar a vorbit la Radio-Boston ca să spună că Statele 
Unite ar face mai bine să se asigure de puncte strategice împotriva Ja- 
poniei care ameninţă să ocupe Vladivostokul, decât să se ocupe de aju- 
torarea Angliei în Europa, ajutorare inutilă deoarece Rusia Sovietică e 
bătută iar o debarcare britanică sau americano-britanică pe continentul 
european, o întreprindere irealizabilă — fiindcă nici Anglia, nici Sta- 
tele Unite n-au armată... 

Interesant! O politică imperialistă, pur americană, îşi face din ce în 
ce drum dincolo de Atlantic... Statele Unite vor să fie ele moştenitorii 
Imperiului Britanic, în cazul în care puterea mondială anglo-saxonă, 
secţia Londra, s-ar prăbuşi... 

Şi de ce nu? 


DI Toyoda, ministrul Afacerilor Străine din Tokio, a atras atenţia 
Statelor Unite şi Uniunii Sovietice asupra următoarelor fapte: 

1) Transportul via Tsugaru şi Tsuşima a materialului de război de 
proveniență americană destinat Uniunii Sovietelor este considerat ca 
un transport prin apele japoneze. 

2) În calitate de semnatară a Pactului Tripartit, Japonia nu poate ră- 
mâne indiferentă față de o asemenea situaţie, deoarece furniturile ame- 
ricane ar putea fi eventual folosite împotriva Japoniei. 

3) Cu toate astea, se anunţă din New York că mai multe vase încăr- 
cate cu material de război ar fi pornit spre Vladivostok. Ştirea nu e încă 
confirmată; poate să fie un balon de oxigen pentru încurajarea bolşevi- 
cilor. Iar dacă vasele au plecat, poate că nu vor ajunge la destinaţie... 

Marcel Deat semnează în ziarul L'Oeuvre un articol ditirambic în 
cinstea lui Adolf Hitler şi în favoarea politicii germane care tinde la o 
nouă şi paşnică organizaţie a Europei. „Un singur om hotărăşte defi- 
nitiv soarta Europei: Fiihrerul...“ conchide Déat — spre încântarea 
nemților... 


În Irak, opoziţia contra noului președinte de Consiliu instalat de 
englezi, este foarte violentă. (Au şi nemții bani...). A doua zi după ce 
Nury Said Paşa a asumat funcțiunile sale, au fost găsite în toate cartie- 
rele Bagdadului afişe în care se critica persoana şi metodele de guver- 
nământ ale noului conducător. 

Asociated Press (Statele Unite) află din Teheran că Legația Marii 
Britanii din Iran a comunicat că englezii şi bolşevicii s-au declarat gata 
să-şi retragă trupele din Capitala Iranului. Cartierul general sovietic 
s-ar fi mutat deja la Tabriz, la 90 kilometri sud de frontiera Caucazului. 
Detaşamentele de infanterie cele mai apropiate de Teheran ar fi staţio- 
nate la 75 km de Capitală, în timp ce forțele engleze ar urma să se in- 
staleze cam la 300 km de Teheran... 

Ciudat! 


Ataşatul militar german, colonelul Just a fost înlocuit prin colonelul 
dr Spalke. Spalke făcea deja parte din Misiunea militară germană din 
România. Lui Just, auturităţile noastre militare i-au oferit un banchet 
suculent, iar Guvernul placa de Mare Ofiţer al Coroanei. 


Mimi-Rica a vorbit aseară „femeilor române“. A spus multe lucruri 
bune, dar nu avea ea autoritate să le spună... 


Mareșalul nostru a inspectat ieri cantina din Şoseaua Colentina, 
unde Consiliul de Patronaj hrăneşte 300 copii săraci: mâncare destul 
de bună (4 lei masa!) — local foarte curat. 

Apoi: restaurantul popular din Calea Văcăreşti organizat tot de 
Consiliul de Patronaj. Musafiri: 167 persoane; se dau 2 feluri de mân- 
care pentru 25 lei. Ambele feluri excelente (o ciorbă cu cartofi şi varză 
cu carne). Localul, bucătăria şi personalul foarte curat. 

Cantina Primăriei din piața 6 Septembrie: mănâncă 200 muncitori 
— două feluri pentru 12 şi 14 lei. Mâncare proastă şi local murdar... 

Cum se vede, complimente pentru opera scumpei Mimi-Rică şi o 
palmă pentru Rodrig Modârlanul, primar şi general! 

Și toate astea, într-un comunicat oficial! 

„De minimis non curat praetor!“ — spuneau strămoşii noştri! 


— — 


Vaida mi-a făcut ieri o lungă vizită. A stat două ceasuri şi mi-a po- 
vestit despre Olpret (moşia lui rămasă la unguri), despre moș Christea 
din nu mai ştiu ce sat, despre saşi, despre Împăratul Franz-losif şi de- 
spre Franz-Ferdinand etc. Mi-a spus însă şi lucruri interesante, căci a 
fost vinerea trecută la mareşalul Antonescu pe care l-a întrebat răspi- 
cat: „Mă rog, domnule mareşal, d-ta vrei să faci colonizare românească 
în Rusia?“ — „Doamne fereşte, i-a răspuns mareşalul, eu vreau rejnte- 
grarea Românie| în granițele ei etnice şi nimic mal mult...“ Antonescu 
a lămurit apoi lui Vaida, că în Transnistria noi face numaj ocupație 
mjlitară. La sfârşit se vor regla toate... 

Foarte bine, dar atunci de ce dl Ică, conferenţiari de la Radio şi ga- 
zetarii plătiți de Guvern ne tot dau zor cu „românitatea“ Transnistriei, 
Torontalului şi Timocului? De ce am împărţit Transnistria în judeţe cu 
prefecţi, cu judecători şi cu învățători români? De ce aşteaptă o droaie 
de funcționari români la Tiraspol, gata să năvălească în Odessa? 

Vaida n-a făcut lui Antonescu aceste obiecţii, dar aş fi curios să cu- 
nosc răspunsuţile mareşalului în întrebările de mai sus. 

Antonescu n-a afirmat nici un moment lui Vaida că ar avea făgădu- 
iala lui Hitler pentru Ardeal, dar a dat să înţeleagă fratelui Alexandru 
că ni se va restitui aproape tot ce ni s-a luat. Şi i-a povestit ultima vi- 
zită la Führer (nu la Cartierul General, la Bergtesgaden); fusese întâm- 
pinat la Salzburg în afară de ministrul nostru la Berlin şi de înalți 
funcţionari germani care i-au spus confidenţial să nu vorbească Führe- 
rului de Ungaria, căci l-ar indispune foarte mult. Fiihrerul are toate 
simpatiile pentru noi — aşa spuneau „domnii“ — dar nu se poate ocu- 
pa acum de problemele teritoriale și nu vrea să se certe cu ungurii.,. 
Antonescu a răspuns că de nu poate vorbi despre Ardeal şi despre un- 
guri, se întoarce acasă, căci venise tocmai ca să vorbească despre aces- 
te chestiuni,.. Domnii erau consternaţi;, se temeau de o ecplozie din 
partea lui Hitler, cum le obişnueşte el, Atitudinea lor a devenit glacială 
faţă de Antonescu, până la Bergtesgaden... „Cum am fost faţă în față 
cu Hitler — povesteşte Antonescu — am început să-i vorbesc de un- 
guri şi de Ardeal... şi am stat în tot 3 ore de vorbă cu el!.,* Când au 
văzut „domnii“ că Führerul n-a răcnit şi a reţinut 3 ore pe Antonescu, 
faţa lor s-a schimbat, ca şi atitudina. De unde la sosirea mareşalului 


www.dacoromanica.ro 


380 CONSTANTIN ARGETOIANU 


nostru stau înțepeniţi şi scrobiți — la plecare nu mai ştiau cum să se 
încovoaie şi să surâdă... 

„Dar dacă până în cele din urmă nemţii nu ne dau Ardealul — a în- 
trebat Vaida — ce facem?! — „Le facem război!“, — a declarat cate- 
goric Antonescu. Vaida a atras atenția mareşalului asupra faptului că 
ungurii se înarmează în continuu, construiesc pe capete avioane şi tan- 
curi, iar noi uzăm pe ale noastre în Rusia... Enervat, Antonescu a re- 
plicat că avem şi vom avea şi noi de toate... „Dar cine ni le va da?“ — 
„Nemţii“ — a răspuns tăios Conducătorul. Apoi ducând pe Vaida la 
harta României ciuntite, atârnată pe zid: „Vezi, d-le Vaida, nemţii se 
pregăteau din 1940 la războiul cu Rusia. N-au avut încredere în Regele 
Carol, şi ca să apere petrolurile din Prahova şi creasta Carpaţilor de 
bolşevici, au împins această avangardă ungurească până la Carpaţi şi 
până la Braşov. A fost strategie, nu politică... Acesta e secretul arbitra- 
jului de la Viena...“ 

Antonescu i-a arătat apoi lui Vaida ultimele telegrame sosite de la 
Berlin; la o masă intimă, Göring ar fi spus: „Mareşalul Antonescu, iată 
un om întreg! Şi Fiihrerul mi-a spus: Dacă aş fi găsit un al doilea An- 
tonescu în Europa toate ar fi mers mai iute şi mai bine!“ Pe când Vaida 
citea textul acestei telegrame, Antonescu bea lapte, şi-i râdeau ochii! 

Foarte bine, să fim dar optimişti — numai să nu rămânem cu 
optimismul, şi să ne ferească Dumnezeu de un război cu ungurii, chiar 
victorios, căci ne-am săturat de război... 

Mai însemnez aci, tot de la Vaida, următoarele: 

Episcopul Lăzărescu de la Timişoara care a făcut parte din misiunea 
apostolică a lui Bălan, i-a povestit că popii noştri au găsit dincolo de 
Prut multă evlavie pentru Biserică, dar sentiment naţional românesc, 
prea puțin. Şi mai puţin în Basarabia decât în satele românești de peste 
Nistru... Lucrul se explică: bolşevicii au deportat fruntaşii refractari de 
prin satele basarabene, dar cu cei care au rămas nu s-au purtat rău, le- 
a lăsat pământurile ba au şi dat pământ haimanalelor şi nici nu i-a mal- 
tratat din punct de vedere fiscal sau administrativ. Faţă de această cva- 
silibertate, revenim noi cu jandarmii şi cu toate amintirile unei admi- 
nistraţii asupritoare... În Transnistria în schimb, bolșevicii au terorizat 
20 de ani populaţia, iar pe noi nu ne cunosc, aşa încât toate nădejdile 
au încolțit acum în sufletele oamenilor... 

Despre cazul Ciupercă a cărui demisie din armată a fost primită, 
după ce a fost decorat cu Mihai Viteazul şi de nemți cu Crucea de Fier, 
e şi Vaida nedumerit. Am dat deja o versiune despre motivele înlocuirii 
sale în comandament prin Iacobici. Vaida îmi spune alta: Ciupercă ar 
fi făcut un plan pentru atacul Odessei, plan ce a fost aprobat şi de Anto- 

nescu, dar care n-a plăcut nemților; aceştia au propus altul, şi Anto- 
nescu a fost de părere să facem cum spun nemții, şi aşa s-a făcut — dar 
Ciupercă a cerut să fie înlocuit în Comandament. S-a dovedit însă că 
planul nemților n-a fost bun, şi că ar fi fost bun al lui Ciupercă... Nem- 
ţii, galanţi, au decorat pe Ciupercă, şi ca să nu se lase mai jos l-a deco- 
rat şi Antonescu. 

Generalul Manu mi-a dat şi el versiunea lui: e tot chestiune de plan, 
dar nu la Odessa, ci la trecerea Nistrului — şi de data asta dacă planul 
cel bun a fost tot al lui Ciupercă, cel rău n-au mai fost al nemților ci al 
lui Antonescu... Lucrările trebuie însă să fie mai complicate, căci de- 
misia unui general în vreme de război nu poate fi justificată decât de 
fapte grave; dar în acest caz, cum se explică dubla decorare? 

Cu timpul toate se află, şi vom afla şi noi de ce a plecat Ciupercă şi 
de ce a fost decorat în acelaşi timp. Pentru moment însă secretul e bine 
păstrat... 


Joi, 16 octombrie. leri-seară târziu, un comunicat al Marelui Car- 
tier german ne-a informat că dubla bătălie de la Viasma şi Briansk e pe 
sfârşite, că numărul prizonierilo în cele două pungi a crescut la 560 000, 
că s-au capturat sau distrus 888 care de asalt şi 4 133 de tunuri... 

Comunicatul adaugă: „Curăţirea regiunilor păduroase situate la sud 
de Briansk, de resturile armatelor inamice bătute şi care sunt încercuite 
aci, continuă. Masa trupelor germane care au participat la această 
bătălie! uriaşă de străpungere şi învăluire, este iarăși liberă pentru a 
putea continua alte operațiuni “. 

Cu toate că comunicatele germane nu dau lămuriri asupra acestor 
„alte operaţiuni“, în cercurile militare se crede că nu va dura prea mult 
până ce şi Moscova va fi încercuită. Bolşevicii pe de altă parte pregă- 
tesc cu febrilitate apărarea Capitalei lor. Principalele artere sunt minate 
pentru a fi aruncate în aer. S-au pus încărcături de explozive în toate 
punctele vitale ale oraşului: poduri, edificii publice şi fabrici. Nume- 
roase case au fost amenajate pentru luptele de stradă, făcându-se în 
zidurile lor găuri pe unde să treacă ţevile armelor şi construindu-se ba- 
ricade cu saci de nisip. Populaţia civilă a Moscovei a fost clasificată 
din punct de vedere militar şi înarmată. Intreaga populaţie se antrenea- 
ză pentru luptele de stradă şi detașamente speciale din care fac parte 
tineri şi femei au fost alcătuite şi însărcinate cu controlul şi suprave- 
gherea încărcărilor de explozive. 


l Viasma și Briansk. 

De la Londra se anunţă că toate documentele importante şi hârtiile 
de Stat au fost transportate la Kazan şi Filov... 

Bolşevicii şi englezii pretind totuşi că Moscova nu va fi luată... 
Probabil că nu acum, căci nemţii nici nu vor încerca să o ia cu asalt, ci 
se vor mulțumi să o încercuiască, să o izoleze, şi cele 4—5 milioane de 
oameni închişi acolo, vor trebui să se predea când nu vor mai avea ce 
mânca... 


Papen a ţinut o cuvântare la o masă turco-germană din Smirna. Cu 
măsură, dar cu satisfacție, ambasadorul Reichului a putut să constate 
că şi-a îndeplinit cu succes misiunea, şi că colaborarea economică din- 
tre cele două ţări e pe punctul să fie transformată, sau mai bine zis 
complectată şi printr-o colaborare politică... 


Un comunicat al Guvernului dă un ultim termen pentru lichidarea 
patrimoniului „fostei Mişcări Legionare“. Gestionarii şi profitorii care 
nu vor da socotelile şi nu vor depune banii — mai sunt şi din aceştia 
— până la 31 octombrie vor fi urmăriți cu toate rigorile legii. 


Alexandru Cretzeanu a fost desărcinat de funcțiunile de secretar 
general al Ministerului de Externe. In locul lui a fost numit Davidescu 
(ministrul nostru la Moscova înaintea lui Gafencu). Pentru ce a fost în- 
locuit Cretzeanu, nu se ştie încă. 


S-a conferit Ordinul Mihai Viteazul la 9 generali, 15 coloneli, 9 It. 
coloneli (printre care şi Marcel Oltenau, fiul generalului Marcel Ol- 
teanu decorat şi el cu Mihai Viteazul în războiul Intregirii), 4 majori, 
14 căpitani şi 21 locotenenţi. Au mai fost decoraţi cu același ordin 
„post mortem“, 41 de ofiţeri căzuți eroic pe front... 


În Franța există două comisii de judecată pentru cei învinuiți că au 
dus ţara la dezastru. O primă comisie anchetează şi judecă. O altă co- 
misie anchetează şi face un raport mareşalului Pétain, care, poate achi- 
ta sau condamna, pe baza acestui raport. Daladier, Blum, Guy la 
Chambre, Jacomet şi Pierre Cot au fost daţi în judecată primei comisii; 
Paul Reynaud şi Mandel se găsesc în fața celei de a doua. 

Un decret (cu caracter constituţional, şi care poartă numărul 7) dă 
mareșalului Pétain dreptul exorbitant de a condamna pe orice cetățean 
chiar neanchetat la pierderea drepturilor civice, la exil („banissement“) 
sau la închisoare. 

Mareșalul Antonescu a cerut lui Dinu Hiott (ministrul nostru la 
Vichy), actualmente în concediu la Bucureşti, să-i trimită o copie după 
acest decret... Se pregătesc zile bune pentru noi! Căci Antonescu nu e 
Pétain... 


„Bourrage de crâne!“: (Împuiere a capului!): 

Radio-Londra difuzează — izvor Moscova — următoarele date: 

În bătăliile de la Viasma şi Briansk nemţii ar fi pierdut 600 000 oa- 
meni (!!), 200 avioane şi 300 tancuri! Dacă ar fi aşa, ar fi trebuit să fie 
nemții încercuiți, nu ruşii! Moscova-Londra mai adaugă că Voroşilov 
a împins forțele germane la Petersburg cu 12 kilometri înapoi, şi că de 
la începutul războiului, din iunie, nemţii au pierdut 3 milioane de oa- 
meni, 10 000 avioane şi 12 000 tancuri... Să complectăm aceste infor- 
maţii: sovieticii sunt la porţile Berlinului, iar nu germanii la ale Mos- 
covei, cum pretind comunicatele Fiihrerului... 

Probabil că aceste ştiri sunt menite să întărească pe bieţii bolşevici 
în credinţa lor şi să-i facă să moară cu dârzenie pe loc în serviciul unei 
cauze pierdute. 

E sigur că și nemții au avut şi au pierderi mari şi e păcat să nu le 
spun. Dar judecând după ale noastre, care proporțional au fost mai 
mari ca ale germanilor fiindcă armata noastră e şi mai neexperimentată 
şi mai puţin utilată ca cea nemţească — cifrele reale ale acestor pier- 
deri trebuie să fie de 5-6 ori mai mici decât cele date de ruşi. Cifrele 
reale nu vor fi probabil niciodată cunoscute, sau vor fi cunoscute nu- 
mai după sfârşitul războiului, ceea ce e tot una... 


Vineri, 17 octombrie. Marele eveniment al zilei este căderea 
Odessei. Ieri la amiază s-a da un comunicat prin care se arăta că trupele 
noastre ocupaseră la ora 8 dimineaţa Tatarca, Dalnic şi Gniliakovo, că 
înaintarea continuă, că Odessa era în flăcări. Seara, un al doilea comu- 
nicat ne-a vestit că trupele noastre au ocupat la orele 16 întreg orașul, 
inclusiv portul, şi că „populaţia primeşte cu entuziasm trupele româno- 
germane“. 


l Pentru acte de trădare sau de sabotare a Statului... 

Şi fiindcă aşa ne-a fost ursit să spurcăm evenimentele cele mai 
însemnate ale istoriei noastre, ultimul comunicat a fost citit la Radio de 
dl Ică — ceea ce n-ar fi fost nimic — dar însoţit de o garnitură de lăutar 
prost, care, amestecând cele mai triviale formule retorice şi dema- 
gogice cu faptele, ne-a tăiat tot avântul ce ne umpluse inimile... 

Căderea Odessei nu înseamnă lucru mare în mersul războiului, căci 
frontul e cu sute de kilometri mai departe, dar pentru noi e o mare uşu- 
rare, căci s-a închis o rană din care sîngeram greu. 

Bucuria oamenilor e cu atât mai mare, cu cât se speră o demobi- 
lizare căci războiul nostru e acum sfârşit. Va mai rămâne corpul expe- 
diționar ce însoţeşte trupele germane pe Don — dar acesta nu cere 
efective mari. 

În afară de comunicate, n-avem încă nici un amănunt despre cele 
întâmplate ieri. Repeziciunea cu care trupele noastre au ajuns de la 
Tatarca, Dalnic şi Gniliakovo — destul de depărtate de Odessa — până 
în port, pare a dovedi că sovieticii au părăsit oraşul, sau că n-au rezistat 
deloc. Dea Dumnezeu să fie aşa, căci am pierdut destui oameni în fața 
Odessei şi ar fi îngrozitor să mai fi plătit şi ieri cu sacrificii de vieţi o 
cucerire inutilă. Ce ar trebui evitat acum e să nu ne lăfăim în Odessa 
ca ţiganii. E frumos şi glorios să vedem steagul nostru fâlfâind pe ce- 
tatea marii Caterine, dar să ne gândim şi la ziua de mâine şi să nu uităm 
că ruşii sunt 200 de milioane. 


Pe front, operaţiunile continuă. Prin Kalinin (Tver) şi Kaluga (ocu- 
pate de mai multe zile) armatele germane continuă încercuirea Mosco- 
vei pe la nord şi pe la sud. In mai multe puncte au ajuns la lucrările 
exterioare de apărare ale Capitalei, situate la 100 kilometri de oraş 

Se confirmă ştirea că Guvernului sovietic părăseşte Moscova, îm- 
preună cu corpul diplomatic şi se instalează la Kazan. Bolşevicii se 
tem ca actuala înfrângere să nu se transforme într-o catastrofă defini- 
tivă. Krasnaia Svesda, organul forțelor armatelor sovietice, dă comisa- 
rilor politici de pe front următoarele instrucțiuni: 

„Comandanții sunt datori să evite panica, atunci când unităţile lor 
se află sub presiunea inamicului. Ei trebuie să împiedice oamenii lor să 
se împrăştie în dezordine aruncând armele şi strigând: «suntem încer- 
cuiți!». Comandanții sunt obligaţi totodată să pedepsească fără cruţare 
pe dezertori şi pe cei care rămân în spatele frontului...“ 

Asemenea instrucţiuni, ca şi părăsirea Odessei, dovedesc că spiritul 
de rezistenţă a scăzut mult în armata lui Stalin... 

Nu destul, încă! 


www.dacoromanica.ro 


ÎNSEMNĂRI ZILNICE, 1941 385 


Criză de Guvern în Japonia, Prințul Konoye şi întregul Guvern şi-au 
dat demisia. Criza pare gravă. In Konoye îşi pusese țara multă nădejde. 
Deşi Guvernul său a fost remaniat de curând, Konoye n-a putut însă 
face faţă greutăților ce-i stau în cale. Opinia publică e împărțită, în 
Japonia: unii vor o intervenţie imediată împotriva Sovietelor — alţii ar 
dori „neutralitatea usque ad finem...“ (până la capăt, până la sfârşit). 
Războiul cu Sovietele ar atrage grave complicaţii cu Statele Unite şi 
japonezii cei prudenţi nu vor să intre în război cu marea Republică 
Americană şi să mineze astfel întreg comerţul japonez... 


Ivan Maiski, ambasadorul sovietic la Londra, joacă rol important în 
raporturile Sovietelor cu Anglia. Foarte deştept, lipsit de orice scrupu- 
le, vorbind englezeşte fără accent, Maiski a ajuns decanul corpului di- 
polomatic de pe lângă Curtea din St. James, şi d-na Maiski, soție dată 
ambasadorului de Geperi, rezolvă astăzi problemele protocolare ce se 
pun colegelor sale... 

Născut la Omsk în Siberia, Ivan Kiahoveţki, fiul unui ovrei bogat, 
a intrat în serviciul Ţarului, a fost însărcinat cu misiuni în Mongolia, a 
trecut apoi de partea socialiştilor şi a servit pe Kerenski, făcând parte 
chiar din comitetul Partidului „Menşevic“. Când a început să sufle vân- 
tul spre Lenin, a părăsit pe Kerenski, a luat numele de Maiski şi s-a 
încris la Troțki. A devenit apoi omul lui Litvinov şi astfel a ajuns amba- 
sador la Londra. Până la începutul războiului germano-rus nu era prea 
bine văzut la Moscova; acum, devenit omul de încredere al lui Stalin 
şi ultima nădejde a bolșevismului... 

Tip reprezentativ al lichelelor regimului, Maiski se gândeşte proba- 
bil cum să trădeze Kremlinul şi să se dea de partea noului regim, care 
va veni. Numai că nu ştie care va fi acest regim... 


Cândea mi-a făcut ieri o lungă vizită. Nu-l mai văzusem de când mă 
părăsiste ca să se înscrie la Vaida, cu care de altminteri n-a ajuns la 
nimic. Profesor cu vază, a fost trecut după ocuparea Bucovinei de ruşi, 
de la Universitatea din Cernăuţi la cea din Cluj adăpostită la Sibiu. 

De altminteri, Cândea nu e bucovinean, ci ardelean, din Avrig. Omul 
s-a dus să vadă ce s-a întâmplat cu casa lui din Cernăuţi, a stat opt zile 
acolo, s-a înapoiat luni, şi ce povesteşte este de spaimă. Nu de ce au 
făcut ruşii, ci de ce fac românii. Toate haimanalele, toţi gheşefiarii, toți 
escrocii din Regat, din Ardeal şi din Basarabia şi-au dat întâlnire în 
Cernăuţi şi fură de stig pământul. Sub cuvânt de românizare, s-a insta- 

lat jaful necontrolat în casele şi în prăvăliile ovreilor. E pe apucate, 
fiecare ia ce poate. Nemţii s-au instalat în prăvălii, făţă autorizaţie în 
regulă, prin spert mm câteodată minim, dat unui jandarm. Magazinele 
care au mai rămas închise și păzite de câte un soldat în faţă, sunt jefuite 
prin dos. La birturi, prin cafenele, bărbaţi şi femei se aşează la mese, 
scot din buzunare obiectele şi banii frați — pachete mm Şi-și comunică 
rezultatul mai mult sau mai puțin mănos, al operaţiunilor lor. Cândea 
preţuieşte cam la 2 miliarde (!!) avutul ce se iroseşte acolo şi încape pe 
mâinile bandiţilor. Aceștia operează nu numai la Cernăuţi, dar şi în 
celelalte oraşe bucovinene. Generalul Calotescu, guvernatorul, este un 
om cumsecade — dar fără nici o autoritate, nu vede pe nimeni, nu ştie 
nimic, nu poate să se consulte cu autorităţile germane căci nu vorbeşte 
nemţeşte — rămâne inaccesibil la orice reclamaţie. Însărcinat cu româ- 
nizarea este un profesor Pavelescu, fost legionar, un încurcăslume, in- 
capabil să pună un dram de ordine în jurul său... 

Ucrainenii s-au înmulțit ca muștele, în Cernăuţi. Au venit pe vre- 
mea ruşilor din Lemberg şi din toată Galiţia. Sunt obraznici. Pretind că 
Cernăuţiul şi nordul Bucovinei sunt ale lor. Sunt bine cu nemţii locali, 
care îi protejează şisi susțin împotriva autorităților române. Mai toți 
sunt însă spioni. Unii spionează încă pe contul Rusiei, alţii pentru nem- 
ţi. Pentru noi sunt o pacoste mult mai rea decât ovreii. E părerea lui 
Cândea, un naţionalist încercat. 

Mitropolitul Tit Simedria, inexistent — nu se amestecă în nimic, nu 
intervine, se gândește numai la interesele lui. Generalul Topor, coman- 
dantul Jandarmeriei, nu vede decât prin ochii unui escroc, Croitoru, 
fost prefect la Hotin pe vremuri şi dat afară pentru hoţii (lam experi- 
mentat și eu... ). Câte mi-a mai povestit Cândea! Mi s-a făcut părul mă- 
ciucă, cum se zice. L-am rugat să le înşire toate întraun memoriu, fără 
să-l iscălească dacă-i e frică, şi mă gândesc săsl fac să parvină lui Anto- 
nescu prin Bușilă. 

Dar toate acestea nu sunt nimic pe lângă ororile pe care Cândea le-a 
văzut cu prilejul izgonirii ovreilor, la care a asistat. Peste 50 000 de 
ovrei de tot soiul, târtani puchioși şi oameni de seamă, au fost împinși 
ca vitele, în partea de jos a orașului, lângă gară, într-un arc ce cuprin- 
dea toată mahalaua până la podul de peste Prut. Bătrâni, femei, femei 
însărcinate şi cu copii mici, bolnavi, impotenţi, au fost împinși cu baio- 
netele, neavând dreptul să ia de acasă mai mult decât o legătură cu câ- 
teva toale şi merinde — legătură pe care bătrânii şi bolnavii le târau 
după ei prin noroi, căci nu erau în stare să le poarte... În țarc, au fost ți- 
nuți fără adăpost, pe frig şi pe ploaie, până s-au pregătit trenurile şi le-a 
venit rândul — zile şi nopți întregi... Unii au încercat să se sinucidă; 

alţii, cei mai mulţi, şi-au primit soarta fără murmur; îşi făcuseră sacrifi- 
ciul vieţii lor... Cu o zi înainte de a fi ridicat, un ovrei, un cunoscut de 
al lui Cândea i-a spus „Să-ţi dea Dumnezeu bine, că ai fost om bun. 
Pentru noi ştim ce ne aşteaptă: viaţa noastră s-a sfârșit...“ Se zice că toți 
aceşti nenorociţi sunt transportaţi în Ucraina, unde nemții îi aşteaptă cu 
mitralierele şi-i împuşcă pe toți... Sunt şi optimişti care pretind că s-a 
hotărât ovreilor din Bucovina şi Basarabia un ţinut pe lângă Lublin... 

E de neînchipuit că asemenea lucruri se pot petrece în secolul nos- 
tru. Să nu plătim scump această barbarie. Pricep antisemitismul şi 
naționalismul, dar de ce nu se fac lucrurile cum trebuie: să se lase oa- 
menilor un scurt răgaz să-şi lichideze averile şi apoi să-i ducă unde o 
fi — dar omenește... 

Cândea, care a petrecut varea în Ardeal mi-a povestit şi despre sta- 
rea de spirit de acolo. Nu e bună. Când s-a concentrat Corpul VI de ar- 
mată, n-au răspuns decât 50% din oameni. N-au venit saşii şi n-au ve- 
nit românii. Saşii fiindcă au devenit nesupuşi, se cred stăpânii Ardealu- 
lui şi nu vor să ştie de ordinele Guvernului românesc. Românii fiindcă 
zic: „Mergem să ne batem contra ungurilor să dezrobim pământul co- 
tropit — dar nu ne batem contra ruşilor; ce ne pasă nouă de Odessa...“ 
Un regiment de infanterie a pornit din Sibiu, dar a trebuit să fie debar- 
cat după trei staţii, căci era gata să se rebeleze. Regimentul 35 Artilerie 
n-a putut să se complecteze decât luând oameni de la alt regiment, care 
nu pleca... Mişcarea Legionară nu mai e, în Ardeal şi nici n-a fost vreo- 
dată căci gardişti n-au fost acolo decât ţiganii şi haimanalele satelor. 
Dar regimul din anul trecut a lăsat o dâră de anarhie care se manifestă 
pretutindeni. 

Saşii sunt insuportabili. Vorbesc numai de autonomie; ei sunt stă- 
pânii Ardealului, fiindcă sunt oamenii lui Hitler, care dispune de toate 
țările Europei... Nu vor să ştie de nici o autoritate. Nu se supun legilor 
şi ordonanţelor. În toate, sunt sprijiniți de ofiţerii nemți. Automobilele 
lor nu sunt rechiziționate fiindcă au înlocuit numerele româneşti prin 
numere nemţești, graţie complicităţii autorităţilor germane. La împru- 
mut nu subscriu — fiindcă pretind că au fondul lor de ajutorare de ali- 
mentat. Săsoaicele şi negustorii saşi nu vând nimic românilor — viaţa 
la Sibiu a devenit pentru noi aproape imposibilă... 

Noroc, adaugă Cândea, că şi între saşi e zâzanie. Toţi cei care au 
avut un cuvânt de spus până acum, de alde Hans Otto Roth, Brandsch, 
Fabritius etc. sunt puşi pe linie moartă — nu mai există decât Andreas 
Schmidt, gualeiterul lor, care, fiind ginerele lui Himmler, a înnebunit 
de tot. O bună parte din saşi, cei mai copți şi mai înstăriți, nu-l recu- 
nosc însă ca şef, şi-l înjură. Poate că certurile lor, să ne profite nouă... 

Cândea a încheiat jelaniile lui văitându-se că s-a suprimat Universi- 
tatea din Cernăuţi, căci s-a suprimat. E vorba de Facultatea de Teologie 
din Cernăuţi să se contopească cu Universitatea din Iași, celelalte su- 
primându-se, iar la Cernăuţi să se mute Şcoala Politehnică din Iaşi. 
Cândea pretinde că mutarea Şcolii Politehnice din Iaşi la Cernăuţi va 
costa o sumă egală cu bugetul fostei Universităţi din oropsita Capitală 
a Bucovinei... 

O fi având şi stăpânirea socotelile sale... 


Generalul Petala a fost ieri la mareşalul Antonescu să-l felicite de 
luarea Odessei. „Nu mă felicita, domnule general; să mă feliciți când 
voi reîntregii ţara în graniţele ei dinainte de 1940...“ Antonescu s-a 
plâns lui Petala de atitudinea fostelor partide de guvernământ care nu-i 
dau nici un concurs... „Nu e nimic, a încheiat mareșalul, voi face eu 
treaba şi singur. După ce voi da ţării granițele sale — şi le voi da — 
sarcina mea va fi îndeplinită, şi mă voi retrage...“ 


Malaxa, care a fost supus până acum domiciliului forţat (în casa sa 
din Aleea Modrogan), a fost eliberat. Cât a fost ţinut în stare de domi- 
ciliu forțat l-au dus regulat la comisiile de anchetă într-un automobil 
deschis, între 3 jandarmi şi, ca să-l vadă cât mai multă lume sub escortă 
l-au dus pe Calea Victoriei, la pas... A scăpat ieftin: i s-au luat fabricile, 
dar i-au rămas casele din Bucureşti, moşia din Teleorman, vila de la 
Otopeni şi depozitele din străinătate — toate cumpărate cu banii Statu- 
lui, cu care au fost ridicate şi fabricile. I s-au lăsat şi acţiunile ce le 
avea de la alte întreprinderi românești, în afară de fabricile sale. 

Malaxa ar fi spus cuiva, că va reîncepe d'a capo, şi că, oricare ar fi 
regimul, tot el va birui... 

Formidabilă voinţă în omul ăsta, dar şi mai formidabilă lăcomie şi 
neruşinare... 


Se zice că armata va fi demobilizată. Pentru Corpul Expediţionar, 
efectivele nu sunt atât de numeroase ca să mai fie nevoie de chemarea 
rezervelor. Demobilizarea ar fi o mare uşurare, pentru toată lumea... 


Sâmbătă, 18 octombrie. Steaguri la case, ieri, surle şi tobe pe stra- 
dă, menifestaţii la Palat, la Legaţiile Germaniei şi Italiei, la Preşedinţia 

Consiliului — pentru căderea Odessei. Schimb de telegrame între Re- 
ge, Antonescu, Hitler şi comandanții unităților germane de pe frontul 
nostru... Telegrama lui Hitler „în camaraderească unire“, foarte căldu- 
roasă. 

Manifestaţia, pusă la cale prin circulări la toate administraţiile pu- 
blice, a dat totuşi prilej la multă sufleţire, mai ales în Piaţa Palatului. 
S-au distribuit foi poligrafiate cu două extracte din discursurile lui An- 
tonescu, unul: „nu vom uita nici o brazdă“ — altul: „mă voi întoarce 
de la Odessa, nu prin Cernăuţi, ci prin Cluj...“, sau așa ceva căci citez 
din memorie. Se crede că aceste foi au fost împărţite de ardeleni și de 
oamenii lui Maniu. Probabil că distribuirea n-a fost pe placul lui Anto- 
nescu care spunea ieri lui Petala, „lasă pe unguri să vorbească, eu tac 
și fac...“ Desigur că lăudăriile, rodomontadele nu sunt făcute pentru în- 
lesnirea acțiunilor diplomatice... Dar politica e politică, şi Maniu a ră- 
mas politician şi numai politician. 

La Preşedinţie a apărut mareșaul în balcon şi a fost viu aclamat cu 
strigăte de „trăiască Ardealul!“ Simptomatic: nu de Odessa îi arde ro- 
mânului, ci de Ardealul ciuntit... 

Presa germană și cea italiană sunt ditirambice și ne acoperă cu flori, 
pe noi românii, armata noastră, pe Antonescu şi pe generalii noștri... 

În schimb, la Budapesta multă nervozitate... Au chemat pe Filov 
(primul ministru bulgar) şi l-au proclamat „doctor honoris causa“ toc- 
mai în momentul când noi intram în Odessa. Dacă Antonescu ar avea 
un dram de „humor“ ar pofti şi el pe Filov la Bucureşti şi l-am procla- 
ma şi noi „doftor“, căci doar suntem prieteni, de când ne-au luat Cadri- 
laterul! 


Toţi ochiii sunt îndreptaţi spre Tokio: din rezolvarea crizei va ieşi 
sau nu războiul. Mikadoul a însărcinat cu formarea noului Cabinet pe 
generalui Tojo, care a acceptat misiunea. Mare partizan al politicii ală- 
turi de Axă, se zice că generalul Tojo, naţionalist înfocat, e de partea 
celor care vor războiul... Vom vedea: părerile se mai schimbă, când 
omul trece din opoziţie la Guvern... 


Cu prilejul felicitărilor adresate de Guvern, ieri, mareşalului Anto- 
nescu, dl Ică a vorbit — a vorbit — excepțional — scurt, dar ca de obi- 
cei, prost. La zorzoanele şi florile de retorică de căcănar politic ale 
Benjaminului său, mareșalul a răspuns simplu, concis, precis și fără 
nici o ostentaţie. O cuvântare foarte bună. Dovadă că discursurile sale 

găunoase şi alambicate, cu acorduri patriotarde şi pedală demagogică 
nu sunt opera lui personală, ci a factotumului Ică... Să-l ia dracul! 


De pe front, Comandamentul german dă ştiri generale şi laconice 
— dar armatele aliate înaintează pretutindeni, spre Rostov, la nord şi la 
sud de Moscova, spre Harkov și în regiunea Doneţului. 

Ziarul sovietic Pravda publică un articol în care mărturisește că si- 
tuaţia este foarte gravă şi cere ca Guvernul să trimită pe front noi trupe 
de rezervă. Ziarul relevă că trimiterea de trupe pe front a fost cerută 
insistent de presa sovietică; cererea n-a fost însă îndeplinită decât în 
mică măsură (trimit oamenii ce pot, şi cum pot!). Pravda dă totodată 
amănuntul interesant că puţinele rezerve mobilizate primesc instrucția 
militară în timp ce sunt transportate pe front... 


Aviația germană a urmărit un convoi de vase în Marea Neagră, vase 
ce transportau trupe şi material încărcate la Odessa. Şase vase au fost 
scufundate, opt altele avariate... 


United Press anunţă din Londra că în cercurile guvernamentale din 
Capitala Angliei s-a confirmat ştirea că membrii corpului diplomatic şi 
parte dintre membrii Guvernului sovietic au părăsit Moscova, plecând 
la Kazan. Toate comunicațiile directe între serviciile de informaţii au 
fost suspendate între Londra şi Moscova. 

Associated Press anunţă după ştiri primite din Teheran, că la Kazan 
e o mare lipsă de locuințe. Orașul este plin de răniți. Încă din luna iulie 
lipsesc produsele alimentare. 

In sfârşit, ziarele din New York publică sub titluri enorme ştirea re- 
lativă la fuga Guvernului sovietic din Moscova... 


Postul de emisune din Moscova a fost închis şi înlocuit printr-un alt 
post de emisiune ce se află într-o localitate al cărei nume nu a fost 
indicat. 


Camera Reprezentanţilor din Washington a aprobat cu 259 de vo- 
turi, contra 138 proiectul de lege privitor la înarmarea vaselor comer- 
ciale navigând sub steagul Statelor Unite. S-a demonstrat astfel că 

Roosevelt dispune în Cameră de o importantă majoritate favorabilă po- 
liticii sale. 

Discuţia a fost scurtă, deşi unii credeau că va ţine o lună. Opoziția 
n-a fost nici măcar în stare să facă obstrucţie... 

Distrugătorul american Kearney a fost lovit de o torpilă pe când 
patrula la 300 kilometri circa de coasta de sud-vest a Islandei. Distru- 
gătorul a fost uşor avariat şi a putut să-şi continue drumul prin propriile 
sale mijloace. Presa lui Roosevelt face mult zgomot în jurul acestui 
„atentat“, pe când presa opoziţiei subliniază că este surprinzător ca un 
„destroyer“ de tipul aceluia despre care vorbeşte comunicatul să fi 
putut fi atins o torpilă fără să se scufunde... 

Preşedintele Roosevelt a avut o consfătuire cu consilierii săi politici 
şi militari, care a durat 2 ore. După terminarea conferinţei, dl Cordell 
Hull a declarat ziariştilor că s-a interzis formal tuturor celor care au 
luat parte la conferinţă să dea vreo indicație asupra celor discutate. 

Preşedintele Roosevelt va pronunţa un discurs în ziua de 27 octom- 
brie, cu ocazia zilei marinei, care anul acesta se va numi „ziua Marinei 
şi a apărării integrale“. 

În Statele Unite, ca şi în Japonia, atmosfera e din ce în ce mai în- 
cărcată. 


Duminică, 19 octombrie. Comunicatele germane nu ne dau veşti 
importante de pe front şi se mulțumesc să ne spună că operațiunile se 
desfăşoară conform planului... În schimb ne dau bilanțul definitiv al 
bătăliilor de la Viasma și Briansk, care s-au terminat: 648 000 prizo- 
nieri — 1 197 care de asalt şi 5 229 tunuri, capturate sau distruse, plus 
o uriaşă cantitate de material de război... Cam ca la Kie. Rămășițele ar- 
matei lui Timoşenko, cu Timoşenko în frunte s-au retras spre Moscova 
şi sunt pe cale de a fi încercuite acolo. Trupele germane, comandate de 
mareşalul von Bock, în cooperare strânsă cu flota aeriană de sub co- 
manda mareşalului Kesselring, au distrus de fapt grupul de armate so- 
vietice ale mareşalului Timoşenko alcătuit din 8 armate care cuprin- 
deau 67 divizii de infanterie, 6 divizii de cavalerie, 6 divizii blindate şi 
6 brigăzi independente, blindate şi ele. Curăţirea terenului de restul ar- 
matelor bătute este încă în curs. Numărul morţilor şi răniților sovietici 
este enorm. Nemţii nu dau cifrele pierderilor lor, minime pe lângă ale 
ruşilor, dar probabil totuşi sunt însemnate. 

Se zice că planul de manevră de la Viasma şi Briansk ar fi fost con- 
ceput de Hitler. Nemţii s-au prefăcut slabi la centru, ar fi provocat ast- 
fel o viguroasă contraofensivă sovietică (în zilele în care Radio-Londra 

anunța cu bucurie înaintarea lui Timoşenko) şi după ce trupele sovie- 
tice s-au angajat bine în spaţiul cedat intenţionat de trupele lui von 
Bock, cleştele german s-a strâns de la nord şi de la sud şi armatele lui 
Timoşenko au fost încercuite... 

De la Ankara vin ştiri după care militari de toate gradele din armata 
sovietică, ca şi comisari politici, trec de câtăva vreme în număr mare 
frontierea dinspre Caucaz ca şi frontiera turco-iraniană. Uneori aceşti 
militari poartă asupra lor sume considerabile de bani. O tabără a fost 
instalată alături de Ankara, unde sunt concentrați toți aceşti refugiaţi. 
Pe de altă parte mai multe vase mici au sosit în porturile Trebizonda, 
Samsun şi Mirasum. Echipajele sovietice au fost internate. 

Daily Express din Londra confirmă că Molotov şi Kalinin au părăsit 
Moscova cu avionul — ca şi Misiunile engleză şi americană. Noul se- 
diu al Guvernului n-ar fi Kazan, ci Kuibâșev (?) în guvernământul Sa- 
mara, la 1 000 kilometri est de Moscova. Pe hartă n-am găsit nici un 
oraş cu acest frumos nume... 


În Japonia s-a constituit Guvernul cel nou sub preşedinţia genera- 
lului Tojo. La Externe, amirlul Shigenori Togo. Cabinetul Tojo e soco- 
tit cel mai energic Minister al Japoniei. 

După prima întrunire a Cabinetului, generalul Tojo a rezumat astfel 
directivele politicii japoneze: 

1) Terminarea cu bine a războiului cu China; 

2) Crearea spaţiului comun al Asiei Mari, cu contribuţie la pacea 
mondială; 

3) În afară, întărirea relaţiilor cu Puterile Axei, şi 

4) Înăuntru, întărirea organizaţiei de război şi mobilizarea tuturor 
forțelor. 

În Statele Unite, noul Minister e considerat ca o definitivă înstăpâ- 
nire a armatei şi a curentelor războinice asupra Guvernului Japoniei. În 
Germania nu s-a luat încă poziţie faţă de noul Guvern japonez, Care 
este totuşi salutat cu bucurie şi încredere. 


În ziua de 17 octombrie, cu prilejul sărbătoririi căderii Odessei au 
avut loc manifestații anticomuniste în principalele întreprinderi indus- 
triale din Bucureşti. Aceste manifestări au fost „organizate“ prin iniția- 
tiva operei „Luptă şi Lumină“ — succesoarea operei „Muncă şi Voie 
Bună“, întemeiată de Ralea, după îndemnul Regelui Carol şi pe cala- 
podul — redus — al operei germane „Kraft durch Freude“ (Forţă şi 

bucurie). În ce priveşte manifestaţiile de vineri, nu e interesant ce au 
strigat lucrătorii din fabricile noastre, ci, ce era în sufletul lor! 


Se zice că colonelul Gorski, un frate al generalului a fost numit pre- 
fect administrativ la Odessa şi Dorel Davila (!) prefect de poliţie... O 
să regrete cei din Odessa pe bolşevici! 


Joia trecută, Uniunea Sindicatelor Agricole a pus la cale o consfă- 
tuire, la care a asistat Exc. Sa domnul Ică, şi miniştrii economici. Şi un 
număr mare de neputincioşi, proprietari şi agricultori. A prezidat Garo- 
flid. Intrunirea avea de principal scop un prilej de declaraţii din partea 
d-lui Ică, ca să liniştească pe proprietari, speriați de perspectiva unei noi 
exproprieri. Puiu Filotti, care a asistat la consfătuire mi-a spus azi-di- 
mineaţă că dl Ică a dat asigurări formale în această privinţă... Pentru 
cât valorează cuvântul lui! 

Ziarele au redat prost azi-dimineaţă cuvântarea vice-premierului. 
Aşa cum au dat-o ar reieşi că dl Ică e partizanul exproprierii. În reali- 
tate, după cum mi-a spus Filotti, fraza „sunt partizan al exproprierii 
etc.“ se referă la reforma din 1921, al cărui istoric dl pierde-vară l-a 
făcut o dată mai mult. De data asta dl Ică a fost mai temperat în expre- 
siile sale: delirul verbal a făcut loc banalităţii şi totalei incompetenţe în 
materie agrară şi agricolă... 

Iar proprietarii — proştii de totdeauna — au plecat mulțumiți... 


Despre exoflisirea lui Cretzeanu, mi se raportează următoarele: 

Cretzeanu era obosit şi plictisit de funcţiile sale de hamal al politicii 
externe. Cu Ică nu se înțelegea pe nimic, iar pe mareşalul Antonescu 
nu-l vedea niciodată. Ducând oarecum răspunderea Ministerului, în 
fruntea căruia, de la 1 ianuarie sunt şefi interimari, Cretzeanu care nu 
împărtăşea convingerile Antoneştilor şi metodele lor în politica exter- 
nă, văzând că nici o socoteală nu se ţinea de propunerile şi de observa- 
țiile sale, a căutat pretext ca să plece. O ultimă neînțelegere a umplut 
paharul. Se lucrează la o nouă lege de organizare a Ministerului de Ex- 
terne şi a corpului nostru diplomatic şi genialul Ică vor să introducă 
admiterea în toate gradele prin examen, primindu-se şi candidaţi din 
afara carierei... Cretzeanu a răbufnit şi a profitat de ocazie ca să adrese- 
ze un lung memoriu mareşalului Antonescu, memoriu în care toate 
greşelile regimului în materie de politică externă — nu era vorba de 
principii, ci de aplicarea lor — erau pe larg şi documentat analizate. 

Din ordinul mareșalului, Ică a chemat pe răzvrătit şi i-a dat să alea- 
pă: sau îşi retrage memoriul şi va fi numit la o Legaţie importantă — 
sau îşi menţine memoriul şi va fi destituit. De demisie, de care vorbea 
Cretzeanu în memoriul său, nu putea fi vorba. Indignat, Cretzeanu a 
răspuns că nu are obiceiul să semneze un act fără o matură chibzuială, 
că socoteşte încercarea de a-i cumpăra conştiinţa ca o ofensă, şi că nu 
retrage nimic. 

Consecința a fost, nu destituirea — fusese o simplă amenințare — 
ci desărcinarea... 

Plecarea lui Cretzeanu de la Externe e regretată de toată lumea; era 
un element excelent: am putut să-l apreciez în săptămâna patimilor, pe 
care am petrecut-o la Externe în iulie 1940. Ca director politic, secretar 
general, subsecretar de Stat şi iarăși secretar general — Cretzeanu era 
de 11 ani în fruntea Ministerului. Un coleg al lui îmi spunea ieri: „Nu 
mă miră că Cretzeanu pleacă; mă miră că a putut sta atât...“ 

Davidescu, care-l înlocuieşte, e băiat bun, dar nu se compară cu 
dânsul. 


Fost la cinematograf, la Aro — pentru prima dată de la evenimen- 
tele din toamna trecută. Public enorm de duminică. La apariţia Reginei 
Elena pe film (jurnalul războiului) aplauze; la apariția mareşalului An- 
tonescu idem — la a lui Ică (turneu la Piteşti şi prin spitale) tăcere mor- 
mântală... 


Luni, 27 octombrie. Cu tot dezastrul pe care l-au suferit la Kiev, la 
Viasma, la Briansk, între Nipru şi Marea de Azov — fără a mai vorbi 
de pierderile mai vechi, de cele zilnice de la Petersburg — sovieticii tot 
mai luptă, tot mai atacă şi tot mai pierd zilnic după comunicatele ger- 
mane, zeci şi zeci de tancuri, de avioane, de tunuri, de automobile... 
Formidabila lor înarmare, întrece toate previziunile. Dacă ruşii ar fi 
avut pe lângă cantitate şi calitate — întreaga Europă ar fi fost distrusă. 
Din fericire n-au avut comandament și comandamente, iar elementul 
omenesc, tare şi dârz în apărare, s-a arătat inferior în atac. În tot cazul, 
fiecare popor din Europa — noi cei dântăi — datoreşte o nețărmurită 
recunoştinţă armatelor germane, care au stăvilit puhoiul barbarilor şi 
distrus forța lui ofensivă. 

De pe front, nimic senzaţional nici ieri. Armatele germane, se re- 
grupează, se aprovizionează, îşi stabilesc bazele pentru o nouă săritură 

înainte. Lupte mai active par a fi spre sud, între Marea de Azov şi Do- 
neţ. Spre Rostov, înaintare; Taganrokul e în mâinile nemților. 


La Berlin se susţine că incidentul distrugătorului Kearney a fost in- 
ventat de americani, pentru facilitarea votării legii înarmării vaselor de 
comerţ. Nemţii pretind nu numai că n-au torpilat ei zisul vas — dar 
încă, că n-a fost torpilat de nimeni... 

În Statele Unite, ca şi în Japonia, fremătul de război e în continuă 
creştere... Și de o parte şi de alta se înarmează pe capete. În Statele 
Unite s-a alcătuit un nou plan pentru înzestrarea armatei; executarea 
lui va costa 100 de miliarde de dolari (!!!). Și va necesita mobilizarea 
a jumătate din potenţialul industrial al Uniunii pentru fabricarea de 
armament... Bătrâna omenire e coaptă pentru prăbuşire... 

În micul Panama, noul Guvem pus la remorca Statelor Unite a ho- 
tărât definitiv înarmarea vaselor de comerţ sub pavilion panamez (mai 
toate aparțin capitaliştilor din U.S.A.) şi abrogarea ultimei legi a fostu- 
lui Preşedinte exoflisit, prin care se interzisese această înarmare. 

În Franţa s-a retras naționalitatea franceză a 100 persoane, naţyrali- 
zate înainte de război, în special în timpul Guvernului Frontului Popular. 

Printre cei decăzuţi sunt 21 polonezi, 26 italieni, 11 români, 6 ruşi, 
4 spanioli roşii etc. Lista cuprinde multe nume ovreieșşti... 


Regele Mihai şi Regina Elena au fost ieri la Craiova şi la Segarcea. 
La Segarcea au inaugurat, într-unul din pavilioanele Domenelor Coroa- 
nei, un dispensar şi un stabiliment popular de băi — şi au distribuit 
numeroase premii sătenilor şi sătencelor care s-au dovedit buni gospo- 
dari. S-au dat boi, viței, bonuri de lemne şi parale. Foarte bine a făcut 
Regele că a luat contact cu poporul, care începe să uite că mai are o 
Casă Domnitoare... 

La Craiova, Regina a vizitat spitalele cu răniţi şi a distribuit vorbe 
bune şi țigarete. 


n a 


În cyrțea cazărmii Malmaison s-a săvârşit ieri o înălțătoare ceremo- 
nie: s-au distribuit decoraţiile câştigate de Reg-țųl 2 Care de Asalt, co- 
mandat de colonelul Sândulescu — regiment care s-a purtat minunat şi 
a luat parte la mai toate luptele grele între Prut şi Odessa. 

Noii controlori numiți de Ministerul Economiei Naţionale pentru 
verificarea preţurilor de desfacere au depus ieri jurământul, într-o şe- 
dință solemnă, în aula Academiei de Comerţ din Piaţa Romană. Or fi 
jurat şi să nu ia şperţ de la comercianți, ca să închidă ochii? 


Îmi cade sub ochi o fotografie a lespezi funerare a lui Radu de la 
Afumaţi, de la Curtea de Argeş. Efigia călare a Voievodului, săpată pe 
lespede, are ritmul statuii ecvestre a lui Gatamelata, de la Padova. 
Meşterul de la Curtea de Argeș trebuie să fi fost un italian, care şi-a 
adus aminte de nepieritoarea operă a lui Donatello.., 


Marţi, 21 octombrie. Frontul; forţele germane au ajuns la 12 kilo- 
metri de Rostov şi la 30 kilometri de centrul Moscovei, Înaintările 
merg, încet, nu numai din cauza organizării aprovizionării la spatele 
trupelor de atac, dar şi fiindcă toate drumurile sunt obturate de epavele 
armatelor înfrânte şi trebuiesc curăţate.., 

Tăind linia Moscova-Rostov, nemţii au tăiat totodată şi transportul 
benzinei din Caucaz, căci principala şi unica linie mare ferată care 
leagă Baku cu centrul Rusiei, ca şi conducta de petrol şi de benzină 
trec prin Rostov, Nu mai rămâne pentru transportul benzinei decât linia 
secundară, care, pornind de la Stalingrad (fostul Ţariţân) pe Volga, se 
uneşte cu linia principală mai jos de Rostov, Această linie are o capa- 
citate minimă de transporturi, şi va fi şi ea tăiată în curând. În afară de 
această cale, ar mai exista o posibilitate de transport pentru benzină pe 
linia — tot atât de mediocră — de la Saratov la Astrahay, şi de acolo 
pe apă (prin Caspiga) la Baku, Pe Caspică lipsesq însă tancuri, şi avia- 
ţia germană va sta de veghe. 

Americanii au prin urmare dreptate când spun — căci spun — că 
războiul mecanizat s-a terminat pentru Soviete.., 

Stalin şi Guvernul sovietic au părăsit Moscova şi se vor instala în 
guvernământul Samara, Se zice că Stalin va locui într-un tren blindat, 
care se va plimba din gară în gară. 

La Moscova s-a proclamat starea de asediu şi s-a lăsat comanda 
unui Guvern local compus din trei generali, care au dispus amenajarea 
de fortărețe în toate imobilele mai rezistente şi de baricade la răscruci, 
S-a luat hotărârea unei rezistențe până la ultimul om,.. Generalul Jukov 
a fost însărcinat cu apărarea regiunii de vest a Moscovei, Opinia gene- 
rală este că forţele sovietice ce au mai rămas, din fostul grup de armate 
ale mareșalului Timoșenko, concentrate aproape în toate regiunile de 

nord-vest şi de sud de Moscova, nu vor fi în măsură să oprească dez- 
voltarea metodică a ofensivei armatelor germane. Nici chiar cu ajuto- 
rul formațiunilor de rezervă de mâna a doua şi a treia, aduse din cir- 
cumscripţiile militare orientale... 

Rusia Sovietică e învinsă şi operaţiunile militare ce mai rămân ar- 
matelor germane de executat sunt operațiuni secundare, sau de pres- 
tigiu ca ocuparea Moscovei, Leningradului etc. 

Cu prilejul căderii Odessei, schimb de telegrame şi între Mussolini 
şi Rjbbentrop de o parte şi Mareșalul Antonescu de alta. Ca să măgu- 
lească pe Duce, Antonescu, abil, a încheiat telegrama sa prin cuvintele: 
„La războiul anticomunist au contribuit nu numai armatele italiene (!) 
dar şi armatele spirituale ale Fascismului“. Benito, a trebuit să fie în- 
cântat — şi poate că va mai lăsa pe unguri din braţe... 


Au fost decoraţi cu Mihai Viteazul, clasa a III-a, clasa II şi clasa I: 
Reichmareşalul Göring, marele amiral Raeder, mareşalul von Brau- 
chitsch şi mareșalul Keitel; 

Cu Mihai Viteazul clasa III şi clasa II: 

Generalobertul Halder; 

Cu Mihai Viteazul clasa III: 

Generalmajorul Hauffe. 

Mai mulţi alți generali şi ofiţeri superiori şi inferiori germani — în 
total 8 —= au fost decoraţi cu diferite grade din Ordinele Steaua Româ- 
niei şi Coroana României, cu panglica Virtuţii Militare. 

Decorații bine-meritate. 


Statele Unite transportă pe capete armament militar în bazele lor şi 
în bazele britanice din sud-vestul Pacificului şi din preajma Oceanului 
Indian pentru apărarea căii ce duce, pe de o parte spre Birmania (pen- 
tru ravitalierea Chinei lui Ciang-Kai-Shek) şi spre Iran (pentru ravita- 
lierea Sovietelor...). 

E probabil însă, că trimiterea de material pentru ruși, prin Iran va 
mai întârzia. 

n Japonia, se aşteaptă evenimente decisive, în zilele ce vin. Se 
vorbeşte de o ocupare a Vladivostokului... 


ÎN 


Odessa a fost încorporată Transnistriei şi devine capitala acestui 
ținut... 


www.dacoromanica.ro 


398 CONSTANTIN ARGETOIANU 


Iată decretul: 

Art. 1. Odessa împreună cu toată regiunea înconjurătoare se încor- 
porează în regimul administraţiei civile din Transnistria. 

Art. 2. Odessa devine capitala Transnistriei. 

Guvernământul civil al Transnistriei şi autorităţile respective îşi 
mută sediul în Capitală. 

Art. 3. Odessa va fi organizată în conformitate cu instrucţiunile ce 
am dat guvernatorului nostru civil. 

Dat astăzi 17 octombrie 1941 la Marele Cartier General. 

(ss) Mareșal Antonescu 


Sâmbătă de dimineaţă, la ora 11, au sosit la Odessa dl prof. Gh. 
Alexianu (prevaricatorul din Bucovina), guvernatorul civil al Trans- 
nistriei — însoțit de dl general Macici, de secretarul general Cer- 
cavschi, de dl Gherman Pântea (primarul oraşului!!) etc., etc. 

După o vizită la Comandamentul militar al Odessei (comandant: 
generalul Glogojanu), după o conferință şi după cercetarea edificiilor 
apte pentru instalarea autorităților româneşti, dl guvernator a părăsit 
Odessa la orele 16 şi s-a înapoiat la Tiraspol... 

Ne jucăm ca copiii de-a oamenii mari... 

Decretul e redactat în doi peri; să sperăm totuşi că până la sfârşitul 
războiului ne va veni minte la cap şi nu vom stărui în posesiunea unor 
regiuni Şi unor oraşe asupra cărora nu avem nici un drept... 

A anexa Odessa, cel mai mare port al Rusiei la Marea Neagră, ar fi 
curată nebunie! 


A murit şi Nedici, faimosul magistrat — profitor al vânătorii. A fost 
consilier la Curtea de Casaţie şi pasionat de vânătoare, a colecţionat 
toate coarnele de cerb pe care le-a găsit. Casa lui era un extraordinar 
muzeu de trofee cinegetice. Lacom şi arghirofil, s-a folosit de împreju- 
rările de după războiul întregirii pentru a se îmbogăţi pe seama patimei 
sale... Nicu Ioanid a scris o carte, „Lupii“, în care a biciuit cu duh toate 
fărădelegile lui Nedici... Să-i fie totuşi ţărâna uşoară, căci a făcut ceva 
şi pentru organizarea vânătorii în România Intregită... 


Miercuri, 22 octombrie. Generalul Dombrovski a luat ieri masa cu 
prietenul său Neubacher şi cu succesorul acestuia, „un om foarte ama- 
bil“ — afirmă generalul. Cei doi nemți i-au spus că frontul se va opri 
în Rusia la o linie ce va trece la est de Leningrad, la nord şi la est de 

Moscova, apoi la cotul inferior al Volgăi până la Marea Caspică. For- 
tele germane nu vor depăşi această linie. La iarnă, se va cuceri Cauca- 
zul, care va fi atacat prin Iran...?! (Neubacher dixit). Mă întreb dacă a 
înţeles bine, dar Dombrovski pretinde că cei doi nemți i-ar fi afirmat 
că în regiunile deja ocupate din Rusia s-ar fi găsit o producție de petrol 
egală cu producţia românească. Presupun că nemţii au spus că s-a găsit 
petrol în cantitate etc. — înțelegând că s-au găsit rezerve şi depozite în 
această măsură, căci despre o producţie de petrol în regiunile occiden- 
tale şi meridionale din Rusia, ocupate de forțele germane, n-am auzit 
niciodată nimic. 

De pe front, vin ştiri de înaintare a trupelor germane ce se bat înspre 
Doneţ. În această regiune s-a ocupat oraşul Stalino, fost Iusovka, un 
centru important de industrii militare. S-a ajuns astfel, şi s-a tăiat, con- 
ducta de petrol Rostov-Lisitciansk, care alimentează împreună cu con- 
ducta Rostov-Milerovo, întreg bazinul Doneţului. Stalino e la 135 kilo- 
metri nord-vest de Taganrog. 


Germanii dau câteva cifre, la încheierea celei de a 4-a lună a războ- 
iului împotriva Rusiei Sovietice. Germania a cucerit în acest răstimp 
un teritoriu de 1⁄2 milion de kilometri pătraţi cu o populaţie de 65 mili- 
oane locuitori, aşadar mai mult decât a 3-a parte din populaţia totală a 
Uniunii Sovietice. Pe de altă parte au fost distruse sau capturate 19 000 
tancuri, 28 000 tunuri şi 14 000 avioane... 

Dacă la numărul avioanelor capturate sau distruse se adaugă şi nu- 
mărul avioanelor uzate și care nu mai pot fi înlocuite, dezastrul Sovie- 
telor apare în toată lumina lui. Într-adevăr, motoarele avioanelor se 
uzează repede şi trebuiesc în continuu schimbate. Un pilot român îmi 
spunea ieri că din cele 80 de avioane bune cu care am pornit la război, 
nu mai avem decât 7 în stare să lupte, deşi n-am pierdut decât 16... 
Acum trimitem pe rând la Braşov să le schimbe motoarele, toate avi- 
oanele scoase din serviciu după 3 luni de luptă... 

Asemenea operaţiuni nu mai sunt posibile pentru aviația sovietică, 
care nu mai dispune de uzine şi de motoare de schimb, aşa încât la 
numărul de avioane ruseşti distruse trebuie adăugat şi numărul de avi- 
oane uzate. Ce rămâne nu e lucru mare!! 


Bolşevicii au schimbat atâtea nume de oraşe încât nimeni nu mai 
ştie de ce loc e vorba, când telegramele ne aduc un nume necunoscut. 


l Ce iluzii ne făceam în toamna anului 1941! 

Pare că orașul Kuibâşev, în guv. Samara, despre care am notat deja că 
ar fi fost ales ca reşedinţă pentru Guvernul fugit din Moscova — ar fi 
chiar oraşul Samara... Pare, dar nu e sigur! 


Deşi se ştie acum că vasul american Kearney n-a fost scufundat şi 
a putut să se refugieze prin propriile sale mijloace într-un port amic — 
presa lui Roosevelt continuă să urle în jurul acestui incident, numai 
pentru a încorda şi mai mult raporturile dintre Statele Unite şi Germa- 
nia. La Berlin se păstrează în schimb atitudinea cea mai liniştită. Gu- 
vernul german se aşteaptă însă la toate, şi a luat măsuri în consecință... 


Între Franţa și Germania se duc negocieri active pentru transfor- 
marea stării actuale de armistițiu, fie într-o „situație de pace prelimi- 
nară “, fie într-o altă stare de armistițiu, cu totul deosebită de cea de 
azi. Se caută formule pentru reprezentarea Franţei la Berlin şi a Ger- 
maniei la Vichy. Se crede că se vor elibera prizonierii francezi din Ger- 
mania — şi poate chiar că Guvernul se va muta de la Vichy la Paris. În 
tot cazul se aşteaptă pe foarte curând ştiri senzaţionale cu privire la ra- 
porturile celor două țări, până ieri inamice şi astăzi împrietenite... Iluzii? 


Vladimir Christi a venit să-mi spună că nu numai Pântea, numit pri- 
mar la Odessa e un escroc, dar că a luat încă cu el ca secretar şi ca aju- 
toare cinci bandiți, toți cu dosare penale... Ce pot să-i fac eu? Christi 
pretinde că pe Pântea l-a recomandat Ciupercă lui Antonescu... Gene- 
ralul Ciupercă a stat la Chişinău în gazdă la Pântea, care l-a îngrijit 
bine, şi atât a fost de ajuns! Ah, militarii ăştia, numai boacăne fac! 

Christi mi-a confirmat că ruşii i-au pus via pe sârmă... La țară ca şi 
în Chişinău, sovieticii nu i-au făcut stricăciuni mari. Îi lipsesc mobilele 
— şi vitele şi maşinăriile la moşie, încolo nimic. Destul şi atât, dar nu 
a fost dezastrul care putea fi. 


Încă un decret-lege împotriva nenorociţilor de ovrei. Fiecare tre- 
buie să dea rufe, ciorapi, haine, ghete şi pălării în proporţie cu impozi- 
tele pe care le plăteşte. Cei mai săraci, cei care nu sunt înscrişi pe rolul 
impozitelor vor trebui să dea 1 cămașă, 1 pereche de izmene, 1 pereche 
de ciorapi, 2 batiste şi 1 prosop. Cei mai bogaţi vor preda un minimum 
de 36 cămăşi, 36 izmene, 36 perechi ciorapi, 36 batiste, 36 prosoape, 

36 flanele, 12 costume haine, 12 pălării, 12 perechi bocanci sau ghete, 
12 paltoane, 12 pături de lână, 12 dosuri de saltea, 12 dosuri de perină 
şi 12 cearşafuri. 

De unde să ia nenorociţii şi cu ce să plătească cei săraci toate aceste 
frumuseți? Cine o fi spiritul diabolic care inspiră lui Antonescu măsuri 
idioate pe care le vom plăti cu sângele nostru? 


Joi, 23 octombrie. Între Statele Unite și Germania, tensiunea s-a 
agravat mult. De unde până acum Partidul Republican era hotărât con- 
tra politicii războinice a lui Roosevelt, iată că și opoziţia „oficială“ în- 
cepe să sune din trâmbiţă. In Camera Reprezentanţilor, 100 de deputaţi 
în frunte cu Willkie, au semnat o moţiune prin care cer abrogarea legii 
neutralității... Politică internă, se va zice, căci Willkie îşi prepară de pe 
acum candidatura la preşedinţia Republicii şi în acest scop nu vrea să se 
lase mai prejos decât concurentul său democrat — dar tocmai fiindcă 
e vorba de un gest demagogic, moţiunea republicanilor dovedeşte că 
majoritatea opiniei publice americane a ajuns să fie pentru război... 


La Berlin se arată un deosebit interes dezvoltării viitoare a legătu- 
rilor franco-germane. Asasinatul comandantului militar german din 
Nantes, şi a unui ofițer în Bordeaux, au aruncat o umbră asupra nego- 
cierilor dintre Berlin şi Vichy, cu toată bunăvoiţa pe care a dovedit-o 
amiralul Darlan cu prilejul ultimei sale vizite la Paris. Oficial, la Ber- 
lin, atentatele se pun în seama propagandei engleze — dar cele două 
omoruri mărturisesc totuşi neîmpăcata stare de spirit ce domnește prin- 
tre francezi. Omorul de la Nantes a impresionat cu atât mai mult opinia 
publică din Franţa, cu cât, a doua zi au fost împuşcaţi 50 de ostatici — 
iar alți 50 urmează să fie împuşcaţi dacă asasinii nu vor fi dovediţi. 
Nici cei de la Bordeaux n-au fost prinşi, şi acolo au fost arestaţi 100 de 
ostatici... 

Mareșalul Pétain şi amiralul Darlan au rostit la Radio cuvinte amare 
şi au conjurat pe francezi să nu provoace băi de sânge... Între altele, 
mareșalul a spus: 

„Prin armistițiu am depus armele; nu avem dreptul să le luăm iarăşi 
în mâini pentru a lovi pe germani pe la spate! 

Străinul care porunceşte aceste crime sfâşie dureros carnea Franţei. 
Ce-i pasă lui de văduvele, de orfanii şi de prizonierii nosștri? 

Ridicaţi-vă împotriva comploturilor! ajutați Justiţia! (n vinovat 
prins înseamnă 100 de francezi salvați! 

Vă arunc cu glas zdrobit de durere acest strigăt: Nu mai îngăduiţi 
să se facă rău Franţei!“ 


Acum, din ultimele telegrame, pare sigur că Kuibâșevul e fostul oraș 
Samara. Ziarul Times din Londra confirmă că acolo s-a instalat corpul 
diplomatic din Moscova, şi câțiva membri ai Guvernului sovietic. 

La Stockholm se crede că bolşevicii au pregătit aruncarea Krem- 
linului în aer, în cazul în care Moscova ar fi ocupată de nemți... 


Vineri, 25 octombrie. Ştirile de pe front continuă să fie neînsem- 
nate. Comunicatele şi ştirile de la Berlin comentează isprăvile trecutu- 
lui. Ni se spune totuşi că armatele germane sunt la 60 kilometri de 
Moscova, că au străpuns două linii de fortificaţii exterioare şi că bom- 
bardează cumplit oraşul... Să sperăm că lipsa de informaţii nu ascunde 
oboseală, ci noi operațiuni în curs... Avem toţi impresia că în regiunea 
Doneţului se înaintează foarte încet... 

S-a vorbit deja astă-vară, în toiul luptelor de la Smolensk, de înlo- 
cuirea mareşalului Timoşenko — dar ştirea s-a dovedit apoi falsă. De 
astă-dată pare că Timoşenko a fost într-adevăr sacrificat: o spun tele- 
gramele Reuters (engleze) şi o confirmă ziarele din Statele Unite, ami- 
ce Sovietelor. Ziarele din Londra subliniază că în clipa în care bătălia 
pentru cucerirea Moscovei e în toi, Stalin sacrifică pe tovarășul pe care 
l-a considerat totdeauna ca cel mai capabil şi cel mai fidel. 

În locul lui Timoşenko a fost numit „Comandant suprem al forțelor 
sovietice din sectorul Central“ — generalul Jukov, sau Sukov, sau Tzu- 
kov (sau toate la un loc). 

După unele ştiri ar fi început şi executările la Moscova, împotriva 
celor care-şi abandonează lucrul şi caută să fugă din oraş... Populaţia a 
fost foare rău impresionată de evacurarea corpului diplomatic şi a Gu- 
vernului: fiecare şi-a dat seama de oroarea zilelor ce-l aşteaptă. 


Sub formă de comunicat se publică în toate ziarele de azi-dimineaţă 
următorul Răspuns la comunicarea radiofonică din Budapesta: „Pos- 
tul Budapesta în ziua de 21 octombrie, la ora 21,40 a comunicat că 
Odessa a fost ocupată fără lupte. Comunicatele Mareşalului Antonescu 
asupra Războiului nostru sfânt şi bravilor morţi căzuţi în luptă, ca şi 
cinstirea Oastei noastre din partea Conducătorilor de popoare care ne 
respectă lupta şi jertfa este singurul răspuns pe care avem să-l dăm ace- 
lora care cred că luptele se câştigă prin vorbe şi târguri“. 

Foarte frumos — dar nu se răspunde la chestiunea pusă de unguri. 
Se scapă pe tangentă şi nici nu se putea altfel fiindcă ungurii au drep- 
tate. Au şi n-au, şi în tot cazul atitudinea lor e inadmisibilă dat fiind că 
luptă pe acelaşi front cu noi. Adevărul este că am intrat în Odessa după 
ce au părăsit-o ruşii, fără lupte serioase, dar tot atât de adevărat este că 
ruşii au părăsit Odessa ca consecință a atacurilor noastre, a lovituri- 
lor şi a jertfelor noastre. Dacă s-ar fi prezentat ocuparea Odessei sub 
lumina adevărului, tot atât de glorioasă ca rodomontadele „luării“ şi 
„căderii“ n-am fi avut să înghițim obrăzniciile maghiarilor. 


Bisericile ortodoxe (româneşti) din Gheorghieni şi Miercurea Ciu- 
cului au fost transformate de autoritățile ungare în hambare de cereale, 
pentru cooperativele maghiare. Amicii noştri de la Budapesta îşi fac de 
cap... 


Sâmbătă, 25 octombrie. Alaltăieri la orele 7 seara, comandamentul 
militar de la Odessa a sărit în aer. Generalul Glogojanu şi 30 de ofiţeri 
au fost ucişi sub dărâmături... La Radio şi în ziare nu s-a publicat, bine- 
înţeles nimic, nici ieri, nici azi... Printre militari şi în familiile celor 
aflaţi cu serviciul la Odessa e jale mare. De ce nu se dă un comunicat? 
Căci nu e nici o ruşine... Nu se ştie încă dacă mina care a explodat a 
fost pusă de bolşevici înainte de a părăsi Odessa, sau dacă a fost pusă 
ulterior de formațiunile teroriste lăsate în urmă... Nu se ştie de aseme- 
nea exact cine a fost ucis. S-a vorbit ieri şi de Alexianu, dar pare că 
Alexianu e teafăr la Tiraspol. Se vorbeşte şi de Dorel Davila — dar nu 
se confirmă încă nimic. Repet: de ce nu se dă un comunicat? În lipsa 
precizărilor oficiale, imaginaţia oamenilor aleargă, şi zvonurile au 
aripi... 

Se zice că ar fi sărit în aer şi comandamentul militar german de la 
Kiev — dar nici această ştire nu e confirmată sau infirmată. 

Trebuie să ne așteptăm şi la alte atentate teroriste comuniste. În 
toate țările, mişcarea comunistă e în plină activitate. Atentatele împo- 
triva ofițerilor germani în Franța s-au săvârşit concomitent cu explo- 
ziile din Odessa şi Kiev, cu asasinatele politice din Zagreb... 

In Franţa, opinia publică e adânc impresionată prin represaliile ger- 
mane. Au fost împuşcaţi 50 de ostatici a doua zi după asasinarea lt. 
colonelului Hotzl, 50 alţii după 24 ore şi se anunţă împușcarea altor 50 


1 Lt. colonelul Hotz era un om pașnic şi cumsecade, care ştiuse să câştige simpatiile popu- 
laţiei din Nantes. 

dacă până mâine seară, 26 octombrie nu se vor găsi asasinii... Mareşa- 
lul Pétain caută să împace lucrurile, a trimis un reprezentant şi o co- 
roană la înmormântarea lui Hotz — care a avut loc ieri — dar cuvintele 
sale, ca şi articolele ziarelor „împăciuitoare“ nu calmează indignarea şi 
sentimentul de umilinţă pe care măsurile drastice germane le-au deş- 
teptat în sufletele franțuzeşti... Nemţii declară că nu pot lăsa ofițerii lor 
expuşi gloanţelor răzvrătiților, şi că cei împuşcaţi erau toți comuniști 
arestaţi pentru acţiunea lor subversivă... Pentru asasinarea ofțierului 
din Bordeaux, nemții au impus oraşului vărsarea unei cauţiuni de 15 
milioane franci, până la prinderea ucigaşului... 

Aceste nenorocite întâmplări au stricat mult negocierile dintre Ger- 
mania şi Franţa, al căror ritm s-a încetinit... 


Comisia Constituţională a Consiliului Naţional din Franţa neocu- 
pată a respins cu mare majoritate propunerea făcută de un membru al 
ei, ca forma viitoare a Statului francez să fie Republica... Cine ar fi cre- 
zut, acum câţiva ani, că în Franţa învingătoare din 1918, „Republica“ 
îşi săpa mormântul? O lume nouă se ridică... 

Dezbaterile Curţii din Riom, care va judeca pe cei răspunzători de 
înfrângerea franceză, vor fi publice. Curtea nu se va mărgini să judece 
numai responsabilitățile politice, responsabilități pentru care Mareşa- 
lul Pétain a dat deja sancţiuni, ci va stabili şi responsabilitățile penale 
ale inculpaţilor în ceea ce priveşte, între alte delicte, şi prevaricaţiunea 
şi deturnarea de fonduri. 

Capetele de acuzaţie aduse împotriva lui Daladier sunt următoarele: 
neglijență vinovată în organizarea armatei, a mobilizării, a fabricaţiilor 
de război, a apărării frontierelor şi a formaţiunii cadrelor. 

Se ştie că în anul 1936 Daladier a pus în retragere un număr de 5 000 
de ofițeri de carieră, acuzaţi de a avea idei naţionaliste. Fostul preşe- 
inte de Consiliu al Franței mai este acuzat de a se fi supus influențelor 
politice, adică influențelor masonice și a fi favorizat opera de distru- 
gere a lui Leon Blum, etc., etc. 

Capetele de acuzare aduse împotriva generalului Gamelin sun ur- 
mătoarele: dezorganizarea Înaltului Comandament, inferioritatea mo- 
rală şi materială a armatei şi luare de hotărâri dezastruoase în momen- 
tele cele mai critice. 

Leon Blum este acuzat de a fi dus Franţa la prăbuşire, făcând din 
reformele sociale un instrument de luptă între clase. 

Pierre Cot este acuzat de incapacitate tehnică, de favoritism şi de 
dezorganizarea totală a aviaţiei. 

Gheorghe Brătianu a fost decorat cu Crucea de Fier germană, clasa 
I şi a II-a. Şi Guvernul nostru a permis Curentului să publice ştirea... 
De altminteri sunt iar „palabre între dl Ică şi dl Gheorghe. Codoşul 
este Atta Constantinescu. Brătianu a fost la Ică, care l-a ţinut 2 ore 
în anticameră și nu l-a putut primi. Fixându-i-se o a doua audienţă, 
Gheorghe Brătianu a refuzat să meargă, spunând că nu e dispus să mai 
facă anticameră, cu atât mai mult cu cât el nu are nimic de cerut... A 
intervenit însă Atta şi Elena Brătianu pe lângă Ică Antonescu, şi acesta 
s-a dus dânsul la Brătianu acasă. A stat o oră şi jumătate... Brătianu a 
povestit apoi că Ică i-a propus să intre în Guvern, şi nu i-a propus... E 
evident că Ică n-are nici o poftă să vadă pe Brătianu în Guvern, dar 
tratează cu el fiindcă aşa are poruncă de la mareşal... 


Riccardi, ministrul „degli Scambi e Valute“, al Italiei, ne soseşte 
luni. Riccardi, pe care l-am cunoscut la Milano şi cu care am stat mult 
de vorbă, e un mârlan necioplit, fără cultură şi fără scrupule. Politician 
de modă veche a ajuns împins de fasciile sale. Inainte de a fi ministru, 
a fost ales preşedinte al Consorţiului Armamentului şi în această cali- 
tate era bine plătit. Când l-a numit ministru, Ducele a consimţit lui Ric- 
cardi să-și păstreze preşedinţia şi emolumentele... Ca preşedinte al zi- 
sului Consorţiu, Riccardi are un reprezentant în Bucureşti, pe Della- 
porta. Probabil că vine mai mult să inspecteze pe Dellaporta, decât ca 
ministru italian... 

Din toate ştirile ce ne vin din Italia reiese că mizeria creşte pe zi ce 
trece şi nemulțumirea generală de asemeni. Nu se mai găseşte nimic, 
şi cât mai e nu se poate cumpăra decât pe bază de cartele parcimonios 
distribuite. 


De pe front o singură ştire: germanii înaintează pretutindeni. Dar nu 
ni se dă nici o preciziune. Sau că merge greu, sau că ni se pregăteşte 
ceva senzaţional... 

Cert e că forța de rezistență rusească e înfrântă. O recunosc şi en- 
glezii. În Camera Comunelor, laburiştii au cerut ca trupe britanice să 
treacă imediat în Caucaz în ajutorul frontului sovietic. Dar executarea 
unor asemenea măsuri e tot atât de grea ca şi refacerea unei armate so- 
vietice. Din comunicatul german de ieri reiese că Sovietele au pierdut 
de la începutul războiului până la sfârşitul lui septembrie 260 de divizii 
(din care 40 blindate), complect măcinate sau capturate. În afară de 
acestea un mare număr de divizii au pierdut pete 50% din efectivele 

lor. O refacere a armatei sovietice e aproape imposibilă, căci pentru 
războiul de azi, şi mai ales pentru a lupta cu armata germană, ar trebui 
rușilor oameni instruiți, armament mecanizat, linii de comunicaţii şi 
aprovizionare organizată. Toate acestea sunt însă imposibile în situaţia 
de azi a armatei sovietice şi pe teritoriul rămas neocupat... 

Şi dacă armata sovietică nu se poate reface, ce ajutor poate să-i dea 
un corp expediționar englez, redus şi el la minimum din cauza greută- 
ţilor comunicaţiilor? 


E 


Relaţiile dintre Statele Unite şi Japonia sunt extrem de încordate. 

Knox, ministrul Marinei Statelor Unite (ce e drept un „Krieg- 
shetzer““) a declarat între altele unui grup de fabricanți de muniții: 

„O ciocnire între Japonia şi Statele Unite în Extremul Orient este în 
principiu inevitabilă şi se poate produce cu un preaviz de 24 ore!“ 

Şi Bullit, fostul ambasador american în Franţa, a spus şi el, într-o 
cuvântare publică, că Statele Unite vor declara imediat război — dar a 
adăugat că tancurile care trebuiau acum să fie pe front, nu sunt nici pe 
jumătate fabricate... 

Parlamentul japonez a fost convocat pe ziua de 15 noiembrie... 


Se vorbeşte de remanierea echipei ministeriale, cu insistenţă. Prin- 
tre noii miniştri ar fi şi Neagu, fost secretar general la Finanţe, sub 
Cancicov. Se mai vorbeşte şi de o modificare a regimului de guvernă- 
mânt prin crearea unei Camere Reprezentative (aleasă pe bresle sau 
corporaţiuni) şi a unui Consiliu de Stat, numit. Consiliul de Stat ar fi 
un fel de Senat „conservator“ menit să frâneze impulsiunile juvenile 
ale Camerei, compusă numai din oameni noi... 

Ca semn că mareşalul vrea să intre în „legalitate“ se da faptul că azi 


fus. 


două Consilii Superioare pentru numiri şi înaintări... 
— 


S-a reţinut leafa tuturor funcţionarilor Statului pe luna octombrie, 
pentru Imprumut... Ca să aibă oamenii ce mânca, s-a hotărât ca leafa 
pe noiembrie să se plătească cu începere de la 25 octombrie. Cea pe 
decembrie se va plăti de la 28 noiembrie înainte şi tot aşa anticipat, cu 
câteva zile mai în urmă de fiecare dată, până la iulie viitor când se va 
reintra în normal. E şi asta o socoteală... 


i 

Un grup de zliarişti spanioli a venit să ne facă o vizită. Tămbălăul 
ce se face cu acest prilej e de necrezut. Parcă au căzut din lună pe bietul 
nostru pământ... Mese, discursuri, excursii etc., Ridicol! 


Măsura cu paltoanele şi bocancii, împotriva ovreilor, arată lipsa de . 
chibzuială a guvernanţilor noştri. Toţi bocancii sunt blocaţi, iar pal- 
toane, dacă s-ar cumpăra câte trebuie să le funizeze ovreii, s-ar goli 
toate prăvăliile, şi n-ar mai rămâne nimic pentru creştinii care nu sunt 
înscrişi pe carnetele d-nei Mimi-Rica şi consoarte... 

Lumea urlă, nemții râd (de prostia noastră) şi ovreii plâng... 


Ora 16. A sărit în aer şi aeroportul de la Odessa... Amănunte n-au 
sosit încă — sau cel puţin nu se dau! 

Şoneriu, care-mi aduce această veste îmi spune că la el la Herţa s- 
au scos nenumărate mine, până şi de pe islazuri! Unele au explodat şi 
au ucis o sumă de vite. Intre Herţa şi Cernăuţi, de o parte şi de alta a 
şoselei, numai mine, cazemate, şanţuri zidite în piatră (granit, nu cără- 
midă) şi ciment. 

E de necrezut, cantitatea de mine ce au aşternut ruşii pe unde au tre- 
cut. Nu s-a văzut în nici un război un asemenea abuz de tehnică, fără 
alt rezultat, de altminteri, decât o înfrângere complectă. Dar câte vic- 
time omeneşti! 


Duminică, 26 octombrie. Un Sf. Dumitru rece şi posomorât. Zi de 
sfârşit de noiembrie — toate alandala anul acesta! În fine s-a luat şi 
Harkovul — e vestea bună ce ni s-a adus aseară, de-abia aseară, deşi 
Harkovul s-a luat din ziua de 24... Şi s-a cucerit şi Bielogorod, nod im- 
portant de cale ferată, la 75 km nord de Harkov. Pe tot frontul vreme 
oribilă; totuşi se înaintează. Nemţii îşi îndreaptă acum sforțările lor 
spre Rostov — care probabil că va fi ocupat în curând, şi spre Mosco- 
va, din ce în ce mai strânsă în cleşte... 

Harkovul fiind un însemnat centru de industrie militară, ocuparea 
lui e de cea mai mare importanţă. 


Mutarea Guvernului sovietic la Kuibâşev (Samara) e acum oficială 
şi a produs la Londra consternare, fiindcă pecetluieşte prăbuşirea Pu- 
terii sovietice. Probabil că a produs efect şi în America, căci Comisia 


www.dacoromanica.ro 


408 CONSTANTIN ARGETOIANU 


Senatului din Washington a votat proiectul de înarmare a vaselor de co- 
mert numau cu 1 vot majoritate (12 pentru — 11 contra). Începe lumea 
să-şi dea seama că speranțele puse în rezistența Sovietelor se năruiesc... 


S-a confirmat şi moartea lui Dorel Davila în dezastrul de la Odessa. 
Guvernul continuă să nu dea nici un amănunt. Mi se spune că ar fi în 
tot 72 de victime, din care 28—30 de ofiţeri şi printre aceştia 3 generali. 
Era să sară în aer şi generalul Iacobici şi Alexianu, după câte se poves- 
teşte. Amândoi părăsiseră localul minat cu un sfert de ceas înaintea ex- 
ploziei... 

Și la Kiev au fost explozii după ocupaţie, deşi nemţii înlăturaseră 
10 200 de mine (!), după câte ne-a spus la timpul său un comunicat al 
Comandamentului germane, mai puţin deştept decât cel românesc căci 
nu ţine secret ce toată lumea ştie... 

Această diabolică invenţie sovietică a „războiului de mine“ a reuşit 
în bună măsură, căci pe lângă pierderile pe care le-a pricinuit a întâr- 
ziat enorm înaintarea trupelor germane nevoite să curețe terenul, metru 
cu metru. Ruşii numeau aceste mine „Cutii cu icre“ sau „molotov-cock- 
tail“ şi le seamănă pretutindeni, prin case, pe străzi şi şosele, în câmp. 
Cele mai multe explodează sub acţiune directă dar unele sunt aprinse 
şi de la distanţă, prin unde... 

Nemţii, mai prudenți ca ai noştri nu se instalează nicăieri prin case. 
Trupa se adăposteşte sub corturi, iar Statele Majore în vagoane, prin 
gări... 

Explozia de la aeroportul din Odessa nu pare să fi pricinuit decât 
pierderi de material: au fost distruse hangare şi avioane. 


Comandantul Moscovei recunoaşte într-un manifest adresat 
populaţiei oraşului, că „Moscova face de acum înainte parte din front 
şi e grav ameninţată de inamic“. Comandantul cere fiecăruia să-şi facă 
datoria de ostaş şi să apere fiecare casă... 


Ieri a fost ziua de naştere a Regelui: nici un steag, nici cel mai mic 
avânt de lealism sau de dinasticism... E drept că s-a hotărât sărbătorirea 
Majestății Sale de Sf. Mihai, peste 15 zile... Totuşi! 


Ziarele de azi-dimineață publică răspunsul mareşalului Antonescu 
la intervenţia președintelui „Federaţiunii Uniunilor Comunităţilor Evre- 

ieşti“* (Fielderman) pentru oprirea trimiterii evreilor basarabeni şi bu- 
covineni în ghettourile pregătite pentru ei pe Bug. 

Antonescu explică măsura luată prin oribila atitudine a evreilor, 
față de trupele şi de cetăţenii români atât cu prilejul evacuării Basa- 
rabiei şi Bucovinei în 1940, cât şi cu acela al revenirii noastre în acele 
provincii. Şi Antonescu reaminteşte omorurile şi schingiuirile suferite 
de Români din partea evreilor care s-au ridicat ca vrăjmaşi implacabili 
ai noștri, de la Prut şi până-n Nistru. Antonescu are toată dreptatea față 
de mizerabilii care au dat mâna cu bolşevicii. Dar lămuririle lui nu lă- 
muresc două lucruri: întâi, ce sunt de vină oamenii cumsecade dintre 
ovrei, care nu numai că n-au dat mâna cu bolşevicii, dar au luptat cu 
noi contra lor — şi al doilea, pentru ce ororile inutile în executarea 
măsurilor luate. 

Aceste două lucruri, Antonescu nu le lămurește fiindcă nu le poate 
lămuri... 

Deşi ziarele nu spun nimic, am putut afla că „un regulament“ va 
îndulci măsura cu cămăşile, hainele, paltoanele etc. — în sensul că în 
loc de efecte, evreii vor putea da şi bani, după un tarif rezonabil... Cu 
alte cuvinte, măsura idioată va fi transformată într-o contribuţie de 
bani suplimentară. 


Dansatorul Ciano a petrecut două zile la Marele Cartier al Fiihre- 
rului. Ce o mai fi venit să ceară, macaronarul? 


S-a descoperit asasinul Elei Rădulescu: un topometru (?) cu care se 
tocmise pentru lucrări la țară. Asasinul a făcut mărturisiri complecte. 


Mareşalul Pétain a obținut un termen de graţie, de 24 de ore, pentru 
ostaticii ce trebuiau să fie executaţi azi de nemți. Ştirea dată de englezi, 
după care Mareşalul s-ar fi oferit singur ca ostatec, e categoric dezmin- 
țită la Vichy. 


Luni, 27 octombrie. Comisiunea pentru controlul averilor foştilor 
demnitari (!) a binevoit să-mi claseze dosarul, alaltăieri, sâmbătă. După 
ce m-a pisat mai bine de un an de zile, după ce mi-a puricat cheltuielile 
şi veniturile pe timp de mai bine de 20 ani înapoi!! Ce ruşine — nu 
pentru mine! În acest răstimp, pungașii îşi băteau joc de noi, oamenii 

cinstiţi! Această Comisiune a lucrat așa de inteligent, încât au scăpat 
sau scapă toţi prevarcatorii, cunoscuţi de toată lumea. Când era aşa de 
simplu să ne lase în pace pe noi care ne-am înglodat în datorii ca să 
facem politică şi să apuce de ceafă pe cei care au pornit la drum cu un 
ceasornic amanetat sau cu un pardesiu în spinare şi au ajuns astăzi 
oameni de 2-300 de milioane! 


— 


Karl Megerle, cel mai autorizat purtător de cuvânt al Fiihrerului, pu- 
blică în Berliner Borsen Zeitung un articol ce trebuie subliniat, fiindcă 
aruncă puţină lumină asupra planurilor de viitor ale conducătorilor 
Reichului. Vorbind despre consecinţele politice, sociale şi economice 
ce decurg din victoriile germane pe frontul de Est, Megerle insistă asu- 
Cantităţile de produse agricole, de materii prime şi de produse indus- 
triale ce pot fi scoase din acest spaţiu, când el va fi pus în valoare me- 
todic prin aplicarea concepţiilor europene moderne, lasă departe în 
colului dă să se înțeleagă că „noua regiune ce va fi pusă în exploatare“ 
va servi de căpătuire excedentului populațiunii din Europa Occi- 
dentală... Pentru prima dată de la război, apare ideea propăvăduită în 
Mein Kampf a lui Hitler şi privitoare la o colonizare în estul Europei... 


Gogu şi Toutou Georgescu în fruntea Filarmonicii din Bucureşti au 
fost primiţi de slovaci la Bratislava cu un nemaipomenit alai... Muzica 
îndulcește moravurile — se ştia de mult; acum muzica cimentează și 
prietenia dintre popoare! Trăiască. 


Marţi, 28 octombrie. Vaias mi-a povestit aseară o lungă conversaţie 
pe care a avut-o cu o rudă a sa, colonelul Vlădescu de la Marele Stat 
Major. Colonelul Vlădescu s-a înapoiat ieri-dimineaţă de la Odessa şi 
din spusele lui am putut afla şi eu „ororile de la Odessa“ (orori nemai- 
pomenite cum se va vedea îndată). Asupra exploziei de la G.P.U.-ul de 
acolo, ziarele ca şi radiodifuziunile continuă să fie mute. Universul de 
azi-dimineaţă publică fotografia imobilului, cu nişte cruci de 3 fereste 
(?) şi avizul mortuar al lui Dorel Davila; atâta tot. Atitudinea Guvernu- 
lui e cu atât mai de nepriceput, cu cât toată lumea cunoaşte acum ne- 
norocirea care s-a întâmplat, şi fiecare fantezie îşi dă drumul, în lipsa 
datelor oficiale. 

lată ce povesteşte colonelul Vlădescu: 

Înainte de instalarea Comandamentului Militar al Odessei în imo- 
bilul ocupat de ruşi ai G.P.U., toate precauţiunile au fost luate. Echipe 
de specialişti români, urmate apoi de echipe germane, au cercetat tot 
localul, nerămânând un metru pătrat de zid sau de pardoseală neexa- 
minat. Toţi specialiştii — în cele din urmă unul, supraexpert, adus din 
Bucureşti — după ce au cercetat ziduri, pardoseli, mobile, subsoluri şi 
vecinătăți — au declarat că totul era sigur şi că nu există nici un pericol 
de mină... Numai după aceste cercetări şi asigurări au început birourile 
noastre să se mute în blestematul local... După ce s-au instalat, a venit 
o femee să spună că localul era minat, că ştia ea, de la fiu-său, un bol- 
şevic fugit cu armata rusească și care lucrase la instalarea minelor. 
Mai mult, femeia a indicat şi ziua în care trebuia să sară casa — în ziua 
de 21. Deşi nu s-a dat mare importanță spuselor acestei femei, în ziua 
de 21 n-a fost nimeni lăsat să intre în local... Dar nu s-a întâmplat nimic 
în acea zi, aşa încât toată lumea s-a înapoiat la treabă a doua zi 
dimineaţă. A fost însă tocmai ziua fatală: la ora 7 seara, în ziua de 221, 
s-a produs explozia! 

Din cercetările făcute după explozie s-a putut constata că explozia 
s-a produs în sala de şedinţe într-o casă de fier care fusese minuţios 
explorată şi în care nu se găsise nimic. S-a descoperit însă că pereţii 
Casei erau alcătuiți din două plăci de metal, groase, lăsând totuşi între 
ele un spaţiu gol în care s-au putut băga 70 kg. de melinită! Cum au 
putut bolşevicii băga melinita în acele goluri, cum au putut provoca ex- 
plozia cu atâta întârziere — sunt mistere ce n-au putut încă fi lămurite! 
Pare că au fost mai puţine victime decât s-au spus (de, dacă nu s-a dat 
nici un comunicat oficial!); în total au pierit 17 ofiţeri, 3 civili (printre 
care şi Dorel Davila) şi câţiva soldaţi. Au fost şi câteva persoane care 
au putut fi scoase de sub dărâmături, şi au scăpat... 

Ca represalii (?) pentru acest atentat s-a dat ordinul de necrezut (de 
la Bucureşti) să se ucidă până la 12 000 comuniști... Şi s-au pus călăii 
pe lucru! Colonelul Vlădescu era indignat: cadavre pe toate străzile, 
oameni spânzurați, alții împuşcaţi sau arşi... S-au cărat cu camioanele 
nenorociţi, afară din oraş şi după ce au fost aruncaţi în șanțurile săpate 
de sovietici contra tancurilor de asalt, au fost măcelăriți cu mitralie- 
rele... Cum prea bine spunea Vlădescu, s-a făcut în tot cursul războiu- 
lui acesta școală de ucigași! Ce o să facă aceşti oameni acasă după ce 
au trecut prin asemenea şcoală? 

Și nemţii au ucis şi ucid în masă (se pare că ei sunt şi inspiratorii 
măcelurilor noastre), dar nu însărcinează cu execuțiile soldaţii lor în 


1 În ziua de miercuri 22, nu joi 23 cum din eroare am însemnat în paginile precedente. 

termen: au formații speciale de „profesionişti“ care îndeplinesc aceste 
tragice operațiuni... 

Despre armata noastră şi despre asediul Odessei, colonelul V1ă- 
descu a povestit la Vaias lucruri neplăcute pentru propriul nostru amor. 
Ruşii au apărat Odessa cu 3 divizii, împotriva celor 20 ale noastre (?) 
şi noi n-am putut să intrăm în oraş decât după ce sovieticii l-au părăsit. 
Bombardamentele noastre n-ar fi atins decât 20-30 de edificii; restul 
imobilelor distruse — şi sunt nenumărate — datoresc starea lor incen- 
diilor şi exploziilor puse la cale de ruşi înainte de plecarea lor. În portul 
Odessei, avioanele noastre n-au distrus, ca și cele germane, nici un 
vas; toate au putut părăsi portul, afară de trei scufundate chiar de ruşi 
ca să închidă intrarea portului... În lupta împotriva Odessei, soldaţii 
noştri nu numai că nu voiau să înainteze, dar au fugit cu duiumul Din 
această cauză au fost uciși şi răniţi atâţia ofițeri... 

Pe front înaintarea merge foarte greu, din cauza vremii oribile care 
împiedică mişcările trupelor motorizate, din cauza greutăților de apro- 
vizionare în hrană, benzină şi muniții, căci până şi căile ferate trebuiesc 
refăcute. Tot efortul nemților se poartă acum împotriva Moscovei... 
Ruşii sunt foarte dârzi şi foarte bine organizați până la comandamentul 
Diviziilor. De la Divizie în sus, comandamentul e foarte slab, inexis- 
tent. Trupele care scapă din pungile create de nemți, se regrupează re- 
pede, dar nu sunt nici ele conduse mai bine. Vlădescu socoteşte că 50% 
din forțele bolşevice au fost distruse, că victoria germană nu e încă 
realizată cu toate aceste pierderi ruseşti, dar că nu încape îndoială că 
va fi desăvârșită, însă cu mari greutăți. Decisivă va cădea în decem- 
brie... Nemţii nu vor putea înainta însă, toamna aceasta, mai departe de 
Moscova şi de Rostov. Despre Caucaz nu poate fi vorba. Dovadă că-şi 
dau şi nemţii seama de aceasta, este că de câteva zile au început să ia 
măsuri mai serioase pentru apărarea petrolului şi rafinăriilor din Valea 
Prahovei, pe care le cam neglijaseră în ultima vreme, în nădejdea pe- 
trolului din Baku. Astfel, de câteva zile au montat baraje de baloane 
captive în jurul Ploeştilor, Buzăului, Râmnicului și au mărit potenţialul 
escadrilelor lor de vânătoarel. 

La Petrograd nu se poate înainta din cauza avioanelor engleze de 
vânătoare, care împiedică bombardările germane... 

Şi ca material de război, ruşii, în afară de ce le vor putea da 
americanii, mai au armamentul armatei lui Bliicher din Extrem-Orient 
— şi mai au fabrici. Căci au construit trei perdele de uzine: una, cea 
mai importantă; a doua pe Volga, a treia în Urali... 


l Se poate că această întețire a apărării Văii Prahovei să fie datorată şi temerii unor incursiuni 
de avioane engleze, a căror prezenţă pe frontul rusesc este acum confirmată. 

În Ucraina nu s-a cultivat nimic. Ruşii au distrus toate uneltele kol- 
hogzurilor şi sovhogyrilor, şi oamenii nu pot zgâria acum pământul cu 
mâinile... 


oaapeeannppinanmananen neon neeeae nea nana annanea nenea eee neeneen nana neeapinann ana annana ana anaaappana manea 


Să sperăm că colonelul Vlădescu vede lucrurile mai în negru decât 
sunt.,. 


Aflu că reparația podului de la Cernavodă va mai ţine încă două 
luni. Istorioara că a fost atacat pe neprevăzute, în lipsa oricărei paze 
(versiune pe care am consemnat-o şi eu în foile acestea) e de domeniul 
basmelor. În realitate podul a fost apărat cu toate forțele de care am 
dispus, dar atacul a fost foarte dibaci. O escadrilă de 7—8 avioane a ata- 
cat podul dinspre Constanţa şi bateriile noastre au intrat imediat în joc. 
În acelaşi timp însă un singur avion, care probabil trecuse Dunărea mai 
sus sau mai jos a venit dinspre Feteşti şi a sosit neobservat asupra po- 
dului pe care „ai noşţri îl apărau de rupeau pământul împoțţriva esca- 
drilei de la Constanţa.., Sincronismul între atacul avionului izolat şi al 
escadrilei a fost perfect, şi manevra a reuşit pe deplin. Neturburat, avio- 
nul de la Feteşti a lăsat 8 bombe de-a lungul podului, de la mică înăl- 
ţime. A rupt câteva fiare şi a dat foc conductei de petrol. Incendiul n-a 
putut fi stins decât după câteva ore, şi focul „a ars“ fierăria de primpre- 
jur. Tocmai schimbarea acestor piese cere timp mai mult... Se lucrează 
din august, şi reparaţiile nu vor fi gata decât la sfârşitul anului... 


29 octombire, miercuri, Plouă, plouă, plouă de 3 zile ca la sfârşitul 
lui noiembrie. O ploaie subțire, de-abia o vezi, dar care pătrunde prin 
haine, prin ghete, prin piele, prin suflet,.. Pentru agricultură e prost, 
fiindcă nu ne lasă să muncim, iar pentru front e un dezastru... 

Natural, pe asemenea vreme, înaintarea germană a încetinit de tot. 
O mărturiseşte comunicatul de aseară, care ne anunță că s-a cucerit 
totuşi în Doneţ oraşul Kramatorskaia. Deşi nu l-am putut găsi pe nici 
o hartă, se zice că acest oraş, care numără aproximativ 100 000 locui- 
tori, este unul din cele mai importante centre de armament al Uniunii 
Sovietelor. Aci se află furnale înalte şi laminoare pentru fabricarea fie- 
rului şi oțelului de toate calitățile. În uzina „Stalin“ lucrează aproxi- 
mativ 30 000 persoane, în uzina „Kirov“, 15 000 şi în uzina Kuibâşev, 

5 000. La Kramatorskaia se fabricau tunuri, muniții şi în special care 
de luptă... 


Aşteptatul discurs al lui Roosevelt de ziua Marinei (27 octombrie) 
a fost de o violență neobişnuită din partea conducătorului Statelor Uni- 
te. Roosevelt a cerut extinderea revizuirii legii neutralității în sensul că 
vasele de comerţ nor-americane să fie autorizate să facă escale în por- 
turile beligerante. Vapoarele comerciale nord-americane, a continuat 
Preşedintele, trebuie să fie însoțite şi apărate de marina de război. Fă- 
când în special aluzie la incidentul vasului „Kearney“, Roosevelt a 
afirmat că America a fost atacată şi că Germania e hotărâtă să împartă 
America de Sud în cinci State vasale (!!!) Roosevelt a pretins că po- 
sedă documente dovedind această intenţie precum şi pe aceea de a des- 
fiinţa religiile existente!!! Prea de oaie — această încercare de a aşeza 
în opinia publică pe Hitler ca iconoclast, în locul lui Stalin... 

La Berlin, se răspunde la violenţă cu violenţă şi se râde de planurile 
puse de Roosevelt în seama lui Hitler. Se recunoaşte totuşi că aceste 
încercări repetate de a târî America în război, vor reuşi. Glasurile auto- 
rizate germane pretind însă că o intrare a Statelor Unite în război n-ar 
schimba lucru mare la situația de azi. Sunt însă la Berlin şi glasuri care 
cred că violenţa verbală a preşedintelui Roosevelt e numai bluff, şi că 
în realitate Statele Unite ar fi în căutarea unei formule pentru încheie- 
rea păcii... Căci în Statele Unite, ca şi în Germania şi în Anglia, e multă 
lume care doreşte sfârşitul războiului, şi în acest scop ar fi gata pentru 
o pace de compromis... 

La violenţa lui Roosevelt, a răspuns de la Tokio violenţa verbală a 
japonezilor, gata şi ei să intre în conflictul general... 


Sindicatul minerilor americani a răspuns la injoncţiunea Preşedin- 
telui Roosevelt de a înceta greva, printr-un răspuns categoric, Greva 
s-a întins chiar la mai multe şantiere de construcții navale... 


Atât se joacă lumea cu moartea în vremurile acestea, încât s-au în- 
mulțit şi asasinatele cu scop de jefuire. A patra crimă senzaţională în 
spaţiu de zece zile: a fost ucisă bătrâna d-na Râmniceanu, în vârstă de 
100 de ani, cumnata defunctului Victor Râmniceanu, fost prim-preşe- 
dinte al Curţii de Casaţie. Asasinul n-a găsit decât 4 000 lei la victima 
lui... Pentru 4 000 lei să omori o femeie de 100 de ani, ce porcărie! 

Orele 18. Comunicatul german de la orele 17'4 ne informează că 
pătrunderea în Crimeea a reuşit, după 10 zile de lupte grele. În cursul 
luptelor pentru străpungerea poziţiilor de apărare extrem de puternice, 
Sovietele au pierdut în intervalul de la 18 la 28 octombrie, în total 15 
700 prizonieri, precum şi 13 care de luptă, 109 tunuri şi o mare canti- 
tate de alte materiale de război. A început urmărirea forţelor inamice 
înfrânte, 

Urmărirea a trebuit să înceapă de mai multe zile, căci ofițerii noştri 
de la Statul Major pretindeau deja ieri că trupele noastre au ajuns la 
jumătatea peninsulei. 


Mareşalul Timoşenko a fost numit comandantul Armatei concen- 
trate la est de Moscova şi de Don — armată compusă din rămăşiţele 
fostelor armate Timoşenko şi Budionnâi, regrupate. Mareşalul Timo- 
şenko şi-a instalat cartierul general la Stalingrad (fostul Ţatiţân) pe 
Volga. 

După ultimele ştiri, Timoşenko va avea o întrevedere cu generalul 
Wavell. Se zice că trupele sovietice din Iran au pornit spre Caucaz... 

Alte ştiri de astă-seară: comandanții Leningradului ar fi fugit din 
oraş cu avionul, dându-și seama că toate încercările de scăpare sunt 
inutile; trupele germane ar fi la mai puţin de 20 kilometri de Rostov; o 
parte a Moscovei ar fi direct ameninţată... 


Fiihrerul a suspendat executarea ostaticilor francezi rămaşi. Gene- 
ralul von Stiilpnagel a adresat populaţiei franceze următoarea procla- 
maţie: 

„Aduc la cunoştinţă că în urma intervenției Guvernului francez, 
Fiihrerul Marelui Reich a hotărât să suspende executarea celorlalți os- 
tatici drept represalii pentru atentatele de la Nantes şi Bordeaux. 

Se dă astfel tuturor francezilor ocazia să coopereze la ancheta ce se 
face asupra acestor crime şi să dovedească astfel prin fapte că dezapro- 
bă odioasele atentate. 

Fiecare francez să se gândească că stă în puterea sa să colaboreze la 
lămurirea acestor crime pline de laşitate şi că prin atitudinea sa poate 
să împiedice ca unii compatrioți ai săi să fie împuşcaţi ca ostatici, ba 
chiar eventual să obţină şi eliberarea prizonierilor ce sunt rude cu el. 

Autorităile militare germane în Franţa vor fi fericite, împreună cu 
mine, dacă măsurile ce au fost aplicate nu vor trebui să se repete“. 


www.dacoromanica.ro 


416 CONSTANTIN ARGETOIANU 


D.N.B. comunică de la Washington, că în conferinţa de presă ce a 
avut loc ieri, gazetarii au întrebat pe dl Early, secretarul Preşedintelui 
Roosevelt, dacă poate pune la dispoziţie presei reproduceri după docu- 
mentele citate luni de Preşedinte, cu privire la împărțirea Americii de 
Sud şi la desfiinţarea religiilor. DI Early a răspuns că deocamdată nu 
este posibil ca aceste documente să fie puse la dispoziţia presei... 

Am priceput! 


Generalul Nicolescu, comandantul Bucureştilor, cu care am dejunat 
azi la Clubul Miliardarilor, mi-a explicat că „black-out“-ul trebuie 
menţinut fiindcă n-avem aparate de ascultare suficiente, nici manipu- 
latori destul de experimentați şi dat fiind că graniţa spre Dunăre e foarte 
aproape, avioanele inamice ar putea veni fără să fie observate. Zilele 
trecute a venit unul, zburând foarte sus — fără să fie semnalat de ni- 
meni — și a lăsat doi paraşutişti care au fost prinşi. Nu s-a mai dat nici 
alarmă, căci avionul se îndepărta în momentul în care a fost văzut... 

Generalul Niculescu mi-a mai spus că se iau măsuri severe împo- 
triva legionarilor care au reînceput cu propaganda în şcoli, printre copii 
de 12-16 ani... În schimb, curentele teroriste au pierdut mult, pretinde 
generalul, care nu se teme de ele... 

Nu-mi plac militarii care nu se tem; prefer pe cei care se tem — și 
iau măsuri în consecinţă... 


Joi, 30 octombrie. Se telefonează de la Berlin Uphiverului: „Între 
Franţa şi Germania a intervenit o însemnată destindere. La Vichy s-a 
luat cunoştinţă cu uşurare şi satisfacţie de măsura de clemenţă a Ger- 
maniei față de ostatecii francezi. De relevat că destinderea intervenită 
se datoreşte exclusiv inițiativei Fiihrerului şi nicidecum intervenţiei 
unor Puteri străine. Este totuşi interesant că reprezentantul Republicii 
Chile s-a prezentat la Ministerul de Externe german exprimând mulţu- 
mirile Guvernului său pentru atitudinea umanitară a Germaniei. 

Cercurile germane nu comentează aceste evenimente, dar se poate 
totuşi spune că Germania a regretat întotdeauna că politica stabilită 
acum un an la Montoire, n-a dat roadele aşteptate. Se mai observă că 
ar fi fost de datoria Franţei învinse să caute să-şi câştige încrederea 
Germaniei... 

Discuţiile în jurul discursului lui Roosevelt continuă cu mare vio- 
lență în urma refuzului acestuia de a pune la dispoziţia presei ameţi- 
cane o pretinsă hartă, pe care d-sa ar poseda-o şi pe care ar fi schițate 

pretinse planuri germane de împărţire a Americii de Sud. Cercurile ger- 
mane precizează că dl Roosevelt nu posedă o asemenea hartă, deoarece 
ea nu există, pur şi simplu. Se mai spune că dl Roosevelt ar fi susținut 
că prin arătarea hărţii ar pune înțp-o grea situaţiune pe acela care i-a 
procurat-o. La aceasta Berlinul răspunde că o asemenea atitudine e ca- 
racteristică politicii dubioase a d-lui Roosevelt. D-sa vrea să cruţe o 
singură persoană dar nu se dă înapoi să arunce sute de mii de americani 
înțp-un război fără sens. DI Roosevelt va fi considerat de presa germa- 
nă ca falsificator, cât timp nu va arăta harta cu pricina. 

După ştirile sosite în Berlin, cercurile politice internaţionale consi- 
deră încordarea dinţțe Germania şi Statele Unite ca foarte critică, jar la 
Wilhelmsţrasse s-a declarat că în ce privește amenințările d-lui Roose- 
velt de a trage focuri de armă, Germania se va ţine de preceptul «ochi 
pentru ochi, dinte pentru dinte», şi că, dacă America va trage, Germa- 
nia va răspunde. 

Despre grevele din America se spune la Berlin că ele provoacă mari 
pagube industriei grele. Corporaţia americană a oțelului a declarat că 
producţia oţelului a scăzut enorm şi va înceta cu totul dacă grevele vor 
mai continua două săptămâni. Presa germană îşi mai pune şi înțpebarea 
dacă ştirile țyansmise în această privință din Statele Unite nu sunt îna- 
dins exagerate spre a da d-lui Roosevelt posibilitatea de a-şi asuma noi 
prerogative şi să ia măsuri dictatoriale în consecinţă. 

În modul acesta d-sa ar avea posibilitatea să dezlănuţie războiul 
total conțra Axei“. 


Bos (la genitiv: bovis!) Riccardi a sosit la București şi a fost primit 
în Gara de Nord de Excelenţa Sa Marinescu. Sor Raffaele trebuia să 
sosească cu avionul alaltăieri; din cauza vremii rele n-a sosit decât ieri, 
şi cu ţţenul. D-sa vine în țară mai întâi ca să mai mănânce, că-i este 
foame — şi apoi să obţină o urcare în cursul liretei. Să i se dea de mân- 
care (fân e destul) dar să i se refuze sporul cursului liretei... 


Vineri, 31 octombrie. Din America vine ştirea că sovieticii pregă- 
tesc o nouă linie de apărare în Urali. Se zice că o delegaţie tehnică mili- 
tară din Statele Unite, în frunte cu generalul Maxwell, este gata să 
plece la Vladivostok şi de acolo în Urali spre a studia cum ar putea fi 
prelungită această linie defensivă căţţe sud încât să apere calea spre 


d... 


prin Siberia. 

Se confirmă ştirea că ofițeri superiori sovietici şi numeroşi comisari 
părăsesc în mare grabă Leningradul. Această fugă a conducătorilor so- 
vietici e în legătură cu scăderea zilnică a potenţialului şi a moralului 
celor asediați. 


Presa germană comentează cu multe amănunte sțrăpungerea istmu- 
lui Perekop şi pătrunderea tupelor Reichului în Crimeea, dând întăririi 
spre Sevastopol o foarte mare importanţă. S-a spus deja de mai multe 
săptămâni că trupele germane și ale noastre pătrunseseră în Crimeea, 
ba chiar că ocupau jumătate din peninsulă. Aceste ştiri erau însă fără 
temei; în realitate istmul Perekopului a fost străpuns, cu mare greutate 
între 18 şi 28 octombrie. Nemţii susțin că această străpungere a fost 
una din cele mai grele operaţiuni ale războiului — mai anevoioasă de- 
cât cucerirea Cretei... Sovieticii fortificaseră istmul, larg abia câţiva ki- 
lometri şi-l întăriseră prin mai multe linii de fortificaţii, care au fost 
distruse şi cucerite una după alta... 


În Germania s-au pus în aplicare măsurile prevăzute pentru a 3-a iarnă 
de război. Cele mai multe trenuri rapide au fost suprimate și nimeni nu mai 
poate călători decât în interes profesional sau de serviciu. Toate călăto- 
rjile cu caracter particular sunt interzise. Această restricţie a călătoriilor 
pe căile ferate e întemeiată pe nevoile de transport a cartofilor, a sfeclei 
şi a combustibilului necesar populaţiei, fără să se mai socotească ne- 
voile armatei şi aprovizionarea imenselor teritorii ocupate în Rusia. 

Pe aceeași linie a necesităților de război a fost aşezat şi noul sistem 
al aşa-ziselor „economii de fier“, proclamat de dl Reinhardt, subsecre- 
tar de Stat. Aceste „economii de fier“ nu sunt economii forțate (după 
cum numele lor îl dovedeşte!) ci unele voluntare, cu limită superioară 
fixată. Nimeni nu va trebui să economisească în acest fel mai mult de 
39 mărci pe lună. Pentru suma economisită, „economistul“ primeşte 
numeroase avantaje fiscale care reprezintă o dobândă de aproape 40% 
pe an — cu o singură condiţie restrictivă: banii depușşi nu pot fi retrași 
decât 1 an după sfârşitul războiului... Liber-profesioniştii sunt excluşi 
de la acest sistem de economie rezervat (norocul lor!) funcționarilor şi sa- 
lariaţilor în genere. Cercurile economice cred că prin acest procedeu, 4 
până la 6 miliarde mărci vor putea fi retrase din circulație, în fiecare an... 


EN... 


După ziariştii spanioli, după ziariştii slovaci, după ziariştii de tot 
soiul, au venit acum să ne viziteze şi ziariştii bulgari. Se vede că repre- 

zentanţii prazului au venit să vadă ce ne-ar mai putea fura. Numai că 
acum n-ar mai avea de partea lor pe cei mari şi puternici care ne-au 
impus cesiunea Cadrilaterului. Va veni ziua socotelilor şi cu domnii 
ăştia... Deocamdată, ziariştii care au trecut Dunărea ar trebui trimişi la 
Odessa, într-o casă minată, să-i facă terci fraţii lor moscoviți! 


Sâmbătă, 1 noiembrie. Sor Raffaele Riccardi a fost promovat ieri 
„doctor honoris causa“ de Facultatea noastră de Drept, bineînţeles după 
cererea Guvernului. Guvernul, adică Ică Antonescu care cu semicul- 
tura lui a confundat probabil pe mârlanul Riccardi cu economistul 
Riccardo, mort acum o sută de ani. Dacă se voia numaidecât un italian 
pentru palmaresul Facultăţii noastre de Drept, se putea găsi şi altul mai 
spălat şi mai citit. 

Cu prilejul remiterii diplomei, mârlanul a rostit o cuvântare în care, 
în afarî de obişnuitele banalităţi, a schițat programul aşezărilor econo- 
mico-sociale menite să dea faţă nouă Europei, după război. Le-a schi- 
tat aşa cum le-a învăţat la Berlin, dar ce e comic, e că le-a debitat ca 
idei datorite iniţiativei Italiei, ca şi cum Italia ar fi puterea care va ho- 
tări! Macaronarul tot macaronar! 


Distrugătorul american Reuben James a fost scufundat, în noaptea 
de 30 spre 31 octombrie, printr-o torpilă, în timp ce escorta un convoi 
în Atlanticul de Nord, la vest de Islanda. 

O să fie petrecere, și pe incidentul acesta — dar probabil că ame- 
ricanii tot nu vor declara război Germaniei... 


Și în Slovacia proprietăţile imobiliare ovreiești au fost expropriate 
de Stat. Nu puteau drotoşii să se lase mai prejos de noi, cu atât mai 
mult cu cât ne imitaseră deja în ce priveşte proprietăţile rurale... 

Suflă vânt rece pe biata jidănime — dar și ea e a dracului. În slujba 
comunismului, nu se mai astâmpără. Mi se spune că ieri a ars fabrica 
Wolf, în special atelierele în care se fabricau muniții — și că focul a 
fost pus de saboteuri evrei... Precis nu se știe nimic, fiindcă nici un 
rând n-a fost lăsat în ziare cu privire la această deplorabilă întâmplare. 


Duminică, 2 noiembrie. De pe frontul rusesc, ca şi de pe scena pa- 
linodiilor americane, nimic senzaţional. 

Pe front, progresiune constantă, dar lentă, a forţelor germano-aliate. 
Trupele noastre împreună cu cele germane urmăresc în Crimeea pe so- 
vietici, în plină retragere, în două direcții: spre Sevastopol şi spre Kerci... 

În Statele Unite fierberea continuă în jurul votării noului text al 
legii neutralității, de către Senat. Scufundarea distrugătorului Reuben 
James face mai puţin zgomot decât se aștepta: s-au obișnuit oamenii cu 
torpilările, şi apoi cei cu bun simţ recunosc dreptul germanilor de a 
ataca un vas de război ce se afla într-un convoi britanic. La distanță, nu 
se prea pricepe toată agitația pusă la cale dincolo de Atlantic în jurul 
intrării sau neintrării Statelor Unite în război, căci de fapt, dacă nu de 
drept, Statele Unite sunt deja — şi încă de multă vreme — în război cu 
Germania. Ce ar putea face americanii mai mult decât, fac după o de- 
clarație formală de război? 

Cu Japonia este altă chestiune. Aci o declaraţie de război ar însem- 
na ceva. În ce priveşte războiul Pacificului, agitația nu domnește însă 
în Statele Unite, ci la Tokio... 


Ca urmare la întrevederea avută cu Ică (codoșlâcul lui Atta Con- 
stantinescu), Gheorghe Brătianu a fost invitat, cu soția, la dejun la 
Mecca, adică la Predeal. De data asta, pe codoșul l-a făcut Ică, care a 
asistat şi el la dejunul oferit de dl mareșal. De la acest dejun Brătianu 
povesteşte numai atât că nu e nici vorbă ca el să intre în Guvern deoa- 
rece mareșalul Antonescu are nevoie nu de colaboratori, ci de slugi 
cărora să le poruncească... Probabil că Ică a aranjat dejunul tocmai 
fiindcă era sigur de rezultatul lui negativ, căci prezenţa lui Brătianu în 
Guvern n-ar fi avut nici un farmec pentru dânsul... 

Amabil ca întotdeauna, în cursul acestui dejun, mareșalul Antonescu 
a declarată că până la dânsul România a fost guvernată de nemernici 
care n-au făcut nimic pentru ţară şi pentru popor. Gheorghe Brătianu 
asculta jenat, dar Elena, soţia sa, care nu-şi pune căluș la gură a între- 
rupt: „Dar mărturisiți domnule mareșal, fie şi numai fiindcă aveţi pe 
fiul lui la masă, că Ionel Brătianu a făcut ceva pentru întregirea Româ- 
niei...“ — „N-a făcut nimic — a urlat Antonescu — n-a făcut nimic! 
România Mare a făcut-o soldatul român!“ (Soldadul român era el... ). 
Orişcum, soldatul român, fie şi călare pe bideul d-nei Olga Prezan, pu- 
nând piciorul pe grumajii Germaniei în 1918 şi 19 — itată un tablou 
neaşteptat. Dar de la Antonescu te poți aştepta la toate. 


Intâlnit ieri pe Titeanu „échappé de Văcăreşti“! Nu-l mai văzusem 
de la nenorocirile lui, pe care am putut constata că le suportă cu inimă 

ușoară. Mi-a spus că la Văcărești a stat cu câţiva legionari (compromişi 
în afaceri de devize cu nişte zarafi evrei) şi că aceştia i-au povestit cum 
trebuia să fiu omorât la 27 noiembrie, toamna trecută — și au adăugat 
că foarte rău le părea lor că eu şi Istrate Micescu nu fuseserăm 
atinși... Pricep supărarea lor pe Micescu care a insultat trivial pe Zelea 
Codreanu, în mai multe articole — dar ce aveau cu mine? 


Morcovescu („„maestrul““* George Enescu) a fost decorat cu marea 
cruce a Ordinului Steaua României. O merită, ca om cumsecade, ajuns 
la 60 de ani. 


Decretul de punere în disponibilitate a lui Alexandru Cretzeanu a 
apărut. Dinastia Antonescu nu uită şi nu iartă. 


Luni, 3 noiembrie. Comunicatul german de aseară ne informează că 
trupele germane şi române, „urmărind pe inamicul în fugă“, au ajuns 
în Crimeea la poalele munţilor coastei de sud a peninsulei, şi au ocupat 
Simferopol. Pe celelalte sectoare ale frontului, cu toată vremea îngro- 
zitoare, uşoare întăriri pentru trupele germane şi aliate. La Moscova ar 
fi fost distrusă, prin bombardament aerian, casa Partidului Comunist. 


Ieri-dimineaţă a fost comemorată, în prezenţa Regelui, a 60-a ani- 
versare a întemeierii Societăţii Politehnice, şi 60 de ani de la prima con- 
strucție de linie ferată efectuată de ingineri români (linia Buzău-Mă- 
răşeşti). A tronat amicul Buşilă şi a vorbit (se putea altfel?) stercorarul 
Ică Antonescu... 


Amiralul Bălănescu publică un interesant articol din care reiese (după 
datele şi cifrele ziarului elveţian Gazette de Lausanne, de obicei bine 
informat) că flota engleză de război, nu numai că n-a pierdut nimic de 
la începutul războiului şi până azi, dar s-a mai mărit!, pe când flota 
comercială a pierdut aproape jumătate din tonajul ei, fiind redusă de la 
27 215 000 tone (inclusiv 6 000 000 tone primite de la aliați) la 13 463 300. 


1 Iată cotele respective pentru datele de 1 septembrie 1939 şi 1 septembrie 1941, decucându-se 
vasele pierdute şi adăugându-se noile construcții și achiziţiile: nave de linie 15 şi 18, nave port- 
avioane 7 şi 11, crucișătoare 65 şi 95, distrugătoare 194 şi 290 şi în fine submarine 62 şi 77. 

Gheorghe Brătianu, care şisa făcut mai mult decât datoria pe front 
a fost propus de şeful său ierarhic pentru decorarea cu Mihai Viteazul, 
Această cerere a fost întărită şi prin Comandamentul german!, cu care, 
în ultima vreme Brătianu făcea legătura. Propunerea de decorare a 
ajuns până la Antonescu, pe o lisță cu altele. Mareșalul a şters „d'un coup 
de crayon“ (cu o trăsătură de creion) numele lui Brătianu, declarând că 
motivarea propunerii nu era justificată... Încă un „mic“ fapt care a tres 
buit să amărască dejunul Benjaminului, la Predeal... 


Marţi, 4 noiembrie. După ştirile de la Berlin, Germania socotește 
că Statele Unite sunt deja intrate în război, dar fără declaraţie de răze 
boi. Oriunde va pocni tunul american, va răspunde imediat tunul gers 
man. Guvernul Reichului a trimis Statelor Neutre o notă prin care dos 
vedeşte minciunile lui Roosevelt, în ultimul său discurs, cu privire la 
un plan german de împărțire a Americii de Sud şi la intenţiile Fijhreru= 
lui de a suprima religiile existente. Nota conchide că această falsificare 
a Istoriei e menită să justifice viitoarele agresiuni ale Statelor Unite îm« 
potriva Germaniei. 

La Berlin se discută mult mai mult în jurul raporturilor japonosamea 
ricane decât în jurul raporturilor germanosamericane. Çercurile polis 
tice din capitala Reichului sunt convinse că negocierile dintre Was 
shington şi Tokio sunt terminate şi că între cele două ţări se va trece de 
la vorbe la fapte. Nimeni nu se îndoiește în Germania de atitudinea Jas 
poniei, credincioasă Axei. 

La New York a avut loc în Madison Square o enormă manifestaţie 
comunistă în cinstea Sovietelor. Până acum, tot ce au câştigat Statele 
Unite de pe urma politicii lui Roosevelt e dezlănţuirea unui puternic 
val de comunism. Să le fie de bine! 

Guvernul din Washington a trimis şi el Finlandei un ultimatum, ces 
rândusi să înceteze lupta cu Sovietele, iar în caz de nesupunere — rus 
perea relaţiilor... 

Se zice că Roosevelt vrea să impună un comandament unic flotelor 
engleză şi americană şi deoarece sediul acestui comandament ar fi la 
Washington, Saar cere ca comandantul unic să fie american. Zvonuri... 


m 


De pe front, de la Petersburg şi până la sud, vremea rea nu permite 
decât înaintări foarte mici. Ţrupele germane au ocupat Kursk între Orel 


l Nemţii l-au şi decorat cu Crucea de Fier cl. I şi a Iga. 

şi Harkov, precum şi mai multe oraşe în regiunea Doneţului. În Cri- 
meea, vremea mai favorabilă a permis operaţiuni mai întinse. Sovie- 
ticii se retrag de o parte spre Sevastopol, de alta spre Kerci şi sunt fugă- 
riți de trupele germano-române care au făcut până acum 53 000 prizo- 
nieri, au luat sau au distrus 250 de tancuri şi 218 tunuri mm şi au ajuns 
după ce au ocupat Simferopol, la poalele munților. Aviația germană a 
scufundat în jurul Crimeii 10 vase cu tonaj de aproape 40 000 de tone 
şi a avariat alte 14. Toate aceste vase erau gata să transporte trupele 
sovietice spre Caucaz. A mai fost bombardat pentru prima oară şi por- 
tul Novorosisk, care, după pierderea Odessei, Nicolaevului, Chersonu- 
lui şi scoaterea Sevastopolului din serviciu, a rămas singurul port ru- 
sesc important pe Marea Neagră. Batum e port mic, prost şi vechi. La 
Novorosisk, bolşevicii au mărit şi modernizat portul şi au amenajat 5 
kilometrj de cheuri, cu elevatoare şi antrepozite din cele mai perfec- 
ţionate. În jurul oraşului au ridicat fabrici de tancuri, de arme şi de 
muniții... 

La Moscova pare a fi stare de panică. Abia acum, prin plecarea Gu- 
vernului a început populația să-şi dea seama de adevărata stare de lu- 
cruri. Aprovizionările alimentare pentru enorma populaţie, par a fi 
foarte reduse. Ordinea abia e menţinută cu revolverul. La Radio şi prin 
ziare se mărturiseşte că situaţia e gravă dar se face apel la spiritul de 
solidaritate al tuturor... 


Tribunalul Suprem din Riom va începe la 15 ianuarie judecare d-lor 
Daladier, Leon Blum, Guy la Chambre, Pierre Cot, Jacomet şi general 
Gamelin. Toţi acești inculpaţi sunt actualmente deţinuţi în fortăreața 
Portalet. 


Inconvenientele talentului: în ultima sa improvizație poetul Ică, 
după ce a preamărit „aripele Banatului sârbesc“ (!!), s-a aruncat spre 
miază-noapte: „prin Carpaţii de totdeauna ai neamului românesc in- 
corporăm Balcanii!“ Dar Balcanii s-au emoţionat şi au protestat la cu- 
vintele d-lui vicepreşedinte al Consiliului de Miniştri român. DI „Pro- 
fesor“ Antonescu lămureşte în ziarele de azi-dimineaţă că n-a spus in- 
corporğm, ci încoronăm... Fraza astfel corectată n-are nici un sens (ca 
toate frazele d-lui Ică) dar cel puţin nu supără pe nimeni... 


Sâmbătă, 8 noiembrie, de Sf. Mihail, mare paradă a trupelor sosite 
de la Odessa. Se fac mari pregătiri pe Şoseaua Jianu. Se vorbeşte că a 

doua zi, duminică va ava loc un nou plebiscit — dar nu se ştie pentru 
ce. Poate ca să proclame pe mareșalul Antonescu împărat al Transnis- 
triei, sau să mulțumească doamnei Mimi-Rica pentru jepţfele d-sale 
umanitare — sau poate ca să numească pe conferenţiarul Ică profesor 
universitar (la Odessa) şi să-i justifice astfel titlul pe care-l poartă de 
luni de zile fără nici un drept... 


Miercuri, 5 noiembrie. Ani de-a rândul m-am dus în preajma aces- 
tei zile în pelerinaj la Breasta, prin ploaie, zloată şi uneori şi zăpadă: 
era ziua de naştere a scumpei mele mame... Mă simt şi azi atât de sin- 
gur, încât mă întreb de ce mai sunt pe lume... 


Va să zică zvonurile din zilele trecute erau exacte: vom avea dumi- 
nică „plebiscit“ — din nou! Ziarele de azi-dimineaţă publică decrețyl- 
lege prin care „Națiunea română este chemată în Adunarea Obştească 
Plebiscitară“, pentru duminică, 9 noiembrie — precum şi proclamația 
mareșalului Antonescu. Prin această proclamaţie — acceptabilă în cu- 
prinsul ei fiindcă nu e întemeiată nici pe demagogie, nici pe utopie — 
mareşalul cere „boborului“ să aprobe ce a făcut până acum şi ce are de 
gând să mai facă. Programul de viitor este expus în trăsăturile lui gene- 
rale şi e animat de cele mai bune intenţii. Să vedem aplicarea, ca să ne 
putem da seama dacă va da roade sau nu... 

S-a vorbit de o Constituţie; în programul ce ni se desfăşoară astăzi 
nu e vorbă de aşa ceva — dar se vorbeşte de Jegi fundamențale, înţele- 
gându-se prin această denumire legile care vor organiza cadrele Staţy- 
lui, profesiunile şi Consiliul de Stat. 

Mareşalul înlățyră categoric în manifesțul său ideea creării unui 
partid; un partid nu se creează printr-un decret, experienţa F.R.N.-ului 
sub Carol al II-lea a dovedit-o. Formul lui Antonescu „colaborarea tų- 
turor păturilor sociale pentru propăşirea Staţului“, e cam vagă... 

Manifestul îşi avea rostul lui, dar nimeni nu pricepe necesitatea unui 
pseudo-plebiscit (al cărui rezultat e cunoscut dinainte) în aceste vre- 
muri grele. 

După ororile inutile (cu ovreii) iată acum şi efortul inutil... 


„Se zice“ că generalul Glosetti (ministrul Educaţiei Naţionale) e de- 
misionat de 4 zile. Conflict cu subsecretarul său Enric Otetelişanu într-o 

chestiune de numiri, în care mareșalul Antonescu a dat dreptate lui Ote- 
telişanu... 


Radio-Londra anunţă că probabil Anglia va declara război Româ- 
nici, Finlandei şi Ungariei — după cererea Sovietelor. În practică, nu 
se va schimba lucru mare pentru noi, deoarece Anglia a declarat deja 
de mult că va ataca forțele germane şi pe teritoriul altor State cu care 
nu se află în război, dacă interesele sale o vor cere. 

Pe de altă payțe, Statele Unite au trimis Finlandei o notă, somând-o 
să-şi retragă trupele de pe teritoriul sovietic. Nota are formă ultimaţivă 
şi e neașteptată, căci trimițând-o, Statele Unite fac act de beligerant,, 
deşi se pretind încă în stare de nutralitate! Răspunsul Finlandei n-a fost 
încă dat, dar e lesne de ghicit... Probabil că vom primi şi noi un astfel 
de ultimat şi că ne va părăsi amicul Giinther,,. 


În Crimeea s-a ocupat şi oraşul Feodosia, pe coasta meridională a 
peninsulei, izolându-se astfel de tot porty! Kerci. Acum avioanele ru- 
seşți n-ar mai putea porni spre noi decât de dincolo de Marea de Azov... 

Știri primite din Kuibâşev (Samara) spun că G.P.U,-ul a luat măsuri 
foarte severe pentru evitarea de dezordine în genul celor ce s-au produs 
la Moscova, în clipa evacuării, Poliţia sovietică a făcut să dispară din 
Kuibâşev peste 1 000 de persoane, iar închisoarile locale sunt pline de 
arestaţi, În subteranele lor continuă împuşcarea în masă a celor ares- 
taţi. Clădirile din oraş sunt insuficiente pentru a găzdui autorităţile şi 
misiunile străine, venite de la Moscova, Populaţia este alungată din 
case pentru ca acestea să fie puse la dispoziţia funcţionarilor Guver- 
nului. Aprovizionarea oraşului se face în condiţii extrem de grele, 


Ce a mai rămas la Kronstadt, din flota sovietică tentează să scape 
spre Occident prin Marea Balţică, Nemţii au făcut însă barajele nece- 
sare şi pretind că nici un vas sovietic nu va putea să scape, 


Joi, 6 noiembrie. De pe front, cu vremea infamă de care ne bucu- 
răm şi cu ploile ce nu mai încetează — ştiri mai impoţțante nu avem 
decât de la capăţul de sud, Radio-Moscova mărţuriseşte evacuarea 
Crimeii şi adaugă că îmbarcarea trupelor sovietice întâmpină mari greu- 
tăți din cauza bombardărilor aviaţiei germane, Ruşii nu mai ţin decât 

la Sevastopol şi la Kerci — tot restul peninsulei e sub stăpânirea sau 
sub tunul german. Trupele nemţești au trecut peste Munţii Jaila şi au 
ajuns la țărmul Mării Negre, 

Petersburgul continuă să fie răstignit şi bombardat, Toate încercă- 
rile de ieşire ale sovieticilor dau greş, 

Pentru prima dată, orașul Gorki (Nijni-Novgorod) a fost grav bom- 
bardat, Fabricile de automobile (Molotov) şi de avioane au fost incen- 
diate.., 

Zvon de debarcare a câtorva contingente britanice la Arhanghelsk 
— ştirea nu este încă confirmată. 

Ruşii se plâng de lipsă de tancuri, mai mult chiar decât de lipsă de 
avioane — dar cine să le dea? 


Spezele nebuniei: Anglia a ajuns cu cheltuielile războiului la suma 
de 17'/4 milioane livre pe zi! (Între 17 şi 34 miliarde lei!!). 


Ultimatum-ul adresat de U.S,A, Finlandei e miezul comentariilor 
de presă în lumea întreagă. Până şi în Statele Unite nota trimisă de Cor- 
delle Hull la Helsinki provoacă indignare. Fostul Preşedinte al Repu- 
blicii, Hoover stigmatizează cu violență acest gest îndreptat împotriva 
unui popor eroic care-și apără teritoriul şi pentru care anul trecut, într- 
o luptă identică, Statele Unite n-au avut decât cuvinte de laudă şi de 
admirație., Chiar de partea intervenţioniştilor din America, nota adre- 
sată Finlandei este dezaprobată. Unde poate duce patima şi o afacere 
prost angajată! 


Criza, în raporturile noastre economico-monetare cu Germania a 
ajuns acută. In clearing, avem 300 milioane mărci bune la Berlin pe 
care nemții nu ştiu cum să ni le plătească, căci ei tot iau de la noi şi ne 
trimit foarte puţin, Am încercat să recuperăm ceva prin Italia, căci în 
clearingul de acolo suntem noi datori 150 milioane de lire — dar încer- 
carea noastră de a plăti Italia prin Berlin n-a reuşit deoarece şi Italia are 
un mare sold creditor în clearingul ei față de Germania.., 

Cum pe de altă parte Banca Naţională a încetat să schimbe fără nici 
un rost mărcile puzderiei de nemți aflaţi în ţară, în cercurile germane 
de la noi e o lipsă îngrozitoare de lei. Se cer lei contra mărci în bursa 
neagră, pe capete, şi se oferă marca până la 15 lei (în loc de 60, cursul 
oficial!), Unele unităţi n-au putut să-şi plătească oamenii, Qrganizaţia 

Todt (şosele şi poduri) s-a împrumutat cu 120 milioane la Bancara... 
Au venit şi alte comandamente la împrumut, dar au fost refuzate, 

Banca Naţională a limitat schimbul individual şi Guveţpul a cerut 
să se trieze nemţii veniţi la noi cu sutele şi cu miile şi să se trimită îna- 
poi în Germania toţi cei ce hoinăresc prin Bucureşti fără nici o treabă,,, 

În goana lor după lei, nemţii cer acum ridicarea curuslui mărcii, 
ceea ce apare ca o nebunie, dat fiind că cursul rea! a! mărcii (bursa 
neagră, sau liberă) e sub cursuļ oficial! Să sperăm că Guveţpul va re- 
zista. În bănci, se spune chiar că Mareșalul Antonescu s-a repezit până 
la Marele Cartier al lui Hitler, în această afacere şi că ar fi obținut câş- 
tig de cauză. Deplasarea lui Antonescu a fost ţinută în tot cazul, dacă 
într-adevăr a avut loc, foarte secretă căci nimeni n-a ştiut de ea. Eu 
unul nici nu cred să fi avut loc, 

În afară de ridicarea mărcii, nemții caută să-şi procure lei pe toate 
căile. Cred că am notat în aceste Însemnări că Clodius ne-a cerut 36 
miliarde pentru proprietăţile germanilor evacuaţi din Basarabia, deşi 
aceste pământuri fuseseră plătite de ruşi, Aflu acum că n-am putut scă- 
pa de tot de nemți şi că ne-am înţeles să le plătim 7 mifiarde, sub cu- 
vânt că rușii nu achitaseră tot prețul!!! Cum suntem sub călcâiul lor, 
tot e bine că am scăpat cu 7 miliarde în loc de 36! Cel care ne-a scăpat 
astă-vară de plata acestor 36 miliarde e generalul Stoenescu, ministrul 
de Finanţe, care s-a opus categoric, căci Antoneșştii (Ică şi Trică) erau 
gata să cedeze.., 

În cercurile bancare circulă zvonul că s-au făcut mari malversaţii în 
unităţile germane aflate în România (s-au contaminat oamenii de la 
noi!), că au fost deja câteva sinucideri şi că un scandal mare e pe 
punctul să izbucnească, 


Se confirmă că cu prilejul legionarilor surprinși în pădurea de la 
Băneasa pe când „luau jurăminte“, 30-40 au fost împușcați (din cei 
adulți) iar copii între 12-15 ani duşi la o cazarmă sau la Poliţie, au fost 
bătuţi în fața părinţilor poftiți pentru această tristă ceremonie... 


În oraş se vorbeşte de divorțul lui Toutou, frumoasa soţie a capel- 
maistrului Gogu Georgescu, ca să ia pe dl Ică,.. Toutou e o ambițioasă, 
iar dl Ică un ghinionist, aşa încât lucryl nu e imposibil, Deja de as- 
tă-vară se zvonea că d-na Toutou „se ține“ cu dl Ică şi că Buşilă (tatăl 
vitreg al lui Toutou) n-a ajuns ministru decât mulțumită acestei legă- 

turi... Dar lumea spune atâtea, încât poate că şi aceste ştiri să fie din 
domeniul închipuirii... 


Vineri, 7 noiembrie. Toată Crimeea e aproape cucerită. De unde se 
aştepta acolo îndârjită rezistență, ca la Odessa şi la Leningrad, ruşii se 
îmbarcă pe capete şi o şterg. Munţii Taurici au fost trecuţi cu cea mai 
mare înlesnire şi litoralul ocupat. Trupe sovietice nu mai sunt decât la 
Sevastopol şi la Kerci şi pare că nici acolo nu vor mai sta mult... 

Guvernul finlandez dezminte categoric ştirea răspândită de propa- 
ganda engleză, cum că la Helsinki ar fi fost manifestații populare îm- 
potriva războiului cu Rusia şi împotriva Germaniei. Întrucât priveşte 
propunerea de pace pe care Sovietele ar fi făcut-o Finlandei prin minis- 
trul acestei țări de la Washington, şi încă din august, Guvernul din Hel- 
sinki va da lămuriri după ce va fi răspuns notei-ultimatum americane... 


Litvinov a fost numit ambasador al Sovietelor în Statele Unite, în 
locul lui Umanski. Litvinov e, în calitatea sa de ovrei, „persoana grata“ 
pe lângă plutocraţia americană; cât a durat alianța Sovietelor cu Ger- 
mania, el a ţinut legătura cu Cripps, reprezentantul Angliei în Mos- 
cova. Stalin speră mult în darul lui Litvinov de a convinge. Umanski, 
fost terorist, n-a fost niciodată simpatizat în America... 

Cu prilejul discursului pe care l-a rostit la aniversarea întemeierii 
regimului bolşevic, Stalin a declarat că nici o Putere n-ar fi putut face 
față pierderilor pe care le-au suferit Sovietele şi a încheiat prin cuvin- 
tele: „Suntem pe pragul deznodământului...““ 

Stalin a rezumat astfel cauzele înfrângerii bolşevice: 

1) Lipsa unui al doilea front în Europa. „Am luptat singuri (!) împo- 
triva nemților, românilor, finlandezilor şi ungurilor.“ — a precizat 
Omul Roşu. Ei vezi, asta e! Dacă n-am fi fost noi... 

2) Lipsa de care şi de avioane (lipsă n-a fost: le-au distrus nemţii, 
din primele zile ale războiului!) 


Un articol al lui Goebbels intitulat Când sau cum? e viu comentat 
de toată presa axistă. In acest articol, trâmbiţaşul Fiihrerului caută să 
dovedească că nu importă când se va sfârşi războiul, ci cum se va sfârşi 
(trăiască La Palisse!). Germania are actualmente şansa cea mai mare, 
dar şi ultima, de a-și asigura existenţa și viitorul. Concluzia: tot poporul 
german să dea maximul potenţialului său pentru ducerea războiului la 
bun sfârşit, fără a se preocupa de durata lui... 

Din câte povestesc cei care vin din Germania, nemţii s-au şi împă- 
cat cu ideea unui război lung... Au ajuns oamenii la o indiferenţă totală 
față de ziua de mâine şi fiecare se gândeşte să petreacă cât mai în isihie 
ziua de azi. Şi cum nu prea are ce mânca, luma s-a pus pe băut... 


La Washington au avut loc manifestații împotriva războiului. S-a 
defilat în fața Casei Albe şi s-a protestat împotriva lui Roosevelt. La 
Cleveland, lordul Halifax care venise „să convingă“ pe bătrânul Ford, 
a fost huiduit şi poftit să se înapoieze în Anglia... 

In Statele Unite, plutocraţia condusă de ovrei e pentru război — ma- 
sele sunt însă contra. Plutocraţia a luat, din patimă politică, bolşevis- 
mul în braţe numai să-şi ajungă scopul! Periculos joc! 


La Sofia s-a observat miercuri un fenomen ciudat: o stea mare a 
apărut pe cer, deasupra Muntelui Vitoşa, apoi a dispărut. După puţin 
timp s-a simţit un cutremur uşor, mai sensibil în etajele superioare... 

Și la Bucureşti s-au înregistrat foarte uşoare cutremure... 


„Plebicistul““ va dura trei zile. Se va vota pe faţă. Lumea se întreabă 
ce noimă mai are şi această făţarnică manifestaţie. Conform decretului, 
nici o discuţie nu e permisă. Se publică câte o predică pe zi: ieri a 
patriarhului, azi a lui Simionescu preşedintele Academiei. 

Pentru parada de mâine se fac pregătiri mari. Armatele germane, 
care au cucerit atâtea ţări, n-au făcut până acum nici o intrare triumfală 
în Berlin. Noi trebuia să facem una, fiindcă aşa ne dictează toată firea 
noastră de lichele şi de cabotini. 

Ascultaţi pe domnul Modreanu (Rodrig!) „primarele“ Bucureştilor: 

„Să întâmpinăm cu toţii pe demnii urmaşi ai plăeştilor şi pandurilor 
din frământatul nostru trecut istoric (Sic), trupele tehnice şi motorizate 
în cap cu dorobanții şi vânătorii, călărețţii şi tunarii, zburătorii şi mari- 
narii etc., etc.“ — ce talmeş-balmeșş de cuvinte fără rost! Nu era mai 
bine să aşteptăm sfărșitul să vedem pacea cu ochii, și apoi să triumfăm? 
Dacă ne-or spurca mâine englezii parada cu câteva bombe — triumf va 
mai fi? 


Sâmbătă, 8 noiembrie. Tot Bucureştiul e în mişcare. Trupele din 
Transnistria şi de la Odessa (o parte mică din ele) defilează astăzi de 

dimineaţă dinaintea Regelui şi a mareşalului Antonescu. S-au ridicat 
peste 100 de tribune, înainte şi după Arcul de Triumf, de o parte şi de 
alta a Şoselei Kisselef, care de azi înainte se va numi Bulevardul Re- 
gele Mihai I... 

Din fericire nu plouă. Ieri a fost o zi splendită şi caldă, azi e înnorat 
şi frig — dar nu plouă. 


În cinstea zilei de azi, dl Rodrig general Modreanu, pe lângă nu- 
mele Regelui dat Şoselei Kisselef, ex Cale a Ardealului — a mai bo- 
tezat din nou următoarele străzi şi pieţe: Bulevardul Buzdugan (ex Şo- 
sea Jianu, a devenit Bulevardul Mareşal Antonescu; strada Școlii de 
Război — Bulevardul General Ioaniţiu (de ce?); piaţa Jianu — piaţa 

„Adol Hitler şi piaţa Romană — piaţa Benito Mussolini... 
© Numai că la noi străzile se botează cu termen — uneori foarte redus... 


Tot în cinstea zilei de azi au fost decoraţi miniştrii cu diferite ordine 
şi grade — şi Killinger cu Steaua României cl. I. Au fost decoraţi şi 
câţiva ofiţeri cu Mihai Viteazul, printre care generalul Potopeanu. 


Discursul lui Stalin, considerat ca o mărturisire a slăbiciunii şi apro- 
piatei prăbuşiri definitive a bolşevismului — e viu comentat pretu- 
tindeni. Declaraţiile Omului Roşu sunt complectate printr-un interviu 
acordat de generalul Wavell şi în care spune, între altele, că Anglia n-a 
trimis până acum nici un fel de trupe în ajutorul Sovietelor — Imperiul 
Britanic fiind ocupat să-şi întărească poziţiile pe care le ocupă în Iran, 
Irak şi Siria... 

În schimb, Statele Unite au acordat Sovietelor un credit de un mi- 
liard de dolari, şi Departamentul de Stat din Washington publică cu 
acest prilej textul scrisorilor schimbate între Preşedintele Roosevelt şi 
Stalin. 

În scrisoarea pe care Roosevelt a trimis-o în ziua de 30 octombrie 
lui Stalin, Preşedintele afirmă că a dat ordin ca toate furniturile de ma- 
terial de război şi de materii prime să fie făcute în conformitate cu a- 
cordurile la care s-a ajuns în conferința de la Moscova — în cel mai 
scurt termen şi în cantităţi cât mai maril. 


l Roosevelt nu arată cum vor ajunge fabricatele americane până în Rusia... Întreaga scrisoare 
e mai mult o încurajare morală. 

Pentru a sẹ face față dificultăților financiare, scrie Roosevelt, s-au 
luat măsuri urgente pentru ca furnituri în valoare de circa 1 miliard de 
dolari să poată fi făcute în cadrul legii „Împrumut şi Închiriere“. 

Dacă Guvernul sovietic ar fi de acord, dl Roosevelt ar propune ca 
toate angajamentele contractate până acum de Soviete să fie scutite de 
dobândă şi ca rambursările să nu înceapă decât după cinci ani de la 
terminarea războiului şi să fie efectuate în timp de 10 ani. 

Roosevelt speră că Guvernul sovietic va lua măsuri spre a vinde 
Statelor Unite toate materiile prime de care Statele Unite ar avea ne- 
voie. Valoarea acestor materii prime ar servi la amortizarea datoriei so- 
vietice. 

În acelaşi timp Preşedintele declară că Statele Unite ţin să mulțu- 
mească Guvernului lui Stalin şi colaboratorilor săi pentru faptul că s-a 
ajuns la o repede încheiere a conferinței de la Moscova. Statele Unite 
vor trage până la capăt toate consecințele ce decurg din acest acord. 

Roosevelt speră, de asemenea, că Stalin va lua contact direct cu el, 
de câte ori şi când va voi. 

Stalin a răspuns la 4 noiembrie că Guvernul sovietic a primit cu re- 
cunoştinţă promisiunea d-lui Roosevelt că hotărârile conferinței de la 
Moscova vor fi realizate sută la sută. Rusia sovietică acceptă cu plă- 
cere oferta d-lui Roosevelt de finanţare. Stalin adaugă că din tot sufle- 
tyl este gata să accepte propunerea unui contact personal... 

Se zice că Statele Unite vor cere Sovietelor baze militare în Extre- 
mul Orient (Sakhalin şi Siberia), aşa cum au cerut şi obținut de la An- 
glia şi China în împrejurări asemănătoare. 


Pe când scriu, ascult Radio, care îmi dă desfăşurarea solemnităţii de 
la Arcul de Trium, şi aflu astfel că mareşalul Keitel e oaspetele nostru 
şi va fi prezent la defilare. Mare cinste... Mă bucur, fiindcă văd în acest 
act de curtenie al Fiihrerului, că raporturile lui Antonescu cu condu- 
cerea Reichului continuă să fie excelente. 


Englezii au violat din nou frontiera Somaliei Franceze... „Et puis 
après?“ (Și după aceea?). 


Relaţiile japono-americane se înrăutățesc. Ambasadorul Kurusu n- 
a ajuns încă în America, cu ultimele instrucţiuni ale Guvernului său... 

La Belgrad au fost lupte de stradă între armată (care armată?) şi cos 
munişti. Printre aceştia, mai mulţi morți şi răniţi. 


Îi 


Cei care au pus foc la fabrica Wolf au fost prinşi şi împuşcaţi. Se 
zice că sunt 7 comunişti jidani. Focul a fost pus prin aruncare de gra- 
nate incendiare... O fi? 


n 


Aseară s-a lăsat lumină pe străzi şi s-a lăsat toată noaptea. Se crede 
că de frică ca nu cumva să se profite de întuneric pentru a se așeza 
bombe pe parcursul trupelor şi cortegiului de azi. Căci comuniştii, îm- 
brăcaţi în legionari se mişcă. Pe lângă cele întâmplate la Băneasa, s-ar 
fi găsit un legionar mort într-o casă, cu un răvaş lângă el prin care de- 
functul mărturisea că fusese desemnat să ucidă pe Ică Antonescu şi că 
neputându-se hotărî pentru meseria de criminal — se sinucisese... 


Colonelul Rădescu, fost aghiotant regal sub Ferdinand şi care în- 
scriindusse la Averescu a făcut atâtea zile fripte Regelui Carol al II-lea 
— e iar la ordinea zilei. A scris o foarte „substanţială“ scrisoare lui 
Killipger, ca răspuns la cuvântarea acestuia din Braşov în care da țăra- 
nilor români sfaturi de bolşevism. 

Rădescu lămureşte lui Killinger că am primit pe nemți cu braţele 
deschise, că le-am dat tot ce nesau cerut — şi mai mult —, că am luptat 
şi luptăm cu dragă inimă alături de ei şi dincolo de interesele noastre 
propriu-zise, dar că nu putem tolera ca reprezentantul lor să se creadă 
stăpân în casa noastră... 

Killinger a reclamat, iar mareșalul Antonescu a poftit pe Rădescu la 
el. Cum știa ce-l așteaptă, Rădescu s-a dus cu geamantanul făcut în 
automobil. „Unde mă trimiteţi“? a fost prima întrebare a colonelului. 
„N-am ce să fac“ — a răspuns mareşalul s— „trebuie să te duci câtăva 
vreme în lagăr la Tîrgu Jiu... Sper că nu vei sta mult! Ce să fac mm așa 
e scrisă partitura!...“* Nici Antonescu nu mistuise încă discursul baro- 
nului — dar o fi, n-or fi stăpâni în casa noastră, faptul e că nemţii po- 
runcesc... 


Dinu Brătianu a spus ieri soției mele că Ică a trimis vorbă lui Gheor- 
ghe Brătianu că trebuie să-şi lămurească definitiv atitudinea: nemții ar 
fi declarat lui Antonescu (mareşalului) că dacă nu parvine să facă un 

Guvern cum se cage, vor aduce în locul lui pe legionari!! Gheorghe a 
răspuns că „șantajele“ nu prind asupra lui... i special acesta îmi pare 
sțypid: cu legionarii ar voi germanii să alcăţyiască „un Guvern cum se 
cade“? iar prezenţa lui Keitel la parada de azi dovedeşte că încrederea 
lui Hitler în Antonescu e încă deplină. 


În serja predicatorilor pentru „plebicist“, au vorbit ieri la Radio Ion 
Petrovici şi rectorul Hulubei. Cum e oare posibil ca up singur om să 
scoată din el atîta platițydine şi mârşăvie cât a scos ieţj Petrovici din 
ţucalul lui de suflet?... 


Duminică, 9 noiembrie. Şerbarea de iei s-a sfârşit cu bine. Vreme 
frumoasă a favoţizat desfăşurarea trupelor şi defilarea lor. Mulțimea a 
acopeţit pe soldaţi cu flori şi mare însufleţire a dominat pe tot par- 
cursul regimentelor înapoiate de pe front. După ce au trecut în fața Re- 
gelui, trupele au continuat pe Calea Victoţjei şi pe bulevarde până la 
Piaţa 6 Şeptembţie (fostă 8 Iunie), la poalele Mitropoliei — defilând 
astfel şi pe dinaintea monumentelor Regelui Ferdinand, Regele Carol 
I şi al lui Mihai Viteazul. 

Înaintea defilăţii, Regele a decorat cu Mihai Viteazul drapelele câ- 
torva regimente, făcând cu acest pţilej două inovaţii: a decorat o Dįvi- 
zie (ceea ce nu s-a văzut nicăiej!) şi ca să o poată decora j-a fncregin- 
țat un drapel, fapt fără precedent mm Şi a redecorat cu Mihai Viteazul 
regimente care fuseseră deja decorate în războiul trecut, dându-le clasa 
a Il-a a Ordinului, fapt iarăşi fără precedent, căci, când se decorează un 
drapel se presupune că i se dau toate clasele Qrdinului. Dar în mategie 
de decoraţii suntem maţi creatoţi, asta e tățja noastră! Doamne, dacă 
am fj dus războiul acesta sub Regele Garol al II-lea, ce năzbâtii, ce Qr- 
dine noi, ce peleţine şi ce căciuliţe şi cruciuliţe n-ar mai fi inventat! 

E regretabil că mareşalul Antonescu, care a reformat tot, n-a su- 
primat și pelerinele „cavalerilor“ Mihai Viteazul. Întâlniţi ieri pe stradă 
cu mutrele lor ţigăneşti, aveau aerul de ciocli pentru înmormântări de 
copii... 

E de asemenea regretabil că s-a dat iepj Qrdinul, Regelui Mihai. Re- 
gele Mihai putea fi autorizat printr-un decret să poarte Ordinul ca Su- 
veran a| [ui mm dar nu trebuia decorat, căci n-a văzut fronţul decât la 
cinematograf. De asemenea, n-ar trebui decoraţi nici generalii, numai 
pe bază de prestigiu. Ordinul Mihai Viteazul ar putea fi reorganizat: 
clasa a III-a, să nu se confere decât numai pentru fapte calificate de 

bravură — clasele II şi I să fie rezervate generalilor şi comandanților 
decoraţi pentru merite dar nu pentru fapte. S-ar păstra astfel intact 
prestigiul ordinului. 

În ajung au fost decoraţi toţi miniştrii şi subsecretarii de Stat. Ică şi 
Sichitiu, caţe aveau deja cordoanele inferioare au primit Magele Cor- 
don al Stelei — ceilalţi Marele Cordon al Coroanei; subsecretarii au 
primit plăci (mai bine decât palme!). A fost decorat şi mareşalul Keitel, 
cu Marele Cordon al Stelei (avea deja Mihai Viteazul). 

La masa cavalerilor Mihai Viteazul, Antonescu a rostit un discurs 
bun — se vede că l-a făcut el, iar nu Ică. Bun, afară de următoarea fra- 
ză arțăgoasă: „... Că neamul românesc nu poate să fie confundat cu cei 
care i-au întunecat trecător demnitatea şi i-au coborât nedrept dreptu- 
rile...“ Inutilă palinodie şi necuviincioasă, fiindcă în fruntea acestor 
vinovaţi era tatl celui la masa căryia stătea... Dar „câinele roşu“ ca 
toți mediocrii e numai venin şi răzbunare, şi nu poate fără să-şi înfigă 
colții în cineva sau în ceva. Cu atât mai rău pentru el dacă îi înfige în 
căcat! 

Foarte demn, tânărul Rege a răspuns la 12 cuvinte, multumind Ma- 
reşalului pentru ambele cuvinte... 

Incontestabil, după atâtea umiliri şi amărăciuni, a fost ieri o zi de 
înălţare pentru poporul românesc. Avântul de ieri nu se poate însă com- 
para cu avântul care a întâmpinat apmatele Regelui Ferdinand în 1918. 
A fost atunci o zi de lumină, fără nici o umbră; ieri apăsau încă asupra 
noastră amintirile celor suferite de un an şi mai bine încoace. În 1918 
nu era sufletul plin de curată nădejde — acum numai nori negri la 
orizont... 


Senatul american a votat cu 50 de voturi contra 37 proiectul de lege 
relativ la înapmarea vaselor de comerț. Assocjated Press comunică că 
votul a fost precedat de dezbateri furtunoase. Cu glas emoţionat sena- 
torul Johnson a declarat că cu acest vot se pune problema războiului 
ori a păcii. Votul legii riscă să ducă Statele Unite la ruină... Senatorul 
Hatch a răspuns: „Nu se ştie dacă votarea proiectului înseamnă răz- 
boiul pentru Statele Unite. În orice caz el a fost elaborat în scopul de a 
ține Statele Unite în afara războiului“. 

În ce priveşte reacţiunea cercurilor autorizate din Capitala federaă, 
Associated Press anunţă că cercurile guvernamentale, deşi se bucură 
de rezultatul votului, sunt dezamăgite de slaba majoritate obținută de 
Guvern. După aceeaşi agenţie, cercurile pomenite sperau, în urma vo- 
turilor preliminare favorabile, ca un mare număr de senatori să-şi 

schimbe atitudinea în ultima clipă. Guvernul ar fi vrut să demonstreze 
printr-o majoritate importantă că are în spatele său un întreg popor unit 
— şi să producă astfel o puternică impresie în lume şi mai ales în An- 
glia şi în Rusia. 


Guvernul spaniol a cerut la Vichy extrădarea lui Labgo Caballero. 
Guvernul francez nu s-a pronunțat încă asupra acestei cereri... 


Din Tokio se telegrafiază: purtătorul de cuvânt al Guvernului japo- 
nez anunță că trimiterea ambasadorului japonez Kurusu la Washing- 
ton, dovedeşte dorința sinceră (!?) a Japoniei de a ajunge la un sfârşit 
favorabil al negocierilor dintre cele două țări. 

Ambasadorul Kurusu se va găsi poate în situaţia de a preciza şi mai 
bine punctul de vedere japonez, care a fost de altfel formulat în mod 
destul de clar... 


Şi Statele Unite vor instala o bază navală în Islanda; Guvernul is- 
landez a demisionat. 


Comunicatul german de aseară ne informează că un submarin ro- 
mân (avem mai multe?) a scufundat în Marea Neagră vapoare sovie- 
tice pentru transporturi de trupe, cu o deplasare totală de 12 000 de 
tone. 

E prima citare a unui succes submarin românesc! Cele multe înainte! 


Printre persoanele decorate ieri, o singură madamă: Irina Procopiu, 
căreia s-a conferit comandoria Coroanei României. Ca ce? 


A murit şi Mitică Budişteanu la vârsta de 73 de ani; suferea de ini- 
mă şi de diabet. Deştept — viaţa lui a fost şi aşa, şi aşa... Moştenise de 
la tată-său moşia şi cula din Budeasa (Argeş). Şmecher, a câştigat pa- 
rale multe, şi cum trăia în cultul strămoşilor şi-a restaurat casa din Bu- 
deasa în stilul arhaic al secolului al XVII-lea, în care pretindea că fu- 
sese construită. Unul din oamenii cei mai egoişti, din câţi am cunoscut. 
E unul din foştii mei camarazi de copilărie. Se duc toți, şi rămân aproa- 

pe singur din generaţia mea... Pe vremuri ca acestea ne despărțim cu 
toţii mai lesne de viaţă... 


Radio-Londra a explicat pentru ce Anglia a trimis un ultimatum Fin- 
landei: are nevoie de linia Murmansk pentru aprovizionarea Sovietelor. 
Intrucât priveşte România şi Ungaria, Radio-Londra recunoaşte că 
România are o pozițiune specială , că a fost obligată să ia atitudinea pe 
care a luat-o — pe când Ungaria, nu. Anglia va ţine seamă (!!) de a- 
ceastă deosebire în viitor, în ce priveşte hotărârile ei, atât în timpul 
războiului cât şi după război... Cu atât mai bine dacă avem şi simpatiile 
Angliei! 


Luni, 10 noiembrie. Prima aniversare a catastrofalului cutremur 
care a costat atâtea vieţi, atâtea parale şi a deschis perioada de groază 
ce a urmat... Încă nu sunt dumirit, după atâta vreme, cum am putut tre- 
ce prin toate aceste încercări, nevătămat. Mâna lui Dumnezeu! E sin- 
gura explicare... Să se fi sfârşit cu sângele şi cu patrioticele nebunii? 


Prima zi a „plebicistului“ s-a petrecut în linişte. La toate secţiile de 
votare lume multă şi indiferentă. Au votat toți „da“ — de frică de mai 
rău, sau de frică „tout court“ (pur şi simplu). Am votat şi eu la Visarion, 
unde mulțumită deferenţei poliţiei, ofițerului şi magistraților am putut 
intra prin dos fără să fac coadă. DI Antonescu, care a înființat secții de 
vot speciale pentru toți mârlanii de prin ministere, ar fi putut să ne îm- 
partă şi pe noi foştii miniştri la secţii mai puţin „populare“. Că n-a fă- 
cut-o dovedeşte o dată mai mult că e om fără obraz... 

Ni s-au dat două buletine. Pe unul stă scris: 

„Române! 

Te legi cu tot cugetul şi fapta să sprijini pe Mareșalul Antonescu la 
împlinirea programului său de reorganizare a Statului şi a Națiunii?“ 

Şi mai jos: 

„Eu... din comuna... str. ... nr. ... de meserie... 

Mă leg să sprijin prin cuget şi faptă pe Mareşalul nostru la îndepli- 
nirea programului său de reorganizare a Statului şi a Națiunii şi-mi aş- 
tept locul şi ceasul răspunderii ce voi primi. 

Semnătura...“ 

Am umplut golurile şi am semnat şi după ce am fost trecut pe o 
listă, am depus acest legământ în mâna preşedintelui odată cu buletinul 
de vot, care se prezintă cu formula următoare: 

„Române, 

Aprobi actele guvernării dezrobitoare! a Mareşalului Antonescu şi- 
i dai încrederea ta ca să împlinească reforma Statului, organizarea 
Națiunii şi apărarea drepturilor noastre? 

Răspunde Da sau Nu“. 

Am răspuns ca toată lumea Da. 

Pe ziua de ieri au votat 974 910 persoane (rezultatele cunoscute 
până azi-dimineaţă) din care 974 893 au spus da, şi 17 nu. 


În ajunul aniversării „Putschului“ de la Miinchen din 1923, Hitler 
ţinut în sala berăriei Löwenbrän din acel oraş, tradiționala sa cuvân- 
tare. 

A făcut şi de data asta istoricul războiului începând de la „provocă- 
rile“ britanice şi mergând până la, şi inclusiv, succesele germane pe 
toate fronturile. A dat cifre mai precise asupra dezastrului rusesc. Ruşii 
au pierdut între morți, răniţi şi prizonieri aproape 10 milioane de oa- 
meni şi mai tot materialul de război. A dat lămuriri interesante asupra 
„complotului anglo-sovietic“ concretizat prin atacul iugoslav şi asupra 
conducerii actualului război cu Sovietele, în care orice chestiune de 
prestigiu este înlăturată de Statul Major german, care nu urmărește 
succese de paradă, ci distrugerea definitivă a inamicului. Astfel, Co- 
mandamentul german nu e dispus să sacrifice zeci de mii de oameni ca 
să ocupe cu un moment mai devreme Petersburgul sau Moscova. La 
Petersburg, armata germană stă pe defensivă, orice atac rusesc € res- 
pins — orașul e definitiv încercuit. Numai dacă ar veni forțe noi în 
ajutorul oraşului care nu poate scăpa de capitulare, vor da şi germanii 
asaltul final, şi cum au înaintat 1 500 de kilometri, vor mai înainta cu 
10 şi vor sfârşi şi cu această rezistenţă... „Dacă ruşii vor să distrugă 
oraşele lor înainte de a le părăsi, treaba lor — a adăugat Fiihrerul — nu 
noi vom plânge pe ruinele ce le vor fi făcut...“ 

Fiihrerul a mai spus multe, printre care că germanul vede fără teamă 
războiul mai durând şi în 1942, că potenţialul de producţie al Axei e 
mult superior potenţialului inamicilor acesteia etc., etc. 

Toate cunoscute şi puţin înveselitoare. 


A început iarna pe frontul rusesc... Operaţiile se resimt: trebuie să 
treacă perioada de acomodare până să reînceapă mişcările. Numai în 


l Tot vorbele mari şi goale! 

Crimeea domneşte activitate: ssa luat Yalta şi litoralul meridional al pes 
ninsulei. Mai rămân de ocupat Sevastopolul şi Kerci. 

Radio„Londra pretinde că la Moscova sunt 30 grade sub zero, ceea 
ce pare exagerat. Acelaşi post anunţă că 300 avioane au atacat Berlinul, 
din care 37 au fost doborâte de nemți. Comunicatele germane confirmă 
acest atac dar măţțurisesc numai foarţe puţine pagube... 

Submarinul românesc care a torpilat un vas de 12 000 tone în Marea 
Neagră e faimosul Delfinul, submarinul de care am râs atâta pe vremus 
rile bune — submarinul care ssa născut cu atâtea greutăţi în șantierele 
de la Pola... Cine ar fi crezut că era şi el bun de ceva? 


——— 


Cu prilejul serbării militare de sâmbătă, mareșalul von Rundstedt, 
comandanțyl forțelor de pe fronţul rusesc meridional, a trimis o foarte 
frumoasă şi călduroasă telegramă mareșalului Antonescu. Rundstedt se 
scuză că n-a puţut veni la Bucureşti, fiind reţinut pe front, şi în termenii 
cei mai măgulitori pențrų armata noastră urează României împlinirea 
năzuințelor sale... Mareşalul Antonescu a răspuns şi el cu cuvinte de 
recunoștință, dar modeste şi demne... 


Diferitele decrete„legi promulgate conțra evreilor vor fi contopite 
înțţaun stațųt al evreilor în care se vor stabili norme generale, căci dea 
cretele promulgate sunt uneori conțţadictorii sau cel puţin lipsite de 
coordonare. Unii pretind că cu acest prilej sițyaţia evreilor va fi îmbus 
nătățită, alții din contra, că va fi înrăutăţită... Ceea ce nu e de crezut 
(dar e aşa!), e că, cu pregătirea Stațųțųlui a fost însărcinat unul, Lecca, 
condamnat acum câțiva ani în Franţa pentru spionaj şi escrocherii =- 
o lichea fără pereche! Să fi pierdut Anţoneştii complect capul? 

Se zice că alt escroc, Mihail Manoilescu, e întrebuințat la planul de 
refacere a Staţylui pe baze corporatiste, ca specialist al „Corporatis= 
mului“ asupra căruia a scris o cațțe, compilare banală a manualelor itas 
liene... Nebunie, nebunie! 

Remanierea Guvernului e tot la ordinea zilei. Incidentul dințre Ros 
seţţi şi Enric Otetelişanu nsa fost încă aplanat, şi e mai grav decât ssa 
spus, căci țpece peste limita conflictelor personale, pe terenul conflics 
telor de principiu. Roseţţi e în materie de educaţie, şi cu aplicare la cus 
rentele legionare, pentru mâna tare şi pențry sancţiuni severe, pe când 
Otetelişanu (fost simpatizant legionar) e pențrų blândeţe, persuasiune 
şi menajări... Și unul și alțyl şisau dat demisia; Antonescu nu lesa rezols 
vat încă. Joia trecută, mareșalul a convocat pe rectorii Universităţilor 
ŞI pe directorii şcolilor superioare, şi după ce le-a spus mm cu rugăminte 

să fie transmis celor interesați — că la prima lor mișcare va împuşca 
pe studenți sau pe şcolari „ca pe câini, a rugat pe cei 13 domni pre- 
zenţi! să se consulte şi să-i recomande un ministru şi doi subsecretari 
de Stat pentru Ministerul Educaţiei Naţionale — aleşi dintre profesorii 
titulari ai Universităţilor și școlilor superioare. Rămaşi singuri, cei 13 
domni, după discuţii, au propus menţinerea lui Rosett şi a lui Oteteli- 
şanu, care — spuneau ei — au făcut treabă bună la Instrucție. Şi apoi, nu 
voiau oamenii să se compromită, laşitatea fiind atmosfera regimului2. 

Rosetti, ca să sublinieze că era demisionar a apărut sâmbătă la para- 
dă şi la dejunul cavalerilor Mihai Viteazul în uniformă de academician, 
iar ieri n-a votat la plebiscit împreună cu miniştrii sau cu funcţionarii 
ministerului său, ci la Academie... 

Cu prilejul decorării miniştrilor am aflat că Rosetti a fost singur 
academician pe care Regele Carol nu l-a decorat (când a dat Cordonul 
Coroanei fiecărui academician) fiindcă votase contra la plebiscitul din 
marţie 1938... Mareşalul Antonescu a reparat acum eroarea... 

În afară de schimbările de la Instrucție se mai vorbeşte şi de altele. 
Se zice că cei de la Economia Naţională vor fi schimbaţi, că generalul 
Stoenescu va trece de la Finanţe la Interne, că Dragoş (secretar general 
la Finanţe) va fi numit în locul lui Zwideneck la Românizare etc., etc. ... 


Ieri au fost deschise publicului expoziţiile de arme luate de la ruşi. 
Pe Piaţa Națiunii (fostă 8 Iunie, fostă 6 Septembrie) sunt expuse ar- 
mele şi echipamentele armatei de linie, pe Piaţa Palatului ale aviaţiei, 
pe Piaţa Cercului Militar ale marinei... 


Mareşalul Antonescu a spus unei delegaţii pe care a primit-o că s-au 
cheltuit până acum cu războiul 170 miliarde lei. Presupun că în această 
sumă intră şi banii plătiţi pentru armament, de un an încoace. Vai de 
noi! 


Se povesteşte că Keitel n-a venit numai ca să asiste la intrarea tru- 
pelor de la Odessa în Bucureşti şi că a avut şi o misiune specială. Deşi 


l Toate acestea mi-au fost povestite de Jora, directorul Conservatorului din Bucureşti, unul 
din cei 13 domni convocați şi prezenţi. 

2 In cursul discuţiilor, unii au propus pe Otetelişanu la care au renunțat însă, ca să nu apară 
propunerea ca o jignire împotriva lui Rosetti. Apoi Petrovici a avut 2 voturi şi Simionescu (pre- 
şedintele Academiei) 11. În cele din urmă s-a făcut însă unanimitate asupra propunerii de men- 
tinere a miniştrilor actuali... 

unii optimişti cred că această misiune ar fi fost în legătură cu soarta 
Ardealului, e mai probabil, dacă misiune a fost, să fi fost în legătură cu 
greutăţile economice pe care le întâmpinăm în schimburile noastre cu 
Germania. S-a vorbit săptămâna trecută de o călătorie a lui Antonescu 
la Cartierul lui Hitler şi de o conferinţă cu Keitel. Conferinţa poate că 
n-a avut loc la cartierul lui Hitler, ci la Bucureşti. Fapt este că Keitel a 
plecat de la Marele Cartier german cu avionul la Berlin, de acolo cu 
trenul la Bucureşti — iar de la Bucureşti a plecat tot prin Berlin: să fi 
avut de luat instrucţiuni şi de dus un răspuns? 


Sîmbătă la revistă a fost mare dezordine la tribune: până şi tribuna 
Corpului diplomatic a fost invadată de necunoscuţi care au trebuit să 
fie expulzați „manu militari“. Am auzit că toată lumea pomenea cu re- 
gret pe Gavrilă Marinescu... 

Străinii, şi în special mareşalul Keitel au fost foarte impresionați de 
strigătele continue ale mulţimii, „Vrem Ardealul!“ Manifestaţia a fost 
bine organizată: şcolile au fost înşirate de-a lungul parcursului cu în- 
sărcinarea de a striga într-una cele două cuvinte, însărcinare la care s-au 
supus cu dragă inimă... 


Regimul împuşcăturilor: 

Viaţa oamenilor nu mai contează. O telegramă din Berlin ne anunță 
împuşcarea a 20 de aşa-zişti terorişti cehi, prinşi la Viena „complo- 
tând“. Probabil că au complotat pentru eliberarea țării lor... Criminalii! 


Churchill a fost numit „Lord warden of cingue (sic) ports“. Cele 5 
porturi sunt Dover, Hastings, Sandwich, Romney şi Hythe. Aceste por- 
turi împreună cu alte oraşe din Kent, cu constituit în Evul Mediu o pus 
ternică confederație căreia se datoresc primele încercări de constituire 
a unei marine britanice şi primii paşi pe calea dezvoltării comerciale a 
Insulelor Britanice. Dar de veacuri, confederaţia „celor 5 porturi“ nu 
mai e decât o amintire. Lordul guvernator al Doverului şi „gardian al 
celor „cinque“ porturi a rămas însă ca o figură simbolică a trecutului, 
şi ca un beneficiar al tratamentuli de 25 000 livre sterline pe an... Din 
acest ultim motiv, locul e foarte căutat. Churghill e om sărac şi probas 
bil că a fost numit „pour mettre un peu de beurre dans ses épinards“ 
(pentru a-şi ameliora puţin situaţia). Norocul lui. 

11 noiembrie. Pe tot frontul rusesc, trupele germane înregistrează 
succese şi înaintări fără mare însemnătate. O acțiune mai serioasă a 
avut loc la nord, pe frontul Petersburgului, unde la est de râul Volchov, 
la sud de lacul Ladoga, pe linia Leningrad-Vologda, nemţii au ocupat 
importantul centru Zișvin, făcând 20 000 prizonieri şi luând un consi- 
derabil material de război. Comandamentul Armatei a IV-a sovietică 
n-a scăpat decât cu fuga, abandonând trenul său în care s-au găsit im- 
porțante documente. 

În Crimeea, înaintare sensibilă spre Sevastopolul bombardat și spre 
Kerci... 

În Mediterana, englezii au scufundat un convoi întreg italian com- 
pus din 10 vapoare de transport şi 3 vase de război de escortă. O măr- 
turisesc și italienii, dar pretind că a doua zi dimineaţa avioanele lor au 
avariat grav 3 vase din escadra engleză care distruseseră convoiul. En- 
glezii dau lipsă un distrugător... 


La ştirile lansate din Londra despre convocarea unui congres axist 
la Viena, în decembrie, în vederea organizării economice a Europei, 
cercurile guvernamentale germane răspund printr-o dezminţire cate- 
gorică şi adaugă cu ironie că noua Europă se creează pe câmpul de 
luptă. Asta o ştim toți — dar de obicei protocoalele nu se semnează în 
faţa tunurilor... 


Bătrânul A. C. Cuza împlineşte azi 85 de ani. Antisemit de o viaţă 
întreagă, n-a fost însă niciodată partizanul brutalităţilor şi masacrelor. 
În sufletul său de gentlemen, trebuie să sufere adânc de ororile pe care 
le vede, ca încoronare a năzuinţelor sale teoretice... 


Regele Italiei împlinind 72 de ani, am depus, în calitate de Mare 
Cruce al ordinului Sfinţilor Mauriciu şi Lazăr, o carte de vizită minis- 
trului Italiei. E aproape singurul şef de Stat în ființă de câţi mi-au con- 
ferit Cordoanele lor! 


Ofiţeri înapoiaţi de la Odessa povestesc că comandantul militar al 
Odessei era o comandantă: tovarăşa Leibovici. Madam Leibovici lo- 
cuia cea mai frumoasă casă din oraş şi trăia într-un lux rafinat, pe când 
poporul murea de foame. Casa ei a rămas aproape intactă, cu o mare 

fotografie a stăpânei, pe pian, în salon. În primele zile după ocupare, s- 
au făcut chefuri în casa d-nei Leibovici — acum a devenit loc de pele- 
rinaj pentru turişti... 


Plebiscitul a mers strună şi ieri: în total până aseară, 1 784 703 vo- 
turi cu da şi 34 voturi cu nu... 


Tânărul Agarici care s-a dovedit aviatorul nostru cel mai îndrăzneţ, 
n-a fost decorat cu Mihai Viteazul, nici nu s-a mai vorbit de el, de la 
un rând de vreme. Am aflat ieri pentru ce. Chemat şi felicitat pentru is- 
prăvile sale, mareșalul Antonescu l-a întrebat ce poate să facă pentru 
dânsul, ca să-i facă plăcere. Agarici s-a descheiat la tunică şi a înfățișat 
cămaşa verde ce purta pe dedesupt: „Să-mi daţi voie să o port pe faţă!“ 
Nu se cunoaşte răspunsul lui Antonescu, dar Agarici şters a rămas de 
pe ordinea de zi... 


Mi se spune că generalul Iacobici ar fi văr bun cu mareşalul Keitel. 
Mama lui, născută Keitel, ar fi soră cu tatăl mareşalului german. Așa 
s-ar explica extraordinara favoare de care se bucură Iacobici... şi vizita 
lui Keitel de sâmbătă! 


În decembrie va fi o săptămână muzicală românească la Viena. Va 
merge Gogu Georgescu cu Filarmonica noastră, va da concerte și va 
dirija reprezentații de Operă! Filarmonica noastră, lângă Filarmonica 
din Viena! Să râzi! Gogu vrea să dirijeze în Opera mare — dar Viena 
deocamdată îi oferă să opereze — la Volksoper! Ceartă. Intrigi. Ce e 
mai nostim e că va merge „cu banda“ (şi simpatica Toutou Georgescu 
ia parte la călătorie) dl Ică Antonescu, ca „conferenţiar“, pentru a pre- 
zenta vienezilor, nu pe Toutou, ci arta românească!!! 


Miercuri, 12 noiembrie. A treia zi de plebiscit — ieri — s-a înche- 
iat cu 2 463 230 voturi pentru şi 43 contra. Pentru amatori, ghişetele 
mai sunt deschise şi astăzi. 


Toto Rosetti, care vorbeşte perfect rusește şi a fost detaşat ca inter- 
pret pe lângă generalul von Schobert, povesteşte că a asistat la intero- 

gatorul generalului comandant al Armatei a XII-a sovietice, luat prizo- 
nier, după Kiev. Intre altele, generalul rus spunea că nemţii i-au nimerit 
într-un moment critic, tocmai când începuseră să-și refacă aviația şi 
tankurile. Toată aviația şi toate carele de luptă trebuiau să fie reînnoite 
până într-un an... Ce ar fi fost, Doamne, dacă aşa a fost cum a fost! 


Litvinov, numit ambasador la Washington, a fost în acelaşi timp nu- 
mit şi vice-comisar al poporului pentru Afacerile Străine. Probabil ca 
să fie investit cu mai multă autoritate în America, unde germanii pre- 
tind că se duce ca să pregătească un refugiu pentru Stalin şi tovarășii 
acestuia! 


Churchill a declarat că, dacă va izbucni război între America şi Japo- 
nia, un ceas după intrarea Statelor Unite în acțiune, va intra şi Anglia... 


Cu prilejul serbării de la 8 noiembrie şi a plebiscitului s-au lipit pe 
pereţii caselor şi s-au afişat unde s-a putut tot felul de lozinci patrio- 
tice... Una din ele, pe o pancardă cât toate zilele sună: „Mareşale, te 
vom urma!“ — iar dedesubt afişul vechi: „Spre adăpost“! 


Postul de Radio New York constată că Sovietele nu mai sunt în sta- 
re să monteze o contraofensivă serioasă. Întreprinderile industriale din 
Urali nu pot face față unei asemenea sarcini, iar căile de comunicaţie 
dintre Anglia şi Statele Unite de o parte şi Rusia Sovietică de alta sunt 
foarte lungi şi foarte greu practicabile. Imprumutul de un miliard acor- 
dat de America Sovietelor e mai mult platonic, căci livrări pentru Rusia 
n-ar putea fi făcute de America decât într-un an sau doi... 

Dincolo de Volga, Sovietele ar mai avea în tot 30 de divizii, mult 
mai slab înarmate ca cele deja distruse... 


Joi, 13 noiembrie. Azi-dimineaţă +2 grade. Ieri a început să fulgu- 
iască — azi ninge în toată regula. Zloată... Oribil! Vai de cei de pe front! 


Pe frontul bolşevicilor, cu toată iarna la nord, cu toată vremea rea 
la sud, se înaintează şi se înregistrează succese. În Crimeea s-a ajuns 

pe de o parte la strâmtoarea ce merge din Marea Neagră spre cea de 
Azov, la sud de oraşul Kerci m— iar pe de alta la Sevastopol. Mai rămân 
de ocupat oraşele Kerci şi Sevastopol. Trupele noastre, care acum sunt 
toate în Crimeea, nu vor merge mai departe (e vorba de Corpul Expes 
diționar al generalului Petre Dumitrescu). Nu se ştie dacă vor rămâne 
în Crimeea să facă ocupaţie şi să libereze astfel contingentele germane, 
sau dacă se vor înapoia în ţară. 

La sud-est de Tula, o divizie rusească de cavalerie a fost complect 
distrusă. Spre Rostov se înaintează, încet. La Leningrad cercul se tot 
strânge. Mari bombardări în dosul frontului sovietic, unde multe tres 
nuri Şi gări au fost distruse. Bombardări şi la Moscova, şi la Petersburg 
şi la Gorki (Nijni Novgorod). 

La Kerci, care a ajuns la o populaţie de peste 100 000 locuitori, sunt 
fabrici importante pentru armată şi în regiunea dimprejur zăcăminte ims 
portante de fier. Pătura de minereuri (pirite) e evaluată la 21⁄4 miliarde 
de tone. Mai mult ca la KrivoisRog, dar producţia de fier e mai mică: 
40% în loc de 60%. 


Finlanda a răspuns notei americane printraun lung memoriu, în care 
fără să aibă aerul, dă o lecţie de morală conducerii Statelor Unite şi cons 
chide că nu va depune armele până ce nu va goni pe sovietici din toate 
pământurile finlandeze (ruşii mai ocupă încă Hangö, insule din golful 
Finlandei şi o parte din peninsula Pescarilor care ameninţă Petsamo) şi 
nu va asigura pacea şi liniştea la care poporul finlandez are dreptul. 

Nota americană nsa fost chiar un ultimatum. Ea spune că, dacă Fins 
landa vrea garanția Statelor Unite în viitor (!!!), săsşi retragă forţele de 
pe teritoriul sovietic şi să încheie pace =— iar dacă nu cumva nsar face 
acest gest, să ştie „că se va bucura“ de inamiciția americană... 

Răspunsul Finlandei, plin de demnitate şi de hotărâre a dezlănţuit 
entuziasm la Berlin şi la Roma... 


Răspunzând informaţiilor engleze şi americane, purtătorul de cuvânt 
al Ministerului de Externe german, ministrul plenipotenţiar Schmidt, a 
declarat presei că în acest război nu vor fi sondaje germane pentru pace. 
Germania merge la o victorie complectă şi singura chestiune ce se 
pune e dacă Anglia va fi distrusă complect, sau dacă se va primi ceres 
rea de pace pe care ar faceso la un moment dat... Dacă în fața acestor 
declaraţii se pun afirmaţiile lui Churchill că probabil în 1943 un număr 
mai mare de vase va fi disponibil pentru Atlantic, din flota britanică m— 
apoi ajungem la concluzia că stăm bine... 

Atât în discursul Regelui Angliei pentru deschiderea noii sesiuni 
parlamentare, cât şi în cuvântările lui Churchill la Guild hall şi lui Roo- 
sevelt cu prilejul aniversării Armistițiului din 1918 — numai declaraţii 
de dragoste pentru Soviete şi făgăduieli de ajutor. Dragostea se arată 
atât de mare încât probabil ajutoarele vor fi foarte mici... 

DI Sumner Welles, eloquentul subsecretar american, a vorbit şi el ca 
să spună că „războiul poate fi impus Statelor Unite în orice moment“ 
— şi că pericolul la care e expusă America e mult mai mare ca în 1917 
(aluzie la atitudinea japonezilor, amici în 1917 — inamici astăzi). 


Horty şi Regele Egiptului Faruk sunt rău bolnavi. Horthy de o pneu- 
monie, Regele Faruk, nu se ştie de ce. Starea Regentului maghiar s-a 
îmbunătăţit ceva, aseară. 


În fostele provincii iugoslave situaţia e tot rea. La Split s-a aruncat 
o bombă în mijlocul muzicii (?) Vânătorilor de munte italieni: 24 de 
răniţi din care unul a murit. Şi 25 răniţi, din public. Tot la Split, s-a a- 
runcat o bombă în contra unui camion încărcat cu soldaţi. O sumă de 
răniţi şi aici... S-au făcut arestări în masă. Şi apoi? 


Generalul Huntziger, ministrul de Război al Franţei, a fost ucis în- 
tr-un accident de avion, lângă Nâmes. Generalul se înapoia din Algeria 
şi zbura spre Vishy, fără escală. Nu se cunoaşte încă cauza accidentu- 
lui. Cu Huntziger au pierit încă 6 persoane... 

Daladier, Blum & Co. care se aflau deţinuţi la castelul Burassol, în 
Auvergne, au fost transportaţi (până la Pan cu avionul) la Portalet, în 
Pirinei, unde vor fi închişi în fortărețe până la 15 ianuarie, când începe 
procesul lor... 


DI Finţescu, profesor de Drept comercial, a analizat stările de drept 
din Germania şi ca consecință a preconizat scoaterea capitolelor de- 
spre Succesiuni, despre drepturi patrimoniale și personale din Codul 
Civil... Individul trebuie să dispară, pentru fericirea comunităţii... 

DI Fințescu este și decanul Facultăţii de Drept. DI Finţescu mai 
este însă şi un caraghios! 


Războiul a întors capetele pe dos. Dacă un comercialist şi un decan 
de Universitate poate vorbi ca dl Finţescu, dacă se poate omori lumea 

cum se omoară în numele unui principiu etnic (persecuția ovreilor), de 
ce să ne mirăm că un individ plimbându-se pe ulițele Londrei într-un 
automobil, a scos un revolver şi a tras asupra oamenilor paşnici... Au 
fost 2 ucişi şi 7 răniţi! Amatorul de senzaţional n-a fost încă prins. 


S-a înregistrat ieri un mare cutremur de pământ la Ersindjan, în 
Anatolia — case dărâmate, victime multe... 


Condica plebiscitară a însemnat până aseară 2 986 943 voturi pen- 
tru — 49 de voturi contra... Votul mai ţine până sâmbătă seară. 


Sarandos, ucigaşul maiorului german Doering, a fost condamnat la 
moarte. Asasinatul a avut loc în ianuarie — mă întreb de ce o fi ținut 
procesul până acum... 


Ca să împiedice pe nemți să ne cumpere toate automobilele, Guver- 
nul a făcut o lege prin care interzicea orice vânzare de automobil fără 
autorizarea Ministerului Economiei Naţionale. Ca să eludeze legea, 
nemții au transformat actele de vânzare-cumpărare în acte de închiriere 
şi câteva zile după încheierea actului, sub pretext de accident şi de dis- 
trugere a maşinii, „indemnizau“ pe proprietar — „et le tour était joué“ 
(şi farsa era jucată). Un nou decret-lege a apărut ieri prin care și închi- 
rierile de automobile sunt supuse aprobării ministeriale. Bine... dar ce 
vor zice stăpânii noştri? 


Vineri, 14 noiembrie. Timida ninsoare de ieri-dimineaţă s-a trans- 
format către seară în ninsoare de-a binelea, cu frig şi viscol. Azi-dimi- 
neaţă viscoleşte de foc, iar termometrul arată — 80... 

Zăpdă la începutul lui noiembrie am mai pomenit, dar ger de — 8° 
niciodată! An afurisit ca acesta n-am mai văzut: n-am avut primăvară, 
n-am avut vară, n-am avut toamnă — în schimb o să avem iarnă! Când 
mă gândesc la nenorociţii de pe front, îmi vine rău... 


Plebiscitul până aseară: 3 246 499 da contra 62 nu. 

Trupele sovietice se retțag de ļa Sevastopo], decimate de aviația 
germană. După ştiri din Londra aceste trupe sunt transportate, sau ce] 
puţin se încearcă să fje tţansportate, |a Batumi. 

La Bertsch, germanii au ocupat fortificațiile de [a sudu] oraşului. 


E 


Presa germană e plină de Jaude |a adresa |ui Marinescu, ministrul 
Economiei noastre Naţionale, care a petrecut trei zile |a Berlin. Çe 
isprăvi o fi făcut |a Berlin, bineînţeles nu ni se spune — dar ca să-] 
|aude aşa ziareļe nemţeşti e o prezumţiune că a cedat |a toate cererile 
Reichului... 

Çaraghiosuļ a părăsit aseară Berlinul]. Să vedem cu ce ne vine... 


Fiihreru] a telegrafiat condoleanţe mareșalului Pétain pentru pierde- 
rea generaļuļui Huntziger. Ziarele din Berlin publică necrologuri eļo- 
gioase despre ce] dispărut... 


Procesu] inginerului Petpe Çarp, care a făcut atâta vâlvă şi a fost una 
din ultimele porcării săvârşite de camarila Regelui Çaroļ, a fost revi- 
zuit. Judecat din nou, Çarp a fost achitat de orice vină. 


Se pare că |a Qdessa totuj n-a fost distrus cum s-a spus [a început. 
Apa şi |imina eecțrică s-au putut reda Jocuitorilor. Gara e încă în pi- 
cioare, cu puţine sțricăciuni. Teatru] monumenta| a rămas neatins, şi ļa 
| decembrie se va deschide stagiunea de Qperă, cu ejementele ruseşti 
aflătoare Ja Qdessa. Se va redeschide de asemenea şi Universitatea. 
Profesorii se declară încântați de a fi scăpat de regimul bolşevic, care 
i-a martirizat 20 de ani... 

Un enorm materia] de tot fe|u| găsit depozitat în port şi prin diferite 
magazii este actua]mente inventariat de diferite „comisiuni de recupe- 
rare“ trimise de |a București. S-a trimis şi o comisie pentru „recupera- 
rea“ de instrumente de muzică (!!!) din care face parte şi Toto Brăiloiu. 
Intpebat de un prieten dacă e adevărat că pleacă |a Odessa, Toto i-a răs- 
puns: „Da, plec, fac parte dintr-un «jab-band»!“ 


w 


În Statele Unite, antiintervenţioniştii fac ce pot ca să întețească gre- 
veļe. Roosevelt are de furcă ca să |e potolească şi nu parvine totdeauna. 

Pentru ziua de 7 decembrie se anunță greva a 350 000 ceferişti care cer 
un spor de salariu de 30%... Greve mai mici izbucnesc aproape în fie- 
care zi. 


Tânărul Vintilă Brătianu a fost decorat cu „Virtutea Aeronautică“. 
A fost decorat şi Bâzu Cantacuzino, reabilitat după anchetă, în urma 
demobilizării sale disciplinare din august... 


Din cauza zăpezii a trebuit să suprimăm ultimele două zile de aler- 
gări la Băneasa: ieri, joi, şi poimâine duminică. O pagubă pentru So- 
cietatea de Incurajare — şi prin urmare pentru proprietari — de circa 
1% milion lei... 


Sâmbătă, 15 noiembrie. De aseară s-a potolit viscolul, dar e încă 
frig: azi-dimineață — 6 grade. Lumea e mulțumită că cel puțin nu suflă 
vântul... 


Pe ziua de ieri numărul voturilor la plebiscit a crescut puțin: s-a 
ajuns la 3 323 669 da şi la 65 de nu. A votat deja mai toată lumea, şi 
cei întârziați n-au îndrăznit să iasă, cel puțin mulți din ei, pe o vreme 
ca cea de ieri. Azi, ultima zi a votării... 


Aviația germană a început să bombardeze serios localităţile de pe 
țărmul Mării Negre dintre Marea de Azov şi Caucaz. Anapa, Novo- 
rosisk şi Tuapse au fost bătute la rând. La Tuapse e o mare rafinărie de 
petrol cu o conductă care se desparte de cea principală la poalele 
septentrionale ale munţilor. Cu toată iarna, comunicatul german de 
aseară anunţă pe de altă parte întăriri şi mici succese în toate sectoarele 
frontului... 

Amiralitatea engleză face cunoscut torpilarea vasului port-avioane 
„Ark Royal“. Nu se spune unde a fost torpilat vasul, dar se crede că 
în Mediterana. „Ark Royal“ a fost dat de mai multe ori ca lovit, în 
cursul acestui război — s-a spus chiar că a fost scufundat. De data asta, 
faptul este confirmat chiar de autoritatea britanică. „Ark Royal“ este al 
3-lea vas englez port-avioane scufundat în cursul războiului. Era unul 
din cele mai moderne, avea o viteză de 30 noduri pe oră şi putea să 

ducă 60 de avioane. Englezii aveau 11 vase port-avioane: tot le mai 
rămân 8... 


Modificarea legii neutralității a fost votată şi de Camera Reprezen- 
tanţilor din Washington, cu 212 voturi contra 194. Majoritatea mică, de 
18 voturi; au fost şi 29 de abţineri. Au votat pentru 189 de democrați, 
22 republicani şi 1 laburist mm contra, 137 republicani, 53 democrați, 3 
progresiști şi 1 reprezentant al fermierilor. Proiectul Guvernului n-a 
întrunit prin urmare jumătate din numărul total al voturilor Adunării 
(435). Cei care n-au venit la vot n-au îndrăznit să meargă să voteze 
contra == aşa încât s-ar putea chiar zice că antiintervenţioniştii au ma- 
joritatea în Congres... 

Acest mizerabil rezultat n-a fost obținut decât prin enormă pre- 
siune. S-a intervenit pe lângă fiecare deputat, iar Roosevelt a adresat o 
scrisoare preşedintelui Adunării prin care arăta că un vot negativ ar în- 
curaja puterile hrăpăreţe (Germania, Italia şi Japonia), ar descuraja An- 
glia, Rusia şi China şi ar încurca rău politica Statelor Unite... A scris şi 
Cordell Hull o scrisoare, tot preşedintelui... 

Rezultatul votului a dezamăgit mult cercurile guvernamentale. El 
dovedeşte că, în ce priveşte războiul, opinia publică americană e îm- 
părțită şi că, zestre guvernamentală lăsată la o parte, majoritatea ar fi 
Chiar contra-oricărei intervenţii... 

n Statele Unite, reacţiunea provocată de rezultatele votului e mare, 
de o parte şi de alta. 

La Berlin, rezultatul, prevăzut, nu se prea comentează — cercurile 
oficiale sunt convinse că promulgarea noii legi americane va duce re- 
pede la război cu Statele Unite mm şi Comandamentul german ia toate 
măsurile în vederea unui asemenea deznodământ... 


~ 


Un puternic cutremur de pământ a avut loc la 30 kilometri sud de 
Los Angeles, în Statele Unite. De la 1933 n-a mai fost în California un 
cutremur atât de puternic. Nu s-au înregistrat victime omeneşti, dar 
foarte multe case sunt stricate şi pagubele sunt mari. 


Şi Mussolini a telegrafiat lui Pétain, cu prilejul morţii lui Huntziger. 
Funerariile naţionale ale generalului au loc la Vichy. Fihrerul şi Du- 
cele au ţțimis câte un general să-i reprezinte. Generalul Vogel trimis, 

cu o delegaţie, de Hitler, a fost reținut la masă de mareșalul Pétain! De 
toate se văd în acest război! 


Avionul ce ducea pe Litvinov şi pe ambasadorul american Stein- 
hardt spre Indii, a fost silit să amerizeze pe malul de sud al Mării Cas- 
pice, la portul Pahlavi!. Nu se cunosc cauzele accidentului dar se ştie 
că cei doi cloncani au scăpat teferi. 


Comisia Prezidenţială de la Casaţie a judecat procesul relativ la con- 
trolul averii defunctului V. Iamandi şi a declarat întreaga averea ca ne- 
justificat câștigată. În consecinţă a trecut-o în patrimoniul Statului... 


A plătit scump lamandi, şi cu viaţa şi cu averea, cele săvârşite ca 
principal complice al Regelui Carol, al lui Urdăreanu şi al lui Călines- 
cu. Ca ministru al Justiţiei, nu trebuia să tolereze omoruri, fărădelegi... 
Şi dacă nu putea, trebuia să plece. Şi averea lui, toată, după propriile 
sale mărturisiri în testament, e datorită numai mocirlei în care a trăit. 
Hotărârea Comisiei e severă, dar dreaptă. Mai sunt însă şi alţii, care au 
câştigat milioane şi mai ușor decât Iamandi, şi pe care nimeni nu-i 
turbură... 


Duminică, 16 noiembrie. De la — 20° cât a fost vineri, frigul a scă- 
zut ieri la — 6° şi azi-dimineaţă la — 4°. Poate se va mai întoarce o dată 
toamna, căci prea ar fi oribil să o începem de pe acum cu gerul şi să 
țină patru luni... 


Nemţii pretind că generalul Iarnă le va veni, lor, în ajutor. Deocam- 
dată generalul Viscol le-a dat de capt, la Kerci. Profitând de îngrozitoa- 
rea vreme de vineri, ruşii, mai obişnuiţi cu frigul şi cu viscolul, au 
contraatacat linia germano-română la sud de Kerci şi ne-au dat înapoi 
cu 12 kilometri... Natural, nimic n-a apărut în comunicatele germane 
despre acest insucces — se laudă însă cu el Radio-Moscova şi se bucu- 
ră Radio-Londra... 


l Pahlavi e numele fostului Şah; pe nici o hartă nu se vede ce port a primit acest nume nou... 


www.dacoromanica.ro 


ÎNSEMNĂRI ZILNICE, 1941 451 


„Royal Ark“ a fost torpilat în Mediterană pe când însoțea un convoi 
de mai multe vase. Două submarine germane au atacat convoiul, au 
torpilat „Royal Ark“-ul şi un cuirasat de escadră „Malaya“ — „Royal 
Ark“ s-a scufundat, dar destul de încet pentru ca echipajul să poată fi 
salvat. „Malaya“ deşi grav atinsă a putut să se târască cu propriile ei 
forțe până la Gibraltar, unde va avea nevoie de lungi reparaţii, Lovitura 
a stârnit mare entuziasm la Berlin şi în Germania, dar a lăsat Anglia 
indiferentă. , 


Viscolul de vineri a favorizat pe ruşi la Kerci dar era să le răpească 
pe Stalin. Radio-Moscova anunţă că Omul Roşu împreună cu cei 6 to- 
varăşi ai lui, au scăpat şi au aterizat în siguranță, fără să spună însă 
unde. Din această comunicare rezultă că Stalin a părăsit Moscova, că 
era să piară, că a scăpat şi că a debarcat undeva, probabil la Samara... 
Păcat că a scăpat. Sau poate e mai bine aşa? 

Viscolul era să nenorocească şi pe Litvinov împreună cu tovarășul 
său de drum Steinhardt, Ştirea că avionul lor coborâse la Pahlevi nu era 
exactă; 24 de ore nu s-a ştiut nimic despre soarta lui, O ştire de la 
Londra, oficială, anunţă că dumnealor domnii Litvinov şi Steinhardt au 
ajuns teferi la Baku, 


Opinia publică americană e foarte agitată de pe urma votului Con- 
gresului, Numeroase proteste împotriva politicii de război dusă de 
Roosevelt, Pare că Președintele va întâmpina serioase greutăţi pentru 
realizarea planurilor sale, Dar nu e om să se lase... 

Noua lozincă a antirevizioniştilor e: „Poporul american va trage la 
răspundere pe cei ce-l vor târî în război“... 

La Berlin, ştirile din America sunt primite cu indiferență — cel pu- 
țin aparentă — şi cu scepticism. 


Plebiscitul s-a terminat aseară cu 3 391 160 voturi pentru şi 65 con- 
tra. E un mare succes de cifre, şi probabil că atâta s-a urmărit,., 


De ieri s-au îndulcit prescripțiile Poliţiei: se va circula în București 
toată noaptea şi localurile pot rămâne deschise până la ora 1 după mier 
zul nopţii... Era mai bine cum era; acum iar o să înceapă destrăbălaţii 
şi destrăbălatele să se încurce toată noapte pe străzile oraşului... 

Regele Mihai şi Regina Elena locuiesc la Regina Elisabeta, deoa- 
rece la Palat s-a stricat caloriferul și nu s-a putut repara până acum. 
Dacă nu s-a putut la Vodă, ce să ne mai plângem noi de întârzierile pe 
care le suferim în lucrările întreprinse! Imi pare totuşi comic să văd pe 
Regina Elena care, cum se ştie, a încasat palme de la Elisabeta — găz- 
duită în casa acesteia. E drept că Elisabeta nu e de faţă, ci la Banloc... 


Deşi cursurile Universităţii s-au deschis de mai bine de 10 zile, ieri 
s-a făcut inaugurarea oficială a anului academic. De ce această întâr- 
ziere — explice cine o vrea. Solemnitatea a avut loc în Facultatea de 
Drept, în prezența Regelui Mihai. Au pronunţat banale discursuri oca- 
zionale rectorul Hulubei, decanul Facultăţii de Drept, Finţescu, care de 
data asta n-a mai pus picioarele în străchini, şi un student ardelean. Re- 
gele n-a spus nimic, obişnuit să fie personaj mut — în schimb i-a tras 
Ică un logos, să nu-l mănânce porcii. Mai întâi, secătura de conferen- 
țiar a venit în robă de profesor — de ce? Apoi, a început prin a spune 
că a adus decretul-lege prin care se restabileau catedrele şi conferințele 
suprimate sub Armand Călinescu, precizând că se restabileşte situația 
dinaintea atentatului la mândria Universităţii săvârşit de un om străin 
de şcoală! O dublă porcărie: pe de o parte, nu Armand Călinescu a su- 
primat catedrele cu pricina, ci Regele Carol, şi dl Ică o ştie — pe de 
alta, de ce acest gest de plată demagogie într-un regim totalitar care 
pretinde că vrea să restabilească ordinea morală în toate ramurile acti- 
vităţii noastre? Ca să-şi câştige bunăvoința profesorilor şi să-l reco- 
mande pentru o catedră? Pentru asta a adus şi pe Rege? 

De frică să nu fi spus şi cine ştie ce enormităţi bolşevice, am citit 
— cu mari suferințe — tot discursul d-lui Ică. N-a spus nimic subver- 
siv, dar Dumnezeule! — ce stil! 


Se confirmă pierderea a două vedete ale Marinei noastre, în Marea 
Neagră. Vedetele au dat peste mine aşezate de muscali, şi au sărit în 
aer. Întreg, echipajul lor a pierit... 


Joi, 20 noiembrie. Un acces de gută m-a pironit trei zile în pat... Azi 
am putut să mă cobor, cu greu. Păcatele tinereţii se ispăşesc la bătrâneţe! 


Se vede că informaţia cu darea armatei noastre înapoi, la Kerci, n-a 
fost exactă — sau că acţiunea a fost foarte limitată — căci Kerciul a 

fost luat de trupele germano-române. Mai rămâne Sevastopolul de 
ocupat, şi gata şi cu Crimeea! Nemţii încep acum să vorbească de Cau- 
caz! Din Crimeea, aviația lor va putea ataca cu uşurinţă instalaţiile pe- 
trolifere de la Marea Caspică şi uzinele de la Tiflis... 

De la Berlin se anunţă că campania de iarnă a pornit pe tot frontul 
rusesc. În regiunea Doneţului şi Donului starea drumurilor oprise îna- 
intarea germană; ea va fi reluată acum pe pîmântul înghețat cu efective 
echipate pentry iarnă, aşa încât ne putem aştepta la un nou salt înainte. 

Comandamentul Suprem german comunică, că de la 1 la 8 noiem- 
brie, 2 174 de avioane sovietice au fost distruse în aer şi pe pământ, 
faţă de 183 avioane germane pierdute. Să sperăm că Comandamentul 
german nu minte... 

Generalul Udet, un as al aviaţiei germane, care în trecutul război a 
doborât 62 de avioane franceze şi engleze, un rival al lui Richtohoffen 
şi ai lui Göring — a fost ucis pe când încerca o armă nouă de luptă... 
Generalul Udet a contribuit mult la reorganizarea aviaţiei germane. De 
semnalat că concurentul său francez în ultimul război, Fonk (un as şi 
el, cu vreo 80 de victorii) scrie azi un mișcător articol necrologic şi 
vorbeşte de „inamicul de ieri devenit prietenul de azi*'... Incurcate vre- 
muri! 


N 


Generalul Sir John Dill, şeful Marelui Stat Major britanic a fost în- 
locuit prin generalul Brooke. Sir John a fost trecut guvernator al oraşu- 
lui Bombay. Unele informații dau această înlocuire ca determinantă 
prin dorința de întinerire a cadrelor (deşi generalul Dill n-avea decât 60 
de ani) ær altele pretind că e o satisfacţie dată opiniei publice engleze 
nemulțumită de conducerea războiului, chiar din punctul de vedere 
tehnic... 


Roosevelt a promulgat legea pentru înarmarea vapoarelor de co- 
merţ şi a cerut în același timp noi credite pentru înarmare, credite în va- 
loare de aproape 7 miliarde de dolari... 

Dar nici legea neutralității, nici grevele din Statele Unite nu mai 
sunt în miezul preocupărilor internaţionale. Acum toată atenţia e piro- 
nită pe negocierile americano-japoneze. Convorbirile dintre ambasa- 
dorul special Kurusu şi Cordell Hull sunt cronometrate. Discursurile 
de la Tokio, unde deputaţii îşi ţin ședințele ascultând când pe generalul 
Tojo, când pe amiralul Togo — sunt viu comentate de lumea întreagă. 
Ce va ieşi din convorbirile de la Washington, pace sau război? Nimeni 

nu poate să prevadă. Pare că nici o parte nici cealaltă nu vrea război, 
fiecare ţipă: „ia-l de pe mine că-l omor!“ == dar nu se găseşte nimeni 
care să împace lucrurile. Ele sunt cu atât mai greu de împăcat cu cât şi 
Statele Unite şi Japonia vor să înregistreze un succes final asupra ad- 
versarului... Aşa se încurcă oamenii în război! 


DP ————— 


Mareşalul Mannerheim a fost decorat cu Ordinul Mihai Viteazul, 
clasa a III-a, a II-a şi I. Ar fi putut fi decorat de mult... 


pp 


În fine ne-am liniştit: Litvinov a scăpat teafăr şi a sosit la Pahlevi 
cu vaporul, venind de la Baku. Dar nu e însoţit, cum s-a spus, de Stein- 
hardt, ambasadorul Statelor Unite, ci de Sir Walter Monkton. Stein- 
hardt, după alte ştiri, pare să fi fost în avionul lui Stalin, care a scăpat 
şi el de prăpăd... 


Subsecrețariatul Aprovizionării a fost suprimat şi demisia lui Negel, 
dată acum vreo 20 de zile, a fost primită. Adică s-a suprimat subsecre- 
tariatul Aprovizionării de pe lângă Ministerul Economiei, ca să se 
reînființeze pe lângă Ministerul Apărării Naţionale, şi în locul lui 
Negel a fost numit generalul Constantin. Cu alte cuvinte s-a militarizat 
Aprovizionarea... Atâta timp cât nu va fi o direcţiune unică în ce pri- 
veşte aprovizionarea civilă, cea militară, transporturile şi moneda — 
nu se va ajunge la nimic. Prin noua măsură s-a făcut un pas: s-a împre- 
unat! aprovizionarea civilă cu a armatei — mai rămân moneda şi trans- 
porturile. Prin urmare nici noua combinaţie nu va da rezultatele dorite. 

Mi se spune că Negel e amărât. După atâta vreme spera să nu se mai 
vorbească de demisia lui. Mareşalul i-a trântit-o în nas, la ultimul Con- 
siliu provocat de lipsurile pieții Bucureşti şi de nemulțumirea crescân- 
dă a tuturor... 

Nici Marinescu nu stă bine. Şi-a scăpat locul fiindcă nu putea fi 
schimbat imediat după întoarcerea sa de la Berlin — s-ar fi putut inter- 
preta înlocuirea lui ca o dezaprobare a celor încheiate cu nemții... 

Dar s-a încheiat ceva? 


~ 


În Germania s-a creat un Minister pentru administrarea teritoriilor 
ocupate din Rusią. Aceste teritorii au fost împărțite în două: Ostlandul, 


1l Greşală: nu sra împreunat deloc... 

cuprinzând Statele Baltice şi Rusia Albă — şi Ucraina, cuprinzînd res- 
tul. În fruntea Ministerului a fost numit Rosenberg, publicistul şi teore- 
ticianul nazismului. Rosenberg fiind născut şi crescut la Reval, vor- 
beşte perfect ruseşte. E însă un om periculos şi întrupează nu numai 
spiritul dar şi apucăturile de partid. Şi el şi Himmler, sunt printre cei 
mai urâţi de burghezia germană... 


Grecul Sarandos, ucigaşul maiorului german Doering a fost execu- 
tat prin împușcare, vinerea trecută 14 noiembrie, la orele 14,45. Cifra 
14 n-a purtat noroc de data asta... 

Unul din asasinii ofițerilor germani din Franţa a fost identificat: se 
numeşte Brustlein, prin urmare e de origine neamţ! A fost identificat 
dar n-a putut încă fi arestat. In schimb, s-au găsit arme explozive şi 
granate în localuri abandonate de banda care le mânuia. Cercetările 
continuă... 

Piaţa de la poalele Mitropoliei care a fost pe rând botezată Bibescu 
Vodă, 8 Iunie, a Națiunii, 6 Septembrie a fost acum şi defintiv (!!) re- 
botezată ca Piaţă a Națiunii! 


Greta Garbo, fetiță suedeză fotogenică şi prostuță, care şi-a făcut un 
nume ilustru în cinematograf şi a înnebunit multă lume prin frumu- 
seţea ei, a hotărât să o sfârșească: s-a căsătorit cu doctorul Hanser, spe- 
cialist „pentru slăbire“, la Holywood... 


Am citit în pat cartea lui Paul Allard, „Les responsables du desas- 
tre“. Multe lucruri cunoscute sau ştiute — dar mai spune acolo, omul, 
şi unele de necrezut. Astfel pretinde că Franţa a intrat în luptă, în mai 
1940 cu 95 avioane de bombardament și 450 de vânătoare, pe cînd 
Germania mărturisea 12 000!!! Fără să mai subliniem că avioanele de 
vânătoare franceze făceau 300 kilometri pe oră iar cele de bombarda- 
ment 250 — pe când avioanele germane puteau facer 634 şi 400 kilo- 
metri...! 


Witzleben îmi face o lungă vizită. E foarte îngrijorat de viitor din 
cauza „bolşevismului“ Partidului Nazist din Germania. Va putea Hitler 
să pună stavilă curentului pe care toţi gheşeftarii partidului, Rosenberg, 
Himmler, Ley, Funk şi alţii îl întrețin? Hitler e foarte rău înconjurat; 

vede din când în când pe Schacht, dar nu îndrăznește să mărturisească 
că-l vede; îl vede pe ascuns... Militarii, mareșşalii şi generalii sunt nişte 
proşti în politică, şi pe ei nu se poate conta — zice Witzleben... 

Witzleben e îngrijorat şi pentru noi. Clodius, un pezevenghi ce pes- 
cuieşte în toate apele turburi (părerea lui Witzleben) şi care s-a pus la 
Berlin în slujba partidului după ce a expediat pe Wohlthat la Tokio şi a 
decapitat astfel şi pe Göring — Clodius, de câte ori vine la Bucureşti, 
intrighează cu Ică în favoarea legionarilor... Aşa crede Witzleben. Poate 
se înşeală... 


Regina Elena şi Regele Mihai pleacă duminică în Italia — o scurtă 
călătorie de vacanţă... 

Nevastă-mea a văzut ieri pe Nelly Catargi (dama de onoare a Re- 
ginei) care i-a povestit că Regina e într-o stare de nervi oribilă din cau- 
za ororilor ce se săvârşesc împotriva ovreilor, orori ce-i sunt aduse la 
cunoştinţă prin diferite petiţii şi suplici... Prin cea din urmă, nenorociţii 
cereau ca cel puţin copiii până la 7 ani şi femeile însărcinate să fie 
siguri de viață. Regina a chemat pe Antonescu, care a luat-o de sus, i- 
a spus că „o politică începută trebuie continuată“, că ovreii exage- 
rează, că tot mai omeneşte (!!) ne-am purtat noi decât nemții care pun 
pe ovrei să sape lungi tranşee, apoi îi ucid cu mitralierele, îi aruncă în 
şanţ, pun pe deasupra un strat de pământ — şi încep iarăşi... Regina a 
plâns, a protestat împotriva acestei transformări a soldaţilor români în 
asasini, a invocat răspunderea morală, a arătat că vom plăti scump a- 
ceste excese — toate au fost zadarnice căci n-au mişcat pe Antonescu. 
Despărțirea între el şi Regină ar fi fost rece... 


Vineri, 21 noiembrie. Posturile engleze de emisiune fac mare larmă 
în jurul unei ofensive pornite de trupele britanice pe frontul Libiei, la 
Tobruk. Englezii spun că această ofensivă pregătită de 5 luni, deschide 
al 2-lea front cerut de Stalin impotriva nemților. Trupele britanice ar fi 
înaintat cu 100 de kilometri în spre Cirenaica... 

Nemţii şi italienii neagă succesul britanic şi pretind că înaintarea 
engleză s-a efectuat în deşert, în „no man’s land“ (în ţinuturi nelocui- 
te), şi că forțele italiene şi germane au respins atacul îndreptat împo- 
triva lor. Oricum ar fi, chiar dacă englezii au avut un mare succes în 
Libia, nu poate fi vorba de al doilea front cerut de Stalin, căci Stalin 
l-a cerut în Europa şi împotriva nemților — nu a italienilor! 

„Pe frontul de est nimic nou“ — adică bombardări, distrugeri, îna- 
intări şi prizonieri bolşevici! 


Şi la Kiev au fost explozii întârziate, ca la Odessa. Când s-a repus 
în funcțiune uzina electrică (după reparare) au sărit în aer 50-60 de ca- 
se din centrul Kievului! Şi la Harkov, s-au găsit mine cu explozie în- 
târziată: s-au adunat peste 75 kilograme de dinamită şi alte explozive. 


Giuriadi, maiorul, fiul verișoarei mele a venit ieri să mă vadă. A 
făcut războiul cu divizia blindată a generalului Sion. Mi-a povestit şi 
el cu groază de masacrele de ovrei din Basarabia. Femei cu copii în 
braţe, rănite, cereau să se pună capăt suferințelor lor, cu un glonte. Bă- 
trâni fără apărare, erau uciși fără milă. Și fără nici un criteriu, fără nici 
o bază de culpabilitate. Ucişi fiindcă erau ovrei! Cum vom justifica 
noi, mai târziu, faţă de omenire aceste orori? Giuriadi mi-a spus: „Am! 
rămas cu mâinile curate, n-am ucis, n-am dat ordin să ucidă pe nimeni!“ 


Nemţii răspândesc ştiri teribile despre cele ce se petrec în Statele 
Unite: producţia de automobile a fost redusă cu 50%, grevele din mine 
şi de la căile ferate au zdruncinat întreaga producție, inflația monetară 
bate la uşă! . Aceste ştiri trebuiesc luate drept bune cu dramul. Fapt este 
însă, că toate nu merg pe roate pentru politica războinică, în Statele 
Unite şi că curentul intervenţionist a mai slăbit, de la votul atât de par- 
şiv al legii pentru înarmarea vaselor... 

Negocierile nipono-americane continuă. Ambasadorul extraordinar 
Kurusu, împreună cu ambasadorul în post Nomura, au avut şi ieri între- 
vederi cu Cordell Hull. Până acum nu se ştie nimic despre mersul trata- 
tivelor. Atmosfera este însă mai mult pesimistă, atât la Tokio cât şi la 
Washington... 


A apărut decretul prin care generalul Constantin Constantin a fost 
numit subsecretar de Stat al Aprovizionării pe lângă Ministerul Apă- 
rării Naţionale. Decretul de organizare al noului Subsecretariat n-a 
apărut încă: sunt greutăţi pentru fixarea serviciilor care vor rămâne la 
Ministerul Economiei şi a celor care vor trece, cu nou Subsecretariat, 


l O afirmă şi senatorul Baruch, deşi democrat rooseveltist... 

la Ministerul Apărării. Neînţelegere mare între civili şi militari — și 
nimeni ca să-i împace. Marinescu e un zăpăcit fără autoritate... 


Azi se inaugurează la Viena săptămâna artistică românească. A ple- 
cat de alaltăieri Bușilă (cu doamna) ca să reprezinte Guvernul la aceas- 
tă inaugurare. O expoziţie de artă populară, concerte date de Filarmo- 
nica București cu Gogu Georgescu, reprezentaţie de operă cu șopârlele 
şi peştii noştri — de toate... E lată rău, cum ar zice Victor Antonescu... 


Mi se spune că s-ar fi curăţit și primarul Modreanu, pe chestiunea 
aprovizionării. Cu toate că e cumnat cu Ică, va fi înlocuit prin... Cos- 
tică Angelescu (fostul guvernator şi ministru)! Să fie acțiunile lui Ică 
în scădere?... Cam aşa se vorbeşte... 


Personalul sanitar a fost citat de mareşalul Antonescu, pe ordin de 
zi, pe armată. Organizaţia serviciului nostru sanitar a fost în război, de- 
plorabilă — dar personalul s-a purtat de minune. Citaţia este cât se 
poate de meritată. Cu acest prilej au fost citate şi: Consiliul de Patronaj 
(Madam Rica!!), Crucea Roşie şi Societatea Ortodoxă a femeilor ro- 
mâne. 

Ar fi trebuit însă scos de pe „palmares“ numele d-nei Veturia Goga, 
care a făcut afaceri... Cea din urmă: a publicat o ediţie a versurilor lui 
Goga cu bani strânşi pentru răniți! Şi-a avut îndrăzneala să o mărturi- 
sească, pretinzând că Goga a fost primul luptător român pentru unita- 
tea națională, şi că prin urmare din banii adunaţi pentru soldaţi, i se 
cuveneau şi lui... 


A murit şi Ion Zelea-Codreanu, tatăl lui Corneliu. A murit la Sana- 
toriu Gerota de pe urma unei operaţii. Bătrânul Zelea-Codreanu, cu 
toate scăderile lui, ar mai fi putut strânge în jurul său din resturile Miş- 
cării Legionare, dat fiind prestigiul numelui pe care-l purta, în ochii că- 
măşilor verzi... Din acest punct de vedere, şi numai din acesta, moartea 
lui e o pierdere pentru ce a mai rămas din Mișcare. Nu e vorbă, „ce a 
mai rămas“ — sunt mai ales comuniștii, care cu sau fără Zelea Codrea- 
nu tatăl îşi vor mai ridica o dată capul, spre nenorocirea noastră... 

După ultimul recensământ, populaţia Indiei a ajuns la 388 milioane 
suflete! Un spor de 15% în zece ani!! 


DI Ică a luat parte la o şedinţă a Colegiului Inginerilor şi a expus 
Corpului nostru tehnic „cum vede mareșalul reconstrucția României 
reînoite““, pe bază de corporatism şi de colaborare între Stat şi „corpu- 
rile profesionale“... A încurcat-o aşa, încât nimeni n-a priceput nimic. 
La sfârşit, a cerut Colegiului ca până la 3 săptămâni să-i elaboreze şi 
să-i prezinte un plan de colaborare între Corpul tehnic al inginerilor 
și Stat. Dictatura „sui generis“, în care victimele trebuie să-şi redacteze 
actul lor de pieire... 


În Franţa au fost arestaţi 4 comunişti, din care 3 şefi ai mișcării. La 
descinderile făcute s-a găsit un enorm material terorist... Alte arestări 
sunt iminente... 


Generalul Weygand a fost pus în retragere, cu un ordin de zi pe ar- 
mată măgulitor din partea mareşalului Pétain. Funcţiile de Delegat ge- 
neral al Guvernului în Africa, pe care le ocupa generalul au fost supri- 
mate. S-au înființat în schimb comandamente militare şi un „Secre- 
tariat general“ pentru posesiunile din Africa... 

Punerea la retragere a lui Weygand trebuie să fie cu cântec — dar 
deocamdată, acest cântec, nu-l cunoaştem. 


Litvinov şi Monkton, lângă care de data asta a apărut din nou amba- 
sadorul american Steinhardt, au ajuns după mai multe peripeții, cu a- 
vionul, la Cairo... 


Radio Londra anunţă că ruşii ar fi străpuns frontul german la sud de 
Moscova. Comunicatele germane sunt însă în contradicție cu această 
ştire, ce pare puţin întemeiată... 


Sâmbătă, 22 noiembrie. Englezii fac mare tărăboi cu ofensiva lor 
în Libia. Pregătită de luni de zile, se zice că ar fi susținută printr-o ar- 
mată de 750 000 de oameni, perfect înarmaţi, şi de data asta la înălți- 

mea trupelor germane. Prin această ofensivă, Anglia urmăreşte mai 
multe scopuri. Mai întâi să dovedească că e capabilă de inţiativă şi să- 
şi repare prestigiul adânc zdruncinat prin faptul că a stat cu braţele în- 
crucişate — sau a mâncat bătaie — pe când nemţii zburau din victorie 
în victorie. Apoi, să gonească pe italo-germani din Africa de Nord ca 
să scape Suezul, Siria şi Irakul de o ameninţare din acea parte. În fine 
să constituie acel al doilea front cerut cu atâta insistență de sovietici. 

La Londra se pretinde că „limojarea“ lui Weygand a fost hotărâtă în 
legătură cu această ofensivă britanică: nemţii s-au temut ca trupele en- 
gleze, după ce vor ajunge la Ţunis (!!!) să nu dea mâna cu ale lui Wey- 
gand şi au impus mareșalului Pétain înlocuirea acestui general, nesigur 
în ce priveşte convingerile politice... 

Germanii ironizează această bănuială englezească şi afirmă că 
ofensiva britanică din Libia se va prăbuşi ca şi cea din iarna trecută. 
Până acum ştirile de la Londra şi Berlin asupra operaţiunilor militare 
din Marmaica (unde a avut loc şocul) sunt contradictorii... Ţrebuie să 
mai aşteptăm o zi, două. 

Pe frontul rusesc, nimic senzaţional. Pare cert că nemții încep o 
campanie de iarnă şi că s-au organizat în acest scop, cu priceperea lor 
obişnuită. 

La Moscova şi mai ales la Petersburg, viața pare să fi devenit un in- 
fern. Mor oamenii de foame şi de frig, şi mai execută şi comisarii bol- 
şevici pe refractari. E cel mai îngrozitor război care s-a văzut vreodată... 


Se vorbeşte acum de Caranfil ca primar al Bucureştiului. Ar fi mai 
nimerit decât Costică Angelescu. La Instrucție Publică se spune că va 
fi numit Finţescu... De ce nu? 

Deşi primarul n-a fost schimbat încă, Ministerul Economiei Naţio- 
nale a dat azi-dimineaţă un comunicat prin care aduce la cunoştinţa pu- 
blicului că importul oricăror provizii alimentare în Capitală este liber 
şi că s-au dat instrucţii în acest sens la toate barierele. 

Ministerul a mai dat de vreo două ori un asemenea comunicat, dar 
dl Modreanu n-a ţinut seamă de el şi a confiscat toate alimentele ce 
căutau să intre în Bucureşti. Să sperăm că s-a luat prostului autoritatea 
din mână! 


S-a redeschis Muzeul Ţoma Stelian. Edificiul fusese aproape dărâ- 
mat de cutremur. A fost reparat şi curăţit de toate farafastâcurile cu 
care-l împodobise arhitectul Berindei, cel fără de gust, 

În muzeu au fost expuse operele pictorilor români moderni, de la 
Andreescu şi Grigorescu încoace. 


Duminică, 23 noiembrie. Trupele germane au ocupat Rostovul pe 
Don. E un mare pase înainte căci acum drumul spre Novorosisk şi în 
spre Caucazia septentrională e deschis. Răscruce mare de drumuri, 
Rostovul care în preajma războiului trecuse de 500 mii locuitori, mai 
e şi un centru important industrial cu fabrici de tractoare, de automo- 
bile şi de aeroplane. Tot la Rostov se bifurcă marea conductă de petrol 
de la Baku. Pare într-adevăr că pe frontul rusesc generalul Iarnă e de 
partea nemților: de când au înghețat drumurile şi mlaştinile, forțele 
germane au luat un nou avânt... 

Tunurile şi bombele avioanelor germane vor stăpâni acum toată re- 
giunea la est de Marea de Azov şi până la Novorosisk, aşa încât aero- 
planele sovietice ce ar voi să vină până la noi vor fi silite să decoleze 
din Georgia — şi de acolo drumul peste mare e greu iarna, şi lung. Aşa 
încât pentru noi ocuparea Rostovului mai are şi o importanţă specială 
de securitate aeriană... În Africa de Nord, ofensiva engleză continuă, 
cu noi succese, pretind cei de la Londra — cu stăvilirea atacului, afir- 
mă cei de la Berlin şi mai ales cei de la Roma. Aceştia vorbesc cât îi 
ţine gura de succesele Diviziei „Ariete“, care ar fi distrus multe tancuri 
engleze şi făcut mulți prizonieri. Complezenţa ce se pune în relatarea 
isprăvilor Diviziei „Ariete“ dovedeşte însă că frontul celorlalte divizii 
italiene merge mai prost... 

Limojarea lui Weygand continuă să fie viu comentată. Unii cred că 
a fost preludiul unui plan de debarcare a trupelor germano-italiene în 
Tunisia pe drumul cel mai scurt şi mai sigur, Sicilia — insula Pante- 
laria-Bizerta. S-ar înscena un atac al coastelor tunisiene de căvre avi- 
oane ce ar fi apoi „declarate“ britanice, sau poate o răscoală a italie- 
nilor împotriva Beiului — şi pretextul unei intervenţii germane ar fi 
găsit. Pétain ar fi consimțţitor, dar Berlinul şi Roma se temeau de o po- 
sibilă reacţie a lui Weygand cu forţele sale din Algeria şi Maroc... Vii- 
torul ne va arăta dacă aceste presupuneri, ce găsesc crezământ în cer- 
curile noastre diplomatice, au fost sau nu justificate. 

Pe frontul libian a căzut generalul german von Briesen, comandan- 
tul unui corp de armată... Pe frontul rusesc a fost doborât şi faimosul 
colonel Mölders, asul aşilor germani, omul cu 115 victorii aeriene la 
activul său... 

Negocierile dințe Japonia şi Statele Unite paz să fi ajuns la yn 
punct mort. E aproape sigur însă că Japonia ny va declara război Rusiei 
Şi cy atât mai puţin Statelor Unite. Ea va lăsa adversarilor ei rolyl de 
agresor... 


Există un post de emisie clandestin, la noi — postul „România Ma- 
re“, care înjură de dimineața până seara pe ynguri şi răspupde la toate 
obrăzniciile lor. Se crede că acest post e clandestin nymai cy nymele, 
şi că a fost instalat de chiar Gyvernul nostru... 

Relaţiile noastre cy yngurimea sygt de altminteri din cele mai încor- 
date, şi iar ay început să circule tot felyl de zvonuri care merg până la 
afirmaţia că o ocypaţie militară a Ungariei din partea Germaniei, ar fi 
discytabilă în momentul de față la Berlin. Horthy a fost greu bolnav, 
sănătatea sa s-a mai îmbypătăţit, dar acym ar fi iar foarte răy, pe moar- 
te. Germanii se tem că moartea eventuală a Regentului să nu provoace 
în Ungaria mari încurcături =- de aci ideea ypei ocupații... 

Ny încape îndoială că situaţia noastră la Berlin e mylt mai bypă as- 
tăzi ca a Ungariei. Că nemții nu iau partea maghiarilor în revendicările 
noastre asupra Transilvaniei, o dovedeşte înainte de toate atitudinea 
dârză lyată în această chestiyne de mareșalyl Antonescy, care ny iese 
din ordinele lui Hitler, a dovedit-o cy prisosință. N-ar vorbi Antonescu 
cym vorbeşte, dacă ar şti că merge împotriva vederilor Fiihrerulyi. Mai 
Sunt şi alte imponderabile: la Săptămâna românească din Viena s-ay 
expus hărţi şi docymentări relative la ţinuturile ardelene cotropite; tot 
la Viena, rulează acym yn film românesc, „Transilvania“, cy vederi din 
Cluj, din Sălaj, din Maramureș =r- regimentele, în fine, care se refac cy 
lozinca „război împotriva ungurilor“ au primit fiecare câte yp instruc- 
tor german... Dacă nemţii ar fi de partea yngurilor, ar opri toate aceste 
manifestări cy yn simply gest... 

Că situaţia noastră este excelentă la Berlin, mi-o confirma ieri şi un 
gazetar italian, foarte deştept, Damiani, sosit de la Berlin. „În Germa- 
nia ideea Axei a rămas neatinsă, dar ny se mai vorbeşte acym =r spy- 
nea Damiani -= de Axa Berlin-Roma, ci de Axa Berlin-București...“ 
Exagerarea politicoasă, dar totuşi simptomatică... 


O formulă a lyi Damiani: „Popoarele Eyropei vor fi cincizeci de ani 
ferecate de germani în lanţurile sclaviei. Nymai noi italienii şi dvs. ro- 
mânii vom sta ceva mai bine: vom avea situaţie de liberți -m= noi fiindcă 

suntem cei mai vechi aliaţi, iar dvs. fiindcă v-aţi bătut bine...!“ Pe bu- 
zele unui italian, formula nu e lipsită de haz... 


Comisia Plebiscitului va remite azi oficial Conducătorului, rezulta- 
tul votului. Cu acest prilej, mareşalul Antonescu a lansat un nou ma- 
nifest către ţară, un manifest de mulțumiri. Nimic interesant. Tot alea 
şi tot alea, de data asta sosul a fost pregătit de Ică. E grețos... 


Azi are la înmormântarea lui Ion Zelea-Codreanu, „într-un cadru 
strict familial“. Vom vedea... 


Cardinalul Baudrillart, om cu mare cultură se ridică împotriva bol- 
şevismului rusesc, în numele religiei, şi arată tot ce au avut bisericile 
de suferit din partea lui Stalin. Un răspuns măgarului de la Canterbury... 


Paul Zănescu, fiul prietenului nostru Alexandru a fost citat de 3 ori 
la ordinea de zi şi propus pentru decoraţii române şi germane. Am citit 
ieri citaţiile: sunt foarte frumoase. Într-o vreme în care toţi „domni- 
şorii“ se codesc, purtarea lui Paul Zănescu merită toate laudele... 


Regele Mihai şi Regina Elena au plecat azi-dimineaţă spre Italia. 
Au plecat prin Cernăuţi-Lemberg-Cracovia- Viena, ca să nu treacă prin 
Ungaria... 


În şedinţa ultimului Consiliu pentru aprovizionare, prezidată de 
mareşalul Antonescu, au avut loc scene de toată nostimada. Generalul ` 
Modreanu, convins că fusese convocat ca să fie „demis“, a luat-o îna- 
inte şi şi-a oferit demisia... Antonescu a început să urle: „N-ai dreptul 
să dai demisia, eşti soldat, trebuie să stai la datorie — n-ai dreptul să 
dezertezi! Eu pot să destitui pe incapabili, dar nu vreau să aud de demi- 
sie!“ Modreanu a explicat că n-a înţeles să dezerteze, dar că, nu vrea 
să stea în drumul d-lui mareşal, dacă se găseşte un om mai destoinic. 
Într-un regim însă în care fiecare Minister dă ordine care se bat în capt 
cu ale celorlalte, el, Modreanu nu poate face nimic în fruntea Primă- 
riei Capitalei... Mai ales, în ce priveşte aprovizionarea, concurenţa 

dintre autorităţile civile şi cele militare, împiedică orice organizare ra- 
țională. Antonescu s-a întors spre generalul Constantin Constantin şi a 
început să-l înjure cum numai el ştie: „Măsurile d-tale sunt idioate, ţi-ai 
ridicat lumea în capt, nu-ţi dai seama de ce faci etc., etc.“ Cei prezenţi 
credeau că are să-l dea afară nu numai din capul aprovizionării oştirii, 
dar şi din armată... Spre stupefacţia tuturor însă a conchis: „Are drep- 
tate Modreanu, trebuie o singură direcție pentru aprovizionarea mili- 
tară şi civilă...“ — şi adresându-se lui Constantin: „D-ta să iei Subse- 
cretariatul Aprovizionării, şi să îndestulezi şi pe civili şi pe militari! Îţi 
iei răspunderea?“ Generalul Constantin, care se şi văzuse împuşcat, a 
făcut „drepţi“ şi a răspuns hotărât: „Mi-o iau!“ Şi aşa a fost hirotonisit 
subsecretar de Stat al Aprovizionării... 
Vai de noi! 


Luni, 24 noiembrie. Comunicatul german anunţă că în Libia au fost 
distruse 260 de care blindate, 200 de vehicule automobile şi 25 de avi- 
oane britanice şi că ofensiva engleză e oprită pe loc. Comunicatul ger- 
man e lipsit de comentarii, dar cel italienesc povesteşte minuni... 

Englezii, fără să fie nici ei prolicşi, pretind că ofensiva lor mege 
bine, dar mărturisesc mari pierderi... Turpele britanice care atacă din 
sud şi sud-est n-au putut însă da mâna până acum cu cele din Tobruk, 
nici degaja această poziţie întărită. 

Cert este că ofensiva engleză a fost bine pregătită și este serioasă. 
O recunosc şi germanii... 


În negocierile americano-japoneze de la Washington, puţin opti- 
mism pe ziua de ieri. Negocierile continuă. La ele nu participă nici un 
delegat sovietic și pare că problema rusească nu e pusă în discuție, ci 
numai a Chinei, a mărilor din sud şi a ţărilor în jurul acestor mări... 


Mölders n-a fost doborât în luptă; a pierit într-un banal accident de 
avion. Avionul-curier în care se afla, în regiunea Breslau, pe care nu-l 
conducea şi în care era simplu pasager — s-a prăbuşit din ce cauză nu 
se ştie şi omul care a înfruntat de sute de ori moartea în luptă, care do- 
borâse singur 115 avioane, a murit carbonizat ca simplu pasager... Ce 
e şi soarta! Mölders n-avea decât 28 ani, ajunsese colonel şi avea cele 
mai mari decoraţii de război... Moartea lui a produs mare jale în armata 
germană şi în toată ţara... 

Comisia Plebiscitului, cu toți membrii în păr a remis ieri mareşalu- 
lui rezultatul votului. Au fost 3 446 957 de da , 64 de nu şi 36 de vo- 
tanţi au aprobat trecutul dar au refuzat să se lege pentru viitor. Mareşa- 
lul a adresat câteva cuvinte Comisiei. Ca întotdeauna când nu-şi bagă 
nasul şi condeiul Ică, cuvântarea sa a fost scurtă şi bună. Ce deosebire 
cu manifestul de ieri către țară, care pute a Ică şi a demagogie tresvită! 
Antonescu şi-a exprimat mulțumirea, nu atât pentru încrederea ce i s-a 
arătat (se vede că se mulţumeşte cu a nemților), cât pentru dovada de 
unire pe care unanimitatea votului a dat-o... Şi a mai insistat şi asupra 
faptului că votul populaţiei din Basarabia şi Bucovina trebuie să fie 
considerat ca o nouă consimţire de realipire a acestor două ţinuturi la 
Patria-Mamă. 


Miniştrii economici s-au reunit din nou sub preşidenţia lui Antones- 
cu, sub formă de „Consiliu de Coordonare“ şi au hotărât să încurajeze 
crescătoria... iepurilor de casă! 

Comunicatul care s-a dat ne spune că, pe lângă această importantă 
hotărâre, s-au mai luat şi următoarele: 

1) Blocările de grâu şi de diverse produse agricole nu se vor mai 
face de acum înainte decât de Ministerul Apărării Naţionale; 

2) Se vor simplifica formalităţile administrative pentru circulația 
produselor agricole, vegetale şi animale; 

3) Se vor lua măsuri pentru ieftinirea transporturilor şi pentru supri- 
marea speculei la care se dedau căruţaşii şi proprietarii de camioane. 
Generalul Constantin va crea un parc de vehicule pentru transporturi 
particulare cu mijloacele disponibile ale armatei; 

4) S-a blocat orzul, ca să fie destulă sămânță la primăvară pentru în- 
sămânţarea ogoarelor de grâu rămase neînsămânțate; 

5) S-a hotărât transformarea muncii de interes obştesc impusă o- 
vreilor, într-o taxă şi un impozit; 

6) S-a hotărât încă o dată cultivarea cu legume (t) a locurilor virane, 
cu noi sancţiuni în caz de nesupunere a proprietarilor; 

7) S-a hotărât o abundentă distribuire de fier, pe tot cuprinsul ţării... 

Şi toate se vor drege! 


Un gazetar japonez sosit de la Moscova la Kuibâşev (Samara) de- 
scrie ca îngrozitoare situaţia din Capitala sovietică. Lipsă totală de ali- 
mente şi de combustibil; pe străzi, toate tăiate de baricade, numai fe- 
mei şi copii: toţi bărbaţii au fost înrolați şi trimişi pe front... 

Și Radio Moscova arată lucrurile sub un aspect cât se poate de 
pesimist. 


A încetat din viaţă şi biata d-nă Iorga, aproape la sorocul unui an de 
la asasinarea soţului ei... A murit de cancer, dar și de inimă rea. 


În China moare lumea săracă de frig. S-au găsit sute de cadavre, 
adulţi şi copii. Ingrozitor! 


Săptămâna română continuă la Viena cu mare, mare succes — aşa 
reiese din ziare cel puţin, din cele de la Viena. Gogu Georgescu şi Fi- 
larmonica noastră au triumfat sâmbătă seară. A contribuit mult la suc- 
ces și pianistul nostru Lipatti, şi, să zicem surâsul, lui Toutoul. 


Ică organizatorul, continuă să-și expună ideile privitoare la recon- 
struirea Statului român în fața diferitelor corporaţii. După ingineri, a 
fost ieri la doftori, pe care i-a încântat. Le-a spus că până acum Statul 
român n-a fost organizat (!!), că totul a fost copiat din străinătate (a- 
tunci cum?), şi că de la Antoneşti purcede lumea. Totul într-o frazeo- 
logie stercorată de fetidă cât de confuză. Ce am făcut noi Doamne, ca 
să cădem pe asemenea mâini? 


Regele Mihai și Regina Elena n-au plecat ieri. Pentru ce? Se zice că 
pleacă azi. 
În schimb a plecat aseară dl Ică la Berlin. Pentru ce? Nu se ştie... 


Marţi, 25 noiembrie. Știm acum pentru ce a plecat dl Ică, duminică 
seara la Berlin: ca să asiste la „comemorarea“ şi reîncheierea Pactului 
Antikomintern, de data asta întins şi la alte naţiuni decât cele trei sem- 
natare de la început — Germania, Italia și Japonia. Guvernul Reichului 
vrea să dea acestei reînnoiri a Pactului Antikomintern o mare însemnă- 
tate şi să impresioneze masele populare din lumea întreagă. Pactul a 
fost încheiat, pe 5 ani, la 25 noiembrie 1936. Acum vor semna alături 


l Soţia lui Georgescu, fiica d-nei Buşilă. 

de cele 3 mari Puteri ale Axei şi următoarele State: România, Ungaria, 
Croaţia, Slovacia, Finlanda, Bulgaria și China naționalistă. Reprezen- 
tanţii acestor ţări au fost poftiţi la Berlin şi cu prilejul prezenţei lor în 
capitala Reichului — pe noi ne reprezintă Ică! — se vor da mari serbări 
care vor trece de cadrul obişnuit al celor date până acum în timpul 
războiului. Va fi un fel de Congres anticomunist, opus întrunirii Comi- 
tetului „pentru legături amicale între Anglia şi Rusia“ inaugurat zilele 
acestea la Londra de Eden şi de Maiski ambasadorul. Germania vrea 
să dovedească că lumea s-a împărțit în două: comuniştii pe de o parte, 
Rusia, Anglia (!?) şi Statele Unite (?!) — Puterile Pactului Antikomin- 
tern, pe de alta... 

Pe lângă semnarea Pactului Antikomintern, se vor trata desigur la 
Berlin şi alte chestiuni la ordinea zilei. În ce ne priveşte pe noi, proble- 
mele economice... 

Pregătirea acestei întruniri de la Berlin a dat naşterea zvonurilor 
congresului ce ar fi urmat să se ţină la Viena — după informaţiile brita- 
nice. După aceste informaţii trebuia să se hotărască la Viena soarta po- 
litică a Europei — cercurile oficiale berlineze subliniază însă că nici o 
chestiune politică europeană nu va fi discutată la Berlin, şi că soarta 
politică a Europei nu se va preciza decât după sfârşitul războiului... 

Ştim şi pentru ce a fost amânată plecarea Regelui Mihai şi a Reginei 
Elena: fiindcă vor face o vizită la Roma, s-a socotit prudent să se în- 
ceapă cu una la Berlin — dar la Berlin, regalii noştri nu pot merge de- 
cât după serbările Antikominternului... Plecarea Regelui şi a Mamei 
Sale a fost astfel amânată cu câteva zile... 


În locul lui Rosetti, la Instrucție, tot n-a fost numit nimeni, aşa încât 
mareşalul Antonescu, care nu mai este preşedinte al Consiliului şi e 
considerat în concediu (interimar Ică Antonescu) este totuşi ministru- 
interimar al Instrucţiei Publice!!! Mai e interimar şi la Apărarea Naţio- 
nală! Ciudată concepţie constituțională, care oglindeşte anarhia în care 
trăim! 


De pe front, ştiri contradictorii. 

Radio Londra afirmă că ruşii au străpuns frontul pe o adâncime de 
12 kilometri, la nord de Rostov (probabil în sectorul apărat de ita- 
lieni...), că în Marmarica! au înfrânt pe italieni, au făcut 18 000 de pri- 
zonieri şi au luat Bardia (în teritoriul libian). 


l Deşertul de la granița dintre Egipt şi Libia Italiană. 


www.dacoromanica.ro 


468 CONSTANTIN ARGETOIANU 


Nemţii, în comunicatele lor afirmă dimpotrivă că înaintează pe tot 
frontul rusesc, că se luptă la est de Rostov, că Moscova e grav amenin- 
tată şi că în Libia ofensiva engleză a fost oprită cu mari pierderi pentru 
trupele britanice... 

Adevărul pare a fi că în Rusia germanii sunt stăpâni pe situaţie, dar 
că în Libia, chiar dacă nemţii mai rezistă, italienii, ca de obicei, mă- 
nâncă bătaie. 

În câteva zile vom fi lămuriţi... 


Telegramele germane ne anunţă că ministrul român „dl profesor“ 
Buşilă a sosit în Berlin. E ciudat că în Guvernul acesta toţi civilii sunt 
„profesori“, chiar când îndeletnicirile lor pedagogice sunt accesorii, şi 
uneori ridicole (cazul Ică). Buşilă e însoţit de Orezeanu, directorul 
C.F.R. şi a fost poftit să studieze organizaţia Todt (şosele şi căi ferate). 


În cercurile economice şi tehnice germane se studiază legătura din- 
tre Marea Nordului şi Marea Neagră prin canale de mare capacitate. E 
vorba să se perfecteze în acest sens — al capacităţii de navigaţie — 
canalul Rhin-Dunăre, să se facă lucrările necesare la Porţile de Fier, să 
se construiască un canal de la Constanţa la Cernavoda iar altul de la 
Bucureşti la Olteniţa. Un alt proiect se studiază pentru legătura Dunării 
cu Marea Baltică prin Prut şi Vistula. In aceste cercuri economice ale 
Reichului, ca şi în cele politice, se socotește că România trebuie să fie 
Statul cel mai puternic al bazinului Dunării centrale şi meridionale, în 
Europa viitoare... 

Bine de noi!! 


Grâul de primăvară — puţinul ce se găseşte — a fost blocat, pentru 
însămânţările de primăvară. Măsură bună. 

S-au anulat privilegiile fiscale acordate în cursul ultimilor 20 de ani 
locuitorilor insulei Ada-Kaleh. Măsură greşită. 


Miercuri, 26 noiembrie. Situaţia pe fronturi — în Libia şi spre 
Don, în Rusia — nu este încă bine lămurită. In Libia pare a reieşi că 
ofensiva engleză n-a dat rezultatele aşteptate. Italienii şi germanii nea- 
gă ocuparea Dernei de către englezi şi în tot cazul aceştia n-au izbutit 
să desîmpresoare Tobrukul. Luptele sunt foarte aprige şi pierderi mari 

sunt mărturisite de o parte şi de alta. Britanicii au pierdut foarte multe 
tancuri şi avioane. Au pierdut şi italo-germanii. De data asta, englezii 
n-au măturat prin ofensiva lor forțele inamice, ca iarna trecută. La Ber- 
lin se consideră acţiunea britanică ca ratată... Suntem în a 8-a zi a bătă- 
liei şi rezultatele par într-adevăr minime.., 

Pe frontul rusesc, comunicatele germane dau amănunte despre ofen- 
siva de la centru, înspre Moscova, unde după ocuparea oraşelor Mo- 
jainsk, Solnecinogovski, Klin (leagănul Romanovilor şi mormântul lui 
Ceaikovski) la vest şi nord de Capitală, trupele mareșalului von Bock 
s-au apropiat până la 50 de kilometri de Kremlin, La sud, nemţii sunt 
încă pe la Tula, la mai bine de 100 km de Moscova, Despre frontul de 
la Rostov, comunicatele germane spun că operațiunile sunt în curs. 
Ruşii în schimb pretind că au înaintat pe o adâncime de 60 kilometri 
(ceea ce nu poate fi exact) şi că au numărat 7 000 morţi printre nemți,.. 


Ziarele sunt pline de solemnităţile de la Berlin, Pactul Antikomin- 
tern a fost reînnoit ieri la amiază, în mare pompă, în sala ambasadorilor 
din noul palat al Reichului. Festivităţile continuă şi azi. Toate țările 
semnatare au fost reprezentate prin miniştrii lor de Externe, afară de 
Japonia reprezentată prin ambasadorul ei la Berlin şi de China naţiona- 
listă reprezentată printr-o telegramă. Discursuri, Festivităţile continuă 
şi azi, DI Ică, nu-şi mai încape în piele, de fudulie,,. 


Mare emoție; Statele Unite au ocupat Guiana Olandeză, în America 
de Sud. Pretextul: zăcămintele de bauxită, din acea regiune s-ar găsi 
amenințate de forţe ce ar putea debarca în Guiana Franceză,.. La Wa- 
shington se vorbeşte de posibilitatea unei ocupări şi a Guianei Fran- 
ceze şi a insulei Martinica (colonie franceză). La Berlin, ştirea a fost 
primită cu calm; actul samavolnic al Guvernului Statelor Unite e pus 
în seama politicii imperaliste a lui Roosevelt şi presa germană caută să 
excite Statele Americii de Sud împotriva acestei politici,., 

Nimeni nu poate şti care vor fi intenţiile lui Roosevelt. Va păstra el 
Guiana pentru Statele Unite, va restitui-o Olandei, după război — sau 
pe baza doctrinei lui Monroe, o va constitui într-un Stat independent 
sau o va anexa altui Stat sud-american, sunt atâtea întrebări ce rămân 
deocamdată fără răspuns, În tot cazul, tendinţa Statelor Unite ge a des- 
fiinţa orice colonie europeană pe continentele americane, e bine cu- 
noscută, 

În Serbia, mișcarea comunistă a luat proporţii îngrijorătoare, sub 
conducerea colonelului Mihalovici şi a maiorului Kalabici. Bande pre- 
tutindeni, şi lupte grele cu trupele germane de ocupaţie. Agenția D.N.B. 
dă până acum 213 morţi şi peste 1 000 de arestări. Localitatea Kucevo 
a fost eliberată de comunişti după o luptă de două ore. Au fost omorâți 
63 de comunişti, iar 20 au fost răniți. 

Într-un orășel unde se afla o fabrică de muniții, o lucrătoare a vestit 
comandamentul german că colonelul Mihalovici avea intenția să pună 
mâna pe fabrică a doua zi. După ce nemţii au adus întăriri, femeia a dat 
foc munițiilor şi au sărit cu toţii în aer... 


În jurnalul de război ce rulează în cinematografele noastre a apărut 
„corpul de voluntari francezi“ de luptă pe frontul contra bolşevismului: 
soldaţii și ofițerii sunt îmbrăcaţi în uniforme germane, cu casca ger- 
mană pe cap — și alături de steagul german se vede un mic fanion fran- 
cez... Unde a ajuns biata Franţa noastră, şi cât de jos au coborât-o de- 
mocraţii şi demagogii celei de a 3-a Republici!! 


La înmormântarea d-nei Iorga, Regina Elena a fost reprezentată 
prin Elisabeta Ghica. Prinţesa Elisabeta pe care a învățat-o Iorga carte, 
înfundată la Banloc — prin nimeni. Nici mareşalul Antonescu, „interi- 
marul“ de la Instrucţia Public, n-a fost reprezentat... Șeicaru şi-a regă- 
sit talentul şi a scris în Curentul de ieri un splendid şi curajos articol 
asupra defunctei şi a tragicei morți a soțului ei... 


Mareşalul Antonescu a spus duminică lui Lupu, primul preşedinte 
al Casaţiei, „că vom avea război şi la primăvară“... cu Ungaria. Lupu a 
repetat lui G. Duca (consilier la Casaţie) chiar cuvintele mareșalului... 


Noul Pact Antikomintern a fost redactat în trei limbi: pe nemţeşte, 
pe italieneşte şi în japoneză. Toate cuvântările au fost ţinute în limba 
germană, afară de a lui Ciano şi a spaniolului, care au vorbit în limbrile 
lor, neștiind nemţeşte. 


Ionel Miclescu (inginerul) vine de la Berlin şi povesteşte că acolo 
domneşte mare numulțumire împotriva italienilor, care nu numai că nu 
se luptă, dar dau dovadă de spirit anarhic. Se spunea la Berlin că ita- 

lienii au început să construiască fortificații pg Alpi, împotriva Germa- 
niei!!! Greu de crezut! 


Joi, 27 noiembrie. Azi se împlineşte un an, zi cu zi, de la înfiorătoa- 
rele clipe în care am văzut moartea cu ochii... Stau la biroul meu şi 
scriu şi parcă văd în faţa mea pe cei doi „camarazi“ care au venit să mă 
ducă la Poliţie, să-mi pună viața „în siguranță“! 

Cum am putut scăpa, nu pricep nici acum. De ce m-au dus la Po- 
liţie, în loc să mă ducă la Snagov, ca pe Madgearu? De ce la Poliţie nu 
m-au dus direct la beciuri, upde nu m-ar mai fi găsit nici Rioşanu nici 
nimeni? De ce a întârziat Zăvoianu la Jilava şi a dat vreme lui Sima şi 
lui Rioșapu să sosească la Poliţie şi să ne scape? De ce turma de bestii 
din culoarele şi curtea Poliţiei nu s-a opus la ridicarea noastră, față de 
Rioşanu care nu era însoţit decât de doi agenţi? Parcă a fost mâna lui 
Dumnezeu care m-a dus la limanul salvării... Fie-i numele blagoslovit, 
şi în vecii vecilor odihnă sufletului lui Alecu Rioşanu... 


De pe front, știrile nu arată mari schimbări. În Libia luptele conti- 
nuă şi pare tot mai probabil că ofensiva engleză va da greş. 

In Rusia ni se spune că „luptele din jurul Moscovei au intrat întrro 
fază decisivă“. Formula ni se serveşte cam de mult, şi am impresia că 
mai va până să cadă şi Moscova. În ce privește frontul de sud, de la 
Don, comunicatele germane sunt încă laconice. Ruşii se laudă că ar fi 
străpuns liniile germane în adâncime de 100 kilometri. Cum în acelaşi 
timp se laudă că de la începutul războiului au nimicit 6 milioane de 
germani şi au distrus zeci de mii de tapcuri şi aeroplane, afirmările lor 
sunt greu de crezut. Chiar dacă ar fi străpuns undeva liniile frontului, 
nimeni nu se îndoieşte că germanii vor restabili repede situația. 

Un fapt este cert: frontul reînviat în Libia de englezi nu influențează 
ofensiva germană din Rusia, mai vie ca oricând, cu toate dificultăţile 
sezonului. 

Q telegramă ne-a vestit acum câteva zile că englezii ar fi încercat o 
debarcare în Franţa, cu un vas sau două, dar că au fost respinşi cu mari 
pierderi. Cred şi eu! Dar mai cred vă vestea e o glumă, căci o asemenea 
încercare prea ar fi dẹ oaie. Ultimele comunicate sunt mute asupra unei 
asemenga încercări... 


a 


Convorbirile şi manifestările de solidaritate continuă în capitala 
Reichului, și ceea ce ziarele numesc „Congresul de la Berlin“ a mai 

ținut şi ieri şi mai ține şi azi. Cu toată mediocritatea personală a partici- 
panţilor, acest Congres e de o importanță capitală în istoria lumii, și în 
special a Europei, căci cu prilejul lui s-a concretizat unirea tuturor po- 
poarelor continentului împotriva comunismului distrugător. Oricare ar 
fi punctul său de vedere politic sau naţional, nici un om de bun simţ nu 
poate fi decât alături de Germania în cruciada pe care o duce. Oportu- 
nismul egoist care împinge Anglia şi Statele Unite în braţele comunis- 
mului rusesc contituie o slăbiciune morală care va duce fatal ambele 
țări la o înfrângere totală. 

La banchetul de ieri de la Kaiserhof, Ribbentrop a ţinut o impor- 
tantă cuvântare în care după ce a făcut istoricul evenimentelor de la 
începutul războiului şi până azi, a declarat că prin îngrângerea Rusiei 
s-au obținut două rezultate: 1) naţiunile europene au devenit invulne- 
rabile, Anglia nemaiavând nici un aliat pe continent mæ şi, 2) blocusul 
economic al Europei a devenit imposibil, resursele Rusiei şi ale Asiei 
împlinind deficitele unei gospodării bine dirijate,.. Despre pace, Rib- 
bentrop n-a spus un cuvânt, dimpotrivă, a afirmat hotărârea Germaniei 
şi a aliaţilor săi de a lupta până la victoria definitivă. Despre Statele 
Unite, ministrul de Externe al Reichului a afirmat că eventuala lor in- 
trare în război lasă Germania indiferentă, toate măsurile fiind luate (?) 
pentru o asemenea eventualitate. Pentru „eroica Finlandă“, Ribbentrop 
a avut cuvinte de elogii speciale (dar nu şi pentru noi, care totuşi ne- 
am bătut destul de bine...) — ceea ce ar dovedi că până în cele din 
urmă o pace separată a Finlandei cu Rusia n-ar fi un lucru imposibil, 
de aci ademenirea prin vorbe special măgulitoare... 

La masa de la Kaiserhof au vorbit şi reprezentanţii Puterilor sem- 
natare ale Pactului. Au vorbit scurt. A stercorat — pardon, a strecu- 
rat — şi dl Ică câteva cuvinte banale, idioate şi sonore, Se putea fără 
el! 


N —— 


Se vorbeşte despre posibilitatea încheierii unui nou pact tripartit 
între Anglia, Statele Unite şi Soviete pentru împărţirea influențelor în 
Pacific şi în Extremul Orient. Voci autorizate nu cred însă în posibili- 
tatea unui asemenea pact deoarece Statele Unite şi Anglia vor să regu- 
leze singure, şi fără Rusia, soarta Asiei şi a insulelor Pacificului. 

Se spune totuşi că misiunea esenţială a lui Litvinov la Washington 
constă tocmai în aducerea unui asemenea pact la îndeplinire. Litvinov 
ar fi autorizat să ofere Statelor Unite baze navale şi aeronautice în 
Siberia şi în insulele dependinte de Soviete... 


———— 

Generalul Catron ar fi proclamat, cu consimțământul englezilor, in- 
dependența Statului Libanului... 


Un formidabil cutremur a fost înregistrat de mai toate observatoa- 
rele europene, cutremur ce trebuie să fi avut loc în fundul Oceanului 
Atlantic, cam în regiunea Insulelor Azore. Cutremurul de origine vul- 
canică, a fost puternic resimțit la Lisabona, unde oamenii au părăsit ca- 
sele de frică... Nu s-au înregistrat însă nici pagube, nici victime. 


Candidaţii la primărie: după refuzul lui C. Angelescu și al lui Ca- 
ranfil, se vorbea ieri de Dem. Dobrescu (!!!) — şi mai serios de gene- 
ralul Ştefan Ionescu, fost şef al Marelui Stat Major, înaintea lui Țe- 
nescu. Cine ştie cu ce răsuflat va ieşi marele nostru cunoscător de oa- 
meni, Mareșalul! 

A apărut decretul prin care colonelul Teohari, ajutor de primar ge- 
neral, însărcinat cu aprovizionarea Bucureştiului, a fost scos din ar- 
mată „pentru vină gravă împotriva cinstei“. Unii spun că zisul domn 
colonel a încercat să se sinucidă, alţii că e arestat, mai fiind dat şi în 
judecată pentru tâlhăriile sale... 


Luni după-amiază Radio Bucureşti n-a difuzat nimic. Întrebată la 
telefon, administraţia Radiofoniei a răspuns că era „o pană“ la apara- 
tele de emisie şi că difuziunea va reîncepe marţi dimineața, cum s-a şi 
întâmplat. Aflăm acum cauza „panei“. Un aeroplan german, cu 6 per- 
soane, ingineri ce veneau de la Berlin, a căzut peste unul din piloanele 
de emisie (antenele) de la Băneasa... Avionul s-a prăbușit, toţi pasagerii 
au fost omorâți, iar pilonul de radiodifuziune a fost greu avariat. Nici 
un ziar n-a relatat accidentul. Te întrebi de ce? 


A apărut un decret-lege prin care se reglementează aşezarea ovrei- 
lor în Transnistria. Ovreii băștinași şi cei refugiaţi în Transnistria din 
ţinuturile vecine, vor fi aşezaţi în sate determinate, în casele abando- 
nate de populaţia autohtonă şi vor forma „colonii“ în care ocupațiile lor 
vor fi reglementate. Ovreii nu vor putea părăsi satul lor, şi dacă vreunul 
ar fi găsit în alt sat, va fi împușcat... Un început de creaţiune de ghetto-uri 
— cu sălbăticie inutilă în plus... 

Vineri, 28 noiembrie. Pe frontul din Libia comunicatele înregis- 
trează de o parte şi de alta succese parţiale şi fără mare însemnătate. 
Nemţii pretind că ar fi oprit ofensiva engleză — iar englezii nu prea 
spun nimic. Ce e sigur, e că după 9 zile de lupte înverşunate, ofensiva 
britanică n-a dat peste cap forţele germano-italiene, care şi-au păstrat 
„grosso modo“ poziţiile lor. Rămâne acum de văzut dacă englezii mai 
au rezerve importante şi dacă aruncându-le într-un nou val asupra po- 
ziţiilor inamice, nu vor parveni să le zdruncine. Rămâne asemenea de 
văzut dacă nemţii şi italienii n-au adus şi ei rezerve care să reziste nou- 
lui atac, 

La Moscova, ruşii au două cercuri de fortificaţii care înconjoară 
oraşul. Primul e la câţiva kilometri de periferia lui, al doilea la o dis- 
tanță care variază între 60 şi 100 kilometri. În dosul fiecăreia din aceste 
fortificaţii aleargă o cale ferată circulară. Forţele germane au străpuns 
la sud-vest şi la nord-vest al doilea cerc. Mai rămâne în tot cazul intact 
primul cerc la care nici n-au ajuns şi care a fost reîntărit în ultimele luni 
prin formidabile lucrări de apărare, mai ales prin şanţuri anti-tanc și 
prin câmpuri minate... 

Cu toate aceste greutăți, nemţii, care nu obişnuiesc să se laude „inainte“ 
— se arată foarte optimişti şi convinşi că Moscova va cădea repede... 

Pentru prima dată comunicatul german de ieri vorbeşte de atacul 
rusesc la nord de Rostov şi afirmă că ar fi fost respins cu mari pierderi 
pentru sovietici... 

Cu gerul care domneşte nu-mi pot închipui ce iad trebuie să fie în 
momentul de față frontul rusesc... Ce suferinţe poate îndura omenirea, 
e de necrezut! 


Comisia de anchetă special orânduită s-a pronunţat în chestiunea 
averii Regelui Carol, şi a conchis la restituirea sumei de circa 500 mili- 
oane lei „luaţi fără drept din visteria Statului“. Judecata este dreaptă, 
dar ea implică o calificare de escrocherie pentru cel ce a săvârşit „însu- 
şirile nelegale“ — şi atunci mă întreb cum rămâne cu demnitatea Di- 
nastiei? Carol a fost un pungaș, toată lumea e de acord, dar e tatăl Re- 
gelui... Era mai bine să se găsească altă formulă de restituire, care să 
menajeze obrazul Regelui... Se răspunde din partea Guvernului, că 
după pronunţarea Comsiei Prezidenţiale de judecată, sentința nu va fi 
publicată; nu va fi publicată, dar o va şti toată lumea... Ce mocirlă! 


Curtea de Casaţie s-a pronunţat ieri asupra unei speţe interesante. 
Ghica, fostul şef al Siguranţei Legionare, făcuse recurs susținând că 

acest drept nu-i putea fi luat printr-un simplu decret. Curtea a respins 
recursul. Asupra făptului ilegalităţii condamnării foştilor miniştri de 
către Curtea de Justiţie Militară, socotită ca ilegală fiindcă legea res- 
ponsabilității ministeriale nu fusese abrogată — rămâne ca Casaţia să 
se pronunţe în secţiuni reunite. În procesul lui Ghica, procurorul Pro- 
dan a susţinut că reclamantul avea dreptate. Iată un procuror care ar 
trebui să zboare... 


Regele şi Regina Elena au plecat alaltăieri-seară, fără zgomot, la 
Berlin (prin Cernăuţi-Lemberg). Azi are are loc primirea lor de către 
Hitler. Diferitele delegaţii venite pentru semnarea Pactului Antikomin- 
tern, au părăsit aseară capitala Reichului... 


Importante şi decisive conversații au avut loc ieri la Washington 
între Roosevelt, Cordell Hull, Kurusu (ambasadorul special) şi Nomu- 
ra (ambasadorul Japoniei în Statele Unite). Nu se cunoaşte rezultatul 
lor; ele au avut însă loc după ce fiecare a remis celeilalte părţi propu- 
neri concrete pentru o înţelegere în regiunile Pacificului. La Washington, 
ca şi la Tokio, domneşte mai mult pesimism decât optimism asupra 
sfârşitului negocierilor... 


Se dezminte categoric că ar fi avut loc manifestații ostile la Roma, 
în faţa Palatului Venezia, sediul oficial al Ducelui. Ştirea fusese publi- 
cată de către ziarele americane... 


Până şi la Berlin se vorbeşte, şi foarte serios, de o pace separată 
între Germania şi Franţa, pace a cărei semnare ar fi iminentă... 


Fiihrerul a primit ieri pe rând, înainte de plecarea lor, pe șefii delega- 
ţiilor străine şi a discutat pe larg cu ei. Înainte, fiecare avusese întreve- 
deri cu Ribbentrop. Ică al nostru a avut chiar două. Mă îngrozesc de ce 
o fi ieşit din ele... La audienţele date de Hitler a asistat şi Ribbentrop... 


DI Ică a dat un interviu ziarului italian Tribuna. De data asta nu s-a 
lăsat în scări şi a spus lucruri acceptabile, dat fiind regimul. În ce 

priveşte politica agricolă de mâine, a spus chiar lucruri bune şi nimic 
subversiv... 

Nemţii dezmint ştirea britanică, după care ar avea intenţia să dis- 


trugă Belgradul, în lupta dusă împotriva comuniștilor. Ziarele din Ber- 
lin tratează ştirea de glumă grosolană... 


Mareșalul Antonescu, interimarul de pretutindeni, a prezidat un 
Consiliu de Miniştri la care n-au fost însă chemaţi decât Stoicescu, 
ministrul Justiţiei, dr. Tomescu al Sănătăţii și subsecretarii Otetelişanu 
(Instrucție), general V. Iliescu (Propagandă), I. Sandu (Culte) şi dr. Dă- 
nulescu (Muncă). Consiliul a examinat un vast program pentru educa- 
rea tineretului şi mareşalul a cerut să i se prezinte un plan, cu care a 
fost pare-se însărcinat Otetelişanu. 

S-a mai discutat, (dar ce are a face cu tineretul?) chestiunea desfiin- 
țării mitropoliilor Basarabiei şi Olteniei cerută de Sf. Sinod (recte de 
pătimaşul de Bălan...) şi s-a hotărât că această problemă să fie re- 
zervată viitorului Consiliu de Stat... 


Duminică, 30 noiembrie. În comunicatul german de aseară găsim 
următoarea frază cu privire la operaţiunile de pe frontul meridional din 
Rusia: 

„Trupele de ocupaţie din Rostov evacuează conform ordinelor pri- 
mite cartierele oraşului pentru a întreprinde fără cruţare operaţiunile de 
represalii devenite necesare contra populaţiei care a participat la lupte 
în spatele trupelor germane, împotriva regulilor războiului“... 

Mai întortochiat şi mai „diplomatic“ nu se poate mărturisi o dare 
înapoi... E prima înfrângere a germanilor în acest război — şi din acest 
punct de vedere e dureroasă. Va să zică trupele mareșalului Timoşenko 
n-au fost complect distruse nici după Kiev, nici după Uman, nici după 
bătăliile care au urmat. Sau poate că Timoşenko şi-a constituit altă 
armată, între Don şi Volga. Ar fi şi mai îngrijorător, căci ar dovedi că 
resursele Rusiei sunt inepuizabile. Nu avem amănunte, noi profanii, 
despre cele întâmplate la Rostov — dar pare că ştirile de izbândită stră- 
pungere a liniilor germane, date de sovietici în ultimele zile, nu erau 
lipsite de temei... Să sperăm că tari şi dibaci cum sunt, nemţii vor 
parveni să restabilească repede situaţia şi pe acest sector al frontului. 

Căci în celelalte sectoare, mai ales la Moscova, situaţia armatelor 
germane e excelentă, o mărturisesc chiar comunicatele ruseşti şi ştirile 
engleze... 

In Libia, situaţia e tot nelămurită. Şi nemții şi englezii —m nu mai 
vorbesc de italieni — anunță succese, încercuiri, prizonieri, dar nu se 
prea vede un rezultat pozitiv. Impresia generală ce se degajă din diferi, 
tele ştiri ce ni se dau, este totuşi mai favorabilă englezilor care dispun 
de mari rezerve şi de o posibilitate de ravitaliere mult mai lesnicioasă, 
prin Egipt. 

Despre ofensiva fulgerătoare din partea britanicilor nu mai poate fi 
însă vorba, şi Saar putea chiar, dacă germanii şi italienii pot aduce forțe 
suficiente, ca luptele care ţin deja de 12 zile să se termine printraun 
succes al trupelor Axei... 


"u 


Metodele regimului de guvernământ sunt ciudate. Regele Mihai și 
Regina Elena au plecat în străinătate de miercuri seara, şi până acum 
nici un cuvânt nsa apărut în ziare sau nsa fost spus la Radio despre 
această călătorie. Ca şi cum Regele şi Mama Sa nu ssar fi mişcat din 
țară... Plecarea Regalilor noştri a fost cu încurcătură. Socotindusse pros 
babil în timpuri normale, Regina a întrebat pe fiussău în ziua de 8 nos 
iembrie (Sf. Mihai) dacă nar vrea să facă o escapadă de câteva săptăs 
mâni, în Italia. Regele bineînţeles că nsa zis nu. Ideea Reginei era să 
coboarea în cel mai strict incognito până la Florenţa, Să=şi revadă vila 
şi prietenii, să răsufle, să mai scape câteva zile de Antoneşti. Mareșalul 
Antonescu a consimţit şi el mulțumit, pe de o parte să facă o plăcere 
Reginei (pe care e acuzat că o persecută...), pe de alta să scape de Rege 
şi de Regină câteva săptămâni... 

Regina crezuse că se va urca în Simplon şi va cobori în Italia... 
Mare isa fost surprinderea când a văzut că i se pregătise ruta prin Galis 
ţia şi Berlin, deoarece prin Croaţia nu era posibil, iar prin Ungaria nu 
era politic... 

Prin Berlin deoarece nici un tren direct nu circulă pe ruta Lembergs 
CracoviasViena şi toate numai spre Berlin. Când Regina a aflat că tres 
buia să rămână de la ora 7 dimineața până seara în Berlin, era să nu mai 
plece, căci o zi întreagă în Berlin nu era posibilă fără „contacte“ ofis 
ciale, contacte ce nusi conveneau, dată fiind situaţia lui frate„său, Res 
gele George al Greciei. Guvernul nostru a pretins însă că nu se mai pus 
tea da înapoi, că ar fi ofensator pentru Guvernului Reichului. Tot ce a 
putut obține Regina Elena a fost să nu se facă o primire oficială... A tres 
buit însă săxşi amâne plecarea cu 3 zile din cauza ceremoniilor cu Pacs 

tul Antikomintern de la Berlin, în mijlocul cărora nu putea cădea — şi 
(după câte mi-a spus Florian Marinescu de la Palat) să înghită un dejun 
intim la Hitler, dejun ce urma să aibă loc alaltăieri, vineri... Elisabeta 
Ghica (damă de onoare) — mi-a spus că mareșalul Antonescu, la gară, 
făcea miercuri seară „un cap“, şi părea foarte supărat pe Regina, care 
a plecat cu un singur vagon regal (a trecut vremea trenurļlor regale 
care costau milioane...) n-a luat şi o damă de onoare. Unde era să o mai 
pună, căci Regele şi Regina aveau deja cu ei un aghiotant, o cameristă, 
un valet şi doi poliţişti... 

E de nepţiceput de ce se ţine secretă deplasarea Regelui. Toată lu- 
mea ştie că a plecat şi mulţi au început să troncăne că nu maj vine... Și 
zvonul prinde cu atât mai mult cu cât s-au retras din circulaţie timbrele 
cu efigia lui Mihai şi s-au înlocuit pentru trej lun} cu altele cu eficiile 
lui Mihai Viteazul şi Ștefan cel Mare — timbre încărcate cu o supra- 
taxă de 30% în favoarea Casei de Economii al P.T.T.-ului... Era aşa de 
simplu să se încarce timbrele lui Mihai cu zisa suprataxă... 

Te pomeneşti că au dreptate cei care pretind că Regele şi Regina 
Elena nu se vor mai întoarce! 


Englezii nu pierd „humour“-ul nici în clipele tragice. Churchill a 
fost interpelat în Camera Comunelor de un deputat care i-a cerut să-i 
explice cum împacă Guvernul Majestății Sale respectul tradiţional al 
libertăţii individuale cu... lagărele de concentrare! Premierul a răspuns 
că Guvernul actual nu face decât să aplice o măsură decretată în 1914 
şi că „lagărele de concentrare în care cetăţenii britanici neînţelegători 
ai intereselor supeţioare ale Naţiei sunt ospătați, sunt organizate cu tot 
confortul modern şi cu plaiuri pentru golf!...* Ministrul a adăugat: 
„Sper că Excell. Sa Ducele de Bedford se simte tot atât la largul său în 
lagărul de concentrare, ca şi în castelele sale...!** Am aflat astfel că al 
12-lea duke of Bedford e închis în lagăr de concentrare! Și am mai 
aflat că în total, sunt închişi în lagăre 639 cetăţeni englezi... Nu e mult! 


În fine a fost numit înlocuitorul lui Modreanu la Primăria Bucureşti. 
A fost numit generalul C. Florescu — un necunoscut... Poate că va fi 
„omul care ni trebue“ — cum zicea bietul Iorga! 


Îi 


Împlinindu-se un an de la uciderea lui Iorga, au fost celebrate mai 
multe parastase. Ieri, unul ca să zic aşa oficial, la Sf. Niculae Tabacu. 

Au fost de faţă reprezentanţii mai tuturor instituţiilor culturale, numai 
Ministerul |nstrucţiei, ca şi Guvernul, a fost lipsă. Pentru un profesor 
ca [orga e o ruşine. Ş-a lăsat să se publice articole comemorative, s-a 
lăsat să se ţipă parastase şi să se publice numele celor prezenți — de 
ce n-a făcut Antonescu gestul elegant să asiste şi el la unul din aceste 
servicji religioase ca să se spele de sângele vărsat anul trecut gde tova- 
răşii săi de lucru, sânge pentru vărsarea căruia are şi el o părticică de 
răspundere?... 


De azi înainte ovreii nu vor mai putea ţine farmacii şi drogheii, la 
noi. Actualii farmacişti ovrei au 2 lunj pentru a- şi lichida afacerile; dro- 
ghiştii, 3. Te întrebi ce vor mai putea face ovreii ca să-şi câştige viaţa? 

|n Germania, s-a [jdicat cetățenia germană ovreilor expațiaţi şi sta- 
Diliţi în străinătate. Credem că li se pidicase de mult... Bunuţile ovreilor 
astfel descetăţeniţi sunt confiscate de Ştat, întrucât s-ar afla pe tegitoriu 
german... Credeam că bunyţile ovreilor din Germania, expaţriaţi sau 
nu, fuseseră luate de mult... 

Decretul-lege se aplică şi în Protectoratul Boemiei şi Moraviei şi în. 
Guvernământul General al Poloniei... 


La Berlin, [că a fost sărbătogit, decorat, hrănit cu „delikatesse“ şi 
pupat. Çine spunea că era rău văzut de nemți, a spus prostii. După ce a 
fost succesiv primit de Hitler şi de toţi minişțrii, după ce „a regulat“ 
toate chestiunile, după ce a primit şi expediat vinegi pe Regele Mihai 
şi pe Regina Elena, dl [că a reluat drumul Bucureştilor, dus la gară de 
Ribbentrop. DI [că a părăsit Berlinul iegj-dimineaţă la orele 10⁄2. 


Negocieţile noastre economico-monetare cu Germania nu s-au sfâr- 
şit încă, dar anumite puncte pţincipiale au fost fixate: cursul leului faţă 
de marcă nu va fi schimbat, schimbul de mărci în lei, la Bucureşti, va 
fi limitat, cumpărătuţile dintr-o ţară şi din alta se vor face după anumite 
norme ce vor respecta nevoile fiecărei ţări. Nemţii ne cer un capital de 
rulment anual de 21 miliarde lei. Noi rezistăm, căci nu vedem cum şi 
cu ce ni-l vor putea rambursa. Negociegile continuă... 


Auschnit se înţelesese cu Guvernul: să dea 51% din capitalul Şoc. 
Titan Nadţag şi în schimb să obțină revizuirea procesului său, achitarea 

şi un paşaport pentru Portugalia. Ca să facă 51% din capital, fraţii 
Auschnit au hotărât sporirea capitalului Societăţii Titan-Nadrag, noile 
acţiuni urmând să fie subscrise de Max şi Edgard Auschnit, apoi date 
Statului. Pentru această subscriere aveau însă nevoie de deblocarea 
unor sume provenite din devize şi înghețate la Banca Naţională. Max 
are acolo 100 şi Edgard 70 de milioane... Banca Naţională a refuzat 
însă deblocarea banilor, deşi i s-a explicat că se cerea pentru înlesni- 
rea unei tranzacţii ce interesa Statul!... Afacerea a rămas deocamdată 
baltă, dar Auschnit a fost transferat din ordinul Guvernului din ele- 
gantul sanatoriu în care se afla, la Braşov. La infirmeria penitenciarului 
local... 


Profitând de absenţa şefului său Ică, mareșalul Antonescu, interi- 
marul de la Apărarea Naţională şi de la Instrucție, a prezidat în fiecare 
din zilele acestea câte un Consiliu la care au fost convocați miniştrii 
competenți şi funcționari superiori specializați. Aşa au fost trecute 
succesiv în examen problemele relative la tineret, la învățământul su- 
perior, la aprovizionare, la transporturi etc. De acum înainte toate au să 
meargă bine. Dacă nu le va strica Ică, la înapoiere... 


Ralea la mine. A avut aseară comisie cu Petrovici şi cu Gusti, pentru 
recomandarea nu mai ştiu cărui profesor. Petrovici i-a spus că va fi nu- 
mit ministru al Educaţiei Naţionale, că decretul era făcut dar că se aş- 
tepta şi sosirea lui Ică (!!!) ca să se mai facă şi alte schimburi în Gu- 
vern. Pleacă şi Otetelişanu şi în locul lui va fi numit un oarecare profe- 
sor Petrescu. Otetelișanu stă prost cu Petrovici şi lucrează cât se poate 
împotriva lui. Dar nu va reuşi — zice Petrovici. Acum câţiva ani s-au 
întâlnit amândoi în Cişmigiu şi Petrovici a întrebat pe Otetelişanu de 
ce nu mai face politică. Acesta i-a răspuns: „Nu mai fac politică până 
n-o veni generalul Antonescu la putere!...“ — „D-ta eşti maniac — a 
replicat Petrovici — faci politică numai cu generalii, ai făcut cu Ave- 
rescu şi aştepţi pe Antonescu! De ce?“ Otetelişanu ar fi povestit lui 
Antonescu acest schimb de cuvinte, dar Antonescu nu s-a supărat, ci a 
râs... 

Gusti n-a fost scos din învățământ deşi are o soţie evreică. Dar a 
primit de la Coumbia University (New York) propunerea să facă un 
curs de 2 ani, cu angajament în regulă. A cerut de o lună paşaport, n-a 


E 
l Banga Naţională a declarat chiar că operatiunea era imorală!!! 

primit încă nici un răspuns oficial. În particular, generalul Rosetti i-a 
spus că Antonescu nu vrea să-l lase să plece... 


Primindu-i demisia (de ce el, şi nu ministrul de Interne?), mareşalul 
Antonescu adresează generalului Modreanu o scrisoare de mulțumire 
pentru serviciile aduse, scrisoare din care extrag următoarea frază: „... 
aţi pus în largă măsură ordine în destrăbălarea lăsată de elementele le- 
gionare...““. Interesant! 


Deşi acreditat de mai multe luni, Filotti, ministrul nostru la Buda- 
pesta, n-a fost încă primit de dl Bardossy! La o observaţie făcută de 
nemți ministrului Nagy de Galantha, în Bucureşti, maghiarul a răspuns 
că „Filotti nu ceruse să vadă pe Excelenţa Sa“!!! Porcii! Filotti e în 
concediu la Bucureşti; ar face bine să nu se mai întoarcă la post. DI 
Bardossy a uitat momentele când făcea anticameră la mine şi mă ruga 
cu lacrimi în ochi să scap de ungurii prinşi în complotul de la Oradea 
Mare (noiembrie 1939)! Dar ce să zici, ne caută ceartă cu lumânarea... 


Luni, 1 decembrie. Nici ieri la Radio, nici azi în ziare, nimic despre 
plecarea Regelui şi Reginei Elena! Ba de ieri la emisiunea nemfească 
de la 13,50 s-a anunţat că Regele Mihai şi Regina Elena au sosit bine 
la Florenţa, unde au fost primiţi de Ducele şi Ducesa de Spoleto, de 
ministrul României la Roma şi de autoritățile italiene locale... Mai 
mare ruşine: în ţară la noi, anunţă nemţii ce nu îndrăznesc foile noastre 
să spună... Dar de ce această tăcere cu privire la călătoria Regelui? A 
dezaprobat-o Conducătorul? Atunci de ce n-a oprit-o? Lumea se în- 
treabă şi nu pricepe... 


Dacă plecarea Regelui a fost trecută sub tăcere, în schimb sosirea 
d-lui Ică e trîmbiţată în toate ziarele de azi-dimineaţă care dau şi tot 
pomelnicul celor prezenţi la gara Mogoşoaia la sosirea trenului special 
(111) aseară la ora 11, precum şi descrierea emoţionantelor clipe. În în- 
tâmpinarea Eroului a ieşit şi mareşalul Antonescu; apoi tot Guvernul şi 
toţi miniştrii străini din grupa ţărilor afiliate Axei... Patima mareșalului 
Antonescu pentru Ică e de nepriceput, dar este — şi cei care pretind că 
Conducătorul vrea să facă din el succesorul său, pare că au dreptate. 
De ce să ne mirăm, toate tiraniile se aseamănă: Regele Carol a dat ţara 

pe mâna unui Tătărescu şi a unui Călinescu, de ce n-ar da-o Antonescu 
pe mâna lui Ică? 


Comunicatul german de aseară conţine următoarea dureroasă frază: 
„În lupta de apărare contra atacurilor în masă pe care inamicul le-a 
repetat și în cursul zilei de ieri (29 nov.), trupele germane în colaborare 
cu aviața au pricinuit pierderi din cele mai mari inamicului lângă Ros- 
tov şi la cotul Doneţului...““ 

Comunicatele cu „pierderi mari pricinuite inamicului“ sunt comu- 
nicate de înfrângere... Să aşteptăm restabilirea situaţiei, şi să dea D-zeu 
să vină. Din câte nu se spune, pare că ruşii au adus pe frontul european 
din forțele lui Blijcher, concentrate până acum în Extrem-Orient, pen- 
tru a preveni un atac japonez. Se zice că ar fi acolo adunaţi peste 2 
milioane de oameni perfect echipați şi înarmaţi... Cum japonezii nu par 
perliculoşi, sovieticii nu se mai tem de un atac al lor şi încep să-şi mute 
trupele de la Vladivostok în Europa... Pe celelalte sectoare ale frontului 
rusesc nemţii merg bine. Moscova e din ce în ce mai amenințată (dacă 
afirmaţiile Berlinului, că va cădea în câteva zile sunt justificate, ră- 
mâne însă un punct de întrebare), Petrogradul tot mai strâns în cleşte. 
Chiar ziarul Pravda recunoaşte că înaintarea germană la sud de Lin 
constituie un mare pericol pentru apărarea Moscovei... 

Comandamentul german anunţă că de la 22 la 29 noiembrie, 207 
avioane sovietice au fost doborâte de pe frontul de răsărit, contra 24 
germane. Sovietele au mai pierdut în acelaşi răstimp 50 de tancuri, 
1 250 autovehicule, 173 de trenuri şi aproape 10 000 (?) vagoane... 


Fugari ruşi sosiți la Sanghai în China povestesc că în Rusia neocu- 
pată moare lumea de foame şi ger. Nu mai sunt nici alimente, nici com- 
bustibil. Exodul spre Siberia e îngrozitor şi drumurile spre Urali sunt 
însemnate de nenumărate cadavre... Teroarea domneşte pretutindeni şi 
închisorile sunt pline de deţinuţi politici. Actualmente, Rusia prezintă 
jalnicul aspect din 1918 şi 1919... 


Între Japonia şi U.S.A., nouă fază de încordare. Conversaţiile au 
ajuns la un punct mort. Americanii au predat japonezilor o notă conți- 
nând condițiile prealabile pentru începerea negocierilor... japonezii 
au remis americanilor altă notă înfățişând punctul lor de vedere... Fie- 
care Guvern examinează propunerile celuilalt. Q înțelegere pare exclu- 

să — totuşi nu se crede nici la Washington nici la Tokio într-o declara- 
ţie iminentă de război. Cordell Hull a afirmat că nota americană nu are 
forma unui ultimatum, iar la Tokio lipsa de benzină, de bumbac şi de 
cauciuc va pune pe gânduri pe cei care agită ideea unui război cu Sta- 
tele Unite, sau cu Rusia (pentru aceasta din urmă, adaug: din neferi- 
cire...). E probabil că între cele două State, politica de mârâială şi de 
încordare va mai dura, dar deocamdată fără explozie! 


Un comunicat german ne informează că bandele comuniste din 
vestul Serbiei, conduse de fostul deputat comunist Melentie Nikșici şi 
de mai mulţi ovrei străini au fost definitiv nimicite în lupte în jurul 
oraşelor Caciak şi Uzice. La Belgrad — spune comunicatul — stârpi- 
rea bandelor comuniste a fost primită cu bucurie, căci răzvrătiţii terori- 
zaseră regiunile în care operau. Se citează cazul de la Stragare, unde 
bandele au evacuat şi lăsat în frig copiii dintr-un orfelinat căruia i-au 
dat foc, şi câte altele... 

În tot cazul, în fosta Iugoslavie merge greu pentru ocupanți... 


Pare că apropierea între Franţa şi Germania face progrese. În acest 
sens se pronunță şi ambasadorii Abetz şi de Brinon (reprezentanţii Ger- 
maniei şi Franţei neocupate, la Paris) în interviurile ce au publicat în 
Le Combat. Politica de apropiere faţă de Franţa poate să fie însă, din 
partea Germaniei şi un şantaj la adresa Italiei... 


S-a inaugurat la Tiraspol primul liceu român din Transnistria. Orice 
act care tinde la permanentizarea ocupării noastre în Transnistria, e un 
act nepolitic... De nu le-am plăti scump, toate aceste prostii.. 


S-a hotărât că în Basarabia numai limba românească să fie îngă- 
duită în orele de serviciu, în birourile administraţiei de Stat, judeţeană 
sau comunală. 

S-a interzis de asemenea, între Prut şi Nistru, portul şepcilor ru- 
seşti!!!... 


Mai mulţi prefecţi şi primari au fost destituiți fiindcă au tolerat spe- 
cula cu vânzarea lemnelor de foc, în circumscripțiile lor administra- 

tive... Un căruţaş, care a luat 2 000 de lei unui nenorocit ca să-i trans- 
porte o căruță de lemne a fost nevoit să restituie 1 600 lei clientului 
speculat, şi a mai fost şi trimis în lagăr de muncă... Foarte bine! 


S-a înfiinţat şi la noi „Ajutorul de Iarnă“, copiat din Germania 
(„Winterhilfe““). Mareşalul Antonescu face azi un călduros apel la pun- 
gile noastre sleite. În acest apel nu lipsesc — durere, vorba lui Maniu 
— nici picăturile de venin, atât de inutile, dar fără de care demagogia 
regimului nu poate trăi. Când ceri celor bogaţi, nu e momentul să-i în- 
juri şi să-i ameninţi. Semn de slăbiciune... 

Odată cu manifestul mareșalului au apărut şi un apel al patriarhului, 
fără miez şi fără sare, şi câteva linii gentile semnate de Regina Elena... 
Organizarea „Ajutorului de Iarnă“ a fost încredinţată Consiliului de 
Patronaj (M-me Mimirica secundată de Veturia Rasputain!). 


În seria cuvântărilor patriotice organizate de „Universitatea Liberă“ 
din Bucureşti, a vorbit şi Gheorghe Brătianu, la Dalles, despre Mol- 
dova. Mi se spune că a avut un succes imens, că a fost ovaţionat mai 
multe minute... Aplauzele n-au putut fi îndreptate către conferenţiar, 
care e mediocru; ele au mers către numele de Brătianu, ca o protestare 
împotriva regimului — şi asta e trist, dar e şi în mare parte vina mare- 
şalului Antonescu; nu se guvernează cu nervi, ci cu răbdare şi mai ales 
cu bun simţ... 


Consiliul de Miniştri a decis următoarele: 

„Art. I. Cetăţenii germani şi persoanele juridice cu sediul în Germa- 
nia, cum şi cele ce au în România sedii secundare sau reprezentanţe, 
pot dispune liber de bunurile, drepturile şi interesele ce au în România. 

Art. II. Nu pot vinde liber imobilele şi fondurile industriale sau co- 
merciale decât cetăţenilor români de origine etnică română sau germană, 

Art. III. Nu pot cumpăra imobile, acţiuni sau participări sub orice 
formă în întreprinderile comerciale şi industriale decât cu autorizaţiile 
prevăzute de legi“. 

Măsura e excelentă, căci amicii noştri nemți erau pe punctul să cum- 
pere tot la noi, mai ales de la ovrei... 


Marţi, 2 decembrie. Îmbătaţi cu apă rece cum suntem, noi simpli 
muritori, în materie de ştiri militare — tot nu suntem încă lămuriţi pe 

deplin despre cele întâmplate la Rostov. Dar totuşi nemţii încep să 
mărturisească înfrângerea... Confruntând comunicatele ruseşti cu cele 
germane, începem să ne facem o idee despre ce a fost. A fost o acţiune 
de surprindere din partea sovieticilor, bine executată. Pare că nemții s- 
au încrezut în frăgezia gheții Doneţului, socotind că nu era destul de 
tare ca şă suporte tancuri şi autovehicule de tot soiul, dar totuşi destul 
de rezistentă ca să nu permită ambarcaţiunilor să treacă de la un mal la 
altul. Ruşii au spart însă gheaţa, şi pe vase au trecut — şi au surprins 
trupele germane din Rostov, pe la spate. Muscalii pretind că au măce- 
lărit pe nemți şi că au luat un numeros material de război. Nemţii afir- 
mă însă mm Că s-au retras în ordine, că au distrus complect oraşul şi 
căile de comunicaţie, că ruşii au suferit enorme pierderi, mai mari ca 
în toate luptele de până acum de pe frontul oriental... E o înfrângere 
locală serioasă. Să sperăm că aliaţii noştri vor restabili repede situaţia, 
şi că nu se vor demoraliza, după cum nu s-au demoralizat astă-vară 
cînd, după victoria lor de la Smolensk, Timoşenko a contraatacat cu vi- 
goare la Viasma şi a dat pe adversarii săi înapoi. Căci abia acum aflăm 
cât de serios a fost atunci succesul generalului sovietic... 

Pare că trupele noii armate ale lui Timoşenko nu au fost aduse din 
Extremul Orient, cum s-a crezut, ci din Caucazia, din Turkestan şi din 
Siberia Occidentală şi la ele s-au adăugat şi rămășițele armatei lui Bu- 
dionnâi... La Rostov, generalul Iarnă a fost alături de ruşi, mai familia- 
rizați cu fenomenele climaterice locale. Pare că pe celelalte sectoare 
ale frontului oriental, generalul Iarnă să fi ajutat mai mult pe nemți, 
mai ales la Moscova, unde, după chiar mărturisirea sovieticilor, forţele 
germane înaintează bine. În cercurile germane se spune mereu că Mos- 
cova va cădea peste câteva zile. Cred că este mai mult o ştire „de com- 
pensaţie“ pentru anihilarea efectului înfrngerii de la Rostov... 

Din Libia, ştirile sunt tot atât de nelămurite şi de contradictorii ca 
cele din Rusia. Nemţii şi italienii pretind că au oprit ofensiva englezi- 
lor, pe când aceştia afirmă că sunt stăpâni pe situaţie, că încercuiesc 
forțele inamice şi că Cirenaica e virtual pierdută pentru germano-ita- 
lieni... Nemţii s-au lăudat cu 3 generali capturați: acum se mândresc şi 
britanicii cu capturarea generalului von Ravenstein care a comandat 
forțelor germane la trecerea Meusei, în Belgia, anul trecut... 

După câte ne putem da seama din depărtare şi din întuneric, pare că 
poziţia englezilor e mai bună ca a aliaților, căci englezii dispun de 
Egipt ca bază de ravitaliere şi pot aduce nestânjeniţi oameni şi material 
prin Marea Roşie mm pe când nemții şi italienii trebuie să transporte tot 
din Italia fără a stiăpâni drumul între cele două coaste. Dacă ar putea 
să se servească de Tunisia, de Algeţia şi de Maroc ca baze, situația 

Saar schimba, şi pare că întraacolo se tinde la Berlin. În legătură şi cy 
aceste tendinţe, trebyie pusă întrevederea care a avut loc ieri la Saint 
Florenţin„ Vercigny (Yoyne) între mareşalii Pétain şi Göring — şi Man 
rea deprimare ce domneşte în Italia, căci italienii ştiy că o înţelegere cy 
Franța ny se poate face decât cy preţul sacrificării pretențiilor terito= 
riale scympe macaronarilor... 


Telegramele din Berlin şi din Paris day mare importanţă acestei 
întrevederi de la Saint Florentin. Nici o precizare ny se dă asypra celor 
vorbite, dar se afirmă de o parte şi de alta că un mare pas ssar fi făcut 
pe calea înțelegerilor între cele două State. De Brinon a făcut aseară o 
expynere presei, lg ambasada germană din Pariş, în care, fără să dess 
tăinyiască nimic Şisa exprimat încrederea întrao viitoare colaborare îns 
tre Franța şi Germania. La Berlin, toată lumea a devenit francofilă şi... 
iatlianofobă, fără jenă. 


~ 


Între Japonia şi Statele Unite, tensiune în mare creştere... Negocies 
rile synt ajunse la yn punct mort. Roosevelt sxa înapoiat la repezeală la 
Washington, de la Warmsprings, unde plecase pentru o vacanță mai 
lungă. Se vorbeşte de o iminentă blocadă a Japoniei din partea grupului 
A.B.C.D., cym se nymeşte acum la Tokio alianța dintre America, Bris 
tania, China şi Olanda (desemnată prin litera D. Dytch)... Saar tăia 
toate căile de aprovizionare ale Japoniei, în Oceanyl Pacific. La Tokio, 
se socoteşte că concentrarea trupelor britanice în Birmania şi patrula= 
rea aeriană a căilor de comynicaţie dintre Birmania şi China, constituie 
deja yn act de ostilitate... 


Ieri a avut loc yn Consiliy de Miniştri în care dl Ică a expys rezuls 
tatele (?) misiunii sale la Berlin. Mareşalyl Antonescy şi colegii săi lay 
felicitat căldyros pe dl Ică pentru succesele (?) obținute... Despre aceste 
syccese nų ni se spyne însă nimic, în schimb ziarele pyblică in extenso 
programul celor 4 zile petrecute de Eroy în capitala Reichylyi, dâņndysņe 
oră cu oră deplasările marelui ọm de Stat!!! Aşa ceva ny Sa mai văzut 
niciodată! Ssa speriat şi bietul Ică de situaţia la care a ajyns! 


———— 


Ieri, | decembrie, aniversarea ynirii Transilvaniei cy PatriaMamă, 
Ssa Slyjit yn Te Deym la Patriarhie. Ay asistat mareşalyl Antonescy, tot 

Guvernul şi autorităţile. La defilare — după cum ne arată fotografiile 
Universului — militarii au asistat în tunică şi civilii în frac, fără pal- 
toane şi mantale! Îşi vor fi pus boierii flanele multe pe dedesubt — dar 
bieţii soldaţi ce sunt ei de vină că vrea Antonescu să-şi omoare miniş- 
trii? leri-dimineaţă, temperatura a fost — 5°! 


Un decret-lege modifică Codul Penal în articolele relative la luarea 
de mită, agravând pedepsele. Se vede că s-a speriat şi Antonescu de cât 
se fură sub scutul autorităţii sale... Ziarele publică şi numele câtorva 
negustori prinşi cu înşelătorie la cântar și trimişi în lagărele de mun- 
că... Printre ei, e şi un căpitan în retragere, Grigorescu, preşedintele 
unei cooperative din Tulcea... 


Colonelul Valfre di Bonzo, ataşatul militar italian, a fost rechemat 
într-un mod brusc şi neobişnuit. Prieten bun cu Demăter Ghica (fostul 
ministru de Externe) a mărturisit acestuia că rechemarea sa (a fost tri- 
mis în Libia...) e datorită rapoartelor sale politice. Căci ataşaţii militari 
italieni au ordin să trimită și rapoarte politice. Valfre a raportat la Roma 
că România e pierdută pentru Italia, d^ la arbitrajul de la Viena. Româ- 
nii nu s-au mirat de atitudinea germanilor, care au fost considerați până 
acum în urmă ca inamici, dar au fost profund afectaţi de atitudinea 
„fraţilor“ italieni. Simpatiile României n-ar putea fi recâştigate de Ita- 
lia — adăuga Valfre — decât prin acte care să şteargă impresia din 
august 1940. Germanii au pus în seama Italiei, protectorii Ungariei, 
hotărârea de la Viena, şi s-au grăbit să mai spună la ureche că vor drege 
ei lucrurile... Se vede că sfaturile lui Valfre n-au fost pe placul celor de 
la Roma... 

Ghica îmi mai povestea că a dus pe prietenul său la gară. Cu același 
tren pleca şi o vagă misiune japoneză, în treacăt prin Bucureşti. O droaie 
de ofiţeri germani însoțea pe japonezi şi între germani şi japonezi dom- 
nea cea mai camaraderească cordialitate. Pentru Valfre fusese trimis un 
singur ofițer german care a salutat cu degetele la şapcă, dar n-a spus un 
cuvânt, şi nici n-a întins mâna italianului la plecare... Diferenţa de ati- 
tudine a impresionat pe toţi cei prezenţi... Schimbând cu cel ce pleca 
câteva cuvinte privitoare la ultimele evenimente militare, Ghica şi-a 
arătat părerea că războiul va mai dura 5 ani... Valfre i-a replicat: „Cu- 
nosc țări ce nu vor mai ţine nici 5 luni...“ Mai clar nu-şi putea exprima 
italianul pesimismul asupra deprimării şi deznădejdei ţării sale... 

În legătură cu deprimarea italienilor, mi se povesteşte o istorioară 
nostimă napolitană. Se ştie că San Genuaro, al cărui sânge mort înviază 
şi clocoteşte o dată pe an, este sfântul protector al oraşului Napoli. Nas 
politanii îl ţin răspunzător pentru cele bune şi cele rele — şi când cad 
nenorocirile pe ei îl înjură deal spurcă. Exasperați de bombardările ena 
glezeşti, care au pricinuit atâtea victime, lazzaroni Saau dus la San Ges 
nuaro şi isau strigat: „Mascalzone! Non e Napule la campitale d'Italia, 
è Roma, è Roma, porco di magnale!‘í Cu alte cuvinte: Prea Sfinte, tria 
mite pe englezi la Roma! 


Nici azi, nici un cuvânt mm Oficial sau neoficial =a despre plecarea 
şi călătoria Regelui! În programul detaliat al dalui Ică, nimic despre 
prezența Regelui vineri la Berlin —= deşi zisul domn Ică şisa amânat 
plecarea pe sâmbătă„dimineaţa ca să asiste la primirea Regelui (moa 
destă şi intimă, dar reală) în capitala Reichului... 

Dejunul la Hitler a avut loc — faptul mi-a fost confirmat ieri de cei 
de la Palat. 


~m 


Miercuri, 3 decembrie. De pe frontul rusesc nimic nou care să ne 
bucure: pe lângă succesul pe care laau înregistrat la Rostov, sovieticii 
mai anunță unul la nord. Ei pretind că au atacat şi ocupat oraşul Tişvin, 
pe linia Petersburga Vologda, şi că au restabilit frontul în acest sector pe 
linia pe care era înainte de ultima înaintare a nemților. Comunicatul 
german de ieri recunoaşte că se duc lupte grele /a est de Tişvin... 

În regiunea Rostovului, după ce comunicatul confirmă distrugerea 
totală a oraşului, vorbeşte de lupte în curs, de colosale pierderi ale bola 
şevicilor (balsamul obişnuit al mărturisirilor de înfrângere...) şi de mua 
tarea frontului spre vest de Rostov... 

n Cirenaica, nemţii pretind că au luat ofensiva (?), italienii că au 
luat încă un general prizonier — iar englezii că ofensiva lor progres 
sează sigur... 

Impresia generală e că nemţii au dat de greutăţi: să sperăm că le vor 
învinge — altfel ar fi tragic... 


Parlamentul finlandez a reîncorporat Finlandei teritoriile cedate 
Rusiei prin pacea de la Moscova şi pe care armata lui Manerheim 
lexau reocupat. Saa decretat şi reîncorporarea peninsulei Hong5, deşi e 
încă ocupată de ruşi. Saa decretat de asemenea şi liberarea Finlandei de 

toate obligaţiile impuse prin zisa pace de la Moscova, în favoarea So- 
vietelor. 


În Japonia şi în tot Extremul Orient, fenomene prebelice... Japonia 
a mobilizat aproape toate forțele ei armate. Englezii au trimis o escadră 
suplimentară la Hong Kong şi un corp expediționar de 50 000 oameni 
la granițele Thailandei spre China şi Indochina. Indiile Neerlandeze 
şi-au mobilizat aviația (?)... 

Guvernul japonez n-a dat încă răspuns ultimelor propuneri ameri- 
cane. La Washington, vânt de război... 

La Tokio, se pretinde că Japonia vrea să negocieze mai departe cu 
Statele Unite şi să facă tot ce-i va sta în putinţă pentru evitarea războ- 
iului... Numai să poată: am impresia că Statele Unite vor războiul... 


Termenul Împrumutului „benevol“ a fost întins până la 1 februarie 
viitor... 


Întrevederea Găring-P&tain continuă să facă obiectul comentariilor 
presei, în Germania și în Franţa. La Berlin se vorbeşte acum de posibi- 
litatea unei participări oficiale a Franţei la războiul împotriva Soviete- 
lor. O asemenea participare ar presupune însă încheierea unei păci pre- 
alabile între Franţa şi Germania... 

Presa berlineză afirmă că la Saint Florentin, deşi nu s-a ajuns la re- 
zultate concrete şi precise s-au pus bazele viitoarei colaborări a Franţei 
în cadrul Europei Noi. 

Un fapt semnificativ se poate vedea în noile măsuri contra ovreilor 
ce au fost luate în Franţa. De câte ori o ţară se apropie de Germania, 
decretează o lege împotriva ovreilor... După ce i-a îndepărtat din teatre, 
cinematografe, presă etc., etc. — Guvernul din Vichy a promulgat acum 
un nou decret prin care ovreii sunt opriţi să cumpere şi să speculeze 
terenuri în oraşe, să posede imobile în care se închiriază apartamente 
(blocuri), să funcționeze ca „consilieri tehnici“ în societăţile de la 
direcţia cărora au fost înlăturați... Vremuri grele pentru Israel! 


Joi, 4 decembrie. Anglia — după câte am aflat ieri — ne-a trimis un 
ultimatum: dacă până mâine 5 decembrie nu consimţim la retragerea 
trupelor noastre din Rusia, ne declară război... Bineînţeles, în ziare, la 
Radio, nimic despre aşa ceva... 

O schimbare a politicii noastre fjind exclusă, vom primi şi noua în- 
cercare la care ne supune soarta. Justificată prin dreptul sfânt de a ne 
apăra existenţa, acţiunea noastră împotriva bolșevismului cotropitor 
apără în acelaşi timp şi întreaga civilizaţie europeană de distrugere prin 
anarhia comunismului. Fie şi numai din acest din urmă punct de ve- 
dere, gestul Angliei poate fi privit ca un atentat împotriva conştiinţei 
omgnirii. Nu pot să cred că poporul şi Guvernul englez să fi pierdut 
într-atât simţul realițăţilor, şi vreau să cred că ujtimatumul ca şi decla- 
rația de război — dacă va veni — sunt numai vorbe menite să „în- 
cadţeze“ monstuoasa alianță cu Sovietele, şi că în fapte, nimic nu se va 
schimba în raporturile noastre de azi cu Anglia... 

Se zice că Guvernul britanic va declara în acelaşi timp război şi 
Finlandei... 


Comunicatul german de ieri ne pisează cu succesele dobândite în 
regiunea Moscovei. Neînsemnate de altminteri şi acestea... Despre 
operaţiunile dinspre Rostov şi Tişvin, nimic. Nici măcar faimoasa for- 
mulă: „operaţiunile sunt în curs“ — n-a apărut... 

Totuşi, de la Marele Stat Major mi se spune că ofensiva rusească de 
la Rostov ar fi fost oprită şi că situaţia pe acest sector n-ar fi îngrijo- 
rătoare. Să dea Dumnezeu să fje aşa! 

Soarta războiului e în mâna lui Dumnezeu şi nimic nu se poate pre- 
vede cu certitudine. De unde ne credeam în perfectă siguranţă pe fron- 
tul rusesc, iată surprinderea de la Rostov! De unde toată lumea era con- 
vinsă că trupele Axei vor fi date peste cap în Africa septentrională, iată 
că nemţii şi italienii rezistă în Cirenaica, şi — după ştirile de ieri — 
pare chiar că ar fj trecut la ofensivă... Mai bine, de zece ori mai bine, 
măturau puhoiul bolşevic şi mâncau bătaie în Africa! Ce importanță 
are Africa! 

După telegramele de ieri, ruşii au început să evacueze Hong, distru- 
gând tot în urma lor. Nenorocită Finlandă, martiră nevinovată, ca şi noi! 

Pe mare, germanii au dat o nouă dovadă de avântul şi eroismul cu 
care luptă marina lor, marină care s-a acoperit deja de glorie în trecutul 
război. Crucişătorul auxiliar „Cormoran“, un simplu vas de comerţ în- 
armat, a scufundat pe coastele Australiei, crucişătorul australian „Sid- 
ney“, vas modern de război de peste 6 000 tone! „Sidney“-ul a pierit în 
valuri, dar şi „Cormoranul“ a fost atât de avariat încât a trebuit să fie 
abandonat de echipajul său, din care o bună parte a putut să se salveze 
pe coastele Australiei. 

Între Statele Unite şi Japonia, încordare tot mai mare. Din toate 
ştirile reiese că Japonia ar vrea să evite războiul, dar cum să primească 
condiţiile prealabile impuse de U.S.A., pentru orice negocieri — con- 
diții ce par a fi următoarele: 1) retragerea trupelor japoneze din China 
şi Indochina — 2) abandonarea Pactului Tripartit. Primirea unor ase- 
menea condiţii ar însemna decapitarea Japoniei, umilirea şi subjugarea 
ei. Poporul japonez e prea mândru şi prea războinic ca să primească o 
asemenea umilință. 

Ministrul de Finanţe american a declarat că, cu toate creditele 
votate, datoria Statelor Unite va ajunge la 750 miliarde de dolari (în 
lei: aproape 30 de mii de miliarde (!!!) — socotind dolarul pe cursul 
legal, dar fictiv!) Nebunia omeniri nu mai cunoaşte margini! 


__ Statele Unite au hotărât să întindă şi la Turcia legea „Închiriere şi 
Împrumuturi“, aplicată până acum numai Angliei şi aliaţilor ei de război... 


În Albania, ca şi în provinciile fost iugoslave ocupate de italieni — 
stare de război civil. Guvernul Verlaci, înscăunat odată cu anexiunea 
Albaniei neputând restabili ordinea, a fost înlocuit printr-un minister 
prezidat de Mustafa Merika Kruja... 


Întrevederea Găring-Petain contină să ocupe presa berlineză. Se 
pare că lucrurile nu merg aşa de uşor cu Franţa: Guvernul de la Vichy, 
de acord pe principii, se lasă greu pe amănunte... 


În Italia s-a experimentat un nou tip de avion, avionul-rachetă. Acest 
avion e caracterizat prin faptul că nu are elice: un motor activează un 
sistem de pompe care aspiră aerul pe la partea dinainte a avionului, îl 
comprimă şi-i dă drumul pe la spate... Aviatorul de Bernardi a străbătut 
în două ore, cu aparatul-model construit pe bazele noului brevet, dis- 
tanța de la Milano la Roma... 

Se pun mari speranţe în această invenție. 


A murti compozitorul Sinding, cel mai de seamă reprezentant al 
muzicii din Norvegia. 

„Ajutorul de Iarnă“ îşi va începe colectele în zilele de 6 decembrie 
(Sf. Nicolae) şi de duminică 7. Reprezentanţi ai Consiliului de Patronaj 
vor cutreiera oraşul şi vor cere din casă în casă, efecte sau parale. Voi 
da cu dragă inimă, numai să mai am de unde... 

Iarna continuă teribilă, ca în ianuarie. Azi-dimineaţă — 6 grade... 


aa 


Geniile noastre epistolare, Iuliu Maniu şi Dinu Brătianu, au adresat 
lungi scrisori mareșalului Antonescu cu prilejul Plebiscitului, ca să 
explice de ce ş-au abținut şi să critice politica regimentului. A lui Ma- 
niu are 25 de pagini; începe prin a enumera hotărârile și faptele pe care 
le aprobă, contiuă prin a arăta pe cele pe care nu le aprobă şi sfârşesc 
prin a nu mai aproba nimic!!! 

Deși e mai moderată, scrisoarea lui Dinu Brătianu a înfuriat pe ma- 
reşal mai mult ca a lui Maniu. „Am să răspund eu domnului ăsta!“ 
ar fi răcnit dicţatorul nostry. Vai, barem dacă n-ar publica răspunsul, 
căci se cam încurcă când scrie! 


= 


Vineri, 5 decembrie. De pe fronturi ştirile sunt mai liniştitoare. În 
regiunea Rostoyylui pare că germanii au oprit ofensiva sovietică; co- 
municatyl de ieri-seară anunţă chiar succese precum distrygerea unui 
regiment, capturarea unei însemnate cantități de material, distrugerea a 
peste 100 de avioane. De n-ar fi toate numai pe hârţie. 

Finlandezij au ocupat Nangoe. Un vas sovietic „Stalin“, avariat de 
o mină la ieşirea din porţ a fost capturat. Vasul de 12 000 tone trans- 
porța 6 000 de bolșevici şi material de șăzboi. Sovieticii organizaseră 
apărarea Leningradului în mod remarcabil; ocupaseră Nangoe (pe 
coasța finlandeză) şi Porţ-Baltic (la vest de Reval, în Estonia) şi puteau 
astfel închide golful Finlandei — iar prin canalele maritime „Nonskoj“ 
şi „Stalin“ legaseră Kronstadtyl prin Neva, lacul Ladoga, râul Svir, 
lacul Onega — cu Arhanghelsk. Prin ocuparea porțurilor Porţ-Baltic şi 
Nangoe, prin tăierea canalelor pe râul Svir şi pe lacurile Ladoga şi 
Onega, toată această frumoasă organizație strategică s-a prăbuşit... 
Epavele flotej şovietice din Marea Baltică sunt refugiate acum la 
Kronstadt, dar Kronstadtyl e sub bătaia tynului german... 

La Moscova, deşi plouă (!!!), trpele germane înaintează şi au ocu- 
pat Malg-Iaroslavăţ şi Mojaisk. Mai au drum până la Moscova... 

In Cirenaica, nu încape îndoială că ofensiva engleză a fost pentru 
moment oprită, Putea-vor însă rezista trupele germane şi italiene la un 
nou atac? Englezii au în Egipt o bază formidabilă, iar germanii şi ita- 

lienii sunt cu un picior în nisip şi cu altul în mare, într-o mare care nu 
e a lor... 


Petrovici şi-a văzut visul cu ochii: a fost numit ministru al Instruc- 
ţiunii, adică al Educaţiei Naţionale, căci aşa îi zice acum. Subsecretar 
la acelaşi departament (în locul lui Otetelişanu) a fost numit I.C. Pe- 
trescu, conferenţiar universitar şi omul lui Mihalache. Profesorul Al. 
Marcu (de la Litere) a fost numit subsecretar la Propagandă şi Titus 
Dragoș (actual secretar general la Finanţe) subsecretar la Românizare, 
în locul lui Zwiedenek. Numirea lui Dragoş e excelentă, e un băiat 
inimos şi inteligent. Poate că în locul hahalerei de Zwiedenek va izbuti 
să pună ceva ordine în spelunca de la Românizare... 


Cordell Hull a vorbit presei la Washington şi amiralul Togo la Tokio. 
Cuvântările lor au mai aruncat untdelemn pe foc... 

Roosevelt a avut o lungă întrevedere cu preşedinţii Senatului şi 
Camerei Reprezentanţilor. La întrevedere a asistat şi Vice-preşedintele 
Republicii, Wallace. Conferință de „capacitare“, sau de presiune asu- 
pra Guvernului japonez? i Ă 

Extinderea aplicării legii „Inchiriere şi Imprumut“ asupra furnitu- 
rilor Turciei e viu comentată și azi şi interpretată la Berlin ca o încer- 
care de ademenire a Guvernului din Ankara... 

A.B.C.D.-ul! e mai activ ca oricând şi ceva trebuie să crape, fie pe 
terenul diplomatic, fie pe al faptelor... 


O telegramă ne informează că Camera Comunelor a votat o lege in- 
troducând serviciul obligator pentru bărbaţi şi femei. Telegrama nu 
spune „serviciu obligator militar“, ci „serviciu obligator“. Poate să fie 
vorba de alte prestații decât cele militare... 


Se zvoneşte că Laval merge la Berlin şi că Franţa (Guvernul de la 
Vichy) va adera la Pactul Antikomintern. Un nou asasinat la Paris: de 
data asta a fost doborât un medic general, şeful serviciului sanitar ger- 
man din Franţa ocupată... Nemţii au dat un termen, până la 10 decem- 
brie, ca să se descopere ucigaşii — dar de data asta nu mai sunt pro- 


l America, Britania, China şi Olanda (pe englezeşte Dutchland). 

teste înfuriate la Berlin, nici ameninţări cu execuţii... E ceva în aer, în 
raporturile celor două Guverne, şi apre că Reichul nu vrea să tulbure 
atmosfera cu măsuri prea drastice. Cel puţin deocamdată... 


Toma Oanţă, ajutor de primar la Craiova (al 2-lea ajutor, primul 
fiind Gogu Adam Popescu) a fost destituit fiindcă a lovit un sergent de 
oraş, care-şi făcea datoria în piață... Măsură bună; n-am priceput pen- 
tru ce a fost numit, căci a avut legături cu legionarii şi nu era bun de 
nimic... 


Sâmbătă, 6 decembrie. Sf. Nicolae se lasă cu — 6°! Ce iarnă tim- 
purie! 


De pe fronturi nimic impresionant. Poate că ofensiva lui Timoşenko 
în regiunea Rostovului a fost oprită. De o parte şi de alta se afirmă că 
mari pierderi au fost pricinuite inamicului... La Moscova înaintare, la 
Leningrad, pas pe loc. În Libia, englezii pregătesc al doilea val de 
ofensivă. Rezista-vor nemții şi italienii la acest al doilea atac, ca la cel 
dintâi? 


Garoflid a adresat un lung memoriu mareşalului Antonescu, memo- 
riu pe care l-a publicat în ziarele de ieri. Memoriul e mai mult sau mai 
puţin parafraza discursului ținut de fostul ministru al Agriculturii, acum 
câtva timp, la întrunirea Sindicatelor Agricole. Intr-însul, Garoflid face 
critica reformei agrare, aşa cum s-a desăvârşit, uitând că marele vino- 
vat a fost el, care, ca ministru al Reformei Agrare în 1920/1921, n-a 
ştiut să reziste nici demagogiei, nici prostiei. În continuare, pledează 
pentru proprietatea mijlocie, se plânge de prețurile impuse produselor 
agricole şi de urcarea impozitelor, de lipsa măsurilor raţionale pentru 
încurajarea şi înlesnirea culturilor — şi insistă mai ales asupra preca- 
rităţii proprietăţii sub continuele ameninţări de expropriere. 

În ziarele de azi, mareşalul Antonescu publică la rândul său un lung 
şi documentat răspuns, care a cerut o lungă pregătire ce dovedeşte că 
intervenţia lui Garoflid a fost provocată... 

Esenţialul: mareşalul se ridică cu dârzenia lui obişnuită împotriva 
măsurilor demagogice şi garantează rituos siguranța proprietăţii, de 
care nimeni nu se va atinge. Mai departe, se declară perfect de acord 

cu Garoflid în privința regimului proprietăţii şi face o lungă expunere 
în care rezumă tot ce a făcut Guvernul său pentru agricultură şi creşte- 
rea animalelor — şi explică necesitatea ajustării impozitului agricol, 
faţă de creşterea continuă a prețurilor şi prin urmare a veniturilor agri- 
cultorilor. In ce priveşte preţurile, în special al grâului, mareșalul le 
compară cu preţurile din celelalte țări vecine şi constată că agricultorii 
români nu se pot plânge. Are dreptate... 

Importanța mare a acestui „manifest agrar“ constă însă în afirmarea 
respectului dreptului de proprietate, de care regimul e hotărât să nu se 
atingă. Să dea Dumnezeu să nu schimbe... 


Bardossy a declarat în Camera ungară că Anglia a trimis Regatului 
maghiar un ultimatum prin care îi cere să-şi retragă trupele din Rusia 
până la 5 decembrie miezul nopții. In cazul în care Guvernul din Bu- 
dapesta nu s-ar supune acestei cereri, Anglia se va considera în stare de 
război cu Ungaria din ziua de 6 decembrie (azi), orele 24... 

Acelaşi ultimatum l-am primit şi noi. Dar nouă nu ni se spune ni- 
mic. De ce? Acest regim de dictatură clandestină e oribil şi teribil de 
deprimant. Trăim în întuneric... 


Se vorbeşte de înlocuirea lui Marinescu, la Economie, prin Leon, 
care a fost ministru tot la Economie, toamna trecută şi scos după câteva 
luni pentru incapacitate! Aflu că Caranfil, ca să scape de Primărie, a 
produs un certificat medical!!! Nimeni, din câţi ar putea face ceva, nu 
vrea să se încurce cu Antonescu... „Il fait le vide autour de lui...“ (El 
face gol, vid în jurul său). 


Schimbări la Siguranța Generală: colonelul Nicolae Diaconescu a 
fost numit director general în locul generalului Leoveanu, şi Ion Stă- 
nescu, procuror la Curtea de Apel din Bucureşti, subdirector general. 
Acesta din urmă, dacă e fostul judecător de instrucţie e bun — dar om 
fără scrupule. Leoveanu s-a dovedit complect incapabil — nu va fi 
greu pentru Diaconescu să se arate mai destoinic... 


Ziarele Washington Times Herald şi Chicago Tribune publică un 
raport confidenţial, purtând data de 11 septembrie 1941 care, după a- 
firmaţia lor, ar fi fost redactat din ordinul Preşedintelui Roosevelt 

de către Înaltul Comandament Comun al armatei şi al marinei Statelor 
Unite. 

Acest raport prevede un război total şi un corp expediționar de mai 
multe milioane de oameni destinat să debarce în Europa şi să distrugă 
Germania şi pe aliaţii ei!!! 

Raportul mai conţine o sumă de consideraţii şi de subproiecte, unul 
mai fantastic decât altul! 

Ziarele germane, cele filo-germane din America şi Agenţia D.N.B. 
fac un caz enorm de această „descoperire“. Ea pare totuşi să fie o sim- 
plă născocire, o revanșă față de destăinuirile lui Roosevelt privitoare la 
aşa-zisele planuri germane de împărţire a Americii de Sud... 

E probabil că Guvernul american va proceda la o anchetă pentru a 
stabili din ce izvor au ţâşnit cele publicate în mai sus-menţionatele 
gazete... 


Duminică, 7 decembrie. De pe front, nimic schimbat. Pare că la 
sud, în sectorul Rostov, trupele germane au consolidat mai mult sau 
mai puţin un nou front; la Moscova înaintează, încet. Lupte aprige la 
Tula, în avantajul nemților, Radio-Moscova anunţă că Sovietele fac 
apel la copii, să lupte şi ei alături de adulți... 


De ieri suntem în război cu Anglia. La Radio-Londra s-a comunicat 
că deoarece Finlanda, Ungaria şi România nu s-au supus ultimatumu- 
lui dat, Anglia se consideră în stare de război cu aceste ţări, de ieri, sâm- 
bătă ora 24 şi 5 minute... 

Emisiunile britanice mai adaugă că răspunsul Finlandei a fost ne- 
mulțumitor; despre al Ungariei (care se zice că ar fi fost foarte politi- 
cos) şi despre al nostru (al cărui conținut nu-l cunoaşte nimeni), nici 
vorbă. În fine ziarele noastre de azi publică, sub forma unei telegrame 
D.N.B. de la Berlin, ştirea celor 3 ultimatumuri, faptul că câteșşi trei 
țările vizate au răspuns negativ — şi continuă că nu dea nici un amă- 
nunt asupra conţinutului notelor engleză, română, finlandeză şi ungară. 
În schimb se reproduc comentariile presei germane şi italiene „indig- 
nate“ de mârşăvia gestului britanic... 

Cordell Hull a declarat că Statele Unite au făcut pur şi simplu oficiu 
de intermediar în schimbul notelor, şi că situaţia Statelor Unite față de 
Finlanda, Ungaria şi România nu s-a schimbat întru nimic. Bine şi 
aşa... E locul să amintim aci că Roosevelt a declarat, nu demult că „un 
gentleman nu dă ultimatumuri (era vorba de Japonia...). 

Iată-ne aşadar, de ieri, în război cu Anglia; de alaltăieri seară s-a 
restabilit, ca măsură de prudenţă, negura absolută pe străzile noastre... 

Știu bine că „les affaires sont les affaires“ (afacerile sunt afaceri) şi 
că pentru Anglia războiul actual e înainte de toate „un gheșefi“* — 
totuşi, în faţa Istoriei, actul săvârşit de Guvernul britanic împotriva 
României şi Finlandei care îşi apără existenţa va rămâne ca un gest de 
mârşavă imoralitate, tot atât de condamnabil ca şi solidarizarea cu 
anarhia bolşevică. Şi porcăriile se plătesc totdeauna... 

Pentru noi, în fapt, nu e o schimbare mare. Anglia nu ne-ar putea 
ataca decât pe calea aerului şi în această privinţă ea îşi luase deja toată 
libertatea încă de astă-vară, declarând că va ataca pe germani „oţjunde 
vor fi“, prin urmare şi în ţările cu care Imperiul Britanic nu era în răz- 
boi... Faptul că n-au venit să bombardeze Ploieştiul şi regiunea noastră 
petroliferă nu poate fi explicat decât prin ipoteza că englezii nu văd 
totuşi cu părere de rău puterea bolşevică dărâmată de nemți: tot ce do- 
resc ei, e ca această luptă de desființare a comunismului să dureze des- 
tul ca să uzeze şi forțele germane... Poate că aceste noi declaraţii de 
război să facă parte din arsenalul de arme platonice puse la dispoziția 
Sovietelor; poate însă să fie şi altfel, căci în acest război toate sunt po- 
sibile — şi trebie să ne aşteptăm la toate încercările... 

Un punct bun pentru sfârşitul războiului, în cazul unei păci de com- 
promis, e că Anglia a declarat război şi Ungariei... 

Ajută-ne Doamne! 


„Centrul de Studii Corporative“ şi-a inaugurat ieri lucrările, în ve- 
derea organizării noului Stat român, care va fi corporativ şi coopera- 
tist! Le-a inaugurat la sediul Institutului de Cultură Italian, sub auspi- 
ciile d-lui Bova Scoppa, ministrul Italiei, şi cu o cuvântare liminară a 
acestuia... Pentru ce? Fiindcă — a spus-o şi Bova şi Scoppa (mătură) 


— Italia a descoperit fericirea omenirii prin corporatism!!!! A mai vor- - 


bit Onicescu, omul care se vâră pretutindeni, a pelteluit lung, sonor şi 
banal dl Ică — urmat la tribună de dl subsecretar Marcu (înrudit cu 
Italia prin Catedra de Literatură pe care o spurcă) şi de răposatul Mi- 
hail Manoilescu care încearcă să reînvie prin corporatism „căci a fost 
apostolul acestei ideologii în România“. Şedinţă de onanism naţional, 
searbădă şi inutilă... 


Ieri-dimineaţă cu prilejul deschiderii cursului lui Gh. Brătianu la 
Institutul de Istorie Universală, fiind şi Sf. Nicolae, a avut loc o caldă 

manifestare în amintirea lui Nicolae Iorga. A fost de faţă un mare nu- 
măr de profesori universitari şi câțiva oameni politici. Pe rând, au vorr 
bit frumos despre victima brutalităţii legionare, Gh. Brătianu, Petro- 
vici, Simionescu (în numele Academiei) profesorul Bănescu (în nu- 
mele Institutului Sud-Estului European şi Institutului de Istorie Bizan- 
tină) şi Enric Otetelişanu. Să dăm o notă bună Guvernului care şi-a 
delegat ministrul Învăţământului la această pioasă solemnitate. 


Între Japonia şi Statele Unite, speranțele de destindere sunt tot mai 
slabe. Roosevelt ar fi nemulțumit de răspunsul japonezilor cu privire la 
ocuparea militară a Indochinei. Faptul că nu s-a răspuns însă de la 
Tokio şi la chestiunile prealabile puse de Guvernul american, e inter- 
pretat la Washington ca o dovadă că Japonia vrea să câştige timp, şi 
nimic mai mult... 


i 


La San José, capitala Republicii Costa Rica, serios cutremur de pă- 
mânt, Dar mai mult panică decât pagube. 


Ziarele de azi-dimineaţă publică lista celor 68 cetăţeni care au votat 
nu, la Plebiscit. Mareşalul pretinde că i s-a cerut această publicare prin 
nenumăratele scrisori. Publicarea nu înseamnă însă, adaugă Condu- 
cătorul, că se va lua vreo măsură împotriva „opozanților“. Nu li se va 
face nimic, nici chiar funcţionarilor... Cunoaştem formula — vai de 
mama lor! 

Majoritatea celor 68 de tâlhari sunt foşti legionari. 


Evreii maghiari au fost şterşi, în Ungaria, de pe listele electorale. La 
Budapesta au fost şterşi peste 87 000 alegători. S-a decretat şi decăde- 
rea celor aleşi, în Cameră, în Consiliile comunale şi în cele judeţene. 

O politeţe la adresa Berlinului! 


m 


„Ajutorul de Iarnă“ a dat ieri, pentru prima zi a colectării, rezultate 
bune. Toată lumea a dat cu dragă inimă. Au cam lipsit însă automo- 
bilele pentru transporturi. Cum e lesne de înțeles nimeni n-a vrut să-şi 
uzeze cauciucurile şi să-şi dea maşinile pe mâna „tinerilor“ ce colindau 
casele — şi apoi cine ştie unde. Un comunicat de azi-dimineaţă se 

plânge că nu s-au oferit decât 26 maşini particulare şi laudă corpul 
taximetrelor care s-a prezentat cu 300 de automobile. Cred şi eu, dar 
cine nu ştie că aceşti nenorociţi „voluntari“ au fost executaţi de Poliţie! 
Mai bine da mareşalul ordin pesmeţilor şi militarilor care se plimbă cu 
maşini rechiziționate să le pună la dispoziţia „Ajutorului'... 


Lt. colonel Emanoil, „doctor în Ştiinţe economice“, a fost numit se- 
cretar general la Finanţe, în locul lui Dragoş. Pricep un general în pos- 
tul de ministru — n-are decât să iscălească — dar un colonel în postul 
de secretar general, post de muncă şi de răspundere, e o greşeală. 


DI von Killinger a celebrat ieri nunta fiicei sale nr. 2 cu un diplomat 
german, consilier de Legaţie la Bratislava! unde cunoscuse pe d-ra 
Killinger. Nunta a avut loc în cea mai strictă intimitate, familia fiind în 
doliu, căci soțul fiicei Killinger nr. 1, a căzut la Rostov. 


La Vichy Consiliu de Miniştri important pentru măsurile de luat îm- 
potriva asasinatelor ofiţerilor germani. Autorităţile franceze adresează 
apeluri călduroase populaţiei ca să ajutate în acţiunea lor preventivă... 
Degeaba, căci comuniştii nu se vor lăsa! 


Declaraţiile lui Antonescu cu privire la respectul proprietăţii agri- 
cole au făcut cel mai bune efect, în toate straturile. Păcat că nu vorbeşte 
şi nu scrie întotdeauna cu atât bun simţ! 


Printr-o trăsătură de condei, mareşalul a suprimat toți controlorii, 
puzderia de controlori, numiţi de Marinescu ca să împiedice specula 
prin prăvălii. Cea mai mare parte din ei, erau mai pungaşi ca vânzătorii 
speculanţi. Dar oricum: aceşti controlori au fost numiţi printr-o lege 
sau pe baza unei legi, care, azi, se anulează, doar prin simplă ordon- 
anță! Legea noii organizări a Subsecretariatului de Stat al Aprovizio- 
nării, n-a apărut nici până azi! Anarhie! Anarhie! 


1 Înainte de a veni la Bucureşti, Killinger era ministru la Bratislava. 

Luni, 8 decembrie. Ziua de ieţj a fost o zi mare. O zi mare, fjindcă 
Japonia a declarat război Ştatelor Unite — o zi mare fjindcă în fine am 
fost şi noi puşi în curent cu „formele“ care au însoțit ultimatumul și 
declaraţia de război a Angliei; o zi mare fjindcă pentru pţima dată de 
la „eşecul“ de la Rostov, comunicatul german a înregistrat, în colțul 
Doneţului, operaţiuni ofensive în locul celor defensive... 

ntre Ştatele Unite şi Japonia coarda trebuia să plesnească. Cu tot 
optimismu] unor ştiri, în ultimele zile, era evident că se mergea, spre 
război, căci războiul, Ştatele Unite îl căutau cu [umânarea. Era poate 
mai bine să fj declarat Ştatele Unite războiul; ameţicanii au fost însă 
mai dibaci şi nervii japonezilor mai slabi... Războiu] bântuie acum pe 
toată suprafața globului pământesc — nebunia s-a întins peste omeni- 
rea întregă... E greu de prevăzut care va fj desfăşurarea ostilităţilor în 
Pacific; strategic, greutăţile sunt de partea Ştatelor Unite — dar Ja- 
ponia va fj lipsită de mateţii prime şi mai ales de petrol... Pentru noi 
însă — şi noi trebuie să judecăm evenimentele pţin prisma sărăciei 
noastre — războiul dintre Ameţica şi Japonia ne aduce o mare ușurare, 
fje ea şi numai vremelnică: Ştatele Unite ocupate să-şi fabrice arme şi 
muniții pentru armatele [or vor furniza mai puţin Rusiei, iar starea de 
răbzoi din Pacific va îngreuia, va face chiar poate imposibile, transpor- 
țurjle între Ameţica şi Vladivostok. 

DI Ică a convocat ieţj pe reprezentanţii presei şi le-a dat cunoştinţă 
de textele notei engleze şi răspunsului nostru. Ţextul britanic e scurt şi 
prost, aş zice aproape ruşinos. Prjn lupta pe care o ducem împoțriva 
Şovjete]or, alături de Germania, ne-am amestecat în războiu] european 
— atât au găsit să ne spună domnii de la Foreign Office!!! 

Răspunsul Guvernului român e perfect: rareoţi am văzut un act di- 
plomatic mai bine redactat. Dacă mai e o dreptate pe lume, apoi pro- 
cesul nostru este câştigat! Nimic n-a fost uitat: nici agresiunile suc- 
cesive ruseşti], nici faptul că la 22 iunie când am intrat în război cu Ru- 
sia, Anglia nu era aliata ei, nici garanţiile date de Anglia în 1939 cu 
privire la graniţele noastre, nici toate nenorociţile pe care ]e-am avut 
de îndurat în cursul veacurilor din partea Rusiei, nici lupta noastră co- 
mună împreună cu Anglia împoțriva bolşevismului... 

Şi „declaraţiunile“* mareşalului Antonescu sunt minunate, minunate... 

Pentru modul cum a condus această afacere, Guvernul megită toată 
recunoştinţa noastră şi să-i iertăm greşelile pe care le-a făcut, pe ale 
terenuri... 


l Cu acest prilej am aflat toate încercările de încălcare ale teritoriului nosțry înțye iulie 1940 
şi mai 1941, încercări care ne-au fost tăinuite până acum, în cea mai mare paşţe. 

Cred că citind răspunsul nostru şi englezii ne-au dat dreptate, şi că 
s-au scârbit şi ei de rolul pe care-l joacă, ca aliaţi ai bestiilor moscovite, 
alături de care, în sufletul lor, nu pot fi... 


Universul publică extrase din aprecierile oamenilor de Stat englezi, 
din ultimii ani, cu privire la „civilizaţia“ bolşevică, la pericolul euro- 
pean pe care-l prezintă Sovietele, la necesitatea apărării integrităţii Ro- 
mâniei. Printre aceste extrase e şi un lunga pasaj dintr-un discurs al lui 
Churchill, rostit în 1931!... 

Interesant... dar ce trist! 


În ziarele de azi-dimineaţă sub formă de comunicat, plecarea, călă- 
toria şi dejunul Regelui şi Reginei Elena cu Hitler la Berlin. Nimeni nu 
va pricepe de ce au trebuit aproape 15 zile ca să se dea o informaţie 
atât de anodină şi să se încurce opinia publică cu tot felul de presu- 
puneri... Dar azi, să lăsăm Guvernul în pace... 


Gheorghe Brătianu a fost numit decan al Facultăţii de Litere, în 
locul lui Marcu numit subsecretar de Stat. Sauciuc Săveanu a fost 
numit prodecan. 


Universitatea şi Opera din Odessa au fost deschise ieri, cu solemni- 
tate. La Universitate, un sobor de preoți cu arhimandritul Scriban în 
frunte, au săvârşit slujba religioasă, care, după atâţia ani de prigoană a 
Cultului, a emoționat adânc pe cei prezenţi... După deschiderea Uni- 
versităţii s-a vizitat clinica profesorului Ceasornicov. 

Opera s-a deschis la 3 p.m. S-a dat „Eugen Oneghin“, a lui Ceai- 
kovski. S-a cântat imnul german şi cel românesc. S-a strigat: trăiască 
Hitler, trăiască Regele Mihai, trăiască Conducătorul Statului Român!... 


La Paris noi atentate împotriva ofiţerilor germani. E un adevărat 
război pornit de comunişto... S-au luat măsuri excepţionale: restauran- 
tele şi localurile se închid la ora 17, nimeni nu mai poate circula între 
orele 18 şi 5 dimineața, patrule străbat oraşul toată noaptea... 


George Duca, fiul lui Iancu Duca, mi-a povestit ieri una bună. Vor- 
bind zilele trecute cu Barbu Știrbei la Buftea, despre Regele Ferdi- 

nand, Prinţul nostru i-a dat următorul sfat: „Fă servicii Familiei noastre 
Regale cât poţi, când poţi şi cum poţi — dar fă ca mine, nu fi intim cu 
ei!“ Această mărturisire de principii pe buzele fostului Pompaduro, nu 
e lipsită de savoare! 

Mi se spune că fostul armăsar naţional a început să tremure din cap 
— a împlinit 68 de ani —, poate că a început să-şi piardă şi memoria... 


Fiica Marthei Bibescu, căsătorită cu Dede Ghica-Comăneşti are doi 
băieţi; s-a hotărât ca cel de al doilea să ia numele de Bibescu, care 
altfel s-ar stinge. 


În răspunsul dat lui Garoflid, mareşalul Antonescu a spus textual: 

„Stiu că exproprierea este o măsură de expedient. Nu ea va rezolva, 
după cum n-a rezolvat nici până acum, problema agrară de la not“. 

De şi-ar aduce până la sfârşit aminte de aceste înțelepte cuvinte... 


Marţi, 9 decembrie. Ziarele de azi-dimineaţă reproduc documen- 
tele care au încadrat declaraţia Japoniei de război. Notele schimbate în- 
tre Statele Unite şi Guvernul japonez sunt date numai în rezumat. Pro- 
clamaţia Împăratului Japoniei, către poporul său, e publicată in extenso. 

Japonia a declarat război Statelor Unite, Angliei, Australiei, Cana- 
dei — pe de altă parte, Anglia, Indiile Neerlandeze, Australia, Cuba, 
Nicaragua şi Costarica au declarat război Japoniei... Manciuko, a de- 
clarat şi el război Angliei şi Statelor Unite. Probabil că lista „angaja- 
mentelor“ nu e încă sfârşită... 

In prima zi a războiului japonezii au atacat la insulele Hawai, 
Guam, Wake în Pacific — la Singapore, în Filipine, la Shanghai etc. şi 
au avut pretutindeni succese însemnate. Numai să nu se poticnească... 
La Hawai au scufundat două vase de linie şi au avariat grav alte 2 vase 
de linie şi 4 crucişătoare. La insula Guam au scufundat un vas port- 
avion, un purtător de mine, 4 vase comerciale. La Singapore ar fi lovit 
2 crucişătoare engleze (ştire necontrolată); la Shanghai o vedetă en- 
gleză a fost scufundată şi una americană capturată. Pierderile marinei 
americane nu sunt prea însemnate faţă de efectivele ei, căci cele două 
vase de linie scufundate erau vechi (,„„Oklahoma“, 29 000 tone, lansat 
în 1914 şi „West Virginia“, 31 800 tone, lansat în 1921) — dar efectul 
moral al acestor succese iniţiale e de netăgăduit. Japonezii au ocupat în 
acelaşi timp insula Wake în Pacific şi concesiunile internaţionale la 
Shanghai, Tien Tsin şi în mai toate oraşele chinezeşti în care mai erau 

asemenea concesiuni. Se anunţă de asemenea că ar fi debarcat în Ma- 
laezia şi că trupele din Indochina ar fi trecut în Thailanda, care a con- 
simţit să le lase să treacă spre Birmania... 

Pare evident că planul japonezilor e să atace pe americani pe apă, 
în insulele Pacificului şi pe englezi în Indii trecând pe uscat prin sudul 
Chinei şi prin Thailanda, apoi prin Birmania... Ajută-i, Doamne — să 
scăpăm noi! 

Japonezii mai afirmă că au doborât un număr considerabil de avi- 
oane (peste 200) şi că n-au pierdut decât vreo 10. 

Pierderile navale mai sus enumerate au fost confirmate şi de ştirile 
americane... 


Mareșalul Pétain a trimis o caldă telegramă de condoleanţe lui Hi- 
tler, cu prilejul ultimelor omoruri de ofițeri germani la Paris şi a expri- 
mat totodată Fiihrerului indignarea sa împotriva acestor atentate — 
pentru împiedicarea cărora se iau toate măsurile posibile... 


Călătoria Regelui Mihai nu se măi tăinueşte. Un comunicat ne in- 
formează azi-dimineaţă că Regele Mihai şi Regina Elena au sosit alal- 
tăieri, duminică la Roma, călătorind neoficial. Au fost întâmpinați la 
gară de Ducele de Genova, de miniştrii noştri pe lângă Quirinal şi Vati- 
can, ŞI găzduiţi la Palatul Regal. Ieri au făcut o vizită particulară Pa- 
pei... Mihăiţă vizitează Roma, în simplu turist (foarte „simplu“!)... 


Noii secretari generali au fost instalaţi ieri cu solemnitate, adică cu 
discursuri. Până acum asemenea solemnităţi erau rezervate miniştri- 
lor... Dar când te cheamă Napoleon (ca pe Creţul de la Instrucție!) ai 
drepturi la onoruri deosebite. Şi ce s-a făcut pentru Napoleon Creţu, a 
trebuit să se facă şi pentru ceilalți... 


A murit, relativ tânăr, Costică Mihăescu, un om muncitor şi simpa- 
tic care izbutise să ridice din nimic garajele ce poartă numele lui şi ho- 
telul „Ambasador“, pe Bulevard. L-am cunoscut destul de bine, şi-mi 
pare rău de el... 


Miercuri, 10 decembrie. În cele 2 dintâi zile ale războiului lor, ja- 
ponezii au înregistrat însemnate succese. Pe lângă vasele americane pe 

care le-au distrus, au ocupat Tien Tsinul, Shanghai, punctele cele mai 
importante în Filipine, au trecut din Indochina în Thailanda ocupând 
Bangokul şi au debarcat în 2 puncte ale Peninsulei Malaeze: la nord, 
pe teritoriul thailandez, de unde au pornit spre Birmania (au şi luat con- 
tact cu trupele britanice) — şi la sud, pe teritoriu britanic, îndreptându-se 
spre Singapore... 

E ciudat cum anglo-saxonii nu sunt niciodată gata. Americanii au 
împins atâta la război, încât ar fi trebuit să fie cel puţin la adăpostul 
unei surprinderi... Şi totuşi, n-au fost, aşa încît japonezii s-au înfipt în 
punctele strategice importante pentru dezvoltarea viitoare a războiu- 
lui... 

Au mai declarat război Japoniei: Noua Zeelandă, San Salvadorul, 
San Domingo şi Panama, satelitele Statelor Unite din America Cen- 
trală. Egiptul, Mexicul şi Columbia s-au mărginit să rupă relaţiile di- 
plomatice cu Guvernul din Tokio, deocamdată. 

La bursa din New York, mari scăderi, în toate compartimentele... 


Se zice că Reichstagul va fi convocat azi şi că Fiihrerul va ţine o 
mare cuvântare în care va arăta situaţia de pe fronturi şi va fixa atitu- 
dinea Germaniei faţă de Japonia, în această nouă fază a războiului. 

Între Rusia şi Japonia, deocamdată pace: se stă pe terenul pactului 
de neagresiune încheiat la Moscova. 


Pe frontul rusesc, iarna rusească împiedică operaţiunile în stil mare. 
Pentru câtăva vreme nu trebuie să ne aşteptăm decât la operaţiuni lo- 
cale, la acţiuni tactice. Englezii au dat la Radio că ruşii au ocupat Ta- 
ganrogul: faptul este dezminţit de nemți printr-un comunicat special. 
De la Statul nostu Major mi se spune că ruşii au fost opriţi la est de Ta- 
ganrog, că frontul a fost consolidat, şi că n-ar fi de mirare să se înre- 
gistreze în curând, cu toată iarna gre, un nou Smolenskl. 

După cifrele date de germani, de la începutul războiului cu Rusia au 
fost distruse 401 divizii şi 20 brigăzi sovietice. În oameni, pierderile 
totale rusești s-ar urca la aproape 10 milioane... 

Numai în luna octombrie au fost distruse 118 mari unităţi (divizii 
85, brigăzi şi alte formaţiuni speciale, 33). 


l Şi la Smolensk rușii au înaintat și au fost apoi înconjurați şi nimiciți... 

Regele Belgiei s-a căsătorit morganatic! cu fiica d-lui Baels, fost sau 
actual guvernator al Flandrei Orientale (capitala Bruges). Dimitrie Ghica, 
care a fost ministru la Bruxelles, are un ginere belgian şi cunoaşte bine 
oamenii şi împrejurările din Belgia, îmi povesteşte că d-ra Baels e 
simpatică, deşi e departe de a fi o frumuseţe şi că mirarea lui e mare 
față de această căsătorie, căci el ştie că fratele Regelui, Contele de 
Flandra era amorezat de fetița în chestiune şi voia să se căsătorească cu 
ea! A fost chiar un mic scandal: un Consiliu de Coroană s-a adunat şi 
a interzis Principelui Charles „să facă această prostie“... Şi acum o face 
Regele, după ce a „suflat“ lui frate-său ibovnica! Monarhiile merită să 
dispară: prizonier la Laecken, cu ţara lui sfâşiată şi umilită, iată un 
Rege care nu se gândeşte decât la coțăială... Şi era aproape ultimul 
Rege cumsecade din Europa! 


Cecropid şi Witzleben, care au petrecut câteva zile la Budapesta, 
unde au fost să întâlnească pe Pilder de la Dresdner-Bank (Berlin), po- 
vestesc că deşi ni s-a umplut capul cu fumuseţea şi cu bunătăţile traiu- 
lui în capitala bine organizatului „Magyarârszâg“ — viaţa e acolo tot 
atât de grea, poate mai grea ca la noi. Witzleben, care e un cunoscător, 
afirmă că se mănâncă mai bine la Bucureşti ca la Budapesta. La Buda- 
pesta pâinea este oribilă, chiar în restaurantele de lux; lipsă mare de 
grăsimi şi uleiuri. Pretutindeni, salata se mănâncă fără untdelemn, nu- 
mai cu oţet. Nu poţi cumpăra nimic decât cu cartelă. Străinii nu pot 
compăra nimic... Noi românii suntem urâţi, dar aproape și mai urâţi 
sunt nemții. De Bardossy nu vorbeşte nimeni. Personalitatea în jurul 
căreia se învârteşte tot e Horthy; ungurii sunt convinşi că moartea lui 
Horthy ar însemna ocuparea imediată a ţării lor de către nemți. Opinia 
publică e sută în sută sigură de victoria anglo-saxonilor. S-a şi format 
un partid anglofil, sub direcţia fosului prim ministru Conte Bethlen... 
Ovreii continuă, cu toate cele câteva legi antisemite ce s-au promulgat, 
să îndrumeze afacerile şi economia ţării... 

La nemţii pe care i-au văzut, din cei veniţi din Reich, fără să con- 
state deprimare, au constatat unanimitate în convingerea că Germania 
nu mai poate câştiga războiul ca să impună pacea, dar că nici anglo-a- 
mericanii nu o vor putea impune şi că prin urmare războiul se va termi- 
na printr-o pace de compromis... 

Glumele şi „Witz“-urile („„anectodele“) împotriva lui Hitler şi a 
nemților se repetă la Budapesta fără nici o jenă, în localurile publice, 


l Soţia Regelui a primit titlul de Principesă de Réthy. 
2 Directorii generali ai Societăţii Bancare Române. 

pe stradă, prin tramvaie... Iată câteva exemple din aceste snoave pline 
de duh (unguresc!): 

„Într-o familie germană s-a adus într-o zi pâine albă. Copilul casei 
a început să strige: Mamă, mamă! Pâine albă! Să mulţumim lui Dum- 
nezeu! — Nu dragul meu, a intervenit mama, nu lui Dumnezeu, lui Hi- 
tler căci el ne dă pâinea! — Bine, mamă, să mulțumim lui Hitler, dar 
dacă moare Hitler, cu să mai mulțumim mm Oh! atunci vei putea spune 
din toată inima, mulţumescu-ţi Doamne (Got sei dank!)“. 

„Războiul a început printr-un „Biltz-Krieg“ („Război fulger“) în 
Franţa, printr-un „Schwitz-Krieg“ („Război cu transpiraţie“) în Africa 
şi printr-un „Sitz-Krieg“ („Război staționar“) în Rusia...“ 

Doi nemți, unul optimist şi altul pesimist se întâlnesc. Optimistul 
spune: „Tare mă tem să nu pierdem războiul...“ mm „Il vom câştiga, răs- 
punde pesimistul, dar vom rămâne cu Hitler... 

Şi câte altele... 


Joi, 1] decembrie. Cu intrarea Japoniei şi Statelor Unite în luptă, 
războiul s-a generalizat şi s-a întins în lumea întreagă. N-a mai rămas 
în afară şi în relativă linişte decât America de Sud. Un congres pan- 
american se întruneşte acum la Rio de Janeiro, ca să hotărască şi asu- 
pra soartei acestui conţinut, republicile sud-americane fiind solicitate 
de Statele Unite să declare şi ele război Japoniei... 

La Berlin, unde declaraţiile de război ale micilor republici centro- 
americane, satelitele Statelor Unite, n-au făcut nici o impresie, dom- 
neşte oarecare nervozitate față de posibilitatea intrării în luptă şi a re- 
publicilor sud-americane, mult mai importante, prin bogăţia lor în ma- 
terii prime şi prin flotele lor, care — toate la un loc — ar putea consti- 
tui o escadră destul de puternică... 

Prin intrarea Statelor Unite în joc, războiul anglo-german şi-a schim- 
bat caracterul; războiul s-a transformat într-o luptă de exterminare între 
două lumi: între lumea anglo-saxonă şi lumea germană, cu sateliții lor. 
Dacă vor învinge germanii, Europa va fi pentru o sută de ani prada lor. 
Dacă vor învinge anglo-saxonii, Imperiul Britanic şi Statele Unite vor 
forma după o schemă oarecare, o singură Putere, cu centrul de gravi- 
tate deplasat de la Londra la New York — şi New York-ul va deveni 
capitala lumii... 


Soarta războiului va fi determinată de înfrângerea sau de victoria 
japonezilor... Deocamdată, fiii Soarelui-Răsare merg tare. Succesele 

lor nu trebue însă exagerate — ele sunt efectele surprinderii. Dar a- 
ceastă surprindere dovedeşte că anglo-saxonii tot n-au învăţat nimic şi 
continuă în greşala „de a fi gata numai un an după declararea războiu- 
lui“... 

Pe lângă cuirasatele americane scufundate lângă insulele Hawai, ja- 
ponezii au mai scufundat pe coasta orientală a peninsulei malaeze cui- 
rasatele britanice „Prince of Wales“ şi „Repulse“ — două din cele mai 
mari şi puternice unităţi ale flotei englezeşti. Japonezii pretind chiar că 
au scufundat şi un al treilea cuirasat, „King George“ — dar Londra 
n-a confirmat decât pierderea celor două dintâi, 

Forţele japoneze au ocupat insulele Wake și Guam — posturi înain- 
tate ale dispozitivului naval american în Pacific, şi atacă Filipinele, pe 
care le vor lua, căci sunt apărate numai de 18 000 soldaţi! Dar efortul 
cel mare japonez e îndreptat pentru moment spre Singapore, cheia 
Pacificului pentru forţele britanice. Singaporele e atacat pe uscat, de 
forţe japoneze importante venite din Indochina şi Thailanda şi debar- 
cate în Malaezia. 

Succesele japonezilor au consternat pe englezi şi pe americani, dar 
au consolat pe nemți, care nu prea primesc veşti bune de pe frontul ru- 
sesc, unde Generalul Iarnă pare hotărât contra lor... În sectorul Rostov, 
comunicatele germane pretind că au respins pe ruşi şi că au consolidat 
frontul, dar nu spun nimic despre Tişvin, unde Radio-Londra pretinde 
că sovieticii au avut succese şi că au recucerit oraşul... În comunicatul 
de ieri, Marele Cartier al Fiihrerului mărturiseşte că din cauza iernii, 
operaţiunile strategice de mare anvergură sunt oprite pe frontul rusesc, 
unde nu vor mai avea loc decât operaţiuni tactice, linia frontului ur- 
mând să fie dată înainte sau înapoi, după convenienţele comandamen- 
tului... Nu miroase bine... Mai sunt 4 luni până ce ofensiva germană să- 
şi poată lua iar avântul... 

Şi totuşi, cele 4 mari bănci ale noastre au fost convocate la Banca 
Naţională şi li s-a cerut să finanţeze de urgenţă construirea conductei 
de petrol ce se construieşte de la Constanţa la Cernavodă pentru petro- 
lul de la Baku.... Trebuie să credem că cu toate aparențele contrare, 
nemţii sunt siguri de ziua de mâine... 

In Africa, în Libia, lupte înverşunate. Comunicatul german de asea- 
ră vorbeşte de presiunea trupelor britanice în creștere... 


Roosevelt a difuzat un călduros apel către poporul american. În 
acest manifest, Preşedintele mărturiseşte pierderile suferite, anunţă că 
războiul va fi nu numai lung, dar şi greu — conjură pe muncitori să 

lucreze mai mult şi să nu mai facă greve şi sfârşeşte prin a declara că 
Statele Unite şi Anglia sunt sigure de victorie şi că „vor câştiga şi 
pacea“... 

Opinia publică americană a primit declaraţiile lui Roosevelt cu 
oarecare enervare. Ca să stimuleze mulțimea, Guvernul a arestat vreo 
4 000 de germani şi italieni. Drept represalii, la Berlin, gazetarii ame- 
ricani au fost rugaţi să nu-şi părăsească domiciliul... 


Amiralul Darlan a avut o întreveder cu Ciano, la Torino. Nu se dau 
amănunte asupra scopului acestei întâlniri... 


După ce 15 zile nu ni s-a spus măcar că Regele Mihai şi Regina 
Elena au plecat — acum ni se dau zilnic buletine despre mişcările lor 
la Roma... Logică! 


În cadrul Subsecretariatului de Stat al Românizării s-a creat o Di- 
recţiune a minorităţilor... Se revine la organizaţia veche... şi hulită! 


Mareșalul Antonescu a măturat în 24 de ore pe prefectyl de Dolj și 
pe primarul Craiovei fiindcă n-au adus la vreme lemne... În locul co- 
lonelului Peiroianu a fost numit un colonel Florescu, din Romanați — 
şi în locul lui Georgescu B. Ion a fost numit primar... lovipale! Nu cu- 
nosc pe noul prefect, dar lovipale e o perfectă secătură şi ca prefect 
țărănist s-a dovedit şi mână-lungă... Din vechea administraţie n-a scă- 
pat decât Gogu Adam Popescu, ajutor de primar. 


Leon (fostul, şi care se zice că va fi şi noul ministru al Economiei), 
cu care am dejunat ieri, îmi da următoarele exemple de anarhie guver- 
namentală: decretul prin care au fost osândiți ovreii să dea paltoane şi 
ghete (şi prin urmare să cumpere şi să secătuiască piaţa), a fost semnat 
de ministrul Apărării Naţionale, iar ministrul Economiei n-a știut nimic 
de el !!! Ministerul Muncii a promulgat alt decret prin care toate între- 
prinderile industriale care întrebuințează mai mult de 50 lucrători sunt 
obligate să cumpere şi să instaleze un cinematograf (!!) pentru fericirea 
zişilor lucrători... Leon a calculat că se cere astfel industriei româneşti 
o investiţie de aproape 3 miliarde lei (!!!) tocmai în momentul în care 


www.dacoromanica.ro 


ÎNSEMNĂRI ZILNICE, 1941 509 


nevoile războiului secătuiesc toate veniturile producţiei noastre... Mi- 
niştrii Finanţelor şi Economiei n-au ştiut nimic despre acest decret... 

Am întrebat pe Leon dacă e adevărat că va fi ministru. Mi-a mărtu- 
risit că i-a vorbit Ottulescu (guvernatorul Băncii Naţionale) dar că nici 
mareșalul, nici Ică nu l-au chemat până acum. Leon pretinde că a pus 
în scris o serie de condiţii de coordonare a îndrumărilor, şi că, dacă va 
fi chemat nu va primi decât în cazul în care aceste condiţii vor fi satis- 
făcute. „Cu mareşalul Antonescu — adăuga Leon — e foarte greu... Nu 
poţi să-i spui nimic, oricare ar fi subiectul. Cum începi îţi taie vorba 
Şi-ţi spune el. Le ştie toate, adică aşa crede, şi nu admite nici o discu- 
ţie... Rezultatul se vede!“ 


Încă o reformă administrativă: o comisie de belferi a fost numită ca 
să studieze o reorganizare a gospodăriilor noastre comunale şi jude- 
tene... „Plus change, et plus c'est la même chose“... (Cu cât se schimbă 
mai mult, cu atât rămâne neschimbat). 


Vineri, 12 decembrie. Ziua de ieri ne-a adus — în fiecare zi o bucu- 
rie — starea de război între Germania (cu codiţa ei, Italia) şi Statele 
Unite. Covârşitoarea ştire a fost adusă la cunoştinţa lumii printr-un 
mare discurs al Fiihrerului în faţa Reichstagului. Din întâmplare, des- 
chizând ieri la ora 3 postul meu de Radio, ca să ascult comunicatul zil- 
nic german, am căzut peste şedinţa Reichstagului... S-a auzit perfect; 
pentru prima oară am auzit o cuvântare a lui Hitler din cap până la, 
sfârşit. Nu se poate tăgădui, tipul e un orator impresionant, deşi vocea 
lui Göring (care a rostit la sfârşit câteva cuvinte de preamărire a Führe- 
rului) e mai plăcută. Accentul austriac al dictatorului e cam vulgar... 

Hitler a început şi de data asta prin a face istoricul războiului. A ex- 
plicat încă o dată că el a vrut pacea, dar că Anglia a vrut războiul. Apoi 
a enumerat toate victoriile germane, a arătat cu drept cuvânt că Germa- 
nia a salvat! Europa de prăbuşirea bolşevică şi a făcut procesul activi- 
tăţii lui Roosevelt, înainte de război şi după izbucnirea lui. La sfârşit a 
anunţat că ieri-dimineaţă a fost semnat la Berlin un nou pact între Ger- 
mania, Italia şi Japonia, prin care cele 3 Puteri se obligă: să ducă îm- 
preună războiul împotriva Angliei şi Statelor Unite, să nu încheie, nici 


1 Cu acest prilej a recapitulat pierderile suferite de o parte și de alta, și a dat cifre care — dacă 
sunt exacte, şi e greu de a crede că nu se apropie de adevăr, sunt impresionante: Germania ar fi 
înregistrat, de la 1 septembrie 1939 la 1 decembrie 1941 numai următoarele pierderi: 162 314 
morţi, 571 767 răniţi, 33 334 dispăruți — față de milioanele de combatanți pierduţi de inamici. 

una din ele, pace separată — şi să rămână unite şi după încheierea păcii 
pentru a colabora la reorganizarea lumii... 

Despre Rusia, nici o vorbă de data asta... Acum putem zice că „la fête 
est complete“ (balul e în toi), şi nu ne mai rămâne decât să aşteptăm 
câţiva ani și să înregistrăm — câţi vom mai trăi — dezastrul... Căci ori 
de ce parte va cădea victoria, tot dezastrul va fi! 


Japonezii continuă cu succesele lor, destul de uşor câștigate faţă de 
totala şi neînchipuita nepregătire a americanilor şi a englezilor. Scu- 
fundarea vaselor „Repulse“ şi „Prince of Wales“ a consternat opinia 
publică britanică. „Prince of Wales“, mândria flotei engleze e vasul pe 
care a fost încheiat acordul dintre Churchill şi Roosevelt, după intrarea 
Rusiei în război... Scufundarea vasului „King George“ nu s-a confir- 
mat. Aseară, dintr-o greşită interpretare a unei emisiuni a postului de 
Radio Londra, se răspândise ştirea că japonezii au mai scufundat 3 
mari vase americane şi că Statele Unite ay fi abandonat Filipinele, pe 
care nu le pot apăra. In telegramele oficiale de azi, nimic despre scu- 
fundarea celor 3 vase, iar în ce priveşte Filipinele se anunţă că japo- 
nezii au debarcat în principalele insule şi că luptele continuă... Japo- 
nezii înaintează şi spre Singapore, iar englezii se retrag... Până acum 
Japonezii au ocupat insulele Wake şi Guam, două din cele 5 sau 6 baze 
militare ale Statelor Unite în Pacific. După ce vor lua Singaporele nu 
e exclus ca japonezii să pună mâna repede și pe Borneo şi pe Sumatra 
— cu petrolurile lor -== şi chiar pe Australia! 


De pe celelalte fronturi, ştirile sunt cam încurcate. Unele telegrame 
pretind că în Cirenaica nemții și italienii mănâncă bătaie (a pretins-o 
chiar Radi Londra) şi iată că Churchill a mărturisit în Camera Comu- 
nelor, ieri, că ofensiva britanică în Africa de Nord e ratată, din cauza 
superiorității tancurilor germane asupra celor engleze... 

Pe frontul rusesc, ştirile engleze anunţă succese ruseşti şi au anunţat 
Chiar ieri că sovieticii ar fi reocupat oraşul Kalinin (Ţver) pe Volga şi 
că ar fi tăiat frontul spre Ţula... Nemţii dezmint însă categoric... Ẹ cert 
însă că iarna rusească a cam deranjat planurile nemţeşti. În tot cazul, 
pericol pe frontul rusesc nu e, pentru nemți, căci de ar fi, n-ar fi vorbit 
Hitler de sus, cum a vorbit ieri — şi cu atâta încredere în ziua de mâine. 
Totuşi, de ar trece iarna mai repede... 

Telegramele de azi dau amănunte protocolare cu privire la întreve- 
derea lui Ciano cu Darlan la Torino — dar asupra celor discutate, şi 
hotărâte, dacă au fost, nimic. 


Regele Mihai, după ce a vizitat monumentele din Roma, și pe Rege 
şi pe Papă şi pe Duce — s-a înapoiat, împreună cu mamiţica la Florenţa. 


Consiliul profesoral al Facultăţii de Litere din Bucureşti a refuzat să 
recomande pe conferenţiarul Ion Sân Giorgiu pentru catedra de Limba 
şi literatura germană. Licheaua n-a avut pentru decât 4 voturi din 219 
(Petrovici, Caracostea şi încă doi). S-a voltat pentru prima oară pe faţă, 
în conformitate cu noile dispoziţii legale). Votul a fost simptomatic, 
căci sunt 3 catedre de limba şi literatura germană vacante, în universi- 
tățile noastre, şi Sân Giorgiu, singurul specialist care s-a prezentat, a 
fost ras la câteşi trei, cu toată stăruința reprezentanţilor Guvernului. 
Sân Giorgiu a împins însă lichelismul până dincolo de orice margini, 
în foaia lui de şantaj Chemarea Vremii.S-a citit în plin consiliu un arti- 
col al tipului în care cerea nemților „să ne bată la cur“ ca să ne înveţe 
minte. Gh. Brătianu, noul decan, a rezumat părerea celor 25 profesori 
care au votat contra caraghiosului, prin următoarele cuvinte: „Un 
profesor universitar trebuie să aibă cel puţin aparențele unei atitudini 
morale!“ 


Ciudăţeniile vremurilor: 

Am primit de la laşi o carte poştală cu un conţinut neaşteptat. Nu- 
mele trimițătorului: Caroman, Ghica Vodă 18, laşi. Pe partea adresei: 
D-lui Constantin Argetoianu, fost prim-ministru, fost ministru de Fi- 
nanţe, fost ministru de Agricultură şi Domenii şi fost ministru de Lu- 
crări Publice (!!), fost Consilier Regal — Bucureşti. Iar pe verso: 

: Excelenţă! 

În numele unui grup de fruntaşi ai intelectualilor de (sic) Iași, sun- 
teți rugat să luaţi conducerea Ministerului de Cooperaţie (?) și cel al 
Departamentului de Culte şi Arte unde nu sunt titulari întrucât dvs. aţi 
fost amic şi colaborator al mareșalului Averescu, fost prim-ministru şi 
comandant al Armatei a Il-a şi al Armatei a III-a şi al grupului de ar- 
mate de sud în 1916, şi acum a intrat în Guvern un devotat amic al său 
Ion Petrovici, fost profesor la Facultatea de Litere a Universităţii Mi- 
hăilene, Iaşi. 


www.dacoromanica.ro 


512 CONSTANTIN ARGETOIANU 


Şi semnează: I. Caroman de la Facultatea de Litere (conferenţiar), 
Berechet, profesor la Facultatea de Drept, Plăcințeanu, prof. la Ştiinţe; 
Dragomirescu, de la Drept; D. Popa de la Medicină; George Pascu 
(fost legionar) de la Drept şi S. Hrudovici (sau aşa ceva) de la Institutul 
de Chimie. 

Nu ştiu dacă semnăturile sunt adevărate sau apocrife; nu ştiu dacă 
e lucru serios sau glumă (după stil înclin mai mult să cred că e o glu- 
mă), dar într-un caz şi altul, această misivă denotă că ceva s-a deranjat 
în capetele oamenilor... 


De azi înainte, ca să economisim grâul — recolta de la anul urmând 
să fie deficitară — vom mânca pâine numai din făină integrală. Pâinea 
de 600 grame va costa 13 lei... 

Privilegiile locuitorilor din insula Ada-Kaleh au fost suprimate fiindcă 
exploatarea lor fusese monopolizată de „Societatea Musulmană“ care 
specula şi Statul şi pe locuitori. Pâinea locuitorilor din dezmoştenita 
insulă a fost încredințată C.A.M.-ului, care va avea grijă de îndestula- 
rea populaţiei... 


Mareşalul Antonescu a prezidat ieri o conferinţă la care au luat parte 
miniştrii economici şi reprezentanţii marii industrii şi ai Institutelor de 
Credit. S-au hotărât mai multe măsuri menite să stoarcă maximul de la 
producţia noastră industrială. Aşa porunceşte ananghia războiului! 


Sâmbătă, 13 decembrie. Am declarat război Statelor Unite! Ar tre- 
bui să râdem, dacă am mai avea chef de râs... Pentru desăvârşirea situa- 
tiei de operetă în care ne aflăm, ne-au declarat şi nouă război Africa de 
Sud, Canada, Australia şi Noua Zeelandă — cele 4 Dominioare ale 
Imperiului Britanic! Mă gândesc la România din vremea lui Hangerli! 
Cât drum am făcut de atunci! lată-ne în război cu toate continentele, 
căci în Europa ne batem de şaşe luni cu Rusia. Mari am ajuns! Numai 
să nu ne vină rău! 


Corespondenţă 

Ziarele de azi-dimineaţă publică scrisorile schimbate între Eliza 
Brătianu şi generalul R. Rosetti (Closetti) de o parte, şi mareşalul An- 
tonescu de alta, cu prilejul notei prin care Guvernul nostru a răspuns la 
declaraţia de război a Angliei. 

Scrisoarea Elizei Brătianu e scurtă, frumoasă, mişcătoare şi cu... 
rost. A lui Closetti n-are nici un rost, căci el nu este „văduva lui Ion 
Brătianu“: în plus e de o familiaritate deplasată. Nu se începe cu „Dra- 
gă Antonescu“ când se adresează cineva, nu omului privat ci Conducă- 
torului Statului. Mareșalul Antonescu a marcat deosebirile, în răspun- 
surile sale. Răspunsul dat Elizei Brătianu e plin de respect şi de recu- 
noştință; răspunsul dat lui Rosetti începe cu „Domnule General“ (față 
de dragă Antonescu) şi sfârşeşte prin „aceleași distinse sentimente“ 
faţă de „cu aceeaşi veche prietenie, al d-tale“... 


Unii au crezut că Japonia n-a aşteptat declaraţia de război a Statelor 
Unite şi a luat-o ea înainte ca să nu oblige Germania şi Italia să declare 
şi ele război Republicii americane, prin jocul Pactului Tripartit. Aceas- 
tă părere a fost greşită, după cum s-a dovedit după puţine zile prin de- 
clararea de război a Germaniei şi a anexelor sale... Se vede că Japonia 
a luat-o înainte numai ca să menajeze „factorul surprindere“... 


În însemnările mele de ieri privitoare la declararea de război între 
Germania şi Statele Unite, am uitat — ca toată lume de altminteri — 
Italia. Căci a declarat în aceeaşi clipă cu Germania, şi Italia, război 
americanilor. Pe când Hitler vorbea la Berlin, a vorbit şi Mussolini la 
Roma în piața Venezia, sforăind şi prăpădind pământul... Durere, ni- 
meni n-a băgat manifestarea lui în seamă. Poziţia Italiei alături de Ger- 
mania și a lui Mossolini în umbra lui Hitler, devin din ce în ce mai 
ridicole... 


Între Japonia și Indochina Franceză s-a încheiat o alianță militară... 


Serviciul britanic de informaţii anunţă că atitudinea politică a Ru- 
siei Sovietice, față de conflictul dintre Japonia, Anglia şi Statele Unite, 
a fost fixată după întrevederea de o oră pe care dl Litvinov, ambasa- 
dorul Sovietelor la Washington, a avut-o cu dl Cordell Hull, ministrul 
Afacerilor Străine al Statelor Unite. 

Presa japoneză e sceptică cu privire la sinceritatea Sovietelor în ati- 
tudinea lor actuală de neutralitate față de Japonia. 

Duminică, 14 decembrie. De pe frontul rusesc, știri contradictorii, 
care zugrăvesc acțiuni de anvergură redusă. Totuşi, ruşii pretind că au 
dat frontul german înapoi, că în colțul Doneţului au cucerit 100 de sate 
(exact 100??), că au ocupat Stalinogorsk şi au capturat un însemnat 
material. Nemţii dezmint aceste ştiri, pe care le numesc fantastice şi 
pretind că e vorba „de mici modificări ale frontului efectuate de forţele 
germane, din motive tactice, în noua situație de aşteptare impusă de 
iarnă...“ Modificările frontului ar fi atât de neînsemnate incât nici nu 
se pot însemna pe hartă (!!) — afirmă comunicatul german, iar luptele 
care se dau nu întrec efectivul câtorva batalioane... Cine minte? Cine 
spune adevărul? În cercurile noastre militare domneşte cea mai nestră- 
mutată încredere în solidaritatea frontului. Pe de altă parte nu putem 
să nu fim impresionați de faptul că nemţii dau zor pentru construirea 
conductei Constanţa-Cernavodă, ca şi cum ar fi siguri de petrolul din 
Caucaz... 

După formidabilele succese din primele zile, japonezii au lăsat-o 
mai moale. Principalele zone de luptă sunt în peninsula Malaeză, în 
direcţia Singapore — în insulele Filipine în care japonezii au ocupat 
trei puncte importante şi la Hong-Kong. Aci japonezii au ocupat Fau- 
lun, în fața Hong-Kongului şi au cerut predarea acestuia „ca să nu 
omoare oameni degeaba“! Răspunsul englezilor se poate lesne ghici... 

Japonezii comunică oficial că printre vasele scufundate la Hawai e 
şi cuirasatul american „Arizona“, construit în 1915 dar renovat (32 000 
tone), că în total, vasele americane şi engleze distruse până acum re- 
prezintă un volum de 340 000 tone... 

Churchill a povestit în Camera Comunelor cum au fost scufundate 
vasele „Prince of Wales“ şi „Repulse“. Ambele cuirasate au încercat să 
împiedice debarcarea japonezilor pe coasta orientală a Malaeziei; 
timpul fiind ceţos şi cerul acoperit, vasele au pornit la drum fără înso- 
tire de avioane... Erau în plinul luptei, scufundaseră deja 3 transporturi 
japoneze, când, cerul înseninându-se, au fost atacate de o escadrilă de 
21 avioane japoneze... Opt avioane au fost doborâte de artileria anti- 
aeriană de pe cuirasate — din nenorocire, câte o torpilă a lovit pe fie- 
care din acestea... Din 2 600 ofițeri şi marinari, 2 000 au putut fi sal- 
vaţi. Churchill a mărturisit că scufundarea acestor două mari unități 
constituia o pagubă însemnată pentru marina britanică — dar că pier- 
derea amiralului Sir Thomas Philips era poate şi mai sensibilă, căci Sir 
Thomas era cel mai bun amiral al flotei engleze... Şi trebuie să fi fost 
ceva de capul lui, căci deşi numai contra-amiral, i se încredințase co- 
manda întregii escadre din Extremul Orient. 

A declarat şi Bulgaria război Angliei şi Statelor Unite!!! Ca o con- 
secință a Pactului Tripartit, la care a aderat... 


Telegramele germane şi italiene mărturisesc că în Libia frontul s-a 
mutat la vest de Tobruk, sub presiunea forțelor britanice... 


Cu începere de azi, s-a restabilit circulaţia trenurilor rapide între 
Bucureşti şi Berlin, prin Cernăuţi, Lemberg, Cracovia şi Breslau. Ora- 
rul este cam acelaşi ca înainte de război. Distanţa se parcurge în două 
nopți şi o zi — „a pocco presso“. 


Căzându-mi sub ochi ziarul francez Candide din 26 noiembrie, am 
aflat cu o adâncă tulburare moartea Juliei Bartet, în vârstă de 87 ani... 
Bartet a fost podoaba Comediei Franceze între anii 1885 şi 1900 — şi 
încântarea tinereţelor mele. Intre 18 și 22 de ani, toate visurile mele de 
copil, ce nu se izbise încă de realităţile vieții — toată fantezia dezordo- 
natei mele imaginaţii, timidei mele firi, au clădit, au dărâmat şi au clă- 
dit iarăşi, în jurul acestei excepţionale apariţii care a întrupat toate gra- 
țiile femeiești, tot farmecul divinelor măsuri, fizice şi morale. Am iu- 
bit-o de departe ca un nebun, n-am lipsit — ani de zile — la o singură 
reprezentaţie a ei și n-am vrut să o cunosc ca să nu-mi pierd iluziile!!! 
Am cunoscut-o totuşi într-un târziu, prin 1904 sau 1905, la Bayreuth... 
Flacăra care mă mistuise se potolise de mult şi de iluzii nu mai putea 
fi vorba... Cu dânsa pleacă o bună parte din viaţa mea, din viața mea 
acoperită de colbul vremurilor... 


Luni, 15 decembrie. „Încercări de stăpungere bolşevice la Sevasto- 
pol au fost respinse sângeros“, ,... pe restul frontului ne limităm la res- 
pingerea atacurilor inamicului“. Unde sunt vremurile frumoase de as- 
tă-vară, când aşteptam înfriguraţi comunicatul german să însemnăm 
„avansul“ pe hartă? Acum suntem mulțumiți când forțele aliaţilor noş- 
tri n-au fost date înapoi... Să fie cavalerul Iarnă, sau cavalerul Oboseală 
care s-au pus contra noastră? 

Se vede că s-au făcut însă şi greşeli, căci s-a luat comanda mareșa- 
lului von Bock — alţii spun mareșalului von Rundstett. Noi nu ştim 
bine căruia, căci nu ni se spune niraic şi aflăm lucrurile prin emisiunile 
engleze — dar unul din cei doi mareșali a fost pus la repaus. 

Se spun însă şi multe munciuni şi nu mai ştim ce să credem. Astfel, 
Stalinogorsk e dat de englezi ca recucerit de ruşi, de 5-6 zile. Or, alal- 
tăieri, a venit un ofiţer german, cu avionul, de la Stalinogorsk să ia 
piese de schimb de la Leonida, şi a povestit lui Costică Leonida că 
frontul e departe de Stalinogorsk, unde atelierele lucrează pe capete la 
reparaţii de material german! Dumnezeu să-i aleagă! 

Din cercuri germane mai aflu că nemţii sunt cu 4 luni în avans asu- 
pra programului lor de fabricație de armament şi că 40 de divizii noi 
blindate sunt gata să intre în foc la primăvară! Să dea Dumnezeu să fie 
aşa, să vină mai iute primăvara! 

Comunicatul de aseară ne mai spune că Leningradul şi Sevastopo- 
lul au fost bombardate cu mare efect... Ce efect? 


Englezii din Hong Kong respingând propunerea japoneză de capi- 
tulare, armata niponă a început atacul cetăţii... 


Mexicul, Venezuela, Ecuadorul, Bolivia şi Columbia declarându-se 
şi ele în stare de război cu Japonia, n-au mai rămas pe suprafața pă- 
mântului decât următoarele State în afară de război. 

În Europa: Portugalia, Suedia, Elveţia. 

În Asia: Afgaistanul, Turcia şi Statele din Arabia. 

În Africa: Liberia, Egiptul (?). 

În America de Sud: Brazilia, Argentina, Uruguay, Paraguay, Chile 
şi Peru. 

Argentina a găsit o formulă nostimă ca să rămână neutră dar să facă 
plăcere lui Roosevelt: a declarat că nu consideră Statele Unite ca beli- 
gerante. Am avut până acum State în război fără declaraţie de război 
(Japonia și China, Germania şi Iugoslavia, Germania şi Norvegia etc.) 
dar State în război declarate nebeligerante de o Putere neutră, nu. A 
umplut Argentina şi acest gol! 


Asasinatele de militari germani în Franța ocupată neputând fi stâr- 
pite şi deoarece nu a putut fi arestat până acum nici un ucigaş — Gu- 
vernul german a hotărât măsuri severe împotriva ovreilor şi comuniş- 
tilor din provinciile ocupate, şi anume: 

1) O amendă de un miliard de franci ce va trebui plătită de israeliţii 
din zisele ţinuturi ocupate; 

2) Deportarea unui mare număr de judeo-comuniști şi, 

3) Impuşcarea a 100 de ovrei sau comunişti cu legături dovedite sau 
presupuse (?!) cu asasinii... 

Guvernul german declară că aceste măsuri nu lovesc poporul fran- 
cez, ci bandele de comunişti şi de evrei în solda inamicului... 


În hârtiile lui Moruzov s-au descoperit documente ce explică fuga 
lui Butenko (fostul consilier al Legaţiei sovietice din Bucureşti), fugă 
care a făcut atâta vâlvă acum 3 ani. Butenko a vândut documente mili- 
tare lui Moruzov şi acesta i-a înlesnit fuga, dându-i un paşaport fals şi 
însoțindu-l până la graniță... Astfel încât reclamaţia Guvernului din 
Moscova, care acuza Statul român de complicitate în fuga lui Butenko, 
reiese acum ca întemeiată... 

Mosuzov a înlesnit şi fuga lui Barmin din Atena duându-i şi lui un 
paşaport fals. Barmin, alt consilier de Legaţie rusesc, a scris apoi o 
carte, „Vingt ans au Service des Soviets“ (Douăzeci de ani în serviciul 
Sovietelor) — sau aşa ceva —, un teribil rechizitoriu împotriva bolşe- 
vismului cu destăinuiri ce au făcut senzaţie la publicarea lor... 

Şi totuşi nelămurită rămâne întrebarea: în serviciul cui a fost Mo- 
Tuzov? 


Marţi, 16 decembrie. Lupte crâncene la cele trei vârfuri ale triun- 
ghiului strategic din Marea Chinei: Singapore, Hong Kong, Manila. În 
Malaezia japonezii înaintează spre Singapore, în insula Luçon (Fili- 
pine) spre Manila iar Hong Kongul e viu bombardat. Pretutindeni japo- 
nezii au iniţiativa. Flota americană nu a apărut încă în mările orientale, 
contariu unor zvonuri care au circulat ieri. 

De pe frontul rusesc, comunicatele germane dau ştiri tot pe team 
„respingerii atacurilor cu pierderi sângeroase pentru bolşevici“... Ra- 
dio Londra de aseară mărturiseşte succese japoneze în Malaezia şi în 
Birmania, dar afirmă că în Rusia, germanii se retrag. Berlinul dezminte 
aceste ştiri de retragere şi reaminteşte că de câte ori ofensiva germană 
s-a oprit în Rusia, pentru un motiv sau altul, propaganda engleză a afir- 
mat că era vorba de o înfrângere şi de o retragere. Aşa şi acum... Dea 
Dumnezeu aşa să fie! 


Poglavnicul Ante Pavelici s-a întâlnit cu Ciano la Veneţia. Pertrac- 
tările dintre „danzatore“ şi bandit n-au fost divulgate. Probabil că sunt 

în legătură cu cele discutate la Torino între amiralul Darlan şi Cianetto 
Pederastino... 


Georgescu B. Ion n-a mai fost înlocuit la primăria Craiova prin Io- 
vipale, cum se proiectase spre ruşinea craiovenilor. Mareșalul s-a mul- 
tumit cu capul prefectului şi a iertat pe primar... 


DI Ică a întrunit reprezentanții presei şi le-a ținut o mare cuvântare 
asupra noii organizaţii a breslei gazetăreşti şi asupra disciplinării scrisu- 
lui... Lungimea discursului m-a speriat şi nu l-am citit... 


După câte se spune, ex-Regele Carol ar fi dat în America un inter- 
viu prin care tratează pe mareșalul Antonescu de trădător, pe fiu-său 
Mihai de uzurpator şi afirmă că va lupta pentru recucerirea Tronului 
României de pe care a fost alungat de nemți. Ex-Regele mai adaugă că 
va merge în curând în Anglia să se înțeleagă cu Guvernul englez... 

Impotriva lui s-a ridicat Citta Davila, ajuns şi el în Statele Unite... 
Prin alt interviu, dl Citta declară sus şi tare că nimeni nu mai vrea în 
România pe Regele Carol, şi că acesta se înşeală dacă crede că mai 
poate păcăli o dată lumea... Gura păcătosului adevăr grăieşte! 


Trec iar trupe germane cu duiumul pe la noi, spre Bulgaria. Trec 
trenuri spre Giurgiu, trec spre Cernavodă-Bazargic... Unii cred că a- 
ceste trupe sunt menite să treacă mai departe, peste Turcia, spre Caucaz 
sau spre Irak; alţii fără a nega țelul, dimpotrivă, cred însă că nemţii nu 
vor trece peste Turcia rezistentă ci prin Turcia învoită... În legătură cu 
această din urmă părere, faptul incontestabil că Turcia a refuzat acum 
în urmă să profite de legea „Inchiriere și Imprumut“ — pe care Statele 
Unite au oferit să o extindă şi asupra ei... 


Miercuri, 17 decembrie. Japonezii au debarcat în Borneo, în partea 
de nord a insulei de sub protectoratul britanic şi înaintează repede, căci 
englezii, obligaţi la „statu-quo“ prin actul de protectorat, n-au făcut 
nici o lucrare de întărire şi par a nu avea nici trupe la faţa locului... Ja- 
ponezii urmăresc cucerirea provinciei Sarawak, bogată în exploatări 
petrolifere. Pe de altă parte în Malaezia, în Filipine şi la Hong Kong, 

atacurile lor se îndârjesc. Pretutindeni, japonezii au iniţiativa operaţiu- 
nilor militare. Ministrul Indiilor, Amery, a mărturisit în Camera Comu- 
nelor că ocuparea orașului Victoria, în Birmania, pune serios chetiunea 
apărării Industanului, scopul final al campaniei japoneze. Amery a mai 
declarat că, Singaporele odată în mâinile japonezilor, situația Impe- 
riului Britanic în Oceanul Indian va fi foarte periclitată... 

Cu prilejul deschiderii Parlamentului, Împăratul Japoniei a citit în 
persoană Mesajul Tronului, prin care a afirmat că scopul răzuboiului 
cu Anglia și Statele Unite e crearea unei noi stări de lucruri în Asia 
Orientală și a mulțumit Germaniei şi Italiei de concursul forțelor lor ar- 
mate. Japonia va rămâne, în cadrul Pactului Tripartit, o aliată fidelă a 
acestor Puteri. 

După plecarea Împăratului, în prima şedinţă, primul ministru Tojo 
a explicat necesitatea declarării de război: Statele Unite au vrut să im- 
pună Japoniei retragerea trupelor din China şi Indochina, ruperea rela- 
țiilor cu Guvernul din Nanking, şi renunţarea la Pactul Tripartit. Minis- 
trul de Externe Togo a expus fazele negocierilor de la Washington, iar 
amiralul Shimada a făcut o dare de seamă a primelor succese japoneze 
şi a enumerat pierderile suferite de americani şi de englezi. 

La Tokio, entuziasmul domnește... 


De pe frontul rusesc comunicatele germane continuă să anunțe 
respingeri de atacuri sovietice cu mari pierderi pentru ruşi. Da data asta 
bolşevicii au făcut mari sforțări la Sevastopol pentru a străpunge încer- 
cuirea, dar n-au reușit decât să piardă lume multă şi material.. Zic nem- 
ţii — căci de fapt nu prea ştim ce se petrece pe frontul care ne intere- 
sează mai mult: ştirile sunt contradictorii şi suntem cum zic italienii 
„nel buio“. Pare însă că forțele germane consolidează liniile lor, în 
aşteptarea primăverii. În această rectificare, au mai dat în unele locuri 
înapoi, așa spre pildă au abandonat orașul Klin, la nord de Moscova, 
cu cucerirea căruia se lăudaseră atât, acum câteva săptămâni... 

Nici până acum nu ştim exact ce s-a petrecut la Rostov. Ştim atât, 
că nemţii au mâncat acolo o bătaie bună, că au pierdut multă lume și 
mult material motorizat. Dar cum s-au întâmplat lucrurile, nu ştim. S- 
a vorbit de un atac pe la spate al bolșevicilor lăsaţi în urmă la retrage- 
rea trupelor lui Timoşenko, s-a vorbit despre cedarea diviziilor italiene 
şi spaniole — şi am înregistrat aci aceste zvonuri. Se mai spune că în- 
frângerea a fost provocată de surprinderea unui atac fulgerător săvârşit 
de 3 până la 8 divizii de cavalerie sovietică... Nemţii continuă să pre- 
tindă că această înfrângere a avut un caracter local, şi că n-a influenţat 

asupra situaţiei generale. Ruşii, în schimb, afirmă că înaintează mereu. 
Pare însă mai verosimil că frontul a fost oarecum consolidat, cum am 
spus-o mai sus... Viitorul ne va arăta de ce parte e adevărul... Să dea 
Dumnezeu să fie cum zic nemții... 


La Berlin domneşte oarecare enervare cu privire la raporturile cu 
Franţa. Întrevederile cu Pétain, cu Darlan, n-au dat până acum rezul- 
tatele sperate. Guvernul din Vichy nu se prea hotărăşte să dea mâna cu 
Germania care prea a îngenunchiat brutal Franţa. Pe de altă parte, en- 
glezii ameninţă Algeria, Tunisia şi Marocul... Presa germană începe a 
mârâi împotriva şovăielilor de la Vichy şi la Berlin se exprimă „dorin- 
ţa“ unui Guvern Laval, Laval fiind omul de încredere al unei desăvâr- 
şite înțelegeri între Franţa şi Germania... Se zice că amiralul Patton va 
trece în Franţa ocupată, să înceapă iar negocierile... 

In Siria par a fi izbucnit neînțelegeri serioase între gaullişti şi en- 
glezi. Ambasadorul britanic la Ankara a plecat la Damasc să aranjeze 
lucrurile... 


Quaranta înapoiat la Bucureşti, s-a oprit în Budapesta şi-mi poves- 
teşte o conversaţie pe care a avut-o cu d-na Bardossy care l-a invitat la 
ceai: d-na Bardossy a vorbit evident ca să se repete la Bucureşti, şi a 
spus că bărbatu-său ar dori o înțelegere cu România, căci cele două ţări 
trebuie să fie înţelese ca să poată face faţă inamicului comun de la 
răsărit, că şi Ungaria şi România trebuie să facă concesiuni (!!!) ca să 
se poată ajunge la o asemenea înţelegere. Bardossy ar vrea să lucreze 
în acest sens, dar se izbeşte de reaua voinţă a lui Filotti, noul nostru mi- 
nistru în Ungaria. Filotti e mai mult decât băţos, are o atitudine aproape 
ostilă. La prima întrevedere pe care a avut-o Bardossy, acesta a început 
prin a-i spune cât a fost de fericit (!!) la Bucureşti, că amintirile şederii 
sale printre noi vor rămâne neşterse, că-şi aduce foarte bine aminte şi 
de dânsul... La aceste „politeţe“ Filoti a răspuns tăios: „Nu-mi aduc 
aminte să vă fi cunoscut, Domnule Prim-Ministru!“ Bardossy era in- 
dignat! „Ah, dacă în locul lui Filotti ar fi un om bine crescut ca, Cru- 
tescu, de pildă, ce uşor ne-am putea înţelege!“ 

Am exprimat lui Quaranta mirarea mea despre cele povestite de 
d-na Bardossy, căci eu ştiam că primul ministru maghiar şi ministru de 
Externe, nu primise încă pe Filotti, trei luni după sosirea lui în Buda- 
pesta, şi mai ştiam că Filotti era omul cel mai paşnic şi mai bine cres- 
cut din lume... 

Quaranta, nu pricepea nici el, dar mi-a jurat că a reprodus chiar cu- 
vintele d-nei Bardossy, rugându-mă să fac uzul ce voi crede de confi- 
denţele lui... Voi căuta să aduc prin cineva, la cunoştinţa Guvernului, 
cele raportate de italianul nostru. 


Un decret reglementează şi întrebuințarea păcurii pentru încălzit, de 
la 1 ianuarie înainte... Ni se va da cât trebuie ca să nu murim de frig... 

Și ţigaretele, nu se vor mai vinde decât cu cartelă... Trăiască răz- 
boiul! 


Joi, 18 decembrie. Situaţia pe frontul rusesc a început să se lămu- 
rească, în sensul că Berlinul s-a hotărât în fine să vorbească. Comuni- 
catul german de ieri ne aduce la cunoştinţă că, din ofensiv, frontul ori- 
ental a fost transformat în defensiv pentru lunile de iarnă. In acest 
scop se fac unele rectificări de linii, pentru scrutarea frontului şi pentru 
ocuparea unor poziţii mai apărate... Aşa cântă Berlinul, aşa „explică“ 
presa germană, aşa comentează colonelul Scholdan, într-un articol do- 
cumentat, hotărârile Marelui Cartier, adăugând că ruşii anunţă victorii 
acolo unde nu sunt decât ocupări de locuri abandonate de trupele nem- 
teşti. 

E o parte de adevăr, probabil, în aceste afirmări, dar adevărul ade- 
vărat e că iarna a opus nemților un obstacol mai tare ca prevederile lor 
și că n-au putut continua campania pe ger, pe viscol şi pe zăpadă. Cu 
alte cuvinte generalul Iarnă a rămas credinciosul aliat al Rusiei; mai 
rămâne de văzut ce va fi cu generalul Spaţiu, pe vremuri şi el un fidel 
al muscalilor... 


Făcut ieri cunoştinţa generalului Potopeanu, la Clubul Miliardari- 
lor, unde a dejunat. Mi-a plăcut. Simpatic, inteligent, dezghețat — un 
candidat serios la o eventuală succesiune a mareșalului Antonescu... 

Am vorbit de multe. Fără să fie îngrijorat de soarta frontului rusesc, 
a mărturisit şi el (parcă cu oarecare plăcere, căci şi-a făcut educaţia 
militară în Franţa) că nemții au primit o lovitură bună la Rostov. Cazul 
acestei înfrângeri, după dânsul, ar fi de ordin politic nu militar. În răz- 
boi, de câte ori „politicul“ o ia înainte, „militarul“ dă înapoi. Din mo- 
tive politice, nemţii au vrut să ocupe cu tot preţul Moscova înainte de 
iarnă, şi ca să-şi ajungă scopul au degarnisit frontul de sud, lăsând a- 
proape numai formaţiuni motorizate spre Rostov. Fără trupele de com- 

plement, acestea n-au putut rezista şi sovieticii au capturat sau distrus 
foarte multe maşini... 

Potopeanu nu se îndoieşte totuşi că germanii vor bate pe ruşi. S-au 
poticnit de iarnă şi atâta tot. Lupta va însă mai grea şi va mai ţine tot 
anul 1942. Ruşii au ascuns foarte multă industrie din dosul Uralilor şi 
în Siberia şi mai dispun încă de trupe, căci efortul lor a fost de necre- 
zut. Ataşatul militar francez din Ankara, un ofiţer foarte remarcabil pe 
care Potopeanu îl cunoaşte, a înaintat un raport afirmând că din infor- 
maţiile lui reiese că ruşii mai dispun de 200 divizii complect armate şi 
de 130 de rezervă... 

Din conversaţia mea, „ă bâtons rompus“ (despre una şi despre alta, 
fără un plan anume), cu Potopeanu mai rezultă că la primăvară pornim 
iar contra ruşilor şi că unele trupe vor fi trimise peste Nistru chiar mai 
înainte. Nemţii au cerut într-adevăr 2 Divizii la Odessa pentru împie- 
dicarea unei posibile debarcări a ruşilor... 

Generalul mai crede că două mari bătălii navale sunt în curs — una 
în Pacific, alta între Sicilia şi Libia, în Mediterană. Nici o ştire precisă, 
n-a venit nici de o parte nici de alta despre asemenea bătălii, dar din ce 
a citit el între rândurile telegramelor confidenţiale îl fac să creadă că 
aceste mari lupte de lichidare au început... In ziarele de azi-dimineaţă, 
nu găsesc nimic despre aşa ceva... 

Potopeanu mi-a făcut portretul şi elogiul generalilor Rommel (ger- 
man) şi Ausinlek (englez), care luptă unul contra altuia în Libia. Ausin- 
lek e generalul „bon à tout faire“ (bun la toate) al armatei engleze şi a 
repurtat în războiul trecut succese memorabile. El a cucerit întreaga 
Mesopotamie, în 1918. Dacă ar domni dreptatea în armate, Ausinlek ar 
trebui să fie de mult în fruntea forțelor britanice... În ce priveşte pe 
Rommel, e cel mai îndrăzneţ manevrier al armatei germane şi un om 
de un curaj personal legendar. Nemţii spun: „Cînd Rommel înaintează, 
nu mai rămâne nimic în față, nimic la dreapta, nimic la stânga!“ 


Radian vine să-mi spună că „Consiliul de Stat“ se va înființa în 
curând şi că eu voi face parte din el. Nu e prima oară că mi se aduce 
această ştire: mi-a dat-o chiar Ică, în ziua de | mai trecut! Dar eu tot 
sper că „oamenii noi“ (0, cât de noi!) care ne guvernează vor renunța 
la luminile mele... Radian îmi dă o nouă versiune pentru explicarea în- 
frângerii germane de la Rostov: ruşii ar fi trecut pe Marea de Azov în- 
ghețată şi ar fi surprins pe nemți pe la spate... 

Mareşalul Antonescu comunica astă-vară de la Marele Cartier cu 
Ică (care era în Bucureşti) prin telefonul armaei, a cărui centrală era la 

Marele Stat Major. Radian, mobilizat la Marele Stat Major, afla câte- 
odată despre cele telefonate şi ascultate de manipulatori militari indis- 
creţi. Astfel într-o zi, mareșalul a urlat pe fir lui Ică: „Fă o lege bună, 
o lege scurtă, nu o peltea cum le faci de obicei — o lege clară, pe care 
să o priceapă şi dobitocul de Stoenescu!“!. Era vorba de legea romani- 
zării bunurilor ovreiești din Bucovina... 


„Federaţia Uniunilor Comunităţilor Evreiești“ a fost dizolvată prin- 
tr-un decret-lege şi în locul ei înființată „Centrala Evreilor din Româ- 
nia“ cu reprezentanţe în toate capitalele de judeţe. S-a dispus în acelaşi 
timp recensământul tuturor evreilor şi creştinilor „cu sânge ovreiesc“ 
din România — cei cu un bunic evreu vor fi înscrişi numai dacă acest 
bunic a fost evreu nebotezat la naştere. Îmi pare bine că băeţii Romalo 
au scăpat, căci Seculici, bunicul lor a fost botezat de cum s-a născut... 


În Turcia neliniște. Se agită pământul și se agită poporul... Alaltăieri 
a fost iar un cutremur? în regiunea Mugla. Pagube destul de mari... 
Poporul manifestă pentru Anglia, cu toate sforțările Guvernului de a-l 
ţine liniştit. 

Trupele germane, care trec continuu Dunărea sunt menite să contri- 
buie la această liniştire... 


Adolf Hitler a contribuit şi el la „Ajutorul de Iarnă“ românesc prin 
darul a 24 locuinţe de campanie demontabile. Valoarea darului e de 
peste 22 milioane lei... 


Vineri, 19 decembrie. Din buletinul publicat abia acum de japo- 
nezi, cu darea de seamă complectă a loviturii date de dânşii, în prima 
zi a războiului, împotriva bazei navale de la Hawai — reiese că pierde- 
rile pricinuite americanilor au fost mult mai mari decât s-a spus la în- 
ceput. După comunicarea lor oficială, japonezii au distrus 6 vase mari 
de linie (Battle schips), unul din clasa „California“ (Battle Force Flag- 
ship), unul din clasa „Arizona“, unul din clasa „Maryland“, unul din 


l Ministrul de Finanţe! 


2 În acelaşi timp, un formidabil cutremur a doborât case şi a ucis sute de oameni în insula 
Formosa, din Marea Chinei. 

clasa „Idaho“, unul din clasa „Oklahoma“ şi al şaselea dintr-o clasă ne- 
identificată. |n plus au fost avariate alte 4 vase de linie (unul de clasa 
„California“, altul de clasa „Maryland“ şi două de clasa „Nevada“) din 
care 3 au fost aşa de grav atinse încât nu vor mai putea fi reparate şi 
utilizate în actuala campanie. Au mai fost scufundate 2 crucișătoare 
grele, un vas petrolier şi un vas port-avion. 

Aceste pierderi sunt atât de grave încât se poate spune că potenţia- 
lul de luptă al flotei americane a fost serios atins. Aşa se explică de ce 
flota americană n-a apărut încă în Pacific. 

Dar ceea ce nu se explică, e cum după asemenea distrugeri japo- 
nezii nu s-au înstăpânit asupra insulelor Hawai? Să nu corespundă ade- 
vărului ştirile japonezilor? Totuşi, în America s-a înregistrat din prima 
zi ca un dezastru, atacul de la Pearl-Harbour şi sancțiunile hotărâte la 
Washington dovedesc că înfrângerea americană a fost serioasă. Intr-a- 
devăr amiralul Kimmel, comandantul flotei din Pacific a fost înlocuit 
prin amiralul Nimitz, iar generalii Short şi Martin, care comandau în 
insulele Hawai au fost destituiţi şi ei şi se vorbeşte despre trimiterea lor 
în fața unui Consiliu de Război, fiindcă n-au luat măsurile necesare de 
apărare, în teritoriile ce le fuseseră încredințate... Japonezii pretind că 
cu prilejul atacului de la Hawai n-au pierdut decât 29 avioane şi 5 sub- 
marine de un tip special, care pătrunseseră în Pearl-Harbour... 

După cum au surprins flota rusească la Port-Arthur, în 1904, tot 
astfel japonezii au surprins acum flota americană în radele insulelor 
Hawai... Aceeaşi lovitură a reuşit de două ori... 


Englezii, americanii şi ruşii au constituit o comisie sau un comitet 
interaliat pentru conducerea războiului. Reminiscenţe din 1914-1918... 
La Berlin se spune că acest comitet are mai mult un scop politic decât 
militar şi că în tot cazul, nemţii nu se sperie de el! 


Italienii pretind că au înregistrat un mare succes: 55 de vapoare 
încărcate cu material, cu oameni, cu hrană şi benzină ar fi ajuns nevă- 
tămate la Tripoli. In cercurile italiene din Bucureşti, bucuria era mare 
ieri, Şi toți strigau: „La Libia e salvată!“ Ştirea a fost dată de Legația 
italiană şi n-a fost publicată în ziare, şi nici nu putea fi... 


Australienii au ocupat insula Timor, ce aparţine jumătate Qlandei şi 
jumătate Porţugaliei. Porțugalia a protestat. Germania protestează şi 

mai tare, în numele Portugaliei! Anglia pretinde că ocuparea insulei Ti- 
mor era indispensabilă securității Australiei, şi că, dacă n-ar fi ocupat-o 
trupele britanice, ar fi ocupat-o cele japoneze. Și era tocmai ceea ce 
Statul Major englez voia să împiedice... 

La Berlin se speră o încordare de raporturi între Portugalia și An- 
glia. În această privinţă, Berlinul se înşală, însă. 


De pe urma cutremurului din zilele trecute, s-au înregistrat la For- 
mosa 319 morţi, 400 răniți şi 1 700 case distruse... 


Un lung decret-lege apărut astăzi modifică regimul grâului. De acum 
înainte numai Statul poate cumpăra grâu de la producători, iar prețul 
s-a mărit cu 20 000 lei vagonul, pentru grâul oferit sau predat până la 
15 februarie. Sporul era datorat agricultorilor, căci dat fiind prețul 
pâinii, cîştigau morarii și brutarii prea mult. 

Ieri s-a ținut un consiliu de aprovizionare sub preşedinţia mareşalu- 
lui Antonescu. S-a aprobat noul regim al grâului, s-a hotărât libertate 
în comerțul lemnelor şi s-au precizat norme pentru reorganizarea servi- 
ciilor de asistenţă publică, care merg alandala. 


Am fost convocat ieri la Comisia pentru anchetarea cheltuielilor fă- 
cute cu înzestrarea armatei. Domnii voiau să aibă lămuriri asupra a 
două contracte de postav, încheiate în 1931 (!) de generalul Amza! Le-am 
spus că nu-mi aduc aminte de nimic şi le-am recomandat să cheme pe 
Costache, fost director al Oficiului Licitărilor, om cinstit ce le va putea 
da informaţiile cerute... 

Bietul Antonescu luptă contra prevaricatorilor din trecut, și-l cople- 
şesc prevaricatorii de azi! O ştie şi el şi e furios. Acum câtva timp era 
gata să promulge un decret-lege pentru însemnarea în frunte, a celor 
ce furau Statul! Numai generalul Vasiliu, comandantul Jandarmeriei, 
l-a împiedicat să mai facă şi această prostie! 


Sâmbătă, 20 decembrie. Pe frontul oriental central, între Tula şi 
Moscova — pe ninsoare şi pe un frig de — 15*, spune comunicatul — 
ruşii au atacat puternic şi au cucerit câteva poziţii. Nemţii au contraata- 
cat apoi şi au recucerit poziţiile luate... Va să zică, deşi din iunie şi până 
azi mai bine de 600 divizii sovietice au fost distruse de germani, ruşii 

mai sunt în stare să atace şi să ia iniţiativa operaţiilor! De-a dreptul 
îngrijorător... 

Şi la Sevastopol au atacat, ca să spargă cercul investițiunii, dar n-au 
reuşit. Germanii pretind că pretutindeni au impus ruşilor pierderi foarte 
grele. Să ne consolăm cu asta şi cu trâmbițatul succes al distrugătorului 
nostru „Regele Ferdinand“ care a izbutit să distrugă un submarin în 
Marea Neagră... 

Japonezii continuă să meargă tare. Au debarcat la Hong Kong şi 
unele veşti neconfirmate pretind chiar că au ocupat oraşul (Victoria). 
În tot cazul au ocupat Penang, pe coasta occidentală a peninsulei Ma- 
lacca, cheia ieşirii septentrionale a strâmtorii cu acelaşi nume. Şi Sin- 
gapore e grav ameninţat, pretind tot japonezii. La Filipine, operaţiunile 
„au intrat în faza a doua“, declară comunicatele din Tokio. Ce o fi faza 
a doua, nu se spune... 

Comentând luptele de la Hawai, Agenția Domei (Japonia) constată 
că Statele Unite n-au mai rămas decât cu 8 unităţi mari (peste 30 000 
tone) şi că marina lor a trecut de la rangul întâi, la rangul al treilea. Cu 
opt unități mari, din care numai două moderne... Să fie aşa? 


Duff Cooper a fost numit ministru al Afacerilor din Extremul Orient, 
cu reşedinţa la Singapore. Dânsul va coordona la faţa locului eforturile 
britanice şi va avea cam situaţia şi răspunderile lui Litleton la Cairo... 


Telegrame D.N.B. pretind că Churchill a dispărut de 3 zile din An- 
glia. Se crede că ar fi sau pe Atlantic în conversații cu Roosevelt sau 
pe la Moscova (!!) în conferinţe cu Stalin... Probabil că se odihneşte în- 
tr-un „Schire““ oarecare din Anglia! 


Secretarul de Stat Cordell Hull a declarat că Statele Unite nu vor fi 
reprezentate la conferinţa ce urmează să se întrunească la Samara, şi la 
care vor lua parte numai delegaţii Angliei şi Rusiei... De ce? 


Ieri s-a celebrat la Academia Română a 250-a aniversare de la 
moartea lui Miron Costin. Cu toată prezența Conducătorului, şedinţa a 
fost lipsită de orice animaţie. Discursurile lui Simionescu şi lui Nistor 
şi mutra lui Closetti, n-au putut să învioreze atmosfera... 

A murit şi Costică Solomonescu, un tip bine cunoscut al Bucureşti- 
lor. Takist notoriu pe vremuri, avocat limbut, dar mai ales chefliu de 
frunte — Solomonescu era om cu duh şi simpatizat prin cafenele şi 
cluburi de mâna a doua. Era frate cu Fifi — Excelența Sa Doamna 
Ministru Petrovici... 


Tătărescu mi-a făcut ieri o vizită. Neschimbat. Trăieşte în nori şi 
aşteaptă victoria engleză. Plictisit însă de cercetările la care e supus 
pentru controlul averii. Ancheta i-o făcuse până acum în urmă consi- 
lierul de Curte Pisău şi conchisese la clasare. Când să claseze dosarul, 
Pisău a fost înlocuit prin Nicolau! cu ordin să înceapă ancheta d'a 
capo. Pare că Guvernul vrea să spună mâna pe „buba Tătăreştilor... 

Tătărescu mi-a mai spus că primeşte scrisori foarte triste de la 
Franasovici, de la Cannes. Bietul Richard ar fi foarte bolnav de cord 
— în plus moare de foame. Din scrisorile lui reiese că 80% din fran- 
cezi sunt gaullişti sau comunişti şi că opinia publică e cu totul ostilă la 
o apropiere între Franţa şi Germania. Nici pe cuvântul lui Tătărescu, 
nici pe a lui Franasovici nu se poate pune mult temei... 


Duminică, 21 decembrie. Ziarele noastre urmând exemplul celor 
germane, explică retragerile de pe frontul rusesc prin faptul că trupele 
germane trebuiesc aşezate pe liniile cele mai prielnice pentru vremea 
iernii, în care nici o ofensivă nu mai e posibilă şi în care atacurile vije- 
lioase trebuie să facă loc defensivei. E ciudat însă că se abandonează 
şi oraşe, ca Kalinin (Tver) în care trupele ar fi putut găsi un adăpost. 
Ruşii în schimb, vorbesc de ofensivă, de darea germanilor înapoi, de 
succese... Care o fi adevărul? Noi nu putem şti, fiindcă nu ni se arată 
decât o față a evenimentelor. Buşilă, care vine din Germania, mi-a 
afirmat că acolo nu este nici cea mai mică îngrijorare cu privire la 
frontul rusesc şi că mareșalul Antonescu, care, el, trebuie să ştie tot — 
e cât se poate de optimist pe această chestiune... 

Comunicatele de azi ne dau lupte înverşunate în sectorul Moscovei, 
cu mari pierderi pentru ruşi (!) iar în ce priveşte Libia şi Oceanul Paci- 
fic cam aceeaşi situaţie ca ieri, cu o presiune mai accentuată a britani- 
cilor în Libia şi cu înaintări japoneze în toate punctele în care au de- 
barcat. Ocuparea Hong Kongului a fost confirmată. 

S-a crezut că Australia va rechema din trupele sale din Libia pentru 
apărarea ei proprie împotriva japonezilor. Dar faptele au dezmințit 


l Consilierul care m-a anchetate pe mine... 

aceste prevederi: englezii au aruncat tot mai multe divizii împotriva 
italo-germanilor şi au ocupat Derna. E un mare pas spre vest... 

La Hong Kong — mai exact la Kaulun (sau Cowlawn), japonezii au 
capturat un însemnat material, printre care 20 de rezervoare cu petrol 
(benzină) şi 5 000 vehicule automobile. 


Presa germană şi presa ţărilor afiliate continuă să facă mare tămbă- 
lău în jurul ocupării insulei Timor de către trupele australiene. Timor, 
ultima spre est din insulele Sondei, e jumătate portugheză şi jumătate 
olandeză. Portugalia a protestat împotriva acestei ocupări şi Salazar a 
dat explicaţii în Parlament, arătând că Guvernul englez a întrebat acum 
câtva timp pe cel din Lisabona dacă primeşte ca bazele sale navale din 
Extrem Orient să fie apărate de forţele britanice, în caz de pericol. 
Guvernul portughez a răspuns aliatului său afirmativ. Dar a protestat 
când trupele australiene au ocupat Timorul! După cum se vede lucru- 
rile sunt cam încurcate... Toată vâlva pe care Puterile Axei o fac în ju- 
rul acestei ocupaţii britanice „silite“ e menită să justifice ocupările pe 
care le fac şi le mai plănuiesc japonezii şi aliaţii lor... 


Buşilă, înapoiat din Germania, mi-a făcut ieri o lungă vizită. 

Am vorbit de una şi de alta. Mi-a povestit multe, din Germania şi 
din culisele Guvernului. In Germania starea de spirit e excelentă. 
Oamenii îşi dau seama de greutatea războiului, dar îşi mai dau seama 
că pentru poporul german e o luptă pe viaţă şi pe moarte — şi sunt 
hotărâți să lupte până la cei din urmă. Tineretul e plin de avânt şi 
cere să meargă pe front. Mai prost stau lucrurile la Viena şi în Austria, 
unde nemulțumirile sunt mari şi unde lumea murmură şi înjură pe 
prusieni... 

Lipsă mare duce Germania de materii prime, mai ales de fier — şi 
de muncitori. Din Rusia, toată fierăria luată de la sovietici n-a putut fi 
încă transportată iar în ce priveşte minele de fier de la Kirvoi Rog şi 
din Crimeea, ele n-au putut fi încă repuse în exploatare. Muncitori se 
aduc din Italia, din Belgia şi chiar de la noi. Cu prilejul convenției în- 
cheiate în această privinţă cu noi, Dănulescu — omul Generației naţio- 
naliste din 1922 (!!) — a făcut una boacănă. A încheiat convenţia fără 
să întrebe pe nimeni şi a prevăzut în ea trimiterea în Germania a câtor- 
va mii de fete între 18 şi 25 de ani, ca să fie întrebințate acolo ca ser- 
vitoare sau ca... altceva! Când a aflat mareșalul Antonescu, era să-i 
vină rău! A răcnit, a tratat pe Dănulescu de dobitoc şi a luat dispoziții 

să nu iasă nici o fată din ţară! „Ce vrei, spunea Buşilă, Antonescu e 
despot, dar tolerează în Guvernul lui: fiecare ministru face ce vrea!“ 

Nemţii au pus în exploatare 45 000 kilometri de cale ferată în Ru- 
sia! Pentru aceste linii, pentru nevoile Italiei, pentru ce mai trebuie să 
trimită în ţările ocupate, se expediază în fiecare lună din Germania 
96 000 tone cărbuni! Numai organizaţia nemțească poate face faţă la 
un asemenea efort, pe lângă toate celelalte... Cu toate lipsurile de ma- 
terii prime, Buşilă a obținut pentru căile noastre ferate materialul de 
care avem nevoie =- cam 260 000 tone fier pe an. A tratat şi obținut în 
acelaşi timp cantitatea de petrol necesar transporturilor şi economiei 
noastre: vom păstra 60 000 tone pe lună şi vom da restul — căci şi de 
petrol au mare nevoie nemții... 

Despre frontul rusesc, nemții n-au nici o grijă (fericiți oameni!). N- 
au prevăzut că iarna rusească va fi un vrăjmaş atât de teribil: vor rezista 
însă şi în primăvară vor lua-o iar înainte. Dea Dumnezeu! Și mareşalul 
Antonescu e optimist — spune Buşilă — şi nu se teme de frontul orien- 
tal nici el (încă un om fericit!). 

Italia merge prost. Germanii se tem de prăbuşire, dar pretind că au 
ridicat în jurul ei o armătură puternică... 

Noi ne bucurăm de o excelentă presă, mai ales armata noastră. Un- 
gurii sunt furioşi pe noi, exasperați mai ales de favoarea de care ne 
bucurăm la Berlin. La Berlin, numai Ribbentrop îi mai protejează, 
poate că o face din ordin, ca să le mai dea „o fişă de consolare“. După 
serbările de la Berlin (cu Pactul Antikomintern), Ribbentrop primise o 
invitație la vânătoare în Ungaria. Dar nu s-a dus şi în parte a renunţat 
la ea şi în urma protestelor noastre transmise pe cale particulară, prin 
Göring. Buşilă povesteşte că pentru deschiderea Expoziţiei din Viena, 
ministrul Propagandei noastre trimisese un vagon cu tot felul de cărţi, 
broşuri, țesături, broderii şi câteva kilograme de icre şi de mezeluri 
destinate unui bufet în ziua deschiderii expoziţiei. La trecerea în Unga- 
ria, vagonul a fost literalmente devastat de autorităţile vamale şi poli- 
țieneşti. Alimentele au fost confiscate, baloturile de cărți şi de țesături 
străpunse cu baioneta, sub pretext de control... Plângerile făcute n-au 
dat nici un rezultat, dar obiectele stricate, puse sub ochii nemților au 
provocat cea mai legitimă indignare. De altminteri ungurii nu fac decât 
plictiseli nemților. Acum o lună a fost un moment foarte critic între Slo- 
vacia şi Ungaria. Ungurii au maltratat pe slovacii anexaţi anul trecut, 
iar slovacii au răspuns devastâng Legația ungurească din Bratislava. 
Bineînţeles, ziarele au tăcut chitic. Dar situaţia a fost foarte încordată... 

Buşilă pretinde că vagonul lui n-a avut să sufere la granițele yngu- 
reşti, fiindcă nemţii au pus 4 sentinele de o parte și de alta a vagonuluj, 
care a împiedicat pe vameşii şi pe poliţiştii unguri să se urce... 

În ziua în care a trecut Buşilă prin Budapesta s-a sărbătorit triumful 
armatei sosite de pe front (!!): Legația noastră n-a fost invitată... La 
Berlin se spune că Ribbentrop va merge la Budapesta, Bucureşti şi So- 
fia ca să împace pe unguri cu românii şi pe bulgari cu turcii... 

Bușşilă mi-a confirmat trecerea nemților spre Bulgaria, dar el pre- 
tinde că ar fi foarte puţini şi că merg să înlocuiască trupele care păzesc 
baza navală de la Varna şi de la Burgas. Căci nemţii au şi în Bulgaria 
baze navale, ca la Constanţa şi la Sulina. In aceste baze navale ei con- 
struiesc (au deja peste 100) vase speciale, un fel de şlepuri plate, me- 
nite să transporte armament motorizat în... Caucaz!! Conducta de pe- 
trol Constanţa-Cernavodă e deja pe traseu, după cum s-a început deja 
prin unele gări construcţii de magazii pentru depozitarea cerealelor din 
Rusia!! Numai să aibă ce transporta pe conductă şi ce depozita în ma- 
gazii!! 

Ing. Golinelli, trimis de Puricelli, a venit să mă vadă şi-mi spune că 
în Italia mai au ce mânca — vorba vine — până la 1 aprilie... Apoi foa- 
metea, şi prăbuşirea! 


Preşedintele Roosevelt a depus în Parlament un proiect de lege pen- 
tru serviciul militar obligatoriu... 


i 


Statele Americii de Sud, care n-au declarat război Japoniei, au a- 
doptat bizarea formulă a Argentinei: ele nu vor considera Statele Unite 
ca beligerante, şi prin urmare le vor furniza tot, ca şi cum ar avea a face 
cu un Stat neutru! S-a dus dracului şi Dreptul internaţional! 


Guvernul a dat de bucluc cu legea grâului. Prin această lege s-au 
dizolvat toate întreprinderile de export de cereale, urmând ca acest ex- 
port să se facă numai prin organele Statului. S-au ridicat însă cele 3 So- 
cietăţi germane. Neubacher şi Killinger au fost la mareşal —și astăzi, 
deşi duminică — se lucrează pe capete la Ministerul Economiei ca să 
se dreagă lucrurile... 

Măsurile pripite încurcă totdeauna treaba... 


Luni, 22 decembrie. Cea mai scurtă zi a anului... Vreme posomo- 
râtă şi tristă. Sunt cu atât mai abătut cu cât am petrecut o noapte albă: 

dureri oribile în picior m-au împiedicat să dorm... În Oltenia a nins 
bine, noapte de sâmbătă spre duminică. In Bucureşti n-a căzut zăpadă, 
dar termometrul a căzut la 0 grade. 

Din câte aflăm, s-a semănat mult în aceste 10 zile de vreme relativ 
dulce — dar totuşi deficitul semănăturilor rămâne mare. 


Ziarele de azi-dimineaţă ne aduc o veste senzaţională: Fiihrerul a 
preluat comanda supremă efectivă a armatelor germane de uscat, în 
locul lui Brauschitsch. O mai bună dovadă că lucrurile merg prost pe 
frontul rusesc nu putea fi dată lumii... În manifestul pe care Hitler îl 
adresează cu acest prilej armatei, nu lipseşte încrederea în victoria fi- 
nală dar nu se ocolesc nici greutăţile pe care Reichul le are de întâm- 
pinat pe imensul front care merge de la Pirinei la Volga. Fiihrerul in- 
vocă experienţa sa de soldat din ultimul război (!!) şi caută să galvani- 
zeze trupele împotriva greutăților pe care iarna le impune, pe frontul 
oriental. Manifestul mai anunţă şi ofensiva cu trupe şi arme reînnoite, 
ce va începe la primăvară... 

Ştirile de pe frontul oriental sunt mai contradictorii ca oricând. Co- 
municatul de ieri, german, anunţă că atacurile ruseşti au fost respinse 
pe sectorul central (Moscova) cu mari pierderi pentru sovietici, şi pre- 
tutindeni; că încercările de străpungere ruseşti în sectorul Leningrad au 
dat toate greş şi că cercul în jurul fostei capitale a Împărăției ruseşti e 
mai strâns ca oricând... Radio Londra pe de altă parte anunţă înaintări 
ruseşti pe sectorul Moscovei şi pretinde chiar că Viasma a fost recuce- 
rită. Iar la Leningrad, acelaşi post susține că blocada Leningradului a 
fost străpunsă şi că trenurile circulă între Moscova şi Leningrad. Oricât 
ar fi, poate, de exagerate ştirile Londrei, ca să compenseze în opinia 
publică deprimarea produsă de succesele japoneze — este evident că 
lucrurile nu merg bine pentru nemți pe frontul rusesc, şi că iarna sibe- 
riană care bântuie în partea locului a paralizat o bună parte din posibili- 
tăţile germane de luptă... O mărturiseşte înlocuirea lui Brauchitsch, cu 
toate omagiile de recunoştinţă adresate acestui general cu prilejul li- 
mojării lui... 

Se spune că în regiunea Moscovei ar fi fost la un moment dat — 51* 
(11), că toate motoarele au înghețat, că ruşii atacă cu pompe de apă 
(!!1), că apa îngheţând în 13 secunde, gloanţele de gheaţă izbesc mai 
rău ca cele de metal... Dar câte nu se spun! 

Din Pacific, telegramele japoneze anunţă că „căderea Hong Kon- 
gului e iminentă“. Va să zică n-a căzut încă, cum s-a spus? E mai pro- 
babil că e vorba de întreaga insulă a Hong Kongului, căci oraşul, Vic- 

toria, a căzut în mâinile japonezilor — altfel nu s-ar fi putut spune „că 
drapelul japonez fâlfâie peste port“ — cum s-a anunţat ieri... 

Presa din Tokio pretinde că 80% din flota americană a Pacificului 
şi 50% din totalul flotei americane au fost scufundate. Ştiri cam exa- 
gerate, evident, dar nu încape îndoială că americanii au suferit grave 
pierderi... Japonezii mai pretind că au scufundat peste 100 de vase bri- 
tanice la Hong Kong... 

In Africa, englezii înaintează spre Bengazi. Şi buletinele Axei recu- 
nosc că Derna a fost ocupată. Trupe italo-germane încercuite la Solum 
şi Bardia mai luptă. Inapoia frontului englezesc mai sunt lupte şi la 
Tobruk, unde garnizoana britanică n-a fost încă depresurată... 

Italienii afirmă în comunicatul lor de ieri că o luptă navală cu o pu- 
ternică escadră engleză, venită să împiedice trecerea convoiului de 55 
de vase despre care am vorbit — s-ar fi terminat cu înfrângerea forțelor 
britanice care n-au putut împiedica trecerea zisului convoi... „E poi?“ 
— vorba italianului! 


Thailanda a încheiat cu Japonia o alianță pe 10 ani... Obişnuitele 
clauze de apărare mutuală... 

Amiralul Decoux, guvernatorul Indochinei a fost numit comandant 
al forţelor franceze în Pacific, menite să apere Indochina şi Noua Ca- 
ledonie... 


Ministrul nostru la Helsinki a înmânat mareșalului Mannerheim Or- 
dinul Mihai Viteazul cl. I. E al 3-lea străin decorat cu această înaltă dis- 
tincţie pe care au mai primit-o mareșalii Göring şi Brauchitsch. 


Posturile de Radio din Statele Unite vestesc că, cu toată declarația 
României de război, America nu se consideră în stare de război cu noi, 
că nici un soldat american nu se va întâlni cu un soldat român, că în 
Statele Unite 1 milion şi 1/2 de români (cam mult, chiar cu ovrei, cu 
tot...) trăiesc în perfectă înţelegere cu americanii, şi vor continu să se 
înţeleagă... Statele Unite consideră că declaraţia noastră de război a 
fost impusă de Germania, şi că, dacă vreun american va fi molestat în 
România, pentru un american vor plăti cinci nemți, nu români!) în Sta- 
tele Unite... 

Îmbunătăţirea raporturilor dintre Bulgaria şi Turcia: s-a hotărât par- 
ticiparea Turciei la târgul de mostre ce va avea loc la Plovdiv (Filipo- 
pol) în aprilie şi a Bulgariei la târgul de mostre din Ismir (Smirna) în 
iunie. E pentru prima dată că asemenea participări vor avea loc... 

Regele Boris a făcut din nou declaraţii oficiale cu privire la adera- 
rea Bulgariei la politica Axei şi la concursul militar pe care Bulgaria îl 
dă Germaniei... 


Pe calea ferată a Vezuviului, în staţia Cereola a avut loc o deraiere: 
25 morți şi peste 50 de răniţi. Se anchetează... 


DI Ică a expus în faţa UGIR-ului planul de organizare a industriei, 
în noua concepţie de Stat ce se pregăteşte... Aceleaşi excese verbale: 
până la Antonescu nu s-a făcut nimic pentru industria şi economia ro- 
mânească; de la Antonescu încept toate! pentru ce această lipsă de 
măsură? 


Reproduc aci o scrisoare primită de la secretarul meu Hintz, con- 
centrat la Odessa. De la cei mici se află mai mult decât de la cei mari... 


„Odessa, 29 noiembrie! 
Mult stimate Domnule Preşedinte, 

Profit de ocazia care mi-o oferă plecarea unui ostaş la Bucureşti ca 
să vă mai transmit veşti de aici. 

Îmi veţi ierta hârtia pe care vă scriu. Ducem lipsă de articole poş- 
tale. Mai mult chiar, eu n-am primit de acasă încă nici o scrisoare 
trimisă prin poştă. 

Sunt în Odessa de 20 zile şi încă n-am văzut oraşul. Batalionul meu 
este cantonat în cartierul Slobokda, fost pe vremea Ţarilor, Romanovca. 
Un cartier mărginaş în partea de nord-vest a orașului spre Kivaia Belka. 
Din acest cartier n-am ieşit până acum o singură dată şi atunci cu toată 
compania, la sărbătorirea unei luni de la cucerirea Odessei, la 16 no- 
iembrie. Nici atunci n-am fost în centrul oraşului. 

Pe aici lipsă de alimente. Populaţia o duce foarte prost, n-au nici 
pâine. Chiar şi trupa mănâncă prost. Dacă raportăm regimentului că nu 
avem ce da trupei suntem acuzaţi de comunism. A păţit-o comandantul 


l Primită abia ieri, 21 decembrie! 

companiei mele! Companiile au fost obligate să se aprovizioneze sins 
gure până la nu ştiu ce dată, pentru ca regimentul să facă economii. 
Căruţele companiilor colindă cu săptămânile, zeci şi sute de kilometri 
pentru a aduce cartofi, sfeclă şi ce mai pot găsi pe câmp. Regimentul 
ne dă doar pâinea, şi aceea foarte proastă. Nu ştiu dacă situaţia celora 
lalte batalioane e asemănătoare! 

Cât priveşte pe ofiţeri, batalionul nostru are un local de popotă dess 
tul de arătos. Suntem delectaţi cu muzici dar avem stomacurile stricate 
din cauza mâncărurilor foarte prost gătite. Se spune că la popota regis 
mentului se mănâncă mult mai bine. Norocul nostru e că dormim 
foarte bine şi avem căldură. 

În general populaţia îmi face impresia că e paşnică. Poate că foas 
mea nu le îngăduie, deocamdată, energia necesară de a ne privi chios 
râş. Sau poate că în atitudinea aceasta stă explicaţia faptului că au sun 
portat 24 de ani bolşevismul şi că nici atunci când li ssa oferit prilejul 
== actualul război — nu au înţeles să„şi manifeste concret nemulțumin 
rea faţă de regimul prin care au trecut şi pe care acum nu contenesc Săs 
l critice faţă de noi. Până aici nsam auzit niciodată că şi Stalin este tot 
ovrei! Localnicii o afirmă! 

Până în prezent, de la cucerirea Odessei, nu ştiu dacă ssa făcut ceva 
pentru populaţie. Aici ar fi cazul că câştigăm simpatia şi respectul lor. 
Prin centru circulă vreo două tramvaie şi am auzit că de două ori pe zi 
Saar da drumul la apă. Lumină electrică nu avem! În cartierul nostru 
funcţionează un cinematograf cu jurnale germane şi române. Se fac 
pregătiri pentru deschiderea Operei şi a Circului! 

Nemţi sunt puţini, dar spre deosebire de noi, circulă cu aceeaşi lis 
bertate ca şi la Bucureşti. Pe aici populaţia încă nu ştie dacă oraşul va 
fi al nostru sau al nemților. De altfel circulă numai mărcile lor şi foarte 
puţin rublele. 

Mine nu ştiu dacă mai sunt. De când sunt eu aci nsa explodat decât 
una singură, întrun maidan, şi aceea provocată de pionierii noştri. 

Timpul se menţine bun. Nu se prea cunoaşte zăpada. Curios e că în 
zilele când avem soare este mai frig decât noaptea. 


Pe aici cu tot renumele de care se bucură ruşii, nu se găseşte vin şi 
prea puţinele băuturi alcoolice care se găsesc foarte rar, sunt cu mult 
inferioare alor noastre. In general produsele ruseşti sunt inferioare. In 
pieţe anumiter (bazare) se pot obține fel de fel de obiecte pe preţuri den 
rizorii. Trocul e mijlocul prin care se încheie toate afacerile. Se pris 

mesc într-o măsură mică şi mărcile germane. Nemţii cumpără însă nu- 
mai cu mărci. Localnicii îşi dau mărfurile — provenite din jaful oca- 
zionat de părăsirea oraşului de către armatele ruse — cu preferință pe 
făină, pâine şi cartofi... 


Ceea ce ne mai lipseşte nouă românilor sunt ţigările noastre care 
sunt foarte apreciate şi de localnici. Am impresia că C.A.M.-ul nu-și 
cunoaşte interesele. Noi ne aprovizionăm prin diferite ocazii, din ţară. 
Nici gazete nu ne vin, nici Radio nu avem de ascultat... 


(ss) Ștefan Hintz 


Marţi, 23 decembrie. Ziarele de azi-dimineaţă publică Ordinul de 
zi dat de mareșalul Antonescu Armatei a III-a (de peste Nistru). În 
acest ordin mareșalul reamintește glorioasele fapte de arme săvârşite 
de această armată în cursul verii şi îci exprimă încrederea în iubirea 
soldaţilor de ţară pentru noi lupte ce ar putea să le fie impuse. 

Ordinul mareşalului Antonescu n-ar avea nimic îngrijorător dacă n- 
ar veni a doua zi după preluarea comandamentului de către Hitler, și 
șapte zile înainte de Anul Nou, prilej natural şi fatidic pentru o aseme- 
nea manifestare... 

Ieri toată ziua a domnit în Bucureşti aproape panică. Fiecare se în- 
treabă dacă brusca schimbare în fruntea armatei germane nu însemna 
începutul sfârşitului, adică dezorganizarea forțelor de luptă nemţeşti, 
un fel de 1918... Am dormit cu toţii o noapte grea... Azi-dimineaţă Ber- 
linul caută să explice schimbarea în comandament, să o prezinte ca 
ceva cu totul simplu și normal, o hotărâre luată pentru coordonarea mai 
bună a forțelor răzlețe în diferite țări ocupate, o necesitate a noii faze 
în care a intrat războiul prin intervenţia Japoniei (!!!) 

Mai bine nu explica. Mi-am adus iarăși aminte despre opinia lui 
Nicu Filipescu asupra „celor care explică“.. 

În ordinul de zi pe care- -l adresează armatei, mareșalul von Brau- 
chitsch explică şi el că are o boală de cord (!!!) De unde a mai găsit-o 
şi pe asta? 

Să ne încredem în mila lui Dumnezeu, căci atât ne-a rămas... 

Mareșalul sovietic Voroşilov, care comanda până acum forțele ru- 
seşti din zona Leningradului, a fost numit comandant al țyypelor bol- 
şevice din Extremul Orient.., Să fim în preziua izbucnirii războiului şi 
între Rusia şi Japonia? 


Din iunie, de la începutul războiului nosțpy şi până azi, am pierdut 
în Marea Neagră 3 vase mai mari: „Regele Carol“, bățţânul „Regele 
Carol“, țţansformat în punător de mine — cargobotul „Peleş“ (în iulie) 
şi cargobotul „Cavarna“ lovit o primă dată şi avariat şi apoi scufundat 
acum în urmă. E foarte puţin, căci în fiecare săptămână pornesc con- 
voaie de la Sulina spre Odessa şi ajung fără să fie atinse. Cele țrei vase 
scufundate s-au lovit de câte o mină. Submarinele sau vânătoarea so- 
vietice au fost nule. 


A murit ieri Günther, ministry! Statelor Unite, după o lungă şi ori- 
bilă boală: cancerul sângelui... — leucemia, cum îi zic medicii. Era 
încă bine şi juca tenis astă-vară, şi iată-l acum întins înțţe 4 scânduri. 

Imi aduc aminte sosirea lui în ţară acum câţiva ani, dejunul pe care 
ni l-a dat Citța Davila la Capşa ca să ni-l prezinte şi veselia care a dom- 
nit... Din cei adunaţi acolo, Madgearu a fost asasinat, Günther a murit, 
Dorel Davila a sărit în aer la Odessa şi ceilalți răzleți în lumea înțpea- 
gă... Şi eu era să mă duc pe altă lume, anul țpecut. Groaznice vremuri 
mai trăim! 


Marii noştri industriaşi sunt în fierbere de pe urma discursului lui 
Ică la UGIR. Vicepreşedintele Consiliului ar fi declarat între altele „că 
prioritatea industrială este o proprietate incomplectă, pusă în slujba 
obștii“... De ce nu și-o fi ţinând gura dl Ică? Împotriva ineluctabilului 
nu poate lupta nimeni, dar de ce să vorbim de cataclisme înainte să se 
întâmple, şi ca să zic aşa, să le poftim? 


Miercuri, 24 decembrie. Zi urâtă, şi ziua de ieri. M-a tulburat şi aci- 
dul uric, dar m-au tulburat mai ales gândurile negre ce se ridică în jurul 
gestului de la Berlin... Nici ieri n-am putut afla ceva precis; tot felul de 
zvonuri şi de „lămuriri“ circulă, dar pe nici unul nu se poate pune te- 
mei. Se spune astfel ba că preluarea comandamentului direct de cățre 
Hitler a fost motivată de faptul că ţpypele rebegite de ger nu vor să se 


www.dacoromanica.ro 


ÎNSEMNĂRI ZILNICE. 1941 537 


mai bată pe frontul oriental, ba că în unele sectoare ale acestui front 
aprovizionările de tot soiul — mâncare, muniții, benzină — n-au mai 
ajuns de câteva săptămâni la destinaţie în termen, ba că cearta dintre 
generali (Brauchitsch-Keitel) a ajuns la paroxism, ba că rivalitatea 
dintre „armată“ şi „partid“ a intrat într-o fază periculoasă — şi câte şi 
mai câte. Un ministru, cu care am dejunat ieri (o fi aflat versiunea din 
anturajul lui Antonescu?) pretindea că lovitura ar fi datorită dorinței 
Fiihrerului de a înlesni eventuale tratative de pace, el preluând coman- 
damentul armatei şi îngrădindu-se în el, lăsând grija Guvernului și 
partidului în seama lui Göring. În această ipostază, anglo-americanii 
care nu vor să trateze cu Hitler ar putea negocia cu Göring... 

Din toate aceste presupuneri, până nu se vor preciza lucrurile şi 
vom afla adevărul, eu cred mai verosimilă versiunea conflictului între 
Armată şi „Partid“, Hitler preluând comandamentul forțelor armate ca 
să împiedice posibilitatea unei izbucniri acute a acestui conflict. Mo- 
tive bazate pe starea frontului oriental nu-mi par verosimile: dacă merge 
într-adevăr rău, nu-mi vine să cred că Hitler, care e dator să-şi mena- 
jeze popularitatea, ar fi luat în spinare vinile altora. Putea în acest caz 
să schimbe un general prin altul, şi în tot cazul să impună vederile lui 
şi fără să preia efectiv comandamentul. Influenţare a moralului trupei? 
Nu era nici pentru aceasta nevoie de comandament direct, ci prezența 
Fiihrerului, ca Führer, pe front... 

Dar de ce să mai tăiem fire de păr în patru: să aşteptăm informaţii 
mai precise, căci cu timpul toate se află... Deocamdată să înregistrăm 
cu inima strânsă, că e ceva putred în Danemarca germană... 


După câte am aflat ieri, şi von Bock şi von Rundstedt au fost înlo- 
cuiţi în comandamentele lor. 

Posturile de Radio engleze informează că ruşii au recuperat Tula. 
Comunicatul german de ieri nu confirmă ştirea, dar anunțând că „unele 
atacuri bolşevice din sectorul central al frontului au fost respinse cu 
pierderi mari pentru ruşi“ — pare a recunoaşte că alte atacuri (poate 
tocmai la Tula) n-au fost respinse... Înregistrăm cu plăcere că la est de 
Taganroe, poziţii sovietice importante au fost cucerite: aceasta dove- 
deşte că, cu tot frigul, soldaţii nemți tot se mai bat. 

După ştirile englezeşti, sovieticii ar fi restabilit comunicaţia fero- 
viară între Leningrad şi Tişvin... Pare iverosimil — dar totuşi, în ce pri- 
veşte sectorul Leningrad, comunicatele germane sunt mute, de câteva 
zile... 

În Libia, englezii au ajuns aproape de Bengazi... 

În Pacific, japonezii continuă succesele lor. 


Regele şi Regina Elena au sosit ieri-dimineaţă în Bucureşti, venind 
de la Florența. Sosirea lor a fost „dată la gazetă“ şi nu s-a ţinut secretă, 
ca plecarea lor... Au fost întâmpinați la gara Băneasa de autorităţile 
protocolare. Mareşalul Antonescu n-a fost, fiind gripat în casă — în 
locul lui d-na Rica Antonescu a oferit flori Reginei... 


Domnul ex-Rege Carol a vorbit din nou la Radio, în America, pen- 
tru noi. Eu n-am ascultat, dar cei care au ascultat mi-au povestit că me- 
sajul său conţine prevestirea victoriei complecte a Statelor Unite, 
urmată de repunerea României în toate drepturile ei dinainte de război. 
Și ex-Majestatea Sa ne dă şi un sfat: să fim liniștiți... 


Ţara piere şi baba se piaptănă: dl Ică a vorbit ieri la Barou despre 
încadrarea avocaţilor în noua organizaţie a Statului. După ce a expus 
ideile mareşalului (recte: ale lui) în materie, a cerut Baroului un proiect 
de lege care să conţină şi dezideratele domnilor avocați... 


Un al 4-lea vas purtător de avioane britanice a fost scufundat de un 
submarin german. După ştirile berlineze n-ar mai rămâne Angliei decât 
5 vase purtătoare de avioane, din care 2 mai mici, în jurul tonajului de 
14 000. 


Giinther, fostul ministru la Statelor Unite, va fi înmormântat astăzi. 
Ceremonia va avea loc la capela anglicană de la Icoană. Va asista un 
reprezentant al Ministerului Afacerilor Străine — a fost desemnat Nanu, 


Churchill, care a fost dat dispărut de 3 zile, de presa germană — a 
sosit la Washington, însoțit de lord Beaverbrook şi de experți navali şi 
aeronautici. Presa germană anunţă această întrevedere între Churchill 
şi Roosevelt, ca un fel de Canossa al primului britanic, ca un act de dis- 
perare faţă de dezastrele suferite şi de „succesele“ (?!) Axei. In reali- 
tate, e prima consfătuire între conducătorii Angliei şi Statelor Unite, 

după intrarea acestora din urmă în război. După ştirile din Londra, 
conferinţa va continua şi după plecarea lui Churchill din Washington, 
între experţii ambelor Puteri, la care se vor adăuga şi delegaţi ai Rusiei 
Sovietice, ai Chinei, ai Dominioanelor Britanice şi ai Indiilor Neerlan- 
deze. Nu e vorba de un „act de disperare“, ci de acte sau acţiuni de co- 
ordonare. Berlinul îşi ia dorinţele drept realităţi: vrabia mălai visează! 


Sâmbătă, 27 decembrie. Deşi Crăciunul s-a purtat anul acesta față 
de noi cu blândeţe — prima zi, joi, a fost chiar o zi însorită şi caldă 
(+ 5°) — l-am trăit cu inima cât un purice. Lipsa de gazete şi de emi- 
siuni radiofonice a sporit îngrijorarea noastră, provocată de enigma 
lotivurii lui Hitler, a cărei explicare exactă nu o avem. Nu ştim încă cu 
precizie pentru ce a luat locul lui Brauchitsch, pentru ce o serie de 
generali şi de mareșali au fost înlocuiţi în posturile lor de comandă, dar 
ne dăm seama că sunt resorturi care s-au rupt în maşina de război ger- 
mană... 

Am, priceput cu toții pentru ce două zile n-au apărut gazetele — ca 
în toţi anii de altminteri — dar nimeni n-a priceput de ce nu s-au dat 
ştiri la Radio, căci emisiunile muzicale au dăinuit toată ziua, aşa încât 
nu putea fi vorba acolo de vacanțe, ca la gazete. Probabil disprețul 
opiniei publice şi al cetăţenilor, din care actualul regeim şi-a făcut o 
lege. 

În fine azi-dimineață gazetele ne-au adus comunicatele ultimelor 
două zile din care rezultă că nici un dezastru nu s-a întâmplat pe frontul 
rusesc, dimpotrivă s-au înregistrat chiar succese, în toate sectoarele de 
luptă de la răsărit. Succese de ordin pasiv ce e drept, căci pretutindeni 
n-au fost decât atacuri sovietice respinse cu pierderi pentru inamic — 
dar succese incontestabile, căci atât cerem trupelor germane până vom 
ieşi din iarnă: să reziste. Şi pare că rezistă minunat. La sud, în curba 
Doneţului şi la Sevastopol, pare chiar că atacăm noi. În sectorul Mos- 
covei, mergem ceva mai slab, dar rezistă bine şi acolo... 

Evenimentele militare mai importante în aceste două zile au fost ca- 
pitularea Hong Kongului în faţa japonezilor şi ocuparea Bengazi-ului 
de către englezi. La Hong Kong, generalul Sir Marks Young, care n-a 
dispus decât de 3 000 soldaţi britanici (!!) şi cu indigeni cu tot de o ar- 
mată sub 10 000 de oameni, a încetat lupta şi a predat oraşul Victoria 
şi întreaga insulă japonezilor... Ce deosebire cu sălbaticile rezistențe 
ale bolşevicilor, care nu se predau decât morţi şi lasă în urma lor pus- 
tiul şi explozivele! Generalul Sir Marks a predat Hong Kongul intact 
şi n-a lăsat în urma lui nici o mină perfidă... Om civilizat! 


www.dacoromanica.ro 


540 CONSTANTIN ARGETOIANU 


În ce priveşte Bengazi, comunicatele germane şi italiene afirmă că 
oraşul a fost evacuat „pentru aşezarea liniei de apărare mai la sud „con- 
form planului“ (!!) — şi că englezii l-au ocupat fără luptă... 

Dacă britanicii, mult superiori în număr şi material de război vor iz- 
buti să scoată pe italieni din Africa, lovitura morală dată Italiei va 
putea fi bogată în consecinţe pentru Axă... 

Un submarin german a torpilat în Atlantic vasul port avion britanic 
„Unicorn“, cel mai mare şi mai nou din această categorie, intrat în ser- 
viciu în timpul războiului. 

Vasul nostru „Regina Maria“ n-a vrut să se lase mai prejos de tova- 
răşul său de clasă „Regele Ferdinand“ și a scufundat şi el pe veci un 
submarin muscălesc. Ţară mică, marină mică, glorie mică — dar e to- 
tuşi prea frumos. 


Din câte au putut răsufla întrevederea dintre Churchill şi Roosevelt 
la Casa Albă, în Washington, s-a transformat într-un adevărat „Consi- 
liu de război“, la care au participat experţii britanici şi americani. Pare 
că scopul lui Churchill a fost să determine Statele Unite să preia în 
totalitate războiul din Pacific şi din Extremul Orient. Concluziile la 
care s-a ajuns nu au fost bineînţeles date în vileag, dar presa germană 
pretinde că la Londra domnește decepţie cu privire la rezultatele ob- 
ținute. 

Din declaraţii făcute presei de către Churchill reiese că s-a discutat 
serios şi chestiunea unui comandament unic, dar nu s-a ajuns la nimic. 
„Lumea întreagă e în război, ne batem în 5 continente — un singur om 
n-ar putea conduce un asemenea front“... ar fi declarat premierul 
englez. 

E probabil că va mai avea loc o conferinţă între Roosevelt, Chur- 
chill, Stalin şi... Cian-Kai-Shek! O afirmă presa americană... 


Se anunţă încheierea unui tratat de alianţă între Anglia şi Cian-Kai- 
Shek... Un tratat pe care-l credeam încheiat de mult! 


Presa rusească a afirmat că cele două vapoare turceşti scufundate în 
Marea Neagră au fost torpilate de submarine germane. Un comunicat 
turcesc ia poziţie în această afacere afirmând că în Marea Neagră nu 
există nici un submarin german (?). Prin urmare, vinovatul nu poate fi 

decât un submarin sovietic... Atitudinea Turciei, a cărei politică nu e 
încă lămurită, e interesantă, cu acest prilej... 


Signor Buti a fost numit ambasador italian la Paris, alături de Abetz, 
ambasadorul Germaniei. E un pas înainte, în raporturile dintre Franța 
şi Italia până acum inexistente. E probabil rezultatul conferinţei dintre 
Ciano şi Darlan, la Torino — şi al sugestiilor Berlinului. 


Ribbentrop a dat un interviu Agenției de presă spaniolă Efe, în care 
după ce expune păcatele lui Roosevelt şi virtuțile Fiihrerului, dă urmă- 
toarea definiţie Pactului Antikomintern şi Pactului Tripartit: Pactul 
Antikomintern este expresia unei concepții a aşezării lumii — iar Pac- 
tul Tripartit este un act politic... 


Papa a ţinut o mare cuvântare de Crăciun. Cuvântarea nu conţine 
propuneri concrete de pace, cum aşteptau unii. După ce se ridică împo- 
triva îndrumării tehnicii moderne într-o operă de destrucţiune, rezultat 
al abandonării moralei creştine — Pius al XII-lea enumeră condiţiile 
morale şi sociale în care va trebui încheiată pacea viitoare. Inainte de 
toate, libertatea şi suveranitatea Statelor mici vor trebui garantate — şi 
măsuri vor trebui luate pentru ca un război generalizat să nu mai poată 
izbucni. Foarte bine; asupra acestor puncte toată lumea e de acord, dar 
cum să le realizăm? Papa nu ne-o spune... 


Generalul Pantazi, însoţit de lt. colonelul Marcel Olteanu, a plecat 
să petreacă sărbătorile Crăciunului şi Anoul Nou cu trupele noastre din 
Crimeea şi de pe litoralul Mării de Azov. Idee fericită — să mai 
constate şi ministrul de Război „de visu“ nevoile nenorociţilor ce mor 
de frig în Sciţia barbară... 


Marţea trecută, seara, dl Ică a organizat la Teatrul Naţional o repre- 
zentare de gală (sau aşa ceva) a „datinelor noastre strămoşeşti“ privi- 
toare la serbările Crăciunului. A fost şi Regina Elena de față. Intr-o 
lojă, singură, d-na Rica mareşal Antonescu. Convinsă că Regina o va 
pofti în loja ei, d-na Rica n-a luat pe nimeni cu dânsa, ca să nu comită 
impolitețea de a-şi părăsi oaspeţii... Dar Regina n-a poftit-o! Ca să nu 

rămână singură până la sfârşit, d-na Rica a poftit ea după primul act, 
pe d-na von Killinger, care trona în altă lojă cu ai ei... Mareşalul rămă- 
sese acasă, în pat, bolnav de gripă. 


Şoneriu, care a petrecut 6 săptămâni la Viena în căutarea sănătăţii 
soției sale, s-a înapoiat alaltăieri şi-mi aduce informaţii interesante, 
căci a văzut multă lume, mai ales gazetari. 

Ică n-a avut nici un succes la Berlin unde a făcut impresie foarte 
proastă. Mai ales asupra lui Hitler şi a lui Ribbentrop. Păcat... Sosise 
la Berlin foarte mândru şi a plecat ploat. O spuneau fără să se jeneze, 
toţi gazetarii din Viena. 

Despre luarea comenzii de către Hitler, Șoneriu nu ştie lucru mare, 
căci a părăsit Viena a doua zi după eveniment. La Viena se credea 
totuşi că era vorba mai mult de o rivalitate între generali, decât de un 
pericol de conflict violent între armată şi partid. 

Ordinea şi organizaţia care domnesc chiar în Austria, nu numai în 
Germania propriu-zisă, l-au minunat pe prietenul Şoneriu. Sunt restric- 
ţii mari, desigur, dar tot ce e pe cartelă se găsește fără nici o greutate, 
mai ales alimentarele. Şi nu prea scump. Pâine excelentă, albă. Untul, 
200 lei kilogramul în cantitate suficientă. Carne, legume, făinoase. Lu- 
mea s-a obișnuit — nu sunt prea mulți nemulţumiţi, mai ales în popor. 
Ovreii circulă cu semnul galben pe piept; nu pot uza de tramvaie, nici 
intra în cafenele, restaurante, cinematografe, teatre. Viaţa relativ ief- 
tină. La Semmering, la Sudbahn hotel, încălzire perfectă, mâncare ex- 
celentă, m- totul, cameră şi pensiune, 20 mărci pe zi. 

În Serbia şi Croaţia, stare de război. O regiune a Serbiei, pe la Uzice 
sau Sarajevo (nu ştia nici Şoneriu bine) e încă ocupată de resturile ar- 
matei sîrbeșşti și nici picior de neamţ, nici picior de italian n-a păstruns 
încă acolo. Pe restul teritoriului sărbesc, şi în Croaţia, lupte şi atentate 
zilnice. S-a încercat să se repună Simplonul în circulaţie, şi poduri au 
fost imediat aruncate în aer. Un secretar al Legaţiei noastre din Zagreb 
a vrut să plece spre Italia, dar a trebuit să-şi amâne plecarea pentru a 
doua zi, căci în ziua hotărâtă pentru plecare, trenul său a fost aruncat 
şi el în aer! În casa pregătită pentru Regele şi Regina Croaţiei au rămas 
la Florenţa... 

De la Viena, Şoneriu a făcut o săritură până la Milano și Roma, pen- 
tru afacerile sale cu Puricelli. În Italia a făsit o mare deprimare. Acolo 
e adevărată sărăcie și oamenii sunt disperaţi. Şi a găsit de astă-dată şi 
trupe germane pretutindeni. În Italia meridională, de la Napoli în jos, 

a fost proclamată starea de asediu, iar toate aeroporturile au fost ocu- 
pate de nemți, sub pretext de instrucție a formațiilor italiene... 
Italia, acolo e buba... 


Duminică, 28 decembrie. De pe frontul care ne doare, nimic deose- 
bit. Ruşii atacă pretutindeni; profitând de iarna grea care le dă superio- 
ritate individuală asupra degeraților de nemți; ei au inițiativa de-a lun- 
gul liniei. Totuşi nemții resping pretutindeni atacurile, ba chiar — ca în 
curba Donețului — pun la cale contraatacuri. Comunicatele germane 
anunță bombardamente și distrugeri mari de material de tot soiul. Ast- 
fel nemţii ar fi distrus una din cele 3 mari uzine electrice de la Kanda- 
lakșa situată în fundul unui fiord al Mării Albe şi pe linia ferată a 
Murmanskului. E de necrezut cât au lucrat şi construit bolşevicii în 20 
ani pe terenul industriei şi mai ales al industriei armamentului. Astfel 
în pierdutul şi necunoscutul oraş Kandalakşa au ridicat 3 uzine elec- 
trice de un potenţial total de 350 000 kilovaţi (!), o fabrică de tratat alu- 
minium, alta de preparat fosfate, altele de reparat locomotive şi va- 
goane — în fine mai multe fabrici de conserve de peşte!! Ce formida- 
bilă putere s-a ridicat în răsăritul Europei fără să ştie nimeni! 

Ieri către seară s-a răspândit zvonul în oraş că căzuse Sevastopolul. 
Unde era norocul! Zvonul s-a adeverit fals — dar adevărul este că Se- 
vastopolul este zilnic şi viguros atacat de trupele germano-române... 


Hitler a petrecut Crăciunul pe frontul oriental. Probabil că a avut şi 
Antonescu intenţia să petreacă sărbătorile în mijlocul trupelor noastre, 
dar gripa silindu-l să rămână în Bucureşti, a trimis pe Pantazi. 


Capitularea Hong Kongului a făcut efect mare în lumea întreagă. E 
prima colonie pe care o pierde Anglia, de când există, prin cucerirea 
unei Puteri inamice. La Berlin, la Roma, presa exultă şi calcă Leul Bri- 
tanic în picioare... 

Japonezii continuă cucerirea Filipinelor şi înaintează spre Singa- 
pore. Generalul sir Henry Pownall a fost numit comandant suprem al tu- 
turor forțelor britanice în Extremul Orient. Întrebat de gazetari, gene- 
ralul a declarat că impotenţa actuală a Imperiului în Extrem-Orient se 
datoreşte faptului că forțele menite să apere această regiune au fost 
transportate în Libia... 

Primul ministru al Australiei s-a adresat direct lui Roosevelt, cerân- 
du-i ca America să vină în ajutorul Australiei amenințate şi lipsită de 
forţele sale trimise în Africa Septentrională. E iarăşi pentru prima dată 
că Guvernul austrialian se adresează unei Puteri străine, fără să treacă 
prin canalul şi controlul Guvernului imperial... O retragere a trupelor 
australiene din Libia ar compromite succesele din Cirenaica şi n-ar fi 
de mare folos, cel puţin pentru moment, în Extremul Orient, deoarece 
transportul acestor forţe ar cere timp îndelungat... 


Churchill a vorbit la Washington înaintea Senatului şi Camerei Re- 
prezentanților, într-o şedinţă comună a ambelor corpuri. Primul minis- 
tru britanic a declarat că Anglia şi America mai au mult de învățat, că 
Anglia va mai pierde mult teren în acest război, dar că în 1943 (!!) tă- 
rile anglo-saxone vor căpăta iniţiativa în lupta pe viaţă şi pe moarte ce 
se duce... 

La Berlin se răspunde că până atunci va curge multă apă sub po- 
duri... 

Se zice că Churchill ar fi cerut americanilor să nu mai furnizeze 
nimic ruşilor şi să dea tot Angliei. Roosevelt ar fi răspuns că nu poate 
da nimic nici Angliei, nici Rusiei, fiindcă are nevoie de tot potenţialul 
american de fabricaţie pentru înarmarea flotei şi armatei sale... 


Prizonerii din lagărele învecinate au fost autorizaţi să se plimbe li- 
beri în Berlin, de sărbătorile Crăciunului. Presa germană insistă asupra 
tratamentului camaraderesc de care se bucură prizonierii în Germania, 
tratament menit să dezvolte spiritul de frăţietate între popoarele Euro- 
pei, în vederea noii organizaţii a continentului, după război. 

Acest regim de înțelegere mutuală a şi dat roade: mulţi prizonieri 
francezi s-au înrolat în legiunile antibolşevice şi se bat pe front alături 
de nemți... 


În toamna lui 1939, fiind eu prim-ministru, am înființat o societate 
de ajutor a scriitorilor români!. Am dat atunci președinția lui Mihail 
Sadoveanu. Mandatul lui Sadoveanu expiră acum, Consiliul de Admi- 
nistraţie a vrut să-l realeagă, dar ministrul Muncii Dănulescu (Genera- 
ţia din 1922!) a trimis vorbă că nu admite un mason în fruntea Socie- 


l Legea a fost promulgată prin Ministerul Muncii, de Ralea... 


www.dacoromanica.ro 


ÎNSEMNĂRI ZILNICE, 1941 545 


tățij!!! Curajoşii membri ai Consiliului, în loc să-l trimită la plimbare, 
s-au tocmit. Întâi au vrut să aleagă pe Sadoveanu, dar acesta să-şi dea 
apoi demisia... Dănulescu n-a primit! În fine s-au înțeles „să propună“ 
lui Sadoveanu candidatura, și acesta să o refuze!!! Sadoveanu s-a su- 
pus la comedie — un curajos şi el! Şi astfel, în cele din urmă, s-a ales 
Nichifor Crainic, din porunca d-lui Dănulescu! Ce a ajuns biata noastră 
țară! Un Mihail Sadoveanu călcat în picioare de un Dănulescu (Gene- 
raţia din 1922)!!! Trist, trist... 


Scenă petrecută între pațachina de Veturia Goga şi caraghiosul de 
Ghelmegeanu, toamna trecută — dar pe care Ralea mi-a povestit-0o de- 
abia acum: 

Ghelmegeanu fusese supus domiciliului forțat şi nu scăpase, între 
altele, decât şi graţie intervenţiei lui Veturia Goga, atotputernică pe 
lângă generalul Antonescu. Eliberat, gentilomul Ghelmegeanu a soco- 
tit de a sa datorie să meargă să mulțumească pațachinei, care l-a primit 
drapată în vălurile sale de văduvă inconsolabilă. După mulţumirile 
protocolare încasate, Veturia a luat mâna datornicului ei, şi dând ochii 
peste cap a murmurat: „Da, da, oh, cât ai suferit! Dar Ardealul, acolo 
peste munţi, Ardealul sufere şi el sub unguri...“ 

— „Doamnă“ — a replicat caraghiosul — „mă duc să mă îmbrac în 
uniformă, cuceresc Ardealul şi vi-l aduc...“ 

— „Oh, oh“ — şi răsturnându-se toată, cu un tremolo în voce, paţa- 
china a susurat: „Oh, oh, ești și ostaș!!“ 

Și această cabotină duce țara românească... E drept că e şi şperță- 
reasă şi că comedia pe care o joacă o joacă în fața unor naivi care nu-şi 
dau seama de tot ce se ascunde în dosul acestuj teatru ruşinos... 


Luni, 29 decembrie. Impresia care se degajă din comunicatele şi 
ştirile de ieri şi de azi-dimineaţă, e că pe frontul rusesc forțele germane 
rezistă, şi încă că rezistă bine, cu tot gerul care crapă obrajii soldaţilor 
şi paralizează toate mecanicele lor. Domnul să fie binecuvântat. 

Toată săptămâna trecută ruşii au atacat pretutindeni cu înverşunare, 
dar pretutindeni au fost opriţi şi respinşi. La Leningrad au încercat 
două ieşiri, dar au fost daţi înapoi. În sectorul central, atacurile rușilor 
au fost respinse cu mari pierderi pentru bolșevici. Tancurile, tunurile 
circulă greu, aşa încât pierderile se cifrează la 10, 20, 30 din fiecare. 
Pe frontul Doneţului ruşii au dat un mare atac în ziua de Crăciun, dar 
au fost respinşi şi contraatacaţi de italieni, de slovaci şi de o divizie 

mistă compusă din danezi, flamanzi, belgieni etc. De data asta italienii 
s-au luptat ca leii... 

În satrâmtoarea Kerci au fost distruse în cursul săptămânii 15 vase, 
mai toate încărcate cu trupe, vase mici de altminteri, servind la trans- 
porturi de cabotaj dintr-un port în altul. 

Profitând de noaptea continuă, englezii au încercat o debarcare în 
două puncte ale Norvegiei. Puținele trupe ce debarcaseră, au fost însă 
respinse şi obligate să se reîmbarce. În luptele care au urmat pe mare, 
vedeta germană „Foehn“ a fost scufundată, după ce doborâse şi ea câ- 
teva aeroplane. 

Pe frontul Libiei, înaintarea britanică a fost, pentru moment oprită. 

Japonezii continuă să atace cu avânt şi cu succese diferitele insule 
ale Filipinelor, dar până acum nu s-au înstăpânit pe niciuna. In Malaezia 
înaintează mereu spre Singapore. La Penang au făcut o bogată pradă 
de război: peste 1 000 de automobile, multe mitraliere, muniții, aprovi- 
zionări. Două mari distrugătoare americane au mai fost avariate, grav. 


Emisiunile londoneze comunică oficial că generalul Wawell a fost 
însărcinat cu apărarea Birmaniei iar generalul Hutton numit coman- 
dant al trupelor din acelaşi ţinut. Agenția D.N.B. crede a şti că Eden, 
porumbelul călător al diplomaţiei britanice va merge în capitala lui 
Ciang-Kai-Shek pentru a pune la cale cu mareşalul chinez apărarea Bir- 


TETP 


şi pe asta! 


Între Bagdad și Mosul a deraiat un tren militar şi a căzut de la o 
mare înălțime. Morți şi răniți cu sutele. Accidentul a fost pricinuit de 
un atentat. 


Roosevelt şi Churchill au vorbit reprezentanţilor presei ibero-ame- 
ricane (țările Americii de Sud). Roosevelt a explicat încă o dată că n-a 
voit războiul şi nu l-a provocat (!!) iar Churchill a expus în limitele în 
care se putea expune =- planul de război al Puterilor anglo-saxone, 
care vor face tot necesarul pentru ca pacea să se încheie conform do- 
rințelor lor şi intereselor omenirii. N-a spus însă când se va încheia. 

În ce priveşte conferința de la Washington, conducătorii celor două 
popoare au dat lămuriri generale menite să întărească încrederea celor 
mulţi. 


ÎN i 

Cecropid mi-a făcut ierj o lungă vizită şi m-a pus în curent cu cele 
ce se petrec în culisele germanilor din Bucureşti, Reacţia gestului lui 
Hitler n-a fost deprimantă, dimpotrivă, Exact, nu ştiu nici nemții ce a 
determinat acest gest. Versiunea care circulă, e că Brauchitsch a cerut 
încă în septembrie să se oprească frontul pe linia Smolensk şi să se 
procedeze la întărjri şi amenajamente pentru iarnă — împingându-se 
ofensiva din septembrie înainte numai la sud spre Caucaz, Hitler n-a 
primit însă sugestiile lui Brauchitsch şi a cerut ca Moscova să fie ocu- 
pată înainte de iarnă, Brauchitsch, ca să dovedească că dânsul a avut 
dreptate, s-a lăsat moale în direcţia Moscovei — şi rezultatul s-a văzut, 
Inlocuirea lui Brauchitsch o dată hotărâtă, Fiihrerul a luat personal 
comanda ca să nu jignească pe omul său Keitel, căruia i-ar fi revenit 
de drept, dar care pe de o parte n-a fost socotit la înălțime, iar pe de 
alta se găseşte vărjmăşit cu mai toți mareşalii şi generalii mai de sea- 
mă, O fi şi aşa,., În cercurile germane nu se mai face nici un mister de- 
spre rivalitatea dintre generali şi despre opoziţia tot mai accentuată 
dintre armată şi partid.,. Noi nu putem zice decât: prost, foarte prost... 

Nu se ştie care va fi soarta lui Brauchitsch. Cecropid pretinde că 
generalul Udet (din aviaţie) care a fost dat acum câtăva vreme ca ucis 
într-un accident de avion, ar fi fost omorât fiindcă nu-şi mai ascundea 
sentimentele împotriva lui Hitler şi a -=gimului. 

Tot Cecropid mai povesteşte că raporturile dintre mareşalul Anto- 
nescu şi nemți s-ar fi încordat fiindcă mareşalul refuză să dea nemților 
tot ce cer şi să mobilizeze 500 000 oameni în primăvară, pentru frontul 
rusesc, Unii politicieni din Berlin s-ar gândi chiar la o formulă de înlo- 
cuire a lui Antonescu: generalul Iacobici cu legionarii din Germania. 
Toate acestea îmi par însă havadişuri, fără mare importanţă, căci nu cred 
că Antonescu care a pontat tot pe cartea nemților, să se certe cu ei,., 


Se zice că după punerea lui Weygand în retragere, şefyl său de Stat 
Major (comandantul trupelor din Africa) ar fi luat un avion şi ar fi 
zburat la gaullişti,., 


Pe vremurile acestea agitate, oamenii nu pot fi nici măcar lăsaţi în 
pace după moarte. Corpul neînsufleţit al bietului Giinther nu şi-a găsit 
decât cu greu odihna provizorie, Văduva şi cei de la Legaţie au vrut să- 
l aşeze întâi într-un cavou din cimitirul protestant, sau să cumpere un 
loc unde să-l înhumeze până va putea fi transportat în America, Cimi- 
tirul proprjetatea comunităţii evanghelice, adică a nemților, a făcut tot 

felul de greutăţi şi nu s-a putut ajunge la nimic. A fost atunci vorba ca 
sicriul să fie transportat la Buftea şi păstrat în mausoleul familie Ştir- 
bei... În cele din urmă a ajuns în cavoul familiei Scarlat şi Elena Fere- 
chide, la Bellu!! 


Marţi, 30 decembrie. Ieri toată ziua temperatura s-a menţinut între 
— 4 şi — 2 grade. Azi-dimineaţă — 12! Se duce dracului tot grâul care s-a 
semănat în moina de la începutul lunii acesteia şi a încolțit. Numai 
negură şi nenorocire pe capul nostru! 


Maiorul Rădulescu (de la Siguranță) şi generalul Dombrowski mi-au 
dat ieri ştiri liniştitoare de pe frontul rusesc. Maiorul Rădulescu, ajuto- 
rul lui Eugen Cristescu, controlează toate telegramele ce vin din străi- 
nătate. Dânsul afirmă că nu e nici un pericol dinspre răsărit. Frigul e ce 
e drept intens, dar moralul trupelor germane e excelent şi oamenii sunt 
foarte bine îmbrăcaţi şi adăpostiţi. Soldaţii ar avea chiar aparate spe- 
ciale electrice pe ei, care produc căldură sub haine, un fel de sobițe por- 
tative! Şi aeroplanele merg; merg greu, dar merg. Ceea ce nu merge, 
sunt tancurile... bineînţeles la ruşi ca şi la nemți, dar ruşii au adus multă 
cavalerie cazacă şi asiatică şi atacă cu cavaleria în locul tancurilor. 
Nemţii, care au motorizat toată armata lor, n-au cavalerie (aduc acum, 
după ce au format câteva brigăzi în Germania) — de aci poziţia de 
ofensivă luată de bolşevici şi de defensivă luată de germani. Fluctua- 
țiile frontului sunt neînsemntate şi nemţii abandonează uneori liniile 
ocupate ca să se fixeze pe linii mai adăpostite. Despre o rupere de 
front, despre o dare înapoi serioasă nu poate fi vorba. Jumătate iarna a 
trecut, mai avem două luni şi germanii vor putea relua ofensiva lor cu 
acelaşi avânt ca astă-vară, căci moralul trupelor e excelent, pe front şi 
în spatele frontului şi o armată formidabilă e în preparaţie. În ce pri- 
veşte schimbarea de comandament, e regretabil că s-a produs acum; 
era mai bine să se fi produs în septembrie, sau peste două luni. Înlocui- 
rea lui Brauchitsch nu trebuie pusă decât în sarcina neînțelegerilor 
dintre generali; pe Brauchitsch /-a mâncat Keitel. Situaţia frontului nu 
a jucat nici un rol în preluarea comandamentului de către Hitler... 

În ce priveşte armata noastră, nu mai avem decât foarte puţină în 
Crimeea, o brigadă de cavalerie de-a lungul Mării de Azov, pentru pază 
şi atâta tot. 

Generalul Dombrovski a luat masa alaltăieri seară cu Gerstenberg 
şi acesta i-a dat despre front informaţii identice cu ale lui Rădulescu. 

Colonelul Gerstenberg nu era câtuşi de puţin preocupat de starea fron- 
tului de răsărit. În schimb s-a plâns lui Dombrovski de mareșalul Anto- 
nescu. „Cât timp a avut nevoie de noi, ne-a satisfăcut toate cererile. 
Acum că s-a întărit înăuntru, că a luat Basarabia, ne refuză tot, sau ne 
poartă cu vorba. Noi am avut încredere în el, am retras Gestapo-ul, am 
retras trupele de S.S. pe care le avem în România, şi acum mareşalul 
îşi bate joc de noi...“ Gerstenberg e cam iute la vorbă şi nu trebuie luat 
tot ce spune „à la lettre“ (ad litteram) — totuşi, destăinuirile lui sunt 
simptomatice. Dombrovski mi-a mai spus că şi pretenul Neubacher 
i-ar fi vorbit în ultima vreme cu amărăciune. Neubacher — care nu mai 
merge deocamdată în Rusia şi ne rămâne! — pretinde însă că toată 
încurcătura vine de la oamenii din jurul lui Antonescu, toţi nişte inca- 
pabili. Astfel, astă-vară Negel ar fi declarat că vom recolta 2 000 kilo- 
grame de grâu la hectar şi a promis nemților 100 000 vagoane — dar 
producţia a fost sub 1 000 kilograme la hectar şi nu s-a putut livra până 
acum germanilor decât 13 000 vagoane. Neubacher e furios de defici- 
tul pe care a trebuit să-l înregistreze astfel în socotelile sale... Acum, 
deşi nu s-au însămânţat decât circa 800 000 hectare (în loc de 2 200 000, 
anul trecut), dl Ică promite 60 000 de vagoane din recolta viitoare!! 
Neubacher e obligat să înregistreze aceste făgăduieli, dar ştie bine că 
va da de un deficit şi mai mare! „De ce nu spun oamenii aceştia adevă- 
rul? De ce nu-mi spun curat că n-au ce da, că tot grâul pe care-l va pro- 
duce România anul viitor va fi necesar pentru consumul intern? Ca să 
mă încurce în socoteli?“ Această ieşire a lui Neubacher, ca şi „apre- 
cierile“ lui Gerstenberg, îmi par mai mult menite să fie aduse la cunoş- 
tința Guvernului nostru ca să exercite un șantaj, şi să contribuie astfel 
să ne stoarcă cât de mult. Bine face Antonescu că rezistă, căci nemții 
ne-au luat destul şi ne-ar fi luat şi pielea de pe oase! Nu e vorbă: să 
ne-o ia, dar să ne scape de ruşi! 

Şi Gerstenberg şi Neubacher au întrebat pe Dombrovski despre 
mine. Şi-au adus aminte de mine! Am rugat pe Dombrovski să le spună 
din partea mea că le mulțumesc: am fost primul om politic care a lucrat 
serios pentru alianța cu Germania şi drept răsplată domnii nemți au 
lăsat oamenii lor, anul trecut, să mă pună pe lista proscriştilor, în loc 
de frunte... Cele vorbite de Dombrovski cu Gerstenberg şi cu Neuba- 
cher, cele raportate mie de Cecropid (planurile cu Iacobici) dovedesc 
că între Antonescu şi nemți (zic „nemți“, nu zic Hitler) a început să 
scârție... Nu crede însă că lucrurile să meargă prea departe: ține mare- 
şalul nostru prea mult la locul lui, ca să rupă punțile cu stăpânii săi... 


l Riedt, sau Riet — nu ştiu cum se scrie — care fusese numit în locul lui nici n-a venit) (nu 
ne-ar mai fi rămas! 


www.dacoromanica.ro 


550 CONSTANTIN ARGETOIANU 


Interesant: Dombrovski a întrebat pe Gerstenberg: „Bine, dar dacă 
aţi înlocui pe Antonescu — nu văd cu cine — aţi recurge din nou la le- 
gionari?*“ La această întrebare Gerstenberg a răspuns: „Niciodată, cu 
legionarii s-a terminat, sunt nişte proşti (dumkâpfe)!“ E interesant, 
fiindcă Gerstenberg a fost unul din cei mai aprigi simpatizanți şi apără- 
tori ai regimului legionar... E drept, că înainte de a fi vorbit Hitler şi de 
a fi tratat pe „verzi“ de agenţi ai bolşevismului rusesc... 


Comunicatele de ieri nu ne aduc mari schimbări pe front. Pe cel ru- 
sesc, mişcări reduse. Comunicatul german şi cel italian, pretind că toate 
atacurile ruseşti au fost respinse, că la Doneţ o contraofensivă ar fi dat 
înapoi pe bolşevici şi le-ar fi distrus mult material de război, că pe sec- 
torul din centru s-ar fi recucerit poziţii ocupate anterior de muscali. 
Radio Londra pe de altă parte pretinde că ruşii ar fi ocupat Harkovul... 

In Cirenaica, italienii afirmă că au dobândit succese împotriva bri- 
tanicilor şi că le-ar fi distrus 58 care de asalt... 

Japonezii merg mereu înainte spre Singapore. Lupte înverşunate în 
Filipine. Paraşutişti debarcaţi în Sumatra. Rezultatul cel mai apreciabil 
e că ar fi pus stăpânire pe întreaga regiune petroliferă din Borneo... 


Agenția D.N.B. dă din Londra ştirea că se duc negocieri de pace 
între Japonia şi China şi că ar fi pe punctul de a izbuti. Zvonul călă- 
toriei lui Eden la Cing-King (capitala Chinei lui Ciang Kai Shek) ar fi 
în legătură cu aceste negocieri... 

Dar deocamdată, în loc de negocieri, japonezii anunţă că au atacat 
forțele chinezeşti şi că au distrus două divizii... După cum se vede, con- 
fuzia domneşte pe toate fronturile... 

Pentru moment Eden e la Moscova în conferință cu Stalin... iar ge- 
neralul Wawell la... Cing-King! Berlinul comentează cu ironie întreve- 
derile Churchill-Roosevelt, Eden-Stalin şi Wawell-Ciang Kai Shek şi 
socoteşte că toate aceste palavre nu vor duce la nici un rezultat... Aşa 
că fie! 


Churchill, după ce a terminat cu conferințele la Washington, a ple- 
cat în Canada. A sosit la Ottawa... 


Radu Xenopol, noul nostru milionar, mare acţionar şi administrator 
al uzinelor „Laromet“ (Bucureştii Noi), a fost arestat şi trimis în lagăr 

la Târgu-Jiu. A fost ridicat din pat, cu febră şi cu o furunculoză gene- 
ralizată, din ordinul Ministerului Inzestrării. Nevastă-sa bolnavă greu 
de ani de zile, a făcut o embolie pulmonară, de spaimă (?), şi e jale 
mare în casă... Nimeni — afară probabil de Xenopol şi de cei ce au or- 
donat arestarea — nu ştie pentru ce a fost ridicat omul. Membrii Co- 
mitetului de direcţie al Uzinei au fost ieri la generalul Dobre şi l-au în- 
trebat pentru ce a fost arestat şeful (!) lor. Ministrul (ministrul care a 
ordonat arestarea!) a răspuns că nu știe pentru ce!!! 

Xenopol a cumpărat acțiunile sale de la Max Şapira. Restul acțiuni- 
lor aparţien succesiunii Szâpkes, adică fiicei sale căsătorită cu Flo- 
rescu, consilierul Legaţiei noastre din Londra. Cum acesta a rămas în 
Anglia, i s-a ridicat cetăţenia şi averea sa şi a soţiei sale a fost pusă sub 
sechestru. Acum, se zice, că Statul ar vrea să pună mâna şi pe acţiunile 
lui Xenopol... Ce procedee!!! 

Ca motiv al internării lui Xenopol, unii iniţiaţi povestesc că Şapira, 
când a vândut „Astra“ lui Malaxa şi „Reşiţei'“, a scos din fabrică un 
„laminoir“, în vederea instalării „Larometului“, pe care o hotărâse. 
Acest „laminoir“ a fost vândut atunci fictiv, pe 8 milioane fabricii 
„Vulcan“, care a recunoscut ulterior că „laminoir“-ul era proprietatea 
lui Şapira, iar acesta a vândut zisul „laminoir“ Societăţii „Laromet“, pe 
85 de milioane! Poate să fi fost aci un matrapazlâc, deşi cei de la „La- 
romet“ pretind că operaţiunile au fost făcute la lumina zilei şi cu con- 
simțământul cumpărătorilor „Astrei“ (Malaxa şi „Reșiţa“) şi direcțiu- 
nii societăţii „Vulcan“. Dar oricum ar fi, ce e de vină Xenopol de ma- 
trapazlâcurile lui Şapira? 

Acesta e un sunet de clopot: poate să mai fie și altele — căci Radu 
Xenopol e capabil de orice... 

Totuşi avem o justiţie: atunci de ce măsuri administrative şi arbi- 
trare în locul unei judecăţi în regulă? 


Agenţia D.N.B. află de la Vichy că Jouhauy, fostul secretar general 
al C.G.T ului francez va fi arestat. E unul din oamenii răspunzători de 
anarhizarea Franţei. L-am cunoscut aci la Bucureşti, a venit să mă vadă 
cu prilejul unei vizite făcute în ţara noastră. L-am găsit cât se poate de 
antipatic; era tipul parvenitului celei mai deşănțate demagogii... 


Direcţia Generală a Teatrelor a dat o circulară prin care ovreii sunt 
definitiv excluşi din orice participare, artistică, administrativă sau fi- 
nanciară, din toate întreprinderile de teatru, reviste sau cinematografe... 

O altă circulară, interzice tolerarea spectatorilor în picioare în sălile 
de cinematograf. Măsură excelentă, asta. 


Glumă: 
Ce deosebire e între Soare şi Hitler? 
Soarele apune la Apus — iar Hitler la Răsărit... 


Manierele vremurilor: 


Principele Antoine Bibescu întâlneşte pe d-na Mery del Val, frumu- 
şica soție a secretarului Legaţiei spaniole — şi urmează următorul 
schimb de amabilităţi: 

„Bibescu: E adevărat că aţi avut mai mulți amanți? 

— D-an Mery del Val: Da, mulți... 

— Bib.: Mai aveţi şi acum? 

— D-na M. del V.: Da, mai am. Dar daţi-mi voie să vă pun şi eu o 
întrebare: e adevărat că sunteți un pederast?“ 

Ce lume! 


Miercuri, 31 decembrie. Nimic special de înregistrat de pe fronturi. 
Rezistență şi respingeri de atacuri din partea germanilor pe frontul 
rusesc, rezistență „mai elastică“ (!) pe frontul din Libia din partea tru- 
pelor Axei — înaintări metodice din partea japonezilor în Extremul 
Orient... 


Ziarele publică „Ordinul de zi“ pe Armată şi Proclamaţia adresată 
poporului român de mareşalul Antonescu, cu prilejul Anului Nou. Pre- 
fer „Ordinul de zi“ — Proclamaţia e prea lungă şi cam peltea. În afară 
de cele ce se spun în asemenea împrejurări, documentele publicate azi 
ne vestesc alte grele încercări pentru anul 1942: vom mai porni iarăşi 
împotriva ruşilor alături de nemți — n-o spune mareşalul pe şleau, dar 
o spune pe ne-şleau... Ce să-i faci? Dacă trebuie, o să mai plece oame- 
nii cum au plecat... 

Se zicea că mareşalul se lasă greu şi că nu voia să răspundă afirma- 
tiv la cererea de trupe făcută de nemți pentru primăvară — şi se vorbea 
de 500 000 oameni... şi iată că această cauză de tensiune între dânsul 

şi Reich a fost suprimată! cum era de prevăzut, prin capitulare. Şi pu- 
team face altfel? Putem noi refuza concursul nostru cât timp vrăjmaşul 
din răsărit nu e zdrobit? 

De subliniat în „Ordinul de zi“ către Armată următoarea frază: 
„Răspunzând la ordinul meu, care era acela al Patriei, aţi pus la 23 ia- 
nuarie 1941, cu pieptul şi cu sângele vostru, pentru totdeauna capăt unui 
regim care se arătase în foarte scurt timp a fi mai odios decăt acela pe 
care îl prăbușisem în septembrie“. Atunci de ce mai scuipă trivialităţi, 
la începutul „Ordinului“ împotriva regimului „prăbuşit în septembrie“? 
Tăcerea şi uitarea ar fi fost de mai bun gust. Și apoi... nu era el în capul 
regimului răsturnat la 23 ianuarie? N-are el, mareşalul Antonescu nici 
o parte de răspundere la fărădelegile legionarilor? 

Şi Regele Mihai a adresat ostaşilor un „Ordin de zi“, ca să nu-l uite 
armata. Documentul e scurt, concis şi modest — cum se cuvine unui 
Rege cu Coroană dar fără Sceptru... 

Ca să le înşir pe toate, în seria acestor manifestări augurale de în- 
ceput de an, trebuie să semnalez şi calda adresă de felicitări trimisă 
mareșalului de către generalul Speidel, şeful actual al Misiunii militare 
germane în România — şi răspunsul lui Antonescu, călduros şi el desi- 
gur, dar cu o nuanță mai temperată. Sau mi se pare? 


După ce a terminat ce a avut de făcut la Moscova, Eden n-a plecat 
spre China cum s-a povestit că ar fi avut intenția — ci s-a înapoiat la 
Londra, unde a fost primit de ai lui, de sovieticul Maiski, şi de „tova- 
răşi“ cântând „Internaţionala“...După informaţiile berlineze, Eden s-a 
dus la Moscova să hotărască pe ruşi să atace pe japonezi ca să se 
descongestioneze frontul meridional din Extremul-Orient. Pentru un 
asemenea ajutor — afirmă tot Berlinul — Anglia ar fi gata să dea toată 
Europa continentală pradă bolşevismului şi ca dovadă dă tonul presei 
engleze care susține că „ideologiile britanice nu sunt aşa de îndepărtate 
de cele sovietice“... Poate totuşi că Berlinul exagerează, „pour les be- 
soins de la cause“ (pentru nevoile cauzei). Ziarele germane cred a mai 
şti că misiunea lui Eden a dat greş, şi că ruşii nu se vor mişca în Ex- 
tremul Orient, deocamdată... 

Probabil că şi americanii ţin să mişte pe ruşi împotriva japonezilor, 
căci Roosevelt a invitat pe Stalin să facă o vizită la Washington... Ar fi 
prima călătorie a lui Stalin, în afară de „călătoriile de plăcere“ pe care 
le-a făcut, sub regimul țarist, în Siberia... 


| Au mai rămas divergenţele de ordin economic şi financiar. 

Churchill a vorbit în Parlamentul canadian. După ce a lăudat efortul 
Dominionului canadian în războiul actual şi a definit importanța Cana- 
dei ca inel de legătură între Anglia şi Statele Unite, premierul britanic 
a făcut o expunere asupra situaţiei actuale a luptei, a arătat marile greu- 
tăți ce stau în calea lumii anglo-saxone, a recunoscut imensa putere a 
inamicului care nu trebuie subevaluată — şi a conturat trei etape în dez- 
voltarea viitoare a conflagrației care s-a întins asupra suprafeței între- 
gului pământ: o primă etapă de pregătire (!!) a forţelor anglo-saxone, 
o a doua etapă de lupte disperate şi în fine o a treia de pedepsire a po- 
poarelor care au provocat războiul! Câţi ani de zile va dura evoluţia 
acestor 3 etape, n-a spus! 


Mi se spune că a fost arestat Aurel Dobrescu, fostul subsecretar de 
pomină de la Ministerul Agriculturii, dar nu în calitate de escroc ci de 
partizan al lui Maniu... Dobrescu ar fi scris o scrisoare unui prieten din 
Constantinopol, cu rugămintea ca acesta să transmită la Londra că Ma- 
niu şi partizanii săi sunt de partea Angliei şi că de îndată ce împrejură- 
rile vor permite, vor provoca o răscoală în Ardeal împotriva nemților... 
Scrisoarea a fost interceptată şi se vorbeşte de urmăriri care vor merge 
până la Maniu. Eu cred totuşi că Antoneştii vor evita greşala de a face 
din Maniu un martir național — căci Ardealul n-a uitat „arbitrajul de 
la Viena“... 


Era să uit (dar lucrul are aşa de puţină importanţă în vremurile pe 
care le trăim...) că în Proclamaţia sa către popor, Antonescu anunță 
pentru 1942 înființarea marilor instituții (Consiliul de Stat etc.) menite 
să dea siguranță (!) şi dreptate (!) Ţării... 

De ne-ar da noua aşezare cel puţin siguranța libertăţii individuale, 
şi ar fi ceva. Am aflat ieri că Xenopol a fost arestat şi trimis la lagăr 
fiindcă a cumpărat acțiunile lui Șapira de la „Laromet“, şi „a lipsit ast- 
fel Statul de un beneficiu de 48 milioane“. Cum a lipsit Statul de acest 
beneficiu nu se spune, căci nici o lege nu hotărăşte încă trecerea avutu- 
lui mobiliar al evreilor în patrimoniul Statului... Orice ar fi făcut Xeno- 
pol, trebuia judecat. Xenopol nu e interesant, şi-l socotesc ca un indi- 
vid puțin scrupulos — dar procedura întrebuințată împotriva lui, e un 
ignobil şantaj. Şi nimeni din noi nu e azi la adăpostul unei arestări ne- 
justificate şi a unui şantaj... 

Emisiunea Băncii Naţionale a ajuns la 97 miliarde... Regele Carol 
o lăsase la 25! Să ne mai mirăm de scumpirea vieţii şi de nebunia 
preţurilor? O nenorocită de servitoare a noastră a trebuit să dea 3 000 
de lei pe o pereche de ghete! 


Englezul Tester, despre care am mai vorbit, cred, în aceste însemnări, 
a ajuns şeful Serviciului de spionaj al Germaniei, în România. E de ne- 
crezut dar e aşa! Tester era fascist, de ai lui Mosley şi a fugit din Anglia 
înainte de război. E însurat cu o nemţoaică şi a deschis aci la Bucureşti 
o bancă (!), care lucrează (dar în direcția spionajului) de-a dreptul sub 
ocrotirea lui Killinger. Tester aruncă banii cu amândouă mâinile. O 
ovreică, tânără şi frumoasă e principala lui agentă — instalată în casa 
lui Nacht, în strada Plantelor (lux mare şi confort) şi primeşte 200 000 
lei pe lună!!! Şi nenorocitul de Arthur Holban, muritor de foame cu 7 
copii, a intrat în serviciul lui cu o leafă bună, deşi e căpitan de rezervă 
în armata română! La ce abjecţii duce războiul! 


Generalul Löhr, unul din camandaţii superiori ai aviaţiei germane 
pe frontul rusesc, a fost poftit într-o zi la dejun la comandamentul ar- 
matei generalului nostru Petre Dumitrescu — şi sosind în întârziere s-a 
scuzat în cea mai curată românească! Mirarea celor de faţă! Nu ştiau 
că generalul german Löhr, o glorie a războiului actual, e născut la... 
Turnu Severin!! 


A murit bunul meu prieten Lorenzo Allievi. A murit la Roma, în 
vârstă de peste 85 de ani. Era cumnatul lui Duiliu Zamfirescu şi unul 
din oamenii cei mai inteligenţi din câţi am cunoscut. Inginer de me- 
serie, poseda o cultură literară şi istorică formidabilă. O figură din 
„quattro cento“, al renaşterii italiene... Câte amintiri mă leagă de el, de 
pe timpul petrecerii mele în Italia! Pleacă toți, am rămas aproape 
singur... 


Se zice că tensiunea dintre Regina Elena şi mareșalul Antonescu ar 
fi ajuns la o explozie şi că Regina ar fi plecat în grabă şi supărată la Si- 
naia. Nici ea, nici Regele n-au asistat la pomul de Crăciun de la Reg. 
de Escortă, la care trebuiau să asiste... 


www.dacoromanica.ro 


556 CONSTANTIN ARGETOIANU 


Boala „mortală“ a lui Antonescu, despre care s-a vorbit, a fost o 
simplă amigdalită — simplă, dar cu manifestații paroxistice, cum e de 
regulă în amigdalite. Mareșalul e acum restabilit şi a plecat la Predeal. 


Ieri a fost o zi îngrozitoare de frig. Seara la ora 8,00, termometrul 
arăta —18°. Azi-dimineaţă, numai —1 1, căci peste noapte s-a mai încăl- 
zit... Ce trebuie să fie pe front... 

Cu tot frigul de ieri, prăvăliile au fost pline, în Bucureşti. Statisti- 
cienii Guvernului pretind că s-a făcut dever de sărbători ca niciodată şi 
comercianții au încasat în aceste zile mai mult decât în tot anul. Cred 
şi eu: banul a ajuns să nu mai aibe nici o valoare! 

Azi-dimineaţă am primit vestea bună că la Craiova — şi prin ur- 
mare la Breasta — a nins bine, înainte de căderea gerului! Să scăpăm 
barem grâul semănat în decembrie, în Oltenia, şi care trebuie să fi în- 
colțit... 


(Urmează volumul al X-lea, 1942) 

